
FØRSTE  KAPITEL 
Gangerpilten. 


Idet  nordostlige  Skaane,  paa  en  Holm  i  Helgeaa 
og  ikke  langt  fra  det  Sted,  hvor  Kristiansstad 
siden  blev  anlagt,  laa  fordum  den  gamle  Borg  Lille. 
Den  beherskede  Om.egnen  og  var  et  af  Rigets  Stor- 
mænd eftertragtet  Len. 

Der  sad  i  Aaret  1515  en  Herre  af  Trollernes 
mægtige,  fra  Sverrig  indvandrede  Æt,  Admiral  Jakob 
Arvidsen  med  sin  Hustru  Kirsten  Herlufsdatter  Skave 
l[  og  omgiven  af  en  talrig  Børneflok.  I  adskillige  Aar 
havde  de  levet  der  og  nydt  gode  Dage.  Det  blo- 
dige sekstende  Aarhundrede  med  dets  mange 
Kampe  havde  dog  Pusterum,  og  der  var  Kroge  af 
Landet,  hvor  Krigen  ikke  altid  naaede  hen. 

For  Øjeblikket  var  der  Fred  i  Norden  og  Glæde 
i  Danmark,  fordi  Landets  unge  Konge,  Kristian  den 
anden,  havde  fuldbyrdet  sin  Formæling  med  Keiser 
Karl  den  femtes  Søster,  Frøken  Elisabeth. 

Jakob  Trolle  havde  nylig,  først  i  August,  været 

H.  F.  Ewald:  Kristian  den  Anden.  1 


i  Kjøbenhavn,   hvor  han   havde   bivaanet  den  unge 
Prinsesses  Ankomst,  Formæling  og  Kroning. 

Hjemkommen  derfra  havde  han  paa  Lillø  fun- 
det Gæster,  som  vare  komne  ganske  uventet,  men  som 
dog  ingenlunde  vare  uvelkomne.  Det  var  Abraham 
Eriksen  Gyldenstjerne  med  hans  Hustru  Else  Povels- 
datter  Laxmand  og  deres  Børn.  Jakob  Trolle  mente 
rigtignok,  at  Abraham  Gjidenstjerne  burde  været 
med  til  den  kongelige  Fest,  som  han  selv  havde 
bivaanet,  og  ikke  gemt  sig  paa  Lillø,  men  det  havde 
nu  sine  Aarsager. 

Abraham  Eriksen  var  en  af  Skæbnen  for- 
fulgt Mand,  og  hans  Hustru  var  den  uskyldige 
Aarsag  til  hans  Modgang.  Hun  var  nemlig  en 
Datter  af  den  for  tretten  Aar  siden  myrdede  Rigs- 
hofmester Povel  Laxmand.  Da  Abraham  Gylden- 
stjerne i  sin  Tid  fæstede  Jomfru  Else,  priste  hans 
Venner  hans  Lykke,  thi  hun  var  den  rigeste  Brud 
i  Landet.  Hendes  Fader  havde  samlet  uhyre  Ejen- 
domme og  han  var  næst  Kongen  den  mægtigste 
Mand  i  Riget.  Men  ved  hans  Drab  styrtede  hele 
den  stolte  Bygning  i  Grus.  Som  bekendt  blev  Povel 
Laxmand  efter  sin  Død  af  Kong  Hans  anklaget  for 
Landsforræderi,  dømt  i  sin  Grav,  og  alt  hans  Gods 
blev  inddraget. 

Saaledcs  forv^andledes  hans  Datter  fra  den  ri- 
geste til  den  fattigste  Jomfru  i  Landet,  m.en  ikke 
desto  mindre  holdt  hendes  Fæstemand  fast  ved  hende. 
Hverken  Kongens  Unaade  eller  Vennernes  Advarsler 
kunde  rokke  Abraham  Gyldenstjernes   trofaste  Kær- 


lighed.  Han  ægtede  Jomfru  Else  og  begyndte  nu  en 
haabløs  Kamp  for  at  rense  sin  Konefaders  Minde 
og  tilbagevinde  i  det  mindste  sin  Hustrus  Mødrenearv, 
som  burde  være  undtaget  fra  Inddragelsen. 

Men  nu  havde  han  omsider  opgivet  Kampen. 
Hans  Haab  om,  at  Kong  Kristian  skulde  vise  sig 
mere  naadig,  end  Faderen,  Kong  Hans,  var  blevet 
bittert  skuffet.  Derfor  havde  han  nu  sagt  Danmark 
Farvel.  Efter  at  han  havde  solgt  sit  Gods  i  Jylland, 
var  han  nu  med  Resterne  af  sin  Formue  paa  Vejen 
op  til  Stokholm.  Sverrig  var  hans  Fødeland.  Hans 
Fader  Erik  var  indvandret  fra  Danmark  og  var  ved 
at  ægte  Kong  Karl  Knudsens  Datter  Kristine  bleven 
de  svenske  Gyldenstjerners  mægtige  Stamfader.  Men 
tillige  var  Abraham  ved  Slægtskabsbaand  knyttet  til 
Sverrigs  nuværende  Regent,  Rigsforstanderen  Sten 
Svantesen  Sture,  da  denne  var  gift  med  hans  Bro- 
derdatter, Kristine  Nielsdatter  Gyldenstjerne. 

Han  var  kommen  paa  et  h\-ret  Skib,  som  for 
Modvind  maatte  lægge  bi  ved  Søvig,  og  dette  førte 
til,  at  han  med  alle  sine  gik  i  Land  og  gæstede  det 
nærliggende  Lillø.  Jakob  Trolles  Hustru,  Fru  Kir- 
sten, var  nemlig  en  Frænke  og  gammel  Veninde  af 
Fru  Else. 

Det  var  Dagen  efter  Jakob  Trolles  Hjemkomst, 
en  smuk,  solklar  Augustmorgen.  Solstraalerne 
gjorde  den  gamle,  graa  Borg  saa  lys,  som  den 
kunde  blive.  Den  havde  næsten  kun  Glughuller 
paa  Udsiden,  saa  at  den  lignede  en  blind  Gubbe. 
Men   selv   inde  i  Borggaarden,    hvor   den  var   mere 

seende,  hav^de  den  ikke  ret  mange  blanke  Ruder 
som  kunde  glimre  i  Solen.  Den  forbiOydende  Aa 
derimod,  som  krusedes  af  en  mild  Vind,  blinkede 
med  sine  Nøkkeøjne,  som  om  den  frydede  sig  over, 
hvad  den  denne  Morgen  fik  at  se. 

Nedenfor  Borgvolden  ved  Vindebroen,  som 
førte  over  Aaens  smalle,  sydlige  Løb,  stod  nogle 
unge  Birke,  Fyrretræer  og  Enebuske,  som  vare  tri- 
vedes i  de  forløbne  fredelige  Aar.  I  Ly  af  dem 
stod  der  en  jordfast  Bænk,  hvor  Borgens  Svende 
og  Piger  om  Sommeren,  naar  Borgstuen  blev  dem 
for  trang,  søgte  ned  om  Aftenen  og  fordrev  Tiden 
med  Snak  og  Sang.  Herskabet  havde  derimod  sit 
Sæde  oppe  paa  Borgvolden,  hvorfra  der  var  fri 
Udsigt  over  den  blanke  Aa  og  de  skovklædte  Kyster. 
Men  denne  Morgen  gav  den  lille  Lund  ved  Borg- 
voldens Fod  Ly  til  ædlere  Gæster. 

Paa  Bænken  sad  en  Yngling  og  en  ung  Jom- 
fru. Hans  ranke  og  kraftige  Legeme  og  hendes 
yndefulde  Skikkelse  med  de  bløde,  runde  Former 
vare  Vidnesbyrd  om  den  tidlige  Udvikling,  som  i 
hine  Tider  ingenlunde  var  sjælden  Han  havde 
nemlig  endnu  ikke  fyldt  sit  attende  Aar,  og  hun 
var  kun  femten.  Ynglingen  var  Gert  Ulfstand,  Søn 
af  den  navnkundige  Søhelt,  den  danske  Flaades 
Skaber,  Admiral  Jens  Holgersen  til  Glimminge  nede 
ved  Ystad.  Dog  ejede  han  ogsaa  Lyngbygaard, 
som  laa  i  Nærheden  af  Lillø,  og  opholdt  sig  netop 
for  Tiden  der.     Den   unge  Jomfru,    det  var  Gørvel, 


eller  som  hun  oftest  kaldtes,  Gjørrild  Gyldenstjerne, 
Abrahams  Datter. 

Gert  og  Gjørrild,  de  havde  seet  hinanden  før 
og  som  Børn  leget  med  hinanden,  men  dog  kom 
dette  ^løde  paa  Lillø  ganske  uventet.  Det  anede 
ikke  Gjørrild,  at  hun  skulde  træffe  sin  Barndomsven 
paa  Lillø  og  hørende  til  Jakob  Trolles  Husstand, 
men  dog  var  intet  naturligere.  Gerts  Moder,  Mar- 
grethe Trolle,  var  nemlig  Admiral  Jakobs  Søster,  og 
han  var  bleven  anbragt  hos  Morbroderen  paa  Lillø 
for  at  lære  Hofskik  og  \^aabenbrug,  indtil  han  blev 
værgagtig,  det  vil  sige  værdig  til  at  bære  Værge. 
Saaledes  blev  selv  store  ^lænds  Sønner  sendte  ud 
for  at  lære  Alting  fra  neden  af.  De  maatte  finde 
sig  i  at  varte  op,  løbe  Ærinder  og  udføre  anden 
Tyendegerning.  Gert  Ulfstand  var  altsaa  trods  sin 
fornemme  B^Td  og  sit  Slægtskab  med  Borgherren, 
kun  at  regne  for  en  Smaasvend  eller  Gangerpilt. 

Gert  og  Gjørrild  mødtes  som  gamle  Kamme- 
rater, men  der  viste  sig  dog  snart  en  stor  Forskel 
paa  før  og  nu.  Gert  fik  Anfald  af  Høviskhed  og 
Ridderlighed,  Gjørrild  af  Blyhed.  Rigtignok  brød 
den  Barnagtighed,  der  endnu  var  i  dem  begge,  nu 
og  da  igennem,  Gjørrild  blev  drillevorn,  Gert  hidsig 
og  bydende,  lige  som  da  de  legede  med  hinanden 
som  Børn.  Men  den  Leg,  de  nu  drev,  var  afgø- 
rende for  hele  Livet.  De  følte  sig  ved  enhver  Lej- 
lighed dragne  til  hinanden  og  søgte  Ensomhed,  naar 
de  kunde  komme  afsted  dermed.  Saaledes  havde 
de  nu  i  den  aarle  Morgenstund  efter  at  Davren  var 


nydt,    passet   deres  Snit   og   havde  listet  sig  ned  til 
Aaen. 

De  sad  tavse  ved  hinandens  Side,  han  med 
Blii<ket  fæsted  paa  hende,  hun  stirrende  hen  for  sig. 
Gert  havde  taget  sin  Hat  af  for  at  svales  af  den 
friske  Morgenvind.  Hans  mørke,  krøllede  Haar 
stod  smukt  om  hans  sunde,  af  Solen  brunede  Aasyn. 
Hans  Træk  vare  ikke  fine,  rnere  djærve  end  skønne, 
men  Blikket  fra  hans  brune  øjne  var  frejdigt  og 
mandigt. 

Gjørrild  var  lige  saa  lys,  som  Gert  var  mørk. 
Hun  var  løbet  barhovedet  ud.  Hendes  gule,  lokkede 
Haar  fastholdtes  foroven  af  et  Pandebaand,  men 
flød  ned  ad  hendes  Ryg  som  en  gylden  Strøm. 
Hendes  Næse  havde  en  fin  Bøining,  hendes  Mund 
en  fast  Form.  Der  var  noget  helstøbt,  harmonisk 
ved  hendes  Aasyn,  som  ved  hendes  hele  Person. 
Dog  var  det  især  Straaleglansen  fra  hendes  store, 
blaa  øjne,  som  viste,  at  det  ikke  var  nogen  fattig 
Sjæl,  der  boede  i  den  Jomfru,  at  hendes  Hjerte 
havde  noget  at  give,  men  at  man  ikke  fik  det  for 
intet,  og  at  hun  vidste,  hvad  hun  vilde. 

„Hvi  sidde  vi  her  og  maabe?"  udbrød  hun 
pludselig,  i  det  hun  saa  paa  Gert  med  et  drillende 
Smil.     „Sover  du,  eller  har  du  mistet  Mælet?" 

„Gjørrild!"  sagde  Gert  med  Ømhed  i  Tonen,  i 
det  han  greb  hendes  Haand. 

„Hvad  nu?"  sagde  Gjørrild  hastigt,  tog  sin 
Haand  til  sig  og  sprang  op.  „Agter  du  din  Moster 
saa  ringe?"     Og  saa  brast  hun  i  Latter. 


Det  forholdt  sig  virkelig  saaledes,  at  det  ind- 
viklede Slægtskabsforhold  gav  hende  et  Slags  Ret 
til  at  kalde  sig  Gerts  Moster.  Hans  Morbroder, 
Ture  Trolle,  var  nemlig  gift  med  hendes  kødelige 
Sødskendebarn,  Magdalene  Gyldenstjerne. 

„Xu  er  det  ikke  Tid  til  Spøg,  Gjørrild,"  sva- 
rede Gert  i  en  ømfindtlig  Tone. 

„Jo,  det  er",  sagde  Gjørrild  overgivent.  „Lad 
os  røre  os  en  Kendel  Skulle  vi  løbe  til  Væds  Bor- 
gen rundt.  Du  vil  ikke?  Xu,  da  lad  os  til  Tidkort 
synge  en  \'ise." 

„Hvorfor  ikke  ogsaa  danse?"  spurgte  Gert  i  en 
sp3^dig  Tone. 

„Saamænd,"  svarede  Gjørrild,  „men  dertil  er 
Gulvet  her  lovlig  ujævnt.  Ellers  traadte  jeg  gerne  en 
Dans  med  dig,  som  vi  gjorde,  da  vi  vare  smaa  og 
sang  dertil.  Xu  faa  vi  lade  det  blive  ved  X'isen,'* 
sluttede  hun,   idet  hun  atter  satte  sig   paa  Bænken. 

„Lad  gaa,"  sagde  Gert  i  en  mildere  Tone. 
„Jeg  faar  vel  føje  dine  Luner,  ligesom  jeg  gjorde, 
da  du  var  liden.     Hvilken  Mse  skal  det  da  være?'* 

„Vælg  du!" 

„Xu,  lad  det  da  blive  Visen  om.  Gangerpil- 
ten," svarede  Gert  med  et  lunt  Smil.  „Syng  du 
saa  for!" 

„Ej  den!"  udbrød  Gjørrild  modstræbende. 

Men  hun  gav  sig  dog  til  Værket,  og  nu  sang 
de,  til  dels  som  Vekselsang.  Visen  om  Ganger- 
pilten, der  vandt  sin  Brud  i  Tærningespil. 

Hør  du  liden  Ungersvend, 
Leg  Tavlbord  med  mig! 

—  sang  Gjørrild  og  Gert  svarede: 

Jeg  haver  ikke  raden  Guld 
At  sætte  op  for  mig. 

—  Og  saa  sang  de  begge  Omkvædet: 

Forinden  den  Fryd,  saa  leve  de  sammen  baade, 

Derpaa  tog  Gjørrild  atter  fat  og  sang: 

Sæt  du  op  din  gode  Hat, 
Og  fast  om  den  er  graa ! 
Jeg  sætter  op  min  Perlesnor, 
Tag,  om  du  den  kanst  faa ! 

Men  det  næste  Vers  sang  de  sammen: 

Den  første  Guldterning, 
Som  over  Tavlbord  randt, 
Den  Ungersvend  han  tabte, 
Saa  glat  den  Jomfru  vandt. 

Saaledes  bleve  de  ved  Visen  til  Ende  og  for- 
tabte sig  saaledes  i  den,  at  de  næsten  glemte,  hvor 
de  vare.  Gangerpilten  taber  i  den  Terningleg  baade 
sin  Kjortel  og  sine  Hoser,  men  da  den  tredie  Guld- 
terning ruller  over  Tavlbordet  vender  Bladet  sig. 
Jomfruen  taber  og  Gangerpilten  vinder.  Forgæves 
tilbyder  hun  ham,  for  at  slippe,  sine  sølvbundne 
Knive,  sit  silkesyede  Skørt,  sin  hvide  Hest,  sit  Slot 
og  Fæste.     Han  svarer  hver  Gang: 


Det  faar  jeg,  naar  jeg  kan, 
Men  jeg  vil  have  den  Jomfru, 
Som  jeg  med  Guldterning  vandt, 
Hun  maa  da  give  sig. 

Jomfruen  stander  i  Bure, 
Og  børster  hun  sit  Haar. 
Herre  Gud  bedre  mig  fattig  Mø 
For  Giftermaal  jeg  faarl 

Ungersvend  stander  i  Gaarden, 
Han  støtter  sig  til  sit  Sværd. 
Og  du  faar  bedre  Giftermaal, 
End  du  nogen  Tid  est  værd. 

Og  jeg  er  ingen  Gangerpilt, 
Endskønt  du  siger  saa, 
Jeg  er  den  bedste  Kongesøn 
I  Verden  leve  maa. 

Est  du  den  bedste  Kongesøn 
I  Verden  leve  maa, 
Da  skal  du  have  min  Ære 
Og  saa  dertil  min  Tro. 
Forinden  den  Fryd,  saa  leve  de  sammen  baade. 

Mens  Gjørrild  sang  Slutningsverset,  fæstede  Gert 
Blikket  paa  hende. 

„Huer  den  Vise  dig  lige  saa  godt  nu,  som  for- 
dum?"  spurgte  han. 

„Aa  hvad  I"  svarede  hun  knibsk.  „Dengang 
var  jeg  et  Barn  og  havde  ingen  Forstand  paa 
sligt." 

„Lad  mig  da  høre,  hvad  du  nu  tænker  om 
den  Jomfru  1" 

Det  er  da  lige  til,  Gert!  Den  Jomfru,  der  saa- 
ledes  kunde  sætte  sig  paa  et  Terningkast,  maa  kal- 
des letfærdig,  og  Gangerpilten,  som  gik  til  Brude- 
skamlen med  hende,  maa  siges  at  være  lidet 
kræsen." 

„Da  har  dog  andre  Jomfruer,  hvem  jeg  ikke 
kalder  letfærdige,  gjort  lige  som  denne." 

„Det  kan  jeg  ikke  tro,  Gert!" 

„Aa  jo,  Gjørrild!  Jeg  kender  en  Ungmø  paa 
femten  Aar  med  Lokker  som  Guld  og  øjne  som 
Kærminder.  Hun  traf  paa  sin  Vej  en  Ungersvend, 
som  i  sin  nuværende  Stand  kun  er  at  regne  for  en 
Gangerpilt.  Med  ham  leged  hun  Tavlbord  Dag 
efter  Dag;  og  ligesom  Gangerpilten  i  Visen,  tabte 
baade  sin  Hat  og  sine  Hoser,  saaledes  har  han  nu 
tabt  sit  Hjerte  til  den  Jomfru,  saa  at  der  ikke  er 
en  Pjalt  til  Rest." 

„Ej  Gert,  hvor  du  er  bleven  lærd  i  at  udlægge 
Viser!"  udbrød  Gjørrild,  i  det  der  viste  sig  et  usik- 
kert Smil  om  hendes  friske  Læber.  Det  maa  du 
have  lært  af  de  sorte  Munke,  da  du  gik  i  Kloster- 
skolen." 

„Og  sig  mig  nu",  vedblev  Gert  uforstyrret,  „om 
den  Jomfru,  som  jeg  sigter  til,  ikke  mente  mere 
med  den  Leg,  end  Jomfruen  i  Visen?  Har  hun 
holdt  Ungersvenden  for  Nar?" 

„Gert!"  udbrød  Gjørrild,  idet  hun  blev  først 
rød  og  saa  bleg,  og  hendes  øjne  stod  fulde  af 
Taarer. 

Gert  sprang  op,    knælede    for   hende    paa   den 

bare  Jord,  tog  begge  hendes  Hænder,  kyssede  dem 
og  derpaa  sprang  han  op,  drog  hende  til  sig  og 
deres  Læber  mødtes  i  et  glødende  Kys. 

„Gud  og  alle  hellige  være  priset,"  sagde  saa 
Gert,   „nu  er  det  skeet.     Du  har  givet  mig  din  Tro." 

,,Det  har  jeg,"  sagde  Gjørrild,  og  deres  Læber 
mødtes  atter. 

„Og  du  vil  holde  dit  Løfte?" 

„Det  vil  jeg,  endskønt  jeg  har  handlet  uskik- 
keligt, da  jeg  gav  dig  det  uden  Faders  og  Moders 
Minde." 

„Den  Fejl  skal  blive  rettet  paa  din  Side,  som 
paa  min,"  svarede  Gert  i  en  tillidsfuld  Tone.  Men 
Gjørrild  sank  ned  paa  Bænken  og  blev  siddende 
der  bleg  og  stum. 

„Hvad  nu,  mit  Hjerte?"  spurgte  Gert.  „Du 
viser  et  Aasyn,  som  om  der  var  timedes  dig  en 
Ulykke." 

„Ak,  Gert,"  udbrød  Gjørrild  i  en  klagende  Tone. 
„Hvi  kom  du  med  den  dumme  Vise?  Vi  havde  det 
saa  yndefuldt  og  godt  med  hinanden,  men  nu  er 
det  forbi." 

„Hvad  for  Snak  er  det!"  sagde  Gert  i  en 
utaalmodig  Tone.  Nu  skal  det  først  ret  til  at  be- 
gynde." 

Men  Gjørrild  sad  og  saa  aKorsfuld  hen  for 
sig  og  talte  nu  saa  forstandigt  til  ham,  som  om 
hun  i  Alder  og  Værdighed  var  hans  Moster.  Xu 
fik  Gert  at  mærke,  hvor  tidlig  den  barnlige  Gjørrilds 

Forstand  var  modnet,  og  det  virkede  i  det  første 
øjeblik  forvirrende  og  frastødende  paa  ham. 

„Du  er  blind,  Gert,"  sagde  hun,  „og  skønner 
ikke,  hvor  meget  der  er  i  Vejen.  Fader  lider  dig 
ikke,  har  du  ikke  mærket  det?  Og  hvoraf  mener 
du,  at  det  kommer.?  Fordi  du  er  en  Søn  af  en  af 
de  mest  kongetro  danske  Mænd.  Han  hader  Kong 
Kristian  og  det  gør  vi  andre  med.  Jeg  har  med 
Modermælken  indsuget  det  Had.  Vi  ere  alle  svenske 
og  ville  vedblive  at  være  det." 

„Ej  hvad!"  udbrød  Gert.  .,Had  hvem  du  ellers 
vil,  naar  du  kun  har  mig  kær." 

„At  dette  med  dansk  og  svensk  kunde  blive 
en  Anstødssten  mellem  dem  indbyrdes,  det  forudsaa 
Gjørrild  naturligvis  ikke.  Hun  havde  kun  det  for 
øje,  som  laa  nærmest. 

„Men  Fader  giver  ikke  sit  Minde  til  vor  For- 
ening," sagde  hun,   „det  skal  du  faa  at  se." 

„Nu,  det  faar  komme  an  paa  en  Prøve,"  sva- 
rede Gert  tillidsfuldt.  „Jeg  haver  og  en  Fader, 
og  han  er  ikke  god  at  bide  Skeer  med.  Kan 
jeg  vinde  ham  for  vor  Sag,  da  have  vi  Spilllet 
vundet." 

„Lid  ikke  for  sikkert  paa  det,  Gert!  Min 
Fader  er  ikke  saa  drabelig  en  Mand,  som  din,  men 
han  er  dog  fast  i  det,  han  vil  og  i  det  han  ikke  vil." 

„Nu  ikke  mere  af  det  Visdomsspræk!"  ud- 
brød Gert. 

Derpaa  sprang   han.  op,    greb   hende  om  Livet 

kyssede  hende  og  snurrede  hende  rundt.  Dermed 
fik  han  al  Gammelklogskab  rystet  ud  af  hende.  I 
en  Glædesrus  vandrede  de  tilbage  til  Borgen,  og 
deres  Læber  mødtes  ofte  paa  Vejen. 

„I  Morgen  skal  du  spørge  nyt  fra  mig,"   sagde 
Gert,  da  de  skiltes. 


ANDET  KAPITEL 
Gert  tager  sig  selv  Orlov. 


Oppe  i  Hallen  sad  Jakob  Trolle  og  legede  Tavl- 
bord med  sin  Gæst,  og  i  den  Ende  af  Hallen, 
oppe  ved  Kaminen,  var  der  tyst  nok;  men  i  den  mod- 
satte Ende  blev  der  gjort  dygtig  Støj,  thi  der  legede 
og  tumlede  Husets  Børn  med  Gjørrilds  smaa  Sø- 
skende, Povel,  Erik  og  Helene.  Fru  Else,  som  sad 
i  en  Vinduesfordybning  med  Husets  F'rue,  tyssede 
liere  Gange  paa  dem. 

„Lad  dem  kun  lege,"  sagde  Fru  Kirsten,  idet 
der  gled  et  Smil  over  hendes  godlidende,  trivelige 
Aasyn.  „Glade  Barnestemmer  fryde  mit  Øre,  og 
vore  Ægtemænd  ere  saa  optagne  af  Spillet,  at  de 
intet  høre  deraf.     Men  hvor  er  Gjørrild?" 

„Hun  gik  op  paa  Gæstekammeret  for  at  bøde 
paa  sit  Skørt.  Hun  fik  en  Rift  i  det  i  Gaar,  da 
hun  løb  om  Kap  med  Gert." 

„Ja,  de  to  lege  vel  sammen!"  sagde  Fru  Kirsten 
med  et  Nik. 

„Og  fornyer  deres  Barndomsminder,"  tilføjede 
Fru  Else.  Men  hvilke  lyksalige  Dage,  ogsaa  for  os 
gamle,  Kirsten,  som  vi  tilbringe  her  paa  Lillø!  Sankt 
Xikolaus  være  takket  for  den  Nordenvind,  som 
stoppede  os  i  Farten,  saa  vi  kom  herind!  Jeg  var 
hos  dig  i  Tanken,  længe  inden  vi  naaede  hertil,  men 
jeg  turde  ikke  bede  Abraham  om  at  gjøre  noget 
Ophold.  Min  kære  Husbond  længes  efter  Stokholm 
for  at  komme  til  Ro  der." 

„Til  Ro?"  udbrød  Fru  Kirsten,  „kun  Gud  Herren 
ved,  hvad  Ro  han  vil  finde  der!  Hvor  en  Tronrøver 
sidder  i  Sædet,  der  er  Freden  aldrig  sikker. 

„Hr.  Sten  er  en  fredsæl  Herre,"  svarede  Fru 
Else  i  en  skarp  Tone.  „Ikke  kan  den  Mand,  der 
blev  kaaret  af  Folket  til  at  sidde  i  Sædet  og  staa 
for  Riget,  kaldes  en  Tronrøver.  Og  hans  Hustru^ 
Fru  Kristine,  er  lige  saa  højsindet  en  Kvinde,  som  • 
han  er  Mand." 

„Jeg  mærker,"  svarede  Fru  Kirsten  lidt  spidst^ 
.,at  du  er  paa  Veje   til  at  blive  helt  svensk,  Else!" 

„Ved  Guds  Moder  nej,  Kirsten !  Jeg  er  saa  dansk 
en  Kvinde  som  nogen.  Men  der,  hvor  Naadens 
Dør  er  bleven  lukket  for  os,  der  er  ej  Kosteligt  at 
være. " 

„Tilgiv  mig  mine  ubetænksomme  Ord,  Else," 
sagde  Fru  Kirsten  venligt.  „Jeg  glemte  i  min  Iv- 
righed dine  store  Lidelser.  Det  er  vist,  at  du  og 
dine,  ere  blevne  skammeligt  behandlede." 

„Ja,  ja!"  udbrød  Fru  Else  lidenskabeligt.  „De 
gamle  Vunder   bryde  stedse  op  paa  n3^     At  tænke 

sig,  at  ens  Fader  er  bleven  snigmyrdet,  vanæret  i 
sin  Grav  og  hans  Arvinger  plyndrede.  Hans  arge 
Fjender  voldte  det.  De  vilde  have  Fingre  i  hans 
Gods.  Det  var  hans  store  Rigdom,  der  fældede  ham. 
Jeg  sværger  dig  til  Kirsten,  at  hans  Skjold  var  rent 
og  uden  Plet.  Kong  Hans  skal  staa  til  Ansvar  for 
Guds  Domstol,  fordi  han  lod  det  ske,  ja  han  havde 
vel  selv  fra  første  Færd  af  Fingrene  med  i  Spillet, 
siden  han  lod  Drabsmændene  gaa  ustraffede  derfra." 

Fru  Kirsten  havde  imidlertid  faaet  en  anden 
Forklaring  af  sin  Husbond  og  vidste,  at  Povel  Lax- 
mands  Sag  ikke  var  saa  ren,  som  hans  Datter 
troede.  Der  hvilede  en  stærk  Mistanke  om  For- 
staaelse  med  Svenskerne  og  Højforræderi  paa  Hr. 
Povel,  og  der  laa  jo  et  vægtigt  Vidnesbyrd  imod 
ham  i  den  Omstændighed,  at  hele  Rigets  Raad  slut- 
tede sig  til  Kongen  i  denne  Sag,  og  at  end  ikke 
Povel  Laxmands  egne  Frænder  havde  gjort  det 
mindste  Forsøg  paa  at  tage  ham  i  Forsvar.  Ingen 
mistænkte  Kong  Hans  for  at  have  havt  Del  i  Drabet, 
Man  antog,  at  Drabsmændene,  Ebbe  Strangesen  og 
Bjørn  Andersen,  havde  havt  et  personligt  Mellem- 
værende med  Rigshofmesteren,  som  de  afgjorde  paa 
den  Maade.  Hr.  Povel  \^ar  en  myndig,  stridbar 
Herre,  som  havde  skaffet  sig  mange  Uvenner.  Men 
med  disses  og  Kongens  Gridskhed  efter  Penge  og 
Gods  havde  det  vel  nok  sin  Rigtighed. 

Fru  Kirsten  nænnede  imidlertid  ikke  at  modsige 
sin  Veninde,  og  der  blev  heller  ikke  nogen  Lejlighed 

til  at  tage  Ordet,  thi  Fru  Else  vedblev  at  tale  i  stor 
Ophidselse. 

„Og  saa  at  tænke  sig,"  sagde  hun,  „at  Kong 
Hans,  som  selv  havde  været  Forbeder  for  Abraham, 
da  han  begærede  mig  af  min  Fader,  og  altsaa  var 
Stifter  af  Trolovelsen,  nu  raadede  ham  til  at  forskyde 
den  fattige  Jomfru,  hvis  Fader  laa  vanæret  i  sin 
Grav,  og  søge  sig  en  anden  Brud." 

Fru  Kirsten  vidste,  at  det  virkelig  forholdt  sig 
saaledes  og  maatte  indrømme,  at  det  ikke  var  ædelt 
handlet  af  Kong  Hans,  men  hun  tilføjede,  at  det 
ene  vel  fulgte  af  det  andet.  Kongen  kunde  under 
de  forandrede  Forhold  ikke  billige  Trolovelsen  og 
derved  slaa  sig  selv  paa  Munden, 

„Ja,"  udbrød  Fru  Else  forbitret,  „den  ene  Brøde 
trækker  den  anden  efter  sig,  og  Synderne  gaa  i  Arv. 
Kong  Kristian  er  lige  saa  grum  og  falsk,  som  hans 
Fader  var." 

„Nu,  kære  Else,"  svarede  Fru  Kirsten  sagt- 
modigt, „at  dømme  Konger  og  hele  deres  Færd,  det 
er  ingen  let  Sag,  aller  mindst  for  os  Kvinder.  Det 
faa  vi  overlade  til  Mændene.  I  hvert  Fald  er  jo  nu 
Kong  Hans'  og  din  Faders  Sag  for  længst  indstævnet 
for  Guds  Domstol.  Lad  Stenen  ligge  over  disse 
sørgelige  Minder.  Se  paa  din  ædle  Husbond  og 
fryd  dig  over  ham,  som  blev  dig  tro  og  bjergede 
dig  og  dine." 

„Ja,  Gud  signe  ham!"  udbrød  Fru  Else  dybt 
bevæget.  „Han  har  et  stort  Hjerte.  Hans  lige  findes 
ikke  paa  Jorden." 

H.  F.  Ewald :  Kristian  den  Anden.  2 

Imidlertid  vare  de  to  Herrer  henne  ved  Kaminen 
i  Færd  med  den  Gerning,  som  Fru  Kirsten  havde 
henvist  til  Mændene.  De  vare  ragede  i  en  heftig 
Ordstrid  om  de  Misgerninger,  som  Kong  Hans  efter 
Abraham  Gyldenstjernes  Mening  havde  begaaet  og 
om  dem,  han  tiltroede  Kong  Kristian. 

Der  var  en  stærk  Modsætning  mellem  Værten 
og  hans  Gæst.  Jakob  Trolles  Skikkelse  var  stor- 
slaaet  og  kraftig,  hans  Aasyn  djærvt,  hans  Stemme 
buldrende,  Abraham.  Gyldenstjerne  derimod  var  en 
fin  og  spinkel  Mand  med  ædle,  skønne  Træk,  men 
hans  Aasyns  Bleghed  og  Furerne  ved  Munden  for- 
talte om  store  Sindslidelser  og  viste,  at  hans  Hel- 
bred stod  paa  svage  Fødder.  Han  havde  i  sin  Tid 
været  en  tapper  Herre  og  værget  mandigt  for  Kal- 
mar, da  han  havde  Befalingen  der.  Det  var  en  af 
hans  Anker  mod  Kong  Hans,  at  denne  ikke  havde 
paaskønnet  hans  tro  Tjeneste.  Men  nu  var  hans 
Kraft  brudt.  Han  evnede  ikke  mere  at  føre  Sværdet 
og  agtede  det  heller  ikke,  hverken  for  den  ene  eller 
den  anden  Sag.  Han  ønskede  nu  kun  et  roligt  Liv 
og  en  blid  Død. 

Ordstriden  blev  heftigst,  da  Kong  Kristians  og 
Sten  Stures  Mellemværende  kom  paa  Tale. 

„I  Stokholm,"  sagde  Abraham,  „venter  der 
mig  blidere  Kaar,  og  der  er  Luften  renere  end  i 
Kjøbenhavn. " 

„Saamænd,"  svarede  Hr.  Jakob  spydigt,  „Luften 
er  frisk  og  sval  nok  i  Sverrigs  Hovedstad." 

„Ikke,"  sagde  Abraham  heftigt,   „sigtede  jeg  til 

den  Luft,  vi  indaande  og  som  gaar  gjennem  Lun- 
gerne, men  til  Menneskenes  Tankesæt  og  Færd. 
Sten  Sture  er  en  renlivet  Mand,  der  lever  dydigt 
med  sin  Hustru;  men  hvad  maa  vi  tænke  om  Kong 
Kristian,  som  sin  ædle  unge  Dronning  til  Haan 
holder  fast  ved  sin  Frille,  Sigbrit  Willums  ublu  Datter 
Dyveke?  Som  en  Meneder  har  han  staaet  for  Guds 
Alter,  da  han  lovede  sin  Hustru  Troskab." 

„Nu,  nu,  Abraham,"  sagde  Jakob  Trolle  med 
et  ildevarslende  Smil,  „af  den  Slags  Menedere  kunne 
vi  vel  finde  nogle  blandt  vore  bedste  Mænd.  Jeg 
varer  eder  ad  og  beder  eder  om  ikke  at  bruge 
Smædeord  om  min  Herre  og  Konge.  Jeg  taaler  det 
ikke  i  mit  Hus." 

Til  Held  for  Venskabets  Bevarelse  blev  Ord- 
striden afbrudt  ved,  at  Gaardfogden  Rasmus  traadte 
ind  for  at  faa  Besked  i  et  husligt  Anliggende,  og 
Gjørrild  benyttede  Lejligheden  til  at  smutte  ind  bag 
Fogeden  gennem  Døren.  Hun  gik  hen  til  Børnene 
og  gav  sig  til  at  lege  og  danse  med  dem.  Hendes 
Moder  opdagede  hende  imidlertid  straks  og  blev  til- 
lige var,  at  Riften  i  Skørtet  ingenlunde  var  bleven 
bødet.  Gjørrilds  Kinder  blussede,  og  der  var  en 
egen  Glands  i  hendes  Blik.  Fru  Else  gjorde  sig 
sine  Tanker  om  det,  og  da  Fru  Kirsten  i  det  samme 
blev  kaldt  hen  til  Herrerne  for  at  sige  sin  Mening 
om  den  Sag,  der  havde  ført  Gaardfogden  op  i 
Hallen,  gik  Gjørrilds  Moder  hastigt  hen  til  hende, 
tog  hende  ved  Armen  og  førte  hende  afsides. 

„Hvor  har  du  været.  Barn?"  spurgte  hun. 

„Nede  ved  Aaen,"  svarede  Gjørrild  efter  et 
øjebliks  Betænkning. 

„Nu  Gjørrild","  sagde  Fru  Else  med  et  Smil, 
„du  gør  klogt  i  ikke  at  prøve  paa  at  lyve  og  sige, 
at  du  har  været  oppe  paa  Sengekammeret.  Den 
gabende  Rift  i  dit  Skørt  vilde  straks  vidnet  imod 
dig.     Men  sig  nu,  var  du  dernede  alene?" 

Gjørrild  stod  og  stirrede  paa  sin  Moder  uden 
at  svare.  Hun  kneb  Læberne  sammen  paa  den 
trodsige  Maade,  som  var  hende  ejendommelig. 

„Din  Taushed  siger  mig,"  vedblev  Fru  Else, 
„at  du  ikke  var  der  alene,  og  saa  er  det  ikke  svært 
at  gætte,  hvem  der  gjorde  dig  Selskab.  Du  var  der 
med  Gert." 

„Ja,  Moder,"  svarede  Gjørrild,  idet  hun  blev 
rød,   „jeg  var  der  med  ham." 

„Nu,"  sagde  Fru  Else,  idet  hun  saa  paa  Gjør- 
rild med  et  forskende  Blik,  „deri  behøver  der  jo 
ikke  at  være  noget  ondt,  endskønt  du  dog  nu  er 
for  stor  til  saaledes  at  løbe  gal  med  en  Ungersvend. 
Var  det  aftalt  Spil?" 

„Ved  Guds  Moder  nej!  Vi  mødtes  paa  Taarn- 
trappen,  da  jeg  vilde  gaa  op  og  bøde  paa  Skørtet, 
saaledes  som  I  havde  budet  mig.  Men  Gert  tog 
mig  ved  Haanden  og  sagde:  gaa  nu  med  mig,  og 
saa  gjorde  jeg  det." 

„Ja,  ja,  Gjørrild,  den  er  let  at  lokke,  som  efter 
vil  hoppe  1  Den  Rift  i  dit  Skørt  kan  du  let  faa  bødet, 
men   en  Rift   i   dit  Hjerte,    den   vil   blive  sværere  at 

hele.  Er  det  saa  fat  med  dig,  at  du  har  fattet 
Elskov  til  Gert?" 

„Moder  min!"   udbrød  Gjørrild. 

„Nu,  mit  Barn,  jeg  tænker,  at  det  ikke  har 
videre  paa  sig.  Vi  drage  nu  snart  herfra,  og  du 
og  Gert,  I  ville  vel  ingen  Sinde  mødes  mere." 

„Men  dertil  staar  dog  mit  Haab",  sagde  Gjør- 
rild med  Taarer  i  øjnene. 

„Vist  ikke,  se  at  blive  den  Nykke  kvit  I" 

„Men  det  er  ingen  Nykke,  Moder!"  udbrød 
Gjørrild;  mere  fik  hun  ikke  sagt. 

Jakob  Trolles  stærke  Røst  lød  nemlig  pludselig 
buldrende  gjennem  Hallen,  og  Fru  Else  gik  hen  til 
Herrerne  for  at  faa  at  vide,  hvad  der  var  paa  Færde. 
Gaardfogden  stod  der  endnu.  Efter  at  han  havde 
udrettet  sit  Ærinde,  havde  han  endnu  noget  at  melde, 
og  det  havde  bragt  Hr.  Jakob  i  Harnisk. 

„Plager  Fanden  Drengen?"  raabte  han,  ,,Hvi 
hindrede  du  ikke  ham  deri?" 

„Nu,  Husbond,"  svarede  Rasmus,  „jeg  har  jo 
ikke  Befaling  over  ham.  Saa  var  han  og  alt  i  Sad- 
len, da  jeg  kom,  raabte:  sig  til  Hr.  Jakob,  at  jeg 
rider  over  til  min  Fader!  og  væk  var  han  over 
Broen  som  et  Pust." 

„Det  er  Gert,  der  selv  har  taget  sig  Orlov," 
sagde  Fru  Kirsten  forklarende  til  Fru  Else,  som 
studsede  ved  at  høre  det.  „Et  Brushoved  har  han 
alle  sine  Dage  været,  men  dette  gaar  dog  over  Stregen, 
tykkes  mig." 

„Hvad    kan   Aarsagen   til   den   store   Hast   dog 

have  været?"  udbrød  Hr.  Jakob.  „At  løbe  paa  den 
Vis  af  Gaarde  er  jo  ganske  uskikkeligt." 

„Nu,  undvegen  er  han  dog  ikke,  siden  han  red 
til  sin  Fader,"  sagde  Abraham.  „I  hvad  Ærinde 
han  red,  det  ville  vi  sikkert  faa  at  vide  i  Morgen. 
Kender  jeg  Hr.  Jens  ret,  da  vil  han  varme  Ørerne 
paa  sin  Galning  af  en  Søn  og  fluks  skikke  ham 
tilbage. " 

Gjørrild  stod  og  hørte  til  med  bankende  Hjerte. 
Hun  tænkte:  nu  spolerer  Gert  alt  ved  sin  Frem- 
fusenhed !  Hun  fik  ikke  megen  Søvn  i  Øjnene  den  Nat. 


TREDIE  KAPITEL 
Lovet  bort. 

Abraham  Gyldenstjernes  Forudsigelse  gik  i  Op- 
fyldelse. Den  næste  Dag  bragte  Løsning  paa 
Gaaden.  Gert  kom,  men  ikke  paa  nogen  krænkende 
Maade  skikket  hid  af  sin  Fader.  Den  gamle  bragte 
ham  selv. 

Klokken  var  ti,  og  man  var  ved  at  gaa  til 
Bords  oppe  i  Hallen,  da  Portgemmerens  Horn  gjal- 
dede med  en  Klang,  som  viste,  at  det  var  en  for- 
nem Gæst,  der  blev  meldt.  Jakob  Trolle  begav  sig 
straks  ned  i  Gaarden,  mens  de  andre  gik  til  Vin- 
duerne for  at  se,  hvem  det  var,  der  kom. 

Admiral  Jens  Ulfstands  høje  Skikkelse,  siddende 
rank  i  Sadlen  paa  en  sværlemmet  sort  Ganger, 
dukkede  frem  af  Porten  og  red  ind  i  Borggaarden. 
Efter  ham  kom  Gert  paa  sin  letbenede  Kleppert  og 
derpaa  et  anseligt  Følge  af  Svende.  Hr.  Jakob  ilede 
sin  Svoger  i  Møde  og  trykkede  hans  Haand.  Gert 
sprang  af  Hesten  og  hjalp  derpaa  sin  Fader  af  Sad- 

len.  Hr.  Jens  lo,  klappede  Gert  venligt  paa  Skul- 
deren og  sagde  nogle  Ord  til  Hr.  Jakob,  som  Til- 
skuerne oppe  i  Hallen  ikke  kunde  høre.  Derpaa 
forsvandt  Svendene  med  Hestene  og  Gert  gik  ind, 
men  de  to  Admiraler  fulgte  ikke  hans  Eksempel. 
De  gav  sig  til  at  gaa  frem  og  tilbage  i  Gaarden, 
fordybede  i  Samtale.  Da  tabte  Fru  Kirsten  Taal- 
modigheden  og  aabnede  Vinduet,  Herrerne  nede  i 
Gaarden  hørte  Glarruderne  klirre,  saa  op  og  Hr. 
Jakob  vinkede  med  Haanden  og  raabte:  „Nu  kom- 
mer vi ! " 

„Ja,  gør  det,"  svarede  Fru  Kirsten,  ellers  faa 
I   sveden  Grød.     Vær  hjertens   velkommen,    Jens!" 

„Tak,  Kirsten!"  raabte  Jens  Ulfstand,  og  Borg- 
gaarden  gav  Genlyd  af  hans  dybe  Røst.  „Vi  tøvede 
kun  en  Kende  for  at  den  Grød,  vi  lave,  ikke  skal 
vorde  sveden,  ho,  ho!"  Derpaa  gik  de  ind  og  op 
ad  Taarntrappen. 

Kort  efter  viste  Jens  Ulfstands  mægtige  Skik- 
kelse sig  i  Døren,  som  næsten  var  for  lav  til  ham. 
Ulfstanderne  var  en  Kæmpeæt.  I  et  af  Værelserne 
paa  den  stolte  Gaard  Glimminge,  som  dengang  kun 
var  seksten  Aar  gammel,  men  som  siden  har  mod- 
staaet  Tidens  Tand  i  fire  Aarhundreder,  staar  paa 
en  Tavle  i  Væggen  følgende  Indskrift,  som  Byg- 
herren selv  har  forfattet: 

Jeg  er  en  Kæmpe  stærk  og  stor 
Fra  Gulland  jeg  til  Skaane  fo'r. 

Han  var  nemlig  i  sin  Tid  Befalingsmand  paa 
Visborg.     Men  i  dette  store  Legeme  boede  tillige  en 

stor  Sjæl.  Som  sin  Tids  største  Søhelt  og  kj^ndigste 
Admiral  havde  han  allerede  dengang  vundet  et  Navn, 
som  overstraalede  alle  andre.  Han  havde  tjent  Kong 
Hans  tro  og  værnet  om  sit  Fædrenelands  Kyster 
med  den  Flaade,  hvis  Skaber  han  var.  Før  hans 
Tid  havde  Danmark  ingen  samlet,  altid  kampdygtig 
Flaade.  Han  havde  tugtet  baade  Svenskerne  og 
Hanserne  og  hærjet  de  fjendtlige  Kyster,  lige  som 
hans  Lærling,  Severin  Norby,  skulde  gøre  efter  ham. 

Det  var  nok  at  se  ham  for  at  skønne,  at  han 
var  født  til  at  befale,  men  dog  var  hans  Væsen 
jævnt  og  bramfrit,  og  i  hans  øjne  laa  der  et  Glimt 
af  Lune. 

Dog  var  det  ikke  godt  at  falde  i  den  myndige 
Herres  Hænder,  thi  hans  Spøg  var  stundom  værre 
end  Alvor.  Det  fik  den  tykke  Abbed  af  Bekkeskov, 
Niels  Henriksen  at  føle.  Med  denne  geistlige  Herre 
havde  Admiralen  havt  en  Strid,  og  da  Abbeden  en 
Dag  klagede  sig  for  ham  over  sin  Fedme,  svarede 
Hr.  Jens,  at  det  vidste  han  Raad  for.  Han  lod  saa 
den  værdige  Mand  gribe,  føre  ned  i  Smedien  og 
lænke  til  Ambolten,  hvor  han  maatte  arbejde,  indtil 
Fedtet  var  gaaet  af  ham.  Denne  for  Abbedens  Hel- 
bred saa  gavnlige  Kur  kostede  imidlertid  Hr.  Jens 
en  Bøde  paa  hundrede  Mark. 

En  Mand  af  den  Støbning  maatte  være  den 
sagtmodige,  fint  følende  Abraham  Gyldenstjerne  imod, 
og  desuden  vidste  denne,  at  Jens  Ulfstand  var  en 
af  de  værste  Svenskerhadere  i  Danmark.  Han  gen- 
gældte derfor  Admiralens  høviske  og  venlige  Hilsen 

meget  stift  og  koldt,  hvilket  blev  misforstaaet,  thi 
Abraham  havde  ingen  Anelse  om.  i  hvad  Ærinde 
Hr.  Jens  kom. 

Mens  de  vekslede  nogle  Ord,  trak  Hr.  Jakob 
Fru  Kirsten  til  Side  og  bød  hende  at  lade  dække 
til  de  unge  i  Taarnkammeret.  Fru  Kirsten  fik  ikke 
at  vide,  af  hvad  Aarsag  de  unge  skulde  fjernes, 
men  hun  havde  en  Anelse  derom. 

De  satte  sig  nu  til  Bords,  men  den  Samtale, 
som  straks  kom  i  Gang,  gav  ikke  Løfte  om  god 
Forstaaelse.  Jens  Ulfstand  havde  sin  Søn  kær  og 
vilde  gerne  være  ham  til  Villie,  men  han  kunde  dog 
ikke  faa  Bugt  med  sin  Ærgrelse  over,  at  Gerts  Valg 
var  faldet  paa  en  svensksindet  Mands  Datter.  En 
Svensker,  det  vilde  været  ilde  nok,  men  en  Mand 
af  dansk  Æt,  som  var  gaaet  over,  det  var  i  den 
kongetro  Jens  Ulfstands  Øjne  endnu  værre. 

„Jeg  hører  af  Jakob,"  sagde  han  til  Gjørrilds 
Fader,  „at  I  er  paa  Vej  op  til  Stokholm  og  vil  slaa 
eder  ned  der.  Hvi  bliver  I  ikke  i  eders  Fædreland.^ 
Jakob  siger,  at  I  mener  eder  tryggere  hos  Sten  Sture; 
men  jeg  gad  dog  vidst,  hvad  I  kan  have  at  frygte 
af  Kong  Kristian."        ^ 

„Jeg  nærer  ingen  saadan  Frygt,"  svarede 
Abraham,  „men  Sverrig  er  mit  Fødeland,  og  hvo 
som  raader  der,  er  min  rette  Herre,  desuden  er  Hr. 
Sten  min  Frænde." 

„Det  sidste  lader  sig  høre,  men  ikke  det  første," 
svarede  Hr.  Jens  skarpt,  „Kong  Kristian  er  Sverrigs 
rette  Herre  og  da  og  eders." 

„Lad  os  ikke  strides  om  det,"  sagde  Abraham 
sagtmodigt.     „Mundhuggeri   sætter  kun  ondt  Blod." 

„Nu,  med  Munden  vil  den  Strid  ikke  blive  ud- 
fægtet," svarede  Hr.  Jens,  „men  med  blanke  \'aa- 
ben,  jeg  tænker  om  ikke  ret  længe." 

„Lad  os  dog  haabe,"  sagde  Abraham,  „at  Hr. 
Stens  Sværd  vil  holde  Kong  Kristians  i  Skeden, 
saa  at  Freden  bliver  bevaret,  er  den  end  nød- 
tvungen." 

„Mener  I  det,  da  kender  I  Hans  Naade  slet. 
Xej,  Mand,  der  vil  ikke  blive  Fred,  førend  Sten 
Sture  viger  Sædet  og  bøjer  Knæ  for  sin  Herre  og 
Konge." 

„Aldrig  i  Evighed  gør  han  det!"  sagde  Abraham 
hastigt.  „Det  vil  og  falde  Kong  Kristian  svært  at 
faa  Hr.  Sten  sat  i  Knæ.  Der  ligger  mange  Bjærge 
mellem  Stokholm  og  Kjøbenhavn,  og  at  Søvejen 
ogsaa  er  trang,  det  fik  Kong  Hans  at  mærke." 

Hr.  Jens  vilde  give  et  hastigt  Svar,  men  Jakob 
Trolle  løftede  advarende  Haanden. 

„Jens",  sagde  han,  „du  forglemmer,  i  hvilket 
Ærinde  du  er  kommen  hid." 

„Nu,  nu,"  svarede  Hr. 'Jens  muggent,  „jeg  vilde 
kun  give  Abraham  Eriksen  et  Venskabsraad  og  bede 
ham  vel  overveje,  hvad  han  gør,  naar  han  drager 
til  Stokholm." 

„Jeg  har  ikke  begæret  noget  Raad  af  eder,  Hr. 
Jens,  og  ikke  ved  jeg  af,  at  I  er  min  Ven",  svarede 
Abraham  med  isnende  Kulde." 

„Ha,   ha!"    lo  Admiralen  i  et  Anfald  af  barskt 

Lune,  „I  har  ved  min  Helgen  aldrig  sagt  noget 
sandere  Ord.  Men  vid,  Mand,  at  hvad  der  er  langt 
fra  vor  Hu^  derpaa  tænker  nu  vore  Børn.  Og  nii 
bør  jeg  sige  eder,  i  hvad  Ærinde  jeg  er  kommen. 
Gerts  Hu  staar  til  eders  Datter  Gjørrild.  Han  har 
bedt  mig  om,  at  jeg  skulde  begære  hende  af  eder. 
Derfor  red  han  i  Gaar  over  til  vort.'* 

„Tænkte  jeg  det  ikke  nok!"  udbrød  Fru  Kirsten. 

„Men  jeg  har  mine  Betænkeligheder  ved  Sagen^ 
og  I  har  forud  faaet  Aarsagen  at  vide,"  sluttede 
Admiralen. 

„Ikke  ville  vi  trænge  os  paa",  sagde  Fru  Else 
stolt.     „Jeg  har  varet  min  Datter  ad." 

„Saa  det  har  du?"  udbrød  hendes  Husbond. 
„Her  maa  være  foregaaet  noget  bag  min  Ryg." 

„Da  foregik  dog  det,  som  har  voldet  denne  Sag, 
lige  for  dine  øjne,  kære  Abraham.  At  Gjørrild  og 
Gert  vare  i  Færd  med  at  forse  sig  paa  hinanden, 
det  har  jeg  alt  en  Stund  mærket,  men  jeg  tænkte, 
at  det  vilde  drive  over,  og  derfor  ulejligede  jeg  dig 
ikke  med  den  Sag.'' 

„Ja,  ved  min  Helgen,"  udbrød  Abraham,  „dette 
kommer  bag  paa  mig  som  Dommedag." 

„Jeg  nærer  ikke  mindste  Tvivl  om  det,"  sagde 
Hr.  Jens.  „Det  er  begribeligt,  at  I  tænker  i  det 
første  øjeblik,  lige  som  jeg  gjorde.  I  er  lige  saa 
lidet  lysten  efter  at  faa  min  Søn  til  Dattermand,  som 
jeg  efter  at  faa  eders  Datter  til  Sønnekone." 

„Nu,"  udbrød  Hr.  Jakob,  „da  er  der  jo  den 
skønneste  Enighed  midt  i  Uenigheden." 

„Det  synes  saa,'*  sagde  Hr.  Jens.  „Dog  har 
jeg  ment,  at  den  Sag  burde  overvejes,  inden  den 
lægges  ned.  Vi  bør  ikke  tænke  alene  paa  os  selv, 
men  ogsaa  paa  vore  Børn  og  deres  Vel.  Meget 
taler  imod,  at  de  komme  sammen,  men  dog  ogsaa 
noget  for.  Eders  Æt,  Abraham  Eriksen,  er  saa  god 
som  min,  ja  maaske  regner  I  eders  for  bedre  af 
den  Aarsag,  at  eders  Moder  var  Datter  af  en  Mand, 
som  kaldte  sig  Konge?" 

„Paa  ingen  Vis,"  svarede  Abraham,  idet  han 
slog  afvisende  ud  med  Haanden.  „Mine  mange 
Aner  veje  baade  Konge-  og  Kejsernavne  op." 

„Nu,"  vedblev  Hr.  Jens,  Æren  er  da  lige  stor 
paa  begge  Sider." 

„Men  det  bliver  saa  dog  nok  for  eders  Ved- 
kommende ved  Æren,"  sagde  Fru  Else  spydigt. 
„Vor  Datter  maa  kaldes  en  fattig  Brud,  naar  hun 
skal  giftes  ind  i  saa  rig  en  Slægt  som  eders." 

„Nej,  nej,"  sagde  Hr.  Jens,  idet  han  uvillig 
rystede  paa  Hovedet.  „Jeg  har  ikke  ofret  den  Side 
af  Sagen  en  Tanke.  Lad  mig  her  sige  eder,  gode 
Fru  Else,  at  jeg  har  stor  Medfølelse  med  eder, 
som  uden  Skyld  mistede  alt  eders  Gods.  Kong 
Hans  burde  ladet  eder  beholde  eders  Mødrenearv. 
Men  den  Sag  faa  vi  helst  lade  hvile.  Nej,  det  er 
det  andet,  at  eders  Husbond  befinder  sig  paa  den 
urette  Side  og  desuden  drager  langt  bort,  som  er  i 
Vejen.  De  mange  Bjærge,  I  før  talte  om,  Abra- 
ham, ville  blive  lagte  mellem  eder  og  os,  de  unge 
ville  blive  skilte  ad,  og  kommer  saa  dertil  Fejde  og 

urolige  Tider,  da  ville  deres  Kaar  blive  saare  van- 
skelige. " 

„Nu,"  sagde  Fru  Kirsten,  „for  det  med  den 
bratte  Adskillelse  er  der  Raad.  Vil  min  Husbond 
som  jeg,  da  kan  Gjørrild  blive  her  paa  Lillø,  om 
da  hendes  Forældre  ikke]  sætte  sig  derimod.  Vi 
have  faaet  Gjørrild  saare  kær.  Ikke  skal  hendes 
Lykke  strande  paa  det.  Ikke  heller  skal  Abrahams 
svenske  Sindelag  gjøre  mit  Hjerte  koldt  mod  ham 
eller  hans  gode  Hustru,  min  fuldtro  Veninde." 

„Jeg  samstemmer  deri  med  min  Hustru,"  sagde 
Hr.  Jakob.  „Gjørrild  skal  være  hjertens  velkommen, 
om  hun  vil  blive  hos  os." 

„Men  jeg  giver  ikke  mit  Minde  dertil,"  udbrød 
Abraham  heftigt,  idet  han  flyttede  sig  i  Sædet. 
„Gjørrild  er  min  Øjesten;  jeg  kan  ikke  afse  hende, 
og  ikke  vil  jeg  lade  hende  tilbage  her  i  usikre 
Kaar.  Er  hun  først  herfra,  da  slaar  hun  vel  Gert 
af  Tankerne  og  faar  sig  en  svensk  Fæstemand.  Det 
vil  tjene  hende  bedst." 

„Hvad,"  udbrød  Fru  Kirsten,  „kender  I  eders 
egen  Datter  saa  slet?  Hvad  Gjørrild  har  sat  sin  Hu 
til,  det  slipper  hun  ikke." 

„Gjørrilds  Hu  staar  til  Sverrig  og  hvad  svensk 
er,"  svarede  Abraham.  „Det  skulde  højlig  undre 
mig,  om  den  Elskov  har  faaet  saa  stor  Magt  over 
hende,  at  den  evner  at  skille  hende  fra  hendes 
Forældre. " 

„Og  hvad  mener  I  om  Gert,  Jens?"  spurgte 
Fru  Kirsten. 

„Nu,"  svarede  Gerts  Fader,  „jeg  mener,  at  han 
er  den  stædigste  Knægt  i  sin  Æt,  og  det  vil  sige 
noget!  Han  sagde  i  Gaar  til  mig,  at  uden  Gjørrild 
Abrahams  Datter  vilde  han  ikke  leve.  Nu,  han 
lever  vel  endda.  Men  da  han  er,  som  han  er,  kunde 
han  hitte  paa  en  eller  anden  gal  Streg,  og  for  at 
forebygge,  hvad  der  kunde  blive  værre,  føjede  jeg 
ham  og  drog  hid." 

„Det  bør  I  betænke,  Abraham,"  sagde  Jakob 
Trolle.  „I  kan  ikke  forsvare  det  for  eders  Samvit- 
tighed at  vise  den  Sag  glat  af.  I  bør  ikke  afgøre 
eders  Datters  Skæbne  uden  at  høre  hende.  Lad 
hende  selv  træffe  V^alget,  om  hun  vil  drage  med 
eder  eller  blive  her.  Da  handler  I  menneskeligt  og 
som  en  forstandig  Fader." 

„Det  er  Galmandstale,"  udbrød  Abraham.  „Et 
Barn    som  Gjørrild    ved  ikke  selv,    hvad  hun  gør." 

„I  vil  altsaa  bruge  Tvang  imod  hende?"  spurgte 
Fru  Kirsten. 

„Nej,  ved  Guds  Moder,  om  jeg  vil!"  raabte 
Gjørrilds  Fader  i  sin  Vaande. 

„Nu,"  sagde  Fru  Kirsten  med  et  Smil,  „da 
kan  I  jo  intet  have  imod  at  Gjørrild  bliver  kaldt 
herind,  for  at  vi  kunne  faa  høre  hendes  Hjertens- 
mening. " 

„Lad  det  da  ske,"  svarede  Abraham  med  et 
Suk.  „Naar  jeg  ret  besinder  mig,  da  er  jeg  dog 
ikke  i  Tvivl  om  hende.  Hun  vil  nok  staa  Prøven. 
Gaa  og  hent  hende  Else!" 

Fru  Else  gik  og  vendte  kort  efter  tilbage  med 

Gjørrild  ved  Haanden.  Men  Gjørrild  vred  sig  løs, 
ilede  hen  til  sin  Fader,  slog  sine  Arme  om  hans 
Hals  og  sagde: 

„Fader,  vær  os  god!'" 

„Er  det  da  virkelig  saa,  at  din  Hu  staar  til 
Gert  Jensen?"  spurgte  Abraham,  idet  han  tog  hen- 
des Arme  ned. 

„Jeg  har  givet  ham  min  Tro,"  svarede  Gjørrild 
med  et  sky  Blik  over  til  Gerts  Fader,  som  sad  paa 
den  anden  Side  af  Bordet. 

„Deri  handlede  du  ilde,"  sagde  Abraham  strengt. 
„Kun  ublu  Jomfruer  lover  sig  bort  uden  Faders  og 
Moders  Minde." 

,,Jeg  ved  det.  Jeg  sagde  til  Gert,  at  det  var 
uskikkelig  handlet  af  mig." 

„Og  dog  gjorde  du  det?" 

„Ja,  Fader,  jeg  kunde  ikke  andet;  og  Gert 
sagde,  at  den  Fejl  snart  skulde  blive  rettet." 

„Og  Gert  har  holdt  sit  Ord  som  en  ærekær 
Ungersvend,"  sagde  Hr.  Jens,  idet  han  nikkede  og 
saa  til  Gjørrild  med  et  mildt  Blik.  Hun  huede  ham 
straks  ved  det  første  Syn.  Hun  var  ganske  ny 
for  ham.  Vel  havde  han  seet  hende  som  Barn, 
men  han  huskede  hende  ikke.  Han  skønnede  straks, 
at  hun  var  en  Jomfru  af  den  rette  Sort.  Ærlighed 
lyste  ud  af  hendes  favre  Aasyn. 

,,Der  ser  I,  Abraham,"  sagde  Fru  Kirsten. 
„Der  er  ikke  stort  at  sige  de  to  paa.  At  to  unge 
Hjerter  finde  hinanden  og  elske  i  Tugt  og  Ære,  det 

er  ikke  Menneskegerning  men  Guds  Moders  og  den 
hellige  Katharinas  Værk. 

„Nu,  Abraham,''  sagde  Jakob  Trolle  muntert, 
„siden  Kirsten  rykker  i  Marken  mod  eder  med  selve 
Guds  Moder  og  Sankte  Karen,  da  faar  I  vel  give 
eder. 

Men  Udtrykket  i  Abraham  Gyldenstjernes  Aa- 
syn  lovede  ikke  Eftergivenhed.  Rynkerne  i  hans 
smalle  Pande  kom  frem  og  Furerne  ved  Munden 
bleve  dybere,  mens  han  sad  og  stirrede  paa  Gjerrild 
uden  at  svare.  Endelig  greb  han  hendes  Haand  og 
talte  hende  til.  De  andres  øjne  vare  fæstede  paa 
dem,  saa  at  ingen  af  dem  lagde  Mærke  til,  at  Døren 
i  den  modsatte  Ende  af  Hallen  aabnedes,  Gert 
listede  sig  ind  og  forsvandt  i  den  nærmeste  Vindues- 
fordybning. 

Imidlertid  havde  Gjerrilds  Fader  forklaret  hende 
Sagernes  Stilling  og  forelagde  hende  nu  det  Spørgs- 
maal,  om  hun  vilde  følge  sine  egne,  eller  blive  paa 
Lillø.  Han  talte  ligefremt  og  roligt,  men  Udtrykket 
i  hans  Aasyn  viste,  med  hvilken  Spænding  han 
ventede  Svaret. 

Farven  veg  fra  Gjerrilds  Kinder,  mens  han 
talte.  Hun  stod  og  saa  ned  for  sig,  men  da  hen- 
des Fader  havde  udtalt,  saa  hun  op  med  et  Blik 
saa  smerteligt,  at  de  alle  følte  sig  grebne  ved  at  se 
det.  Stærkere  end  alle  Ord  vidnede  det  om  den 
svære  Kamp,  hun  nu  udkæmpede  i  sit  Hjerte. 

Hun  saa  til  sin  Moder,  hvis  Blik  røbede  Sorg 
og  Mistillid   til   hende    og    fæstede   saa  Blikket  paa 

sin  Fader,  som  sad  og  stirrede  paa  hende  med  et 
pinligt  Udtryk  af  Spænding  og  Græmmelse  i  sit 
sygelige  Aasyn.  Den  Tanke  slog  ned  i  hende,  at 
hvis  hun  skiltes  fra  ham,  da  vilde  hun  vist  aldrig 
mere  faa  ham  at  se.  Hun  vidste,  hvor  meget  hun 
var  for  ham,  egentlig  mere  end  hendes  Moder,  ved 
hvem  der  trods  al  hendes  Troskab  var  Tynge.  Hun 
betænkte  sig  derfor  ikke  længe. 

„Fader,"  sagde  hun  med  sin  bløde  Stemme, 
„jeg  er  ikke  i  Tvivl  om,  hvad  jeg  bør  gøre.  Jeg 
vil  lyde  og  følge  eder." 

I  det  samme  lød  der  Fodtrin  nede  i  Hallen, 
og  Døren  blev  smækket  i.  De  andre  saa  der  ned, 
men  der  var  ingen.  Det  var  Gert,  som  straks,  da 
han  havde  hørt  Gjørrilds  Svar,  i  sin  Forbitrelse  for 
ud  af  Hallen  som  et  Lyn.  Han  vilde  imidlertid 
staaet  sig  ved  at  blive,  thi  Gjørrild,  som  intet  havde 
mærket,  saa  greben  var  hun  af  Øjeblikkets  Alvor, 
føjede  efter  et  øjebliks  Tøven  til: 

„Men  det  skal  I  vide,  Fader,  at  om  I  saa  fører 
mig  til  Verdens  Ende,  da  vil  jeg  dog  aldrig  kunne 
glemme  Gert  og  skille  mit  Hjerte  fra  ham." 

„Vel,  mit  Barn,"  sagde  Abraham,  kun  halvt 
formildet,  „nu  vide  vi  din  Mening.  Dit  Svar  kunde 
faldet  værre  ud.  Din  Samvittighed  har  endnu  Over- 
taget. Du  lyder  og  følger  dine  Forældre,  og  der- 
med er  Sagen  afgjort.     Nu  kan  du  gaa!" 

Men  da  Gjørrild,  idet  hun  gik,  kom  forbi  Gerts 
Fader,  vinkede  denne  hende  hen  lil  sig,  klappede 
hende  paa  Kinden  og  gav  hende  et  Kys.  Med  det  Kys 

hilste  han  hende  som  sin  vordende  Datter,  og  den 
gannle  Søhelt  tik  sin  Løn  i  et  Smil  saa  lyst  og  et 
Blik  saa  straalende,  at  hans  øjne  bleve  fugtige,  og 
Taarer  vare  sjældne  Gæster  hos  ham. 

Det  viste  sig  da  ogsaa,  da  Gjørrild  havde  for- 
ladt Hallen,  at  ingen  andre  end  hendes  Forældre 
mente,  at  Sagen  var  afgjort.  Fru  Kirsten  tog  fat 
paa  ny.  IkkQ  alene  mente  hun  Gjørrild  det  godt 
og  undte  hende  dette  fordelagtige  Giftermaal,  men 
som  de  fleste  af  de  gifte  Kvinder  yndede  hun  at  stifte 
Partier,  og  hun  vilde  regne  sig  det  til  Ære,  om 
dette  blev  stiftet  i  hendes  Hus. 

..Nu,  kære  Abraham,"  sagde  hun,  „jeg  tænker, 
at  I  dog  vil  besinde  eder  og  give  Gjørrild  lidt  Trøst, 
fordi  hun  har  vist  sig  at  være  en  lydig  og  kærlig 
Datter." 

„Det  kan  jeg  ikke",  svarede  Abraham  skarpt. 
^Jeg  maa  se  paa  hendes  sande  Vel  og  alt  raader 
her  fra.  Jeg  kan  ikke  forsvare  at  give  mit  Minde 
til  denne  Trolovelse." 

„Vel!  Men  I  bør  ikke  forivre  eder.  I  Mor- 
gen er  der  atter  en  Dag,  da  ville  vi  drøfte  Sagen 
paa  ny." 

„Der  bliver  ingen  Lejlighed  til  det,"  svarede 
Abraham  utaalmodigt.  „I  Morgen  maa  vi  brj^de 
op.     Taarnfløjen  viser,  at  Vinden  har  vendt  sig." 

„Det  har  den  alt  gjort  to  Gange,  mens  I  har 
været  her,"  sagde  Jakob  Trolle,  „men  til  Held  for 
os  agtede  I  ikke  derpaa." 

„Tak  for  eders  Gæstmildhed,  kære  Hr.  Jakob", 

svarede  Abraham  med  et  tvungent  Smil.  „Men  jeg 
har  kun  tøvet  her  altfor  længe.  Vi  have  endnu  en 
lang  Rejse  for  os." 

„Nej,  hør  nu  Mand/'  udbrød  AdmiralJens,  idet 
han  slog  i  Bordet,  „I  skal  ikke  slippe  saa  let  fra 
dette.  At  I  uden  skellig  Grund  afviser  det  Tilbud, 
jeg  paa  min  Søns  Vegne  har  gjort  eder,  er  en 
Krænkelse  mod  hele  vor  Æt,  som  vi  .ikke  ville  lade 
sidde  paa  os.  Men  bliver  I  stift  ved  eders  Afslag, 
da  siger  jeg,  nuvel,  saa  faa  I  tage  Følgerne,  som 
de  kunne  blive!  En  skøn  Dag,  tænker  jeg,  komm.e 
vi  med  Kong  Kristian  og  tage  Stokholm  og  det 
hele  Kram.  Da  ville  vi  gøre  stort  Bytte,  og  Gjør- 
rild  skal  blive  Gerts  Part.  Jeg  vil  være  fordømt, 
om  jeg  tror,  at  eders  Datter  bryder  sit  Ord  og  lader 
sig  daare  af  nogen  svensk  Bejler." 

Uagtet  Abraham  Gyldenstjerne  syntes  at  være 
saa  sikker  paa  Sten  Stures  Overmagt,  rystede  denne 
djærve  Undsigelse  ham  dog;  men  han  gav  sig  allige- 
vel ikke  straks. 

„Det  var  store  Ord,"  svarede  han  i  en  spodsk 
Tone.  „Højlig  undrer  det  mig,  at  I  tager  eder 
Sagen  saa  nær.  Jeg  har  indtil  nu  maattet  tro,  at 
denne  Trolovelse  var  eder  lige  saa  meget  imod,  som 
mig.     Har  I  da  skiftet  Sind.^" 

„Ja,  det  har  jeg,"  svarede  Hr.  Jens  med  Fynd. 
„Eders  Datter  huer  mig  over  alle  Maader  vel.  Men 
hvad  der  gjorde  Sagen  af  for  mig,  det  var  netop 
hendes  Troskab  mod  sine  Forældre,  at  hun  trods 
sin  Kærlighed  til  Gert  dog  vil  følge  eder.     Af  slige 

trofaste  Døtre  vorder  der  gode  Hustruer.  Sig  nu 
ikke  om  mig,  at  jeg  er  en  ubilligt  dømmende 
Mand." 

.,Det  var  vel  talt,  Jens!"  udbrød  Jakob  Trolle. 
^Xu,  Abraham,  hvad  vil  I  saa?  Ja  eller  nej!" 

Men  det  blev  hverken  ja  eller  nej.  I  sin 
Vaande  vendte  Abraham  sig  til  sin  Hustru  og  spurgte 
hende  om,  hvad  hun  vilde. 

„Gud  se  i  Naade  til  mig,"  udbrød  Fru  Else 
hastigt,  „jeg  ved  nu  hverken  ud  eller  ind.  Kun  det 
skønner  jeg,  at  nu  have  vi  til  alle  vore  andre  Sor- 
ger faaet  en  n}^  som  vil  forøge  Tyngen.  Men  lad 
det  blive,  som  du  vil,  Abraham." 

„Xu,"  sagde  han,  efter  at  han  havde  draget  et 
dybt  Suk,  „vi  ville  da  lade  Sagen  staa  hen  og  se 
Tiden  an.  Baade  Gjørrild  og  Gert  ere  saare  unge. 
Lad  dem  faa  Tid  til  at  besinde  sig,  saa  at  de  vide, 
hvad  de  gøre,  naar  de  komme  sammen.  Mener 
Gjørrild  sig  bunden  ved  sit  Ord  til  Gert,  naar  de  atter 
mødes,  da  vil  jeg  ikke  sætte  mig  derimod." 

„Xævn  en  Frist,"  sagde  Admiral  Jens  barskt. 

„Lad  os  sige  tre  Aar,"  svarede  Abraham  efter 
et  øjebliks  Betænkning. 

„Nu,"  sagde  Hr.  Jens  med  barskt  Lune,  „da 
faar  Gert  trøste  sig  med,  at  et  magert  Forlig  er 
bedre  end  en  fed  Trætte." 

.,Men  I  har  saa  dog  lovet  eders  Datter  bort, 
Abraham,"  sagde  Fru  Kii*sten. 

„Ja,"  svarede  han,   „men  paa  Vilkaar." 

„Snak  om  en  Ting,"    udbrød  Jakob  Trolle,    „1 

er   bunden  ved   eders  Ord    i    tre  Aar  og  tør  '  den 
Tid  ikke  give  Gjerrild  til  nogen  anden." 

Abraham  tilstod  det  ved  at  bøje  sit  Hoved  og 
modsatte  sig  ikke,  at  de  to  unge  bleve  hidkaldte 
for  at  blive  underrettede  om,  hvad  der  var  blevet 
besluttet.  Gjørrild  kom  snart,  men  ingen  vidste, 
hvor  Gert  var.  Dog  fandt  de  ham  oppe  paaVagt- 
taarnets  Tinde,  hvor  han  stod  og  stirrede  ud  saa 
vide  med  et  vildt  Blik. 

Uvillig  traadte  han  ind  i  Hallen  og  saa  til 
Gjørrild  med  vrede  øjne.  Vel  formildedes  hans  Aasyn, 
da  han  fik  at  vide,  at  Gjørrild  ingenlunde  agtede 
at  br^^de  sit  Ord  til  ham,  men  da  han  hørte  om 
de  tre  Aars  Ventetid,  smilte  han  bittert  og  sagde 
kun:  ,,ej  saa!"  Gjørrild  lod  sig  dog  ikke  anfegte 
deraf.  Hun  sendte  ham  et  kærligt  Blik,  men  det 
blev  ikke  besvaret. 

„Nu  faar  jeg  bryde  op  og  se  at  komme  hjem," 
sagde  Hr.  Jens,  idet  han  rejste  sig.  „Du  følger 
med,  Gert!  Din  Ventetid  begynder  i  Dag.  Vi  ville 
ikke  tiltvinge  os  nogen  Fordel.  Naar  Kysten  er 
klar,  Jakob,  da  skikker  jeg  ham  tilbage  til  dig." 

Saa  bukkede  han  høviskt  og  stift  for  Abraham 
og  Fru  Else,  trykkede  Fru  Kirstens  Haand  og  gik 
at"  Hallen  med  sin  Svoger  og  Gert. 

Der  blev  dog  et  Ophold,  fordi  Jakob  Trolle 
havde  en  anden  Sag  at  tale  med  sin  Svoger  om, 
de  gik  ind  i  Brevkammeret  og  bød  Gert  vente  et 
Ojeblik. 

Alens  Gert  stod  udenfor  i  Gangen,    løb  mange 

vilde  Planer  gennem  hans  Hoved,  men  hans  snur- 
rende Tankehjul  blev  pludselig  standset.  Han  hørte 
hurtige,  lette  Fodtrin  bag  sig,  et  Par  bløde  Arme 
lagde  sig  om  hans  Hals  og  hans  Læber  mødtes  med 
Gjørrilds. 

„Lev  vel,  Gert,"  sagde  hun  med  Graad  i  Hal- 
sen.    „Vær  ved  trøstigt  Mod!" 

„Hvor  kan  jeg  lide  paa  dig,"  svarede  han,  idet 
han  rev  sig  løs,  „du,  som  lader  dig  vride  ved  et 
Ord,  følger  Fader  og  Moder  og  svigter  mig!" 

„Lad  det  komme  an  paa  en  Prøve,"  sagde 
hun  med  et  kærligt  Smil.  „Men  jeg  lider  trygt 
paa  dig!" 

Da  formildedes  Gert  og  tog  hende  i  Favn. 
Endnu  et  Kys,  og  de  skiltes  for  ikke  at  mødes  i 
lang  Tid. 


FJERDE  KAPITEL 
Ilde  Spaadomme. 


ly  Tælarens  Dronning,  Sverrigs  skønne  Hovedstad, 
-lVI  lignes  i  vore  Dage  med  en  fager  Kvinde,  som 
huldsaligt  smilende  og  gæstmildt  aabner  Døren  for 
alle  fremmede,  ikke  mindst  villigt  for  de  danske 
Brødre.  Men  for  henved  fire  hundrede  Aar  siden 
var  Stokholm  mest  lig  en  barsk  Skjoldmø,  der  af- 
viste alle  Bejlere  og  lod  dem  gaa  med  braadne 
Pander;  og  alier  mindst  velkomne  vare  dengang 
Danskerne. 

Som  Staden  laa  der  med  sine  i^use  sammen- 
knebne paa  de  tre  smaa  øer,  Stadsholmen,  Graa- 
munkeholmen  og  Helligaandsholmen,  indenfor  sin 
Fæstningsmur  og  udenfor  den  omgiven  af  en  Pæle- 
krans med  svære  Jernkæder,  som  skulde  holde 
fjendtlige  Skibe  i  Afstand,  havde  den  et  skummelt 
Udseende.  Op  over  det  hele  ragede  truende  det 
gamle  Slotstaarn  Kærnan,  og  de  nu  saa  folkerige 
Forstæder  vare  ikke  til. 

Heller  ikke  frembød  Mælarens  mange  øer  det 
oplivende  Syn,  som  nu,  da  de  ere  beplantede  med 
grønne  Lunde,  i  hvis  Ly  der  ligger  yndige  Land- 
steder. Naar  Skipperne  havde  klaret  de  snevre 
Sunde  mellem  Skærgaardens  nøgne  Klippeøer,  og 
de  fik  Sigte  paa  Staden,  da  var  det  Syn,  der  viste 
sig  for  dem,  malerisk  nok,  men  dog  mere  afskræk- 
kende end  indbydende. 

Dog  tænkte  Abraham  Gyldenstjerne  ikke  det, 
da  han  en  smuk  Septemberaften  med  alle  sine  nær- 
mede sig  Stokholm.  Staaende  paa  Skudens  Dæk, 
stirrede  han  paa  Kærnan,  som  ragede  op,  beskinnet 
af  Høstsolens  gyldne  Lys,  paa  Stadsmuren,  hvor 
Kartove  laa  ved  Kartove,  paa  de  stærke  Porttaarne 
og  paa  Pælekransen  med  de  blinkende  Kæder. 

Dette,  tænkte  han,  er  en  fast  Borg,  hvor  en 
Mand  kan  leve  ufortrædiget  og  i  Fred.  Her  trænger 
ikke  let  nogen  Fjende  ind,  og  det  vil  neppe  nogen 
Sinde  ske,  at  Gert  vinder  herop  for  at  hente 
Gjørrild. 

Fru  Else  higede  ogsaa  mod  Maalet.  Hun 
længtes  efter  at  komme  til  Ro,  men  tænkte  dog 
derved  mest  paa  sin  sygelige  Mand,  som  trængte 
dertil. 

Gjørrild  derimod  tænkte  i  dette  Øjeblik  kun 
paa  det  forestaaende  Gensyn  med  Sten  Stures 
Hustru,  Fru  Kristine.  Gert  havde  ikke  været 
ude  af  hendes  Tanker  paa  Overrejsen,  men  nu 
maatte  han  vige.  Det  var  nu  over  to  Aar,  siden 
hun   havde  været  i  Stokholm   og  seet  Fru  Kristine, 

og  ofte  havde  hun  følt  Længsel  efter  hende.  For- 
holdet mellem  dem  havde  v^æret  ganske  ejendom- 
meligt. De  vare  jo  Søskendebørn,  og  Fru  Kristine 
var  ung  nok,  kun  en  og  tyve  Aar,  men  saa  dog 
seks  Aar  ældre  og  Gjerrild  endnu  mere  overlegen 
i  Erfaring  end  i  Aar.  Hun  havde  været  som  en 
moderlig  Veninde  for  Gjørrild,  men  der  var  dog 
mere  af  Søsterkærlighed  end  af  Moderkærlighed  i 
Forholdet  paa  Fru  Kristines  Side.  Gjørrild  havde 
vist  hende  en  Fortrolighed,  som  hun  aldrig  havde 
ladet  blive  sin  egen  Moder  til  Del.  Men  tillige  stod  Fru 
Kristine  for  Gjørrild  som  den  ypperste  af  alle  Kvin- 
der, hvem  der  ikke  fattedes  andet  til  med  Rette  at 
kaldes  Dronning,  end  Kronens  Guld.  Dog  havde 
hun  med  al  sin  Stolthed  et  varmt  Hjerte,  og  naar 
Gjørrild  tænkte  paa  det  Højsind,  som  Fru  Kristine 
saa  ofte  havde  lagt  for  Dagen,  saa  forestillede  hun 
sig,  at  hun  vilde  faa  en  mild  Dom,  naar  hun  af- 
slørede sit  Hjerte  for  Fru  Kristine  og  indviede  hende 
i  sin  Kærlighedshistorie. 

Mens  Skibet  langsomt,  fort  af  en  svag  Brise, 
nærmede  sig  Byen,  sad  Sten  Sture  i  den  store  Sal 
oppe  paa  Slottet,  omgiven  af  en  Kreds  af  Venner. 
De  vare  bænkede  omkring  et  svært  Egetræs  Bord, 
oppe  ved  Kaminen,  i  den  lyse  Ende  af  det  store 
Rum.  For  Bordenden  sad  Hr.  Sten  selv  i  en  præg- 
tig Hyndestol,  hvis  høje,  kunstfærdigt  udskaarne 
Ryg  øverst  havde  Form  af  en  Krone.  Denne  Tron- 
stol skrev  sig  fra  den  pragtelskende  Kong  Karl 
Knudsen  Bondes  Tid.     I  den  havde  først  han  siddet. 

Fru  Kristines  og  Gjørrilds  Farmoders  Fader,  og  efter 
ham  afvekslende  danske  Konger  og  svenske  Rigs- 
forstandere, indtil  unge  Hr.  Sten  for  tre  Aar  siden, 
efter  sin  Fader  Hr.  Svante  Stures  Død,  af  Folkets 
stærke  Arme,  tvært  imod  de  fleste  af  sine  Stands- 
fællers  ønske,  var  bleven  løftet  i  Sædet  og  sad  nu 
der  uanfægtet. 

Dog  havde  han  ikke  faaet  fast  Fod  paa  Mag- 
tens Tinde  uden  Kamp.  Det  skyldtes  væsentligt 
hans  egen  Klogskab,  Raadsnarhed  og  Mod,  at  han 
Ij^kkeligt  havde  redet  den  Storm  af,  som  hans  Mod- 
standere rejste  imod  ham,  og  dog  var  han  kun 
tyve  Aar  gammel,  da  hans  Fader  døde,  og  han 
blev  kaldet  til  at  gribe  Styret  efter  ham.  Men  han 
havde  gennemgaaet  en  streng  Skole  og  var  modnet 
lil  Mand  i  en  Alder,  da  de  fleste  andre  ikke  blive 
Barndomstanker  og  Leg  kvit.  Som  fem  Aars  Dreng 
blev  han  slaaet  til  Ridder  af  Kong  Hans  og  ud- 
nævnt til  Befalingsmand  paa  Xykoping  Slot.  \'ar 
dette  nu  end  kun  en  Høflighed  af  Kongen  mod  Faderen, 
Hr.  Svante,  saa  kan  man  dog  forstaa,  at  Barnet 
tidlig  maatte  blive  fortrolig  med  den  Tanke  at  skulle 
herske,  og  snart  indfriede  han  den  Veksel,  han  saa 
tidlig  var  kommen  til  at  trække  paa  Æren.  Fra 
Dreng  af  var  han  bleven  hærdet  og  øvet  i  Vaaben- 
brug.  Hans  Fader  var  en  Mand  af  Staal,  der  lige 
som  Harald  Hildetand  fordrede  af  sine  Hofmænd, 
at  de  skulde  kunne  se  et  Sværd  h'ne  for  deres  øjne 
uden  at  blinke. 

\ien  hverken  hans  Lvkke  eller  hans  store  Ma.trt 

havde  fristet  ham  til  Pragt  eller  Pral.  Iført  en 
simpel,  brun  Klædning  uden  nogen  Prydelse  sad  han 
i  den  kongelige  Stol.  Han  var  ikke  stort  finere  klædt 
end  en  velhavende  Bonde.  Men  en  Helteskikkelse  var 
han  at  se  til,  høj  og  skulderbred.  Hans  lyse  Haar 
var  strøget  tilbage  fra  den  høje  Pande,  og  paa  den 
tronede  der  Alvor.  Dog  lyste  der  gerne  et  mildt 
Blik  fra  hans   blaa  øine,   men    ikke  i  dette  øjeblik. 

Uagtet  der  ikke  manglede  fyldte  Vinkander  paa 
Bordet,  og  Bægrene  nu  og  da  bleve  talte  til,  saa 
var  dette  dog  ikke  noget  Glædeslag.  For  en  alvor- 
lig og  faretruende  Sags  Skyld  havde  Sten  Sture  til- 
kaldt nogle  af  sine  V^enner  og  holdt  nu  en  fortrolig 
Raadslagning  med  dem. 

Den  unge,  nyvalgte  Erkebiskop,  Gustav  Eriksen 
Trolle  var  nemlig  vendt  tilbage  fra  Rom,  hvor  Paven 
havde  stadfæstet  hans  Valg,  og  straks  havde  Hr. 
Gustav  vist,  hvad  han  førte  i  sit  Skjold.  Sten  Sture 
havde  beredet  en  højtidelig  Modtagelse  af  Kirkens 
Primas  i  Stokholm,  men  uden  at  tage  Hensyn  der- 
til, gik  Hr.  Gustav  i  Land  paa  Biskopstuna,  og  drog 
lige  til  sit  Erkebispesæde  i  Upsala.  Der  blev  han 
saa  indsat  i  sit  Embede  af  den  fratraadte  Erkebiskop, 
gamle  Jakob  Ulfsen  ørnefod,  til  Trods  for,  at  denne 
paa  hans  Vegne  havde  lovet,  at  han  ikke  vilde  til- 
træde Embedet,  førend  han  havde  svoret  Rigets 
Forstander,  Hr.  Sten,  Huldskab  og  Troskab.  Dette 
havde  Sten  Sture  selvfølgelig  ladet  ham  høre,  og  nu 
var  der  kommet  et  Svar,  som  havde  Næb  og  Kløer. 
Det    var    denne   Svarskrivelse,    som   Sten  Store    nu 

sad  og  drøftede  med  sine  Venner.     Han  havde  lige 
oplæst  Brevet  og  sagde  nu  med  et  spodsk  Smil : 

„Det  er  et  langt  Synderegister,  Hans  Naade 
der  opregner  for  os.  Guds  Død,  skal  jeg  gøre  Bod 
for  alt  det,  da  beholder  jeg  ikke  Kjortlen  paa  Krop- 
pen, ja  bjærger  næppe  Livet.  Og  saa  regner  Hr. 
Gustav  det  for  intet,  at  jeg  støttede  hans  Valg  i 
Rom.'- 

Da  Sten  Sture  sagde  dette,  gled  der  et  Smil 
over  Hr.  Peder  Jakobsens  Aasyn.  Denne  gejstlige 
Mand,  Per  Kansler  kaldet,  havde  i  denne  Egenskab 
tjent  Svante  Sture  med  stor  Troskab  og  var  nu 
ogsaa  Sønnens  fortrolige  Raadgiver  især  i  uden- 
landske Anliggender.  Maaske  vidste  han  mere  om, 
hvad  der  var  foregaaet  end  hans  Herre,  men 
det  forholdt  sig  i  Virkeligheden  saaledes,  at  de 
svenske  Udsendinge  i  Rom,  mens  de  offentlig  støt- 
tede Gustav  Trolles  Valg,  saa  modarbejdede  de  det 
hemmeligt.  Man  holdt  sig  lige  saa  lidt  paa  svensk, 
som  paa  dansk  Side  fri  for  politiske  Rænker. 

Ingen  vidste  bedre  end  Per  Kansler,  hvad  Sten 
Sture  maatte  vente  sig,  naar  Gustav  Trolle  kom  i 
Sædet.  Hans  Tanke  ved  det  Smil  var  derfor  — 
—  nej,  ganske  saa  dumme  vare  vi  dog  ikke! 

Men  hvad  det  drejede  sig  om,  var  kun  i  ringe 
Grad  Synder  mod  Kirken.  Det  var  Mellemværendet 
mellem  Trolierne  og  Sturernes  Ætter,  som  Erke- 
biskoppen  opgjorde.  Gennem  tre  Generationer,  i 
næsten  et  Aarhundrede,  havde  de  to  Slægter  kæm- 
pet om  Magten,    og    hidtil    havde  TroUerne    stedse 

trukket  det  korte  Straa.  Gustav  Trolles  Oldefader 
paa  mødrene  Side,  Iver  Axelsen  Tot,  maatte  bukke 
under  for  Sten  Sture  den  ældre,  hans  Bedstefader 
Arvid  Trolle  blev  styrtet  i  Støvet  af  unge  Hr.  Stens 
Fader,  Svante  Sture,  hans  Borg  Berkvara  blev  taget 
med  stormende  Haand  og  hans  Gods  hærjet.  Der- 
næst var  Gustav  Trolles  egen  Fader  Erik  Arvidsen 
bukket  under  for  unge  Hr.  Sten  i  Kampen  om  Rigs- 
forstanderskabet. Han  var  bleven  valgt  af  Rigets 
Raad,  men  Sten  'Sture  havde  ved  Folkets  Hjælp 
fortrængt  ham.  Endelig  havde  Sten  Sture  inddraget 
Stæke  Len,  som  hørte  under  Erkebispestolen.  Men 
selve  Stæke  Slot  havde  han  dog  ikke  faaet  i  sin 
Magt.  Fra  den  stærke  Borg  kunde  Trollerne  endnu 
trodse  ham. 

Hvad  det  trak  op  til,  var  altsaa  i  sin  Grund 
ikke  en  Kamp  mellem  Kirke  og  Stat,  men  Afgørelsen 
af  en  hundredaarig  Strid  mellem  to  af  Landets 
mægtigste  Slægter.  Tørstende  efter  Hævn  og  Op- 
rejsning var  Gustav  Trolle  kommen  hjem  og  havde 
sat  sig  i  Erkebispesædet.  Han  havde  grebet  Krum- 
staven, ikke  for  at  fremme  Guds  Rige,  men  for  at 
styrte  Sten  Sture  og  hjælpe  Kong  Kristian  paa 
Tronen.  Trollerne  havde  nemlig  saa  vel  som.  de 
fleste  andre  store,  adelige  Slægter,  støttet  de  danske 
Konger,  fordi  disses  svage  Regimente  var  til  deres 
Fordel,  og  de  hellere  bøjede  sig  for  en  fremmed, 
kronet  Hersker,  end  for  en  af  deres  lige. 

Sten  Sture  vidste  da  helt  vel,    hvad  det  gjaldt. 

men  han  var  for  klog  til  at  bryde  med  den  mæg- 
tige Prælat,  uden  at  have  prøvet  Forlig. 

.,Vi  faa  tilgive  Hans  Naade,"  sagde  han,  „at 
Hidsigheden  er  løben  af  med  ham.  Det  er  klogest 
at  fare  med  Lempe.  For  gode  Ord  kan  man  faa 
det,  man  mister  for  onde.  Jeg  havde  dog  troet,  at 
Gustav  Eriksen  var  en  klogere  Mand  og  ikke  vilde 
buse  saaledes  paa.  Vil  han  sætte  sig  op  mod  os 
og  føre  Krig  med  Sverrigs  hele  Magt?  Det  evner 
han  dog  ikke." 

,,Men  det  er  ligefuldt  det,  han  vil,"  udbrød 
Erik  Abrahamsen  Lejonhufvud,  Rigets  Marsk,  idet 
han  vendte  sig  mod  Sten  Sture,  og  det  svindende 
Dagslys  faldt  paa  hans  kække  Aasyn  med  de  skarp- 
skaarne  Træk.  „Han  er  haard  som  Flint  og  stiv 
som  en  Torn.  ingen  Sinde  stak  der  nogen  vildere 
Karl  i  et  Bispeskrud.  Spørg  Hemming  Gad!  Han 
har  kendt  Hr.  Gustav  fra  han  laa  i  Svøbet." 

„Ikke  have  vi  Hemming  Gads  Vidnesbyrd  nø- 
dig," svarede  Sten  Sture,  idet  hans  Aasyn  for- 
mørkedes. 

Hemming  Gad,  Kannik  i  Linkoping  og  en  kort 
Tid  Biskop  der,  men  større  som  Kriger  og  Stads- 
mand, end  som  Præst,  havde  været  Sturernes  tro 
Støtte  og  kloge  Raadgivere  lige  fra  gamle  Hr.  Stens 
Tid.  Men  hans  tiltagende  Myndighed  blev  unge 
Hr.  Sten  besværlig,  og  derfor  var  han  nu  sat  ud  af 
Spillet.  Hans  Raad  blev  ikke  mere  begæret.  Kun 
lidet  anede  Sten  Sture,  hvor  dyrt  denne  fremragende 

Mands  Tilsidesættelse  ikke  mange  Aar  efter  skulde 
komme  den  svenske  Sag  at  staa. 

„Der  kan  nu  heller  ingen  Tvivl  være  om  det 
Maal,  Hr.  Gustav  har  sat  sig."  sagde  Erik  Knudsen, 
af  Slægten  med  de  tre  Roser  i  Vaabenet,  Sten  Stures 
Fosterbroder.  „Men  hvor  stormodig  Hans  Naade 
end  er,  saa  handler  han  dog  ikke  for  egen  Regning. 
Han  mener  uden  Tvivl,  at  han  har  Kong  Kristian 
i  Ryggen  og  stoler  paa,  at  alle  vore  gamle  Mod- 
standere, naar  Tiden  er  der,  vil  støtte  ham  og  ind- 
kalde den  danske  Tyran  i  Riget." 

„Ja,  nok,"  udbrød  Sten  Sture,  „paa  Vilje  der- 
til fattes  det  ikke  de  gode  Herrer.  Der  gaar  mangen 
svensk  Mand  iblandt  os  med  et  dansk  Hjerte  i 
Brystet.  Men  jeg  har  avet  dem  saa,  at  de  vel  nu 
nok  se  sig  for." 

„Lid  ikke  for  trj^gt  paa  det,  kære  Herre,"  sagde 
Peder  Kansler.  „Jeg  ser  i  Aanden  den  store  Fejde, 
som  kan  følge  paa." 

„Hvad,  Hr.  Peder,"  udbrød  Sten  Sture,  „har  I 
nu  paa  en  Studs  faaet  et  Harehjerte  i  Brystet?  Jeg 
troede,  at  I  kendte  mig  nok  til  at  vide,  hvad  jeg 
sætter  min  Lid  til,  næst  Gud  til  mig  selv  og  den 
svenske  Bonde.  Kommer  Fjenden  her  i  Landet,  og 
jeg  lader  Budstikken  gaa,  da  har  jeg  straks  en  Hær 
saa  god  som  nogen.  Kong  Kristian  springer  ikke 
herop  i  en  Dans." 

Allerede  mens  Per  Kansler  talte,  havde  Døren 
aabnet  sig  og  nogen  var  traadt  ind  i  Hallen,  uden 
at  Herrerne    mærkede   det.      Der   var  ogsaa  mørkt 

nok  i  den  nederste  Ende  af  det  store  Rum.  Men 
Døren  bevogtedes  af  en  Livdrabant,  ingen  turde 
træde  umeldt  ind  undtagen  Rigsforstanderens  Hustru, 
og  det  var  da  ogsaa  hende. 

Fru  Kristine  standsede  et  øjeblik  og  lyttede 
studsende  til  de  Ord,  som  faldt  til  sidst.  Derpaa 
gik  hun  frem,  og  da  Herrerne  bleve  hende  var,  rejste 
de  sig  alle  undtagen  Hr.  Sten  selv  og  hilste  hende 
ærbødigt. 

Sten  Sture  havde  ikke  indført  Hofskik  i  sit 
Hus,  og  Underdanighed  var  ham  imod,  men  noget 
af  det  kom  dog  frem,  hvor  hans  Hustru  var  til 
Stede.  Der  var  over  hendes  statelige  Skikkelse  og 
i  hendes  Holdning  en  Finhed  og  Værdighed,  som 
indgød  Ærefrygt  og  dæmpede  Raahed,  hvor  den 
viste  sig.  Heller  ikke  var  hendes  Klædedragt  saa 
simpel,  som  hendes  Husbonds.  Hun  mente,  at  han 
gik  for  vidt  i  Jævnhed  og  vilde  ikke  staa  til  skamme 
for  de  andre  Fruer  som  en  Askepot.  Hun  var  da, 
skønt  uden  Pral,  dog  klædt  som  det  sømmede  sig 
den  fornemste  Kvinde  i  Landet,  og  Sten  Sture  saa 
det  gerne.  Det  forlystede  hans  øine  at  se  hendes 
skønne  Skikkelse  vel  prydet,  og  han  vidste,  at  det 
faldt  hende  med  hendes  medfødte  Sans  for  alt  skønt 
naturligt. 

Dog  kunde  det  stolte  Blik  fra  hendes  blaagraa 
øjne  formildes  ved  et  Barns  Kærtegn,  og  hun  viste 
sin  Husbond  al  Underdanighed.  I  hendes  Holdning 
lige  overfor  ham  kunde  der  være  jomfruelig  Blyhed. 
Men  det  var  langt  fra,  at  han  holdt  hende  i  Afstand 

og  fjernt  fra  sin  store  Livsgerning.  Hun  var  ind- 
viet i  alle  hans  Planer,  og  hun  gav  ham  under- 
tiden Raad,  som  i  Klogskab  kunde  tage  det  op 
med  en  erfaren  Statsmands.  Han  blev  da  heller 
ikke  fortrydelig  over,  at  hun  kom  til  Syne  midt 
under  Raadslagningen,  men  dog  gjorde  hun  en  Und- 
skyldning derfor. 

„Tilgiv  mig,  at  jeg  trængte  herind,"  sagde  hun, 
idet  hun  gik  hen  til  Sten  Sture.  „Hvad  her  tales 
om,  er  nok  ikke  for  Kvindeøren;  men  da  jeg  dog 
uforvarende  fik  noget  deraf  at  høre,  da  sig  mig,  min 
kære  Gemal,  er  der  noget  paa  Færde  og  Fare  for 
en  truende  Fejde?" 

„Vist  ikke,  mit  Hjerte,"  svarede  Hr.  Sten,  idet 
han  rejste  sig  og  klappede  hende  paa  Kinden.  „Det 
er  ikkun  Trolden  i  Upsala,  som  har  tabt  sit  Hoved, 
men  han  finder  det  vel  igen." 

Dermed  sigtede  han  ikke  nærmest  til  Gustav 
Trolles  Fremfusenhed,  men  til  Slægtens  Vaaben- 
mærke,  som  var  en  hovedløs  Trold. 

„Det  ville  vi  da  haabe,"  sagde  Fru  Kristine 
med  et  Smil.  „Fejde  vilde  komme  særlig  ubelejlig 
nu,  da  vi  have  faaet  en  Gæst,  som  har  søgt  herop 
til  os  for  at  finde  Hvile  og  Fred." 

„Hvad  er  det  for  en  Taabe?" 

„Ingen  anden  end  min  kære  Farbroder,  Abraham 
Eriksen.  For  at  melde  hans  Ankomst  gik  jeg  her- 
ind. Han  er  kommen  søværts  for  en  Time  siden. 
Han    har   rystet  Støvet   af  sine  Fødder^    vendt   den 

umilde  Kong  Kristian  Ryggen    og   vil    slaa  sig  ned 
hos  os." 

„Nu,  hjertens  velkommen  skal  han  være," 
svarede  Hr.  Sten,  „er  det  end  muligt,  at  han  hvad 
det  angaar  at  søge  Fred,  er  kommen  af  Asken  i 
Ilden." 

„Det  har  dog  vel  ingen  Fare  for  ham,"  svarede 
Fru  Kristine.  „Han  er  sj^gelig  og  nedbøjet  af 
Græmmelse.  Han  vil  ikke  befatte  sig  med  noget. 
Han  har  intet  udrettet  i  Danmark  og  vender  tilbage, 
end  mere  fattig,  end  han  drog  ud." 

„Ej  saa!  Ja,  det  kan  ikke  give  muntert  Lune, 
at  Helbredet  svigter  og  Godset  ganger  paa  Grund. 
Men  denne  din  ædle  Frænde  skal  ikke  være  draget 
forgæves  op  til  os.  Vi  ville  vise  ham  al  Ære.  Lad 
os  fejre  hans  Ankomst  med  et  Velkomstgilde!" 

Den  Aften  blussede  Kerterne  og  lyste  ud  fra 
de  dunkle  Ruder  i  Birger  Jarls  gamle  Borg.  Der 
blev  hverken  sparet  paa  stærkt  01  eller  Vin,  og 
til  sidst  gik  Dansen  til  Gigers  og  Skalmejers  Klang. 
De  Venner  og  Frænder,  som  vare  til  Stede,  blev, 
og  flere  bleve  hentede  op  fra  Staden.  Det  blev  et 
stort  Samlag,  og  sjælden  var  det  gaaet  mere  mun- 
tert til  i  den  fredsæle  Sten  Stures  og  hans  gæst- 
milde Hustnus  Hjem.  En  Ven  af  Fred  var  han, 
men  det  kendtes  dog  paa  Stemningen  denne  Aften, 
at  nu  var  der  Uro  i  Luften. 

Mange  Mænd  vare  til  Stede,  som  skulde  komme 
til  at  spille  en  skæbnesvanger  Rolle  i  den  store  Fejde, 
som  Per  Kansler   havde   seet  i  Aanden,   men  ingen 

af  dem  troede,  at  det,  der  muligt  skulde  komme, 
vilde  rokke  Sten  Stures  Magt.  Fulde  af  Lystighed 
og  Overmod  vare  de  næsten  alle,  som  Mænd,  der 
mene  at  staa  paa  en  sikker  Grund. 

Der  var  Fru  Kristines  Morbroder,  den  tapre 
Niels  Eriksen  Banner.  Han  brugte  Benene  i  Dansen 
som  en  Ungersvend,  uagtet  han  alt  var  godt  til 
Aars;  F'ru  Kristines  to  Brødre,  Erik  og  Eskild  Gylden- 
stjerne, ridderlige  Ynglinge,  til  Pryd  og  Ære  for 
Slægten,  enten  de  færdedes  i  Dansesalen  eller  paa 
Valpladsen.  Dernæst  den  milde  og  fredsæle  Erik 
Johansen  Vasa,  en  munter  Herre,  der  ikke  bekym- 
rede sig  meget  om  Statssager,  hans  siden  saia 
navnkundige  unge  Søn,  Gustav  Eriksen  Vasa,  dennes 
Navnebroder  og  Sødskendebarn  Gustav  Kristersen 
Vasa  og  mange  flere. 

Alle  de  Mænd,  som  her  vare  samlede,  vare 
ivrige  Modstandere  af  Unionen  med  Danmark  og 
opfyldte  af  et  levende  Had  til  alt  dansk.  Abraham 
Gyldenstjerne  fik  næsten  mere  at  høre  af  den  Sort, 
end  han  skøttede  om,  thi  Svenskheden  var  alligevel 
ikke  gaaet  ham  rigtig  i  Blodet.  Men  dernæst  for- 
uroligede det  ham,  at  der  var  mere  af  Kampgny 
end  af  Vennesind  og  Glæde  i  de  Gildeskaaler,  som 
bleve  drukne.  Det  spaaede  ilde  for  den  Fred,  han 
havde  ventet  at  finde  i  Stokholm.  Især  gik  det  ud 
over  Trolden  i  Upsala,  og  det  rørte  ved  et  ømt 
Sted  hos  Gjørrilds  Fader.  Hvad  vilde  Sten  Sture j 
der  havde  modtaget  ham  saa  hjerteligt,  tænke,  naar 
han   fik  at  vide,   hvad  der  var  foregaaet  paa  Lillø? 

Den  Yngling,  til  hvem  Abraham  havde  lovet  sin 
Datter,  var  nemlig  en  nær  Frænde  af  Sten  Stures 
dødelige  Fjende.  Gerts  Moder,  Margrethe  Trolle, 
var  Gustav  Trolles  Faster,  og  de  vare  altsaa  køde- 
lige Sødskendebørn. 

I  Kvindernes  Kreds  sad  Fru  Kristines  Moder, 
gamle  Fru  Sigrid  Banner,  i  Højsædet.  Der  fandtes 
ogsaa  Fru  Kristines  Halvsøster,  Cæcilie  Eka,  Erik 
\'asas  Hustru,  Ebba  V^asa,  Gustavs  Søskendebarn, 
Erik  Lejonhufvuds  unge  Hustru,  og  mange  andre 
Kvinder  af  stor  Æt,  de  fleste  knyttede  til  hverandre 
ved  nærmere  eller  Qernere  Slægtskabsbaand.  Alle 
havde  de,  lige  som  Mændene,  det  samme  Sindelag 
i  det,  hvorpaa  det  kom  an,  og  vare  rede  til  at  staa 
Last  og  Brast  med  hverandre. 

Gamle  Fru  Sigrid  var  en  svær  Kvinde  med  et 
mørklunet  Blik  og  en  skurrende  Røst.  Fru  Kristine 
havde  arvet  sin  Fagerhed  og  sit  lyse,  kække  Sind 
efter  sin  hensovede  Fader,  Niels  Gyldenstjerne,  og 
ikke  efter  Moderen. 

Fru  Sigrid  havde  taget  sig  af  Fru  Else,  som 
sad  ved  hendes  Side. 

„Saa  I  ere  glade  ved  at  være  komne  herop," 
sagde  den  gamle  til  Gjørrilds  Moder  i  en  spodsk 
Tone. 

„Ja,  det  ere  vi,"  svarede  Fru  Else.  ., Endskønt 
Danmark  er  mit  Fødeland,  har  det  dog  altid  huet 
mig  bedst  i  Sverrig,  og  min  kære  Husbond  venter 
at    finde  Fred    og   Hvile    her.     Det    gør    nu    ellers 

allerede  Sagen  af  for  mig,  at  jeg  helst  er  der,  hvor 
min  Husbond  vil  være." 

„Ret  saa,"  svarede  Fru  Sigrid  med  et  Nik,  som 
fik  hendes  Enkelin  til  at  ryste.  „En  Hustru  skal 
være  sin  Mand  underdanig  og  ikke  staa  ham 
som  Sennep  i  Næsen,  endskønt  det  i  somme  Til- 
fælde kunde  være  ham  til  Gavn,  om  hun  gjorde  det. 
Forlad  mig  min  Oprigtighed,  men  jeg  er  af  den 
Mening,  at  eders  Husbond  vilde  staaet  sig  ved  at 
blive  siddende  paa  sin  Gaard  nede  i  Jylland.  Her 
oppe  er  utrygt." 

„Da  tykkes  mig  dog,  at  alt  tj^der  paa  det  mod- 
satte," svarede  Fru  Else. 

„Hvad  ved  I,  som  først  kom  i  Dag,"  sagde 
Fru  Sigrid,  idet  hun  sendte  Gjørrilds  Moder  et. af 
sine  mørkeste  Sideblikke.  „Meget  har  ændret  sig,  og 
noget  er  blevet  værre,  mens  I  var  i  Danmark.  I 
er  kommen  til  et  splidagtigt  Hus.  Godt  har  det 
aldrig  været  mellem  Hr.  Sten  og  hans  Stifmoder, 
Fru  Mette,  men  nu  er  det  blevet  hel  galt." 

„Ej  saa!  Ja,  det  har  undret  mig,  at  hun  ikke 
er  til  Stede  her  i  Aften. 

„Hun  her!  Hun  har  ikke  sat  sin  Fod  i  Stok- 
holm i  Aar  og  Dag.  Hun  sidder  ude  paa  Penningby 
og  lægger  Raad  op  med  Karl  Knudsen  og  hvasse 
Skrivelser  gaar  frem  og  tilbage." 

„Hvad   er   der  da  Hr.  Sten  og  dem  imellem?" 

„Noget  Gods,  som  Fru  Mette  beskylder  Hr. 
Sten  for  at  have  frataget  hende  med  Urette.  Ja, 
hvor  kan  det  gaa  godt,  naar  to  Kuld  Børn  bringes 

sammen,  som  ikke  have  en  Blodsdraabe  til  fælles? 
Dertil  kommer,  at  Fru  Mette  er  en  ond  Kvinde  og 
Karl  Knudsen  en  vild,  grum  Karl,  det  siger  jeg  om 
ham,  endskønt  han  er  eders  Frænde.  Han  er  lige 
saa  ond,  som  hans  Broder  Erik  er  god,  og  de  ere 
da  ogsaa  gaaet  hver  til  sin  Side." 

Fru  Else  vidste  selvfølgelig  god  Besked  med 
disse  indviklede  Forhold.  Sten  Stures  Stifmoder, 
Fru  Mette  Dyre,  havde  været  tre  Gange  gift,  men 
ikke  født  Børn  i  noget  af  sine  Ægteskaber.  Imid- 
lertid havde  hendes  anden  Mand,  den  norske  Rigs- 
raad  Knud  Alfsen,  han  som  havde  gjort  Oprør  mod 
Kong  Hans  og  som  for  tretten  Aar  siden  var  bleven 
dræbt  i  Oslo,  medbragt  to  Sønner  af  sit  første  Ægte- 
skab med  Abraham  Gyldenstjernes  Søster  Gørvel. 
Altsaa  var  baade  den  onde  Karl  og  den  gode  Erik 
Gjørrild  Abrahamsdatters  Sødskendebørn.  —  Men 
Fru  Mette  fik  i  sit  tredie  Ægteskab  med  Hr.  Svante 
en  tredie  Stifsøn,  Hr.  Sten,  som  var  avlet  i  Hr. 
Svantes  første  Ægteskab  med  Fru  Iliane  Gjedde. 
Det  forholdt  sig  altsaa,  som  Fru  Sigrid  sagde,  at 
Sten  Sture  ikke  havde  en  Blodsdraabe  tilfælles  med 
Karl  og  Erik  Knudsen  og  disse  to  havde  hverken 
Dyrernes  eller  Sturernes  Blod  i  deres  Aarer. 

„Men  nu  forlyder  det,"  vedblev  Fru  Sigrid,  „at 
Fru  Mette  og  Karl  Knudsen  ville  udvandre  til  Dan- 
mark. " 

„Nu,"  sagde  Fru  Else,  „det  er  da  saa  godt, 
at  Hr.  Sten  bliver  dem  kvit." 

„Mener  1?"   udbrød  Fru  Sigrid.     „Nej,  vær  vis 

paa,  at  det  er  ikke  til  det  gode.  De  have  ladet 
falde  Ord  om,  at  de  ville  forklage  Hr.  Sten  for 
Kong  Kristian.  Og  saa  at  tænke  sig,  at  Karl 
Knudsen  vil  søge  Tilflugt  hos  en  Søn  af  den  Konge, 
under  hvis  Regimente  hans  Fader  blev  myrdet! 
Knud  Alfsen  kom  uliævnet  i  sin  Grav,  efter  at  han 
i  elleve  Aar  havde  ligget  paa  Morde." 

Fru  Sigrid  tav  et  øjeblik  og  trak  Vejret.  Saa 
vedblev  hun  med  dæmpet  Stemme: 

„Og  se  saa,  hvorlunde  det  staar  til  her!  Hr. 
Sten  er  raget  uklar  med  den  ny  Erkebiskop.  Min 
Skriftefader,  Per  Kansler,  siger,  at  Uretten  mest  er 
paa  Hans  Naades  Side,  og  det  tror  jeg  gerne,  men 
den  mægtige  Kirkeherre,  som  ikke  erkender  nogen 
anden  Herre  over  sig,  end  Paven  i  Rom,  han  er 
ikke  god  at  bide  Skeer  med,  og  Hr.  Sten  selv,  han 
er  stiv  nok.  Bryder  der  Fejde  ud  mellem  de  to, 
da  vil  det  gaa  ud  over  Land  og  Rige,  og  vor  Arve- 
fjende nede  i  Danmark  vil  falde  over  os,  mens  alle 
de  Herrer,  som  ere  kede  af  Hr.  Stens  Regimente, 
atter  ville  rejse  Hovedet.  Saaledes,  gode  Fru  Else, 
gaar  Talen  mellem  sindige  og  fremsynede  Mænd, 
men  Hr.  Sten  selv  er  overmodig  og  ser  ikke  længere 
end  til  Enden  af  sin  Næse.  Han  lukker  øjnene  for, 
at  Forræderi  vokser  her  i  Smug  som  Tidsel  og 
Tjørn. " 

„Nu,  ved  Guds  Moder,  kære  Frue,"  udbrød 
Fru  Else,  „der  har  I  malet  det  hele  sort  nok!  Men 
I  maa  forlade  mig,  at  Abraham  og  jeg,  vi  sætte 
mere  Lid  til  Hr.  Stens  Klogskab,   end   til   de  frem- 

synede  Mænds,  som  I  beraaber  eder  paa.  Maaske 
stikker  der  Forrædere  just  i  nogle  af  dem." 

„Ja,"  svarede  Fru  Sigrid,  idet  Pupillerne  i  hendes 
mørke  øjne  udvidede  sig,  „vel  er  jeg  kun  en  en- 
foldig Kvinde,  men  ogsaa  en  saadan  kan  faa  Aaben- 
baringer.  Ikke  for  intet  er  jeg  født  paa  en  Torsdag. 
Jeg  har  seet  det  i  et  Syn,  at  vi  gaa  som  paa  en 
TrøskebrO;  og  at  det  hele  vil  ende  galt.  Sig  det 
til  eders  Husbond  og  raad  ham,  det  snareste  ske 
kan,  at  lette  Anker  og  drage  hjem  dertil,  hvorfra 
han  er  kommen. 

Mens  gamle  Fru  Sigrid  saaledes  bedrøvede 
Gjørrilds  Moder  med  sine  ilde  Spaadomme  og  spillede 
Kassandras  Rolle,  men  fik  den  samme  Skæbne,  som 
hendes  klassiske  Forbillede,  at  hun  ikke  blev  troet, 
skred  Gjørrild  selv  gladelig  hen  over  Gulvet  i  Dansen, 
ført  af  Gustav  Kristersen  Vasa. 

Fru  Kristine  betragtede  med  Tilfredshed  det 
Syn.  En  Hjertens  Glæde  havde  det  været  for  hende 
at  gense  sit  unge  Søskendebarn,  og  Gjørrilds  Hjerte 
var  blevet  varmt  ved  den  kærlige  Modtagelse,  hun 
fik.  Men  det  havde  tillige  været  en  Overraskelse  for 
Fru  Kristine  at  se,  i  hvilken  Grad  Gjørrild  i  de  for- 
løbne Aar  havde  vokset  sig  stor  og  smuk.  Dette 
sagde  hun  nu  til  Fru  Else. 

„Gjørrild'"  sagde  hun  „er  af  den  Slags  Jom- 
fruer, som  kun  have  nødig  at  vise  sig  for  at  vinde 
Yndest.  Straks  i  Aften  have  Ungersvendene  flokket 
sig   om   hende.     Det    spaar  jeg  om   hende,   at  hun 

kun  behøver  at  pege  for  at  faa  en  god,  rig  Hus- 
bond og  blive  lykkeligt  hjemgift." 

Men  den  gode  Spaadom  kunde  jo  ikke  nu  være 
til  stor  Trøst  for  Fru  Else. 

„Ak,  kære  Kristine,"  sagde  hun,  „lad  os  ikke 
gøre  os  Indbildninger  af  den  Sort.  Jeg  holder  mig 
til  det  gamle  Ord,  som  siger  om  egne  Børn,  at  de 
ere  vis  Sorg,  men  uvis  Glæde." 

„Saamænd,"  svarede  Fru  Kristine  med  et  Smil, 
„man  hitter  i  hvert  Fald  ikke  sine  Børn  ved  en 
Høj.  De  koste  en  Moder  andet,  stundom  Livet. 
Men  I  fødte  Gjørrild  i  en  lykkelig  Stund.  Hun  er 
et  Solskinsbarn.  Vi  vil  gøre  en  af  vore  gæveste 
unge  Mænd  glad  ved  at  give  hende  til  ham  og  saa- 
ledes  knytte  hende  fast  til  os.  Er  I  med  til  det, 
kære  Faster?" 

Nu  var  det  lagt  Fru  Else  nær  nok  at  aaben- 
bare,  hvorledes  det  havde  sig  med  Gjørrild,  men 
hun  dristede  sig  ikke  dertil.  Det  var  hendes  Hus- 
bonds Vilje,  at  det  med  Gert  skulde  forties  saa 
længe,  som  det  var  gørligt.  Han  tænkte,  at  saa 
vilde  Gjørrild  snarest  glemme  ham.  Og  Fru  Else 
bøjede  sig  nu,  som  altid  for  sin  Husbonds  Vilje, 
uagtet  det  tyktes  hende,  at  dette  ikke  var  ganske 
ærligt  Spil. 

Med  et  Suk  over  den  Vanskæbne,  der  ved- 
blev at  forfølge  hende  og  hendes,  lagde  Gjørrilds 
Moder  den  Nat  sit  Hoved  paa  Puden.  Men  Gjørrild 
gik  i  Seng,  nynnende  en  Vise.  Aftenens  Fest- 
tummel   havde    bragt    hendes    unge   Blod    i  Oprør. 

For  første  Gang  havde  hun  været  Genstand  for 
Mænds  Hyldest  og  nydt  Livets  Glæde.  Dog  stoppede 
hun  brat  i  den  Sang,  idet  den  Tanke  meldte  sig 
—  hvad  mon  Gert  vilde  tænkt,  om  han  havde 
været  med  til  det  og  seet  hendes  Færd?  Hun  gav 
sig  selv  det  Svar:  han  vilde  bleven  rasende  nidkær! 
Først  lo  hun  ved  Tanken  derom,  men  sluttelig  gik 
det  dog  op  for  hende,  at  han  vilde  havt  Grund 
dertil.  Hun  kunde  holdt  sig  mere  tilbage  og  teet 
sig  mere  blufærdigt.  Vel  var  hun  sig  ikke  nogen 
Utroskab  bevidst,  men  dog  bad  hun  i  Aanden  sin 
Hjertenskær  om  at  tilgive  hende  denne  lille  Svaghed 
og  lovede  ham  for  Fremtiden  at  være  bedre  paa 
sin  Post. 


FEMTE  KAPITEL 

I  Fru  Kristines  Kammer. 


Det  var  blevet  Jul.  Isen  dækkede  Mælarens  Flade, 
og  Sneen  gav  Lysning  i  de  korte,  mørke 
Dage  og  godt  Slædeføre. 

Abraham  Gyldenstjerne  havde  trods  alle  Op- 
fordringer til  at  blive  for  længe  siden  forladt  Slottet, 
men  han  var  dog  ikke  flyttet  langt  bort.  Sten  Sture 
ejede  et  lille  Hus  i  Kællargrænd,  det  korte  Stræde, 
som  fra  Slottet  førte  ned  til  Storetorv,  og  det  havde 
Abraham  lejet  af  ham.  Der  sad  han  nu  i  sin 
Hyndestol,  indsvøbt  i  Tæpper.  Han  taalte  kun  daar- 
ligt  den  strenge  Kulde,  hans  Sind  trykkedes  ved 
Tanken  om  hans  knappe  Kaar,  og  Striden  mellem 
Sten  Sture  og  Gustav  Trolle,  som  tiltog  i  Heftighed, 
lod  ham  se  Fremtiden  i  et  mørkt  Lys, 

Dog  havde  han  fundet  Ro  og  Hygge  i  det  lille 
ved  Fru  Kristines  Omhu  vel  indrettede  Hus,  og  han 
blev  omhyggeligt  plejet  af  sin  Hustru,  som  aldrig 
veg    fra   ham.     Derimod    saa    han    ikke    meget    til 

Gjørrild.  Hun  og  undertiden  ogsaa  hendes  Søskende 
bleve  ofte  hentede  op  paa  Slottet,  og  nu  havde 
Gjørrild  tilbragt  hele  Julen  der.  Det  havde  hendes 
Forældre  imidlertid  intet  imod.  Naar  Gjørrild  gjorde 
et  Løb  ned  til  dem,  og  fortalte  dem  om,  hvor  mun- 
tert det  gik  til  oppe  paa  Slottet,  saa  de  i  hendes 
Livlighed  et  Tegn  paa,  at  hun  var  paa  Veje  til  at 
blive  helbredet  for  sin  Elskovssyge  og  glemme  Gert. 
Det  var  ikke  saa  underligt,  at  de  tænkte  det,  thi 
Gerts  Navn  kom  aldrig  over  Gjørrilds  Læber,  og 
hun  S3^ntes  at  være  aldeles  borte  i  det  muntre  Liv 
paa  Slottet.  Hun  var  med  til  alt.  Juleløjer,  Dans 
og  Slædefarter,  de  unge  Herrer  flokkedes  om  hende, 
uagtet  hun  intet  gjorde  for  at  drage  dem  til  sig, 
men  alligevel  vare  de  andre  unge  Jomfruer  ikke 
mindre  nidkære  paa  hende.  Især  vare  de  to 
Gustav' er  ofte  paa  Siden  af  hende,  og  hun  gav  sig 
villigt  i  Lag  med  dem,  saa  længe  Snakken  gik 
muntert,  men  naar  de  lagde  ømhed  i  Tonen,  saa 
viste  hun  dem  af. 

Julens  Festligholdelse  varede  en  hel  Uge  ind  i 
det  nye  Aar  og  afsluttedes  først  med  Helligtrekongers- 
dag, d.  6.  Januar.  Gjørrild  havde  været  med  Hr. 
Sten,  Fru  Kristine  og  hele  deres  Husstand  til  Messe 
i  Storkirken,  havde  deltaget  i  det  Gilde,  hvormed 
Juleglæderne  endte  og  var  bleven  endnu  denne  Nat 
paa  Slottet. 

Den  næste  Morgen  sad  hun  i  Fru  Kristines 
Kammer.  Det  var  efter  de  Tiders  Maalestok  et 
baade  hyggeligt  og  stadseligt  V^ærelse.    Gulvets  Sten- 

fliser  vare  belagte  med  fint  flettede  Bastmatter,  der 
laa  bløde  Hynder  paa  Løjbænkene,  og  ved  Kaminen 
stod  der  en  Hyndestol,  som  var  Fru  Kristines  Trone, 
naar  hun  gav  Foretræde.  Men  den  Ære  tilstodes 
kun  Kvinder;  ingen  anden  Mand  end  Hr.  Sten  selv 
fik  Lov  til  at  træde  over  Dørtærskelen  til  denne 
Helligdom.  De  raa,  kalkede  Vægge  vare  dækkede 
af  brogede  Tæpper,  og  over  en  Bedestol  hang  et 
kostbart,  gyldent  Helgenbillede,  Marie  med  Solgislen. 
Der  var  Guds  Moder  fremstillet,  omgivet -af  en  Sol- 
glorie, med  en  Krans  af  tolv  Stjerner  paa  Hovedet, 
et  Spir  i  den  højre  Haand,  og  paa  den  venstre  Arm 
holdt  hun  Jesusbarnet.  Desuden  stod  der  paa  et 
lille  Bord  et  Relikvieskrin,  paa  et  andet  Fru  Kristines 
Smykkeskrin.  Paa  en  Væghylde  var  der  opstillet 
en  lille  Samling  af  Bøger  og  disse  tilligemed  et  Bord 
med  Skrivematerialer  viste,  at  Fru  Kristine  ingen- 
lunde var  nogen  ulærd  Kvinde. 

Fru  Kristines  Kammer  var  som  et  Paradis  for 
Gjørrild.  Hun  havde  tilbragt  adskillige  lykkelige 
Timer  der,  baade  i  Selskab  med  Husfruen  og  alene, 
læsende  i  en  af  hendes  Legendebøger  og  med  Marie 
i  Solgislen  for  Øje.  Det  var  hun  ogsaa  i  Færd  med 
nu,  men  det  vilde  ikke  rigtig  gaa  med  Læsningen. 
Fru  Kristine  havde  nemlig,  da  de  rejste  sig  fra 
Davren,  bedet  hende  om  at  gaa  ind  i  hendes  Kammer 
og  vente  paa  hende  der.  Naar  hun  havde  seet 
til  sine  Børn,  Niels  og  Iliane,  gjort  sin  Runde  i 
Huset    og    bragt  alt   i   Skik,    vilde  hun   komme   til 

hende.  Der  var  noget,  som  hun  ønskede  at  tale 
med  hende  om. 

Gjørrild  gættede,  hvad  det  var.  Fru  Kristine 
havde  ikke  lagt  Skjul  paa  sine  Planer  med  hende. 
Hvad  der  nu  forestod  hende,  havde  længe  svævet 
truende  over  hendes  Hoved.  Nu  kaldte  hun  sig 
selv  en  Daare,  fordi  hun  i  Festtumlen  havde  glemt 
det  og  indbildt  sig,  at  hun  skulde  kunne  slippe  let 
fra  det.  Den  lange  Ventetid  tog  Kræfterne  fra  hende, 
hun  sank  ned  paa  Bedestolen,  udøste  sit  Hjerte  for 
Guds  Moder  og  bad  hende  om  Kraft  til  at  staa  fast 
i  den  Dyst,  som,  det  kunde  hun  ikke  tvivle  om, 
forestod  hende. 

I  denne  Stilling  blev  hun  overrasket  af  Fru 
Kristine,  som  traadte  hurtigt  ind.  Gjørrild  rødmede 
og  sprang  op,  som  om  hun  var  bleven  grebet  i  en 
Misgjerning, 

„Ej  se,"  udbrød  Fru  Kristine,  idet  hun  klappede 
Gjørrild  paa  Kinden.  „Saa  du  har  havt  et  Ærinde 
til  Guds  Moder?  Det  glæder  mig,  thi  sandt  at  sige 
viste  du  kun  ringe  Andagt,  naar  du  bivaanede  den 
hellige  Messe.  Dine  øjne  løb  rundt  i  Kirken  og 
havde  Ærinde  mange  Steder,  dine  Tanker  da  vel 
ogsaa.  Nu,  Guds  Moder  tilgiver  vel  nok  en  ung 
Jomfru,  at  hun  for  en  Stund  hænger  med  Hjertet 
ved  denne  Verden,  som  er  saa  ny  for  hende,  og 
hvori  hun  nu  først  skal  indtræde." 

Fru  Kristine  satte  sig  i  Hyndestolen,  bad  Gjør- 
rild om  at  sætte  sig  paa  den  Løjbænk,  som  stod 
hos,  og  vedblev: 

„Jeg  vil  sige  dig,  Gjørrild,  at  dit  Livsmod  og 
dit  muntre  Lune  har  været  til  stor  Oplivelse  for 
mig  og  for  andre  med.  Var  det  ikke  en  lystelig 
Jul,  denne?" 

„Jo,  kære  Kristine,"  svarede  Gjørrild  med  et 
tvungent  Smil,  „jeg  har  ingen  Sinde  før  været  med 
til  saa  store  Løjer." 

„Og  du  holdt  dig  sandelig  ikke  tilbage.  Men 
jeg  skal  være  den  sidste  til  at  laste  dig  for  det. 
Frejdige  Jomfruer  staa  sig  bedre  i  Livets  Dyst  end 
Hængehoveder.  Men  som  de  unge  Herrer  kredsede 
om  dig  og  nogle  af  de  gamle  med!  Du  havde  nok 
svært  ved  at  holde  dig  dem  fra  Livet." 

„Aa  nej,  det  er  aldrig  faldet  mig  svært  at  værge 
mig  mod  Næsvished." 

„Nu,"  vedblev  Fru  Kristine  med  et  Smil,  „du 
viste  dig  dog  ikke  ganske  unaadig  mod  et  Par  af 
dem,  hos  hvem  det,  du  kalder  Næsvished,  var  størst 
og  som  trængte  dig  haardest,  jeg  mener  mine  to 
kære  Frænder,  Gustav  Eriksen  og  Gustav  Kristersen. 
Sig  mig  dog  nu,  hvem  af  de  to,  der  huer  dig  bedst. " 

„Gustav  Kristersen,"  svarede  Gjørrild  med  stor 
Sindsro.  „Han  er  en  munter  Selskabskam merat; 
den  anden  Gustav  er  fos  og  barsk." 

„Og  mindre  fager,"  tilføjede  Fru  Kristine  liv- 
ligt. „Lad  os  da  blive  ved  den  første.  Han  kan 
være  god  nok  for  sig;  men  dog  vil  jeg  sige  dig, 
min  Dukke,  at  i  Sammenligning  med  Gustav  Eriksen 
er  han  kun  som  en  Spurvehøg  mod  en  Ørn.  Det 
er  min  Tro  om  denne  min  kære  Søstersøn,  at  han 

\-il  drive  det  vidt  i  Verden  og  komme  højt  op. 
Men  det  er  rimeligt  nok,  at  den  Jomfru,  som  Gustav 
Kristersen  udvælger  sig,  vil  faa  blidere  Kaar." 

„Sig  det  til  hende,  hvem  hun  saa  er!"  lød 
Gjørrilds  heftige  Svar. 

.,Men  det  er  jo  netop  dig,  Barn,"  sagde  Fru 
Kristine,  idet  hun  saa  overrasket  op.  .,Du  ved  det 
helt  vel.  Lad  nu  ikke  saa  dum !  Gustav  har  tydeligt 
nok  givet  dig  til  Kende,   at  hans  Hu  staar  til  dig." 

,,Men  han  skal  ikke  kunne  sige,  at  jeg  har 
rakt  ham  saa  meget  som  en  Finger." 

„Nu  se  Guds  Moder  i  Naade  til  dig  I"  udbrød 
Fru  Kristine,  idet  hun  blev  rød  af  Vrede.  ,,Du  teer 
dig,  som  om  du  var  en  Fyrstedatter  og  skulde  arve 
det  halve  Rige.  Fattig  kom  du  hertil,  og  dog 
kastede  de  bedste  og  rigeste  Ungersvende  sig  for 
dine  Fødder.  Er  du  bleven  ør  i  Hovedet  af  al  den 
Smiger?  Du  ryster  paa  Hovedet.  Hvad  skader  dig 
da?  Du  har  muligt  forsvoret  Ægteskab  og  vil  tage 
Sløret?"  spurgte  hun  i  en  spydig  Tone. 

„Træng  mig  ikke  saa  haardt,  kære  Kristine! 
Jeg  kan  ikke  være  dig  til  Vilje  i  den  Sag." 

„Mig  til  Vilje,"  svarede  Fru  Kristine,  nu  dobbelt 
forarget.  „Som  om  det  var  min  Vane  at  smedde 
giftefærdige  Ungersvende  og  Jomfruer  sammen  og 
stifte  Partier !  Jeg  har  hverken  Lod  eller  Del  i  dette. 
Du  slipper  da  heller  ikke  med  at  give  mig  Svar. 
Gustav  Kristersen  kom  i  Morges  til  Sten  og  an- 
modede ham  om  at  være  hans  Forbeder  hos  din 
Fader.     Da  svarede  min  gode,  forstandige  Husbond : 

H.  F.  Ewald :  Kristian  den  Anden.  5 

„gerne;  men  vi  ville  dog  helst  først  spørge  os  for 
hos  Gjørrild,  om  hendes  Hu  staar  til  dig."  Det  er 
nu  skeet  ved  mig,  og  deraf  kan  du  se,  at  ingen  vil 
lægge  Pres  paa  dig.  Men  lige  fuldt  vil  det  være  til 
Krænkelse  for  os,  om  du  afviser  det  gode  Tilbud 
af  vor  Frænde,  uden  at  tale  om,  at  det  dybt  vil 
bedrøve  dine  Forældre.  Jeg  haaber  derfor,  Gjørrild, 
at  du  besinder  dig  og  tager  det  nej  i  dig  igen." 

„Jeg  kan  det  ikke!"  raabte  Gjørrild,  idet  hun 
sprang  op. 

Denne  Faren  op  og  den  skarpe  Lyd  af  Gjør- 
rilds  ellers  bløde  Stemme,  mindede  Fru  Kristine 
levende  om,  hvilken  Vildkat  Gjørrild  havde  været 
som  Barn.  Hun  vilde  gjort  en  spodsk  Bemærkning 
i  den  Retning,  da  Gjørrild  føjede  til: 

„Aarsagen  er  den,  at  Fader  har  lovet  mig  bort 
til  den  Ungersvend,  hvem  jeg  gav  min  Tro." 

„Din  Fader  lovet  dig  bort?"  udbrød  Fru  Kristine 
forbavset.  „Og  derom  har  hverken  han  eller  din 
Moder  mælet  et  Ord  til  os.  Det  maa  da  være  skeet 
nede  i  Danmark." 

„Det  er  saa!" 

„Og  af  hvad  Aarsag  er  det  blevet  fortiet?" 

„Spørg  selv  Fader  ad!" 

„Du  svarer  knapt,  Gjøi"rild,"  sagde  Fru  Kristine 
krænket.  „Jeg  har  ikke  fortjent  det  af  dig  at  blive 
saaledes  spist  af.  Jeg  tør  vel  dog  erfare  den  lykkelige 
Ungersvends  Navn?" 

Da  faldt  Gjørrild  Fru  Kristine  om  Halsen  og 
brast  i  Graad;  men  da  hendes  Sindsbevægelse  havde 


67 


sat  sig,  fik  Fru  Kristine  fuld  Forklaring,  Mørkt 
blev  hendes  Blik,  da  hun  hørte  Navnet:  Gert,  Ad- 
miral Jens  Holgersens  Søn. 

„Nu,  Gjørrild,"  udbrød  hun,  idet  hun  brat  rejste 
sig  og  stødte  Gjørrild  fra  sig,  „det  har  du  ved  Guds 
Moder  lavet  godt!  Ikke  kunde  du  i  alle  tre  Riger 
udvalgt  dig  en  Fæstemand,  som  vilde  være  os  mere 
ulidelig  end  denne  —  en  Søn  af  den  Mand,  som 
har  tilføjet  Sverrig  større  Skade  og  Tab  end 
nogen  anden  og  en  nær  Frænde  af  Hr.  Gustav, 
vor  Dødsfjende.  Men  jeg  maa  tro,  at  du  ikke 
vidste  ret,  hvad  du  selv  gjorde.  Din  Fader  derimod 
begriber  jeg  ikke.  Gør  mig  nu  klog  paa,  hvorledes 
det  gik  til.  Jeg  ved,  at  du  er  sanddru,  og  at  du 
intet  vil  dølge  for  mig.  Siger  du  mig  alt,  da 
sparer  du  din  stakkels  sygelige  Fader  en  Redegørelse, 
som  vil  volde  ham  Pine.  Det  er  mig  allerede  klart, 
at  han  miaa  være  gaaet  modstræbende  til  dette." 

Henvisningen  til  Faderens  svage  Helbred  fik 
Bugt  med  Gjørrilds  Genstridighed.  Fru  Kristine  fik 
al  den  Optysning  om  det  paa  Lillø  foregaaede, 
som  Gjørrild  kunde  give,    og   den  var  tilstrækkelig. 

„Jeg  skønner,"  sagde  hun,  da  hun  havde  hørt 
Gjørrild  til  Ende,  „at  fra  din  Side  er  det  en  Barne- 
streg og  intet  andet.  Men  din  Fader  er  meget  at 
laste.  Nu,  han  er  saa  svag,  som  han  er  god,  han 
kunde  ikke  staa  sig  mod  de  to  drabelige  Danskere. 
Men  hvad  har,  naar  alt  kommer  til  alt,  det  hele  at 
sige?  Sagen  hænger  af  din  egen  Vilje.  Du  er  saa 
fri  som  Fuglen  i  Luften.'' 

„Fri?"  udbrød  Gjørrild,"  dybt  forarget.  Er  den 
Jomfru  fri,  som  har  givet  en  Mand  sin  Tro  og  be- 
seglet Pagten  med  Haandslag  og  dyre  Kys?" 

„O,  jeg  tvivler  ikke  om,  at  det  er  gaaet  hedt 
nok  til  mellem  unge  Gert  og  dig,"  svarede  Fru 
Kristine  med  et  Smil,  som  næsten  fik  Gjørrild  til  at 
hade  hende.     Men 

„Ikke  et  Ord  mere!"  raabte  Gjørrild.  Min  Ære 
er  saa  ren  som  din.  Jeg  taaler  ingen  Skoser 
af  dig." 

Fru  Kristine  indsaa,  at  hun  var  gaaet  for  vidt. 
Gjørrilds  dødblege  Aasyn  og  mørke,  funklende  Blik 
lod  hende  ogsaa  føle,  at  det  ikke  var  noget  Barn, 
hun  havde  for  sig. 

„Fat  dig,  Gjørrild,"  sagde  hun.  „Det  var  ikke 
min  Hensigt  at  krænke  dig;  jeg  tvivler  ikke  om  din 
Ære.  Al  min  Harme  kommer  af  min  Kærlighed  til 
dig.  Det  er  en  usalig,  skæbnesvanger  Pagt,  du  har 
sluttet,  usalig  i  enhver  Henseende.  Gert  Jensen  er, 
tænker  jeg,  til  sin  inderste  Hjerterod  lige  saa  dansk, 
som  du  er  svensk.  Hvorledes  vil  det  gaa,  naar  I 
to  komme  sammen?  Dit  Hjerte  er  ikke  af  Voks,  I 
ville  være  som  Staal  og  Sten,  det  vil  give  Gnister, 
og  eders  Samværen  vil  blive  som  et  Helvede." 

„Jeg  tænker  dog,"  svarede  Gjørrild  uanfægtet, 
„at  naar  man  har  hinanden  kær,  saa  kommer  man 
vel  over  det  Bjærg." 

„Lad  saa  være,  Gjørrild,  men  tænk  saa  paa, 
hvor  langt  du  og  din  Hjertenskær  nu  ere  fra  hinan- 
den,  og   i  hvilke  Uroestider   vi   lever.      Hr.  Gustav 

har  undsagt  os  og  Kong  Kristian  truer  fra  S3^d. 
Vi  vide  ikke,  hvad  Dag  en  Fejde  vil  bryde  løs,  og 
der  kan  blive  rejst  en  Mur  mellem  dig  og  din  Ven, 
en  Mur  af  blanke  Sværd,  som  er  værre  end  alle  de 
Bjærge  og  Floder,  som^  skille  eder  ad.  Det  er  min 
Mening,  Gjerrild,  at  den  Trolovelse  aldrig  vil  blive 
fuldbyrdet,  og  hvor  kan  da  jeg,  der  elsker  dig  som 
en  Søster  og  vil  dit  sande  Vel,  raade  dig  anderledes, 
end  som  jeg  gør?  Klip  den  skøre  Traad  over,  som 
binder  dig  til  Gert  Jensen  og  tag  imod  det  gode 
Tilbud,  som  Gustav  Kristersen  er  fremkommen  med. 
Da  handler  du  ikke  alene  til  dit  eget  Gavn  men 
ogsaa  til  Gerts.  Du  faar  da  ikke  det  paa  Samvit- 
tigheden, at  denne  Ungersvend  kommer  til  at  bøde 
for  sin  Daarskab  ved  at  holdes  hen  i  Uvished 
og  tilsidst  blive  bittert  skuffet,  om  han  da  virkelig 
i  Længden  bliver  dig  tro." 

Gjørrild  stod  og  stirrede  hen  for  sig  og  gav 
først  ikke  noget  Svar. 

„Sig  mig  dog,  Kristine,"  sagde  hun  endelig, 
„hvad  du  vilde  gjort,  om  nogen  var  traadt  mellem 
Sten  Svantesen  og  dig,  da  du  havde  faaet  ham  kær?" 

Fru  Kristine  studsede,  thi  hun  følte  sig  ramt, 
men  det  gjorde  hende  ikke  mildere. 

„Det  er  ørkesløst  at  drøfte  det,"  svarede  hun 
utaalmodigt. "  „Der  er  ingen  Lighed  mellem  dine 
Kaar,  og  som.  mine  dengang  vare." 

„Da  vil  jeg  sige  dig,"  vedblev  Gjørrild  med  et 
Smil,  som  yderligere  opirrede  Fru  Kristine,  „at 
hvis    du    havde    handlet    anderledes,    end    som    jeg 

har  i  Sinde,  da  vilde  du  fortjent  enhver  elskende 
og  ærekær  Jomfrus  Ringeagt.  Men  saa  vilde  du 
ikke  lignet  dig  selv.  Nu,  da  siger  jeg,  at  hvad  du 
selv  vilde  gjort,  det  bør  du  ikke  laste  hos  mig." 

„Dertil  vil  jeg  svare  dig,"  sagde  Fru  Kristine, 
som  hurtigt  havde  genvundet  sin  Fatning,  „at  vel 
er  det  muligt,  at  jeg  i  den  unge  Alder  kunde  været 
lige  saa  taabelig,  som  du  er  nu.  ^len  hvis  der 
havde  vist  sig  saa  store  Hindringer  for  min  Tro- 
lovelse med  Sten,  som  har  stillet  sig  mellem  dig  og 
din  Ven,  og  nogen  var  traadt  os  imellem,  da  er  jeg 
sikker  paa,  at  jeg,  naar  jeg  var  kommen  til  Be- 
sindelse, vilde  takket  Gud  for  denne  Mellemkomst." 

„I  saa  Fald,"  sagde  Gjørrild,  „vilde  jeg  ikke 
givet  en  Bønne  for  din  Kærlighed  til  din  Ven.  Men 
du  nedsætter  dig  selv  for  at  kunne  ave  mig.  Jeg 
beder  dig  dog  spare  dig  al  Ulejlighed.  Jeg  skifter 
ikke  Sind.  Bed  saa  helst  den  gode  Gustav  Kri- 
stersen at  se  sig  om  efter  en  anden  Brud.  Naar 
han  faar  at  vide,  hvorledes  det  har  sig  med  mig, 
da  kan  han  ikke  føle  sig  krænket  over  mit  Afslag. " 

„Nu,"  sagde  Fru  Kristine  med  tvungen  Ro, 
„vi  maa  saa  se  Tiden  an.  Ingen  af  os  vil  fortræ- 
dige dig  for  den  Sags  Skyld." 

Hun  kyssede  Gjørrild  til  Afsked,  men  det  Kys 
var  ikke  meget  varmt.  Gjørrild  gik  hjem  sorgfuld 
og  bittert  skuffet.  Hun  tænkte  at  Højhed  og  Magt 
er  en  Snare  selv  for  den  bedste.  Kristine  Niels- 
datter var  ikke  mere  den,  hun  havde  været  før, 
vilde  kun  fremme  sine  egne  Planer   og   regnede  sit 

stakkels  Søskendebarns  Hjertesorg  for  intet.  Den 
Dom  var  for  streng,  men  det  var  naturligt,  at  Gjør- 
rild  i  sin  Kvide  tænkte  det.  Hun  var  nu  værre 
stillet  end  før,  da  hun  kunde  dølge  sin  Hjertesorg. 
Hun  mærkede  nu  ogsaa  paa  alt,  at  Fru  Kri- 
stine ikke  mere  var  hende  saa  god,  som  før.  Men 
et  havde  hun  dog  vundet.  Gustav  Kristersen  holdt 
sig  fra  hende,  men  det  gjorde  ogsaa  de  andre 
Ungersvende,  og  naar  hun  nu  kom  op  paa  Slottet, 
da  blev  hun  overseet  og  var  til  Mode  som  en  Aske- 
pot. Hun  holdt  sig  derfor  ogsaa  derfra,  saa  meget 
som  hun  kunde  og  blev  i  Hjemmet.  Nu  blev  hun 
atter  noget  for  sin  sj^gelige  og  sorgfulde  Fader. 
Men  det  Aasyn,  han  nu  fik  at  se,  naar  Gjørrild,  idet 
hun  afløste  sin  Moder,  sad  hos  ham,  puslede  om 
ham  og  læste  for  ham,  var  ikke  saa  friskt  og  straa- 
lende  som  før,  og  kun  sjældent  viste  der  sig  et 
Smil  paa  hendes  Aasyn. 


SJETTE  KAPITEL 
Krigsraad. 


Mens  Gjørrild  var  falden  i  Unaade  hos  sin  Dron- 
ning, stod  Gert  i  Begreb  med  at  vinde  sin 
Konges  Yndest.  Da  han  var  bleven  Væbner,  send- 
tes han  til  Hove,  og  der  blev  han,  saa  ung  han 
var,  ved  sin  ansete  Faders  Indflydelse  antaget  som 
Hofsinde.  Han  havde  altsaa  Opvartning  hos  Kongen 
og  var  daglig  om  Hans  Naades  Person. 

Den  gamle  Admiral  tænkte,  at  nu  var  Sønnen 
vel  forvaret,  da  han  havde  faaet  Foden  paa  det 
første  Trin  af  Ærestrappen.  Gert  var  ærgerrig  og 
vilde  nok  vide  at  arbejde  sig  op.  Saa  fik  han  ogsaa 
andet  at  tænke  paa  end  sin  Hjertenskær.  Vel  havde 
Gjørrild  vundet  en  Plads  i  Admiralens  Hjerte,  men 
da  han  kom  hjem  til  sin  Hustru,  som  ikke  havde 
seet  Gjørrild,  fik  han  Vand  i  Blodet.  Fru  Margrethe 
mente,  at^  den  halve  Trolovelse  var  Uleg  og  lastede 
sin  Husbond,  fordi  han  havde  ladet  sig  lokke  af 
Gert  til  dette.     Det  sømmede  sig  ikke  for  en  Mand 


af  Ulfstandernes  Æt  saaledes  at  gaa  Tiggergang  og 
trænge  sig  paa.  Vel  mente  Admiralen,  at  han  lige 
fuldt  havde  bjærget  Æren,  men  han  lod  sig  dog  for 
saa  vidt  vride,  at  han  lige  som  Gerts  Moder  mente, 
at  det  maaske  dog  var  sundest,  at  der  ikke  blev 
noget  af  den  Trolovelse. 

Men  Gert  selv  skiftede  ingenlunde  Sind.  Gjør- 
rild  var  ikke  ude  af  hans  Tanke,  og  han  spejdede 
stadigt  efter  Lejlighed  til  at  faa  sendt  Bud  og  Brev 
til  hende.  En  saadan  fandt  han  omtrent  et  halvt 
Aar  efter  at  han  og  Gjerrild  vare  skiltes  paa  Lillø, 
i  Foraaret  1516.  En  tybsk  Skipper  paatog  sig  imod 
en  klækkelig  Godtgørelse  at  besørge  et  Brev  til 
Jomfru  Gjørrild  Abrahamsdatter  i  Stokholm  og  levere 
hende  det  egenhændig.  Skipperen  var  bleven  betænkelig, 
da  han  fik  at  vide,  at  Jomfruen  var  nær  i  Slægt 
med  Rigsforstanderens  Frue,  og  at  han  muligt  maatte 
søge  hende  paa  Slottet.  At  bringe  Bud  til  Sten 
Stures  Hus  fra  en  af  Kong  Kristians  Hofsinder,  det 
syntes  den  forsigtige  Skipper  at  være  en  mislig  Sag. 
Derfor  blev  Fragten  af  det  Brev  Gert  saa  dyr,  men 
han  lagde  endda  noget  til  for  at  være  sikker  paa 
Brevets  rigtige  Besørgelse. 

Skipperen  viste  sig  at  være  en  ærlig  Mand. 
Brevet  kom  Gjørrild  rigtigt  i  Hænde,  men  i  et  øje- 
blik, da  hun  ikke  var  i  Stand  til  at  nyde,  hvad  der 
under  andre  Omstændigheder  vilde  fyldt  hendes 
Hjerte  med  Fryd.  Hendes  Fader  havde  nemlig 
efter  nogen  Tids  Sygeleje  faaet  udstridt  og  samme 
Dags  Morgen  lukket   sine   øjne.     Gjørrild    var  saa 

rystet  af  sin  gode  Faders  Bortgang  og  af  sin  Mo- 
ders dybe  Sorg,  at  hun  i  Øjeblikket  ikke  havde 
Sans  for  andet.  Det  skete,  som  Gert  mindst  drømte 
om;  Brevet  blev  lagt  uaabnet  hen.  Hun  modstod 
med  den  Sjælsstyrke,  som  hun  ved  enhver  Lejlighed 
lagde  for  Dagen,  den  Trang  til  at  læse  det,  som 
snart  meldte  sig  hos  hende,  indtil  hun  fik  det  Bud 
fra  Skipperen,  at  hvis  hun  vilde  have  Svar  med  til- 
bage, da  maatte  han  have  det  i  Hænde  inden  fire 
og  tyve  Timer,  da  han  var  klar  til  at  lette  Anker. 
Det  gjaldt  nemlig  for  Manden  om  en  Rosenobel, 
som  Gert  havde  lovet  ham,  hvis  han  bragte  Svar. 
Saa  skred  Gjerrild  da  i  en  stille  Nattetime  til 
Værket,  mens  hendes  Fader  laa  paa  Baare  nede  i 
Storstuen.  Hun  skar  Snoren  over,  udfoldede  Papi- 
ret og  saa  for  sig  sin  Hjærtenskærs  store  Kragetæer. 
Gert  var  ikke  meget  dygtig  i  Pennen.  Hans  Bog- 
staver ravede  paa  Papiret  som  drukne  Svende,  men 
han  havde  dog  faaet  et  læseligt  Brev  sat  sammen. 
Gjerrilds  Øjne  fyldtes  med  Taarer,  saa  glad  blev 
hun  ved  at  betragte  det  Værk,  som  det  sikkert 
havde  kostet  hendes  trofaste  Ven  stor  Møje  at  skabe. 
Men  samtidig  følte  hun  Samvittighedsnag  over,  at 
hun  kunde  føle  Glæde,  mens  hendes  Faders  afsjæ- 
lede Legeme  laa  der  nede  og  endnu  ikke  var  kommen 
i  Jorden.  Brevet  fængslede  dog  snart  alle  hendes 
Tanker.  Ordene  vare  ikke  mange,  men  gode  og 
faste,  især  i  Slutningen,  der  lød  saaledes: 

„Lid  paa,  at  før  eller  siden  komme  vi.     Sig 
det  til  Hr.  Sten,  den  Storhans !  Han  har  nys,  som 

jeg  hører,  krænket  Hans  Naade  ved  i  en  ublu  Skri- 
velse kun  at  benævne  ham  Konge  i  Danmark,  som 
om  Hans  Naade  ikke  var  udvalgt  Konge  i  Sverrig. 
Hr.  Sten  skal  faa  at  føle,  paa  hvis  Side  Retten  og 
Magten  er,  og  naar  det  er  fuldb3Tdet,  da  ville  vi 
sees  igen.  Og  saa  have  Gud  og  alle  hellige  dig, 
mit  Hjertes  Mø! 

Gert  Jensen 
med  egen  Haand. 
Denne  mod  Sten  Sture  udslyngede  Banstraale 
forringede  i  høj  Grad  Gjørrilds  Glæde  over  Brevet. 
Trods  den  Kulde,  Fru  Kristine  havde  vist  Gjørrild, 
hang  hendes  Hjerte  dog  ved  hende,  ved  Sten  Sture 
og  Sverrig.  Trods  sin  Ungdom  og  sin  Kærlighed 
til  Gert  havde  hun  dog  Kraft  til  at  blive  sig  selv  tro. 
Det  fik  Gert  nu  at  føle,  samtidig  med,  at  han  fik 
Forvisning  om,  at  hun  ikke  vilde  svigte  ham.  Efter 
at  hun  havde  fortalt  ham,  hvor  meget  hun  havde 
gaaet  igennem,  og  at  hun  for  hans  Sk3id  havde 
naistet  Fru  Kristines  Gunst,  skrev  hun : 

„Men  tænk  dog  ikke,  min  Hjertensven,  at 
dette  rokker  min  Hengivenhed  for  Sten  Sture  og 
hans  Hus.  En  svensk  Jomfru  er  jeg  og  det  vil 
jeg  stedse  vedblive  at  være.  Ikke  kan  jeg  ønske 
din  Konge  Sejr  over  os,  og  kommer  du  her  op  i  vore 
Fjenders  Skare,  da  vil  din  Nærværelse  bedrøve  mig 
for  din  egen  Skyld,  thi  det  er  min  Tro,  at  I  ville  blive 
viste  af  med  braadne  Pander.  Saa  vil  jeg  da  bede 
til,  at  den  Fejde  maa  blive  ude  og  vore  Hænder 
føjede  sammen  i  Fred,   endskønt   jeg  vil   bie  paa 


dig,  skulde  der  end  komme  mange  Aars  Fejde 
imellem.  Men  det  med  de  tre  Aars  Henstand 
gælder  nu  efter  kære  Faders  Død  ikke  mere. 
Min  Moder  vil  neppe  til  sin  store  Sorg  føje  den 
at  se  mig  elendig,  og  det  vil  jeg  være,  hvis  det 
ikke  bliver  mig  forundt  at  hendrage  Livet  ved 
din  Side."    — 

Med  stor  Harme  læste  Gert  dette.  End  ikke 
den  ømme  Kærlighed,  hvorom  Brevet  vidnede,  kunde 
tage  Broden  fra  det  om  Gjørrilds  svenske  Sindelag. 
Men  han  slog  sig  til  Taals,  i  det  han  tænkte:  hvad 
har  det  at  sige?  De  Nykker  ville  nok  forgaa  hende, 
naar  den  Tid  er  kommen,  da  Sverrig  bliver  dansk. 
At  det  vilde  ske,  det  tvivlede  han  ikke  om. 
Han  saa  med  Beundring  op  til  sin  Herre  og  Konge 
og  ventede  store  Bedrifter  af  ham ;  men  det  gjorde 
ogsaa  klogere  og  mere  erfarne  Mænd  end  Gert 
Jensen.  Dog  var  der  ikke  nogen  Yngling  i  Landet, 
der  i  den  Grad  som  han  tørstede  efter  Krig  og 
længtes  efter  at  falde  ind  i  Sverrig.  Vel  havde  han 
en  særlig  Grund  til  at  hige  derefter.  Ingen  af  de 
andre  havde  en  Fæstemø  at  hente  i  Stokholm.  Men 
selv  uden  det  vilde  han  draget  glad  i  Leding.  Hans 
Hu  stod  til  Daad.  Han  var  ingen  søvnig  Unger- 
svend, som  slog  sig  til  Taals  med  Spil,  Drik  og 
Jagt  og  intet  savnede,  naar  han  kun  havde  gode 
Dage.  Men  at  Sverrig  var  Krigens  Maal,  det  op- 
ildnede unægtelig  hans  Kamplyst. 

Derom  vidste  Kong  Kristian  intet.     Han  havde 
taget  venligt  mod  Gert,   fordi  han  var  Jens  Holger- 

sens  Søn,  men  snart  yndede  han  Gert  for  hans 
egen  Skyld.  Den  kække,  ildfulde  Yngling  maatte 
hue  en  Herre,  der  selv  var  saa  daadkraftig,  og  han 
skønnede  snart,  at  Gert  var  ham  hengiven  med  Liv 
og  Sjæl.  Han  viste  derfor  sin  nye  Hofsinde  stor 
Tillid  og  endogsaa  til  en  vis  Grad  Fortrolighed. 

Derpaa  fik  Gert  et  Bevis  nogle  Dage  efter  at- 
han  havde  modtaget  Gjørrilds  Brev.  Kongen  fort- 
satte jo  aabenlyst  Forholdet  til  sin  Frille  Dyveke, 
selv  efter  sit  Brjilup  med  Dronning  Elisabeth.  Der 
blev  stadig  gjort  Forsøg  paa  at  faa  ham  til  at  br^'de 
med  Sigbrits  Datter,  men  han  holdt  haardnakket 
fast  ved  hende,  hvilket  vakte  stor  Forargelse.  Der 
gik  nok  Usædelighed  i  Svang  i  Danmark,  som  i 
alle  Lande,  og  Kong  Hans  havde  ikke  givet  sin 
Søn  noget  godt  Eksempel  ved  sit  Forhold  til  Edel 
Jernskjæg,  men  at  Kongen  holdt  en  Bihustru  og 
uden  Sky  vedkendte  sig  hende,  det  var  et  Brud 
paa  Sømmelighed,  som  de  danske  ikke  vare  vante  til. 

Gert  gjorde  sig  sine  Tanker  derom  og  mente, 
at  Dyveke  maatte  være  en  saare  dejlig  Kvinde,  siden 
hun  i  den  Grad  havde  kunnet  daare  Kongen.  Han 
følte  Nysgerrighed  efter  at  faa  hende  at  se,  men  det 
var  hidtil  ikke  lykkedes  ham.  Hun  viste  sig  i  Be- 
gyndelsen kun  sjælden  og  levede  stille  med  sin 
Moder  i  det  Hus  paa  Hjørnet  af  \^immelskaftet  og 
Helligaandsstræde,  som  Kongen  havde  ladet  indrette 
til  dem.  Men  Kongen  gik  ofte  derover,  dog  ikke 
alene  for  at  hilse  paa  sin  Hjærtenskær.  Han  raad- 
førte  sig  allerede   nu   med  Moderen,   den  kloge  Sig- 

brit,  om  Statssager,  skønt  hun  dog  hidtil  ikke  havde 
opnaaet  den  overmægtige  Indflydelse,  som  hun  siden 
fik.  Kongen  kom  aldrig  uden  Ledsagelse,  men 
dertil  plejede  han  at  vælge  ringere  Tjenere  end 
Hofsinder.  Denne  Morgen  derimod  fik  Gert  Befa- 
ling til  at  gaa  med,  og  deri  saa  han  et  ikke  ringe 
Tegn  paa  Naade. 

Hans  Tanke,  da  han  gik  derover  var,  mon  jeg 
faar  Dyveke  at  se?  Det  lod  imidlertid  ikke  til,  at 
han  skulde  faa  det  Ønske  opfyldt,  thi  Kongen  lod 
ham  blive  i  Forv^ærelset  og  gik  alene  ind.  Men 
nogen  Tid  efter  gik  Døren  op,  og  Dyveke  kom  ud. 
Kongen  vilde  tale  i  Enrum  med  hendes  Moder,  og 
hun  gik  nu  gennem  Forværelset  for  at  begive  sig 
til  sit  Kammer. 

Gert  kunde  ikke  være  i  Tvivl  om,  hvem  det 
var,  han  havde  for  sig.  De  milde  blaa  Øine,  Smile- 
hullerne i  de  friske  Kinder,  den  smalle  Midie  og 
den  fulde  Barm,  det  gule,  lokkede  Haar,  som  var 
ophæftet  med  et  Perlebaand,  dertil  en  pyntelig  og 
kostbar  Dragt,  det  var  paa  en  Gang  et  indtagende 
og  blændende  Syn.  Saa  skøn  en  Kvinde  mindedes 
Gert  ikke  at  have  seet  før.  Dog  var  der  noget  ved 
hende,  han  vidste  ikke  ret  hvad,  som  lod  ham  føle, 
at  en  ærbar  Kvinde  var  hun  ikke.  Og  dog  var 
der  ikke  noget  frækt  i  hendes  Fremtræden,  snarere 
noget  usikkert.  Dog  gik  hun  hen  til  ham  og  talte 
ham  til. 

„Jeg  kender  eder,"  sagde  hun  venligt.  „Jeg 
har    seet    eder    før.     I    er  Gert  Jensen,    Admiralens 

Søn.  Hans  Xaade  har  omtalt  eder  for  mig  som  en 
af  sine  mest  tro  og  hengivne  Tjenere." 

„Deri  har  Hans  Naade  talt  sandt,"  svarede 
Gert,  idet  han  saa  Dyveke  ind  i  hendes  blide, 
skønne  øjne.  „Men  derfor  fortjener  jeg  ikke  Tak. 
Det  er  en  Lyst  at  tjene  saa  naadig  en  Herre.'' 

Med  et  Smil  rakte  Dyveke  ham  sin  Haand, 
Han  greb  den  og  førte  den  til  sine  Læber. 

„Takl"  sagde  hun,  idet  hun  blev  rød  og  tog 
Haanden  til  sig.  Hun  saa  ud,  som  om  hun  var 
bleven  overrasket  ved  en  Æresbevisning,  hvortil  hun 
ikke  var  vant.  Derpaa  gjorde  hun  et  lille  Kniks 
for  ham  og  gik  hurtigt  ud  af  Stuen. 

Gert  blev  staaende  og  stirrede  paa  Døren,  som 
havde  lukket  sig  efter  hende.  Han  vaagnede  som  af 
en  Drøm  eller  en  Rus.  Xu  forstod  han,  at  Kongen 
elskede  Dyveke  og  ikke  vilde  skille  sig  af  med 
hende.  Han  følte  sig  ikke  nedværdiget  ved  det 
Haandkys  og  tænkte  ikke  paa.  at  alle  Landets  ær- 
bare Kvinder,  hans  egen  Hjertenskær  da  ikke  mindst, 
vilde  sendt  en  Banstraale  mod  hans  Hoved,  hvis 
de  havde  faaet  Nys  om  denne  hans  Bedrift. 

Han  gav  sig  imidlertid  dog  til  i  sit  Hjerte  at 
føre  Kongens  Sag  og  anførte  til  hans  Forsvar  det 
Argument,  at  Kongen  havde  kendt  og  elsket  Dyveke, 
længe  inden  der  var  Tale  om  hans  Formæling  med 
Dronning  Elisabeth.  Men  saa  viste  sig  for  hans 
indre  Blik  den  fromme  Dronnings  ædle  Aas3'n  med 
Renhed  og  Højhed  over  sig,  og  den  Vision  hindrede 
ham  i  at  give   sin  Herre  og  Konge  fuld  Absolution 

tor  hans  Synd,  hvad  han  havde  været  nær  ved. 
Dog  bevarede  han  længe  Mindet  om  dette  Møde 
med  den  skønne  og  blide  Dyveke,  som  sikkert  selv 
havde  den  mindste  Skyld  i  sit  Fald. 

Pludselig  blev  han  vækket  af  sin  Grublen  ved 
Lyden  af  Kongens  stærke  Røst.  Samtalen  inde  i 
Stuen  gik  højrøstet,  og  Dyveke  havde  ikke  lukket 
Døren  forsvarligt. 

,.Den  Fejde  maa  komme  før  eller  siden,  Sig- 
brit!"  sagde  Kongen.  „Jeg  vil  Sten  Sture  til  Livs 
og  vinde  den  Krone  tilbage,  som  gik  tabt  ved  mine 
Fædres  Svaghed  og  Uforstand.  Hverken  Dag  eller 
Nat  er  dette  ude  af  mine  Tanker." 

„Jeg  tvivler  ikke  derom,  Eders  Naade,"  svarede 
Sigbrit  med  sin  dybe,  grove  Stemme.  „Men  se 
eder  dog  vel  for,  at  I  ikke  lægger  et  større  Brød 
op,  end  I  kan  bage." 

Stort  mere  fik  Gert  ikke  at  høre,  thi  kort  efter 
blev  Døren  lukket  med  et  Smæk. 

Da  Kongen  kom  ud,  havde  han  sin  barskeste 
Mine  paa  og  gik  hurtigt  gennem  Forstuen.  Sigbrit 
fulgte  ham  til  Døren,  og  Gert  fik  i  F'orbigaaende  et 
mistænksomt  Blik  fra  hendes  kolde,  snu  øjne.  Med 
Forundring  betragtede  Gert  denne  plumpe  Kvinde- 
skikkelse og  dette  simple,  grove  Ansigt.  Hvilken 
god  Fe  havde  lagt  saa  j^ndig  en  Datter  som  Dyveke, 
i  Vuggen  til  hende?  Han  vilde  visselig  ikke  kysset 
den  Haand,  om  den  var  bleven  ham  rakt,  ikke  fordi 
den   var   lige  saa   stor    og  brun,   som  Dyvekes  var 

lille  og  hvid,  men  fordi  der  lyste  en  hadsk  og  ond 
Sjæl  ud  af  dens  øjne,  hvem  den  tilhørte. 

Kongen  gik  ikke  lige  hjem,  men  styrede  sin 
Gang  over  til  den  kongelige  Vlngaard  eller  Have, 
som  laa  paa  den  anden  Side  af  Kanalen  ved 
Nikolaj  Kirkegaard.  Først  snakkede  han  lidt 
med  Vingaardsmanden ,  men  gik  saa  ind  og  gav 
sig  til  at  vandre  langsomt  henad  Havens 
Gange  med  Hænderne  paa  R^'ggen  og  i  dybe  Tan- 
ker, mens  Gert  fulgte  efter  i  en  passende  Afstand. 
Han  var  lige  saa  tankefuld  som  Kongen.  Hvad 
han  havde  faaet  at  høre  gennem  Sigbrits  Dør,  havde 
været  det  samme  for  ham,  som  et  Stød  i  en 
Trompet  for  en  Stridshingst.  Han  var  begærlig 
efter  at  faa  mere  at  vide,  men  han  turde  selvfølge- 
lig ikke  lade  sig  mærke  med,  at  han  havde  hørt 
noget,  og  det  var  lidet  sandsynligt,  at  Kongen  vilde 
vise  ham  Fortrolighed  i  saa  vigtig  en  Sag. 

Da  standsede  Kongen  pludselig,  drejede  sig  om 
paa  Hælen,  blev  staaende  og  fæstede  Blikket  skarpt 
paa  ham.  Gert  blev  rød  i  Hovedet.  Det  var  nu 
aldrig  let  at  staa  for  en  saadan  Mønstring,  thi  Blik- 
ket fra  Kong  Kristians  smaa  brune  øjne  kunde 
være  meget  stikkende,  og  naar  han,  som  det  nu 
var  Tilfældet,  kneb  dem  til,  da  fik  Hans  Naades 
ellers  ikke  uskønne  Aasyn  sit  mindst  tiltalende  Udtryk. 

„Sig  mig  en  Ting,  Gert,"  sagde  han  omsider 
med  et  Smil,  som  ikke  var  fri  for  at  have  noget 
diabolisk  ved  sig,  ,, lurede  du,  da  du  stod  i  Mor 
Sigbrits  Forværelse .'  '* 

H.  F.  Ewald :  Kristian  den  Anden.  A 

„Eders  Naade,"  svarede  Gert,  idet  han  saa 
Kongen  frimodigt  ind  i  Øjnene,  „hvis  jeg  intet  havde 
hørt,  da  maatte  jeg  havt  Bly  i  Ørerne." 

„Sandt  nok,"  sagde  Kongen  i  en  mildere  Tone. 
„Vi  raabte  noget  højt.     Hvad  hørte  du  da?" 

„Det,  Eders  Naade  sagde  om  den  svenske 
Fejde,  at  den  maa  komme  før  eller  siden,  og  at 
den  Sag  hverken  Dag  eller  Nat  er  ude  af  eders 
Tanker." 

„Ja,  ja!"  sagde  Kongen  med  et  Nik,  „Vi  holdt 
en  Smule  Krigsraad  med  Sigbrit." 

„O,  sig  mig  dog,  Eders  Naade,"  udbrød  Gert 
med  Spænding  i  sit  Blik,  „kommer  den  Fejde 
snart?" 

„Ej,  er  du  saa  krigslysten,  Gert?  Det  vilde 
være  godt,  om  mange  af  dine  lige  havde  det  paa 
samme  Vis.  Nej,  Søn,  det  vil  ikke  gaa  saa  let  med 
at  sætte  det  i  Værk.  Mange  Krigsraad  skal  holdes 
og  med  andre  end  Kvinder,  før  det  kan  gaa  løs. 
Men  ser  du,"  føjede  Kongen  til  med  et  ejendom- 
meligt Smil,  „der  er  større  Forstand  i  denne  bor- 
gerlige Kvinde,  end  i  alle  Rigets  Raader  tilsammen. 
Du  sætter  en  vantro  Mine  op?  Nu,  jeg  vil  lade  dig, 
at  der  er  kloge  Folk  nok  i  Standen,  men  de  bruge 
den  helst  til  at  fremme  deres  eget  Gavn,  mens 
Sigbrit  kun  har  vort  bedste  for  øjne.  Det  gør  en 
Forskel. " 

„Eders  Naade  maa  forlade  mig,  at  jeg  siger 
det,"  svarede  Gert  dristig,  „men  det  tykkes  mig  at 
være    en    ubillig  Dom.     Det  ved    jeg    da    om    min 


83 


Fader,  at  han  er  Eders  Naade  af  Hjertet  hengiven 
og  en  god  Patriot." 

„For  Gud  er  han  saa!"  sagde  Kongen,  klap- 
pede Gert  paa  Skulderen,  tog  hans  Arm  og  gik 
videre  med  ham.  „Nu  Gert,  vi  have  snakket  lidt 
over  os  i  Dag.  Du  er  for  grøn  til  at  have  For- 
stand paa  Statssager;  men,  sandt  at  sige,  just  der- 
for sætter  jeg  større  Lid  til  dig.  Dog  er  der  ikke 
bleven  dig  nogen  stor  Hemmelighed  aabenbaret,  thi 
hvad  jeg  fører  i  mit  Skjold  mod  Sten  Sture,  det  ved 
Gud  og  hver  Mand.  Dog  bør  du  fortie,  hvad  du 
hørte  i  Dag,  og  hvor  du  hørte  det." 

„Derpaa  kan  Eders  Naade  trykt  lide,"  sagde 
Gert  med  Fynd.  „Men  tillad  mig  endnu  at  gøre 
Eders  Naade  et  Spørgsmaal  —  naar  det  gaar  løs 
og  I  drager  i  Leding,  da  tager  I  vel  mig  med  og 
lader  mig  ikke  blive  siddende  hjemme?" 

„Nej,  Gert,  kommer  det  først  saa  vidt,  at  vi 
selv  drager  ud,  da  maa  hver  Svend  og  hver  Dreng, 
som  kan  bære  Vaaben,  med." 

„Eders  Naade  have  Tak  for  det  Tilsagn,"  sva- 
rede Gert  glad. 

Derpaa  gik  de  ud  af  Haven,  Kongen  støttede 
sig  til  Gerts  Arm,  og  Vingaardsmanden,  som  stod 
med  Huen  i  Haanden,  undrede  sig  over,  at  der  blev 
vist  unge  Gert  Jensen  saa  stor  Naade. 


SYVENDE  KAPITEL 
Fpu  Kristines  Kaar. 


Sten  Sture  og  hans  Hustru  viste  Abraham  Gj^lden- 
stjernes  Enke  og  hans  Børn  al  mulig  Deltagelse 
i  deres  Sorg  og  ydede  dem  Hjælp  i  deres  trængende 
Stilling.  Hr.  Sten  havde  ogsaa  der  noget  at  gøre 
godt  igen,  thi  kort  inden  Abraham  døde,  var 
der  overgaaet  ham  en  stor  Krænkelse,  som 
burde  været  forebygget  eller  i  det  mindste  hævnet, 
Sten  Sture  havde  nemlig  overdraget  ham  noget 
Gods  i  Forlening,  men  Karl  Knudsen  paastod,  at 
der  var  givet  ham  Løfte  om  det.  Den  voldsomme 
Mand  fordrev  Abrahams  Svende  og  tilegnede  sig 
Godset.  Sten  Sture  var  imidlertid  nu  saa  optagen 
af  Fejden  med  Gustav  Trolle,  at  han  ikke  kunde 
befatte  sig  med  denne  lille  Sag. 

Men  Fru  Else  paastod,  at  Græmmelsen  over 
denne  Krænkelse  havde  fremskyndet  hendes  Mands 
Død,  og  dette  gjorde  hende  dobbelt  bitter  i  hendes 
Sorg.     Fru  Kristine  havde  sit  Læs    med  at  tale  sin 

stakkels  Frænke  til  Rette  og  formilde  hende,  men 
det  lykkedes  dog.  Imidlertid  vilde  hun  neppe  havt 
Held  dermed,  hvis  hun  ikke  havde  vist  sin  Deltagelse 
paa  en  reel  Maade.  Skinker,  Pølser  og  andre  Føde- 
varer, som  hun  lod  bringe  ned  til  det  lille  Hus  i 
Kællargrænd,  virkede  kraftigere  end  alle  Trøstegrunde. 
Gjørrilds  stakkels  Moder  var  i  sin  Modgang  bleven 
som  et  Siv,  der  svajede  snart  til  den  ene,  snart  til 
den  anden  Side,  men  Bekymringen  for  Udkommet 
stod  dog  nu  i  første  Række  hos  hende.  Først  havde 
hun  lastet  Sten  Sture  og  Fru  Kristine  i  de  stærkeste 
Udtryk,  men  nu  priste  hun  dem  for  deres  Ædelsind. 
Da  hun  var  bleven  Enke,  lastede  hun  sin  Mand  i 
hans  Grav,  fordi  han  havde  slæbt  hende  og  Bør- 
nene op  til  Sverrig  og  kaldte  det  en  Daarskab,  men 
da  Fru  Kristine  havde  formildet  hende,  slog  hun  om  og 
sagde,  at  de  vel  dog  vilde  været  værre  faren  ethvert 
andet  Sted.  Og  da  det  saa  slap  ud  af  Fru  Kristine, 
at  Gjørrild  havde  afvist  et  godt  Tilbud,  som  var 
blevet  hende  gjort,  vendte  hele  hendes  Harme  sig 
mod  Datteren.  Hvor  Fru  Elses  Tale  end  begyndte, 
saa  endte  den  næsten  altid  med  den  Skose  til  Gjør- 
rild: .,Vi  kunde  have  været  paa  en  grøn  Gren,  om 
du  havde   villet!" 

Det  var  en  tung  Tid  for  Gjørrild.  Ofte  fældede 
hun  Taarer  i  Enrum,  og  mere  end  en  Gang  var 
hun  nær  ved  at  tabe  Modet.  Da  var  det  ikke  langt 
fra,  at  svensk  og  dansk  blev  lige  godt  for  hende, 
og  hun  ønskede  kun,  at  Gert  vilde  komme  og  tage 
hende  med  sig,   lige  meget  paa  hvad  Maade.     Men 

hun  tog  sig  sammen  igen  og  foragtede  sig  selv  for 
denne  Svaghed.  Det  var  hun  paa  det  rene  med, 
at  svigte  Gert  og  kaste  sig  bort  til  en  anden  Mand, 
det  var  en  Tanke,  som  oprørte  hende.  Hun  mente, 
at  det  var  selvfølgeligt  og  ganske  ligefrem,  og  dog 
var  det  netop  denne  hendes  Følelses  Styrke  og 
hendes  Sjæls  Trofasthed,  som  hævede  hende  over 
de  fleste  af  hendes  lige. 

Men  en  haard  Styrkeprøve  var  det  for  saa 
ungt  et  Hjerte,  og  bittert  følte  hun  Savnet  af  en 
Veninde,  af  hvis  Fortrolighed  hun  kunde  hente  Trøst. 
Fru  Kristines  Hjertedør  var  jo  nu  lukket  for  hende, 
og  dobbelt  pinligt  blev  da  nu  det  Afhængighedsfor- 
hold, de  vare  komne  i  til  Sten  Stures  Hustru. 

Hendes  eneste  Trøst,  det  var  Gerts  Brev.  Hvor 
ofte  havde  hun  ikke  læst  det!  Vel  dvælede  hun 
mest  ved  nogle  Kærlighedsord,  hvormed  Brevet  be- 
gyndte, men  ofte  fastholdtes  hendes  Tanke  af  de 
Ord:  „lid  paa,  at  før  eller  siden  komme  vi,"  og 
hun  maatte  tilstaa  for  sig  selv,  at  hvis  hun  havde 
faaet  Tid  til  Overvejelse,  og  hun  skulde  skrevet  til 
Gert  under  de  nuværende  Omstændigheder,  da  vilde 
Svaret  sagtens  faldet  noget  anderledes  ud  og  ikke 
blevet  saa  selvsikkert.  Men  dog  kunde  hun  ikke 
angre,  hvad  hun  havde  skrevet,  heller  ikke  det,  at 
hun  var  en  svensk  Jomfru,  og  det  vilde  hun  stedse 
vedblive  at  være,  thi  det  var  trods  alt  endnu  hen- 
des Hjertensmening. 

Naturligvis  var  hun  paa  Grund  af  det  Udfald 
paa   Sten   Sture,    som  Gerts  Brev   indeholdt,    bange 

for,  at  nogen  skulde  faa  det  at  se,  og  ikke  for  alt 
i  Verden  vilde  hun  miste  sin  Skat.  Hun  gemte  det 
derfor  paa  de  sikreste  Steder,  hun  kendte,  om  Nat- 
ten under  sin  Hovedpude,  om  Dagen  bag  sit  Korset. 
Saa  havde  hun  det  ogsaa  ved  Haanden  og  kunde 
læse  det,  naar  hun  vilde.  Hun  passede  snildt  nok 
sit  Snit  dertil,  men  til  sidst  gik  det  dog  galt. 

Nogle  Dage  efter  Abrahams  Jordfæstelse  viste 
Fru  Kristine  Fru  Else  den  Venlighed  at  byde  hende 
og  hendes  Børn  op  paa  Slottet,  og  Gjørrild  maatte 
med,  uagtet  hendes  Lyst  kun  var  ringe.  Hun  sagde 
da  heller  ikke  mange  Ord  under  Maaltidet,  og  da 
det  var  til  Ende,  og  de  andre  forlod  Spiseværelset, 
fulgte  hun  dem  ikke  helt  ind  i  Fruerstuen,  men 
holdt  sig  tilbage  og  blev  i  et  Kammer,  som  laa 
imellem  de  to  Rum.  Der  var  fra  Vinduet  en  vid 
Udsigt  over  Byen,  og  idet  hun  for  alle  Tilfældes 
Skyld  gav  sig  Mine  af  at  betragte  den,  tog  hun 
Gerts  Brev  frem  og  udfoldede  det.  Men  uagtet  hun 
allerede  havde  læst  det  Snese  Gange,  henfaldt  hun 
dog  ved  Synet  af  det  i  saa  dybe  Tanker,  at  hun 
mod  Sædvane  ikke  stak  det  til  sig  igen,  men  blev 
staaende  med  det  i  Haanden. 

Da  følte  hun  pludselig  et  Tag  i  sin  Arm, 
vendte  sig  forskrækket  om  og  saa  Fru  Kristines 
Aasyn  tæt  ved  sit.  Der  blev  først  ikke  vekslet  et 
Ord.  Fru  Kristine  tog  Brevet  ud  af  Gjørrilds  Haand 
og  holdt  det  saa  bag  sin  Ryg. 

„Giv  mig  det!"  raabte  Gjørrild,  blussende  af 
Vrede. 

„Saa  sagte,  min  Dukke,"  sagte  Fru  Kristine 
med  et  koldt  Smil.  „Du  faar  det  ikke  igen.  Jeg 
bør  give  det  til  din  Moder.  Hun  skal  vide,  at  du 
spiller  under  Dække  med  hende.  Dog  kunde 
det  vel  ogsaa  være  godt,  om  min  Gemal  fik  det  at 
læse.  Jeg  saa  uforvarende  nogle  Ord,  som  ere 
møntede  paa  ham,  og  Underskriften  udviser,  hvem 
Brevskriveren  er.  Din  Hjærtenskær  gnidrer  sandelig 
ikke  med  sine  Bogstaver!" 

„Læs  saa  helst  det  hele,"  sagde  Gjørrild  trodsigt. 

Fru  Kristine  benyttede  sig  uden  Tøven  af  Til- 
ladelsen og  læste  Brevet  saa  hurtigt,  som  Gerts 
Kragetæer  gjorde  det  muligt.  Saa  sænkede  hun 
Haanden  med  Brevet  og  gav  sig  til  at  le. 

„Nej,"  sagde  hun  derpaa,  „den  stærke  Skri- 
velse tør  jeg  ikke  lade  Sten  se.  Han  kunde  let 
blive  ræd,  hæve  Belejringen  og  vende  hovedkulds 
hjem  fra  Stæke." 

„Jeg  tvivler  ikke  om,  at  du  dog  gør  det,"  sva- 
rede Gjørrild  harmfuldt.  „Du  vil  vel  nok  bruge  dit 
Ran  til  at  skade  mig  det  meste,  du  kan." 

„Paa  det  Lav  nej,  Gjørrild,"  sagde  Fru  Kri- 
stine med  et  Smil,  som  end  mere  opirrede  Gjørrild. 
„Jeg  vil  dække  over,  det  bedste  jeg  kan.  Gert 
Jensen  er  jo  kun  en  Dreng,  kaldes  han  end  Sinde, 
og  hvad  han  skriver,  har  kun  lidet  at  sige,  men 
dog  er  jeg  ikke  ganske  tryg  ved,  at  der  gaar  Bud 
herop  fra  Kjøbenhavn.  Gerts  Budbringer  kunde  være 
en  dansk  Spejder.  Slige  har  her  været  før.  Hvem 
bragte  dig  Brevet?" 

„En  Skipper  fra  Lybek  og  ingen  Spejder." 

.,Xu,  Lybekkerne  ere  v'ore  gode  Venner,  men 
hvad  gjør  Lybsken  ikke  for  Penge?  Jeg  skal  nok 
finde  den  Skipper.  Jeg  vil  lade  ham  gribe  og  føre 
herop.  Jeg  vil  selv  tage  ham  i  Forhør.  Muligt 
har  han  havt  flere  Brevskaber  med  sig." 

Du  kan  spare  dig  al  Ulejlighed,  han  er  for 
længst  afsejlet,"  svarede  Gjørrild  med  et  drillende 
Smil. 

„Det  er  vel  for  ham,  Gjørrild!  Men  du  er  ikke 
undrendt  endnu,  skønt  det  vel  bliver  Enden  paa 
Visen  og  — " 

„Ingen  Sinde,  Kristine!  Intet  Sted  paa  Jorden 
vil  jeg  hellere  være  end  her,  med  mindre  din  Haard- 
hed  gør  det  ulideligt  for  mig." 

„Min  Haardhed!"  udbrød  Fru  Kristine.  .Jo, 
jeg  skal  love  for,  at  Sten  og  jeg,  vi  have  været 
grumme  imod  dig!  Men  dette  kunde  jeg  ikke  lade 
gaa  upaatalt  hen,  aller  mindst  for  din  egen  Skyld. 
Du  er  paa  en  farlig  Vej,  Gjørrild !  Jeg  tror  ikke,  ^t 
du  er  en  Forræderske,  men  du  kan  blive  det,  eller 
i  det  mindste  et  Redskab  i  Forræderes  Hænder. 
Giv  mig  dog  nu  et  Bevis  paa  din  Ærlighed!  Den 
Skipper  fik  vel  Svar  med  tilbage;  hvorledes  lød  det?" 

„Det  siger  jeg  dig  gerne,  naar  du  saa  kun  vil 
tro  mig.  Jeg  skrev,  at  jeg  er  en  svensk  Jomfru 
og  aldrig  bliver  andet.  At  jeg  er  Hr.  Sten  og  hans 
Hus  hengiven,  og  at  jeg  ikke  kan  ønske  Kong 
Kristian  Sejr.  Dernæst,  at  det  vil  bedrøve  mig 
paa  Gerts  Vegne,    om    han    kommer    herop    i  vore 

Fjenders  Skare,  thi  jeg  tvivler  ikke  om,  at  de  ville 
blive  viste  tilbage  med  braadne  Pander." 

Fru  Kristine  saa  Gjørrild  ind  i  Øjnene  og  sagde 
derpaa : 

„Jeg  tror  dig!"  Rakte  saa  Gjørrild  Gerts  Brev 
og  tilføjede:  „Der,  tag  det!  Jeg  vil  lade  den  Sag 
blive  ganske  mellem  os.  Jeg  haaber,  at  jeg  ikke 
vil  komme  til  at  angre  det.  Men  det  mener  jeg 
om  dig,  at  naar  du  paa  en  Gang  vil  holde  fast  ved 
os  og  din  danske  Bejler,  da  paatager  du  dig  en 
umulig  Gerning.  Naar  man  skyder  med  to  Strenge 
paa  sin  Bue,  da  forfejler  man  Maalet." 

„Ja,"  svarede  Gjørrild  med  usikker  Stemme, 
„mine  Kaar  ere  vanskelige,  og  maaske  lider  jeg 
Skibbrud  med  min  Lykke.  Men  det  føler  jeg  med 
Sikkerhed,  at  svigter  jeg  nogen  Sinde  dig  og  din 
Husbond,  da  vil  det  være  eders  Skyld  og  ikke  min." 

„Nu,  vi  faa  se,  Gjørrild !  Gud  se  i  Naade  til 
dig  og  til  mig  med !  Du  kalder  dine  Kaar  vanske- 
lige, men  du  har  selv  lavet  dem,  som  de  ere.  Det 
kan  derimod  ikke  siges  om  mine  Kaar,  og  tror  du,  at 
de  ere  lette?  Du  bebrejder  mig  Haardhed,  men  det 
skal  du  vide,  at  hvis  jeg  ikke,  naar  det  gælder, 
kunde  dække  mit  Hjerte  med  et  Panser,  da  vilde 
jeg  ikke  egne  mig  til  at  være  den  Mands  Hustru, 
som  sidder  i  Højsædet  og  i  hvis  Hænder  et  Riges 
Ve  og  Vel  blev  lagt.  Men  mod  dig  har  jeg  vist 
mig  svag,  og  sig  saa  ikke,  at  jeg  ikke  har  dig  kær!" 

Saa  drog  hun  Gjørrild  til  sig  og  gav  hende  et 
Kys,  og  Gjørrild   følte   sin   gamle  Kærlighed   til    sin 

stolte  men  dog  gode  Frænke  blusse  op  igen  og 
gengældte  Omfavnelsen  hjerteligt.  Men  dog  fik  hun 
snart  at  mærke,  at  som  det  før  havde  været  mellem 
Fru  Kristine  og  hende,  var  det  ikke  mere.  Tilliden 
til  Gjørrild  var  borte,  og  hun  vilde  kun  kunne  gen- 
vinde den  for  en  Pris,  som  hun  ikke  saa  sig  i  Stand 
til  at  betale. 


OTTENDE  KAPITEL 

En  ny  Ven. 


Idet  næste  Aar,  1517,  brød  den  Fejde  løs,  som 
Gert  havde  ventet  paa  med  saa  stor  Længsel, 
men  den  blev  kun  til  ringe  Glæde  for  ham,  thi  han 
kom  ikke  med  i  den.  Kong  Kristian  blev  nemlig 
hjemme,  og  Gert  maatte  blive,  hvor  Hans  Naade 
var,  til  Trods  for,  at  hans  egen  Morbroder,  Jakob 
Trolle,  førte  Flaaden  og  Hæren  op  til  Stokholm. 

Dog  fik  Gert  ikke  meget  at  harmes  over  der, 
thi  dette  Krigstog  mislykkedes  fuldstændig.  Hæren 
blev  ført  af  Karl  Knudsen,  som  var  gaaet  i  dansk 
Tjeneste,  og  denne  Overløber  sørgede  først  og  frem- 
mest for  at  faa  sin  Rovlyst  og  Hævnsyge  styret. 
Allerede  paa  Opsejlingen  hærjede  han  sit  Fædrelands 
Kyster  med  en  Grusomhed,  som  selv  med  hine 
Tiders  barbariske  Krigsførelse  for  Øje  maa  kaldes 
uhørt.  Først  den  8de  August  naaede  Flaaden  Skær- 
gaarden  ved  Stokholm,  og  Hæren  gjorde  Landgang 
for   at   undsætte   den    paa  Stæke  indesluttede  Erke- 

biskop,  hvilket  \'ar  Krigstogets  egentlige  Formaal. 
Men  Sten  Sture  rykkede  imod  de  danske  og  til- 
føjede dem  ved  Kongsgaarden  Vedla  bag  Brunke- 
bjærg  et  saa  grundigt  Nederlag,  at  kun  en  ringe 
Part  af  dem  i  vild  Flugt  naaede  Skibene  og  slap 
bort  paa  dem.  Selve  Hærføreren,  Karl  Knudsen, 
var  nær  bleven  greben  af  Sten  Sture,  som  forfulgte 
ham,  og  han  reddede  sig  kun  i  det  yderste  øjeblik 
ved  at  springe  over  et  Gærde. 

Dette  skete  den  14.  August,  og  den  næste  Dag 
holdt  Sten  Sture  sit  glimrende  Indtog  i  Stokholm, 
modtaget  af  Byens  jublende  Borgere.  Gustav  Erik- 
sen Vasa  red  ved  hans  Side  og  fik  sin  Part  af  Æren, 
thi  han  havde  ført  Hovedbanneret  som  en  Mand 
og  i  dette  Slag  faaet  sin  Bloddaab.  For  Sten  Sture 
selv  havde  Sejren  den  største  Betydning,  thi  nu 
havde  han  nær  Udsigt  til  at  faa  Bugt  med  den 
halsstarrige  Gustav  Trolle,  hvis  længe  nærede  Haab 
om  at  faa  Undsætning  sluttelig  var  glippet.  Xu 
kunde  Sten  Sture  faa  Freden  i  det  indre  befæstet, 
saa  at  han  med  udelte  Kræfter  kunde  møde  frem- 
tidige Angreb  fra  dansk  Side. 

Glad  red  den  sejrende  Helt  gennem.  Stokholms 
Gader,  hvor  Borgerne  trængte  sig  om  hans  Hest, 
saa  at  han  næppe  kunde  komme  frem. 

„Hil  dig,  Sten  Svantesen",  raabte  en  Almues- 
m.and  til  ham.     „En  Krone  burde  pryde  din  Isse!" 

„Nej,  Ven,''  svarede  Hr.  Sten,  „det  Narreværk 
lade  vi  helst  fare.  Rigsforstanderhatten  er  Prydelse 
nok  for  en  folkekaaren  Mand,  og  den  sidder  fastere." 

FYu  Kristine  stod  oppe  ved  Indgangen  til  Slot- 
tet med  sin  Moder,  sin  Søster,  sine  Jomfruer  og  en 
stor  Skare  af  Byens  fornemste  Kvinder.  De  vinkede 
med  deres  Lommeduge,  og  da  Sten  Sture  var  kom- 
men af  Hesten,  omfavnede  han  sin  Hustru,  mens 
der  lød  Jubelraab  omkring  dem.  Den  Dag  blev  der 
gjort  Gilde  paa  Slottet  og  flere  Steder  i  Byen. 
Mangen  brav,  ellers  ædru.  Mand  gik  den  Aften  i 
Seng  med  en  fuldgod  Rus. 

Mens  dette  stod  paa,  sad  Fru  Else  stille  i  sit 
Hus  med  sine.  Det  lod  til,  at  Fru  Kristine  havde 
glemt  dem,  og  derover  var  Gjørrilds  Moder  meget 
fortrydelig.  Men  Gjørrild  selv  tænkte,  at  Fru  Kri- 
stine ikke  havde  ladet  hende  hente,  fordi  hun  tviv- 
lede om,  at  Gert  Ulfstands  Hjertenskær  kunde  føle 
oprigtig  Glæde  over  de  danskes  Nederlag.  Gjørrild 
følte  imidlertid  hverken  Glæde  eller  Sorg.  Hun  var 
nedsunken  i  sløv  Ligegyldighed. 

Hun  var  alene  i  Dagligværelset  og  stod  ved 
det  aabne  Vindue.  Saa  ensformigt  gik  nu  Dagene 
for  hende,  at  det  var  hende  til  Tidkort  at  se  paa 
de  forbistrømmende  Borgere  og  Krigere.  Hun  stod 
der  ubemærket,  indtil  endelig  en  lirskaaren,  velklædt 
ung  Mand  standsede  ved  Vinduet  og  hilste  hende 
ærbødigt.  Smuk  var  han  ikke,  men  han  havde  et 
ærligt  Aasyn,  og  hans  brune  Øjne  havde  et  ejen- 
dommelig mildt  og  sværmeriskt  Udtryk.  Hun  kendte 
ham  godt,  ja  hun  havde  endogsaa  en  Gang  traadt 
en  Dans  med  ham  oppe  paa  Slottet.  Men  hendes 
Standsfæller  mente  rigtignok,    at   hun  derved  havde 


95 


vist  ham  for  stor  en  Ære,  thi  han  var  en  borgerlig 
Yngling,  Søn  af  den  rige  Klædehandler,  Tyskeren 
Gorius  eller  Gregorius  Holste.  Hans  Navn  var 
Markus  og  Svenskerne  kaldte  ham  Markus  Gre- 
gersen. 

Uagtet  Gjørrild  rigtignok  egentlig  havde  mod- 
taget hans  Opfordring  til  Dans  for  at  slippe  fra  sine 
svenske  Bejlere,  saa  havde  dog  den  tækkelige,  blide 
Yngling  tiltalt  hende  meget,  og  hun  havde  intet 
havt  imod  at  fortsætte  Bekendtskabet  med  ham. 
Dette  var  skeet  ganske  naturligt  derved,  at  Gjørrilds 
Fader  med  alle  sine  havde  ladet  sig  optage  i  det 
store,  ansete  Hellig  Legemsgilde,  et  af  Datidens 
mærkelige  Broderskaber,  som  samlede  Mænd  og 
Kvinder  af  alle  Stænder  under  sin  Fane  og  frem- 
bød et  neutralt  Felt,  hvor  Standsforskellen  for  en 
Stund  udjævnedes.  Men  dette  havde  saa  ført  til,  at 
Gjørrilds  Forældre  havde  vist  deres  Gildesbroder 
den  Ære  at  gæste  hans  Hus,  og  Gjørrild  havde 
været  med  der.  Dog  havde  Beværtningen  i  den 
rige  Borgers  Hus  været  saa  overdaadig,  at  Fru  Else 
opgav  enhver  Tanke  om  at  gøre  Gengæld. 

„Er  eders  Fru  Moder  til  Huse?"  spurgte  Mar- 
kus med  Huen  i  Haanden  og  seende  op  til  Gjør- 
rild, fra  hvis  Øjne  et  mildt  Blik  lyste  ned  til  ham.  Det 
lod  ti!,  at  unge  Markus  havde  svært  ved  at  staa 
for  de  øjnes  Straaleglans,  thi  han  blev  rød  og 
drejede  Huen  mellem  Fingrene.  Gjørrild  blev  der- 
ved opmærksom  paa,  at  det  var  en  meget  skøn, 
grøn  Fløjls  Hue  med  en  hvid  Fjeder  i,   og  at  Mar- 

kus's  øvrige  Paaklædning  ganske  svarede  dertil. 
Han  bar  en  fin,  brun,  silkestukken  Klædesvams, 
stramme  graa  Hoser  og  gule  Saffians  Støvler.  Men 
skulde  nogen  Yngling  i  Staden  kunne  gaa  fint  klædt, 
saa  maatte  det  da  være  en  rig  Klædehandlers  Søn, 
og  det  var  jo  ikke  saa  underligt,  at  han  havde 
smykket  sig  i  Anledning  af  Sejrsindtoget.  Han 
opfangede  hendes  mønstrende  Blik,  som  forøgede 
hans  Forlegenhed;  thi  skønt  han  ganske  vist  var 
glad  over  Sten  Stures  Sejr,  saa  var  det  dog  egent- 
lig til  Ære  for  det  Hus,  han  agtede  at  gæste,  at 
han  havde  anvendt  saa  stor  Omhu  paa  sit  Ydre. 

„Træd  indenfor,  Markus,"  sagde  Gjørrild  ven- 
ligt.    „Min  Moder  er  altid  til  Huse." 

Markus  gik  ind,  Gjørrild  bad  ham  tage  Sæde 
og  spurgte  ham,  om  det  var  i  noget  Ærinde  af 
Vigtighed,  han  søgte  hendes  Moder,  og  da  han  be- 
nægtede det,  sagde  hun : 

„Nu,  da  kan  vel  jeg  gøre  Sagen  af.  Moder 
er  mødig  og  gik  ind  for  at  søge  Hvile." 

„Da  forstyr  hende  ikke,"  svarede  Markus  liv- 
ligt. „Det  gælder  kun  Afgiften  til  Legemsgildet, 
som  eders  Fader  ikke  fik  erlagt.  Min  Fader  har 
paalagt  mig  at  lade  eders  Fru  Moder  vide,  at  han 
og  de  andre  Bisiddere  have  forenet  sig  om  at  dække 
den  Post,  og  de  ville  gerne  fremdeles  betale,  om 
eders  Fru  Moder  tillader  det,  og  hun  skulde  være 
til  Sinds  at  søge  Gildets  Sammenkomster." 

„Eders  Fader  have  Tak  for  hans  gode  Tilbud," 
svarede  Gjørrild,   idet  hun  blev  rød.     „Men   det  vil 

sikkert  vare  en  Stund,  inden  min  Moder  gaar  til 
noget  Glædesgilde,  og  hvis  hun  agtede  at  gøre  det, 
da  evnede  hun  vel  at  betale  for  sisj  selv." 

„Ja,''  udbrød  Markus,  „jeg  sagde  det  til  Fader, 
at  det  Tilbud  mulig  vilde  volde  Krænkelse,  men 
han  svarede:  hvad  har  det  at  sige  mellem  Venner? 
Eders  Fader  var  jo  en  god  Gildesbroder,  saare  yn- 
det af  os  alle.  Hvor  ædel  var  ikke  hans  Frem- 
træden, og  hvor  skønt  og  fromt  talte  han  ikke,  da 
han  blev  indført  i  Laget.  T^^kkes  eder  ikke,  at  det 
var  en  herlig  Fest?" 

Gjørrild  var  tilligemed  sin  Moder  ved  samme 
Lejlighed  bleven  optaget  i  Laget,  og  hun  havde 
altsaa  bivaanet  Ceremonien.  Hun  indrømmede,  at 
det  havde  været  meget  højtidsfuldt  og  skønt.  Gildet 
var  nemlig  oprindelig  en  gejstlig  Forening,  stiftet  til 
Ære  for  Kristi  Legemes  Forvandling  i  Nadveren, 
det  ejede  Præbender  i  Storkirken,  og  Formanden 
skulde  være  en  Præst.  Oprindelig  var  det  et  Gilde 
for  Stokholms  Klærker,  og  det  havde  ved  flere 
Ceremonier  bevaret  sit  kirkelige  Præg,  men  det  var 
dog  ved  de  andre  Stænders  Indblanding  blevet  mere 
verdsligt.  Sammenkomsterne  oplivedes  undertiden 
ved  Drik  og  Dans,  og  det  prægtige  Gildehus  var 
altsaa  et  Sted,  hvor  en  ung  Jomfru  som  Gjørrild 
nok  kunde  føle  sig  draget  hen.  Men  til  Markus's 
Skuffelse  lod  hun  ikke  noget  Ord  falde  om,  at  hen- 
des Hu  stod  til  det. 

„Og,"  vedblev  Markus,  „vi  forglemte  ikke  eders 
Fader  under  hans  Sygdom." 

H.  F.  Ewald:  Kristian  den  Anden,  7 

„Nej,"  svarede  Gjørrild,  „og  det  var  ham  til 
stor  Trøst." 

Det  var  nemlig  Skik  under  en  Gildebroders 
Sygdom  at  foranstalte  en  stor  Procession  med  Lys 
og  Sang.  Gildebrødrene  mødte  i  fuldt  Skrud,  og 
nogle  udkaarne  gik  ind  og  forkyndte  den  syge,  at 
de  alle  bad  for  hans  Helbredelse. 

„I  er  altsaa  i  Taknemmelighedsgæld  til  Gildet. 
V'is  det  nu  ved  at  formaa  eders  Fru  Moder  til  at 
give  Møde  ved  Jomfru  Marias  Fødselsdagsfest,  gaa 
selv  med  og  und  mig  den  Ære  at  være  eders  Fører 
og  Ledsager." 

Gjørrid  saa  overrasket  op,  og  Markus  tog 
Øjnene  til  sig.  Hun  skønnede,  at  dette  nok  var 
hans  egentlige  Ærinde.  Det  gik  op  for  hende,  hvor- 
ledes det  havde  sig  med  den  unge  Mand  og  et  stolt 
Smil  viste,  i  hvilken  Grad  det  forargede  hende,  at 
han  havde  vovet  at  kaste  sine  øjne  paa  hende. 
Dog  fik  hun  Bugt  med  sin  Harme  og  svarede  rolig, 
men  i  en  spydig  Tone: 

„Jeg  takker  for  den  Ære,  I  har  tiltænkt  os; 
men  I  skønner  vel  nok,  at  vil  min  Moder  med  i 
Laget,  da  kan  hun  ikke  gaa  derhen  under  anden 
Ledsagelse,  end  af  Hr.  Sten  selv  og  hans  Hustru, 
vor  Frænke." 

Markus  saa  mere  bedrøvet  end  overrasket  ud. 
Udtrykket  i  hans  Aasyn  var  saa  miJdt,  at  Gjørrild 
næsten  fortrød,  hvad  hun  havde  sagt.  Men  hun 
forknyttedes  tillige  ved  den  Tanke,  at  det  under  de 
nuværende    Omstændigheder    neppe    var    en    given 

Sag,  at  Fru  Kristine  vilde  staa  paa  Pinde  for  dem; 
og  allerede  Fremkomsten  af  Markus  Gregersens 
Tilbud  syntes  at  tyde  paa,  at  han  vidste,  hvorledes 
Sagen  stod.  At  det  virkelig  forholdt  sig  saa,  derom 
blev  hun  ikke  længe  i  Uvished. 

„Kære  Jomfru  Gjørrild,"  sagde  Markus  frimo- 
digt, „jeg  glemmer  ikke,  at  jeg  og  mine,  vi  ere 
ikke  eders  lige.  Det  aandelige  Broder-  og  Søster- 
skab holder  ikke  over  Gildehusets  Dørtærskel, 
skønt  det  burde  være  Tilfældet.  Jeg  beraaber  mig 
da  paa  det  og  spørger  eder,  om  I  ikke  for  Tiden 
er  i  en  saadan  Stilling,  at  I  trænger  til  Trøst  og 
Raad?" 

Aldrig  i  sit  Liv  havde  Gjørrild  trængt  mere  til 
begge  Dele,  men  det  havde  hun  dog  ikke  drømt 
om,  at  en  Klædekræmmers  Søn  skulde  gøre  et 
Forsøg  paa  at  trænge  ind  i  hendes  Fortrolighed. 
Dog  skønnede  hun,  at  han  i  sin  Enfoldighed  mente 
det  oprigtigt,  og  derfor  nænnede  hun  ikke  at  krænke 
ham  føleligt.  Men  hendes  gamle  Skalkagtighed 
vaagnede  dog  i  hende. 

.,1  har  Ret,  Markus,"  svarede  hun  med  et  Smil, 
som  ganske  gjorde  det  af  m.ed  ham;  thi  hvad  i 
Verden  kunde  lignes  ved  et  Smil  paa  Gjørrild  Abra- 
hams Datters  friske  Læber?  „Men  vi  ville  saa  holde 
os  til  det  aandelige.  Som  Gildesbroder  er  I  jo  halvvejs 
Præst.     Hold  da  nu  en  liden  Prædiken  for  mig!" 

Men  der  kom  Gjørrild  til  kort,  thi  Markus  var 
bedre    oplært   end    de   fleste    af    sine  lige,    og   han 

havde  Aand  nok  til  baade   at   gaa  ind  paa  Spøgen 
og  bruge  den  til  sin  Fordel. 

„Først  Skrifte,"  sagde  han  med  et  Smil  „saa 
Prædiken!  men  jeg  vil  sætte  Spøg  og  alle  Omsvøb 
til  Side.  Jeg  føler  oprigtigt  Venskab  for  eder, 
mine  Forældre  nære  samme  Sindelag  mod  eders 
Moder,  og  vi  ere  rede  til  at  staa  eder  bi,  om  I 
skulde  trænge  dertil." 

Der  sad  Gjørrild  hildet  i  sit  eget  Garn,  men 
hun  tænkte,  at  hun  lettest  kunde  rede  sig  ud  af  det 
ved  at  fare  fort  med  Spøgen. 

„I  glemte  Skriftemaalet,"   sagde  hun. 

„Dertil  skrider  jeg  gerne,  om  jeg  tør,"  svarede 
Markus  frimodigt  men  dog  ingenlunde  uærbødigt. 
„Hvad  en  ædelbaaren  Kvinde  som  eders  Moder  og 
hendes  Datter  gør  eller  lader,  det  bliver  ikke  ube- 
mærket. ^  Vi  have  da  talt  meget  om  det,  at  I  nu 
holder  eder  ganske  fra  Slottet.  At  I  sidde  hjemme 
paa  en  Dag  som  denne,  det  tyder  paa,  at  det  er 
ude  med  Venskabet.  Forholder  det  sig  virkelig  saa, 
at  det  er  kommet  til  et  Brud  mellem  eders.  Moder 
og  Fru  Kristine?  Man  siger  saa,  og  at  Aarsagen 
skal  være  den  Krænkelse,  der  overgik  eders  Fader 
med  hans  Len.  Men  er  det  Tilfældet,  da  staa  I 
jo  ganske  ene  og  forladte,  og  det  bedrøver  eders 
Venner. " 

„Det  forholder  sig  ikke  saa,  at  det  er  brudt 
mellem  Fru  Kristine  og  os,"  svarede  Gjørrild  hastig. 
„Vi  ere  ikke  forladte  og  i  nogen  hjælpeløs  Stilling; 
men  min  Moder  holder  sig  i  sin  Enkesorg  tilbage." 

„Det  er  mig  til  Glæde  at  høre,"  sagde  Markus, 
idet  han  saa  paa  Gjørrild  med  et  forskende  Blik. 
„Saa  har  min  Fader  da  taget  ganske  fejl.  Han 
gjorde  nemlig  den  Gisning,  at  ved  den  Strid  om 
eders  Faders  Len,  var  det  kommen  for  Dagen,  at 
han  var  dansksindet,  hvilket  jo  var  rimeligt  nok, 
eftersom  eders  Slægt  er  kommen  fra  Danmark,  og 
eders  Fru  Moder  er  en  dansk  født  Kvinde.  Der- 
over skulde  saa  Hr.  Sten  være  bleven  fortørnet." 

„Der  er  ikke  et  Ord  om  det!"  sagde  Gjørrild 
i  en  utaalmodig  Tone.  „Jeg  begriber  ikke,  af  hvad 
Aarsag  eders  Fader  gør  sig  saa  mange  Tanker  om 
vore  Sager.  Det  tykkes  mig,  at  det  Broderskab,  I 
før  beraabte  eder  paa,  ikke  er  Forklaring  nok  i  det 
Stykke." 

„Nej,"  svarede  Markus  med  en  hemmeligheds- 
fuld Mine,  „ikke  for  hans  Vedkommende  skønt  nok 
for  mit.  Jeg  vil  betro  eder,  at  min  Fader  er  ivrig 
dansksindet,  og  da  han  tiltroede  eders  Fru  Moder 
det  samme  Sindelag,  styrkede  det  hans  Venskab  for 
hende  og  hendes  Hus." 

„Eders  Fader,  en  født  Lybekker,  dansksindet!" 
udbrød  Gjørrild  forundret. 

„Ja,"  sagde  Markus  med  et  Nik.  „Saaledes 
har  det  sig  med  ham  og  alle  tyske  Borgere  her  i 
Stokholm.  Det  kommer  naturligt  nok  deraf,  at  de 
under  Sturernes  svenske  Regimente  ere  blevne  satte 
ud  af  Spillet.  Ingen  tysk  født  Mand  kan  faa  Sæde 
i  Byens  Raad,  hvor  de  forhen  havde  Overtaget  og 
det,  siger  min  Fader,  med  Rette.     Hvad  vilde  Stok- 

holm  været  uden  de  tyske  Kjøbmænds  Driftighed 
og  Snille?  En  ussel  Flække  med  et  Borgerskab  af 
Sildefiskere.  Sagernes  Stilling  er  da  en  stor  Kræn- 
kelse for  min  Flader,  Byens  rigeste  Mand,  men  som 
dog  intet  formaar.  Han  hader  det  svenske  Regi- 
mente, og  den  Dag,  da  Kong  Kristian  kommer  ind 
i  Riget  og  griber  sine  Fædres  Krone,  da  vil  han 
blive  glad.  Men  som  en  klog  Mand  skjuler  han 
sit  sande  Sindelag." 

„Nu,"  udbrød  Gjørrild  forarget,  „da  stikker  der 
en  Oprører  og  Forræder  i  eders  Flader,  og  I  selv 
er  vel  ikke  bedre." 

„Der  fejler  I  vidt,  kære  Jomfru  Gjørrild!  Min 
Faders  og  mine  Veje  skilles  paa  dette  Punkt.  Jeg 
er  svensk  mxd  Liv  og  Sjæl.  Min  Moder  er  en 
svensk  Kvinde,  og  hun  har  lært  mig  at  elske  mit 
Fædreland.  Jeg  drog  da  ogsaa  i  Leding  nu  med 
de  andre  Borgere  og  slog  muntert  løs  paa  de 
Danske  ved  Vedla.  Det  var  min  Fader  imod,  men 
han  turde  ikke  forbyde  mig  det." 

„Det  er  mig  kært  at  høre,"  udbrød  Gørrild 
med  uforsigtig  Iver;  „thi  vid,  at  det  har  sig  lige  saa 
med  mig.  Jeg  er  jo  og  født  i  Sverrig,  og  jeg 
elsker  mit  Fædreland." 

„Nu,"  sagde  Markus  mildt  og  ømt,  „dette  er 
da  et  Broder-  og  Søsterskab  mellem  os,  som  muligt 
vir  holde  bedre  end  det  andet." 

Men  nu  tog  Gjørrild  sig  sammen  og  bedrø- 
vede sin  borgerlige  Ven  ved  en  skarp  Tilrette- 
visning. 

,Hvad  fabler  I  der  igen  om  Broder-  og  Søster 


skab?  udbrød  hun  vredt.  „Hvad  Anledning  har 
jeg  givet  eder  til  saaledes  at  trænge  eder  paa?" 
Men  saa  brast  hun  i  Latter  og  sagde:  „I  er  en 
stor  Nar,  Markus  Gregersen  og  dertil  indbildsk,  som 
alle  Narre." 

Markus  sad  der  ganske  sønderknust,  og  der 
gik  et  smerteligt  Udtr^-k  over  hans  ærlige  Aasyn, 
men  han  for  ikke  op  i  Vrede. 

„Nu,"  sagde  han,  idet  han  rejste  sig,  „forlad 
mig  min  Dristighed!  Jeg  mente  det  ved  min  Helgen 
ærligt  og  godt." 

„Derom  tvivler  jeg  ikke,"  svarede  Gjørrild  ufor- 
mildet. „Men  hvis  det,  I  mente,  er  af  den  Art, 
som  jeg  maa  tro,  da  vid,  at  I  er  gaaet  fejl  i  B}^ 
med  det." 

„Jeg  forstaar!"  sagde  Markus,  krammede  sin 
Hue  og  blev  staaende  et  øjeblik  i  dybe  Tanker. 
Han  havde  virkelig  indbildt  sig,  at  saa  rig  en  Bej- 
ler, som  han,  skønt  han  var  en  borgerlig  og  altsaa 
ufri  Mand,  kunde  finde  Naade  i  en  fattig,  adelig 
Jomfrus  øjne.  Men  hans  Kærlighed  var  dj^b  og 
oprigtig.  Han  mente,  at  han  vilde  elsket  Gjørrild, 
selv  om  hun  havde  været  af  ringere  Stand  end 
han.  At  Gjørrild  havde  givet  sit  Hjerte  bort,  derom 
havde  han  ingen  Anelse. 

„Nu,  Jomfru  Gjørrild,"  sagde  han  derpaa  med 
bevæget  Stemme,  „jeg  bliver  lige  fuldt  eders  Ven. 
Skulde  I  nogen  Sinde  komme  i  Fare  eller  Nød,  da 
lid  paa  mig  I" 

„Tak,  Markus,"  svarede  Gjørrild  venligt,  i  det 
hun  rakte  ham  sin  Haand  til  Afsked.  „Det  var 
ikke  min  Hensigt  at  krænke  eder." 

Men  hendes  Smil  viste,  at  hun  havde  svært 
ved  at  tænke  sig,  hvorledes  det  skulde  gaa  til,  at 
hun  kunde  blive  nødt  til  at  søge  Bistand  hos  sin 
ny  borgerlige  Ven. 


NIENDE  KAPITEL 
Med  Haand  og  Segl. 


Den  23de  November  samme  Aar,  en  sk^^fuld, 
blæsende  Dag,  var  der  atter  Røre  i  Stokholm 
By.  Ikke  alene  vare  Borgerne  paa  Benene,  men 
baade  gejstlige  og  adelige  Herrer  og  Bønder  vare 
strømmede  til  fra  Landet.  Dog  hørtes  der  ikke 
nogen  Jubel,  som  den  straalende  August-Dag,  da 
Sten  Sture  var  draget  ind  som  Sejrherre.  Stem- 
ningen var  lige  saa  mørk  og  truende,  som  den  graa, 
skytunge  Novemberhimmel.  Det  gjaldt  nu  om  at 
faa  Bugt  med  den  indre  Fjende,  som  med  fortvivlet 
Haardnakkethed  vedblev  at  trodse  Sten  Sture.  Uagtet 
alle  Gustav  Trolles  Tilhængere  vare  blevne  kuede 
og  endogsaa  hans  Fader,  Hr.  Erik,  fængslet,  sad 
han  endnu  uanfægtet  paa  sin  uindtagelige  Borg  Stæke. 
Rigtignok  var  Modet  begyndt  at  svigte  ham,  fordi 
Slottets  Besætning  nægtede  at  fortsætte  den  haab- 
løse  Kamp,  men  Gustav  Trolles  tro  Støtte,  den  kloge 
Kannik  Jon  Eriksen,    fik  Opstanden   dæmpet.     Dog 

holdt  hans  Herre  det  nu  for  raadeligst  at  genoptage 
de  før  indledede,  men  saa  ofte  afbrudte,  Underhand- 
linger. Han  tilbød  at  overgive  Stæke  paa  den  Be- 
tingelse, at  han  maatte  drage  frit  bort  til  sit  Erke- 
bispesæde  i  Upsala.  Men  nu  lød  Svaret:  det  er  for 
silde !  Der  blev  fordret  ubetinget  Underkastelse ;  man 
vilde  ikke  længere  have  ham  til  Erkebiskop.  Da 
besluttede  Gustav  Trolle  at  holde  ud  til  det  yderste. 
Han  mente,  vel  at  det  dog  ikke  kunde  blive  værre, 
end  som  hans  Fjender  nu  truede. 

Men  Stækes  Fald  var  jo  uundgaaeligt,  og  Sten 
Sture  vilde  derfor  ikke  spilde  flere  Kræfter  paa  at 
tage  Slottet.  Derimod  havde  han  gjort  et  Skridt, 
som  vilde  virke  bedre  end  Sværd  og  Kartover.  Han 
havde  sammenkaldt  et  Rigsmøde  af  udvalgte  fra 
alle  Stænder  i  Stokholm,  og  alle  havde  villigt  givet 
Møde.  For  denne  Forsamling  skulde  Gustav  Trolle 
indstævnes.  Sten  Sture  vilde  anklage  ham  for  Lands- 
forræderi og  forlange  hans  Afsættelse.  Dog  skulde 
han  ikke  blive  dømt  uhørt.  Der  tilstodes  ham  frit 
Lejde,  om  han  vilde  indfinde  sig  og  selv  tale  sin 
Sag.  Med  det  Løvemod,  som  besjælede  den  stolte 
Mand,  havde  han  optaget  den  tilkastede  Handske 
og  havde  nu  indfundet  sig  for  at  staa  Ansigt  til 
Ansigt  med  sine  mange  Fjender  og  trodse  dem. 

Aldrig  havde  Rigssalen  paa  Slottet  frembudt 
saa  mærkeligt  et  Skue,  som  paa  denne  Dag,  da  den 
svenske  Kirkes  Overhoved  var  indstævnet  for  Fol- 
kets Domstol.  Den  var  fuld  til  sidste  Plads.  At 
baade   gejstlige    og  verdslige  Herrer,    Rigets  Raader 

og  Mænd  af  den  menige  Almue  samledes  for  i  Enig- 
hed at  lægge  Haand  paa  den  samme  Gerning,  det 
var  ikke  seet  i  Mands  Minde. 

Dog  vare  de  gejstlige  Herrer  ikke  vel  til  Mode 
ved  det,  som  nu  skulde  gaa  for  sig. 

,,Det  tykkes  mig  dog,  at  Hr.  Sten  bør  advares 
imod  at  gaa  for  vidt,''  sagde  Mathias  Gregersen  Lillie, 
Biskoppen  af  Strengnæs,  til  sin  Embedsbroder,  Hans 
Brask  af  Linkøping. 

Biskop  Matthias  var  en  af  Kirkens  ædleste  Mænd 
og  en  varm  Patriot.  Han  var  Sten  Sture  trofast 
hengiven,  saa  at  hans  Betænkeligheder  kun  havde 
deres  Aarsag  i  Omhu  for  Rigsforstanderens  og  Lan- 
dets Vel. 

„Det  er  skeet,''  svarede  den  kloge  Hans  Brask, 
en  fremsynet  Mand.  .,Mere  end  en  Gang  har  jeg 
advaret  Hr.  Sten  og  bedet  ham  betænke,  hvad  det 
vil  sige  at  gribe  ind  i  den  hellige  Faders  Rettig- 
heder og  kaste  Kirkens  ypperste  Mand  af  Sædet; 
men  han  vendte  det  døve  øre  til.  Han  har  jo  ogsaa 
vist,  hvad  han  fører  i  sit  Skjold,  idet  han  satte  den 
gamle  paa  Arnø  fast." 

Dermed  sigtede  han  til  den  afgaaede  Erkebiskop 
Jakob  Ulfsen,  hvem  Sten  Sture  havde  givet  Arrest 
paa  hans  Gaard,  fordi  han  spandt  Rænker  bag  hans 
Ryg  og  støttede  Gustav  Trolle. 

„Deri  gjorde  Hr.  Sten  vel,''  sagde  en  skarp 
Røst  bag  de  to  gejstlige  Herrer. 

De  vendte  sig  om  og  saa,  at  det  var  Kanniken 
fra    Linkøping,    gamle    Hemming    Gad,    der    talte. 

Hans  mørke,  funklende  øjne  hvilede  med  et  ondt 
Blik  paa  Hans  Brask.  Han  hadede  denne  snilde 
Herre,  som  havde  berøvet  ham  Sten  Stures  Gunst 
og  tilranet  sig  Linkøping  Bispestol,  som  han  var 
udseet  til  at  beklæde. 

„Ja,"  sagde  Hans  Brask,  „jeg  kan  tænke  mig, 
at  det,  Hr.  Sten  her  har  lavet  sammen  maa  hue 
eder.  Man  skulde  næsten  tro,  at  han  har  hentet 
Raad   hos  eder.     I  raader  jo  stedse  til  det  værste." 

„I  ved  selv  bedst,  Hr.  Hans,  at  det  ikke  for- 
holder sig  saa,"  svarede  Hemming  Gad  heftigt.  „I 
har  nu  Rigsforstanderens  Øre  og  holder  andre  der- 
fra. Men  nu  se  vi  dog,  at  Hr.  Sten  kan  raade  sig 
selv,  og  endskønt  jeg  ikke  har  noget  godt  at  takke 
ham  for,  skal  han  dog  have  Ros  for  det.  At  han  satte 
den  gamle  Forræder  paa  Arnø  fast,  det  var  ved  min 
Helgen  højst  fornødent,  thi  han  har  staaet  bag  Hr. 
Gustav  fra  første  Færd  af  og  vil  have  Kong  Kristian 
herind  i  Riget.  Men  først  naar  Hr.  Gustav  selv 
bliver  fældet,  er  Rigsforstanderens  patriotiske  Gerning 
fuldbragt.  Enhver  god  svensk  Mand  maa  ønske 
disse  to  bispeklædte  Skalke  stjTtede  i  Støvet." 

Mens  Hemming  Gad  talte,  lød  der  Larm  nede 
fra  Slotsgaarden,  en  mægtig  Brusen  af  Stemmer, 
Det  var  Mængdens  Hilsen  til  Gustav  Trolle,  som  nu 
kom,  omgiven  af  en  Vagt,  som  skulde  beskytte  hans 
Person,  og  den  Foranstaltning  var  ikke  overflødig. 
Rasende  Raab  lød  omkring  ham  fra  den  Folkehob^ 
som  fjidte  Slotsgaarden,  men  han  skred  igennem 
den  uden  at  vise  noget  Tegn  til  Fr3^gt. 

Imidlertid  havde  Sten  Sture  indfundet  sig  i  Salen. 
Alle  Rigets  Raader  og  nogle  andre  Stormænd,  som 
sad  omkring  det  lange  Bord  i  Salens  øverste  Ende, 
rejste  sig  og  hilste  ham  ærbødigt.  Han  bøjede  sit 
Hoved  til  Tak  og  tog  derpaa  Plads  i  Tronstolen, 
som  stod  midt  for  Bordet.  Nu  lignede  han  ikke 
en  Bonde.  Hans  Holdning  var  stolt,  han  var 
iført  en  pragtfuld  Dragt,  og  han  beholdt  Hatten  paa, 
mens  alle  de  andres  Hoveder  vare  blottede.  Han 
tog  straks  Ordet. 

,,Xu  have  I  Tak,"  sagde  han,  .,alle  I  gode, 
svenske  Mænd,  som  have  lydt  Kaldet  og  givet  Møde 
her  i  Dag  I  Staa  mig  nu  bi,  at  vi  ganske  kunne  faa 
Forræderiet  nedlagt  og  udryddet.  Vi  ville  ikke  mere 
taale  iblandt  os  de  Mænd,  hvis  Hu  staar  til  ai  ind- 
kalde udenvelts  Tyranner.  Aldrig  ville  vi  bøje  Nakken 
under  fremmed  Aag.'' 

Forsamlingen  gav  ved  et  højt  Bifaldsraab  sin 
Tilslutning  til  Kende,  og  mens  det  rungede  gennem 
Salen,  aabnede  Drabantvagten  Døren,  og  Gustav 
Trolle  traadte  ind. 

Han  bar  ikke  nogen  gejstlig  Pomp  til  Skue. 
Hans  anseelige  Skikkelse  var  iført  en  sid  Pelsværks- 
Kappe,  og  paa  Hovedet  bar  han  en  fjedersmykket 
Baret.  Med  løftet  Hoved  skred  han  frem,  mens  alle 
vege  til  Side  for  ham  og  hans  Ledsager,  Kanniken 
Jon  Eriksen.  Haarde  vare  hans  storslaaede  Træk, 
og  af  hans  store,  fremstaaende  Øjne  lyste  Hovmod 
og  Trods. 

Der  herskede  d3'b  Stilhed  i  Salen,   mens  Slots- 


110 


høvedsmanden,  gamle  Oluf  Bjørnsen,  førte  ham  hen 
til  den  Hyndestol,  der  var  hensat  til  ham  foran  Rigs- 
raadernes  Bord  lige  overfor  Sten  Sture.  Da  han 
nærmede  sig,  rejste  alle  sig,  ikke  for  at  hædre  ham, 
men  for  at  vise  den  høje  Stilling,  han  endnu  be- 
klædte, deres  Agtelse.  Sten  Sture  vilde  desuden  ved 
Iagttagelse  af  Formen  tilkendegive  Forsamlingen,  at 
det  Erkebiskoppen  givne  Lejde  skulde  holdes. 

Mens  alle  de  andre  igen  satte  sig,  blev  Sten 
Sture  staaende  og  tog  Ordet.  Han  begyndte  med 
at  gøre  Rede  for  sit  Forhold  til  Erkebiskoppen  fra 
først  af  og  mindede  om,  hvor  m.ange  Forsøg  han 
havde  gjort  paa  at  komme  til  Forstaaelse  og  Forlig 
med  Hans  Naade,  men  hver  Gang  var  han  bleven 
henholdt  med  Omsvøb,  eller  afvist  med  Haan,  indtil 
Hr.  Gustav  havde  grebet  til  Vaaben  og  samtidig 
indkaldt  Rigets  Fjender  i  Landet. 

„Men  ikke  nok  dermed,"  vedblev  han,  idet  han 
talte  med  stigende  Heftighed,  „at  Hr.  Gustav  er  en 
aabenbar  Landsforræder.  Han  har  vist  sig  at  være 
en  blodtørstig,  ugudelig  Mand  og  falsk  i  al  sin  Færd. 
Givne  Løfter  har  han  brudt,  idet  han  midt  under 
en  Stilstand  lod  sine  Stykker  brænde  af  paa  mine 
Folk,  som  i  god  Tro  nærmede  sig  Slotsmuren. 
Og  sin  Ringeagt  for  svenske  Mænd  viste  han,  da 
han  lod  nogle  Bønder,  som  vare  faldne  i  Kampen, 
henligge  uj ordede,  plyndrede  og  nøgne  til  Føde  for 
Hunde  og  Ravne.  Jeg  siger,  at  han  er  en  Vanære 
for  sin  Stand  og  ikke  burde  taales  her  i  Landet. 
Men  et  er  sikkert,  vi  ville  ikke  have  til  Erkebiskop 

en  Mand,  som  har  udgydt  sine  Landsmænds  Blod. 
Jeg  slaar  for,  at  han  bliver  sat  af,  og  en  anden  og 
bedre  Mand  udvalgt  og  sat  i  hans  Sted.  Ere  I  ikke 
enige  med  mig  deri,  I  gode  Herrer  og  menige  Mænd? 
Men  er  nogen  af  en  anden  Mening,  da  træde  han 
frem  og  sige  det. 

Et  øredøvende  Bifaldsraab  lød  gennem  Salen, 
og  Mængden  nede  i  Gaarden,  som  hørte  Raabet, 
stemmede  i  med,  uden  at  vide,  hvad  det  gjaldt. 
Ikke  en  af  de  tilstedeværende  gejstlige  Herrer  vovede 
at  sige  et  Ord  til  Forsvar  for  deres  Overhyrde. 
Men  dét  vilde  ogsaa  faldet  selv  den  mest  ansete  af 
dem  vanskeligt  at  blive  hørt  under  den  almindelige 
Ophidselse. 

Da  Gustav  Trolle  rejste  sig  for  at  tale,  løftede 
flere  Almuesmænd  deres  knyttede  Hænder  imod  ham, 
og  en  Bonde  raabte:  „Tvi  dig,  din  Landsforræder, 
Nidding  og  Manddraber,  du  er  I" 

Gustav  Trolle  saa  sig  uforfærdet  om  i  Salen  og 
ventede  taalmodigt,  indtil  det  var  lykkedes  Sten  Sture 
at  tilvejebringe  Stilhed. 

.,1  skulle  ikke  binde  Munden  paa  mig  ved 
at  raabe  og  skrige,"  sagde  han,  idet  han  smilte 
foragteligt.  „Hævnskrig  og  Smædeord  ere  slette  Be- 
visgrunde og  bør  ikke  anfegte  nogen  Mand,  som 
gør  sin  Pligt  og  staar  paa  lovlig  Grund.  Mand- 
draber kalde  I  mig.  Men  Manddraber  er  ikke  den 
Mand,  som  drager  Sværdet  i  en  retfærdig  Fejde. 
Den  hellige  Fader  i  Rom  har  givet  mig  ikke  alene 
et  gejstligt  men  ogsaa  et  verdsligt  Sværd  til  Kirkens 

Forsvar.  I  sige,  at  jeg  er  en  Landsforræder,  men 
det  kan  ikke  den  Mand  kaldes,  som  er  bleven  sin 
lovlige  Herre  tro,  den  Konge,  som  Rigets  Stænder 
endrægtelig  have  kaaret,  hyldet  og  svoret  Troskab. 
Er  her  Landsforrædere  i  denne  Forsamling,  da  maa 
det  snarere  være  dem,  der  satte  sig  op  mod  deres 
lovlige  Herre,  nægtede  ham  Lydighed  og  tilskyndede 
andre  til  det  samme." 

Her  blev  han  afbrudt  af  høje  Raab  og  kraftig 
Modsigelse.  Kun  med  Møje  lykkedes  det  Sten  Sture 
atter  at  bringe  Stilhed  til  Veje. 

„Vi  have,  kære  Venner,"  sagde  han,  „hidkaldt 
Hr.  Gustav  for  at  han  frit  kunde  tale  sin  Sag  og 
gøre  Rede  for  sig.  Vi  bør  da  høre  ham  til  Ende. 
Men  eder,"  tilføjede  han,  idet  han  henvendte  sig  til 
Gustav  Trolle,  „varer  jeg  ad,  at  I  tæmmer  eders 
Tunge." 

„Ved  vor  Skytspatron,  hellig  Erik,"  udbrød 
Gustav  Trolle,  „just  det  har  jeg  gjort  og  det  bedre 
end  I  og  eders  Følgesvende.  Intet  Smædeord  har 
i  Dag  besmittet  min  Mund.  Sligt  er  kun  Vaaben 
for  usindige  og  ulærde  Mænd.  Men  Sandheden  er 
haard  Kost  at  døje,  det  indrømmer  jeg  villigt.  Jeg 
ved,  at  jeg  forud  er  dømt,  og  at  al  Tale  her  er 
spildt,  men  dog  skal  det  siges,  som  er  den  bedste 
Borgen  for  min  Sag.  Hvad  denne  Forsamling  be- 
slutter, er  ganske  ugyldigt.  Jeg  skylder  ikke  nogen 
verdslig  Myndighed  min  Værdighed  som  Erkebiskop, 
hverken  Rigsforstanderen.  Raadet  eller  Almuen. 
Christi  Statholder  paa  Jorden,  den  allerhelligste  Fader 

i  Rom,  har  givet  mig  Krumstaven,  og  kun  han  kan 
tage  den  fra  mig  igen.  Kun  ham  skylder  jeg  An- 
svar, kun  han  kan  være  min  Dommer  og  ikke  denne 
Forsamling,  som  desuden  er  ufri  og  bunden  til  en 
usindig  Ynglings  Vilje,  som  ved  sin  Ærgerrighed  til 
sidst  vil  styrte  Riget  i  Fordærvelse." 

Disse  stolte,  udfordrende  Ord  fremkaldte  et  vold- 
somt Udbrud  af  Forbitrelse  i  Forsamlingen,  og  det 
vilde  gaaet  den  stolte  Prælat  ilde,  hvis  Sten  Sture 
ikke  havde  hidkaldt  Drabantvagten,  som  slog  Kreds 
om  Erkebiskoppen  og  Jon  Eriksen. 

„Nu  have  Eders  Naade  Tak,"  sagde  derpaa 
Sten  Sture  i  en  spydig  Tone  og  bleg  af  Harme. 
„Nu  vide  vi,  at  I  er  en  forstokket  Synder  og  gal 
af  Hovmod.  Men  vi  skal  vide  at  bøje  eders  stive 
Nakke.  Kom  end  den  hellige  Fader  selv  hid  med 
alle  sine  Kardinaler,  han  vilde  dog  ikke  evne  at 
frelse  eder.  Drag  I  nu  kun  tilbage  til  Stæke  og 
stæng  for  Porten.  I  skal  snart  blive  nødt  til  at 
lukke  op." 

Da  Erkebiskoppen  var  ført  bort,  opløstes  For- 
samlingen, men  Sten  Sture  stævnede  Rigsraaderne 
og  nogle  andre  ansete  Mænd  til  at  give  Møde  igen 
om  en  Time.  Han  vilde  smedde,  mens  Jærnet  var 
varmt  og  tilvejebringe  den  ønskede  Beslutning  om 
Erkebiskoppen  s  Afsættelse  paa  saa  lovformelig  en 
Maade  som  muligt.  Han  var  ikke  ganske  blind  for, 
at  det  Skridt,  han  nu  vilde  gøre,  kunde  faa  vidt- 
rækkende Følger,  og  derfor  vilde  han  ikke  bære  An- 
svaret alene. 

H.F.Ewald:  Kristian  den  Anden.  3 

Det  lykkedes  ham  ogsaa  paa  det  Raadsmøde, 
som  blev  holdt  om  Eftermiddagen,  at  fjerne  sine 
Venners  Betænkeligheder  og  ved  sin  Veltalenhed  at 
nedslaa  al  Modstand.  Udfaldet  blev  mere  end  en 
Rigsraadsbeslutning;  nemlig  Indgaaelsen  af  et  For- 
bund, som  meget  lignede  en  Sammensværgelse.  Det 
vedtoges  ikke  alene,  at  Gustav  Trolle  skulde  afsættes 
og  bringes  i  Forvaring,  saa  at  han  blev  gjort  uskade- 
lig, men  ogsaa  at  den  erkebiskoppelige  Borg  Stæke 
med  samt  Sankt  Eriks  Kapel,  som  udgjorde  en  Del 
af  den,  skulde  nedbrydes  og  jævnes  med  Jorden, 
for  at  ikke  dette  Oprørets  Arnested  i  Fremtiden  skulde 
blive  en  Tilflugt  for  Rigets  Fjender. 

Med  oprakte  Hænder  og  en  dyr  Ed  svor  alle 
de  tilstedeværende,  at  de  vilde  staa  Last  og  Brast 
med  hverandre  i  denne  Sag.  Med  forenede  Kræfter 
vilde  de  afværge  hvad  Skade  eller  Fare,  som  herat 
kunde  komme  for  nogen  af  dem,  enten  den  saa  kom 
fra  den  hellige  Fader  i  Rom  eller  andet  Steds  fra. 
Men  deri  laa  en  Undsigelse  til  Kirkens  Herre,  og 
det  var  strafbart. 

Forbundets  Indhold  blev  nedskrevet  og  alle 
hængte  deres  Sigiller  under  Dokumentet.  Hans  Brask 
syslede  længe  med  sit  Segl  og  fik  en  lille  Seddel 
lagt  ind  i  Kapslen  under  Vokset,  men  det  løb 
ubemærket  af. 

Med  Haand  og  Segl  havde  de  saaledes  besvoret 
denne  Sag  og  vare  fast  knyttede  til  hverandre.  Men 
Sagen  blev  holdt  hemmelig.     Ingen  uvedkommende 

fik  noget  at  vide  om  dette  Forbund,  og  Sten  Sture 
gemte  Dokumentet  i  sin  Brevkiste, 

Ikke  længe  efter  maatte  Gustav  Trolle  overgive 
Stæke,  da  Besætningen  nedlagde  Vaabnene  og  forlod 
Borgen.  Han  blev  fængslet  og  sendt  til  Klostret  i 
Vesteraas,  hvor  han  blev  haardt  behandlet.  Men 
snart  blev  han  given  fri  som  en  nu  ganske  uskade- 
lig Mand.  Det  tillodes  ham  og  hans  Fader  at  bo 
og  leve  sammen  paa  Fædrenegaarden  Ekholm  i 
Upland,  Der  forkortede  Faderen,  den  sagtmodige  Hr. 
Erik,  sig  Tiden  paa  bedste  Maade.  Han  havde  aldrig 
taget  sig  V^erden  nær,  men  Sønnen  nærede  i  Ensom- 
heden sit  rasende  Had  til  Sten  Sture  og  anraabte  de 
himmelske  Magter  om  Hævn  og  Oprejsning  for  Kirken 
og  sig  selv. 

Men  inden  der  skredes  til  Nedbrydelsen  af  Stæke, 
lød  der  en  advarende  Røst,  nemlig  fra  den  gamle 
paa  Arnø.  Han  tilskrev  Sten  Sture  og  bad  ham 
betænke  vel,  hvad  han  gjorde,  naar  han  lod  Kapellet 
paa  Stæke  med  de  mange  indviede  Altre  og  ind- 
murede Helgenlevninger  nedbr^'de. 

„Det  er  ikke  raadeligt  at  være  meget  dristig 
m,od  Vorherre  og  hans  hellige  Mænd,"  skrev  den 
gamle  Erkebiskop.  „Der  plejer  gerne  at  følge  Hævn 
etter,'* 

Men  Sten  Sture  lod  sig  ikke  kyse,  Sankt  Eriks- 
borg,  som  Gustav  Trolle  havde  døbt  Stæke,  sank 
i  Grus,  Baade  Sten  Stures  Folk,  Stokholms  Borgere 
og  Bønderne  i  Upland  arbejdede  løs  med  deres  økser 
og  Brækjern  paa  de  stærke  Mure,  indtil  det  hele  kun 

var  en  Grushob,  og  de  plyndrede  baade  Borgen  og 
Kapellet,  som  om  de  havde  været  Kættere  eller 
Hedninge. 

I  den  Anledning  sagde  gamle  Fru  Sigrid  Banner 
til  sin  Datter : 

„Din  Husbond  er  ikke  nogen  ret  gudfrygtig 
Mand." 

Og  Fru  Kristine  selv  var  heller  ikke  uden  Uro 
over  Stækes  Nedbrydelse. 

„Min  kære  Husbond,"  sagde  hun  til  Hr.  Sten, 
„jeg  vilde  ønske,  at  dette  ikke  var  skeet.  Jeg  frygter, 
at  det  vil  straffe  sig." 

„Bliver  du  nu  skørhovedet,  mit  Hjerte,"  svarede 
Sten  Sture.  „Ikke  ringeagter  jeg  Sankt  Erik.  Jeg- 
har  ikke  rørt  ved  hans  Grav  i  Upsala,  og  jeg  holder 
hans  Banner  højt  i  Ære.  Under  det  vil  jeg  trøstig 
kæmpe,  naar  Dansken  kommer  igen." 

Og  det  skulde  ikke  vare  længe,  inden  hellig 
Eriks  Banner  atter  kom  til  at  vaje  over  svenske 
Krigeres  kæmpende  Skarer. 


TIENDE  KAPITEL 
Hønefreden. 


Paven  sendte  ingen  Kardinaler  til  Norden  for  at 
revse  Sten  Sture  fordi  han  havde  forgrebet  sig 
paa  den  svenske  Kirkes  Overhoved  og  jævnet  Stæke 
med  Jorden.  Derimod  kom  der  en  Fredens  Mand, 
Legaten  Arsimboldus,  som  var  villig  til  at  jævne  alle 
Vanskeligheder,  naar  man  kun  vilde  lukke  Pungen 
op  og  fylde  dygtig  i  Afladskisterne.  Den  hellige 
Fader  i  Rom  trængte  svært  til  Penge  for  at  kunne 
bygge  videre  paa  den  kolossale  Peterskirke  og  derfor 
lagde  han  nu  Skat  paa  Nordens  Folk.  Men  hans 
Udsending  medbragte  en  uudtømmelig  Skat  af  Synds- 
forladelse og  Naade,  som  Menigheden  kunde  erhverve 
sig  ved  en  moderat  Erlæggelse  af  usselt  Mammon. 
Imidlertid  var  det  højst  ønskeligt  for  denne  For- 
retnings Trivelse,  at  der  herskede  Ro  i  Norden,  og 
derfor  paatog  Legaten  sig  med  stor  Beredvillighed 
det  Hverv  at  mægle  Fred,  eller  i  det  mindste  tilveje- 
bringe en  Vaabenstilstand  mellem  Danmarks  Konge 

og  Sverigs  Rigsforstander.  Sagen  var  mest  Kong 
Kristian  om  at  gøre,  for  at  han  uhindret  kunde  ruste 
sig  til  et  nyt  Felttog,  og  han  fik  Sagen  lagt  i  en 
meget  snild  Mands  Hænder,  nemlig  den  vestfalske 
Klærk  Didrik  Slagheck,  Moder  Sigbrits  Frænde  og 
Yndling,  for  Tiden  Legaten  Arsimboldus  Famulus. 
Han  havde  før  været  i  Danmark  og  var  ingenlunde 
Kong  Kristian  ubekendt. 

En  Skalk  kan  vel  skjules  under  en  Messesærk, 
og  aldrig  havde  en  Kutte  dækket  nogen  værre;  men 
han  viste  sig  at  være  den  rette  Mand  til  dette  Værk. 
Han  blev  sendt  op  i  Sverrig  og  mødtes  midtvejs 
med  Sten  Stures  Udsendinge.  Muligvis  vare  de 
svenske  Herrer  ikke  meget  lystne  efter  en  n}^  Fejde, 
og  deraf  har  da  vel  Didrik  Slagheck  benyttet  sig. 
Nok  er  det,  at  han  fik  sluttet  en  Vaabenstilstand, 
som  skulde  vare  til  d.  23.  April  næste  Aar  og  som 
var  ugunstig  for  Sverrig,  fordi  den  kun  skulde  gælde 
til  Lands  og  ikke  til  Vands.  Dog  vægrede  Sten 
Sture  sig  ikke  ved  at  godkende,  hvad  hans  Udsen- 
dinge vare  gaaede  ind  paa,  men  han  revsede  dem 
for  deres  Eftergivenhed  og  kaldte  denne  Vaabenstil- 
stand spotvis  Hønefreden. 

„Vi  maa  nu,"  sagde  han,  „for  en  Stund  trippe 
paa  Landjorden  som  Høns,  mens  de  danske  Svaner 
uhindrede  kunne  boltre  sig  i  Søen." 

Imidlertid  havde  han  dog  vundet  den  samme 
Fordel,  som  Kristian,  en  Frist  til  at  ruste  sig  i,  og 
han  benyttede  den  med  Iver.  Da  Isen  i  Foraaret 
1518  brød  op,  var  Udbedringen  af  Stukholms  For- 

svarsværker  vidt  fremskredne.  Dog  arbejdedes  der 
endnu  derpaa  baade  af  B3'ens  Borgere  og  af  Bønder, 
som  Sten  Sture  havde  indkaldt  fra  Dalarne.  Dal- 
karlene vare  hans  gode  Venner  og  troeste  Tilhængere. 
De  kom  altid  villigt,  naar  han  kaldte  og  udgjorde  i 
Krigstilfælde  Kærnen  af  hans  Hær.  Af  Lejesvende 
havde  han  ikke  mange,  og  ganske  i  Modsætning  til 
Forholdene  i  Danmark,  var  ikke  Adel  og  Lejetropper, 
men  Almuen  Rigets  stærkeste  Værn. 

Nu  huserede  Dalbønderne  ganske  vist  ikke  i 
Byen  som  Landsknægte,  men  deres  Nærværelse  gav 
dog  Røre  og  gjorde  Pladsen  trang  for  dens  Ind- 
vaanere.  Fru  Else  slap  ikke  for  at  maatte  give  Logi 
til  et  Par  af  dem,  og  det  voldte  hende  stor  Ulempe, 
lige  som  ogsaa  den  megen  Uro  paa  Gaden  ængstede 
hende. 

Da  indfandt  Fru  Kristine  sig  en  Morgen  først 
i    Maj  Maaned   hos  hende   og   bragte   hende  Trøst. 

„Det  er  ikke  godt  for  eder,  min  kæreFrænke," 
sagde  Fru  Kristine  til  hende,  „under  alt  dette  at 
sidde  ene  her  med  eders  Børn,  og  naar  Fejden  bryder 
løs,  da  vil  det  blive  værre.  Flyt  op  til  vort!  Bag 
Slottets  stærke  Mure  vil  I  kunne  sove  trygt.'' 

Fru  Else  tog  naturligvis  gerne  imod  det 
gode  Tilbud,  og  Gjørrild  glædede  sig  ogsaa  over 
dette  Bevis  paa  Fru  Kristines  Deltagelse.  Men  det 
undgik  dog  ikke  hendes  Opmærksomhed,  at  mod 
hende  selv  lagde  Fru  Kristine  heller  ikke  ved  denne 
Lejlighed  nogen  egentlig  Hjertelighed  for  Dagen. 

Der  blev  straks   lagt   Haand   paa  Værket    med 

at  rydde  op  og  pakke  Skrinene.  Gjørrild  stod  oppe 
i  sit  Kammer  og  var  i  Færd  med  at  efterse  sine 
Klæder,  inden  hun  lagde  dem  i  Dragkisten.  Da  fik 
hun  fat  paa  det  Skørt  og  den  Korset,  som  hun  havde 
baaret  paa  Lillø  den  Dag,  da  hun  gav  Gert  sin  Tro. 
Hun  bar  ikke  længere  de  Klæder,  thi  hun  var  vokset 
ud  af  dem,  bleven  baade  højere  og  fyldigere,  men 
hun  bevarede  dem  som  et  kært  iMinde. 

Siddende  med  dem  paa  Skødet  henfaldt  hun  i 
dybe  Tanker.  Hun  saa  for  sig  i  Aanden  Helgeaaens 
forbirindende  Vande  og  Gert,  som  knælede  foran 
hende  i  Gruset  og  holdt  hendes  Hænder  mellem  sine, 
mens  han  saa  paa  hende  med  sine  skønne,  ildfulde 
Øjne.  Hun  genoplevede  i  Tanken  alt,  hvad  der  var 
foregaaet  mellem  dem  i  den  Stund,  og  det  stod  for 
hende  som  en  sød  Drøm.  Kun  angrede  hende  den 
drillevorne  Barnagtighed,  hun  havde  udvist  i  sit  Livs 
afgørende  øjeblik.  Nu,  den  Leg  havde  kun  varet 
kort.  Liv-ets  Alvor  havde  straks  vist  dem  sit  barske 
Aasyn,  og  mon  ikke  Fremtidens  vilde  vise  sig  at 
være  endnu  værre,  naar  Sløret  blev  draget  fra  det? 
Men  det  følte  hun  dybt  og  varmt,  at  Kærligheden 
til  hendes  Ven  var  vokset  med  Hindringerne.  Fru 
Kristine  havde  rigtignok  med  Hentydning  til  hendes 
svenske  Sindelag  sagt,  at  hun  skød  med  to  Strenge 
paa  sin  Bue,  og  at  hun  derfor  vilde  fejle  sit  MaaL 
Ja,  det  var  jo  tænkeligt,  at  det  maatte  briste  til  en 
af  Siderne,  men  da  vilde  hun  ikke  være  i  Tvivl  om, 
at  hun  maatte  gaa   med   Gert,    skulde   end   hendes 

Hjerte  bløde  derved.  Dog  maatte  det  da  ske  aabent, 
uden  noget  Forræderi  mod  Sten  Sture  og  hans  Hustru. 

Hendes  Tanker  forvirredes,  idet  hun  fordybede 
sig  i  forskellige  Muligheder,  den  ene  mere  pinlig  end 
den  anden,  da  hun  pludselig  blev  vækket  af  sin 
Grublen  ved  Lyden  af  Fodtrin  paa  Trappen.  Kort 
efter  aabnedes  Døren,  og  Markus  Holste  traadte  ind. 
At  en  Mand  trængte  ind  i  et  Jomfrubur,  det  var  et 
saa  grovt  Brud  paa  Sømmelighed,  at  Gjørrild  sprang 
op.  Men  hun  fik  ikke  Tid  til  at  udg^'de  sin  Vrede 
over  Synderens  Hoved. 

„Hold  eder  stille,  kære  Jomfru  Gjørrild,"  sagde 
Markus,  idet  han  advarende  løftede  Haanden.  „Det 
lykkedes  mig  at  snige  mig  ubemærket  herop.  Ingen 
har  set  mig.  Eders  Vrede  over  min  ublu  Indtrængen 
vil  lægge  sig,  naar  I  bliver  vidende  om  mit  Ærinde. 
Jeg  har  et  Brev  til  eder." 

Saa  knappede  han  sin  \'ams  op,  tog  Brevet 
frem  og  rakle  Gjørrild  det.  Hun  saa  straks  paa 
Udskriften,  fra  hvem  det  Brev  kom,  og  det  var 
hende  pinligt  at  tage  det  af  Markus'  Haand.  Mon 
han  vidste,  hvem  Brevskriveren  var  ?  I  saa  Hensende 
vilde  hun  dog  helst  vide  Besked. 

„Tak,'*  sagde  hun,  idet  hun  tog  Brevet.  „Sig 
mig,  hvorledes  det  kom  eder  i  Hænde.'" 

„Min  Faders  gode  Ven,"  svarede  Markus, 
„Borgmesteren  i  Kjøbenhavn,  Ambrosius  Metzenheim, 
eller  Bogbinder,  som  han  kaldes,  har  sendt  det  herop 
med  en  Rostokker,  og  selv  skriver  Ambrosius,  at 
Brevet    skal    skaffes    eder    sikkert    og    hemmeligt   i 

Hænde,  hvilket  nu  er  skeet.  Men  han  melder  intet 
om,  hvem  Brevskriveren  er." 

„Tak,  fordi  I  umagede  eder  hid  med  det," 
svarede  Gjørrild  beroliget,  idet  hun  stak  Brevet  til 
sig.  Saa  ventede  hun,  at  Markus  vilde  gaa,  men 
han  blev  staaende  og  saa  paa  hende  med  et  baade 
forskende  og  deltagende  Blik. 

„Tag  mig  det  ikke  til  Mistykke,  at  jeg  trænger 
mig  paa  i  denne  Sag,"  sagde  han  paa  sin  blide 
Maade,  „thi  det  sker  til  eders  eget  bedste.  Min 
Fader  har  højlig  forundret  sig  over,  at  en  Mand  som 
Ambrosius  har  taget  sig  paa  at  besørge  et  Brev  til 
eder,  thi  i  hans  Hus  blev  jo  Kong  Kristian  oplært, 
og  han  er  endnu  Hans  Naades  gode  Ven.  Deraf 
slutter  min  Fader,  at  I  maa  have  en  Ven  ved  Hove 
i  Kjøbenhavn,  fra  hvem  I  faar  Tidender.  Muligt 
gætter  han  helt  fejl  deri;  men  det  er  ikke  min  Me- 
ning at  ville  udfritte  eder  derom.  Jeg  vil  kun  lade 
eder  vide,  at  min  Fader  følte  en  mægtig  Lyst  til  at 
holde  det  Brev  tilbage,  bryde  og  læse  det,  ikke  for 
at  benytte  Indholdet  til  eders  Skade,  men  for  at  faa 
Kundskab  om,  hvorledes  det  staar  til  dernede." 

„Ej,"  udbrød  Gjørrild,  idet  hun  skiftede  Farve, 
„det  vilde  været  skønt,  om  eders  Fader  havde  gjort 
sig  skyldig  i  en  slig  Voldshandling.  Jeg  troede 
bedre  om  ham." 

„Nu,  han  gjorde  det  jo  ikke  og  lod  det  fare, 
da  jeg  forestillede  ham  det  urigtige  deri.  Men  til 
Gengæld  maatte  jeg  love  ham  at  bede  eder  om  at 
meddele   ham,    hvad   I  muligt  har  faaet  at  vide  om 

de  Danskes  Komme,  og  det  er  ikke  af  Nysgerrig- 
hed alene.  Det  kan  være  ham  af  Vigtighed  som 
Købmand. " 

„Saa  han  tror,  at  jeg  er  en  Spejderske,  i  Led- 
tog med  Landets  Fjender,"  udbrød  Gjørrild,  men 
Markus  mente  af  hendes  usikre  Blik  at  kunne 
skønne,  at  hendes  Forlegenhed  var  større  end 
hendes  Vrede. 

„Xu,  kære  Jomfru  Gjørrild,"  sagde  Markus, 
„jeg  tror  ikke  det  om  eder,  al  den  Stund  I  selv 
har  forsikret  mig  om,  at  I  er  god  svensk,  og  det 
har  frydet  mit  Hjerte  at  vide  det.  Dog  tror  min 
Fader  vel  heller  ikke  saa  ringe  om  eder,  men  han 
tænker  som  saa,  at  siden  I  har  en  V^en  eller  en 
Veninde  i  Danmark,  med  hvem  I  veksler  Breve,  og 
de  tilsendes  eder  hemmeligt,  saa  maa  der  vel  dog 
staa  noget  i  de  Breve,  som  kunde  være  værdt  at 
vide,  selv  om  I  ikke  agter  at  gøre  Brug  deraf  til 
nogens  Gavn  eller  Skade.  Veksler  Breve,  sagde 
jeg,  thi  I  maa  vide,  at  min  Fader  tilfældigt  har 
faaet  Kundskab  om,  at  I  en  Gang  før  har  faaet 
Brev  med  en  Skipper  fra  Danmark,  og  at  I  sendte 
Svar  tilbage  med  ham.  Jeg  vil  derfor  advare  eder 
om  at  være  paa  eders  Post.  Skulde  Hr.  Sten  eller 
Fru  Kristine  faa  Nys  om,  at  I  fører  slig  hemmelig 
Brevveksling,  da  kunde  det  blive  til  eders  og  eders 
Fru  Moders  Skade." 

Gjørrild  havde  under  denne  lange  Forklaring 
genvundet   sin    Fatning   og    var    kommen    paa    det 

rene  med,  hvad  hun  vilde  svare  sin  velmenende 
men  besværlige  Ven. 

„Kære  Markus,"  sagde  hun  roligt  og  venligt, 
„det  forholder  sig  rigtigt  saaledes,  at  jeg  har  en 
Frænde  og  Ven  i  Kjøbenhavn,  og  fra  ham  ere  disse 
Breve  komne.  Men  han  er  i  Kong  Kristians  Brød. 
Af  den  Aarsag  sender  han  Brevene  hemmeligt. 
Han  frygter  for,  at  det  skulde  volde  mig  Bryderi, 
om  man  fik  noget  at  vide  derom  paa  Slottet.  Dog 
er  det  skeet.  Fru  Kristine  har  læst  det  Brev,  I  nys 
omtalte.  Det  huede  hende  ganske  vist  ikke,  thi  det 
var  skarpt  dansk,  men  at  det  ikke  har  vakt  nogen 
Mistanke  mod  mig,  det  kan  I  se  deraf,  at  hun  nu 
vil  have  os  op  paa  Slottet.  Vi  skulle  bo  der  for 
at  være  i  Sikkerhed  under  den  Fejde,  som  jo  hver 
Dag  maa  ventes." 

Markus  stod  og  saa  ganske  fortabt  paa  Gjør- 
rild,  mens  hun  talte.  Det  var  ikke  mest  det,  at 
han,  som  det  lod,  var  løben  som  en  Nar  i  Byen 
med  sin  Advarsel,  der  forknyttede  ham,  men  Gjør- 
rilds  Tilstaaelse,  at  hun  havde  faaet  disse  to  Breve 
fra  den  samme  Ven  og  Frænde.  Med  Skinsygens 
Skarpsynethed  gættede  han  straks,  af  hvad  Art 
denne  Ven  maatte  være.  Hvis  det  ikke  havde 
været  en  Bejler,  vilde  hun  sikkert  betegnet  ham 
nærmere.  Ganske  vist  indsaa  han  i  rolige  Øjeblikke 
det  taabelige  i  hans  Haab  om  engang  at  kunne 
vinde  Gjørrild.  Men  Ægteskaber  mellem  adelige 
og  borgerlige  var  dog  ikke  ganske  uhørte,  og  for 
den  Sags  Skyld  kunde  en  Ridderkæde  og  et  Vaaben- 

skjold  erhverves  af  en  ufri  Mand.  Drømme  om 
sligt  havde  bidraget  sit  til,  at  stakkels  Markus  var 
gaaet  med  i  Slaget  ved  Vedla  og  havde  hugget  saa 
drabeligt  løs  paa  de  Danske.  Men  nu  brast  det 
Haab  som  en  Sæbeboble. 

„Det  glæder  mig,"  sagde  han  med  et  s^'geligt 
Smil,  „at  alt  er  vel  og  som  det  bør  være.  Det  har 
styrket  den  høje  Mening,  jeg  stedse  har  næret 
om  eder." 

„Xu,  Markus,"  svarede  Gjørrild  lidt  skamfuld, 
„er  jeg  end  ikke  saa  god,  som  I  synes  at  mene, 
saa  dog  heller  ikke  saa  ringe,  som  eders  Fader  har 
troet.  Sig  ham  helst,  at  der  er  ingen  Statshemme- 
ligheder at  hente  hos  mig.  Min  danske  Ven  er 
fri  for  at  meddele  mig  saadanne,  eftersom  han  ikke 
er  i  saa  høj  en  Stilling,   at  de  blive  ham  betroet." 

Til  Afsked  rakte  hun  Markus  Haanden,  han 
kyssede  den  ærbødigt,  skyndte  sig  saa  bort  og  slap 
ubemærket  ud  af  Huset.  Straks  da  han  var  gaaet, 
tog  Gjørrild  Brevet  frem,  aabnede  det  og  gav  sig 
til  at  læse  det.  Det  var  meget  længere  end  det 
forrige,  men  dog  mere  fattigt  paa  Kærlighedsord. 

„Nu  lider  det,  mit  Hjerte,"  skrev  Gert.  „Inden 
Sommeren  er  langt  fremskreden,  da  komme  vi  og 
det  bliver  med  \'ælde.  Med  ti  tusinde  Mand,  siges 
der,  paa  over  hundrede  Skibe.  Hans  Naade  vil  selv 
være  med,  og  jeg  kommer  i  hans  Følge.  Saa  har 
ogsaa  min  Hr.  Fader  faaet  Befaling  over  Flaaden 
og  skal  føre  os  derop.  Xu  vil  det  snart  være  ude 
med  Hr.  Sten,  tænker  jeg.     Vi  tage  Stokholm  med 

alt,  hvad  der  er  i  Staden,  og  du  skal  være  mit 
Bytte.  Da  skal  vort  Fæstensøl  staa,  og  jeg  skal 
kysse  al  den  Svenskhed  bort,  som  endnu  maatte 
være  i  dig.  Hans  Naade  er  svært  opsat  paa  Krig 
og  saa  gram  i  Hu,  som  ingen  har  seet  ham  før. 
Dog  kommer  det  ikke  af  Krigslyst  og  Svenskerhad 
alene.  Jeg  tror,  at  han  mest  drager  i  Leding  for 
at  drukne  sit  Hjertes  dybe  Sorg  og  bitre  Ve.  Han 
havde  jo  forgangen  Aar  den  store  Græmmelse  at 
miste  sin  Hjertens  allerkæreste,  den  skønne  Dyveke. 
Hun  fik  en  brat  Død,  thi  hendes  Fjender  tog  hende 
af  Dage  med  Gift.  Kongen  slog  ned  som  en  Ørn 
paa  den  Mand,  hvem  han  mistænkte  for  at  have 
efterstræbt  Dyveke,  og  lod  ham  rette,  og  det  uagtet 
det  ingen  ringere  var  end  Slotsbefalingsmanden,  Hr. 
Torben.  Saa  vældig  en  Mand  er  min  Herre  og 
Konge,  og  hans  Vrede  var  retfærdig.  Vel  var 
Dyveke  ikke  saa  ærbar  en  Kvinde,  som  hun  burde 
været,  men  hun  var  mild  og  god.  Ingen,  som 
saa  her.de,  kunde  hade  hende.  Med  Rette  kaldte 
Kongen  hende  sin  lille  Due,  og  ikke  havde  hun 
tortjent  saa  forsmædelig  en  Død." 

Med  Harme  læste  Gjørrild  dette.  Var  end 
ganske  vist  Dyvekes  Mord  en  Misgerning,  som 
maatte  lastes,  saa  havde  Gjørrild  dog  aldrig  før 
hørt  nogen  tage  Dyveke  i  Forsvar.  Dernæst  var 
man  i  Stokholm  vel  underrettet  om  Sagen  med 
Torben  Oxe,  og  Gjørrild  havde  en  Dag  hørt  Per 
Kansler  sige,  at  Kong  Kristian  havde  handlet 
mod    al    Lov    og   Ret,    da    han,    efterat    Rigsraadet 

havde  frikendt  Torben,  havde  ladet  ham  dømme  at 
tolv  Bønder,  fordi  han  vilde  have  hans  Liv.  At 
Torben  Oxe  var  en  stor  Nidding,  det  vidste  hun 
ikke,  hvorfor  Kongens  Grumhed  blev  overvættes 
stor  i  hendes  øjne.  Og  til  denne  tyranniske  Konge 
saa  Gert  op,  billigede  hvad  han  gjorde  og  delte 
hans  Sorg  over  hans  Frilles  Død!  Saa  gjorde  hun 
en  Sammenligning  med  Sten  Stures  Hus,  hvor  alt 
var  ædelt,  godt  og  rent.  Nej,  aldrig  kunde  hun 
ønske  at  stedes  for  den  Konges  Aasyn,  som  Gert 
tilbad.  Gert  maatte  være  troldgjort.  Men  idet  saa- 
ledes  det  Had  til  den  danske  Kongeslægt,  som  var 
blevet  hende  indpodet  fra  Barndommen  af,  næredes, 
slog  hendes  svenske  Sindelag  end  dybere  Rødder 
hos  hende.  Det  sad  nu  saa  fast,  at  Gert  nok 
skulde  lade  være  med  at  kysse  det  bort. 

Efter  at  hun  i  nogle  øjeblikke  havde  siddet 
med  Brevet  i  Haanden  og  grublet,  rejste  hun  sig^ 
gik  hen  til  Kaminen  og  kastede  Brevet  i  Ilden. 
Derpaa  tog  hun  det  første  Brev,  som  hun  havde 
gemt  i  sit  Smykkeskrin,  og  lod  det  gaa  samme  Vej. 
Med  krydslagte  Arme  og  et  blegt  Aasyn  stod  hun 
og  saa  paa,  at  Flammerne  omspændte  Papiret,  saa 
at  Gerts  store  Bogstaver  traadte  en  Heksedans, 
indtil  det  hele  var  blevet  til  Aske. 

Betød  dette  Offerbaal,  at  hun  brød  med  Gert? 
Ja,  havde  han  i  dette  øjeblik  været  til  Stede,  da 
vilde  det  vel  ført  dertil.  Hvad  hun  gjorde,  var  et 
Udslag  af  hendes  krænkede  Stolthed  og  Selvfølelse. 
Uden    mindste   Hensyn    til   hendes   Følelser   og   det 

Baand,  der  knyttede  hende  til  Sten  Sture  og  hans 
Hustru,  vedblev  han  at  skrive  pralende  og  hov- 
modigt til  hende,  som  om  hendes  Sjæl  var  hans 
Ejendom  og  hun  en  Slavinde,  som  han  kunde  træde 
paa  Nakken.  Som  Herren  er,  følge  hans  Svende. 
Gert  lærte  vel  nu  i  den  Herres  Tjeneste,  hvis  Brød 
han  spiste,  at  blive  en  Tyran,  ligesom  Herren 
selv  var. 

Med  Hovedet  varmt  og  Hjertet  koldt  fulgte 
Gjørrild  sin  Moder  og  sine  Sødskende  op  paa 
Slottet  for  at  sætte  Bo  der.  Fru  Kristine  undrede 
sig  over  Gjørrilds  kolde,  afmaalte  Væsen  og  syntes, 
at  hun  ikke  mere  lignede  sig  selv.  Hun  tænkte,  at 
Gjørrild  bar  Nag  til  hende,  men  følte  kun  ringe 
Lyst  til  at  prøve  paa  at  bryde  Isen.  Det  vilde  vel 
kun  gøre  ondt  værre. 

Da  hændte  det  en  Aften,  at  Sten  Sture  kom 
ind  1  Fruerstuen  og  traf  Gjørrild  der  alene.  Fru 
Kristine  og  Gjørrilds  Moder  vare  inde  hos  Børnene, 
Hr.  Sten  var  i  godt  Lune  og  mere  meddelelig,  end 
han  plejede  at  være.  Gjørrild  maatte  da  høre  paa, 
at  han  udtalte  sin  Glæde  over  de  hurtige  Frem- 
skridt, Befæstningsværket  gjorde. 

„Dansken,"  sagde  han,  „vil  faa  braadne  Pander, 
om  han  prøver  paa  at  rende  mod  vore  .Mure,  og 
der  er  ingen  Tvivl  om,  at  vi  snart  vil  faa  ham  at 
se.  Det  hedder  sig,  at  denne  Gang  vil  Kong  Kri- 
stian selv  føre  an.  Men  lad  ham  kun  komme! 
Han  skal  finde  mig  beredt." 

Han   stod   ved  Vinduet   og   saa   ud  over  Byen 

og  den  Befæstning,  hvorom  han  talte;  men  nu 
vendte  han  sig  om,  og  hans  Blik  faldt  paa  Gjer- 
rilds blege,  sorgfulde  Aasyn. 

„Ej,"  udbrød  han,  idet  han  standsede  foran 
hende.  „Jeg  glemmer,  til  hvem  jeg  taler.  Du  kan 
ikke  have  Glæde  af  dette,  Gjørrild,  du  med  din 
danske  Hjertenskær.  Du  maa  bede  om  Sejr  for 
ham  og  hans  Herre." 

„Nej,  ved  Guds  Moder,  om  jeg  gør,"  udbrød 
Gjørrild,  idet  hun  saa  Sture  frejdigt  ind  i  øjnene. 
„Ingen  større  Sorg  kunde  times  mig  end  den,  at  I 
maatte  bukke  under  for  Kong  Kristian." 

„Jo  dog,"  svarede  Sten  Sture  med  et  Smil, 
„den  at  Gert  Jensen  blev  paa  Pladsen." 

„Hellere  ser  jeg  ham  død,"  udbrød  Gjørrild 
lidenskabeligt,  „end  at  Dansken  skal  træde  os  paa 
Nakken." 

Saa  kom  Taarerne  frem,  men  da  hun  havde 
fattet  sig,  sagde  hun: 

„Ak,  kære  Hr.  Sten,  jeg  ved  næppe  selv,  hvad 
jeg  siger,  eller  hvad  jeg  skal  tænke.  Det  er  haardt, 
naar  Hjertet  saaledes  drages  til  to  Sider;'" 

„Stakkels  Gjørrild,"  sagde  Sten  Sture,  idet  han 
klappede  hende  paa  Kinden.  „Men  tænk  ikke,  at 
jeg  har  tvivlet  om  dit  svenske  Sindelag  eller  om 
din  Hengivenhed  for  os.  Med  Kristine  er  det  der- 
imod anderledes.  Hun  nærer  Mistillid  til  dig  fra 
den  Dag  af,  da  hun  fik  det  Brev  at  se,  som  Gert 
Jensen  tilskrev  dig.  Hun  vilde  dølge  den  Sag  for 
mig,  men  jeg  mærkede,  at  der  var  noget,  som  hun 

H.F.Ewald:   Kristian  den  Anden.  9 

stak  under  Stolen,  og  hun  maatte  saa  frem  med 
det.  Men  tag  dig  ikke  den  Sag  nær,  Gjørrild! 
Sandt  nok,  en  drabelig  Karl  maa  Gert  Jensen  være 
i  Pennen.  Kommer  han  herop,  da  faa  vi  se,  om 
han  rækker  lige  saa  langt  med  Sværdet.  Jeg  fik 
mig  en  god  Latter  ved  at  høre,  at  han  har  kaldt 
mig  en  Storhans.  Men  sandt  at  sige,  da  tænker 
jeg  ringest  om  dem,  der  bruge  store  Ord." 

Nu  stod  Gjørrild  paa  Nippet  til  at  tage  Gert  i 
Forsvar.  Det  smertede  hende  dog,  at  han  blev 
omtalt  med  Ringeagt.  Men  hun  fik  ikke  Lejlighed 
dertil,  thi  i  det  samme  traadte  Fru  Kristine  ind  i 
Stuen. 

„Kom  her,"  sagde  Hr.  Sten  til  hende,  „og  for- 
lig dig  med  Gjørrild !  Vi  to  have  nu  talt  rent  ud 
af  Posen  med  hinanden.  Jeg  borger  for  hende. 
Hun  er  en  ærlig  Sjæl  og  os  af  Hjertet  hengiven. 
Vi  bør  ikke  lægge  Tynge  paa  hendes  Vanskæbne 
og  forværre  Pinen  for  hende." 

„Men  Sten  dog,"  udbrød  Fru  Kristine,  „jeg 
ved  ikke  af,  at  der  er  Ufred  mellem  Gjørrild  og 
mig. " 

„Jo  nok!"  svarede  Sten  Sture  barskt.  „Saa- 
ledes  ere  nu  engang  alle  Kvinder,  selv  de  bedste. 
Ofte  have  de  Svøb  under  Skød,  forborgne  Raad 
og  Tanker.  Slut  nu  Fred,  siger  jeg!  Men,"  føjede 
han  muntert  til,  „det  maa  ingen  Hønetred  være. 
Den  skal  gælde  baade  til  Lands  og  til  Vands  og 
maa  ikke  være  Skalkeskjul  for  nye  Rustninger." 

Gjørrild  gjorde  Sagen  kort  af,  idet  hun  gik  hen 

til  Fru  Kristine,  slog  sine  Arme  om  hendes  Hals 
og  gav  hende  et  hjerteligt  Kys,  som  blev  gengældt. 
Begge  vare  de  bevægede,  og  der  faldt  nogle  Taarer. 

„Det  maa  jeg  lide,"  sagde  Sten  Sture,  ,,der 
kom  Vand  nok  til  Fredens  Stadfæstelse." 

Men  Gjørrild  fik  til  sin  Sorg  snart  at  mærke, 
at  hendes  stolte  Frænkes  Taarer  ikke  vare  komne 
fra  hendes  Hjertes  Dyb.  Det  gamle  Tillids-  og 
Fortrolighedsforhold  mellem  dem  var  ikke  bleven 
genoprettet  ved  den  Omfavnelse.  Kun  naar  Sten 
Sture  selv  var  med  i  Laget,  følte  Gjørrild  sig  glad 
og  tryg. 


">' 


ELLEVTE   KAPITEL 
Slaget  ved  Brænnekipke. 


Sankt  Hansdags  Solen  skinnede  varmt  over  Stok- 
holm, da  den  store  danske  Flaade  stævnede  ind 
gennem  Skærgaarden.  Midsommerfestens  Glæde 
blev  denne  Gang  til  intet  for  Stokholms  Indvaanere. 
Det  varede  ikke  længe,  inden  Kartovernes  Drøn 
overdøvede  Klangen  af  Kirkeklokkerne,  som  ringede 
til  Messe. 

Paa  Kærnans  flade  Tag,  hvorfra  der  var  en 
vid  Udsigt,  stod  Sten  Sture,  lænede  sig  til  Ræk- 
værket og  stirrede  ud  over  B^^en  imod  S3^dost. 
Han  fæstede  Blikket  paa  Udmundingen  af  det  snævre 
Sund,  som  dannede  Indsejlingen  fra  Saltsøen,  og 
hvorfra  den  danske  Flaade  dukkede  frem,  først  Skib 
efter  Skib,  men  saa  i  mere  sluttet  Masse,  saa  at 
det  ikke  var  let  at  tælle  og  skelne  dem. 

Ved  hans  Side  stod  Føreren  for  Drabantvagten, 
Anders  Person,  en  høj,  kraftig,  velvoksen  ung  Kriger. 
Han  var  Søn  af  en  Dalbonde,  et  Pragteksemplar  af 

en  Dalkarl.  Han  havde  tjent  Sten  Sture  fra  den 
Tid  af,  da  baade  han  selv  og  hans  Herre  vare 
ganske  unge.  Ved  enhver  Lejlighed  havde  han  ud- 
mærket sig  ved  sit  Mod  og  sin  Snarraadighed,  og 
hans  Troskab  havde  staaet  sin  Prøve.  Sten  Sture 
havde  faaet  ham  meget  kær  og  stolede  paa  ham 
som  paa  ingen  anden.  Da  Anders  havde  udmærket 
sig  i  Slaget  ved  Vedla,  havde  Sten  Sture  belønnet 
ham  ved  at  gøre  ham  til  Høvedsmand  for  Drabant- 
vagten, Rigsforstanderens  Livvagt,  og  havde  ham 
ofte  om  sin  Person. 

„Brug  nu  dine  skarpe  øjne,  Anders,  og  tæl 
mig  de  Skibe,"  sagde  Sten  Sture. 

„De  ere  endnu  ikke  alle  klart  fremme,"  svarede 
Anders  efter  et  øjebliks  Betænkning,  „men  saa  vidt 
jeg  kan  skønne,  maa  der  være  paa  det  Lav  fir- 
sindstyve." 

„Slaar  det  til,"  sagde  Sten  Sture,  „da  kan  den 
Krigsmagt ,  Kong  Kristian  fører  imod  os ,  næppe 
være  større  end  syv  eller  otte  tusinde  Mand*  Jeg 
havde  ventet  et  større  Udslag  af  hans  Rustninger. 
Der  er  gaaet  saa  stort  Ry  af  dem." 

„Det  har  vel  bristet  ham  paa  Skibe,"  mente 
Anders.  „Nu,  er  der  ikke  flere  Folk,  da  faa  vi  let 
Bugt  med  dem." 

Mens  de  talte,   var  Fru  Kristine,   uden  at  Sten. 
Sture  lagde  Mærke  dertil,   kommen  op  paa  Taarnet 
for    at    se    den   fjendtlige  Flaades   Indsejling.     Hun 
var    ledsaget    af   sin    Søster,    Fru    Cæcilie   Eka    og 
nogle   andre   Kvinder^   hvem  Nysgerrigheden   havde 

ført  derop.  Gjerrild  var  ogsaa  med,  og  hun  fik 
saaledes  at  høre  Anders  Persons  Overslag  over 
Flaadens  Størrelse  og  Sten  Stures  Gisning  om 
Krigsmagtens  Styrke.  Da  mindedes  hun  Gerts  Brev, 
som  meldte  om  en  ikke  saa  lidt  større  Krigsmagt. 
Hun  turde  ikke  røbe  sin  bedre  Viden,  men  idet 
hun  beholdt  sin  Kundskab  for  sig  selv,  følte  hun 
sig  til  Mode  som  en  Forræderske.  Fru  Kristines 
Blik  faldt,  vistnok  ganske  tilfældigt,  paa  hende,  hun 
tog  Øjnene  til  sig  og  følte,  at  hun  blev  rød.  Da 
hun  saa  op,  blev  hun  var,  at  hendes  Frænke  iagt- 
tog hende  med  et  skarpt  Blik.  Sligt  maatte  Gjør- 
rild  nu  ofte  døje  i  de  kommende  Dage.  Hun  var 
Genstand  for  Mistanke  og  Iagttagelse. 

Imidlertid  var  den  danske  Flaade,  uden  at 
hindres  synderligt  af  Skydningen  fra  de  svenske 
Kartover,  kommen  tæt  ind  til  Byen,  og  Landsæt- 
ningen af  Tropperne  var  begyndt  paa  den  nordlige 
Kyst  af  Saltsøen.  Kongen  var  om  Bord  paa  Løven, 
et  af  Flaadens  største  Skibe.  Han  stod  oppe  paa 
Skibets  Agterkastel  med  Admiralen,  Gerts  Fader, 
ved  sin  Side.  Han  saa  oprømt  ud.  For  første 
Gang  siden  Dyvekes  Død  viste  han  et  glad  Aas3^n. 
Efter  at  han  i  nogen  Tid  havde  betragtet  Stads- 
muren og  Slottet,  som  ragede  op  i  den  nordlige 
Ende  ved  Helligaandsholmen,  sagde  han  til  Admi- 
ralen : 

„Unge  Hr.  Sten  har  gjort  sig  Flid  for  at  tætte 
sin  Rede;   men  de  Mure  ere  dog  ikke  noget  stærkt 

Værn  og  kun  bestykket  med  daarligt  Skyts,  vistnok 
hjemmelavet,  smeddet  Kram." 

„Ja,  Eders  Naade,'*  svarede  Admiral  Jens,  „den 
østlige  Side  er  den  svageste;  men  bemærk  Pæle- 
kransen med  Bommene,  som  ligge  foran;  og  Be- 
fæstningen ved  Porttaarnene  ser  mig  ud  til  at  være 
meget  stærk.  Kun  ad  de  to  smalle  Adgange  ved 
nordre  og  søndre  Port  kunne  vi  komme  derover. 
Den  Stad  tages  ikke  i  en  Haandevending." 

„Nu,  Hr.  Jens,  vi  faa  se!  Helst  tager  jeg  Tyren 
ved  Hornene,  kan  jeg  kun  faa  Knægtene  frem ;  men 
Udsigten  til  Stormsold,  om  de  tage  Staden,  vil  vel 
drive  dem.  Se,"  vedblev  Kongen  smilende,  idet  han 
pegede  paa  Gert,  som  stod  midtskibs  nede  ved 
Rælingen  og  stirrede  over  mod  Slottet,  „der  staar 
en,  som  gerne  gik  paa  den  Dag  i  Morgen,  om  han 
maatte  og  det  uden  Sold.  Eders  Søn  er  en  kæk 
Ungersvend,  som  tørster  efter  Daad.  Han  vil  sikkert 
lade   sine  Fæller   langt   tilbage,    naar  det  gaar  løs." 

„Nu,  Eders  Naade,"  svarede  Admiralen,  „at 
Gert  har  Mod  i  Brystet,  derom  nærer  jeg  ingen 
Tvivl.  Men  dog  tør  jeg  ikke  lade  det  være  uimod- 
sagt, at  han  hæves  paa  de  andres  Bekostning.  Noget 
drager  ham  i  denne  Krig,  som  har  større  Værd  for 
ham,  end  Stormsolden  for  Lansknægten." 

„Ej  saa,  hvad  kan  det  vel  være?" 

„En  Jomfru,  Eders  Naade,  som  han  har  kær. 
Hun  sidder,  maa  jeg  tro,  derovre  paa  Slottet,  hvor 
han  stirrer  hen." 

„Hvad,"  udbrød  Kongen  forundret,  „staar  Gerts 
Hu  til  en  svensk  Jomfru?" 

„Nu,"  svarede  Gerts  Fader,  „til  Hælvten  er 
hun  dansk.  Det  er  Gjørrild  Abrahamsdatter.  Hun 
drog  herop  med  sine  Forældre  for  tre  Aar  siden^ 
men  Faderen  er  død,  har  jeg  spurgt.  Fru  Else  og 
Børnene  maa  vel  saa  nu  være  her  under  deres 
Frænkes,  Fru  Kristines,  Værn." 

„Hvad,"  udbrød  Kongen,  idet  hans  Aasyn  for- 
mørkedes, „Povel  Laxmands,  den  Niddings,  Datter- 
datter? Plager  Fanden  Drengen?  Hvor  har  den  Abra- 
ham og  hans  Kvinde  ikke  plaget  mig  for  at  faa 
det  Gods  tilbage,  som  min  Hr.  Fader  med  Rette 
inddrog." 

„Nu,  Eders  Naade,"  svarede  Admiralen,  „jeg 
ser  ogsaa  helst,  at  Gert  giver  den  Jomfru  op.  Dog 
vil  jeg  sige,  at  Eders  Naade  maatte  ønske,  at  hver 
Mand  i  Hæren  havde  en  Hjertenskær  at  hente  i 
Stokholm.  Var  det  saa,  da  skulde  Stadens  Mure 
falde  som  Jerichos  fordum." 

„Saamænd,"  svarede  Kongen  formildet,  „der  er 
noget  i  det."   — 

Kongen  fik  imidlertid  ikke  sin  Villie  frem  med 
at  tage  Tyren  ved  Hornene.  Alle  de  Befalingsmænd 
i  Hæren,  hvis  Stemme  havde  nogen  Vægt,  raadede 
fra.  Stokholm  var  i  deres  øjne  uindtagelig.  De 
kunde  ogsaa  anføre  et  meget  vægtigt  Argument, 
nemlig  den  Omstændighed,  at  Kong  Kristians  Moder, 
Dronning  Kristine,  for  sytten  Aar  siden  med  kun 
fire    hundrede  Mand    i    otte  Maaneder   havde  holdt 

Stokholm  mod  gamle  Sten  Stures  overlegne  Strids- 
magt. De  raadede  til  at  afvente  et  Udfald  af  Be- 
sætningen, som  næppe  vilde  udeblive,  og  slaa  Fjenden 
i  aaben  Mark.  Sten  Stures  Bønder  vilde  ikke  kunde 
staa  sig  mod  den  danske  Hær,  hvis  Kærne  udgjordes 
af  krigsvante  og  øvede  Lansknægte. 

Kongen  føjede  sig,  men  da  Sten  Sture  for- 
sigtigt holdt  sig  tilbage,  tabte  han  Taalmodigheden, 
brød  op  fra  Brunkebjærg,  indskibede  atter  Hæren  og 
førte  den  over  til  Sødermalm,  hvor  han  lod  slaa 
Lejr.  Derfra  blev  Byen  heftigt  beskudt,  men  uden 
afgørende  Virkning,  og  et  Par  Stormløb  mod  det 
sydlige  Brotaarn  bleve  afslaaede  med  stort  Tab. 

Da  meldte  nogle  Spejdere  Maria  og  Magdalena 
Dag,  den  22.  Juli,  aarle  om  Morgenen,  at  Sten  Sture 
var  i  Fremrykning  med  en  stor  Hær.  Straks  be- 
sluttede Kongen  at  bryde  op  og  rykke  Fjenden  i 
Møde.  Hærene  stødte  sammen  allerede  ved  Brænne- 
kirke,  kun  en  halv  Mil  fra  den  danske  Lejr,  saa  at 
det  var  aabenbart,  at  Sten  Sture  havde  tilsigtet  en 
Overrumpling. 

Kampen  begj^ndte  paa  Afstand  med  stærk 
Skydning,  men  den  danske  Hærs  venstre  Fløj,  som 
bestod  af  Fodfolket,  rykkede  frem  og  bemægtigede 
sig  det  svenske  Skyts  trods  en  tæt  Pileregn  fra  Dal- 
karlenes Langbuer.  To  Gange  angreb  Svenskerne 
for  at  erobre  det  tilbage,  men  begge  Gange  trak 
de  det  korte  Straa,  og  anden  Gang  endte  det  med 
vild  F'lugt  ind  i  en  nærliggende  Skov.  De  Danske 
forfulgte  imidlertid   saa   hidsigt,   at  deres  Linier  op- 

løstes.  De  kæmpede  uden  Orden  i  spredte  Hobe, 
og  deraf  benyttede  Svenskerne  sig. 

Sten  Sture  havde  nemlig,  dækket  af  Skoven, 
atter  faaet  Samling  paa  sin  Hær,  brød  pludselig 
frem  og  gjorde  i  sluttet  Trop  et  kraftigt  Angreb, 
som  den  halvt  opløste  danske  Hær  ikke  kunde  mod- 
staa.  Den  maatte  vige,  og  Mandefaldet  var  saa 
stort,  at  Kongen  gav  Befaling  til  at  rykke  tilbage 
til  Lejren.  Dog  forfulgte  Sten  Sture  ikke,  thi  ogsaa 
hans  Hærs  Rækker  vare  blevne  stærkt  fortyndede, 
men  da  Svenskerne  havde  holdt  Valpladsen,  tilskrev 
de  sig  Sejren. 

Imidlertid  vare  nogle  af  de  danske  Ryttere, 
som  hidsigst  forfulgte  de  til  Skoven  flygtende  Sven- 
skere, blevne  afskaarne  ved  Sten  Stures  uventede 
Fremrykning.  Blandt  dem  var  Gert.  De  bleve  om- 
ringede og  kæmpede  nu  en  fortvivlet  Kamp  mod 
Overmagten.  Gerts  Sværd  lynede  til  alle  Sider,  og 
han  havde  allerede  fældet  flere  af  sine  Modstandere, 
idet  han  afslog  enhver  Opfordring  til  at  over- 
give sig. 

Da  kom  Sten  Sture  ridende  med  Gustav  Kri- 
stersen Vasa  ved  sin  Side  og  fulgt  af  Anders  Per- 
son med  en  Del  af  Drabantvagten.  Sten  Sture, 
som  var  forbitret  over  det  store  Mandefald,  raabte 
til  Anders  Person : 

„Rid  frem,  Anders,  med  dine  Folk,  grib  den 
vilde  Karl,  eller  hug  ham  ned." 

Det  lod  Anders  sig  ikke  sige  to  Gange,  thi 
Sten  Sture  havde  ikke  været  i  noget  Haandmænge, 

og  Anders,  som  maatte  følge  sin  Herre,  havde 
endnu  ikke  faaet  Sværdet  af  Skeden.  Xu  drog  han 
det,  gav  sin  Hest  af  vSporerne  og  red  løs  paa  Gert. 
Men  den  Kamp  varede  ikke  længe  og  fik  et  uventet 
Udfald.  Efter  at  Gert  heldigt  havde  afpareret  An- 
ders Persons  første  Hug,  gjorde  han  et  Udfald,  og 
hans  Slagsværd,  som  han  førte  med  begge  Hænder, 
ramte  hans  Modstander  i  Skulderen,  lige  ved  Halsen, 
og  trængle  dybt  ned.  Anders  sank  af  Hesten  uden 
at  give  en  Lyd  fra  sig.  Han  havde  faaet  sit 
Banesaar. 

Rasende  over  sin  Yndlings  Fald,  drog  Sten 
Sture  sit  Sværd  for  at  hævne  ham,  men  Gustav 
Kristersen  kom  ham  i  Forkøbet. 

„Lad  hellere  mig!"  raabte  han,  red  frem  og 
huggede  efter  Gerts  Hoved.  Det  Angreb  kom  saa 
uventet  og  hurtigt,  at  Gert  ikke  kunde  værge  for 
sig.  Sværdet  kløvede  hans  Hjælm  og  ramte  hans 
Hovedskal  med  en  saadan  Kraft,  at  han  sank  be- 
vidstløs af  Hesten.  Man  troede,  at  han  var  død, 
men  det  viste  sig  dog  snart,  at  der  endnu  var  Liv 
i  ham. 

Gustav  Kristersen  havde  først  ingen  Anelse  om, 
hvem  det  var,  han  havde  fældet,  men  han  fik  det 
at  vide  af  en  af  de  danske  Fanger.  Han  sagde  det 
til  Sten  Sture,  som  nu  kom  til. 

„Ho,  ho,  saa  det  er  ham!"  udbrød  Hr.  Sten, 
idet  han  saa  med  et  grumt  Blik  paa  Gert,  som  nu 
sad  oprejst  i  Græsset  med  blottet  Hoved,  mens 
Blodet   løb   ham   ned   over  Ansigtet.     ,,Hvi  sav  du 

ham  ikke  Naadestødet?  Men  vi  kunne  jo  gøre  det 
endnu." 

Sten  Sture  lignede  i  dette  Øjeblik  ikke  sig  selv, 
saa  vildt  var  hans  Blik. 

„Nej,  det  bør  ikke  ske!"  svarede  Gustav  Kri- 
stersen. „Han  har  jo  kun  værget  for  sig  i  ærlig 
Kamp.  Desuden  raader  jeg  nu  over  ham;  han  er 
min  Fange." 

Den  Fordring  kunde  Sten  Sture  efter  den  gæl- 
dende Krigsbrug  ikke  godt  afvise. 

„Saa  du  vil  have  Løsepengene,"  sagde  han 
med  et  barskt  Smil.  „Nu,  de  kunne  blive  høje  nok. 
Gert  Jensens  Fader  har  noget  i  Kisten.  Ikke  for 
intet  har  han  hærjet  vore  Kyster  og  plyndret  vore 
Skibe." 

„Nej,  det  er  ikke  det,"  svarede  Gustav  Kri- 
stersen. „Men  det  kunde  nok  lyste  mig  at  faa 
Jomfru  Gjørrilds  Hjertenskær  i  Forvaring  og  se, 
hvorledes  svensk  Kost  vil  smage  ham." 

Gustav  Kristersen  saa  ikke  god  ud,  mens  han 
sagde  dette,  men  Gert  kunde  i  sin  nuværende  Til- 
stand hverken  se  sin  Modstander  eller  skelne  Ordene. 

„Nu  saaledes,"  sagde  Sten  Sture.  „Tag  ham 
da  og  gør  med  ham,  hvad  du  vil  I"  Saa  sporede 
han  sin  Hest  og  red  derfra.  — 

Med  Slaget  ved  Brænnekirke  var  Felttogets  Ud- 
fald væsentlig  afgjort.  Belejringen  af  Byen  blev  vel 
i  nogen  Tid  fortsat,  men  uden  Virkning.  Baade 
Provianten  og  Pengene  slap  op,  Lansknægtene, 
som    ikke  fik   deres   Sold,    gjorde  Mytteri,   og   Stil- 

iingen  blev  saa  uholdbar,  at  Kong  Kristian  maatte 
bide  i  det  sure  Æble  og  aabne  Underhandlinger, 
det  vil  sige  bede  om  Fred.  Han  fik  sluttet  en 
Vaabenstilstand,  hvorved  han  opnaaede,  at  Hæren 
blev  forsynet  med  Fødemidler  og  reddet  fra 
Hungersnød. 

Derpaa  fortsatte  han  Underhandlingerne  og  gav 
sig  Mine  af,  at  han  virkelig  ønskede  en  fredelig 
Afgørelse.  Men  han  havde  noget  ganske  andet  bag 
Øret,  nemlig  ved  en  Sammenkomst  med  Sten  Sture 
at  overliste  ham  og  faa  ham  i  sin  Magt.  Hans 
Forbitrelse  over,  at  dette  vel  forberedede  og  med 
saa  store  Bekostninger  iværksatte  Felttog  var 
strandet,  kendte  ingen  Grænser.  Alle  de  onde 
Magter  vare  oppe  i  ham.  Han  vilde  ikke  drage 
bort  uden  paa  en  eller  anden  Maade  at  have  taget 
Hævn. 

Sten  Sture  holdt  sig  først  forsigtig  tilbage,  men 
til  sidst  indvilgede  han  dog  i  at  mødes  med  Kongen 
ved  Østerhaninge  Kirke,  som  laa  lige  overfor  Dalerø, 
hvor  den  danske  Flaade  laa  for  Anker.  Men  Kongen 
forlangte  til  sin  Betryggelse  seks  ansete  svenske 
Alænd  udsendte  som  Gidsler  til  Flaaden.  Dette 
skete,  men  ikke  desto  mindre  udeblev  Kongen  fra 
Mødet.  Han  foretrak  det  sikre  for  det  usikre,  lod 
Gidslerne  erklære  for  Fanger,  da  de  vare  komne 
om  Bord  paa  hans  Skib,  lettede  Anker  og  sejlede 
med  sit  Bytte  til  Danmark.  Ved  dette  Brud  paa 
sit  kongelige  Ord  og  det  givne  Lejde,  satte  han  en 
Plet  paa  sin  Ære,  som  aldrig  kunde  afvadskes.    Fra 

nu  af  faldt  det  svenske  Mænd  svært  at  tro  Kong 
Kristian.  Men  selv  frydede  han  sig  over,  at  han 
havde  faaet  Held  til  at  spille  sine  Modstandere 
dette  Puds. 

„Nu,  Hr.  Jens,"  sagde  han  til  Gerts  Fader,  da 
Flaaden  var  kommen  ud  i  rum  Sø,  „ganske  bytte- 
løse  drage  vi  dog  ikke  hjem." 

„Eders  Naade  maa  forlade  mig  det,"  svarede 
Jens  Ulfstand  djærvt,  „men  jeg  vilde  give  meget  til, 
at  dette  ikke  var  skeet.  Den  Slags  Krigspuds 
bringer  os  hverken  Ære  eller  Fordel." 

Kongen  for  ikke  op.  Han  saa  et  øjeblik  paa 
Hr.  Jens  med  sit  plirende  Blik  og  sagde  derpaa  i 
en  spydig  Tone: 

„Nu,  vi  maa  regne  eder  det  til  gode,  at  I  er 
i  ondt  Lune.  Det  er  haardt,  at  I  har  maattet  lade 
eders  Søn  blive  tilbage  i  Fjendevold." 

Et  Forsøg  paa  at  faa  Gert  løskøbt  af  Fangen- 
skabet, var  nemlig  bleven  afvist  med  den  Besked, 
at  hans  Saar  var  af  den  Beskaffenhed,  at  han  for 
Tiden  ikke  kunde  taale  at  transporteres. 

„Men  trøst  eder,"  føjede  Kongen  til.  „Han  er 
vel  nu  i  gode  Hænder  hos  sin  svenske  F'æstemø. 
Det  er  vel  hende,  der  holder  paa  ham.  Naar  hun 
nu  kun  ikke  faar  Held  til  at  gøre  en  svensk  Mand 
af  ham." 

„Nej,  Eders  Naade,"  svarede  Gerts  Fader  med 
Harme,  „I  skal  dog  ikke  leve  den  Dag,  da  I  faar 
at  se,  at  jeg  eller  nogen  af  mine  bryder  vor  Tro- 
skabsed og  svigter  eders  Fane."   — 

Blandt  de  svenske  Gidsler  var  Hemming  Gad 
og  Gustav  Eriksen  Vasa.  For  gamle  Hemming 
blev  Fangenskabet  skæbnesvangert,  thi  det  lykkedes 
Kong  Kristian  at  vinde  ham  for  sin  Sag,  og  han 
blev,  som  det  siden  vil  vise  sig,  en  Forræder  mod 
sit  Fødeland.  Men  i  unge  Gustav  Vasa  frelste  Kong 
Kristian  ved  sit  Krigspuds  netop  den  Mand,  som 
til  sin  Tid  skulde  blive  Sverriges  Befrier. 


TOLVTE  KAPITEL 

Gjørrilds  Søskendebarn. 

Gustav  Kristersen  havde  vist  sig  saa  menneskelig 
at  lade  Gerts  saarede  Hoved  forbinde,  saa  godt 
det  lod  sig  gøre,  og  da  han  var  kommen  nogen- 
lunde til  Samling,  blev  han  sat  op  paa  sin  Hest. 
Han  vidste  nu,  hvem  hans  Overvinder  var,  men 
ikke  at  han  var  Gustav  Kristersens  Fange  og  end 
mindre  at  denne  havde  kastet  sine  Øjne  paa  Gjørrild 
og  eftertragtet  hendes  Haand. 

Det  var  imidlertid  ikke  Gustav  Kristersens  Lej- 
lighed at  slæbe  sin  Fange  med  sig  nu.  Han  gav 
derfor  Befaling  til,  at  Gert  tilligemed  nogle  andre 
danske  Fanger  skulde  føres  til  Stokholm  og  fore- 
løbig indsættes  i  Kærnan. 

Det  blev  et  drøjt  Ridt  for  stakkels  Gert.  I 
Stedet  for  at  holde  sit '  Indtog  i  Stokholm  i  Kong 
Kristians  Følge  som  Sejrherre,  hvad  han  saa 
sikkert  havde  haabet,  kom  han  nu  som  en  usselig 
Fange,  blodig,  i  forrevne  Klæder,  berøvet  sin  Rust- 

ning  og  sit  Sværd.  Gustav  Kristersens  Svende 
havde  ikke  alene  afvæbnet  ham,  men  tillige  uden 
Betænkning  frataget  ham  alt  af  Værdi,  som  han 
havde  hos  sig.  Mens  Haansord  fra  den  udenfor 
Slottet  sammenstimlede  Mængde  lød  omkring  ham, 
blev  han  gennem  Porten  fort  ind  i  Slotsgaarden. 

Der  stod  oppe  paa  Vaaningshusets  Svale  en 
broget  Kreds  af  Kvinder,  hvis  livlige  Fagter  og 
højriøstede  Tale  vidnede  om,  at  de  danske  Fangers 
Indførelse  var  et  underholdende  Skuespil  for  dem. 
Datidens  Kvinder  vare  selvfølgelig  ikke  uden  Barm- 
hjertighed, naar  det  gjaldt.  Men  Livet  var  dengang 
en  haard  Skole,  som  staalsatte  dem.  De  vare  ikke 
ømtaalige  ved  at  se  andres  Lidelser,  alier  mindst 
naar  de  lidende  vare  Fjender. 

„Hvad  er  det  for  en  grim,  lang  Karl,  han  der 
paa  Hesten,"   sagde  Fru  Cæcilie  Eka. 

„Han  ligner  et  Spøgelse,  saa  bleg  han  er," 
sagde  gamle  Fru  Sigrid  Banner.  „Det  blodige 
Bind  om  Hovedet  giver  ham  et  ræddeligt  Ud- 
seende." 

„Ja,  han  har  faaet  sin  Bekomst,  Stakkel," 
sagde  FYu  Kristine  i  en  medlidende  Tone.  Som 
den  mest  dannede  af  dem  havde  hun  en  finere 
Følelse  end  de  andre. 

Da  lød  der  pludselig  et  Skrig  bag  ved  hende, 
hun  vendte  sig  om  og  saa  Gjørrild  staa  der  med 
et  dødblegt  Aasyn  og  et  stirrende  Blik.  Hun  rakte 
Haanden  frem,  som  om  hun  vilde  gribe  for  sig, 
vaklede    og    segnede    bevidstløs    om.     Nu    stimlede 

H,  F.  Ewald:  Kristian  den  Anden.  10 

alle  sammen  om  hende,  Fru  Sigrid  tog  sin  Lugte- 
flaske  frem  og  kastede  dens  Indhold  i  Ansigtet  paa 
Gjørrild.  Det  gjorde  sin  Virkning,  Gjørrild  aabnede 
Øjnene,  rejste  sig  halvt  op  og  saa  sig  om  med  et 
forvildet  Blik. 

„Hvad  skader  dig,  Barn,"  sagde  Fru  Cæcilie 
haardt,  idet  hun  greb  Gjørrild  i  Armen. 

„Hun  daanede  vel  af  Skræk,"  sagde  gamle 
Fru  Sigrid.  De  unge  Jomfruer  ere  nu  til  Dags 
skrøbelige.     De  taale  ikke  Syrnet  af  Blod." 

Gjørrild  blev  hjulpen  paa  Benene,  greb  Fru 
Kristines  Arm  og  sagde:  „Gaa  med  mig!"  Fru 
Kristine  førte  hende  saa  ind  paa  sit  Kammer,  hvor 
hun  sank  om  paa  en  Løjbænk  og  sagde  med  ry- 
stende Stemme: 

„Kristine,  han  paa  Hesten,  det  var  Gert!" 

„Ej  saa!"  svarede  Fru  Kristine  med  mere 
Forundring  end  Deltagelse  i  Tonen.  „Nu,"  vedblev 
hun  i  en  mildere  Tone,  „det  er  begribeligt,  at 
Synet  af  ham  maatte  r3^ste  dig.  Du  havde  ikke 
ventet  at  se  ham  komme  hid  paa  den  Vis  og  i 
den  Tilstand." 

Men  de  Ord  lød  i  Gjørrilds  øren  som  Spot. 

„Jeg  mærker,"  udbrød  hun  i  en  fortvivlet 
Tone,  „at  hos  dig  er  ikke  Barmhjertighed  at 
vente." 

„Ved  Guds  Moder  er  der  saa!"  sagde  Fru 
Kristine. 

„Da    vis    det  i    Gerningen!    Drag  Omsorg  for 

ham.     Lad    mig   komme   til   ham   og   trøste    ham  i 
hans  Elende." 

„Hør  nu  Fornuft,  Gjørrild,"  svarede  Fru  Kri- 
stine mildt  men  dog  fast.  „At  jeg  ikke  tør  lade 
dig  løbe  over  i  Kærnans  Fangerum,  det  er  en  given 
Sag.  Ikke  heller  tør  jeg  paa  egen  Haand  træffe 
nogen  Bestemmelse  om,  hvad  der  skal  gøres  med 
Gert  Jensen.  Det  maa  vente,  indtil  Sten  er  kommen 
hjem.  Men  jeg  skal  sørge  for,  at  din  Ven  bliver 
indlagt  i  et  eget  Rum  og  faar  god  Pleje,  det  lover 
jeg  dig." 

Dermed  maatte  Gjørrild  saa  slaa  sig  til  Taals. 
Men  da  Sten  Sture  den  næste  Dag  kom  hjem,  og 
Fru  Kristine  fik  at  viae,  at  Gert  havde  fældet 
Anders  Person,  da  skønnede  hun,  at  det  saa  sort 
ud  for  ham.  Hendes  Husbonds  Stemme  rystede  af 
Harme,  da  han  fortalte  hende  det. 

„Han  burde  bødet  med  Livet,"  sagde  han,  „og 
det  vilde  ogsaa  være  skeet,  hvis  ikke  Gustav  Kri- 
stersen var  kommen  imellem." 

„Det  vilde  kanske  været  bedst  baade  for  ham 
selv  og  en  anden,  om  det  var  skeet,"  svarede  Fru 
Kristine,  „men  hans  Død  vilde  jo  dog  ikke  bragt 
Anders  til  Live  igen." 

„Du  gør  mig  gal  med  den  Snak,"  udbrød  Sten 
Sture  med  en  Heftighed,  som  var  ganske  usædvanlig 
hos  ham.  „Jeg  kunde  gøre  det  endnu  og  støde 
ham  ned,  hvis  han  kom  mig  for  øje;  men  det  vil 
ikke  ske.  Han  er  Gustav  Kristersens  Fange.  Jeg 
har  intet  med  ham  at  skaffe." 

10* 

„Da  er  han  dog  bleven  ført  herind,"  svarede 
Fru  Kristine.     „Han  sidder  i  Kærnan." 

„Gør  han,''  udbrød  Sten  Sture,  idet  han  for 
op.  „Da  skal  han  fort,  inden  Solen  gaar  ned. 
Jeg  vil  ikke  have  ham  her." 

Men  nu  viste  det  sig,  at  Fru  Kristine  ikke  var 
hjerteløs. 

„Ja,  han  maa  herfra,"  svarede  hun,  „og  det 
tillige  af  den  Aarsag,  at  Gjørrild  er  her.  Jeg  vil 
ikke  kunne  holde  hende  fra  ham." 

„Gjørrild!"   udbrød  Sten  Sture. 

„Ja,  du  glemmer  nok,  at  han  er  hendes 
Hjertenskær." 

„Ha,  ha!"  lo  Sten  Sture  bittert. 

„Du  var  hende  god  før,''  vedblev  Fru  Kristine, 
„mere  end  jeg.  Svært  falder  det  mig  at  tilgive 
hende  den  halstarrige  Vedhængen  ved  hendes  danske 
Ven.  Men  hendes  Sorg  over  hans  Ulykke  er  over- 
vældende stor.  Jeg  har  fattet  Medlidenhed  med 
hende,  men  ikke  saaledes,  at  jeg  ønsker,  at  hun  og 
Gert  Jensen  skulle  komme  sammen,  tværtimod.  Jeg 
ønsker  ham  herfra  det  snareste  ske  kan.  Men 
just  derfor  huer  det  mig  ikke,  at  du  har  givet  ham 
Gustav  Kristersen  i  Vold." 

„Derved  er  ikke  at  rokke,"  svarede  Sten  Sture 
utaalmodigt. 

„Giv  Sagen  i  min  Haand.  Jeg  skal  nok 
komme  til  Rette  med  Gustav." 

„For  mig   gerne,"    svarede  Sten   Sture.      „Jeg 

er  lige  glad,  hvad  der  bliver  af  den  danske  Hvalp, 
naar  jeg  kun  ikke  faar  med  ham  at  skaffe." 

Men  da  Gustav  Kristersen  kom  til  Stede,  og 
Fru  Kristine  forebragte  ham  Sagen,  saa  viste  det 
sig,  at  han  paa  ingen  Maade  vilde  slippe  sit  Bytte, 
til  Trods  for,  at  det  voldte  ham  Udgift  at  holde 
paa  sin  Fange.  Fru  Kristine  brugte  imidlertid  hele 
sin  Indflydelse  til  at  skaffe  Gert  menneskelig  Be- 
handling, og  da  han  ikke  maatte  blive  paa  Slottet, 
var  der  i  Øjeblikket  ingen  anden  Udvej  for  Gustav 
Kristersen,  end  at  faa  ham  anbragt  i  Byen.  Der 
var  imidlertid  Pladsen  optagen  af  svenske  saarede, 
indtil  det  lykkedes  at  faa  ham  indlagt  i  Sorte- 
brødrenes Kloster,  som  laa  i  Byens  sydlige  Ende 
ved  Jern  torvet,  og  der  blev  han  plejet  af  den  læge- 
kyndige Klosterbroder  Anselmus.  Men  Fru  Kristine 
lod  til  Gustav  Kristersens  Beroligelse  Prioren,  Hr. 
Jakob,  vide,  at  han  skulde  staa  Hr.  Sten  til  Ansvar 
for  Fangens  Tilstedeblivelse. 

Ikke  saa  snart  havde  Gjørrild  faaet  at  vide, 
hvor  Gert  var  bleven  bragt  hen,  førend  hun  gav 
sig  til  at  bryde  sit  Hoved  med  at  udfinde  et  Middel 
til  at  sætte  sig  i  Forbindelse  med  ham.  Da  faldt 
hendes  Tanke  paa  hendes  gode  Ven,  Markus,  som 
havde  lovet  at  staa  hende  bi,  hvis  hun  engang 
skulde  komme  til  at  trænge  til  ham. 

Det  voldte  hende  ikke  mange  Betænkeligheder, 
at  Markus  let  kunde  gætte,  af  hvad  Art  hendes 
Forhold  til  den  danske  Fange  var,  og  at  han  maatte 
se  paa  Gert  med  en  Rivals  øjne.     Hun    havde  saa 

ringe,  eller  snarere  saa  store,  Tanker  om  den  gode, 
borgerlige  Yngling,  at  hun  satte  sin  Lid  til  ham  og 
ikke  tvivlede  om,  at  han  lige  fuldt  vilde  række 
hende  en  hjælpende  Haand. 

Hun  manglede  ikke  Redskaber  til  at  sætte  sig 
i  Forbindelse  med  ham.  Fru  Elses  Kammerpige 
iMartha  var  sit  Herskab  meget  hengiven.  Hun  var 
en  skaansk  Pige,  født  paa  Povel  Laxmands  Gods 
Valden,  og  uagtet  hun  endnu  ikke  var  tredive  Aar 
gammel,  havde  hun  kendt  Gjorrild  fra  dengang 
hun  var  lille.  Hun  havde  Gjerrilds  Fortrolighed 
som  en  Art  Fostermoder,  og  hun  var  tillige  dansk 
i  Sind.  Hun  ringeagtede  Sverrig  og  alt,  hvad  der 
var  svensk.  Ingen  kunde  være  villigere  end  hun  til 
at  hjælpe  Jomfru  Gjørrild  til  en  Sammenkomst  med 
sin  danske  Hjertenskær. 

Hun  havde  imidlertid  dog  trods  sit  Svenskerhad 
kastet  sine  øjne  paa  en  svensk  Karl,  Maans,  som 
var  i  Sten  Stures  Brød.  Han  var  Søn  af  en  vel- 
havende Bonde,  som  boede  i  Landsbyen  Skotteck 
ved  Bogesund  nede  i  Vestgotland.  Marthas  skønne 
blaa  Øjne  og  Smilehullerne  i  hendes  friske  Kinder 
havde  daaret  Maans.  Han  sprang,  hvorhen  det 
skulde  være,  naar  Martha  bød  det,  og  i  ham  havde 
Gjørrild  altsaa  en  villig  Budsvend. 

Imidlertid  maatte  hun  oppebie  en  gunstig  Lej- 
lighed, men  den  kom,  da  Hr.  Sten  og  Fru  Kristine 
en  Dag  i  Oktober  Maaned  forlod  Stokholm  og  drog 
ud  til  deres  Gaard  Penningby,  hvor  de  agtede  at 
blive  en  Ugestid.     Straks   blev  Maans  sendt  ned  til 

Gorius  Holstes  Gaard,  som  laa  paa  Jerntorvet  lige 
overfor  Sortebrødreklostret,  en  Omstændighed,  som 
Gjørrild  ikke  havde  undladt  at  tage  med  i  sin  Be- 
regning. Maans  medbragte  en  Seddel,  hvorpaa 
Gjørrild  havde  skrevet:  „Mag  det  saa,  at  min  Moder 
og  jeg  blive  budne  til  jert  i  Morgen.  Jeg  har  en 
Sag  af  Vigtighed,  som  jeg  maa  tale  med  eder  om 
i  Enrum."  Den  Seddel  blev  givet  til  Markus,  og 
da  han  af  Overbringeren  fik  at  vide,  fra  hvem  den 
kom,  var  han  ikke  sen  til  at  svare,  at  det  skulde 
ske,  som  Jomfru  Gjørrild  ønskede  det. 

Det  blev  en  stor  Glæde  for  Markus  den  næste 
Aften  at  se  sin  Moder  og  Fru  Else  sidde  sammen 
i  Storstuen.  Gorius  Holstes  Hustru,  Katharina,  var 
en  statelig  Kvinde,  og  bar  Prisen  for  Fru  Else  i 
Anstand  og  Værdighed.  Men  Gjørrilds  Moder  var 
heller  ikke  mere,  hvad  hun  havde  været.  Hendes 
Klager  over  Livets  Genvordigheder  sad  altid  løst 
hos  hende,  og  nu  udøste  hun  dem  i  fuldt  Maal  for 
Katharina,  idet  hun  mente  at  vise  sin  borgerlige 
Veninde  en  Ære  ved  den  Fortrolighed,  hun  undte 
hende. 

Markus  havde  saaledes  Gjørrild  for  sig  selv. 
Hans  Moder  havde  gennemskuet  ham,  hvad  hans 
Følelser  for  Gjørrild  Abrahamsdatter  angik,  men 
hun  lagde  ham  ingen  Hindringer  i  Vejen  for  at 
naa  det  Maal,  han  efter  hendes  Mening  eftertragtede. 
Heller  ikke  hans  Fader  havde  noget  imod,  at  han 
stilede  højt,  skønt  den  kloge,  verdenserfarne  Købmand 
tvivlede   om,   at    det   vilde   lykkes.     Men    hvad    Fru 

Else  angik,  da  havde  hun,  naar  hun  først  havde 
faaet  Tungen  paa  Gang,  ikke  Sans  for  noget  andet 
end  sig  selv. 

Markus  nød  ret  Sagernes  gunstige  Stilling.  En 
Fryd  var  det  for  ham  at  være  i  Gjørrilds  Nærhed, 
høre  hendes  milde  Røst  og  se  ind  i  hendes  straa- 
lende  Øjne.  Han  glemte,  at  hendes  Besøg  havde 
en  bestemt  Hensigt,  men  han  blev  snart  mindet 
derom.  Hun  bad  ham  nemlig  om  at  vise  hende 
det  skønne  Relikvieskrin,  som  hun  kun  havde  havt 
Lejlighed  til  at  betragte  flygtigt,  da  hans  Moder  i 
sin  Tid  lod  hende  se  det.  Det  stod  imidlertid  i 
Sideværelset,  og  der  gik  de  saa  ind,  idet  Gjørrild 
sagtelig  trak  Døren  til. 

Nu  underrettede  hun  uden  Tøven  Markus  om, 
hvad  det  gjaldt.  Han  fik  at  vide,  at  den  danske 
Fange,  som  var  bleven  indlagt  i  Klostret,  unge  Gert 
Jensen,  Kong  Kristians  Hofsinde,  var  hendes 
Søskendebarn,  og  at  det  laa  hende  paa  Sinde  at 
faa  ham  i  Tale. 

Hendes  Søskendebarn,  tænkte  Markus.  Nej, 
det  er  lidet  troligt,  der  have  vi  sikkert  Brev- 
skriveren, og  han  er  hendes  Hjertenskær.  Han 
stod  og  saa  paa  Gjørrild  med  et  saa  sørgmodigt 
Blik,  at  det  blev  hende  pinligt.  Det  milde  Blik 
ram.te  hende  haardere,  end  Bebrejdelser  vilde 
kunnet. 

„Kære  Markus,"  sagde  hun  hurtigt,  „er  det 
eder  imod  at  staa  mig  bi  i  den  Sag,  da  sig  det. 
Jeg  faar  saa  søge  Hjælp  et  andet  Sted." 

Men  det  viste  sig,  at  hun  havde  udtj^det  hans 
Tøven  med  at  give  Svar  fejlt.  Hans  Kærlighed 
var  som  en  rolig  men  dyb  Strøm,  der  ikke  lod 
sig  vende  eller  standse,  uagtet  han  vidste,  at  den 
aldrig  kunde  føre  ham  til  Maalet.  Han  sørgede 
over  sin  Vanskæbne,  men  tænkte  tillige:  er  jeg 
hende  til  Vilje  i  denne  Sag,  da  kan  jeg  for  en 
Stund  glæde  mig  ved  at  være  i  hendes  Xærhed. 

„Nej,"  sagde  han,  „I  har  handlet  rigtigt  i  at 
henvende  eder  til  mig.  „Jeg  har  lovet  at  være 
eders  Ven  og  staa  eder  bi,  og  jeg  vil  holde  mit 
Ord,  ja,  jeg  kan  ikke  andet.  Men,  kære  Jomfru 
Gjørrild,  hvad  I  der  vil,  er  ugørligt.  Eders  Frænde 
kan  ikke  komme  ud  til  eder,  da  han  bliver  strengt 
bevogtet,  han  er  jo  desuden  lidende  af  sit  Saar, 
og  I  kan  ikke  komme  ind  til  ham,  thi  ingen  Kvinde 
maa  træde  ind  over  det  Brødreklosters  Tærskel.'' 

„Jeg  maa  og  vil  se  ham,  Markus,  og  bringe 
ham  Trøst  i  hans  Kvide.  Dertil  staar  først  og 
fremmest  min  Hu.     Vi  faa  saa  siden  se." 

„Gør  mig  helst  straks  klog  paa,  hvad  der  skal 
følge  efter." 

„Gætter  I  ikke  det,  Markus?  Jeg  vil  hjælpe 
ham  til  Flugt." 

„Det  vilde  være  ulige  farligere^  end  det  første, 
kære  Jomfru  Gjørrild,  men  maa  desuden  holdes 
for  ugørligt,  da  den  unge  Herre  er  lidende  og  van- 
mægtig. " 

„Det  er  ingenlunde  sagt.  Det  er  nu  to  Maa- 
neder,    siden    han    fik    det   Saar    ved   Brænnekirke. 

Vi  blive  da  ved  det  første,  at  jeg  kommer  ind  og 
forvisser  mig  om  hans  Tilstand.  Og  jeg  vil  sige 
eder,  Markus,"  tilføjede  hun  med  et  kækt  Smil,  „at 
for  at  naa  det  Maal  vil  jeg  ikke  sky  at  trække  i  et 
Par  Hoser  og  en  Trøje  og  lade  mig  gøre  til  en 
Mand.  Jeg  vil  være  min  Broder  Povel,  han  er  jo 
nu  en  stor  Dreng;  men  hvem  i  Klostret  kender 
ham?" 

Hvor  stakkels  Markus  i  dette  øjeblik  misundte 
Fangen  i  Klostret !  Gerne  havde  han  taget  hans 
Saar  og  al  hans  Kvide  for  at  være  i  hans  Sted. 
Men  han  kunde  ikke  modstaa  Gjørrilds  Bønner,  og 
han  lovede  hende  da,  inden  de  skiltes,  at  han 
vilde  overveje  Sagen,  og  hun  skulde  saa  snart  høre 
fra  ham. 

Han  skønnede,  at  Gjørrilds  dristige  Plan  kun 
kunde  udføres  ved  hans  Faders  Bistand.  Den 
gamle  stod  sig  vel  med  Klostrets  Prior  Hr.  Jakob, 
der  var  en  dansksindet  Mand,  lige  som  han  selv. 
Kun  ved  at  vinde  Prioren  for  Sagen  kunde  det 
gaa,  mien  Spørgsmaalet  var,  om  Faderen  vilde  vove 
sin  Pels  for  den  Sags  Skyld,  thi  at  der  var  stor 
Risiko  derved,  derom  kunde  Markus  jo  ikke  tvivle. 
Men  til  sin  Forundring  fandt  han  den  gamle  villig, 
da  han  den  næste  Morgen  underrettede  ham  om 
Sagen.  Dog  blev  den  Redegørelse,  gamle  Gorius 
gav  til  bedste,  ikke  lystelig  for  Markus  at  høre  paa. 

„Ej,  ej,"  sagde  den  gamle,  idet  der  gled  et 
Smil  over  hans  brede  Ansigt,  „dette  er  et  Udslag 
af  din  Daarskab,    at   du   har   kastet  dine  øjne   paa 

en   fri,   ædelbaaren  Jomfru.     Bild    dig    det    ind,    at 
hun  giver  sig  hen  til  en  Klædehandlers  Søn!" 

„I  fejler  Fader,"  svarede  Markus  heftigt,  idet 
han  blev  rød.     „Jeg  nærer  ikke  den  Indbildning."  , 

„Jo,  jol"  vedblev  den  gamle  haardnakket.  „Det 
er  ikke  ilde  udtænkt  af  dig  at  hjælpe  Jomfru 
Gjørrilds  danske  Bejler  til  Flugt  for  at  blive  ham 
kvit.  Af  hvad  Aarsag  ellers  skulde  du  staa 
hende  bi?" 

„Af  Godhed  for  hende.  Fader  I" 

„Saamænd,  Markus,  det  kunde  vel  ligne  dig. 
Tossegod,  det  har  du  altid  været  og  havt  dit  eget 
Sind.  Du  er  ikke  som  andre  Ungersvende.  Xaar 
noget  tager  dit  Sind,  da  ser  du  hverken  til  højre 
eller  venstre  og  løber  paa  som  en  Blindebuk.  Det 
var  den  Elskov  til  Jomfru  Gjørrild,  som  drev  dig 
til  Vedla  for  at  fegte  paa  Svenskernes  Side,  og  det 
er  den  samme  Daarskab,  som  nu  faar  dig  til  at 
gaa  hende  til  Haande  i  denne  Sag." 

„Det  er  mig  ikl:e  om  at  gøre,  at  den  fremmes, 
Fader  I    Uvilligt  er  jeg  gaaet  dertil." 

„Hvad,  er  du  saa  lunken  en  Ven,"  udbrød 
Gorius  i  en  spydig  Tone.  „Xu,  Søn,  du  er  ikke 
kommen  til  den  urette,  idet  du  gik  til  mig,  og  nu, 
da  vi  forstaa  hinanden,  hvad  Jomfru  Gjørrild  angaar, 
da  vil  du  ikke  mistyde,  hvad  jeg  nu  gør.  Jeg 
tager  Sagen  i  min  Haand,  og  jeg  vil  sige  dig 
hvorfor.  Først  fordi  det  lyster  mig  at  spille  de 
svenske  Storhanser  det  Puds,  dernæst  af  den  Aarsag, 
at   Kong   Kristian,    naar   han    kommer   igen,    hvad 

han  visselig  gør,  vil  lønne  os,  fordi  vi  hjalp  en  af 
hans  Tjenere  til  Flugt,  dertil  en  saa  stor  Mands 
Søn,  som  denne  Gert  Jensen  er.  Jeg  skal  nok 
bringe  Sagen  i  Rigtighed  med  Prioren,  og  saa  vil 
det  hele  gaa  glat." 

Den  gamle  henfaldt  i  Tanker,  men  gav  sig 
saa  til  at  le. 

„Ha,  ha,  den  Jomfru  Gjørrild  er  min  Tro  ikke 
tabt  bag  af  en  Vogn,  og  hun  har  Alod  i  Brystet 
for  ti  Ungersvende.  Det  skal  blive  lysteligt  at  se 
hende  i  Trøje  og  Hoser!  Jeg  har  hendes  Størrelse 
paa  Øjemaal  og  skal  let  finde  en  Klædning,  som 
passer  hende." 

Da  Markus  kort  efter  kom  op  paa  Slottet  til 
Gjørrild  med  de  gode 'Efterretninger,  blev  hun  glad. 
Hun  takkede  ham  med  sit  lifligste  Smil  og  et  varmt 
Haandtryk. 

„Nu  gælder  det  kun  at  finde  paa,  hvorledes 
jeg  uhindret  skal  komme  ned  til  eder."  Hun  tænkte 
et  øjeblik  efter,  tog  saa  en  kostbar  Ring  af  sin 
Finger  og  sagde:  „Tag  den!  Jeg  vil  sige  til  min 
Moder,  at  jeg  maa  have  tabt  den,  da  jeg  i  Gaar 
Aftes  viste  eders  Moder  den.  Jeg  kommer  saa  i 
Eftermiddag  for  at  hente  den.  Men  jeg  kommer 
aabenlyst  og  med  Ledsagelse." 


TRETTENDE  KAPITEL 

Flugt. 


Der  blev  ikke  lagt  Gjørrild  Hindringer  i  Vejen  for 
hendes  Udflugt  ned  i  Byen.  Om  Eftermiddagen 
gik  hun  fra  Slottet  ned  ad  Kællargrænd,  over  Stor- 
torvet og  videre  ned  ad  Svartmansgade,  som  var 
den  nærmeste  Vej  til  Jerntorvet.  Ved  hendes  Side 
gik  Martha  og  efter  dem  fulgte  Maans  med  Sværd 
i  Bæltet.  Slotshøvedsmanden,  Oluf  Bjørnsen,  havde 
paa  Gjørrilds  Begæring  givet  hende  denne  for  paa- 
lidelig  ansete  Svend  til  Ledsagelse. 

Gjørrild  fik  imidlertid  ikke  nogen  venlig  Mod- 
tagelse af  Markus's  Moder.  Hun  mente,  at  det 
Eventyr,  som  Gjørrild  Abrahamsdatter  der  vilde  ud 
paa,  var  utilbørligt  og  usømmeligt.  Hun  fandt  det 
taabeligt  af  Sønnen,  at  han  saaledes  lod  sig  regere 
af  den  stolte  Jomfru,  der  vragede  ham,  og  hun  for- 
skrækkedes over,  at  hendes  ellers  saa  kloge  og 
sindige  Mand  vilde  indlade  sig  paa  et  saa  voveligt 
Foretagende  som  at  hjælpe  en  fornem  dansk  Fange 

til  Flugt.  Men  Gorius  var  Herre  i  sit  Hus,  og 
Hustruen  maatte  lystre.  Da  hun  lod  haant  om 
hendes  Mands  sikre  Forventning  om  Kong  Kristians 
Genkomst,  sagde  han: 

„Jeg  har  kendt  Hans  Naade  i  hans  unge  Dage, 
da  jeg  var  i  Kjøbenhavn,  og  ved,  hvad  Stof  der  er 
i  ham.  Hans  Vilje  er  som  Staal.  Ved  alle  de 
hellige  tre  Konger  i  Kølln,  jeg  tør  vove  min  ganske 
Formue  mod  en  Pending  paa,  at  jeg  vil  leve  den 
Dag,  da  han  vipper  Sten  Sture  af  Sædet  og  smykker 
sin  Isse  med  Sverrigs  Krone." 

Gjørrild  blev  ført  ind  i  Katharinas  Soverum  og 
omklædt  der.  Markus's  Moder  havde  ondt  ved  at 
dølge  sin  Forargelse,  men  hun  følte  sig  dog  af- 
væbnet, da  hun  saa,  hvor  uskyldigt  og  frimodigt 
Gjørrild  tog  Sagen.  Hun  er  som  et  Barn,  tænkte 
Katharina,  og  hun  maatte  tilstaa,  da  Omklædningen 
var  fuldbyrdet,  at  hun  aldrig  før  havde  seet  saa 
fagert  et  Syn.  I  den  korte  Trøje,  de  snevre  Hoser, 
med  en  Fjederbaret  paa  det  gule  Haar,  som  var 
ophæftet,  med  brune  Saffiansstøvler  paa  de  smaa 
Fødder  og  en  Dolk  i  Bæltet,  tog  Gjørrild  sig  for- 
tryllende ud.  Men  nu  viste  det  sig,  at  hendes  Blu- 
færdighedsfølelse  dog  ikke  var  sløvet. 

„Dette  er  ikke  noget  Syn  for  Mænd,"  sagde 
nemlig  Katharina,  idet  hun  tog  en  Kappe  frem  og 
hang  den  om  Gjørrilds  Skuldre. 

„Hav  Hjertens  Tak,  Katharina,  fordi  I  tænkte 
paa  det,"  sagde  hun.  „Nu  kan  jeg  fremtræde  mere 
frimodigt,  uden  Blussel." 

.,0g  saa  være  den  hellige  Karen  med  eder^ 
lille  Jomfru,  og  hjælpe  eder  vel  gennem  den  Spas," 
sagde  Katharina,  idet  hun  førte  Gjørrild  ind  i  Stor- 
stuen. 

Der  fandt  de  Gorius  selv  og  Markus,  som  stod 
rede  til  at  føre  Gjørrild  over  til  Klostret. 

„Hi,  hi!"  lo  Gorius,  da  Gjørrild  hurtigt  traadte 
ind  og  Kappen  fløj  lidt  til  Side,  saa  at  han  fik  et 
Glimt  af  hendes  skønne  Skabning  at  se.  „Xu  ligner 
I  en  Hofdreng  af  første  Skuffe.  Kun  er  eders  Lød 
for  fin,  og  de  friske  Læber  forraade  Jomfruen.  Men 
hvad  gør  det?  Hr.  Jakob  ved  Besked  og  vil  tage 
eder  for  god  nu,  da  I  har  ladet  Skørterne  blive 
hjemme." 

De  faa  Skridt  over  Ton'et  vare  snart  tilbage- 
lagte. Portbroderen  lukkede  op,  da  Markus  bankede 
paa,  og  kort  efter  bleve  de  indførte  til  Prioren  i 
hans  Kammer.  Han  modtog  Gjørrild  med  et  SmiU 
som  fik  hende  til  at  rødme,  men  han  gjorde  hende 
ikke  Pinen  lang.  Han  tiltalte  hende  som  Povel 
Abrahamsen  og  lod  hende  vide,  at  paa  Gorius 
Holstes  Forbøn  havde  han  givet  sit  Minde  til,  at 
det  ønskede  Besøg  i  Sygecellen  hos  den  danske 
Fange  maattte  finde  Sted,  men  dertil  føjede  han  dog 
en  Formaning  om  at  gøre  det  kort  af. 

Gjørrild  var  for  betaget  til,  at  hun  kunde  sige 
et  Ord.  Hun  vidste  næppe  af  sig  selv,  førend  hun 
var  kommen  ind  i  S3^gecellen,  og  Døren  var  bleven 
lukket  efter  hende.  Det  svømmede  for  hendes  øjne^ 
da  Gerts  ranke  Skikkelse  viste  sig  for  hende,  kende- 

lig  nok  trods  den  Skumring,  der  herskede  i  Cellen. 
Hun  havde  frygtet  at  finde  ham  henstrakt  paa 
Sygelejet,  men  der  stod  han,  rigtignok  mager, 
skæmmet  af  de  udstaaede  Lidelser  og  med  et  Plaster 
over  Panden,  men  hans  Holdning  viste  dog,  at  han 
var  i  Færd  med  at  genvinde  sine  Kræfter. 

Han  stirrede  forbavset  paa  hende.  Han  var 
aabenbart  ikke  bleven  forberedet  paa  Mødet.  Da 
kom  det  i  et  Nu,  med  et  Spring  var  hun  henne 
hos  ham.  Hun  slog  sine  Arme  om  hans  Hals, 
han  genkendte  hende,  og  deres  Læber  mødtes  i  et 
langt  Kys.  Saa  holdt  han  hende  ud  fra  sig,  Kappen 
faldt  af,  og  han  saa  hende  i  hendes  forvandlede 
Skikkelse. 

„Gud  og  alle  hellige  se  i  Naade  til  os,"  udbrød 
han,   „hvad  skal  den  Formumming  sige?" 

„Stir  ikke  saaledes  paa  mig,"  sagde  Gjørrild 
rødmende,  idet  hun  greb  Kappen  og  atter  indhyllede 
sig  i  den. 

Han  tog  imidlertid  fat  i  den  for  at  trække  den 
af  hende,  men  hun  veg  til  Side. 

„Nu  ingen  Uskikkelighed,  Gert,"  sagde  hun 
heftigt.  „Lad  os  nytte  den  korte  Tid,  mens  vi 
kunne  være  sammen,  til  noget  bedre  end  at  gantes. 
Det  gælder  din  Frelse.  Jeg  vil  hjælpe  dig  til  Flugt, 
om  det  er  muligt." 

„Gjørrild,"  udbrød  Gert  bevæget,  „jeg  havde 
ikke  ventet  noget  saa  stort  af  dig.  Tak  mit  Hjerte ! 
Men  vil  det  gaa?  Hvem  ere  dine  Hjælpere,  thi  ved 
egne   Kræfter    kan    du   da   ikke   sætte   det   i  Værk. 

Men  jeg  er  træt.  Kom,  tag  Sæde  her  paa  Løj- 
bænken hos  mig  og  giv  mig  Rede  paa  Sagen." 

Gert  fik  nu  at  vide,  hvem  det  var,  der  havde 
staaet  hende  bi,  og  da  han  hørte,  at  Gorius  Holste 
var  en  tro  Tilhænger  af  Kong  Kristian,  tvivlede 
han  ikke  om,  at  Sagen  forholdt  sig  rigtig.  Men 
da  han  ytrede  Tvivl  om,  at  han  havde  Kræfter  til 
at  flygte,  satte  hun  ham  ind  i  hans  Stilling,  som 
den  var.  Han  fik  at  vide,  at  han  var  den  Mands 
Fange,  som  havde  fældet  ham. 

„Gustav  Kristersen  vil  ikke  slippe  dig,"  sagde 
Gjørrild.  „Jeg  har  Grund  til  at  tro,  at  han,  naar  du 
er  bleven  karsk,  vil  slæbe  dig  ud  til  sin  Gaard  og 
tortere  dig  der." 

„Forbandet  være  han,  den  Nidding,"  udbrød 
Gert.  „Men  hvad  Aarsag  kan  han  have  til  at  handle 
saa  uridderligt  med  mig?" 

„En  Nidding  er  han  ikke,"  svarede  Gjørrild 
med  et  Smil.  „Men  han  er  nidkær  paa  dig.  Vid, 
at  han  har  bejlet  til  mig." 

Da  fik  Gert  et  Anfald  af  Skinsyge. 

„Ej  saa!"  udbrød  han  i  en  spydig  Tone.  ^^Ja, 
jeg  kan  tænke  mig,  at  du  er  en  efterstræbt  Jomfru. 
Det  kan  vel  hænde  sig,  at  du  giver  dig  til  sidst. 
Saa  svensk,  som  du  er,  da  ender  det  vel  med,  at 
du  bliver  hjemgift  her." 

„Nej,  aldrig  havde  jeg  troet,  Gert,  at  du  var 
saa  stor  en  Dosmer,"  udbrød  Gjørrild,  idet  hun  slog 
Hænderne   sammen.     „Er  det  ikke  Bevis   nok   paa 

min  store  Kærlighed  til  dig,  at  jeg  har  vovet  saa 
meget  for  din  Skyld  og  nu  sidder  her  hos  dig?" 

Men  Gert  følte  sig  ikke  beskæmmet. 

„Giv  Beviset  fuldt  ud,"  sagde  han,  idet  han 
greb  hendes  Haand;   „flygt  med  mig!" 

Gjørrild  lod  ham  beholde  Haanden  i  nogle  øje- 
blikke, men  tog  den  saa  til  sig. 

„Nej,  Gert,"  sagde  hun  saa,  „det  gør  jeg  ikke. 
Jeg  maa  bruge  min  Forstand." 

„Gid  du  havde  lidt  mindre  af  den,"  udbrød 
Gert  utaalmodigt. 

„Hør  mig  dog.  Ven!"  sagde  Gjørrild  sindigt  og 
fast.  „Først  vilde  jeg  blive  dig  som  en  Klods  om 
Foden  og  hindre  din  Flugt.  Men  hvad  vilde  saa 
dine  Frænder  tænke  om  mig,  naar  jeg  uskikkeligt 
var  løben  gennem  Landet  med  dig?  De  vilde  ikke 
holde  mig  for  værdig  til  at  være  en  god  Mands 
Hustru.  Dertil  vilde  saa  komme  min  stakkels  Moders 
Sorg.     Nej,  Gert,  det  bør  ej  ske!" 

„Gjørrild,"  sagde  Gert  bevæget,  „alt  det  har 
intet  paa  sig.  Det  vil  jævne  sig.  Det  bæres  mig 
for,  at  naar  vi  lade  denne  Lejlighed  gaa  tabt,  da 
ville  vi  komme  til  at  bøde  haardt  derfor.  Skulde 
det  ske,  da  drag  dig  til  Minde,  at  Skylden  er  din 
og  ikke  min." 

„Nej,  Gert,"  svarede  Gjørrild  efter  et  Øjebliks 
Usikkerhed,  „min  Skyld  vil  blive  større,  om  jeg  ved 
at  hænge  paa  faar  din  Flugt  til  at  strande.  Hvad 
Fremtiden    vil    bringe,    det   ved   kun   den   alvidende 

Gud.  Alen  det  tror  jeg  dog,  at  du,  hvordan  det 
saa  gaar,  engang  vil  takke  mig  for,  at  jeg  stod  fast 
og  reddede  min  Ære." 

„Din  Kærlighed  er  mig  mere  værd  end  Æren," 
sagde  Gert  lidenskabeligt,  drog  hende  til  sig,  k3^ssede 
og  kærtegnede  hende.  „Al  Lyst  til  at  flygte  er  nu 
forgaaet  mig." 

Gjørrild  gengældte  hans  Kærtegn  med  Ømhed, 
og  det  lykkedes  hende  tilsidst  at  snakke  ham  til 
Rette.  Han  indsaa,  at  det  var  Galskab  at  blive 
paa  Trods.  Han  lovede  at  ville  følge  den  Anvis- 
ning, han  vilde  faa,  og  troede  nok,  at  han  havde 
Kræfter  til  at  flygte,  naar  han  fik  fornøden  Bistand. 

„Saa  være  Gud  og  alle  hellige  med  dig  og 
bringe  dig  lykkeligt  ned  til  Danmark,"  sagde  Gjør- 
rild tilsidst,  idet  Taarerne  brød  frem.  „Jeg  vil  bede 
til,  at  vi  snart  maa  sees  og  at  det  vil  blive  i  Fred." 

„Vent  ikke  det,  Gjørrild,"  svarede  Gert  med 
et  funklende  Blik.  „Komme  vi  igen,  hvorom  jeg 
ikke  tvivler,  da  vil  det  blive  med  end  større  Magt 
og  med  Hævnens  Sværd.  Da  vil  du  sidde  midt  i 
det  og  maa  tage  det,  som  det  bliver." 

De  bleve  nu  afbrudte  af  Broder  Anselmus, 
som  brummede  over,  at  Samtalen  havde  varet  saa 
længe. 

„Nu  har  I  gjort  nok,"  sagde  han  til  Gjørrild, 
„for  at  nedbryde,  hvad  jeg  med  stor  Omhu  har  ud- 
rettet.    Se,  han  blusser  af  Feber." 

„Vist  ikke,"  sagde  Gert,  da  Gjørrild  gik,    „jeg 

er  karskere  end  nogen  Sinde.  Jeg  blusser  af  Sund- 
hed."  — 

Da  Gjørrild,  fulgt  af  Markus,  som  havde  ventet 
paa  hende,  velbeholden  var  komnnen  over  til  Gorius' 
Hus,  skyndte  hun  sig  med  at  aflægge  sin  Mands- 
klædning  og  følte  stor  Lettelse  ved  at  blive  den 
kvit.  Derpaa  havde  hun  en  lang  Samtale  med 
gamle  Gorius,  som  havde  brugt  Tiden,  mens  hun 
var  ovre  i  Klostret.  Da  han  havde  hørt  Gjørrilds 
Beretning  om  Gerts  Tilstand,  sagde  han: 

„Vel,  det  lader  altsaa  til,  at  den  unge  Herre 
kan  taale  Farten.  Men  det  har  jeg  straks  tænkt, 
at  han  maa  have  en  Ledsager  og  ikke  fl^^e  alene. 
Han  er  jo  og  ganske  ukendt  med  Landet.  Jeg 
mener  at  have  fundet  Manden,  og  det  er  Maans, 
den  Svend,  som  fulgte  eder  hid.  Jeg  gav  mig  i 
Snak  med  ham,  og  det  kom  snart  frem,  at  han 
ikke  er  tilfreds  med  sin  Tjeneste.  Han  er  nu  ogsaa 
en  Vestgote  og  ikke  rigtig  svensk.  De  Folk,  som 
bo  nede  ved  Grænsen,  ere  halv  danske." 

„Det  har  dog  vist  virket  paa  ham,"  sagde 
Gjørrild  med  et  Smil,  „at  han  her  i  Stockholm  er 
kommen  det  danske  nærmere,  fordi  vor  Martha  har 
vundet  hans  Hjerte.  Hun  er  en  dansk  Pige  og 
hader  alt  svensk." 

„Ej,  det  kan  ikke  være  bedre,"  udbrød  Gorius. 
„Lad  hende  tage  ham  i  Skole,  saa  giver  han  sig 
nok.  Og  lad  mig  saa,  kære  lille  Jomfru,  til  eders 
Beroligelse,    hvad    Følgerne    angaar,    sige    eder,    at 

eders  Vens  Flugt  ikke  er  saa  farlig  en  Sag,  som 
vi  havde  Grund  til  at  tro.  Prioren  er  kommen 
efter,  at  Gert  Jensen  ikke  er  Hr.  Stens  Fange,  men 
Gustav  Kristersens,  og  at  Hr.  Sten  ikke  vil  tage 
sig  det  nær,  at  han  undrender." 

„Det  første  har  jeg  længe  vidst,"  sagde  Gjør- 
rild,   „men  ikke  det  andet." 

„Da  skal  det  dog  være  saa,"  svarede  Gorius, 
„og  det  er  dette,  der  har  fjærnet  Priorens  Betænke- 
ligheder. Gustav  Kristersen  vil  jo  nok  gøre  Aliarm, 
naar  han  hører,  at  Fuglen  er  fløjet,  men  der  vil 
ikke  komme  stort  ud  af  det." 

Beroliget  gik  Gjørrild  tilbage'  til  Slottet  og  gav 
sig  straks  i  Lag  med  Martha,  som  uden  Betænkning 
gik  ind  paa  Sagen,  og  det  faldt  hende  ikke  svært 
at  vinde  Maans.  Hun  forestillede  ham,  hvilke  usle 
Kaar  han  havde  i  Sten  Stures  Tjeneste.  Naar 
han  frelste  Gert  Jensen  og  gik  i  hans  Brød,  da 
vilde  han  faa  glimrende  Udsigter  til  at  komme  til 
Vejrs.  Vel  gjorde  Maans  nogle  Indvendinger,  men 
da  Martha  saa  truede  med  at  slaa  Haanden  af  ham, 
gav  han  sig  straks. 

Maans  var  saa  snild  selv  at  sørge  for,  at  han 
ikke  skulde  blive  savnet.  Han  bad  nemlig  Slots- 
høvedsm.anden  om  Orlov  for  at  drage  ned  og  be- 
søge sine  Forældre  i  Skotteck.  Det  fandt  Høveds- 
manden var  en  rimelig  Begæring,  og  da  Maans 
altid  havde  vist  sig  flink  og  paalidelig,  blev  der  be- 
troet  ham   en  Hest   til  at   ride  paa.     Anden  Dagen 

efter  red  han  saa  ud  af  Bjæn  S3^d  paa,  standsede 
dog  et  Øjeblik  ved  Gorius  Holstes  Hus  og  lod  Markus, 
som  straks  kom  frem,  vide,  at  han  ved  Midnatstide 
vilde  være  ved  Pælebommen  med  en  Baad.  Gorius 
havde  lovet  at  skaffe  Nøglen,  og  saa  vilde  Flugten 
gaa  let  fra  det  ikke  langt  fra  Stranden  liggende 
Kloster.  Nu  da  der  var  Fred  og  ingen  Fare,  blev 
der  ikke  holdt  Vagt  paa  Stadsmuren,  og  Port- 
vægterne udviste  den  største  Ligegyldighed.  De 
sov  gerne  sødelig  om  Natten,  trygge  ved,  at  Vinde- 
broerne vare  ophejsede;  og  da  Klostrets  Dør  aab- 
nedes  villigt  for  Gert,  saa  var  det  ikke  vanskeligt 
at  sætte  den  Flugt  i  Værk. 

Men  Gjørrild  og  hendes  Venner  i  Stokholm, 
de  vidste  længe  ikke  mere  end  det,  at  Gert  var 
sluppen  bort.  Saa  ventede  de  med  Spænding  paa, 
hvad  der  vilde  ske;  men  det  gik,  som  Gorius  havde 
forudsagt.  Gustav  Kristersen  rasede,  men  Sten  Sture 
spottede  ham. 

„De  Løsepenge  gik  du  Glip  af,"  sagde  han, 
„og  det  var  dog  fornemmelig  dem,  du  eftertragtede." 

Dog  var  Sten  Sture  nødsaget  til  at  lade  Prioren 
høre,  at  han  ikke  havde  vogtet  bedre  paa  sin  Fange. 
Men  den  snilde  Hr.  Jakob  klarede  for  sig  ved  at 
sige,  at  han  intet  havde  anet,  førend  Fangen  var 
flygtet.  Dog  var  det  bagefter  blevet  klart  nok, 
hvorledes  det  var  gaaet  til,  thi  en  af  Klostrets  Læg- 
brødre var  forsvunden  med  det  samme.  Han  maatte 
altsaa,    formodentlig   ved   Løfte    om  stor  Belønning, 

have  hjulpet  Fangen  bort.  Dette  var  for  saa  vidt 
sandt,  som  en  Lægbroder  virkelig  var  gaaet  med  i 
Baaden,  havde  hjulpet  Maans  med  at  ro  den  over 
til  Sødermolen  og  derefter  fulgt  Flygtningene  et  godt 
Stykke  paa  Vej,  men  et  Par  Dage  efter  var  han 
vendt  tilbage  til  Klostret. 

At  Gert  var  sluppen  væk,  og  at  Sagen  ikke 
blev  videre  efterforsket,  det  var  naturligvis  en  stor 
Beroligelse  for  Gjorrild,  men  dog  blev  det  en  pine- 
fuld Tid  for  hende.  At  Fru  Kristine  lod  hende 
mærke,  at  hun  nærede  Mistanke  til  hende  for  at 
have  vidst  Besked  om  Gerts  Flugt,  det  tog  hun  sig 
ikke  saa  nær,  men  den  Kulde,  som  Sten  Sture  nu 
viste  imod  hende,  bedrøvede  hende  dybt.  Hendes 
højsindede  Frændes  Godhed  for  hende  var  jo  det, 
der  især  havde  holdt  hende  oppe.  Pinligt  var  det 
ogsaa  for  hende  at  høre  med  hvilken  Foragt  de 
andre  Kvinder  omtalte  Gert.  De  gjorde  det  aaben- 
bart  for  at  krænke  hende  og  straffe  hende,  fordi 
hun  holdt  fast  ved  sin  danske  Hjertenskær. 

Hendes  eneste  Trøst  var  at  komme  ned  til 
Gorius  Holstes.  Kun  der  kunde  hun  tale  frit,  kun 
der  mødte  der  hende  Deltagelse,  og  da  især  hos 
Markus.  Han  var  i  Sandhed  hendes  \^en.  Dyb 
var  hendes  Taknemmelighed  mod  ham,  og  det  var 
hendes  inderlige  Ønske,  at  hun  engang  kunde  faa 
Held  til  at  vise  det  i  Gerningen. 

Dog  havde  hun  svage  øjeblikke,  da  Gerts 
Udsagn    om,    at  Krigen    vilde    bryde    løs    paa  ny, 

ængstede  hende,  og  da  tvivlede  hun  om,  hvor  vidt 
hun  havde  handlet  rigtigt  i  at  blive  og  ikke  flygte 
med  Gert.  Men  et  Blik  paa  hendes  skrøbelige  og 
forsagte  Moder,  og  hendes  Søskendes  jublende 
Glæde,  naar  hun  tog  sig  af  dem  og  legede  med 
dem,  gav  hende  Svar  og  fjernede  enhver  Tvivl. 


FJORTENDE  KAPITEL 
Hvop  Gert  hørte  hjemme. 


Gerts  Flugt  gik  besværligt  og  var  ingenlunde 
farefri.  V'el  fik  han  en  Hest  at  ride  paa,  thi 
Gorius  Holste  havde  forsynet  Maans  rigeligt  med 
Penge,  men  han  havde  især  i  Beg3mdelsen  svært 
ved  at  holde  sig  i  Sadlen,  saa  mat  var  han  efter 
sit  lange  S3'geleje.  Ofte  maatte  der  holdes  Rast, 
og  saaledes  tog  det  over  en  Maaned  at  naa  ned 
til  Bogesund.  Men  han  kom  dog  i  god  Behold  til 
Landsbyen  Skotteck,  hvor  Maans  Fader  boede.  Der 
slog  han  sig  til  Ro,  indtil  han  nogenlunde  var 
kommen  til  Kræfter,  drog  saa  videre  og  slap  først 
i  det  nye  Aar  lykkeligt  over  Grændsen.  Dog  var 
det  endnu  en  lang  Rejse  til  Fædrenehjemmet,  Glim- 
minge,  hvorefter  han  naturligvis  stilede.  Han  var 
saa  udmattet,  da  han  naaede  dertil,  at  han  maatte 
søge  Sengen,  og  der  gik  et  halvt  Aar,  inden  han 
fuldkomment  havde  genvundet  sine  Kræfter. 

Hans  Tilsynekomst  vakte  naturligvis  stor  Glæde 

i  Hjemmet,  og  der  blev  vist  ham  al  mulig  Kær- 
lighed og  Omhu.  Med  Begærlighed  lyttede  de  alle 
til  Fortællingen  om  hans  Eventyr,  og  de  priste 
Gjørrild  for  den  Kækhed,  hun  havde  vist  ved  at 
hjælpe  ham  til  Flugt.  Men  hvad  Gerts  Moder,  Fru 
Margrethe,  angaar,  da  formildedes  hun  først  ved  at 
høre,  at  Gjørrild  havde  vægret  sig  ved  at  flygte 
og  løbe  gennem  Landet  med  Gert. 

Gerts  bedste  Selskab  i  hans  Vanmagtstid,  det 
var  hans  ældre  Broder  Arvid,  den  høje  kaldet, 
fordi  han  var  en  af  de  højeste  Mænd  i  Landet.  I 
hans  Kæmpelegeme  boede  en  god,  taalmodig  Sjæl, 
og  skønt  han  syntes  noget  sløv  og  ligegyldig,  havde 
han  dog  mere  Forstand  end  de  fleste.  For  ham 
kunde  Gert  udøse  sin  Harme  over  det  sidste  elendige 
Felttog  og  rase  saa  meget,  som  han  vilde.  Et  lille 
tørt  Ord  af  Arvid  gjorde  større  Virkning  paa  ham, 
end  en  lang  Formaningstale  af  Faderen. 

Han  var  kommen  hjem  fra  det  sidste  Felttog 
med  Gigt  i  sine  Lemmer,  var  bleven  skrøbelig  og 
vranten.  Han  betragtede  sin  Krigsbane  som  endt, 
men  han  trøstede  sig  ved  at  sige,  at  det  var  en 
Lykke  at  kunne  blive  hjemme,  naar  det  atter  gik 
løs;  thi  der  var  aldrig  kommet  andet  end  Elende 
ud  af  de  Krigstog  op  i  Sverrig,  og  det  vilde  sikkert 
blive  jo  længere  des  værre.  Han  ønskede  da  ogsaa, 
at  Gert  skulde  blive  hjemme,  men  det  vilde  Gert 
ikke  høre  Tale  om. 

Ud  paa  Høsten  drog  han  til  Kjøbenhavn  for 
at     melde     sig     til     Tjeneste     hos     Kongen.      Der 

fandt  han  alt  i  Bevægelse.  Byen  var  fuld  af 
fremmede  Lejetropper,  baade  tyske,  franske  og 
skotske.  Der  blev  rustet  i  en  Maalestok,  som 
ikke  havde  været  kendt  siden  \'aldemarernes 
Dage,  men  Landets  egne  Børn  udgjorde  nu  den 
mindste  Part  af  Hæren.  Krigen  var  bleven  et 
Haandværk,  som  krævede  større  Vaabenfærdighed 
og  Sammenhold  i  Slaget,  end  den  underkuede  og 
fra  Brugen  afvænnede  Bonde  kunde  yde.  Kun 
Lensmændene  med  det  svære,  kostbare  Rytteri  blev 
udbudt.  Alt  Fodfolket  bestod  af  Lejesvende;  men 
de,  der  fik  Lov  til  at  blive  hjemme,  maatte  bøde 
med  Pungen. 

Der  udkrævedes  en  meget  stor  Sum  Penge  til 
at  rejse  en  Hær,  som  denne,  paa  mindst  t3've  tu- 
sinde Mand,  og  i  lang  Tid  udrede  den  høje  Sold 
til  Lejesvendene.  Kun  ved  uhyre  An.strengelser 
lykkedes  det  Kongen  at  skaffe  Midlerne  til  Veje. 
Han  afpressede  sin  paaholdende  Svoger,  Kejser  Carl, 
en  Part  af  Dronning  Elisabeths  resterende  Medgift, 
han  laante  hos  Rigets  Adelsmænd  og  Borgere  og 
satte  Krongods  i  Pant  over  en  lav  Sko.  Uden 
Betænkning  styrtede  han  sig  i  en  bundløs  Gæld  og 
tyngede  sine  Undersaatter  saa  haardt  med  Skatter, 
at  de  næppe  kunde  bære  dem.  Det  danske  Folk 
fik  at  føle^  hvilken  tung  Arv  Dronning  Margrethe 
havde  efterladt  sine  Efterfølgere,  idet  hun  lod  sig 
paasætte  den  svenske  Krone  og  prøvede  paa  at 
forene  det,  som  ikke  vilde  være  sammen. 

Da  Gert   kom.   op   i  Kongens  Forværelse,    blev 

han  straks  omringet  af  sine  Fæller,  de  andre  Sinder, 
som  aller  sidst  havde  ventet  at  se  ham.  De  frittede 
ham  ud  om  hans  Eventyr  og  vare  temmelig  nær- 
gaaende  med  deres  Spørgsmaal,  men  de  fik  kun 
korte  Svar,  og  han  udfriedes  snart  af  den  Krydsild, 
thi  han  maatte  ikke  vente  længe,  inden  han  fik 
Foretræde. 

Kong  Kristian  sad  i  sin  Hyndestol  ved  sit 
Skrivebord  og  trommede  med  Fingrene  paa  Bord- 
pladen.    Han  saa  ikke  rigtig  god  ud. 

„Nu,  er  du  der,  Gert,"  sagde  han  temmelig 
koldsindigt,  „Det  er  os  kært  at  gense  dig  karsk 
og  frank.  Men  sig  mig  dog,  føjede  han  til  med  et 
Smil,  „hvorlunde  gik  det  dig  med  din  svenske 
Hjertenskær.     Bjergede  du  hende?" 

„Nej,  Eders  Naade,"  svarede  Gert,  „ganske 
det  modsatte  skete.  Det  blev  hende,  som  bjergede 
mig!" 

„Ej  saa!    Lad  os  høre,  hvorlunde  det  gik  til." 

Gert  aflagde  saa  en  Beretning  om  alt,  hvad 
der  var  hændet  ham  lige  fra  Slaget  ved  Brænne- 
kirke  og  indtil  Hjemkomsten  til  Glimminge,  men 
han  gjorde  det  kort,  saaledes  som  han  vidste,  at 
Kongen  vilde  have  det.  Kongens  Mine  formørkedes, 
da  Gert  omtalte  sin  Kamp  paa  Valpladsen  ved 
Brænnekirke. 

„Du  har  fægtet  som  en  Mand,  Gert,"  sagde 
han,  „men  det  var  dog  Lensrytterieis  fordømte 
Hidsighed    i    at    fare    paa,    som    spredte  Hæren   og 

voldte  Ulj'kken,  og  du  maa,  kan  jeg  skønne,  have 
været  en  af  de  fremmeste  i  Flokken." 

„Det  er  muligt,  Eders  Naade,  at  jeg  har  fejlet 
deri,  men  jeg  har  ogsaa  maattet  bøde  derfor." 

„Sandt  nok,"  sagde  Kongen  og  føjede  til  med 
et  Smil,  „og  det  vilde  gaaet  dig  end  værre,  havde 
du  ikke  havt  den  Jomfru  i  Ryggen.  Jeg  maa  lade 
Gjørrild  Abrahamsdatter,  at  hun  har  vist  sig  tro  og 
at  hun  ikke  slægter  sin  Morfader,  Povel,  den  For- 
ræder, paa.  Jeg  skal  mindes  det,  naar  hun  engang, 
jeg  haaber  snart,  stedes  for  mig  paa  Stokholm  Slot. 
Og  jeg  skal  lønne  Gorius  Holste  for  hans  Konge- 
troskab. Men  det  skal  nok  vise  sig,  naar  vi  faar 
taget  Brodden  fra  Sten  Sture  og  hans  Slæng,  at 
der  er  flere  Mænd  af  den  Sort  i  Sverrig." 

Derpaa  spurgte  Kongen'  til  den  gamle  paa 
Glimminge  og  viste  ikke  Tegn  til,  at  han  bar  Xag 
til  Admiralen  paa  Grund  af  den  Frimodighed,  hvor 
med  denne  havde  dadlet  Gidslernes  Bortførelse. 
Gert  havde  faaet  dette  at  vide  og  ventede  intet 
godt  deraf,  men  det  var  nu  saaledes  med  Kong 
Kristian,  at  af  sine  Venner,  hvis  Troskab  var 
prøvet,  kunde  han  taale  meget. 

Gert  var  da  vel  tilfreds  med  den  Modtagelse, 
han  havde  faaet  af  sin  Herre  og  Konge,  men  han 
savnede  noget,  et  Ord  om,  naar  Hæren  skulde 
bryde  op  og  rykke  ind  i  Sverrig.  Han  fik  det  dog 
frem  ved  at  udtale  sin  Glæde  over,  at  Udrust- 
ningerne vare  saa  vidt  fremmede,  og  at  Felttoget 
vel  snart  vilde  blive  aabnet. 

„Ikke  førend  om  nogle  Maaneder,"  svarede 
Kongen.  „Skønt  det  skal  Gud  vide,  at  jeg  helst 
slog  den  hele  Bande  løs  straks.  Vi  have  havt 
ondt  ved  at  holde  Styr  paa  de  vilde  Karle,  som  vi 
have  liggende  her  i  Staden." 

Der  havde  nemlig  været  en  alvorlig  Tumult 
og  blodige  Sammenstød  mellem  de  tyske  og  skotske 
Lejetropper. 

„Nu,"  sagde  Gert,  „længe  vil  det  dog  saa 
ikke  vare.  Jeg  fryder  mig  ved  Tanken  om  atter 
at  drage  op  i  Sverrig  med  Eders  Naade  og  tage 
Hævn  for  den  Tort,  jeg  har  lidt." 

„Nej  stop,  Gert!"  udbrød  Kongen.  „Du  faar 
bie  en  Stund.  Vi  drager  ikke  med  Hæren.  Da  vi 
havde  saa  ringe  Held  med  os  sidst,  har  vi  besluttet 
at  lægge  Sagen  i  vore  Hærføreres  Hænder.  Maaske 
de  ville  have  bedre  Lykke.  Vi  vil  lade  dem  gøre 
det  grove  Arbejde,  og  viser  det  sig,  at  det  gaar, 
da  kommer  vi  selv  efter  til  Vaaren." 

„Eders  Naade,"  udbrød  Gert,  „giv  mig  fri  og 
tillad  mig  at  drage  med  Hæren!" 

„Hvad,"  sagde  Kongen,  „har  du  ikke  faaet 
nok  endnu?  Men,"  tilføjede  han  med  et  Smil,  „jeg 
glemte  den  Jomfru,  som  har  daaret  dig,  og  som 
drager  dig  derop." 

„Ved  min  Helgen  nej,"  svarede  Gert  med 
Fynd.  „Eders  Naade  maa  tro  mig,  naar  jeg  siger, 
at  det  er  ikke  det.  Til  hende  vilde  jeg  jo  komme 
mere  sikkert,  om  jeg  drog  derop  med  Eders  Naade. 

Nej,  jeg  vil  tage  Hævn  over  de  svenske  Hunde  og 
genoprette  min  Ære." 

„Guds  Dros,  Gert,"  svarede  Kongen,  „du  er 
en  Kamphane  af  første  Skuffe.  Jeg  tror,  at  jeg 
sætter  dig  ved  Blodfanen.  I  den  forlorne  Hob,  der 
hører  en  Galfrands  som  du  hjemme." 

„Som  Eders  Naade  vil,"  svarede  Gert  muntert. 
„Hellere  gaar  jeg  med  Fortravet  og  fægter  blandt 
Skælmer,  end  jeg  bliver  tilbage." 

Den  forlorne  Hob,  som  r3'kkede  frem  i  Spidsen 
under  Blodfanen,  bestod  af  Hærens  mest  forvovne 
Karle  og  af  Folk,  som  ved  en  eller  anden  Forseelse 
vare  hjemfaldne  til  Straf.  Ved  at  gaa  i  Spidsen  i 
Slaget  og  tage  det  første  Stød,  gaves  der  dem  Lej- 
lighed til  at  afsone  deres  Brøde. 

Gert  fik  sin  Villie,  men  han  fik  dog  ikke  sin 
Plads  i  den  forlorne  Hob.  Derimod  blev  det  ham 
tilladt  at  slutte  sig  til  den  R^^tterhob,  som  hans 
Fader  stillede  som  Lensmand.  Den  skulde  føres  af 
Gerts  Eroder  Arvid,  og  han  kunde  da  ikke  ønske 
sig  bedre  Kaar.  Han  drog  saa  hjem  for  at  være 
sin  Broder  behjælpelig  med  Rytternes  Udrustning 
og  Indøvelse,  og  i  Slutningen  af  Aaret  rykkede  de 
op  til  Helsingborg,  hvor  Hæren  samledes.  Den 
skulde  nemlig  føres  op  til  Stokholm  til  Lands.  Den 
var  for  stor  til  at  gaa  Søvejen.  Saa  mange  og 
store  Skibe,  som  dertil  vilde  udkræves,  havdes  ikke 
til  Raadighed. 


FEMTENDE  KAPITEL 
Slaget  ved  Bogesund. 


Det  var  Helligtrekongers  Dag,  d.  6te  Januar  1520, 
at  den  danske  Hærs  Overbefalingsmand,  Hr. 
Otto  Krumpen,  red  ud  fra  Helsingborg,  omgiven  af 
en  stor  Skare  Riddere  og  øverster  og  i  Spidsen 
for  Rytteriet,  det  adelige  Opbud.  Hærens  Hoved- 
masse, de  fremmede  Lejesvende,  Skytset  og  Trosset, 
var  rykket  forud  og  paa  Vejen  op  i  Halland.  De 
hallandske  Bønder  havde  i  Tidernes  Lob  seet  mange 
Krigsskarer  drage  op  gennem  deres  Land,  men 
aldrig  et  Hærtog  saa  vældigt  som  dette.  De  slog 
Kors  for  sig  og  sagde:  Nu  Gud  naade  Svensken! 

Otto  Krumpen  og  alle  Herrerne  i  hans  Følge 
vare  iførte  Rustninger,  mere  eller  mindre  glimrende 
efter  deres  Kaar,  og  Fjedre  i  alle  Farver  vajede 
fra  deres  Hatte  eller  Baretter.  De  tunge  Hjælme  og 
Slagsværdene  bleve  førte  af  deres  Svende  og  først 
tagne  i  Brug,  naar  det  kom  til  Kamp.  Herrerne 
indaandede  med  Velbehag  den  rene  Frostluft,  mens 

Hestene  skred  muntert  frem  ad  den  banede  Vej. 
Det  var  en  solklar  Vinterdag,  Frosten  havde  gjort 
Jordbunden  fast  og  et  lille  Lag  Sne  glattet  Ujævn- 
hederne. Felttoget  aabnedes  altsaa  under  de  gun- 
stigste Omstændigheder.  Det  gik  fremad  som  i  en 
Dans  for  den  stolte  Rytterskare,  hvis  Rustninger 
glimrede  i  Solen,  mens  muntre  Raab,  Hestenes 
Vrinsken  og  Hornenes  Lyd  fyldte  Luften. 

„De  hellige  tre  Konger  være  prisede,  fordi  de 
undte  os  saa  godt  Vejr,"  sagde  Otto  Krumpen. 
„Skulde  vi  slæbt  os  gennem  et  Morads  med  vore 
svært  rustede  Ryttere  og  alt  Skytset,  da  vilde  vor 
Fremfærd  bleven  sørgeligt  forsinket  og  baade  Folk 
og  Heste  udmattede." 

„Ja,"  svarede  Karl  Knudsen,  som  red  ved  hans 
Side,  „alt  er  med  os  i  det  timelige,  som  det  lader, 
og  naar  dertil  kommer  den  hellige  Faders  aandelige 
Sværd,  saa  maa  det  vel  denne  Gang  gaa,  og  Sten 
Svantesen  vil  knække  sin  Hals." 

Han  sigtede  til  den  pavelige  Banbulle,  hvis 
Fuldbyrder  Kong  Kristian  nu  var  bleven.  Den 
medførtes  i  et  stort  Antal  og  skulde  opslaaes  paa 
Kirkedørene,  hvor  Hæren  kom  frem,  for  at  indjage 
det  svenske  Folk  Skræk. 

„Hør  til  Kari  Knudsen,"  sagde  Klaus  Bille, 
som  red  noget  bagved,  til  Ka}^  Ahlefeld,  „da  P'anden 
hidtil  ikke  har  hjulpet  ham  til  at  faa  Hævn  over 
Broderen,  saa  prøver  han  nu  at  sætte  sin  Lid  til 
Gud  Herren." 

„Nu,"    svarede  Kay,    „jeg  har   ikke  saa  store 

H.  F.  Ewald:  Kristian  den  Anden.  12 

Formaal,  at  jeg  skulde  falde  paa  at  anraabe  Himmel 
og  Helvede  om  Bistand.  løvrigt  sætter  jeg  ikke 
stor  Lid  til  den  Bulle.  Hvad  skulle  de  Klærke- 
Rænker  til?  Jeg  saa  helst,  at  den  var  bleven 
hjemme  tilligemed  den  Fandens  Følgesvend,  som 
beraaber  sig  paa  den." 

Overløberen  Karl  Knudsen  var  ikke  velseet  i 
Danmark.  Den  hjemmefødte  Ulv,  som  hans  Lands- 
mænd kaldte  ham,  blev  ringeagtet,  fordi  han  var 
gaaet  i  dansk  Tjeneste,  uden  at  have  faaet  Op- 
rejsning af  sin  dræbte  Faders,  Knud  Alfsens  danske 
Drabsmænd,  og  han  havde  vakt  Forargelse  hos  alle 
hæderlige  Mænd  ved  den  uhørte  Grusomhed,  hvormed 
han  havde  huseret  i  sit  Fødeland  i  den  første 
svenske  Krig.  Heller  ikke  vare  de  danske  Befalings- 
mænd glade  v^ed  at  have  en  Svensker  over  sig. 
Karl  Knudsen  var  nemlig  den  Næstbefalende,  eller 
egentlig  stillet  ved  Otto  Krumpens  Side  med  en 
meget  udstrakt  Myndighed.  Kong  Kristian  havde 
kun  seet  paa  Mandens  Brugbarhed.  Karl  Knudsens 
ubændige  Mod  og  fremragende  Hærførertalent  hævede 
ham  højt  over  de  andre  Befalingsmænd. 

Hans  mørke,  funklende  øjne  og  hans  haarde 
Træk  viste,  hvad  der  boede  i  ham ;  men  dog  var 
han  ikke  saa  anseelig  en  Skikkelse  som  Feltherren. 
Otto  Krumpen  var  høj  og  skulderbred,  han  sad 
rank  i  Sadlen,  og  et  langt  Skæg  gav  ham  forøget 
Værdighed.  „Hans  Aasyn  var  som  en  Løves  at 
skue,"  staar  der  i  en  gammel  Beretning  om  ham. 
Men   han   havde  ikke    ved   nogen  stor  Krigerbedrift 

gjort  sig  værdig  til  det  vigtige  Hverv,  som  Kongen 
havde  betroet  ham.  Derimod  var  det  kundbart 
nok,  at  han  var  i  stor  Gunst.  Han  havde  nydt 
den  Ære  ved  Kroningen  i  Processionen  at  bære  det 
vigtigste  Regalie,  Kronen,  og  Kongen  havde  givet 
ham  Aalholms  store  Len.  Der  sad  han  og  ., her- 
skede med  Halsret  over  alt  Lolland,"  da  Kongen 
kaldte  ham  til  Daad  paa  en  større  Skueplads. 

Derom  blev  der  talt  i  en  Rj^tterhob,  som  red 
næst  efter  Feltherren  og  hans  Følge.  Det  var  de 
Ulfstanders  Opbud,  som  var  blevet  samlet  under  en 
Fane,  der  bar  Slægtmærket,  tre  sorte  Takker  i 
hvidt.  I  Spidsen  red  Arvid  paa  en  vældig  Strids- 
hingst. Der  skulde  en  stærk  Hesteryg  til  at  bære 
hans  tunge  Legeme  og  Rustningen  oven  i  Købet, 
og  et  godt  Højdemaal  til  at  løfte  hans  lange  Ben 
tilstrækkeligt  op  fra  Jorden.  Ved  hans  højre  Side 
red  Gert,  der  vilde  raget  godt  op,  hvis  ikke  hans 
kæmpestore  Broder  havde  redet  ham  saa  nær. 
Ved  Arvids  venstre  Side  red  Truid  Gregersen, 
Brødrenes  Xæstsødskendebarn.  Ogsaa  han  var  Hof- 
sinde, men  da  han  hørte  om  Gerts  Forsæt  at 
drage  med  Hæren,  vilde  han  ikke  staa  tilbage  og 
havde  udvirket  sig  Tilladelse  til  at  følge  sine 
Frænder. 

„Ja,  mon  det  Mølleværk  vil  gaa,"  sagde  Truid 
til  Arvid,  som  havde  udtalt  sin  Forundring  over 
Otto  Krumpens  Udnævnelse  til  Feltherre. 

Arvid  forstod  straks  Hent3'dningen,   som  gjaldt 

de  Krumpeners  Slægtmærke,  et  rodt  Mollehjul 
i  Solv. 

„Det  skal  vise  sig,"  svarede  han.  „Men  jeg 
maa  tilstaa,  at  jeg  vilde  kæmpet  mere  trygt  under 
de  tre  Roser,  hvis  den  Mand,  som  fører  dem  i 
Skjoldet,  ikke  havde  været  en  Nidding." 

„Nej,  Gud  fri  os,**  udbrød  Truid,  „det  er  galt 
nok,  at  Karl  Knudsen  er  sat  saa  højt  op.  Jeg 
begriber  ikke,  at  Hans  Naade  kan  sætte  sin  Lid  til 
en  slig  Overløber  og  Forræder." 

„Nu,**  svarede  Arvid  med  et  Smil,  „han  har 
dog  \ist,  at  han  under  sine  Landsmænd  det  værste. 
En  Mand  i  hans  Stilling  maa  værge  for  sig  til  det 
yderste.  Falder  han  i  Svenskernes  Hænder,  da 
bliver  han  hængt." 

„En  forsmædelig  Død  vilde  det  være  for  en 
Riddersmand,"  svarede  Truid,  „men  dog  for  let 
en  Død  for  ham,  den  Mordbrænder,  han  er." 

Karl  Knudsen  havde  nemlig,  da  han  for  tre 
Aar  siden  førte  den  danske  Hær  op  i  Sv^errig  og 
indtog  Stegeholm,  ladet  Befalingsmandens,  Johan 
Arendsens  Hustru,  Fru  Agnes  og  hendes  smaa 
Børn  indebrænde,  til  Trods  for  at  hun  var  en 
Slægtning  af  ham. 

„Men,"  v*edblev  Truid,  „en  slig  Skælm  kan 
og,  naar  det  kniber,  faa  til  Sinds  at  vende  R3"g  til 
og  salvere  sig.  Betænk  det,  Gert,  og  hav  et  øje 
med  din  Maans!  Han  er  jo  en  Overløber  og  For- 
ræder, lige  som  Hr.  Karl." 

„Maans,"  svarede  Gert,  som  hidtil  havde  været 

hensunken  i  Tanker  og  ikke  mælet  et  Ord,  „han 
er  sikker  nok  og  mig  oprigtig  hengiven.  Han  har 
ogsaa  god  Grund  til  at  ønske  os  Sejr.  I  Stokholm 
sidder  en  Jomfru,  som  han  har  kær,  og  venter 
paa  ham." 

„Nu,"  udbrød  Truid  muntert,  „da  passe  I  ved 
min  Helgen  i  det  Stykke  til  hinanden  som  Kniv 
og  Skaft.  Her  kan  man  med  Sandhed  sige,  at 
som  Herren  er,  følger  Svenden." 

„Ja,  spot  du  kun,"  svarede  Gert  heftigt.  „Du 
har  let  ved  at  snakke.  Du  som  gik  til  FæstensøUet 
med  din  Ide,  som  til  en  Dans.  Du  skulde  prøve, 
hvad  jeg  har  døjet.  Det  er  ved  Guds  Moder 
haardt  at  have  sin  Hjertenskær  paa  den  anden  Side 
af  Gærdet.  Jeg  kan  ikke  komme  over  til  hende, 
og  hun  vil  ikke  hoppe  over  til  mig." 

„Nu,  nu  Gert,"  sagde  Arvid  beroligende,  „det 
vil  til  sidst  komme  dertil,  at  hun  maa  gøre  det." 

Men  Gert  genvandt  dog  ikke  sit  gode  Lune, 
førend  han  stod  Aasyn  til  Aasyn  med  Fjenden. 

Hæren  rykkede  imidlertid  raskt  frem.  Blodtørst 
og  Rovsyge  satte  Fart  i  Lansknægtene.  Dog 
maatte  de  i  Begyndelsen  tæmme  deres  Lidenskaber^ 
thi  de  havde  faaet  streng  Befaling  til  ikke  mere 
end  nødvendigt  at  forulempe  de  venligtsindede  Vest- 
goter, og  det  gjaldt  desuden  at  naa  hurtigt  frem 
og  ikke  sinkes  ved  Plyndring. 

I  den  Hensigt  havde  ogsaa  Hæren  delt  sig, 
da  den  var  kommen  over  Grænsen.  Hovedstyrken 
drog    ad    den  gamle  Vej  langs  Æteraa,    en  mindre 

Afdeling  Vest  for  langs  Viskaa.  Begge  Afdelinger 
skulde  mødes  ved  Bogesund,  hvor  de  to  Veje  stødte 
sammen,  og  denne  Genforening  fuldbyrdedes  ogsaa 
lykkeligt  midt  i  Januar  Maaned. 

Imidlertid  vare  Svenskerne  i  Fremrykning  Nord 
fra.  Sten  Sture  havde  faaet  samlet  en  Hær,  som 
vel  var  større  end  nogen,  han  tidligere  havde  rejst, 
men  dog  næppe  mere  end  halvt  saa  stor  som  den 
danske.  Han  havde  ikke  vist  nogen  særlig  Iver  i 
at  ruste.  Enten  han  nu  ikke  havde  faaet  tilstrækkelig 
Kundskab  om  Størrelsen  af  Kong  Kristians  Rust- 
ninger, eller  Sejren  ved  Brænnekirke  havde  gjort 
ham  overmodig,  vist  er  det,  at  hans  sædvanlige 
Omtanke  og  Handlekraft  svigtede  ham  ved  denne 
afgørende  Lejlighed.  Han  stolede  vel  paa  det 
bjærgfulde  Lands  Ufarbarhed,  og  at  han  i  Natur- 
forhindringerne vilde  faa  en  mægtig  Forbundsfælle. 
Det  kunde  jo  gaa  den  anden  Kristian  i  Tivedens 
Bjergpasser,  som  han  maatte  igennem,  lige  som 
det  var  gaaet  hans  Farfader,  den  første  Kristian, 
for  halvfjerdsindstyve  Aar  siden,  da  han  rykkede 
op  getinem  det  Øst  for  liggende  Holaveden,  hvor 
han  led  et  forsmædeligt  Nederlag,  saa  at  han 
maatte  drage  hjem  med  uforrettet  Sag. 

Fuld  af  Mod  og  i  godt  Lune  drog  Sten  Sture 
ud  fra  Stokholm.  Dog  var  der  ved  Afskeds- 
maaltidet  paa  Slottet  noget  endogsaa  hos  denne 
fredsæle  Mand  usædvanlig  blidt  og  tankefuldt  i 
hans  Væsen.  Han  viste  sig  kærlig  mod  alle,  baade 
store  og  smaa. 

Hans  Hustru  var  ikke  uden  Bekj^mring  for 
hans  Skæbne.  Hun  forestillede  sig,  at  det  var  en 
vældig  Kamp,  han  drog  ud  til,  værre  end  nogen  af 
de  foregaaende.  Men  hun  dulgte  sin  Uro  og  gav 
ham  med  paa  Vejen  et  af  de  Smil,  som  nu  i  otte 
Aar  havde  været  hans  øjenslyst  og  bedste  Glæde. 
Endogsaa  mod  Gjorrild  viste  han  sig  mild,  klappede 
hende  paa  Kinden  og  sagde:  „Nu,  nu  Gjørrild,  det 
bliver  vel  nok  til  sidst  godt  for  dig  I''  Dette  Bexis 
paa  hans  venlige  Sindelag  mindedes  Gjørrild  først 
med  inderlig  Glæde,  siden  med  usigelig  Smerte. 

Sten  Sture  drog  ikke  ud  fra  Stokholm  med 
nogen  stor  Styrke,  thi  hans  Lejesvende  vare  kun 
faa  i  Tal  og  Feltskytset  for  intet  at  regne  imod 
Fjendens.  Men  fra  alle  Sider  strømmede  de  op- 
budne  Bønder  til,  og  Dalkarlene  svigtede  ikke  deres 
unge  Herre,  som  de  havde  saa  kær.  Mindet  om 
Sejren  ved  Brænnekirke  opildnede  deres  Mod,  og 
de  stolede  paa  deres  Langbuer.  I  alle  de  Slag, 
hvor  de  havde  været  med,  lige  indtil  det  sidste, 
havde  Danskerne  faaet  at  føle  Virkningen  af  en  tæt 
Pileregn.  Men  som  Bonden  var,  saaledes  kom  han 
fra  Bygden  og  Skoven.  Eksercits  vilde  han  ikke 
vide  af  at  sige;  men  han  var  flink  til  at  bruge 
øksen,  og  med  den  fik  han  nok  at  gøre.  Paa 
Vejen  over  Tivedens  skovbevoksede  Bjergryg,  denne 
Snævring,  som  den  danske  Hær  maatte  igennem, 
lod  Sten  Sture  anlægge  Brodder,  mægtige  Forhug- 
ninger  af  Træstammer,  som  skulde  standse  Fjenden, 
hvis  han  naaede  saa  højt  op. 

Da  det  var  gjort,  rykkede  han  videre  Syd  paa 
og  naaede  Bogesund  før  de  danske.  Denne  lille 
By,  det  nuværende  Ulrickshamn,  laa  ved  den  halv- 
anden Mil  lange  men  kun  et  Par  tusinde  Fod  brede 
Aasunda  Sø.  Da  de  to  sydlige  Veje  stødte  sammen 
her,  var  det  det  rette  Sted  at  møde  Fjenden  paa, 
og  Terrainet  var  gunstigt  til  Forsvar.  Men  Stil- 
lingens Styrke  svækkedes  rigtignok  ved  den  Om- 
stændighed, at  Søen  var  tilfrossen,  og  Isen  kunde 
bære.  Snildt  nok  havde  Kong  Kristian  valgt 
Tidspunktet  for  sin  Hærs  Fremrykning  og  lagt  det 
i  Hjertet  af  Vinteren.  Isen  slog  Bro  over  Søer  og 
Aaer,  og  Udbyttet  af  den  sidste  Høst  var  endnu 
ikke  fortæret. 

Sten  Sture  traf  imidlertid  Foranstaltninger  til  at 
yde  den  fremrykkende  Fjende  kraftig  Modstand. 
Han  lod  anlægge  Skanser  af  Træstammer  paa 
Aasunda  Søens  skovrige  og  bakkede  Bredder,  og 
paa  Isen  foran  Bogesund  blev  der  anlagt  et  stærkt 
Værk  af  Bjælkeskærme.  Der  bleve  de  øvede  Krigs- 
folk opstillede,  mens  Almuen  lejrede  sig  paa  Land- 
jorden. Bogesund  var  saaledes  gjort  til  en  fast 
Borg,  og  tryg  ved  sin  stærke  Stilling  afventede 
Sten  Sture  Fjendens  Komme. 

Han  lod  ikke  vente  længe  paa  sig.  Den  17. 
Januar  meldte  Sten  Stures  Spejdere,  at  den  danske 
Hær  var  i  hurtig  Fremrykning,  og  allerede  Dagen 
efter  viste  Fortravet  sig  baade  paa  Søens  Isflade 
og  paa  begge  dens  Kyster. 

„Nu   er  jeg  snart   hjemme,"    sagde  Maans   til 

en  af  de  andre  Svende,  da  Rytteriet  red  ud  paa 
Isen.  Og  saa  pegede  han  over  mod  sin  Fødeb}^ 
Skotteck,  som  laa  en  Fjerdingvej  Syd  for  Bogesund 
paa  Søens  østlige  Bred. 

„Saa  det  er  din  Hjemstavn,'"  lød  Svaret. 
„Snart  vil  den  røde  Hane  gale  over  din  fædrene 
Bo.    Er  du  ikke  mod  i  Hu  ved  at  tænke  paa  det?" 

„Aa  hvad,"  sagde  Maans.  ,,Min  Fader  er  en 
forsynlig  Mand.  Kender  jeg  ham  ret,  da  har  han 
for  længst  salveret  sig  med  alt  sit  op  i  Landet. 
Den  Hytte,  du  kalder  min  fædrene  Bo,  den  er 
snart  rejst  igen." 

„Nu  Maans,"  udbrød  en  af  de  andre  Svende, 
„det  maa  man  lade  dig,  at  du  har  gjort  Vendingen 
til  Gavns.  Aldrig  havde  jeg  troet,  at  der  kunde 
blive  saa  god  dansk  en  Mand  af  en  Svensker." 

Det  var  ikke  for  meget  sagt.  Maans  havde 
ikke  alene  vist  sig  tro  mod  sin  nye  Herre,  men 
han  havde  tillige  gjort  god  Nytte  som  Vejviser  for 
Hæren,  hvad  hans  Kendskab  til  Egnen  satte  ham 
i  Stand  til.  Han  skulde  imidlertid  udrette  langt 
mere.  Sverrigs  Skæbne  var,  som  det  siden  viste 
sig,  lagt  i  denne  ringe  Mands  Hænder. 

Den  19.  Januar,  Sankt  Henriks  Dag,  rykkede 
de  danske  frem  til  Angreb.  Men  nu  viste  det  sig, 
at  Otto  Krumpen  var  sin  Opgave  \  oksen.  I  Stedet 
for  at  spilde  Kræfterne  paa  at  tage  den  stærke 
svenske  Stilling  med  Storm,  lod  han  efter  nogle 
smaa  Skærmydsler  Skytset  køre  op,  og  nu  spillede 

Kuglerne  mod  Bogesund,  mens  Svenskerne  kun  i 
ringe  Grad  kunde  give  Svar  paa  Tiltale. 

Sten  Sture  red  uforfærdet  ud  paa  Isen,  fulgt  af 
flere  af  sine  Befalingsmænd.  Han  gallopperede 
frem  og  tilbage  foran  Bjælkeskansen  og  lod  sin 
vælige  Hest  gøre  Spring  paa  Isen.  Derpaa  stand- 
sede han  og  gav  sig  til  at  holde  en  opmuntrende 
Tale  til  Folkene. 

„Staa  nu  fast,"  sagde  han,  „og  vis  Jyderne 
hjem  med  braadne  Pander!"  Jyde  var  nemlig  i 
Sverrig  et  Fællesnavn  paa  alle  danske.  „Glem 
ikke,  at  I  kæmpe  for  Hellig  Eriks  Aasyn!"  Og  saa 
pegede  han  paa  det  gamle,  med  et  Billede  af 
Skytspatronen  prydede  Rigsbanner,  som  var  plantet 
paa  et  højt  Punkt  paa  K3^sten. 

Maans  holdt  i  Nærheden  af  en  Falkonet,  som 
var  kørt  ud  paa  Isen. 

„Ej,"  udbrød  han,  da  han  saa  Sten  Sture  ride 
frem,  „i  Dag  vil  Blak  faa  Brug  for  sine  Ben  og 
sine  Tænder." 

„Hvad  mener  du  med  den  Snak?"  spurgte 
Fyrmesteren. 

„Blak,"  svarede  Maans,  „det  er  Hr.  Stens 
Stridshingst.  Den  har  lært  at  sparke  og  bide  i 
Kampen.     Se,  hvor  han  lader  den  springe!" 

„Saa  han  i  den  gyldne  Rustning,  det  er  din 
gamle  Herre?" 

„Det  er  saa,"  svarede  Maans.  „Sigt  efter 
ham!  Kan  I  ramme  ham,  da  er  Slaget  vundet. 
Uden  ham  er  den  svenske  Hær  som  en  Flok  Faar." 

Falkonetten  blev  stillet  og  Skuddet  dundrede 
Løs.  Den  første  Kugle  gik  over  Sten  Stures  Hoved, 
den  anden  fejlede  ogsaa,  men  den  tredje  naaede 
Maalet,  skønt  ad  en  Omvej.  Den  ramte  nemlig  en 
af  Bjælkeskærmene,  slog  til  Siden,  gik  gennem  Sten 
Stures  Laar  og  dræbte  hans  Hest.  Han  st3'rtede 
med  et  højt  Raab  til  Jorden  og  faldt  under  Hesten. 
Hans  Folk  ilede  ham  til  Hjælp  og  drog  ham  frem. 
De  troede,  at  han  var  død,  thi  Sm.erten  gjorde 
ham  bevidstløs.  Dog  viste  det  sig,  at  der  var  Liv 
i  ham,  men  han  var  ganske  magtesløs  og  kunde 
ikke  holde  sig  oprejst.  Han  blev  lagt  paa  en 
Hestebaare  og  hurtigt  ført  Nord  paa. 

Xu  angreb  de  danske  med  fuld  Kraft,  Stillingen 
blev  taget  efter  en  kortvarig  Modstand,  og  Svenskerne 
flyede.  Dog  samlede  de  sig  igen  paa  Tiveden  for 
der  at  gøre  et  sidste ,  fortvivlet  Forsøg  paa  at 
standse  den  fremtrængende  Fjende.  Som  en  Flok 
Faar  vare  de  ikke,  tværtimod  endnu  besjælede  af 
det  gamle  Heltemod,  skønt  de  bittert  savnede  deres 
kække  og  kj-ndige  Fører.  De  vidste,  at  hvis  det 
blev  til  Døden  med  Sten  Sture,  saa  var  der  ikke 
en  Mand  i  Landet,   der  kunde   udf3^1de  hans  Plads. 


SEKSTENDE  KAPITEL 
Paa  Tiveden. 


Efter  Sejren  ved  Bogesund  slappedes  Mandstugten 
i  den  danske  Hær.  Den  røde  Hane  kom  til  at 
gale  ikke  alene  over  Landsbyen  Skotteck  og  Maans's 
ringe  Fædrenebo,  men  ogsaa  over  Bogesund  og 
flere  Byer.  Dog  blev  der  nogle  Steder  holdt  igen, 
idet  man  nøjedes  med  at  inddrive  Brandskat.  Men 
selv  der  undlode  Lansknægtene  ikke  at  aflægge  lidet 
velkomne  Besøg  i  Husene.  De  vestgotiske  Hus- 
mødre saa  med  Sorg  deres  Hønsegaarde  blive 
plyndrede  og  Fadeburene  tømte.  Ogsaa  maatte  de 
finde  sig  i,  at  Lansknægtene  med  gridske  Hænder 
rodede  i  deres  Dragkister  og  andre  Gemmer  og 
rapsede,  hvad  der  havde  Værdi.  ■  Ganske  at  forbyde 
Lansknægtene  at  tage  sig  selv  til  Rette,  var  en 
umulig  Opgave.  Det  vilde  fremkaldt  Oprør  og 
kunde  faaet  hele  Felttoget  til  at  strande.  Bonden 
maatte  være  glad,  naar  han  slap  derfra  med  Livet, 
ikke  blev  spiddet  paa  en  Lanse,  eller  fik  Huset 
brændt  af  over  Hovedet  paa  sig. 

Denne  Rovlyst  fremskyndede  ikke  Marchen. 
Det  tog  tolv  Dage  at  klare  de  ni  svenske  Mile  op 
til  Tiveden,  men  endelig,  den  31te  Januar,  stod 
Hærens  Fortrav  ved  Bjergaasens  Fod.  Mørk  og 
truende  ragede  den  op.  Den  hæver  sig  til  en  Højde 
af  seks  hundrede  Fod  og  danner  et  mægtigt  Bolværk 
mellem  Sverrigs  to  største  Søer,  Venern  og  Vettern. 
Den  dækkes  milevidt  af  en  tæt  Naaleskov,  som  i 
hine  Tider  var  endnu  mere  uigennemtrængelig,  end 
den  er  i  vore  Dage,  og  den  er  fuld  af  Snævringer 
og  Kløfter.  Over  den  gik  allerede  i  Oldtiden  den 
store  Hærvej  mellem  Syd  og  Nord,  men  endnu  var 
den  ikke  bleven  betraadt  af  nogen  dansk  Hær. 
Dog  maatte  Otto  Krumpen  føre  sin  store  Kriger- 
skare over  den,  naar  han  ikke  vilde  gøre  en  lang 
Omvej. 

Langsomt  trængte  Hæren  ind  i  Granskoven, 
indtil  den  havde  naaet  Landsbyen  Hofva,  hvor  den 
gjorde  Holdt.  Der  begynder  nemlig  det  egentlige 
Bjærgpas,  som  i  en  Længde  af  tre  Mile  drager  sig 
mellem  Skagern  og  Unden  Sø.  Der  var  ingen 
Bjærgtoppe  at  bestige,  .men  dog  var  Marchen  be- 
sværlig, fordi  den  smalle  Vej,  om  den  kunde  kaldes 
saaledes,   var  opfyldt  af  Grusdynger  og  Stenblokke. 

Der  blev  holdt  Rast  om  Natten  ved  Hofva. 
Folkene  maatte  lejre  sig  i  Sneen  og  fik  intet  andet 
Ly  end  det.  Træerne  kunde  skænke  dem.  Dog 
blev  der  tændt  Baal  hist  og  her,  hvor  det  kunde 
ske  uden  altfor  stor  Fare  for  at  brænde  Skoven  af. 
Om  Søvn    blev   der   ikke  Tale,   men   Folkene   styr- 

kedes  ved  en  rigelig  Uddeling  af  Sul,  Brød  og 
stærkt  01.  løvrigt  sloges  de  om  de  nærmeste  Pladser 
omkring  Baalene.  Der  lød  Raab  og  Sang  i  mindst 
fire  forskellige  Tungemaal.  Franskmændene  vare 
livligst,  smaa  muntre  Folk,  som  lod  Munden  løbe 
og  tog  Fagter  til  Hjælp,  naar  de  vilde  gøre  sig 
forstaaelige  for  Danskerne,  Tyskerne  og  Skotterne, 
i  hvis  øren  Fransk  lød  som  Kragemaal.  Bandende 
det  barske  Klima  hoppede  og  dansede  de  paa 
Sneen  for  at  holde  Fødderne  varme,  mens  Skoven 
genlød  af  de  livlige  Sydboeres  Raab  og  Latter.  De 
haardføre  Skotter  iagttog  med  dyb  Foragt  deres 
Færd,  skønt  de  ellers  ikke  vragede  Varmen,  thi 
overalt  trængte  de  sig  frem  til  de  bedste  Pladser 
ved  Baalene. 

I  det  største  Hus  i  Hofva  befandt  sig  Felt- 
herren og  saa  mange  af  Befalingsmændene,  som 
kunde  faa  Plads  der.  Huset  eller  Hytten  bestod 
kun  af  et  eneste  Rum.  Et  stort  Baal  var  blevet 
tændt  paa  Arnestedet.  Det  gav  Varme  men  ogsaa 
Røg,  thi  der  var  naturligvis  ingen  Skorsten.  Røgen 
maatte  søge  op  gennem  et  Hul  i  Taget,  og  det  var 
den  ikke  meget  villig  til.  Bonden  var  flygtet  med 
sit  Kvæg  og  alt  sit  Gods.  Dog  var  et  jordfast 
Bord  og  et  Par  Bænke  blevne  efterladte,  dernæst 
et  Par  Knipper  Halm,  og  dette  tarvelige  Husgeraad 
vare  de  trætte  Krigere  højst  velkomment. 

Paa  Bænkene  omkring  Bordet  sad  Otto  Krumpen 
og  flere  af  Hærens  øverste  Befalingsmænd.  De 
gjorde   sig  til  gode   med    de  Føde-  og  Drikkevarer, 

som  vare  blevne  hidbragte  fra  Trosvognene;  men 
meget  deraf  var  frossent  og  maatte  optøes  ved 
Ilden,  hvorved  det  mistede  sin  Kraft  og  Smag.  Det 
satte  ikke  Herrerne  i  bedre  Lune. 

Et  Par  af  de  unge  Væbnere  havde  redet  sig 
et  Leje  i  Halmen,  hvor  de  laa  nok  saa  godt.  En 
af  dem  var  unge  Peder  Skram ,  den  siden  saa 
navnkundige  Søhelt.  Han  tjente  den  rige  og  mæg- 
tige Hr.  Mogens  Henriksen  Gyldenstjerne,  som  i 
dette  Felttog  nød  den  Ære  at  føre  Rigsbanneret. 
Han  kendte  sin  Væbner  som  en  usædvanlig  aar- 
vaagen  og  udholdende  Ungersvend  og  undrede  sig 
over,  at  Peder  straks  havde  søgt  hen  i  Halmen. 

„Hviler  du  blødt,  Peder?"  raabte  han  hen 
til  ham. 

„Som  en  Fugleunge  i  sin  Rede,"  svarede  Peder, 
idet  han  rejste  sig  op,  i  Bevidstheden  om,  at  hans 
Plads  burde  været  bag  hans  Herre,  som  sad  ved 
Otto  Krumpens  Side. 

„Det  er  ellers  ikke  din  Vane  at  give  dig  saa 
let,"  sagde  Hr.  Mogens. 

„Nej,  kære  Hr.  Mogens,"  svarede  Peder  Skram 
frimodigt,  idet  han  børstede  Halmen  af  sig  og  gik 
hen  til  sin  Herre.  ,,Men  denne  Skovkrig,  hvor 
man  maa  gaa  Gaasegang  og  liste  sig  frem  miellem 
Træerne,  mens  man  stivner  af  Kulde,  er  ved  min 
Helgen  en  led  Ting." 

„Tøv  lidt^  Peder  Kristensen,"  sagde  Karl 
Knudsen,    som    sad    paa    den   anden   Side  af  Otto 

Krumpen,  „I  Morgen  skal  I  faa  Benene  rørte  og 
Varme  nok  i  Blodet." 

Karl  Knudsen  saa  helt  mild  ud  og  talte  muntert. 
Sten  Stures  Fald  havde  i  den  Grad  frydet  hans 
Hjerte,  at  han  for  øjeblikket  var  saa  god,  som  han 
kunde  blive. 

„Jeg  frygter,  at  vi  da  ville  faa  for  meget  af 
det  gode,"  sagde  Lansknægtøversten  Steffen  Weber- 
stedt.  „Dette  er  et  fordømt  Land  at  føre  Krig  i, 
bart  og  armt,  Kulden  gaar  en  gennem  Marv  og 
Ben,  og  skal  man  varmes,  maa  man  steges  ved 
en  Ild." 

„Det  har  sin  Rigtighed  med  Kulden,"  sagde 
Skotternes  Fører,  James  Stuart  af  Ardgowan,  som 
før  havde  været  i  Danmark  og  var  Sproget  nogen- 
lunde mægtig.  „Men  hvem  kerer  sig  derom,  uden 
I  kælne  Tyskere?  Vi  Bjærgskotter  gaa  bukseløse 
over  Isen  og  sove  godt  i  Sneen.  Hvad  derimod 
dette  Lands  Fattigdom  angaar,  da  tykkes  mig  dog, 
at  eders  Knægte,  Hr.  Steffen,  paa  Opmarchen  have 
faaet  deres  Poser  vel  fyldte.  De  have  Grebet  paa 
Tingen." 

„Store  Ord  og  fedt  Flæsk  sidder  ingen  fast  i 
Halsen,"  svarede  Steffen  Weberstedt  hidsigt. 

Men  nu  lagde  Otto  Krumpen  sig  imellem  og 
formanede  Herrerne  til  at  holde  Fred. 

„Blive  vi  splidagtige,"  sagde  han,  „da  kan 
Sejrens  Frugt  glide  os  af  Hænderne.  Hvad  vi  maa 
døje.  bliver  med  Guds  og  alle  helliges  Hjælp  kun 
en    kort  Pine.     Naar   vi   ere   komne  gennem  Passet 

og  drage  ned  paa  Nerikis  Sletter,  da  ville  vi  faa 
rigelig  Løn  for  al  vor  Møje. 

„Ja,  gid  vi  vare  saa  vidt!"  sagde  Steffen 
Weberstedt  tvært. 

..Xu,"  udbrød  James  Stuart,  „jeg  tænker,  at 
det  vil  blive  en  munter  Dyst,  ret  noget  for  mine 
raske  Karle.  Vil  I,  Hr.  Otto,  forunde  os  at  gaa  i 
Spidsen,  naar  der  i  Morgen  gribes  an?" 

Skotterne  vare  unegtelig  godt  egnede  til  at  gaa 
i  Spidsen  som  den  forlorne  Hob,  thi  de  fleste  af 
dem  vare  fortvivlede  Karle,  Landevejsrøvere  og 
Drabsmænd,  som  kun  ved  at  gaa  i  fremmed  Tje- 
neste vare  slupne  for  Straf. 

Men  de  franske  Lejetroppers  Fører,  Jakob 
Walles,  gjorde  Indsigelse.  Vel  havde  han  ikke  lært 
at  tale  de  nordiske  Sprog,  men  h^n  forstod  dem 
tilstrækkeligt  til  at  kunne  følge  Samtalen  og  opfatte 
dens  Indhold.  Han  sprang  op  og  talte  med  Fynd, 
mens  hans  smaa  sorte  øjne  funklede. 

„Æren  af  at  gaa  i  Spidsen  bør  forundes  os," 
sagde  han.  .,Vi  maa  have  Oprejsning  for  Nederlaget 
ved  Kalmar." 

Nogle  af  de  franske  Lejetropper  havde  nemlig 
forrige  Efteraar  været  med  paa  et  Strejftog  mod 
Kalmar,  som  mislykkedes. 

„Ere  I  ikke  af  samme  Mening?"  tilføjede  han, 
idet  han  henvendte  sig  til  to  af  sine  Underbefalings- 
mænd. 

De  svarede  begge  livligt  ja.  Det  var  Saint 
Blimont,    Høvedsmanden    for  Fodfolket,    og  Arkeli- 

mesteren  Eude  de  Caussant,  som  befalede  over 
Skytset,  seks  Feltslanger,  som  vare  en  Gave  fra 
Frankrigs  Konge,  Frants  den  første,  til  Kong 
Kristian. 

Otto  Krumpen,  der  lige  saa  lidt  som  de  andre 
Herrer  forstod  Fransk,  saa  spørgende  til  Ejler 
Rantzov.  Denne  Herre,  som  længe  havde  opholdt 
sig  ved  det  franske  Hof  og  kunde  Sproget  som  sit 
Modersmaal,  var  nemlig  medgivet  Jakob  Walles 
som  Tolk.  Otto  Krumpen  fik  saaledes  ved  Ejler 
Rantzovs  Fortolkning  at  vide,  hvad  det  gjaldt,  og 
ad  samme  Vej  lod  han  Jakob  Walles  underrette 
om,  at  Franskmændenes  Begæring  om  at  maatte 
gaa  i  Spidsen  skulde  blive  opfyldt. 

Mens  de  franske  Herrer  paa  det  livligste  gav 
deres  Glæde  derover  til  Kende,  traadte  Gert  ind, 
fulgt  af  Maans.  De  havde  været  oppe  i  Skoven 
paa  et  Spejdertog  for  at  undersøge  Fjendens  Stilling. 
Det  vilde  Gert  ikke  vovet  sig  til  alene,  men  da 
Maans,  som  kendte  hver  Sti  paa  Tiveden,  havde 
tilbudt  at  føre  sin  Herre,  var  Gert  straks  gaaet  ind 
derpaa. 

Maans  spillede  en  vigtig  Rolle,  og  han  var 
meget  stolt  af  sin  Bedrift,  at  han  havde  udpeget 
Sten  Sture  for  de  danske  Skytter.  Men  til  Held 
for  ham  selv  havde  han  paa  Vejen  op  til  Tiveden 
truffet  sin  Fader,  som  gav  ham  Vand  i  Blodet. 

„Det  er  mgen  skøn  Streg  at  forraade  sin  Herre, 
hvis  Brød  man  har  spist,  og  som  var  en  god 
Mand,"    sagde    den  gamle.     „Hverken  Fjender  eller 

Venner  billige  det.  Men  hvad  dig  angaar,  Dreng, 
da  raader  jeg  dig  at  vare  din  Mund  og  holde  dig 
fra  alt  Pral,  thi  det  kan  du  være  sikker  paa,  at  faar 
man  oppe  i  Landet  N3's  om,  hvad  du  har  gjort, 
da  vil  du  tor  eller  senere  ligge  der  med  en  Kniv  i 
Hjertet." 

Maans  havde  skrevet  sig  Advarslen  bag  øret, 
holdt  sig  tilbage  og  sagde  intet,  undtagen  naar  han 
blev  adspurgt,  hvilket  skete  et  Par  Gange  under 
den  Beretning,  hans  Herre  nu  aflagde  om  deres 
Strejftog.  Gert  blev  af  Feltherren  henvist  til  Karl 
Knudsen,  i  hvis  Hænder  Ledelsen  af  Angrebet  blev 
lagt,  fordi  han  var  særlig  kyndig  i  Skovkrigen. 

.,D9l  forholder  sig,  som  I  formodede,  Hr.  Karl," 
sagde  Gert.  „Svenskerne  have  anlagt  stærke 
Skanser  ved  Ramundaboderne,  saaledes  kalder  min 
Svend  Stedet." 

„Men  Guds  Kors,"  udbrød  Karl  Knudsen,  „1 
kom  da  vel  ikke  Svenskerne  saa  nær,  at  I  kunde 
•se  Brodderne?" 

„Nej,"  svarede  Gert,  „men  vi  saa  Sideskanserne, 
og  vi  talte  tre." 

„Saa  have  de  anlagt  tre  Brodder,"  sagde  Karl 
Knudsen. 

„Men  hvor  kunne  de  være  saa  dumme  at  tro," 
udbrød  Claus  Bilde,  „at  vi  ville  gaa  i  den  Fælde? 
Nogle  af  os  have  før  været  lidt  heroppe  og  vide, 
hvad  det  er." 

„Lige    meget,    Klaus    Stensen,"     svarede    Hr. 

Karl,  „vi  maa  igennem  og  lid  paa,  at  det  vil  blive 
en  haard  Dyst." 

Derpaa  gav  han  til  bedste  for  de  uindviede  en 
Forklaring  af  det  nationale  Forsvarsværk,  som 
Svenskeren  kaldte  en  Brodde. 

Paa  begge  Sider  af  Vejen,  bag  Træerne,  op- 
stabledes fældede  Træstammer  paa  langs,  saa  at  de 
dannede  en  uigennemtrængelig  Mur.  Ved  Indgangen 
til  denne  Snævring  lod  man  Træerne  staa,  men 
gennemsavede  dem  ved  Roden,  saa  at  de  let  kunde 
omstyrtes  og  kastes  over  Vejen,  naar  Fjenden  var 
kommen  ind  i  Brodden,  hvorved  et  Tilbagetog 
umuliggjordes.  Men  ved  den  modsatte  Ende,  Ud- 
gangen, byggedes  der  en  stærk  Skanse,  som  be- 
plantedes med  Skyts,  hvis  Kugler  kunde  bestryge 
Vejen  i  hele  dens  Længde.  Da  der  nu  tillige  op- 
stilledes Skytter  bag  Skanserne  langs  Vejen,  blev 
den  intet  anende  Fjende  beskudt  fra  tre  Sider, 
overvældet,  og  efter  det  store  Mandsfald  var  det  let 
at  gøre  det  af  med  Resten.  vSaaledes  var  det  gaaet 
ved  Holaveden,  hvor  Kong  Kristian  den  førstes  Hær 
led  det  store  Nederlag. 

„Vel,"  sagde  Steffen  Weberstedt,  da  Karl 
Knudsen  var  kommen  til  Ende  med  sin  Forklaring, 
„men  vi  behøve  jo  saa  kun  at  vige  til  Siden,  omgaa 
det  hele  Kram  og  tage  Fjenden  i  Ryggen." 

„Det  lade  vi  vel  være,"  svarede  Karl  Knudsen. 
„I  hørte  jo  Gert  Jensen  tale  om  Sideskanser.  De 
gaa  fra  hver  Brodde  som  lange  Arme  dybt  ind  i 
Skoven,  og  den  er  jo  saa  tæt  og  ufarbar,  at  fjærne 

vi  os  for  langt  fra  \^ejen,  da  udsætte  vi  os  for  at 
splittes  i  smaa  Hobe  og  fare  vild.  Nej,  vi  maa 
gaa  lige  paa  og  tage  Brodderne  med  stormende 
Haand,  den  ene  efter  den  anden." 

„Ja,"  udbrød  Otto  Krumpen,  „det  er  aabenbart, 
at  der  ikke  er  andet  for.  Men  det  vil  gaa  paa 
Grund  af  vor  store  Overmagt,  og  fordi  den  svenske 
Hær  alt  en  Gang  er  slagen  og  nu  hovedløs.  '  Vi 
maa  gennem  den  Skovrede,  men  naar  det  er  gjort, 
da  ligger  Landet  aabent  for  os  lige  til  Stokholm. 
Jeg  haaber,  kære  Herrer,  at  I  ville  føre  eders  Folk 
kækt  frem,  uden  at  lade  eder  skræmme  af  det 
store  Mandefald,  som  næppe  vil  udeblive  ved  det 
første  Anfald.  Betænk,  hvor  meget  der  staar  paa 
Spil,  vore  Vaabens  Ære  og,  hvad  mere  er,  den 
store  Sag,  for  hvis  Skyld  vor  Herre  og  Konge  har 
bragt  saa  svære  Ofre.  Men  bringe  vi  Sejren  hjem, 
da  vil  Lønnen  ikke  blive  ringere  end  Æren." 

Et  livligt  Tilraab  fra  Befalingsmændene  gav 
Vidnesb^Td  om,  at  Feltherrens  Ord  havde  gjort  deres 
Virkning. 

„Ved  Guds  Moder,"  raabte  en  af  Høveds- 
mændene, .,vi  ville  ringe  og  lyse  Julen  saalede?  ud 
for  de  svenske  Hunde,  at  de  sent  skulle  glemme 
det.     De  skulle  faa  en  varm  Kandelmesse!" 

Den  næste  Dag,  den  1ste  Februar,  regnedes 
nemlig  kirkeligt  for  Julens  sidste,  og  den  2den  Fe- 
bruar, Jomfru  Marias  Renselsesfest,  fejredes  med 
Messesang  og  en  Lysprocession,  som  efter  candela, 
et  Lys,  kaldtes  Candel  —  eller  Kyndelmesse. 

Den  næste  Morgen  rykkede  Hæren  frem,  men 
sindigt  og  varsomt.  Hele  Dagen  gik  med  at  klare 
de  to  Mile  til  den  første  Brodde.  Men  da  Aftenen 
faldt  paa,  stod  Maanen  højt  paa  Himlen,  og  Sneen 
lyste.  Der  var  tyst  og  øde,  da  de  nærmede  sig 
Stedet,  som  Maans  udpegede  for  dem.  Der  hørtes 
ingen  Lyd  foran  dem  og  saaes  intet  levende  Men- 
neske. Da  lod  Karl  Knudsen  et  Par  Feltslanger 
køre  frem  og  brænde  løs.  Skoven  gav  Genlyd  af 
Skuddenes  Drøn,  og  flere  af  de  gennemsavede 
Træer,  som  dækkede  Indgangen  til  Brodden,  sank 
bragende  til  Jorden. 

„Det  var  lYæerne,  nu  Folkene,"  raabte  Jakob 
Walles,  idet  han  med  sine  Mænd  brød  ind  i  Skoven 
og  angreb  Vejskanserne  fra  begge  Sider.  De  skotske 
og  tyske  Lejesvende  fulgte  efter,  og  en  haardnakket, 
blodig  Kamp  begyndte.  Det  var  en  vild  Dans, 
som  Lejesvendene  i  Forening  med  de  danske  Ryttere, 
der  vare  stegne  af  deres  Heste  og  kæmpede  til 
Fods,  opførte  ved  Maanens  Lys  med  de  svenske 
Bønder  i  Hjertet  af  Tivedens  Fyrreskov.  Pilene 
fra  de  svenske  Langbuer  fældede  mangen  Mand, 
Skoven  gav  Genlyd  af  Raab  og  Hyl,  og  Sneen 
farvedes  rød  af  Blod. 

Men  hvor  mandigt  end  Svenskerne  værgede 
for  sig,  saa  maatte  de  dog  til  sidst  vige  for  Over- 
magten. Efter  en  meget  blodig  men  kort  Kamp 
blev  Endeskansen  taget,  og  dermed  var  Svenskernes 
Modstand    brudt.      De    gjorde  intet  Forsøg   paa   at 

holde    de    andre    to   Brodder    og    løb   derfra  i   vild 
Flugt, 

Gert  og  Peder  Skram  kæmpede  Side  om  Side. 
Peder  Skram  var  bleven  ramt  af  en  Pil  i  Armen. 
Det  var  hans  Skæbne  hele  hans  bevægede  Liv 
igennem,  at  blive  saaret  i  ethvert  Slag  men  dog  at 
slippe  levende  derfra.  Han  havde  trods  Saaret 
Kræfter  nok  til  at  frelse  Gert  fra  en  stor  Fare, 
skønt  meget  imod  Gerts  Vilje. 

Det  skete  i  Slutningen  af  Kampen  oppe  paa 
den  store  Skanse.  Franskmændene  vare  fremdeles 
i  Spidsen;  men  nu  gik  det  dem  ilde.  Baade  Eude 
de  Caussant  og  Saint  Blimont  segnede  for  to  haand- 
faste  Dalekarles  øksehug.  Men  Jakob  Walles  blev 
saa  rasende  over  sine  to  kære  Landsmænds  Fald, 
at  han  sprang  ned  midt  imellem  Fjenderne  og  slog 
om  sig  som  en  besat. 

Det  saa  Gert  og  vilde  springe  efter  for  at 
komme  den  tapre  lille  Franskmand  til  Hjælp,  da 
han  blev  greben  om  Livet  og  slynget  tilbage.  Han 
vendte  sig  forbitret  imod  sin  Redningsmand  og  saa, 
at  det  var  Peder  Skram. 

„Er  I  forrykt,  Gert,"  raabte  Peder.  „Fik  I 
ikke  nok  ved  Brænnekirke?  Vil  I  til  ingen  Nytte 
øde  eders  Liv,  eller  er  I  lysten  efter  et  nyt  Fangen- 
skab?" 

Gert  kom  til  Besindelse  og  takkede  siden  Peder 
Skram  for  den  Haandsrækning.  Han  saa  ogsaa  til 
sin  Beroligelse,  at  Jakob  Walles  ikke  blev  hugget 
ned,  men  ført  bort  som  Fan2;e. 

Om  at  forfølge  Svenskerne  var  der  ikke  Tale. 
De  flygtede  til  alle  Sider  og  forsvandt  i  den  ufar- 
bare Skov.  Tappert  nok  havde  de  kæmpet  og  vist, 
at  de  ikke  vare  som  en  Flok  Faar,  fordi  de  havde 
mistet  deres  Fører.  De  kæmpede  som  een  Mand 
uden  Fører.  I  det  mindste  nævner  Krøniken  ikke 
nogen  Overbefalingsmand,  som  førte  Svenskerne  i 
Slaget  paa  Tiveden. 

Da  den  danske  Hær  kom  ned  paa  Sletten,  fik 
den  ogsaa  at  føle,  at  Svearnevar  et  mindre  med- 
gørligt Folkefærd  end  Goterne.  De  gjorde  hist  og 
her  Modstand,  og  der  paafulgte  flere  blodige  Smaa- 
kampe.  Lansknægtene,  som  desuden  vare  ophidsede 
af  den  blodige  Kamp  paa  Tiveden,  for  derfor  frem 
med  den  største  Grusomhed,  brændte,  skændte  og 
myrdede.  De  lystrede  ikke  deres  Høvedsmænd, 
som  maatte  opgive  Ævret.  Hvem  der  ikke  flygtede, 
blev  stødt  ned,  og  de  brændende  Gaarde  betegnede 
Hærens  Vej.  Hvorfor  skulde  Lansknægtene  ogsaa 
skaane  banlyste  Kættere?  De  udførte  jo  kun  den 
hellige  Faders  Vilje  ved  at  udrydde  dem  af  Jorden. 


SYTTENDE  KAPITEL 
Hos  Sankt  Franeiskus. 


Qten  Sture  var  imidlertid  hurtigt  bleven  ført  Nord 
^  paa,  hvilende  paa  Halm  i  en  Bondeslæde  og 
dækket  af  Pelsværk.  Da  han  var  bleven  forbunden 
af  en  Bartskær,  følte  han  sig  stærk  nok  til  at  fort- 
sætte Rejsen.  Han  var  jo  en  ung,  livskraftig  og 
haardfør  Mand. 

Det  gik  imidlertid  langsomt  op  over  Tiveden, 
og  der  blev  han  indhentet  af  sin  flygtende  Hærs 
Fortrav.  Han  blev  underrettet  om  Nederlaget  ved 
Bogesund,  men  det  var  ikke  andet,  end  hvad  han 
havde  ventet  at  faa  at  høre.  Da  han  kørte  gennem 
Brodderne  ved  Ramundaboderne,  voksede  hans  Haab 
ved  Sj'net  af  det  stærke  Forsvarsværk.  Han  talte-- 
opmiuntrende  til  nogle  af  Hærens  Befalingsmænd, 
som  fulgte  ham  et  Stykke  paa  Vej,  og  lagde  dem 
paa  Sinde  at  forsvare  Stillingen  til  det  yderste.  Fra 
Tiveden  og  til  Stokholms  Porte  var  der  jo  intet 
Bolværk,  der  kunde  standse  Fjenden. 

Saa  skiltes  han  fra  dem  og  drog  videre  Nord 
paa  med  sin  Livsvend,  gamle  Klas,  ledsaget  af  sin 
tro  Ven,  Rigsraaden  Magnus  Karlsen  Gren  og  fulgt 
af  nogle  faa  ridende  Svende.  Det  var  imidlertid  en 
lang  Vej,  han  havde  for  sig.  Fire  og  tredive  svenske 
Mile  skulde  tilbagelægges,  inden  han  kunde  naa 
Stokholm.  Dog  stod  han  sig,  uagtet  han  nu  og  da 
led  svære  Smerter,  og  naar  det  kom  paa,  fik  han 
svage  øjeblikke,  da  Bekymringerne  overvældede  ham. 
Ofte  v^ekslede  han  Ord  med  Magnus  Gren,  som  red 
ved  Siden  af  Slæden.  Idelig  gentog  han  det  samme 
Spørgsmaal:  mon  de  kunne  holde  Passet  og  vise 
Danskerne  hjem?  Hver  Gang  gav  Magnus  Gren 
ham  fortrøstningsfulde  Svar,  men  det  hjalp  kun  for 
en  kort  Tid. 

Efter  en  Uges  anstrengende  Rejse  naaede  han 
Strengnæs,  hvorfra  der  over  Mælarens  Is  kun  var 
fire  Mile  til  Stokholm.  Der  tog  han  ind  til  sin  gamle 
Ven,  Biskop  Matthias,  som  ved  et  forudskikket  Il- 
bud var  bleven  underrettet  om  hans  Komme.  Der 
lod  han  for  en  Stund  Ro  falde  paa  sig  og  fik 
ved  en  lægekyndig  Klosterbroders  Omhu  den  Pleje, 
han  saa  haardt  trængte  til. 

Biskop  Matthias  blev  stærkt  rystet  ved  Efter- 
retningen om  Nederlaget  ved  Bogesund  og  Sten 
Stures  Ulykke.  Med  Taarer  i  Øjnene  modtog  han 
sin  slagne  og  saarede  Herre.  Dybt  bevæget  udtalte 
han  sin  Sorg  samtidig  med,  at  han  bestræbte  sig 
for    at    yde    aandelig    Trøst.      Men    han    mærkede 

snart,  at  Sten  Stares  Tanker  ikke  vare  vendte  mod 
Himlen. 

„Den  Skade,  jeg  har  faaet,  er  ikke  til  Døden," 
sagde  han.  „Xaar  den  engang  kommer,  da  kan 
jeg  ikke  ønske  mig  salvet  med  den  hellige  Olie  af 
kærere  Hænder  end  eders,  gode  Hr.  Matthias !  Men 
jeg  tror  og  haaber  til  Gud,  at  jeg  endnu  har  en 
lang  Dagsgerning  for  mig.  Jeg  bør  glemme  mig 
selv  og  den  Smule  Pine,  jeg  lider,  og  kun  tænke 
paa  Rigets  og  Folkets  Vel.  Kun  naar  jeg  tilfulde 
har  opfyldt  den  Pligt,  som  Gud  Herren  selv  har 
lagt  paa  mig,  kan  jeg  trøstig  træde  frem  for. hans 
Aasyn  og  tør  vente  at  finde  Xaade  hos  ham." 

Sten  Stures  Haab  om  Helbredelse  var  ikke 
urimeligt.  Da  hans  Saar  var  blevet  undersøgt,  er- 
klærede Lægebroderen,  at  det  ikke  var  dødeligt.  Der 
var  efter  hans  Mening  Udsigt  til  Helbredelse,  naar 
Benet  kun  i  en  ikke  altfor  kort  Tid  fik  Hvile  og 
blev  hyttet  for  Kulde.  Men  Sten  Stures  Venner 
mærkede  snart,  at  han  ikke  mente,  at  nogen  lang 
Hviletid  var  nødvendig,  thi  da  de  foreslog  ham  at 
sende  Bud  til  Stokholm  efter  Fru  Kristine,  modsatte 
han  sig  det  bestemt. 

„Hun  skal  ikke  skræmmes  op,''  sagde  han, 
„og  til  ingen  Nytte  jages  herud.  Om  faa  Dage  vil 
jeg  med  Guds  Bistand  selv  være  hos  hende." 

Hans  Tilstand  bedredes  ogsaa  allerede  efter  et 
Par  Dages  Forløb  kendeligt,  og  hans  Venner  fattede 
Haab.  Men  hvad  der  viste  sig  vanskeligere  end 
Saarets  Helbredelse,    det    var   at    skaffe    den  lidende 

Herre  Ro  i  Sindet.  Han  følte  en  brændende  Trang 
til  midt  i  sin  Afmagt  at  udrette  noget,  og  hvad  han 
nu  fik  udtænkt,  det  forbavsede  over  al  Maade  baade 
Biskop  Matthias  og  Magnus  Gren.  Han  erklærede 
nemlig,  at  han  vilde  forsone  sig  med  sin  gamle, 
bitre  Fjende,  Gustav  Trolle.  Aldrig  havde  de  troet, 
at  han  kunde  bekvemme  sig  til  det,  og  denne  hans 
mærkelige  Beslutning  var  i  deres  øjne  kun  et  Ud- 
slag af  hans  sygelige  Sindstilstand. 

„Drag  paa  Stand  over  til  ham,  kære  Venner," 
sagde  han,  „og  bring  ham  venlig  Hilsen  fra  mig. 
Besværg  ham,  om  han  da  elsker  sit  Fødeland,  nu 
i  Nødens  Stund  at  støtte  mig  og  ikke  slutte  sig  til 
Rigets  Fjender.  Bed  ham  slaa  en  Streg  over  den 
gamle  Strid  og  modtage  den  Vennehaand,  jeg  nu 
rækker  ham.  Gør  han  det,  da  ville  vi  ære  og  lønne 
ham  derfor,  og  hans  Eftermæle  vil  blive  stort." 

Biskop  Matthias  bevægedes  ved  at  høre  Sten 
Sture  forkynde  denne  sin  højmodige  Beslutning,  og 
Magnus  Gren  skønnede  i  hvert  Fald,  hvilken  Kamp 
det  maatte  have  kostet  saa  stolt  en  Herre  at  gaa 
til  dette  ydmygende  Skridt.  Men  begge  mente  de, 
at  det  vilde  blive  gjort  forgæves,  .og  de  havde  des- 
uden Betænkeligheder  ved  at  forlade  deres  stakkels 
Herre  i  hans  lidende  Tilstand.  Men  uagtet  de  frem- 
førte deres  Indvendinger  paa  den  mest  lemfældige 
Maade,  ophidsedes  Sten  Sture  dog  i  den  Grad  ved 
at  høre  paa  dem,  at  de  indsaa,  at  der  var  intet 
andet  at  gøre  end  at  føje  ham. 

Den   2den   Februar   om   Morgenen,    altsaa  paa 

den  Tid,  da  den  sv^enske  Hær  allerede  for  flere 
Timer  siden  i  vild  Flugt  havde  forladt  Tivedens 
blodstænkte  Højder,  drog  Biskop  Matthias  og  Mag- 
nus Gren,  uden  at  ane,  hvad  der  var  skeet,  over 
Mælaren  til  Gaarden  Ekholm,  hvor  Gustav  Trolle 
levede  halvt  i  Fangenskab  med  sin  Fader.  De 
bleve  mod  Forventning  venligt  modtagne,  og  til 
deres  store  Forundring  afviste  Gustav  Trolle  ingen- 
lunde Rigsforstanderens  Tilbud  om  Forsoning.  Den 
før  saa  ubøjelige  Erkebiskop  erklærede  med  Ydmyg- 
hed, at  han  var  villig  til  at  glemme  alt  det  skete. 
Han  vilde  indgaa  Venskab  med  Sten  Sture,  støtte 
ham  og  ingenlunde  slutte  sig  til  Rigets  Fjender. 

Biskop  Matthias  troede  paa  Oprigtigheden  af 
denne  Erklæring  og  takkede  Hr.  Gustav  for  det 
Fædrenelandssind,  han  derved  udviste.  Men  Magnus 
Gren  tvivlede,  og  han  fik  Ret.  Begivenhederne 
skulde  snart  vise,  at  Gustav  Trolle  havde  spillet 
falskt  Spil,  og  at  han  kun  var  falden  til  Føje  paa 
Skrømt,  fordi  han  endnu  var  i  Sten  Stures  Magt 
og  ikke  turde  give  sit  sande  Sindelag  til  Kende, 
førend  Danskernes  Sejr  var  fuldbyrdet,  og  de  vare 
Herrer  i  Riget. 

Biskoppen  og  Magnus  Gren  overnattede  paa 
Ekholm,  men  da  de  den  næste  Dag  drog  bort, 
vendte  de  ikke  tilbage  til  Strengnæs.  De  fandt  det 
begge  raadeligst  at  lægge  V^ejen  over  Stokholm, 
underrette  Fru  Kristine  om  den  Ulykke,  der  var 
tilstødt  hendes  Gemal,  og  saa  tage  hende  med  ud 
til  Strensnæs. 

Men  medens  de  kørte  ad  Stokholnn  til,  skete 
det  omtrent  ved  Middagstide  den  3die  Februar,  at 
en  Rytter  kom  jagende  ind  i  Bispegaarden  i  Streng- 
næs. Sten  Stures  Livsvend,  gamle  Klas,  kom  straks 
til  Stede  og  hørte  med  Forfærdelse  det  Ulykkes- 
budskab, som  Rytteren  bragte:  „Vi  ere  slagne. 
Dansken  er  over  Tiveden  og  paa  Vejen  herop." 

Budrideren  var  en  ung  Dalkarl,  sendt  af  Dal- 
bøndernes Fører.  Ved  ofte  at  skifte  Hest  paa 
Vejen,  var  det  lykkedes  ham  at  tilbagelægge  den 
lange  Vej  paa  seks  og  tredive  Timer.  Maalet  for 
hans  Ridt  skulde  egentlig  været  Stokholm,  men  da 
han  paa  Vejen  fik  at  vide,  at  Rigsforstanderen  kun 
var  naaet  til  Strengnæs,  havde  han  sat  Kaasen 
derhen. 

Klas  stod  der  maalløs. 

„Jeg  tør  ikke  bringe  Hr.  Sten  den  Tidende, ** 
sagde  han  omsider.  .,Den  vil  dræbe  ham,  svag  og 
lidende,  som  han  er." 

„Vil  ikke  du,  saamaajeg,''  svarede  Dalkarlen, 
idet  han  sprang  af  Hesten.  „Rigsforstanderen  maa 
straks  underrettes  for  at  kunne  salvere  sig." 

„Jo  nok!"  udbrød  Klas  forbitret.  „Jeg  maatte 
være  gal,  om  jeg  lod  dig  buse  ind  til  ham." 

Saa  vendte  han  Dalkarlen  Ryggen  og  gik  lang- 
somt ind,  idet  han  overvejede,  hvorledes  han  skulde 
meddele  sin  Herre  Ulykkesbudskabet ;  men  det  stod 
skrevet  i  hans  blege  Aasyn.  Hans  Herre  havde 
desuden  hørt  Hestens  Trampen  i  Gaarden  og  tænkte 
straks,  at  det  kunde  være  en  Budrider  med  Tidender 

fra  Hæren.  Klas  fandt  ham  siddende  halvt  oprejst 
i  Sengen  og  stirrende  paa  ham  med  et  spændt  Blik. 
Han  spurgte,  og  Klas  maatte  ud  med  Sproget.  Men 
Ulykkesbudskabet  dræbte  ikke  den  saarede  Helt. 
Vel  blegnede  han  og  sank  et  øjeblik  tilbage  i 
Puderne,  men  han  genvandt  hurtigt  Herredømmet 
over  sig  selv.  Dalkarlen  blev  fort  ind  til  ham  og 
blev  nøje  udspurgt. 

Da  det  var  gjort,  og  Sten  Sture  ikke  kunde 
tvivle  om,  at  Nederlaget  havde  været  fuldstændigt 
og  afgørende,  sagde  han  til  Klas : 

.,Vi  maa  br^'de  op  paa  Stand.  Inden  en  Time 
maa  jeg  være  paa  Vejen  til  Stokholm.'' 

Klas  bad  sin  Herre  om  ikke  at  forivre  sig^ 
forestillede  ham,  at  det  maatte  tage  lang  Tid,  inden 
Fjenden  kunde  naa  saa  højt  op,  og  raadede  ham 
til  i  det  mindste  at  oppebie  Biskoppens  og  Magnus 
Grens  Tilbagekomst  fra  Ekholm,  men  han  talte  for 
døve  øren. 

Inden  en  Time  var  gaaet,  sad  Sten  Sture  i 
Slæden.  Det  voldte  ham  Smerte  at  blive  baaren 
derud,  men  hans  Udseende  tydede  ikke  paa  Svag- 
hed. Med  munter  Røst  gav  han  Befaling  til  at 
køre,  og  hurtigt  for  Slæden,  trukken  af  et  Par  vælige 
Heste,  fra  Strengnæs  ned  paa  Mælarens  snedækte 
Isflade.  Klas  red  ved  Siden  af  Slæden  og  havde 
ikke  øjnene  fra  sin  Herre.  Han  var  meget  be- 
kymret for  ham,  fordi  Kulden  var  tagen  til.  Frosten 
var  haard,  og  de  havde  en  skarp  Nordostvind  lige 
imod   sig.     De  vare    da   heller  ikke  komne  længere 

end  et  Stykke  ud  paa  den  nærliggende  Bjørkfjord, 
førend  Klas  blev  var,  at  hans  Herres  Udseende  for- 
andredes. Farven  veg  af  hans  Kinder,  og  hans  Træk 
strammedes.  Han  bød  Køresvenden  holde,  sprang 
af  Hesten,  gik  hen  til  Slæden  og  talte  sin  Herre  til, 
men  han  fik  intet  Svar.  Sten  Stures  Læber  vare 
lukkede  for  evigt.  Kulden  havde  fuldført  det  Døds- 
værk,  som  Sindsbevægelsen  havde  begyndt,  idet  den 
bragte  Feber  i  hans  Blod. 

„Nu  se  Gud  og  hellig  Erik  i  Naade  til  os  og 
ganske  Sverrig!"  udbrød  Klas  i  en  klagende  Tone, 
mens  •  de  ridende  Svende,  som  nu  vare  komne  til, 
forfærdede  hørte  Dødsbudskabet.  De  blottede  alle 
deres  Hoveder,  mens  Klas  knælede  paa  Isen  og  bad 
en  Bøn. 

Saa  kørte  de  langsomt  videre  med  deres  døde 
Herre,  hvis  Aasyn  Klas  havde  dækket  med  et  Klæde. 
Dog  satte  de  snart  Hestene  i  Fart,  da  den  lang- 
somme Kørsel  i  den  strenge  Kulde  var  uudholdelig. 
De  naaede  saaledes  Stokholm  inden  Sengetid  og 
drog  mellem  Søndermalms  Fjælde  ned  til  den  søndre 
Broport.  Det  var  blevet  til  et  helt  Ligtog,  da  en 
stedse  voksende  Skare  af  Bønder  havde  sluttet  sig 
til,  og  nogle  af  dem  havde  skaffet  Lyspinde  og 
Fakler  til  Veje.  Sorgfulde  Ij^ste  de  deres  døde 
Herre  hjem. 

„Luk  op!"  raabte  den  Svend,  som  red  i  Spidsen, 
til  Brovagten. 

„Ikke  saa  hastig,''  lød  Svaret.  „Hvem  ere  I, 
og  hvad  føre  I  der  med  eder  ved  Fakler  og  Blus?" 

.,Hr.  Sten  er  i  Slæden,"  raabte  Svenden. 

„Hvad,"  svarede  Brovogteren,  .,kommer  han 
saa  usseligt  agende?" 

Der  var  nemlig  endnu  ikke  kommen  nogen 
Efterretning  fra  den  fjerne  Krigsskueplads  til  Stok- 
holm. Man  vidste  ikke  engang  noget  om  Slaget 
ved  Bogesund. 

„Det  er  dog  ham,"  raabte  Svenden,  ,,men  han 
er  død.     Vi  bringe  hans  Lig." 

Xu  blev  der  hurtigt  lukket  op  og  det  sørgelige 
Tog  drog  langsomt  ind  gennem  Byen  og  op  ad 
Slottet  til. 

Fru  Kristine  sad  ved  Nadveren  med  Fru  Else, 
Gjørrild  og  sine  Jomfruer.  Hun  viste  et  roligt  Aa- 
S3'n,  uagtet  hun  stadig  levede  i  Spænding  efter  at 
faa  Tidender  fra  sin  Husbond  og  Hæren.  Hun 
maatte  jo  være  forberedt  paa  en  lang  Ventetid  paa 
Grund  af  den  store  Afstand,  men  nu  ventede  hun 
hver  Dag  at  faa  afgørende  Efterretninger,  thi  den 
sidste  Hilsen,  hun  havde  faaet  fra  sin  Herre,  var 
nogle  Linjer,  som  han  under  Nedrykningen  havde 
skrevet  paa  Tiveden  og  afsendt  derfra.  Han  skrev 
fortrøstningsfuldt  om  det  stærke  Forsvarsværk,  han 
havde  anlagt  der,  og  meldte,  at  nu  var  han  i  Færd 
med  at  rykke  videre  Sønder  paa  til  Bogesund,  hvor 
han  i  en  befæstet  Stilling  vilde  afvente  Fjendens 
Komme. 

Maaltidet  var  til  Ende,  og  Fru  Kristine  vilde 
rejse  sig,  da  Hushovmesteren,  Blanckert,  traadte  ind. 
Hans  Aasyn  var  blegt,   hans  Blik  skrækslagent,   og 

han  standsede  i  Døren  uden  at  kunne  faa  et  Ord 
frem. 

.,Er  der  noget  løs,  Blanckert,''  spurgte  Fru 
Kristine,  idet  hun  hurtigt  rejste  sig  og  gik  hen 
til  ham. 

„Der  er  kommet  Tidender  fra  Hr.  Sten,"  fik 
Blanckert  endelig  frem. 

., Ere  de  onde?"  spurgte  Fru  Kristine,  idet  hun 
blev  bleg.      „Tal  dog.  Menneske  I" 

„Jeg  ved  det  ikke  saa  nøje,"  sv^arede  Blanckert 
med  usikker  Stemme,  „men  nu  ere  de  her  lige  ved 
Porten." 

Fru  Kristine  skubbeds  ham  til  Side  og  ilede 
ned  ad  Taarntrappen,  fulgt  af  Gjørrild.  Da  de  kom 
ned  i  Gaarden,  saa  de  ved  Faklernes  Skin  en  Slæde, 
som  holdt  der.  Klas,  som  var  stegen  af  Hesten, 
gik  Fru  Kristine  i  Møde,  men  inden  han  fik  sagt 
et  Ord,  var  hun  henne  ved  Slæden,  rev  Klædet 
bort,  og  nu  stirrede  hendes  Husbonds  i  Døden 
stivnede  Træk  med  de  halvaabnede  glasagtige  øjne 
hende  i  Møde.  Hun  kastede  sig  over  Liget,  idet 
hun  udstødte  et  Skrig  saa  hjerteskærende,  at  alle, 
som  hørte  det,  bleve  rystede  i  deres  inderste.  Gjør- 
rild glemte   ikke,   saa  længe  hun  levede,    det  Skrig. 

Dog  tabte  Fru  Kristine  ikke  Bevidstheden.  Et 
heftigt  Anfald  af  Graad  gav  hende  Lettelse.  Hun 
kyssede  den  døde  paa  Panden  og  lod  sin  Haand 
glide  over  de  stivnede  Træk,  uden  at  den  isnende 
Følelse  s^'ntes  at  anfægte  hende. 

„Kom,"    sagde   hun,   da   hun  havde  genvundet 

Mælet,  ..vi  ville  bære  ham  ind  og  bringe  ham  til 
Hvile.'- 

Det  lød  næsten,  som  om  hun  troede,  at  en 
varm  Seng  kunde  bringe  ham  til  Live  igen. 

Da  de  bar  ham  op,  holdt  hun  selv  ved  hans 
Hoved.  Han  blev  lagt  paa  sin  Seng  og  siddende 
ved  Ligets  Side  havde  hun  Sjælskraft  nok  til  at 
høre  Klas's  Beretning  om  hans  Herres  sidste  sørge- 
lige Oplevelser,  lige  fra  hans  Fald  ved  Bogesund 
og  indtil  Døden  for  faa  Timer  siden  overrumplede 
ham  paa  Bjørkfjordens  Is.  Ingen  andre  end  Klas 
var  hos  hende  og  den  døde,  mens  hun  saaledes 
Draabe  efter  Draabe  tømte  sit  Sorgens  Bæger  til 
Bunden ;  men  ingen  anden  forstod  hende  bedre  end 
han,  -thi  han  havde  tjent  Faderen,  Svante  Sture,  i 
mange  Aar  og  kendt  Sønnen  lige  fra  han  blev  født. 
Han  var  nu  en  gammel  Mand,  hærdet  i  Livets 
Skole,  men  dog  gik  han  dybt  rystet  fra  denne 
Sammenkomst  med  sin  døde,  tavse  Herre  og  sin 
grædende  Husfrue. 

Da  Klas  havde  endt  sin  Beretning,  og  Fru 
Kristine  havde  faaet  alle  sine  Spørgsmaal  besvarede, 
takkede  hun  ham  for  hans  store  Troskab  mod  hans 
Herre  og  bød  ham  fjerne  sig.  Længe  blev  hun 
alene  hos  den  døde,  snart  hensunken  i  Bøn,  snart 
talende  til  ham,  paa  hvis  Læber  Døden  havde  sat 
sit  Segl,  saa  at  der  intet  Svar  kunde  komme 
fra  dem. 

Da  hun  atter  kom  til  Syne,  var  hendes  Aas3^n 
farveløst   og   mærket  af  dybe  Furer.     Hun  saa  ud, 

som  om  hun  var  blev^en  flere  Aar  ældre.  Synet 
af  hende,  da  hun  kom  ud  af  den  dødes  Kammer, 
lod  alle  dybt  føle  Størrelsen  af  det  Tab,  hun  havde 
lidt.  Men  de  fik  snart  at  mærke,  at  Sorgen  ikke 
havde  lammet  hendes  Viljeskraft.  Efter  at  hendes 
Hjerte  var  blevet  lettet  ved  det  første  voldsomme 
Udbrud  af  Smerte,  hørtes  der  ingen  Klage  fra  hende, 
og  der  mærkedes  ingen  Svaghed  hos  hende.  Al 
hendes  Tanke  syntes  henvendt  paa  det  Tab,  Folket 
havde  lidt  og  paa  de  Ulj^kker,  der  nu  vilde  vælte 
ind  over  Landet. 

Da  Biskop  Matthias  og  Magnus  Gren  den  næste 
Morgen  indtraf  paa  Slottet,  fandt  de  hende  over 
Forventning  fattet,  ja,  at  hendes  Sjæl  i  Smertens 
vSkærsild  var  bleven  hærdet  og  staalsat.  Dybt 
rystede  ved  de  to  sørgelige  Tidender,  som  vare 
komne  til  dem  allerede  paa  Vejen,  Hærens  Neder- 
lag og  Rigsforstanderens  Død,  kom  de  og  ventede 
at  finde  en  i  Sorg  hensunken  og  raadvild  Kvinde. 
Men  de  mærkede  snart,  at  de  havde  Landets  Moder 
for  sig  med  fuld  Følelse  af  sin  Pligt  og  med  Vilje 
og  Kraft  til  at  udfylde  sin  Stilling.  Vel  rystedes 
hun  ved  Synet  af  dem,  og  hun  fældede  Taarer  ved 
at  høre  paa  Udbruddene  af  deres  d3^be  Sorg  og  store 
Anger  over,  at  de  havde  forladt  deres  lidende  Herre 
i  Strengnæs.  Men  hun  fattede  sig  snart  og  be- 
roligede dem  ved  at  sige,  at  de  vare  ganske  uden 
Sk}' Id.  Det  var  Guds  Vilje,  at  det  skulde  gaa  saa- 
ledes.  Og  da  Faren  var  overhængende,  bad  hun 
dem  ikke  se  tilbage,   men  kun  fremad,  og  overveje 

med  hende,  hvad  der  var  at  gøre  til  Rigets  Frelse. 
Saaledes  bleve  disse  to  stærke  Mænd  bragte  paa 
ret  Kant  af  en  Kvinde.  Resultatet  af  deres  Over- 
vejelser blev,  at  Magnus  Gren  forblev  hos  hende 
for  at  lede  Forsvaret  af  Stokholm,  hvor  hun  agtede 
at  holde  sig  til  det  yderste.  Biskop  Matthias  der- 
imod drog,  efter  at  han  havde  taget  Afsked  med 
sin  døde  Herre,  hjem  til  sit  Stift  for  ved  sin  Nær- 
værelse at  gøre,  hvad  han  kunde,  for  at  afværge 
Krigens  Ulykker  fra  Folket.  — 

Sten  Sture  blev  jordfæstet  i  Graamunkeklostrets 
Kirke  og  fik  saaledes  sit  Lejersted  i  den  Klosterbo, 
som  var  viet  til  Sankt  Franciskus.  Han  kom  til 
at  hvile  nær  ved  Klostrets  Stifter,  Kong  Magnus 
Ladulaas,  dog  endnu  nærmere  sin  egen  tidligere 
fødte  lille  Søn,  som  var  død  kort  efter  Fødslen. 

Fru  Kristine  viste  en  fast  Holdning  under 
Jordfæstelsen.  Hun  holdtes  opret  ved  Tanken  om 
det  Hverv,  hendes  hensovede  Herre  havde  efterladt 
hende,  at  optage  hans  store  Gerning  og  frelse 
Riget.  Mens  Dødsmessen  lød  for  hende,  og  Kisten 
sænkedes  i  Graven,  svor  hun  i  sit  Hjerte  en  dyr 
Ed  paa,  at  hun,  saa  vidt  hendes  Kræfter  rakte, 
vilde  give  Folket  Erstatning  for  det  Tab,  det  havde 
lidt,  samle  alle  tro  svenske  Mænd  om  sig  og  til 
det  yderste  værge  for  Rigets  Selvstændighed.  Og 
saaledes  vilde  hun  tillige  redde  den  Arv,  som  Sten 
Sture  havde  efterladt  sin  umyndige  Søn. 

u  blev  det  trange  Dage  for  Sverrigs  Stormænd. 
De  fleste  af  dem  maa  antages  at  være  for- 
svundne allerede  straks  efter  Nederlaget  ved  Boge- 
sund, og  da  Efterretningen  om  Sten  Stures  Død 
udbredte  sig  over  Landet,  opgav  de  ganske  Ævret. 
Riget  var  jo  nu  hovedløst,  Sten  Stures  ældste  Son 
Niels  kun  otte  Aar  gammel,  og  der  fandtes  ikke 
nogen  Mand  af  saa  stor  Anseelse,  at  han  kunde 
samle  alle  om  sig  og  gribe  Roret.  Fru  Kristine 
var  med  alt  sit  Mod  dog  kun  en  Kvinde  og  vilde 
sikkert  snart  blive  nødt  til  at  slippe  Taget.  Sverrig 
var  nu  at  ligne  med  en  havareret  Skude,  som 
maatte  gaa  paa  Grund. 

Da  tænkte  de  fleste  af  dem,  der  havde  meget 
at  tabe:  nu  frelse  sig,  hvo  der  kan!  Nu  viste  sig 
Sandheden  af  Sten  Stures  Paastand,  at  der  gik 
mangen  svensk  Mand  med  et  dansk  Hjerte  i  Brystet. 
De   saa   med  Tilfredshed  det  gamle  styrte  sammen. 

og  nogle  af  dem  haabede  at  vinde  ved  Forandringen, 
naar  de  ikke  tøvede  med  at  bøje  Nakken  under 
det  ny  Aag.  Saa  faldt  de  fra,  den  ene  efter  den 
anden,  og  de  Breve,  Fru  Kristine  udsendte  til  nogle 
af  dem  med  Opfordring  til  at  samle  Almuen  og 
rejse  Modstand  mod  Fjenden,  gjorde  kun  ringe 
Virkning. 

Det  blev  en  særlig  stor  Sorg  for  Fru  Kristine, 
at  Sten  Stures  fordums  Ven  og  tro  Støtte,  Erik 
Abrahamsen  Lejonhufvud,  med  usømmelig  Hast  gik 
over  som  en  af  de  allerførste.  Men  hun  skulde 
snart  faa  det  at  høre,  som  værre  var. 

Den  ædle  Biskop  Matthias  svigtede  og  traadte 
i  Spidsen  for  dem,  der  agtede  at  købe  Fred  og 
Frelse  ved  Underkastelse.  Han  gjorde  det  visselig 
ikke  af  egennyttige  Grunde,  tværtimod  af  Fædrene- 
landskærlighed.  Han  var  en  sindig,  klartskuende 
Mand,  der  saa  paa  Forholdene,  som  de  virkelig 
vare.  Baade  han  og  alle  de,  der  fulgte  ham  af 
Overbevisning,  kunde  da  ogsaa  anføre  vægtige 
Grunde  for  deres  Frafald.  De  saa  kun  for  sig  fort- 
sat Blodsudgydelse  og  Landets  fuldstændige  øde- 
læggelse. Der  var  i  deres  Øjne  nu  kun  Frelse  for 
Riget  under  det  danske  Regimente,  og  det  kunde 
jo  heller  ikke  nægtes,  at  Kong  Kristian  var  Sverrigs 
lovligt  kaarede  og  endogsaa  ved  Forliget  i  Malmø 
stadfæstede  Konge.  Svenskerne  kunde  kun  sluppet 
derfra  ved  at  betale  en  aarlig  Afgift,  men  da  Sten 
Sture  ikke  havde  opfyldt  denne  Forpligtelse,  stod 
Kong    Kristians    Fordring    paa    Kronen    ved    Magt. 

Det  skulde  de  gode  svenske  Herrer  betænkt  før, 
men  nu  mente  de,  at  silde  dog  var  bedre  end  slet 
ikke. 

Biskop  Matthias  tog  da  Sagen  i  sin  Haand. 
Der  blev  sluttet  en  Vaabenstilstand  og  paa  et  Møde 
i  Upsala  d.  6te  Marts  indgaaet  Forlig.  Der  mødte 
alle  de  svenske  Rigsraader,  som  kunde  hidskaffes, 
med  Otto  Krumpen  og  flere  af  de  danske  Befalings- 
mænd. Kong  Kristian  blev  formeligt  anerkendt  og 
hyldet  som  Sverrigs  Konge,  og  hans  Befuldmæg- 
tigede tilsagde  de  svenske  Herrer  og  det  ganske 
Folk  fuldstændig  Tilgivelse  for  alt,  hvad  der  var 
skeet. 

Grumt  smilte  Gustav  Trolle,  da  Otto  Krumpen 
paa  sin  Herres  Vegne  gav  de  svenske  Rigsraader 
dette  Tilsagn  i  den  mest  betryggende  Form.  Gustav 
Trolle  var  nemlig  ved  Efterretningen  om  Nederlaget 
paa  Tiveden  og  Sten  Stures  Død  ilet  til  Upsala  og 
havde  taget  sin  Erkebispegaard  i  Besiddelse.  Nu 
sad  han  atter  i  Sædet  som  den  svenske  Kirkes 
Overhyrde  og  indtog  den  øverste  Plads  i  Rigets 
Raad.  Han  kunde  ikke  hindre  Forligets  Fuldbyrdelse, 
men  han  regnede  det  for  at  væi-e  ikke  mere  værdt, 
end  det  Pergament,  hvorpaa  det  var  skrevet.  At 
Otto  Krumpen  handlede  i  god  Tro,  og  at  Kong 
Kristian  siden  i  Forening  med  de  danske  Rigsraader, 
som  vare  hos  ham,  stadfæstede  Forliget,  det  an- 
fægtede ikke  i  mindste  Maade  Gustav  Trolle.  Han 
tvivlede  ikke  om,   at  Kong  Kristian,  naar  han  først 

sad  fast  i  Sædet,  vilde  bryde  de  Eder  som  skøre 
Traade  og  svinge  Gengældelsens  Svøbe  over  sine 
og  Kirkens  Fjender. 

Men  Fru  Kristine  og  hendes  Raadgivere  saa 
ikke  mindre  klart  i  Tingene.  Deres  Mistillid  til 
Kong  Kristian  var  efter  hans  svigefulde  Bortførelse 
af  Gidslerne  for  to  Aar  siden  saa  dybt  rodfæstet, 
at  ingen  nok  saa  dyre  Forsikringer  kunde  fjerne 
den.  Hun  havde  kun  to  Herrer  af  Rigets  Raad 
hos  sig,  Magnus  Gren  og  Bengt  Arendsen  Ulf,  men 
de  stod  fast  som  Klipper,  og  Per  Kansler  støttede 
hende  med  sine  kloge  Raad. 

Dog  maatte  hun  snart  undvære  den  sidste,  thi 
i  Løbet  af  Marts  Maaned  sendte  hun  Per  Kansler 
søværts  til  Udlandet  for  at  skaffe  Hjælp  fra  Hanse- 
stæderne og  Kong  Sigismund  af  Polen.  Men  hun 
.benyttede  tillige  denne  Lejlighed  til  at  bringe  sin 
Søn  Niels  i  Sikkerhed.  Til  Sten  Stures  Søn  stod 
efter  hendes  Mening  alle  svenskes  Haab  om  Rigets 
Frelse  i  Fremtiden.  Han  blev  bragt  til  Danzig,  og 
med  denne  Udlændighed  begyndte  den  ulykkelige 
Ynglings  Løbebane,  der  kun  skulde  blive  kort. 

Dog  var  det  hans  Moder  en  Beroligelse  at  vide 
ham  i  Sikkerhed,  og  hun  fortsatte  nu  med  desto 
større  Iver  den  Pennekrig,  hun  havde  begyndt  at 
føre  med  Kong  Kristian.  Hans  Proklamation,  hvori 
han  gav  store  Løfter  og  formanede  til  Underkastelse, 
krydsedes  af  hendes  ildfulde  Breve.  Hun  advarede 
Bønderne    imod    at    tro    den    falske   Konge   og   op- 

fordrede  dem  til  at  rejse  sig  mod  hans  Haand- 
langere.  Det  Sprog  forstod  Bønderne  bedre  end 
Kong  Kristians  sode  Ord.  De  greb  til  Vaaben  og 
blev  førte  godt  af  de  faa  Adelsmænd,  som  vare 
blevne  Sten  Stures  Sag  tro.  Blandt  dem  var  Fru 
Kristines  Morbroder,  Niels  Eskildsen  Banner,  som 
med  Held  førte  Bønderne  i  Nerike  og  Vestmanland. 

Nu  fik  de  danske  at  mærke,  at  den  svenske 
Bonde  ikke  var  at  spøge  med,  og  Begivenhederne 
viste,  at  havde  Sten  Sture  endnu  været  i  Live  og 
kunnet  føre  Folket  frem,  da  vilde  efter  al  Sand- 
synlighed Kong  Kristians  tredje  Indfald  i  Sverrig 
faaet  samme    ulykkelige  Udgang   som  de  to  første. 

Det  kom  til  flere  blodige  Kampe,  og  rædsomt 
huserede  Bønderne  i  de  Egne,  hvor  de  kongetro 
Mænd  havde  hjemme.  Til  sidst  samlede  de  spredte 
Hobe  sig  til  en  Hær,  som  forstærkedes  af  en  Skare 
Borgere  fra  Stokholm  under  den  tapre  Raadmand 
Lambert  Madsens  Anførsel,  og  som  udgjorde  ikke 
mindre  end  ti  tusinde  Mand.  Den  6te  April  angreb 
de  det  danske  Hovedkvarter  i  Upsala,  og  det  blodige, 
efter  Dagen  kaldte  Langfredagsslag,  stod.  Den 
danske  Hær  kom  sin  Undergang  nær.  thi  Angrebet 
var  en  fuldstændig  Overrumpling,  i  den  Grad  havde 
de  øvede  Krigere  i  deres  Ringeagt  for  Almuen  følt 
sig  trygge.  Mange  danske  Befalingsmænd  faldt, 
Otto  Krumpen  selv  blev  saaret,  og  Mogens  Gylden- 
stjerne med  samt  Rigsbanneret  vilde  faldet  i  Sven- 
skernes   Hænder,    hvis     ikke    Peder    Skram    i     det 

yderste  Øjeblik  var  kommen  sin  Herre  til  Undsæt- 
ning. Men  det  endte  dog  med  Nederlag  for  Bøn- 
derne, som  bleve  nedhuggede  i  Tusindevis.  Dog 
gav  denne  Tugtelse  dem  ingenlunde  Vand  i  Blodet. 
De  fortsatte  Krigen  med  utæmmet  Raseri  og  hævnede 
sig  paa  værgeløse  gejstlige  Mænd,  som  de  mis- 
handlede. De  overfaldt  saaledes  den  gamle  Erke- 
biskop  Jakob  Ulfsen  paa  Arnø  og  slæbte  ham  til 
Stokholm,  en  Misgerning,  som  siden  kom  Stadens 
Borgere  dyrt  at  staa. 

Saaledes  fandt  Kong  Kristian,  da  han  omsider 
i  Maj  Maaned  ankom  med  Flaaden,  Landet  i  fuldt 
Oprør  og  Tilstanden  ganske  anderledes,  end  han 
havde  ventet.  Dog  tog  han  sig  ikke  Bøndernes 
Genstridighed  saa  nær  og  spildte  ikke  sine  Kræfter 
paa  at  kriges  med  dem.  Han  skønnede  rigtigt  i  at 
mene,  at  alt  kom  an  paa  Stokholms  Fald.  Fik  han 
Hovedstaden  i  sin  Magt,  da  vilde  hele  det  øvrige 
Land  falde  til  Føje. 

Han  samlede  da  nu  hele  sin  Krigsmagt  om- 
kring Staden,  som  blev  indesluttet  baade  til  Lands 
og  til  Vands  og  paa  det  heftigste  beskudt.  Ogsaa 
led  nu  Fæstningsværkerne  stor  Skade,  men  hvad 
der  var  bleven  nedskudt  om  Dagen,  blev  udbedret 
om  Natten.  Fru  Kristine  og  hendes  Mænd  lode  sig 
ikke  skræmme.  Efter  seks  Ugers  frugtesløse  Bort- 
ødslen  af  Kugler  og  Krudt  og  unyttigt  Mandefald 
vare  de  danske  ikke  komne  et  Skridt  videre,  og 
Sten   Stures   Banner   vajede   uanfæsrtet    fra   Kærnans 

Tinde.  Til  sidst  mistede  Kong  Kristian  sin  dyg- 
tigste Befalingsmand.  Karl  Knudsen  faldt  for  en 
Kugle.  Men  stor  blev  Glæden  i  Stokholm  og  over 
det  hele  Land,  da  det  rygtedes,  at  „den  hjemme- 
fødte  Ulv"  havde  endt  sin  æreløse  Bane. 

Imidlertid  viste  det  sig,  at  Kongen  næsten  var 
naaet  til  Bunden  af  sin  Krigskasse,  og  da  det 
mindskede  med  Tilførslen  af  Levnetsmidler,  saa  det 
betænkeligt  ud.  Men  Kongen  kunde  ikke  bære  den 
Tanke,  at  ogsaa  dette  saa  glimrende  indledte  Felt- 
tog skulde  strande.  Han  tog  en  rask  Beslutning, 
brød  over  tvært  og  rejste  ad  Søvejen  ned  til  Kjø- 
benhavn  for  at  skaffe  Hjælp. 

Paa  den  Fart  havde  han  Lykken  med  sig. 
Han  forefandt  et  Gesandtskab  fra  Nederlandene, 
som  fra  Regentinde  Margrethe  paa  Kejser  Karls 
Vegne  medbragte  en  tidligere  lovet  Hjælp  af  seks 
Krigsskibe  med  fuld  Besætning.  Tillige  medbragte 
de  til  Kongen  en  Hædersbevisning,  som  han  tid- 
ligere ikke  havde  kunnet  opnaa,  nemlig  den  gyldne 
Vlies's  Orden.  Dog  undsaa  han  sig  ikke  for  at 
beslaglægge  halvfemsindstyve  hollandske  Handels- 
skibe, som  laa  i  Sundet,  og  da  de  hollandske  Ud- 
sendinge nedlagde  Indsigelse  derimod,  forkyndte  han 
dem  Arrest.  Han  udvirkede  dernæst  ved  Føjelig- 
hed mod  Lybekkerne,  at  de  lovede  Tilførsel  af 
Fødemidler  og  Krigsartikler  til  Stokholm.  Saaledes 
forraadte  Hanserne  for  Profitens  Skyld  deres  gamle 
Forbundsfæller,    Svenskerne.      Endelig    indtraf  hans 

Udsendinge  fra  Nederlandene  med  Tilsagn  om 
Udbetaling  af  en  Part  af  Dronning  Elisabeths 
Medgift.  Højlig  tilfreds  med  Udbyttet  af  sin 
Rejse  ilede  han  i  godt  Lune  tilbage  til  Stokholm, 
hvor  han  indtraf  midt  i  Juli. 


NITTENDE  KAPITEL 
Et  Fredens  Sendebud. 


1  Stokholm  fik  man  snart  at  mærke,  at  Kongen 
var  vendt  tilbage.  Beskydningen  af  Staden  blev 
over  al  Maade  voldsom.  Fra  alle  Sider  dundrede 
Skuddene,  Kuglerne  raslede  ned  over  Slottet  og 
Staden,  og  der  laa  en  Taage  af  Krudtrøg  over  den 
hele  Scene. 

Fra  Stokholms  Mure  faldt  Svarere  mere  spar- 
somt, men  vare  desto  mere  virkningsfulde.  Sven- 
skerne havde  dog  sv^ærere  Skyts,  end  de  danske 
havde  kunnet  føre  med  sig.  Deres  Skærmbrækkere, 
gamle,  smeddede  Bagladekanoner,  udsendte  drøje 
Stenkugler  eller  Fuldkugler  af  Jern,  ikke  Blykugler 
som  Feltskytset.  Især  var  en  svær  Skærmbrækker, 
som  laa  paa  Graamunkeholm ,  meget  nærgaaende 
med  sine  Kugler.  De  naaede  hek  over  til  den 
danske  Lejr  paa  Sødermalm  og  gennemfurede  baade 
Vognborgen,  Barakker  og  Telte.  Danskerne  kaldte 
den    derfor  Djævlemor,    og   der  blev  anvendt  meget 

Krudt  og  mange  Kugler  for  at  bringe  denne  snak- 
somme Jernkvinde  til  Tavshed,  men  det  var  alt 
forgæves. 

Særlig  forbitret  derover  var  Gustav  Trolle,  thi 
han  vidste,  at  det  sværeste  Skyts  paa  Stokholms 
Mure  var  blevet  ført  dertil  fra  hans  nedbrudte  Slot 
Stæke,  og  det  var  altsaa  hans  eget  Skyts,  der  be- 
skød de  danske  og  ham  selv.  Det  var  nemlig 
saare  langt  fra,  at  han  sad  i  Upsala  og  varetog 
sine  gejstlige  Pligter.  Han  færdedes  stadig  paa 
Krigsskuepladsen,  og  der  passede  han  bedst,  thi 
Sværdet  laa  meget  bedre  i  hans  Haand  end  Krum- 
staven. Hans  Harme  over,  at  Belejringen  ingen 
Fremgang  fik,  var  stor,  men  flere  end  han  vare  i 
Færd  med  at  tabe  Taalmodigheden,  baade  blandt 
de  danske  Befalingsmænd  og  de  svenske  Rigsraader, 
som  nu  talrigt  vare  til  Stede  i  Lejren.  De  kækkeste 
raadede  til  at  prøve  paa  at  tage  Staden  med  Storm^ 
men  ingen  af  dem,  der  skulde  lede  Angrebet,  turde 
paatage  sig  Ansvaret.  Nu  savnede  Kongen  den 
dumdristige  Karl  Knudsen,  han  vilde  været  Manden 
dertil. 

Saa  var  der  kun  to  Udveje,  enten  at  drage 
derfra  med  Skam  og  Skændsel,  eller  aabne  Under- 
handlinger og  prøve  paa  at  faa  Stokholms  Porte 
oplukkede  ved  List.  Kongen  .valgte  selvfølgelig 
det  sidste  og  gav  Befaling  til  at  holde  inde  med 
Skydningen. 

„Xu    have    vi    ligget    her    og   plaffet   til   ingen 

Nytte  i  hele  tre  Maaneder,"  sagde  han,  „nu  ville 
vi  prøve  det  paa  en  anden  Maner." 

Og  den  Maner  laa  bedre  for  ham.  Han  havde 
jo  Erfaring  for,  at  man  undertiden  kan  komme 
videre  med  snilde  Ord,  end  med  Sværdhug  og 
Kugler. 

Standsningen  af  Skydningen  var  til  stor  Lise 
for  begge  de  kæmpende  Parter,  selvfølgelig  dog 
især  for  de  belejrede.  Stokholms  Kvinder,  som 
længe  næppe  havde  turdet  vove  sig  udenfor  Døren, 
kom  nu  til  Syne,  samledes  i  Hobe  med  Mændene, 
samtalte  om  de  udstaaede  Lidelser  og  tog  deres 
ramponerede  Huse  nærmere  i  øjesyn.  En  af  Kvin- 
derne forlangte,  at  Skaden  paa  hendes  Hus  straks 
skulde  udbedres. 

„Nej,  Mor  Britta,"  svarede  Raadmand  Lambert 
Madsen,  „det  faar  vente.  I  har  saa  vist  ingen 
Skade  af  at  faa  lidt  Sommerluft  ind  gennem  Hullerne 
til  eder  i  Stuen.  Vi  ville  nytte  Tiden  til  at  udbedre 
Stadsmuren  og  smedde  nyt  Skyts.  Vi  tør  ikke  tro 
paa  Freden.  Dansken  hviler  sig  kun  en  lille  Stund, 
inden  han  skrider  til  Stormløb." 

„Det  er  troligt  nok,"  sagde  Gorius  Holste,  som 
stod  og  bredede  sig  i  Hoben,  omgivet  af  flere  tj^ske 
Købmænd.  „Og  I  gør  klogt  i  ikke  at  spilde  Arbejde 
paa  at  hele  vore  Huse,  thi  som  I  farer  fort  med 
eders  halstarrige  Modstand,  da  maa  det  ende  med, 
at  Staden  bliver  jævnet  med  Jorden.  Skik  Bud  til 
Kong  Kristian  og  anraab  ham  om  Naade,  mens  det 
er  Tid,  det  er  mit  Raad  til  eder." 

„Slaa  ham  paa  Munden,  den  lede  T^'sker  og 
Forræder,"  raabte  Peter  Fredag,  en  fanatisk  og  krigs- 
lysten  Patriot. 

Derpaa  for  han  løs  paa  gamle  Gorius,  men 
Lambert  Madsen  lagde  sig  imellem. 

„Det  er  bedre,  Peter,"  sagde  han,  .,at  imøde- 
gaa  Gorius  med  Grunde,  end  at  slaa  Tænderne  ind 
i  Munden  paa  ham.  Det  skal  I  vide,  Gorius," 
vedblev  han,  „at  ingen  ærlig  svensk  Mand  vil  Ij'tte 
til  det  fejge  Raad,  I  der  fremkom  med.  Overgive 
Staden,  hvis  Forsvar  er  i  sin  fulde  Kraft,  og  mens 
her  ikke  er  Brist  hverken  paa  Fetalje,  Krudt  eller 
Lod,  nej,  det  gøre  vi  ikke!" 

„Jeg  vidste  ikke  af,  at  I  raader  for  Staden  og 
kan  afgøre  den  Sag,"  svarede  Gorius  dristigt.  „Det 
er  Fru  Kristine,  der  har  Befalingen  over  Staden  saa 
vel  som  over  Slottet.  Jeg  tænker,  at  det  sluttelig 
vil  vise  sig,  at  hun  har  bedre  Forstand  end  I  og 
eders  lige." 

„Hil  Fru  Kristine!"  raabte  en  af  Borgerne, 
men  det  Raab  fandt  ikke  saa  stor  Tilslutning,  som 
Lambert  Madsen  havde  ventet.  Han  mærkede  til 
sin  Sorg,  at  Meningerne  mellem  Borgerne  vare  delte, 
og  at  Gorius  Holste  havde  flere  Tilhængere,  end 
han  havde  troet.  Det  var  ikke  saa  underligt,  da 
alt  Erhverv  jo  var  standset,  og  Borgernes  Velstand 
vilde  gaa  til  Grunde,  hvis  Krigen  fortsattes.  Des- 
uden tog  den  Omstændighed  Modet  fra  mange,  at 
Stokholm  ikke  fik  nogen  Undsætning,  mens  Kong 
Kristian  nød  hele  Fordelen  af  Lybekkernes  Tilførsel. 

H.  F.  Ewald :   Kristian  den  Anden.  1  o 

Det  Syn  havde  de  jævnlig  for  øje,  naar  Hansernes 
svært  ladede  Skibe  stævnede  ind  gennem  Skær- 
gaarden. 

„Vi  ville  høre  hende  selv,"  raabte  Peter  Fredag, 
løb  op  ad  Slottet  til,  og  Lambert  Madsen  og  en 
stor  Skare  fulgte  ham. 

Vagten  lagde  dem  ingen  Hindringer  i  Vejen, 
thi  Sten  Stures  Aand  raadede  endnu  i  alt,  og  han 
havde  aldrig  stænget  Porten  og  lukket  Folket  ude, 
naar  det  vilde  have  ham  i  Tale.  De  stormede  ind 
i  Slotsgaarden ,  der  blev  sendt  Bud  op  efter  Fru 
Kristine,  og  kort  efter  viste  hendes  statelige  Skik- 
kelse sig  i  Taarndøfen.  Hun  traadte  ud  i  Gaarden, 
ledsaget  af  Aiagnus  Gren  og  Slotshøvedsmanden, 
gamle  Oluf  Bjørnsen.  Hun  gik  Borgerne  i  Møde 
og  spurgte,  hvad  der  havde  ført  dem  hid. 

„Kære  Frue,"  sagde  Lambert  Madsen,  idet  han 
traadte  frem  og  hilste  hende  ærbødigt,  „det  huer 
os  ilde,  at  Fjenden  har  standset  Skydningen.  Der 
maa  stikke  noget  bagved.  Det  er  mit  Haab,  at 
Kong  Kristian  laver  til  et  Stormløb  paa  Byen,  thi 
prøver  han  paa  det,  da  vil  han  sikkert  trække  det 
korte  Straa.  Men  nogle  af  Borgerne  synes  at  sætte 
deres  Haab  til,  at  der  vil  blive  aabnet  Underhand- 
linger. En  af  vore  Spejdere,  som  indkom  i  Gaar, 
meldte  noget  derom.  Det  kunde  nok  ligne  Kong 
Kristian  at  fæste  Ræveskindet  ved,  hvor  Ulveskindet 
ikke  strækker  til.  Sig  os  nu,  kære  Frue,  er  der 
noget  om  det?" 

„Nej,"  svarede  Fru  Kristine,  „jeg  har  intet  for- 
nummet dertil." 

.,Men  skulde  det  nu  alligevel  ske,"  vedblev 
Lambert,  „vil  I  da  indlade  eder  paa  at  dagtinge 
med  den  falske  Herre?  Gør  for  Guds  og  alle  helliges 
Skyld  ikke  det!" 

,.Ej,  kære  Lambert,"  udbrød  Fru  Kristine, 
„kender  I  mig  saa  daarligt,  at  I  kan  tro  om  mig, 
at  jeg  lader  mig  overliste?  Aldrig  overgiver  jeg 
Stokholm,  saa  længe  I  staa  mig  bi.  Derpaa  kan  I 
trygt  forlade  eder." 

„Hold  fast  ved  det.  Frue!"   raabte  Peter  Fredag. 

„Visselig  vil  jeg  det,  Peter,"  svarede  Fru  Kri- 
stine med  Fynd.  „Det  er  for  mig,  som  om  eders 
bortfarne  Herres,  min  kære  Husbonds,  Aand  ser 
herned  og  varer  paa,  at  vi  følge  det  Spor,  som  han 
har  anvist  os.  Skulde  vi  vige  fra  det,  da  maatte 
den  lede  selv  stige  her  op  og  fordærve  Spillet 
for  os." 

Nogle  af  Borgerne  tilraabte  hende  Bifald,  men 
flere  tav,  og  det  huede  hende  ikke.  Da  hun  gik 
op,  sagde  hun  det  til  Magnus  Gren,  men  han 
svarede : 

„Det  har  kun  lidet  at  sige.  Der  er  vel  nogle 
sorte  Faar  i  Flokken,  men  naar  det  gaar  løs  igen, 
da  skulle  vi  ved  min  Helgen  nok  holde  dem  til 
Varmen." 

Oppe  i  Hallen  sad  en  stor  Kreds  af  adelige 
Kvinder.  Mange  vare  nemlig  tyede  ind  fra  Landet 
for  at  bringe  deres  Personer  og  deres  Kostbarheder 

i  Sikkerhed  bag  Slottets  stærke  Mure,  og  Fru  Kri- 
stine havde  gæstfrit  modtaget  dem  alle. 

Da  hun  nu  kom  op,  og  de  fik  at  vide,  i  hvad 
Ærinde  Borgerne  vare  komne,  og  hvilket  vSvar  hun 
havde  givet  dem,  bleve  de  ingenlunde  alle  glade. 
Deres  Ægtefæller  vare  jo  næsten  alle  gaaet  over  til 
Kongen  og  befandt  sig  i  Lejren  hos  ham.  De 
ønskede  Fred  for  at  kunne  blive  genforenede  med 
deres  Mænd ,  og  Belejringens  Rædsler  havde  des- 
uden været  de  fleste  af  dem  for  stærke.  De  mest 
forsagte  af  dem  vare  gamle  Fru  Sigrid  Banner  og 
Gjørrilds  Moder.  De  to  Kvinder  havde  tilbragt 
mange  Timer  paa  Bedeskamlen  og  anraabt  Guds 
Moder  og  en  hel  Hærskare  af  Helgene  om  at  standse 
Krigens  Rasen,  men  flere  af  de  unge  havde  holdt 
sig  kækt.  Fru  Sigrids  Paastand,  at  de  unge  nu 
til  Dags  vare  skrøbelige,  holdt  altsaa  ikke  Stik.  Da 
hun  nu  hørte,  at  hendes  Datter  havde  givet  Bor- 
gerne Løfte  om  fortsat  Modstand,  brød  hendes  For- 
bitrelse løs. 

„Du  er  fra  Vid  og  Samling,  Kristine,"  udbrød 
hun.  „Er  du  til  Sinds  at  ville  afvise  et  godt  Til- 
bud om  Fred  og  bortstøde  Kong  Kristians  Haand. 
hvis  han  rækker  dig  den  til  Forlig?  O,  jeg  kan  se 
det  paa  dine  vilde  Øjne,  at  det  vil  du!  Nu,  da  maa 
det  ende  med,  at  Murene  styrte  sammen  over  os, 
og  vi  sendes  usalige  i  Døden,  lige  som  det  timedes 
din  Husbond." 

„Nu,  kære  Fru  Sigrid,"   sagde  unge  Ebba  Vasa, 

Erik  Abrahamsen  Lejonhufvuds  Hustru,  „saa  galt 
vil  det  vel  ikke  gaa." 

„Ja,  du  kan  sagtens  føle  dig  tryg,''  udbrød 
hendes  Faster,  Fru  Cæcilie  Eka,  „siden  din  Hus- 
bond, den  Skalk,  var  den  første,  der  løb  over  og 
gik  i  Spidsen  for  Landsforræderne." 

„Hvad  tænker  du,"  sagde  Fru  Sigrid,  idet  hun 
greb  Gjørrild  i  Armen.  „Du  maa  da  bede  til  Fred, 
om  du  har  din  Hjertensvens  Liv  kært  og  ønsker  at 
gense  ham.  Du  formaar  noget  over  Kristine;  prøv 
paa  at  tale  hende  til  Rette!" 

,,Xej,  kære  Fru  Sigrid,"  svarede  Gjørrild  hef- 
tigt. „Jeg  formaar  intet  i  den  Sag,  men  selv  om 
det  var  Tilfældet,  vilde  jeg  ikke  række  Haand  til 
det.  Hver  Dag  beder  jeg  Gud  Herren  om  at  be- 
vare min  Hjertenskærs  Liv.  Men  selv  ikke  for  den 
Pris  vilde  jeg  købe  Fred,  hvis  den  blev  til  Under- 
gang for  vor  Sag.  Jeg  højagter  Kristine  for  hendes 
Heltemod  og  beder  til,  at  hun  maa  staa  fast  og 
bringe  Sejren  hjem." 

„Du  er  troldgjort,"  raabte  Fru  Sigrid,  idet  hun 
sprang  op  og  gik  ud  af  Hallen. 

Men  et  lyst  Smil  og  et  kærligt  Blik  fra  Fru 
Kristine  lønnede  Gjørrild  for  hendes  frimodige  Er- 
klæring. Efter  Sten  Stures  Død  var  Tillidsforholdet 
mellem  de  to  blevet  genoprettet.  Denne  fuldkomne 
Samstemning  havde  givet  Gjørrilds  Hjerte  en  Fred 
af  den  Art,  som  kun  stærke  Sjæle  formaa  at  til- 
egne sig.   -— 

Men  den  Dag  var  nær,   da  selv  hun,   til  hvem 

Gjørrild  saa  op  som  til  den  stærkeste  af  alle,  skulde 
vakle.  Den  lede,  som  Fru  Kristine  havde  paakaldt, 
kom  i  Hemming  Gads  Skikkelse.  Det  var  et  snildt 
Valg  af  Kong  Kristian  at  bruge  ham  som  Under- 
handler. Hvem  var  bedre  egnet  til  at  vinde  Fru 
Kristines  øre,  end  denne  gamle,  svenske  Patriot, 
som  hele  sit  Liv  igennem  med  Haand  og  Mund 
havde  kæmpet  for  Sverrigs  Uafhængighed  og  dog 
nu  til  sidst,  idet  han  gav  efter  for  en  bedre  Over- 
bevisning, havde  skiftet  Sind?  Han  ragede  ved  sin 
aandelige  Overlegenhed  op  over  de  fleste  af  sine 
Samtidige,  hans  Mening  havde  en  Vægt  som  ingen 
andens,  og  om  hans  patriotiske  Sindelag  kunde  der 
ikke  være  Tvivl.  Selv  Sten  Stures  Ugunst  havde 
ikke  rokket  det,  og  uden  egen  Skjdd  var  han  jo 
kommen  i  Kong  Kristians  Magt.  Kongen  havde 
desuden  fattet  godt  Haab  om,  at  Fru  Kristine  vilde 
give  sig,  derved  at  Gorius  Holste  ved  et  hemmeligt 
Bud  havde  underrettet  ham  om,  at  en  stor  Part  at 
Stokholms  Borgere  vare  trætte  af  Krigen  og  rede 
til  at  falde  fra. 

Alligevel  maa  man  undre  sig  over,  at  Hem- 
ming Gad  turde  vove  sig  ind  i  Stokholm.  Det  var 
Borgerne  vel  bekendt,  at  han  ude  i  Landskaberne 
havde  arbejdet  for  den  danske  Sag  og  faaet  mange 
Bønder  til  at  gaa  over.  Han  var  altsaa  i  deres 
øjne  en  Forræder.  Desuden  var  han  nu  en  Olding, 
firsindstyve  Aar  gammel,  men  dog  havde  han  Mod 
til  at  paatage  sig  dette  vanskelige  og  farlige  Hverv. 

Han    var    da  ogsaa  nær  kommen   galt  derfra. 

Han  kom  med  et  Parlamentærflag,  men  kun  led- 
saget af  et  Par  Ryttere  til  Sønderport  og  blev  ind- 
ladt. Men  han  var  ikke  kommen  ret  langt  op  i 
Byen,  førend  Borgerne  flokkede  sig  om  ham,  han 
blev  genkendt  og  udskældt.  Til  sidst  for  Peter 
Fredag  løs  paa  ham,  gav  ham  et  Slag  i  Hovedet 
med  en  Stok  og  rev  ham  af  Hesten.  Det  vilde 
været  ude  med  ham,  hvis  ikke  Gorius  Holste  og 
flere  ansete  Borgere  vare  ilet  ham  til  Hjælp.  De 
fik  ham  udfriet  af  Voldsmændenes  Hænder  og  hjalp 
ham  atter  op  paa  Hesten.  Han  havde  ingen  væsent- 
lig Skade  lidt,  og  han  sjmtes  ikke  at  bryde  sig  om 
den  blodige  Stribe  over  Panden  eller  Rifterne  i  hans 
Klæder,  som  forringede  Værdigheden  af  hans  Ydre. 

Han  blev  ledsaget  op  til  Slottet  af  sine  Be- 
friere. Gorius  Holste  paatog  sig  at  melde  hans 
Komme,  men  det  varede  en  Stund,  inden  han  vendte 
tilbage.  Endelig  kom  han  med  den  Besked  til  Hr. 
Hemming,  at  han  kunde  træde  ind. 

„Ved  Guds  Moder,"  sagde  Gorius,  „nær  var  I 
bleven  vist  af.  Magnus  Gren  gjorde  sit  til  at  op- 
ildne Fruen.  Havde  ikke  Erik  Kuse  været  der  og 
staaet  mig  bi,  vilde  der  ikke  blevet  noget  af  den 
Parlamentering. " 

Erik  Kuse,  Lagmand  i  Sødermanland,  en  lov- 
k^'ndig  Herre,  havde  været  paa  Slottet  under  hele 
Belejringen  og  staaet  Fru  Kristine  trofast  bi.  Nu, 
da  Per  Kansler  var  sendt  til  Udlandet,  var  den  kloge 
og  sindige  Erik  Kuse  hendes  paalideligste  Raadgiver 
i  Regeringssager. 

Hemming  Gad  steg  af  Hesten  med  en  ung 
Mands  Raskhed,  klappede  Gorius  paa  Skulderen  og 
sagde : 

„Nu  have  I  næst  Erik  Kuse  Tak!  Det  hele 
hænger  af,  at  jeg  kommer  til  Ords  med  Fru  Kri- 
stine; Jeg  haaber,  at  den  Haandsrækning ,  I  har 
givet  mig  i  Dag,  skal  lønne  sig  for  eder." 

Hushovmesteren,  Blanckert,  stod  i  Døren  for 
at  føre  Hr.  Hemming  op  i  Hallen.  Fru  Kristine 
viste  altsaa  ikke  Kong  Kristians  Udsending  større 
Ære  end  en  almiindelig  Gæst.  Hun  gik  frem  og 
tilbage  i  Hallen,  ivrigt  samtalende  med  Magnus 
Gren,  mens  Bengt  Arendsen  Ulf  og  Erik  Kuse  stod 
i  en  Vindues  fordybning  og  vare  paa  samme  Maade 
optagne  af  hinanden.  Men  da  Hemming  Gad  traadte 
ind,  tog  hun  Sæde  i  en  Hyndestol,  og  de  tre  Herrer 
sluttede  sig  til  hende.  Hun  kunde  næppe  skjule  sin 
Harme  ved  Synet  af  Hemming  Gad,  og  det  var 
kun  til  Nød,  at  hun  gengældte  hans  ærbødige  Hilsen. 
Men  hverken  hendes  frastødende  Kulde  eller  Mag- 
nus Grens  og  Bengt  Arendsens  hadefulde,  stirrende 
Blikke  syntes  at  anfægte  ham.  Hans  Holdning  var 
frejdig  og  fuld  af  Anstand.  Hans  anselige  Skik- 
kelse og  det  overlegne,  faste  Blik  fra  hans  kloge^ 
ildfulde  øjne  undlod  ikke  at  gøre  deres  sædvanlige 
virkningsfulde  Indtryk.  FVu  Kristine  mindedes  ham 
kun  altfor  godt.  Under  hendes  rolige  Holdning 
dulgte  sig  Ængstelse. 

„Jeg  priser  min  Lykke,  ædle  FYue,"  sagde  han 
med  et  Smil,   „at  jeg  er  sluppen  levende  herind.     I 

kan  se  paa  mig,  at  jeg  har  været  Genstand  for 
Overlast.  Jeg  er  kun  daarlig  smykket  til  at  frem- 
træde for  saa  højbaaren  en  Frue,  som  eder.'' 

,,Jeg  beklager,  at  det  er  skeet,"  svarede  Fru 
Kristine  koldt.  ,, Havde  I  forud  meldt  eders  Komme, 
da  skulde  jeg  sørget  for,  at  I  havde  faaet  sikker 
Ledsagelse  op  gennem  Staden." 

„Det  vil  jeg  helst  tro,"  svarede  Hemming  Gad 
med  et  Anstrøg  af  Spot  i  Tonen.  „Nu,  Hans 
Naade  Kongen  mente,  at  med  jo  mindre  Brask  og 
Bram  jeg  kom,  desto  lettere  vilde  det  gaa." 

„Det  undrer  mig  ved  min  Helgen,"  sagde  Mag- 
nus Gren,  „at  I  slap  herop  uden  at  faa  Hjernen 
slagen  ind." 

„Jeg  tvivler  ikke  om,  at  I  ønsker,  at  det  var 
skeet,  Magnus  Karlsen,"  svarede  Hemming  Gad 
med  et  hvast  Blik.  „Men  det  har  dog  vist  sig,  at 
her  indenfor  Stokholms  Mure  endnu  findes  sindige 
Mænd,  som  ikke  have  mistet  Forstanden.  Dog,  jeg 
er  ikke  kommen  her  for  at  kævles  med  eder." 

Derpaa  henvendte  han  sig  til  Fru  Kristine  og 
lod  hende  vide,  at  han  var  sendt  fra  Kong  Kristian 
for  at  indlede  Underhandlinger,  saa  at  den  lang- 
varige Fejde  kunde  bringes  til  Ende  ved  et  Forlig. 
Han  indlod  sig  til  en  Begyndelse  ikke  paa  at  bruge 
Overtalelse.  Han  nævnede  kun  kortelig  de  Vilkaar, 
Kong  Kristian  tilbød  hende  og  det  svenske  Folk, 
(^m  Stockholms  Porte  maatte  blive  opladne  for  ham, 
og  de  vare  saa  gunstige,  at  Fru  Kristine  studsede 
ved  at  høre  dem.     Men  ikke  saa  Magnus  Gren. 

„Dette  tykkes  mig  dog  værdt  at  overveje," 
sagde  Erik  Kuse,  men  Magnus  tog  straks  Ordet 
fra  ham. 

„Jo  nok!"  udbrød  han.  „Paa  dyre  Eder  og 
skønne  Løfter  har  Kong  Kristian  aldrig  havt  Brist. 
Med  rund  Haand  har  han  øst  dem  ud.  Men  livo 
borger  os  for,  at  han  holder  et  eneste  af  dem?" 

„Det  gør  jeg  I"  svarede  Hemming  Gad  med 
F3'nd.  „At  jeg  har  vovet  mig  herind  og  nu  staar 
paa  dette  Sted,  vidner  bedre  end  alle  Ord  om,  at 
jeg  ikke  tvivler  om  Hans  Xaades  Ærlighed.  Mener 
I,  Magnus  Karlsen,  at  jeg  hader  mit -Fødeland  og 
vil  forraade  det  svenske  Folk?  I  tier.  Xu,  da  vid, 
at  er  jeg  en  Landsforræder,  da  maa  ogsaa  Biskop 
Matthias  kaldes  saa,  og  det  drister  I  eder  dog  vel 
ikke  til." 

„Jeg  mener,"  sagde  Magnus  Gren  i  en  spydig 
Tone,  „at  Kong  Kristian  er  løben  med  eder  alle, 
og  nu  ere  I  højlærde  Mænd  blevne  saa  blinde,  at 
I  ikke  skønner,  hvad  enhver  Bonde  klarligen  ser. 
Ved  Guds  Moder,  det  maa  dog  vække  billig  For- 
undring, at  I,  Hr.  Hemming,  som  selv  har  været 
Offer  for  denne  falske  Fyrstes  List  og  tvært  imod 
hans  kongelige  Ord  og  d3're  Eder  blev  slæbt  ned 
til  Danmark,  at  I,  siger  jeg,  kan  sætte  eders  Lid 
til  ham.'' 

„Dette  med  Gidslerne  er  en  Sag  for  sig," 
svarede  Hemming  Gad  uanfægtet.  „Skal  Regn- 
skabet gøres  op  mellem  svenske  og  danske  for  alle 
de  Kneb,  der  ere  blevne  brugte  i  denne  lange  Strid, 

da  turde  det  dog  være  et  Spørgsmaal,  om  vi  have 
stort  at  lade  Kong  Kristian  høre." 

„Ej  saa!"  udbrød  Magnus  Gren.  „Xu,  I  kan 
belægge  eders  Ord  bedre  end  jeg;  men  I  skal  faa 
det  raat  og  usødet,  saa  I  kan  det  forstaa.  Om  Kong 
Kristian   siger  jeg:    Fanden   tro  ham  og  ikke  jeg!" 

Men  den  Raahed,  hvormed  Magnus  Gren  op- 
traadte,  mishagede  Fru  Kristine. 

„Kære  Magnus,''  sagde  hun,  „tæm  eders  Tunge. 
Hvad  vi  end  beslutte  os  til,  saa  skal  alt  gaa  sømme- 
ligt til." 

„Xu,  Frue,"  udbrød  Magnus  forbitret,  „jeg 
skønner,  hv'or  det  bærer  hen  med  eder.  Men  jeg 
rækker  ikke  en  Finger  til  det  Fredsværk.  Jeg  har 
advaret  eder  og  vasker  nu  mine  Hænder." 

Saa  forlod  han  Hallen,  fulgt  af  Bengt  Arendsen, 
og  det  havde  Fru  Kristine  intet  imod.  Hun  mente 
som  Erik  Kuse,  at  Kong  Kristians  Tilbud  var  værdt 
at  overveje.  Fordi  hun  indlod  sig  paa  Underhand- 
linger, overgav  hun  sig  jo  ikke.  Hendes  stærke 
Stilling  blev  ikke  svækket  ved  det.  Hun  lod  an- 
rette et  Maaltid,  Hemming  Gad  kom  til  Sæde,  men 
i  Stedet  for  at  fortsætte  Underhandlingerne,  indledte 
han  en  Samtale,  som  maatte  bane  ham  Vejen  til 
Fru  Kristines  Hjerte,  beklagede  Sten  Stures  Død  og 
udtalte  sig  saa  venligt  om  ham,  at  hun  maatte  tro, 
at  alt  hans  X'ag  til  hans  fordums  V^elynder  og  Ven 
var  udvisket.  Først  da  Erik  Kuse,  som  blev  kaldt 
ud  i  en  Embedsforretning,  havde  fjernet  sig,  tog 
han  Bladet    fra  Munden.     Xu    var    han    uden   Op- 

hævelser  kommen  til  sit  egentlige  Maal,  en  Samtale 
med  Fru  Kristine  under  fire  Øjne. 

Med  en  Veltalenhed,  hvori  han  ikke  havde  sin 
Lige,  trængte  han  ind  paa  hende.  Han  søgte  at 
gøre  hende  det  indlysende,  at  Stokholms  Fald  kun 
var  et  Tidsspørgsmaal.  Selv  om  Byen  modstod 
alle  Angreb,  maatte  den  tilsidst  blive  udhungret. 
Han  lagde  hende  paa  Sinde  det  store  Ansvar,  hun 
paatog  sig  ved  at  fortsætte  den  unyttige  Blods- 
udgydelse og  saa  dog  tilsidst,  naar  hun  lod  denne 
Lejlighed  til  et  gunstigt  Forlig  gaa  tabt,  at  maatte 
underkaste  sig  de  haardeste  Vilkaar.  Han  frem- 
hævede paa  den  anden  Side,  hvor  glimrende  det 
Tilbud  var,  som  Kong  Kristian  agtede  at  gøre 
hende,  Fred  og  Tilgivelse  for  alt  det  skete,  et  lov- 
ligt Regimente,  Opretholdelse  af  alle  Stænders  Rettig- 
heder og  en  fyrstelig  Forsørgelse  for  hende  og 
hendes  Børn.  Hun  hørte  paa  ham  i  Taushed,  men 
det  vekslende  Udtryk  i  hendes  Aasyn  viste,  hvor 
haard  en  Kamp  hun  udfægtede  med  sig  selv. 

Da  Hemiming  Gad  havde  udtalt,  blev  hun 
siddende  nogle  øjeblikke,  hensunken  i  Tanker. 
Omsider  saa  hun  op,  fæstede  Blikket  skarpt  paa 
ham  og  sagde: 

„Læg  nu  Haanden  paa  Hjertet  og  sig  mig  en 
Ting:  tror  I  Kong  Kristian?" 

„Ja,  saa  sandt  jeg  haaber  at  vorde  salig," 
svarede  han,  idet  han  saa  hende  frejdigt  ind  i 
Øjnene.  „Nu  har  jeg  tjent  Hans  Naade  i  to  Aar 
og   aldrig  fundet  Svig  hos  ham,    kun  god  og  ærlig 

Vilje.  Inden  jeg  drog  af,  sagde  han  om  eder:  jeg 
vil  være  som  en  Fader  for  hende.  I  kan  trygt 
sætte  Lid  til  hans  kongelige  Ord." 

Fru  Kristine  maatte  tro,  at  Hemming  Gad 
mente,  hvad  han  sagde,  og  det  gjorde  han  vel 
ogsaa.  Denne  skarptseende,  erfarne  Mand,  som  i 
sine  Dage  havde  gennem.skuet  saa  mange  Rænker, 
maa  have  troet,  at  han  havde  læst  til  Bunds  ogsaa 
i  Kong  Kristians  Sjæl.  En  saadan  Falskhed,  at 
han  her  handlede  mod  bedre  Vidende,  tor  ikke  til- 
lægges ham. 

Fru  Kristine  gav  altsaa  sit  Minde  til,  at  forme- 
lige Underhandlinger  bleve  indledede.  Svenske  og 
danske  Rigsraader  gav  Møde  paa  Stokholm  Slot, 
og  Forhandlingerne  førtes  snart  til  Ende.  Allerede 
d.  5te  September  besegledes  og  udveksledes  de 
gensidige  Forsikringsbreve,  og  dermed  var  Freden 
sluttet.  Fredsdokumentet  blev  opsat  med  den  største 
Omhu  af  den  lovlærde  Erik  Kuse,  som  sørgede 
for,  at  Gustav  Trolles  Segl  ikke  kom  til  at  mangle. 
Hans  Medunderskrift  skulde  være  en  Borsren  for, 
at  der  ikke  kom  Paatale  og  Efterkrav  for  Stækes 
Nedbrydelse  og  andre  Forgribelser  paa  Kirken  og 
dens  Tjenere, 

Saaledes  mente  Fru  Kristine  og  de  Mænd, 
der  stod  hende  bi,  at  de  havde  gjort  deres  Pligt 
og  handlet,  saa  de  kunde  forsvare  det:  Nu  stod 
der  kun  tilbage,  at  Stokholm  skulde  aabne  sine 
Porte  og  indlade  Sverrigs  rette  Herre  og  Konge. 


TYVENDE  KAPITEL 

Aasyn  til  Aasyn. 


Det  var  ved  Marimesse,  Aftenen  før  vor  Frues 
Dag  i  Høst,  den  7de  September,  at  Kong  Kri- 
stian holdt  sit  Indtog  i  Stokholm.  Det  gik  gennem 
Sønderport,  eller  mellem  dens  Ruiner.  Porttaarnet 
var  blevet  nedrevet  for  at  give  Plads  til  Proces- 
sionen. Med  Glæde  saa  de  danske  dette  stærke 
V^ærk,  paa  hvilket  de  saa  ofte  forgæves  havde 
prøvet  deres  Kræfter,  ligge  paa  Jorden. 

Stadens  tre  Borgmestre,  alle  Raadmændene  og 
flere  ansete  Borgere,  blandt  hvilke  Gorius  Holste, 
stode  der  med  blottede  Hoveder  og  bøjede  sig  dybt, 
da  Kongen  red  ind.  Den  første  Borgmester,  Jens 
Gudmundsen,  holdt  en  ydmyg  Tale,  og  Byens 
Nøgler  bleve  overrakte  Hans  Naade  som  Tegn  paa 
Underkastelse.  Han  hilste  mildt  nok  og  takkede 
med  nogle  naadige  Ord.  Derpaa  satte  han  sin 
Hest  i  Gang,  men  standsede  den  igen,  saa  sig  om 
i  Kredsen,   indtil   hans  Blik  fæstede  sig  paa  Gorius 

Holste,    som    havde    trængt    sig    frem    for  at   blive 
bemærket. 

„Nu,  er  du  der,  Gorius,"  sagde  Kongen,  mens 
Gorius  bøjede  sig  næsten  ned  til  Jorden.  .,Vi  vil 
saa  lade  dig  vide,  at  vi  agte  siden  at  se  ind  til  dit. 
Hav  et  Maaltid  til  os  efter  Messen  og  bed  din 
Hustru  rede  en  Seng  til  os  for  Natten." 

„Det  skal  ske.  Eders  Naade,"  raabte  Gorius 
glad,  mens  Kongen  red  videre. 

Men  Borgerne  undrede  sig  højligt  over,  at 
Kongen  ikke  vilde  bo  paa  Slottet. 

„Hvad  mon  det  skal  sige?"    sagde  en  at  dem. 

„Det  er  t>'deligt  nok,"  svarede  en  anden, 
„Han  frygter  for  at  falde  i  en  Snare  og  blive 
undlivet.  En  Skalk  har  svært  ved  at  tro  ærlige 
Folk." 

Men  Gorius  ilede,  blussende  af  Stolthed,  ind  i 
sit  Hus  for  at  træffe  Anstalter  til  Kongens  Mod- 
tagelse. Katharina  forskrækkedes  ved  det  Budskab, 
at  hun  skulde  huse  Kongen,  og  Markus  saa  surt. 

„Hvad,"  udbrød  hans  Fader  forarget,  „ere  I 
ikke  glade  og  stolte  over  den  store  Ære,  der  skal 
vises  vort  ringe  Hus?  Hvor  huldsaligt  smilte  ikke 
Hans  Naade,  da  han  talte  mig  til.  Sig  mig  Markus, 
saa  du  før  nogen  saa  kongelig  Mand?" 

„Han  er  statelig  nok,  Fader,"  svarede  Markus 
koldsindigt,  „men,  om  jeg  tør  sige  det,  da  huede 
hans  Smil  mig  ikke,  thi  hans  skarpe  øjne  gjorde 
det  ikke  Følsreskab.     De  ere  lumske." 

„Tag  dette,  din  Lømmel,"  raabte  den  gamle, 
idet  han  langede  Markus  en  paa  Øret. 

Markus  tog  det  Øredask  uden  at  knurre.  Det 
var  ham  for  saa  vidt  velkomment,  som  det  gav 
ham  en  gyldig  Grund  til  at  forsvinde.  Han  gik  i 
Byen  til  en  af  sine  Venner  og  viste  sig  ikke  i 
Hjemmet,  saa  længe  Kongen  var  der. 

Langsomt  gik  Toget  op  gennem  Byen,  saa  at 
dens  Indvaanere  fik  god  Lejlighed  til  at  tage  den 
Herre  i  øjesyn,  som  nu  skulde  herske  over  dem. 
Han  skuffede  ikke  deres  Forventninger,  hvad  Konge- 
lighed angik.  Det  var  ikke  Synet  af  hans  pragt- 
fulde Dragt,  hans  Baret  med  de  funklende  Guld- 
sirater eller  hans  skønne,  rigt  prydede  Ganger,  der 
overvældede  dem,  thi  de  havde  seet  Pragt  før.  Men 
der  var  noget  ved  ham,  som  Sten  Sture  ikke  havde 
havt,  den  kongebaarne  Mands  sikre  og  overlegne 
Holdning.  Det  kendtes  paa  hans  Væsen,  at  han 
følte  sig  hævet  over  den  øvrige  Menneskehed  som 
den,  der  kun  havde  en  over  sig.  Gud  den  almægtige. 

En  stor  Skare  danske  og  svenske  Herrer  fulgte 
ham,  men  alle  i  fredelig  Højtidsdragt,  og  der  var 
ingen  Ledsagelse  af  væbnede  Ryttere.  Kongen 
havde  givet  Borgmestrene  et  mundtligt  Tilsagn  om, 
at  Staden  skulde  blive  skaanet  for  Indkvartering. 
En  Gang  standsede  han  og  betragtede  ødelæggelsen 
omkring  sig. 

„Guds  Dros,"  sagde  han  til  Otto  Krumpen, 
idet  han  vendte  sig  i  Sadlen,  „vore  Stykker  have 
ikke    gjori    deres   Sager    ilde.     Vare    vi    farne    fort 

med  Belejringen  en  Stund  endnu,  da  ville  vi,  tænker 
jeg,  været  redne  herind  som  Sejrherrer  og  ikke  som 
uvilligt  modtagne  Gæster." 

„Sig  ikke  det,  Eders  Naade,"  svarede  Otto 
Krumpen.  „Vi  fik  tilstrækkeligt  at  mærke,  med 
hvem  vi  havde  at  gøre.  Ved  Guds  Moder,  jeg 
maa  højagte  Fru  Kristine  for  det  Heltemod,  hun 
har  udvist." 

„Ej,"  svarede  Kongen  i  en  skarp  Tone,  „vi 
kende  dog  en  Frue  af  kongelig  Byrd,  som  gjorde 
sine  Sager  end  bedre." 

„Det  er  sandt,"  svarede  Otto  Krumpen  under- 
danigt, „Eders  Naades  Fru  Moder  har  ikke  sin  lige 
blandt  Kvinder." 

Toget  standsede  ved  Storkirken,  hvor  Kongen 
og  alle  Herrerne  steg  af  Hestene.  De  traadte  ind 
i  Sankt  Nicolaus" s  hellige  Paulun,  hørte  Messen  og 
fik  Kirkens  Velsignelse.  Derpaa  afskedigede  Kongen 
sit  Følge.  Dog  beholdt  han  Otto  Krumpen  og 
Mogens  Gyldenstjerne  hos  sig;  med  dem  og  led- 
saget af  et  Par  af  Hofsinderne,  hvoriblandt  Gert, 
red  han  saa  op  til  Slottet.  Slotsbefalingsmanden, 
Oluf  Bjørnsen  og  nogle  af  Besætningens  Høveds- 
mænd stod  ved  Porten.  Kongen  red  ind  og  saa 
sig  om ;  han  havde  ventet  at  blive  modtaget  ved 
Indgangen  af  mere  fornemme  Mænd  eller  af  Slots- 
fruen selv. 

Da  kom  Magnus  Gren  og  Bengt  Arendsen 
hastigt  gaaende.  De  havde  lovet  Fru  Kristine,  at 
de    vilde    modtage    Kongen,    men    de    tøvede    saa 

H.  F.  Ewald ;  Kristian  den  Anden.  15 

længe,  at  de  nær  vare  komne  for  silde.  De  gik 
nødig  til  det,  at  byde  Danmarks  Konge  velkommen 
paa  Stokholm  Slot. 

Det  lykkedes  dog  ikke  Magnus  Gren  at  bevare 
sin  stolte,  trodsige  Holdning.  Han  blottede  sit 
Hoved,  bøjede  sig  dybt,  bød  Kongen  velkommen  i 
Fru  Kristines  Navn,  sagde,  hvem  han  var  og  fore- 
stillede Bengt  Arendsen.  Han  gjorde  det  med  mere 
Hast  end  V^ærdighed.  Kongen  skønnede  straks, 
hvorledes  det  var  ment. 

„Ej,"  sagde  han  i  en  spydig  Tone,  „det  for- 
nøjer mig  at  se  eder,  Magnus  Karlsen,  og  eders 
Fælle.  Nu  kan  vort  svenske  Raad  vorde  fuldtalligt. 
Naar  I  og  Bengt  Arendsen  træde  til,  da  er  der 
ingen  Plads  mere  ledig." 

Forbitrelsen  gjorde  Magnus  Gren  stum,  men 
Bengt  Arendsen,  som  var  en  mere  koldblodig  Mand, 
bukkede  høviskt  for  Kongen  og  lod  ham  vide,  at 
Fru  Kristine  ventede  ham  oppe  i  Hallen,  om  han 
vilde  være  saa  naadig  at  umage  sig  derop.  Kongen 
steg  uden  flere  Ord  af  Hesten,  hans  Følge  fulgte 
hans  Eksempel,  og  saa  gik  de  alle  op  i  Hallen. 

Der  stod  Fru  Kristine,  omgiven  af  en  stor 
Skare  fornemme  Kvinder.  De  nejede  alle  dybt,  da 
Kongen  traadte  ind.  Fru  Kristine  saa  op  med  et 
spændt  Blik.  Nu  stod  hun  endelig  Aasyn  til  Aasyn 
med  sin  hensovede  Husbonds  Dødsfjende,  som 
havde  naaet  sit  Maal  og  nu  var  Rigets  og  hendes 
Herre  og  Konge.  Hun  saa  for  sig  en  statelig, 
skulderbred  Herre  med  myndige,    storslaaede  Træk, 

men  ridderlig  i  sin  Holdning.  Han  bøjede  sig 
høviskt  for  hende,  tog  hendes  Haand  og  førte  den 
til  sine  Læber.  Hans  X'æsen  var  saa  huldsaligt  og 
vindende,  at  det  højligt  overraskede  hende.  Hvoraf 
kom  det  da,  at  da  hendes  Blik  mødte  hans,  og 
hun  følte  Berørelsen  af  hans  Haand,  gik  der  en 
Kuldegysning  gennem  hende?  Hendes  ellers  saa 
faste  Stemme  lød  usikker,  da  hun  bød  ham  vel- 
kommen. Tanken  om,  hvad  hun  havde  gjort,  da 
hun  gav  Stokholm  og  sig  selv  i  hans  Vold,  faldt 
med  Blyvægt  paa  hendes  Sjæl,  nu,  da  han  stod  for 
hende  i  al  sin  Vælde. 

Dog  forvandt  hun  denne  Rystelse.  Der  var 
intet  i  Kongens  V^æsen,  som  kunde  vække  Mistanke. 
Hun  fik  at  føle  den  sjældne  Evne  til  at  vinde 
Hjerter,  som  var  nedlagt  i  Kong  Kristians  Person. 

„Det  er  en  Glæde  for  mig,"  sagde  han,  „at 
jeg  kan  bevidne  Stokholms  modige  Forsvarerske 
min  Ærefrygt.  I  skal  ikke  komme  til  at  angre, 
kære  Frue,  at  I  rakte  Haanden  til  Forlig.'' 

Hun  fattede  Tro  til  hans  Oprigtighed,  og  hans 
Mening  var  vel  ogsaa  i  dette  øjeblik  ærlig  og  god, 
i  det  mindste  hvad  hendes  Person  angik.  De 
Hævnplaner,  hvorover  hans  Sjæl  rugede,  vare  næppe 
komne  til  Modenhed,  og  han  var  endnu  ikke  helt 
under  Indflydelse  af  de  onde  Magter,  som  han 
siden  gav  sig  i  Vold. 

„Her  ser  I  min  Hærs  Overbefalingsmand," 
sagde  han,  i  den  han  forestillede  Otto  Krumpen, 
„en    retskaffen    Herre,    til    hvem   I    trygt   kan   sætte 

16* 


244 


eders  Lid,  om  noget  skulde  komme  paa  i  vor 
Fraværelse.  Og  her,"  tilføjede  han,  idet  han  pegede 
paa  Mogens  Gyldenstjerne,  „bringer  jeg  eder  en 
Frænde,  som  glæder  sig  til  at  tr^^kke  eders  Haand." 

Derpaa  saa  han  sig  om  i  Kredsen  og  sagde 
med  Lune: 

„Jeg  kan  tænke  mig,  at  alle  I  kære  Fruer 
tager  mig  til  Mistykke,  at  jeg  er  kommen  herop 
med  saa  faatalligt  et  Følge.  Men  hvis  jeg  havde 
taget  alle  eders  Mænd  med  mig,  da  vilde  her  blevet 
en  Uro  med  Kys  og  Omfavnelser,  som  vilde  gjort 
Modtagelsens  Værdighed  til  intet.  Dog,  slaa  eder 
til  Taals!  De  gode  Herrer  ville  énart  vide  at  finde 
Vejen  herop." 

Men  Fru  Kristine  var  Kongen  taknemmelig  for 
det,  hvori  hun  saa  et  Vidnesbyrd  om  hans  Hensyns- 
fuldhed. Der  var  flere  af  de  gode  Herrer,  som 
hun  ingenlunde  glædede  sig  til  at  gense.  Dog  var 
det  hende  især  en  Lettelse,  at  Gustav  Trolle  havde 
holdt  sig  tilbage.  Hadede  hun  nogen  Mand  paa 
Jorden,  saa  var  det  ham. 

Inden  Kongen  tog  Afsked,  lod  han  Fru  Kristine 
vide,  at  han  i  de  første  Par  Dage  vilde  tage  sit 
Kvarter  i  Byen.  Han  angav  som  Grund,  at  der 
var  noget  at  ordne,  inden  han  tog  Bopæl  paa 
Slottet.  Fru  Kristine  yttrede  ingen  Krænkelse  der- 
over. Det  var  hende  en  Lettelse  at  kunne  trække 
Vejret  nogle  Dage,  inden  det  danske  Hof  rykkede 
md,  og  hun  skulde  se  Danmarks  Konge  sidde  for 
Bordenden. 

Da  Gert  havde  fulgt  Kongen  ned  i  Gaarden 
og  holdt  Stigbøjlen  for  ham,  mens  han  steg  til  Hest, 
udbad  han  sig  Tilladelse  til  at  blive  en  Stund  paa 
Slottet  for  at  gøre  Fru  Kristine  sin  Opvartning. 
Kongen  saa  paa  ham  med  en  aandsfraværende 
Mine.  Men  pludselig  syntes  der  at  gaa  et  Lys  op 
for  ham,  et  Smil  gled  over  hans  barske  Aasyn, 
han  slog  ud  med  Haanden  og  sagde,  idet  han  red: 
„Ja  vel,  Gert,  det  forstaar  sig!"  Men  det  var  Gert 
en  stor  Skuffelse,  at  Kongen  havde  glemt  ham  og 
ikke  forestillet  ham. 

Nu  ilede  han  op  i  Hallen  for  selv  at  oprette 
Forsømmelsen,  og  saa  meget  mere  længselsfuld  var 
han  efter  at  komme  derop,  som  han  hverken  havde 
kunnet  opdage  Gjørrild  eller  hendes  Moder  i  Kvin- 
dernes Kreds.  Fru  Else  havde  med  Forsæt  holdt 
sig  tilbage. 

„Skuet  af  mit  Aasyn  vil  ikke  behage  Hans 
Naade,"  sagde  hun  meget  fornuftigt,  „og  jeg  føler 
ved  Guds  Moder  heller  ingen  Forlængsel  efter  at 
se  hans." 

Men  ogsaa  Gjørrild  følte  Sky  for  at  vise  sig 
og  gense  Gert  i  saa  manges  Nærværelse,  hvorfor 
hun  blev  hos  sin  Moder.  Hun  kom  imidlertid  ikke 
til  at  vente  længe  paa  sin  Ven. 

Den  Modtagelse,  Fru  Kristine  gav  ham,  maatte 
kaldes  venlig.  Rigtignok  mønstrede  hun  ham  med 
et  skarpt  Blik,  og  begge  tænkte  de  en  hel  Del, 
som  ikke  blev  sagt,  men  da  hun  tillod  ham  at  mødes 
med   Gørrild    og   hendes  Moder   i  Enrum,    saa  var 


246 


han  tilfreds.  Gjørrild  fik  det  endogsaa  maget  saa- 
ledes,  at  Sammenkomsten  kom  til  at  finde  Sted  i 
Fru  Kristines  Kammer,  hvor  de  vare  sikre  paa  ikke 
at  blive  forstyrrede. 

De  vare  der,  da  Gert  traadte  ind.  Gjørrild 
studsede  ved  at  se  ham,  saa  meget  havde  han 
forandret  sig.  Hans  Udseende  var  bleven  man- 
digere, hans  Holdning  mere  rolig  og  behersket. 
Han  hilste  paa  Fru  Else  med  Anstand,  kyssede 
ærbødigt  hendes  Haand  og  bad  om  en  venlig  Mod- 
tagelse. Derpaa  fremkom  han  uden  mange  Omsvøb 
med  sin  Bøn  om  Gjørrilds  Haand. 

„Det  kan  vel  ikke  undre  eder,"  kære  Frue," 
sagde  han,  „at  jeg  ikke  tøver  med  at  faa  Sagen 
gjort  af.  Jeg  nærer  ingen  Tvivl  om,"  vedblev  han 
med  et  Blik  til  Gjørrild,  som  blev  varmt  besvaret, 
„at  eders  Datter  endnu  holder  fast  ved  mig,  og 
betænk,  hvor  lang  vor  Ventetid  har  været.  Eders 
salig  Husbond,  hvis  Sjæl  nu  er  hos  Gud,  paalagde 
os  at  bie  i  tre  Aar  og  se,  nu  er  aer  gaaet  fem, 
uden  at  vi  have  skiftet  Sind.  Var  han  endnu 
iblandt  os ,  da  vilde  han  sikkert  ikke  nægte  sit 
Samtykke.  *' 

„Ja,  det  maa  vel  ske!"  udbrød  Fru  Else,  og 
saa  brast  hun  i  Graad.  Gerts  Tilsynekomst  fremdrog 
de  svundne  Aars  Lidelser  for  hendes  Tanker,  og 
Smerten  over  Tabet  af  hendes  Ægtefælle  brød  op 
som  et  kun  halvt  laégt  Saar. 

„Det  er  onde  Tider,  vi  leve  i,"  sagde  hun 
derpaa.     „Gid  jeg  var  med  Abraham  hos-Englene!" 

Saa  vældede  Taarerne  frem  paa  n}',  indtil  hun 
endelig  fattede  sig  og  sagde: 

„Jeg  kan  se  paa  eder,  Gert  Jensen,  at  I 
forarges  paa  mig  for  min  Smertensgraads  Sk^id. 
Ja,  en  glad  og  munter  Værmoder  faar  1  ikke  i 
mig;  men  jeg  har  givet  mit  Minde,  og  det  maa 
være  eder  nok.  Jeg  taaler  nu  ikke  mere  Børn ! 
Jeg  vil  gaa,  saa  kunne  I  tale  frit  med  hinanden.'' 

Gjørrild  gjorde  selvfølgelig  ikke  noget  Forsøg 
paa  at  holde  sin  Moder  tilbage,  og  det  var  Gert 
hende  taknemmelig  for.  Men  han  benyttede  ikke 
Lejligheden  til  at  overvælde  hende  med  Kærtegn. 
Da  han  havde  givet  hende  et  Velkomstkys,  tog  de 
Plads  paa  en  Løjbænk.  Med  hendes  Haand  i  sin 
talte  han  om  de  lyse  Udsigter,  der  nu  aabnede  sig 
for  dem,  og  hans  ømme  Ord  gjorde  et  d3'bere 
Indtryk  paa  hende,  end  et  Udbrud  af  Lidenskab 
vilde  formaaet.  Disse  hurtigt  henrindende  Øjeblikke 
vare  maaske  de  h^kkeligste  i  deres  Liv. 

Det  varede  nemlig  ikke  længe,  inden  Døren 
gik  op,  og  Fru  Kristine  traadte  ind,  fulgt  af  Gjørrilds 
Moder.  Efter  at  Fru  Kristine  havde  sagt  nogle 
kærlige  Ord  til  Gjørrild  og  lykønsket  Gert,  blev  der 
talt  alvorligt  om  Sagen.  Det  viste  sig,  at  Fru  Else 
ikke  vilde  vide  noget  af  Hastværk.  Fæstensøllet 
skulde  vente  til  roligere  Tider.  Men  Gert  vilde 
ikke  lade  sig  spise  af  med  uvisse  Udsigter,  og  ved 
Fru  Kristines  Mellemkomst  blev  det  saa  bestemt,  at 
Trolovelsesgildet    skulde   staa,    naar  Kroningen    var 

forbi.  Det  hedte  sig,  at  den  skulde  gaa  for  sig  om 
ikke  lang  Tid. 

vSaa  skiltes  de,  og  Gert  gik  ned  i  Byen  for  at 
melde  sig  hos  Kongen.  Da  han  traadte  ind  i 
Gorius  Holstes  Storstue ,  fandt  han  der  en  stor 
Kreds  af  Herrer  forsamlet  om  Kongen,  f^ans  Naade 
stod  ved  Kaminen,  hans  Aasyn  var  muntert,  og 
hans  øjne  havde  en  egen  Glans.  Gorius  Holste 
stod  hos  og  bøjede  sig  dybt,  naar  Kongen  hen- 
vendte sig  til  ham.  Kongens  Ord  var  for  Gorius 
som  en  Røst  fra  Himlen.  Til  sidst  fik  hans  svul- 
mende Hjerte  Luft  i  det  Udraab: 

„Hil  Kong  Kristian,  trende  Rigers  stormægtige 
Herre!" 

Saa  tømte  han  det  Bæger,  han  holdt  i  sin 
Haand.  Herrerne  fulgte  hans  Eksempel,  men  nogle 
af  dem  smilede  dog  af  den  borgerlige  Værts  Iver 
for  at  indynde  sig  hos  Kongen. 

„Nu,  min  gode  Gorius,"  sagde  Kongen,  da 
der  var  blevet  stille  i  Stuen,  „vel  have  vi  nu 
endelig  naaet  det  Maal,  som  vi  saa  længe  have 
eftertragtet,  men  endnu  ere  vi  dog  ikke  Herre  over 
Hanserne.  Dog  have  vi  nu  vundet  Lybeks  ene 
Port,  og  det  skal  ikke  vare  længe,  inden  vi  ogsaa 
vinde  den  anden." 

Med  Lybeks  ene  Port  mente  han  Stokholm. 
Efter  et  øjebliks  Taushed  føjede  han  til: 

„Og  saa  kunde  det  ved  Guds  Moder  lyste  os 
at  lade  vore  Hunde  gø  udenfor  Gottorp!" 

Der  residerede  hans  Farbroder,  Hertug  Fredrik, 

som  jo  altid  havde  været  ham  fjendsk.  Med 
Hundene  mente  Kongen  sine  Kartover,  det  forstod 
Herrerne  straks.  Efterretningen  om  Stokholms  Over- 
givelse vakte  da  ogsaa  store  Betænkeligheder  i  Lybek 
og  forfærdede  Farbroder  Fredrik ,  som  følte  sin 
hertugelige  Trone  vakle  under  sig. 

Kongen  flyttede  op  paa  Slottet,  da  det  var 
blevet  ordnet,  som  han  sigtede  til.  Han  sikrede 
sig  Byen  ved  trods  sit  givne  Løfte  at  lade  Rytteriet 
rykke  ind.  Dernæst  fjærnede  han  den  svenske  Be- 
sætning fra  Slottet  og  lod  den  afløse  af  en  Fane 
Lansknægte. 

Saa  blev  det  stille  i  nogle  Dage,  men  da  kom 
der  et  Lynglimt,  et  Unaadens  Tegn,  som  fik  Hjer- 
terne til  at  banke  af  Skræk.  Magnus  Jensen  af 
Slægten  Nat  og  Dag,  Vesteraas's  tapre  Forsvarer, 
blev  greben  og  hængt  paa  Stortorvet.  Vel  havde 
ingen  tilføjet  den  danske  Hær  større  Skade  end 
denne  Mand,  men  han  var  dog  indbefattet  under 
Forliget. 

Kort  efter  brød  Kongen  til  alles  Forundring 
op  og  gik  under  Sejl  til  Danmark.  Hvad  Meningen 
var  med  denne  hans  anden  Rejse  ned  til  Danmark, 
anede  ingen.  Men  Gert  maatte  følge  Kongen,  og 
saaledes  blev  hans  og  Gjørrilds  lykkelige  Samværen 
for  den  Gang  kun  af  kort  Varighed. 


ET  OG  TYVENDE  KAPITEL 

Sankt  Eriks  Lov. 

Under  Kongens  Fraværelse  førte  Otto  Krumpen 
Regimentet  i  Forening  med  de  to  danske  Rigs- 
raader  Niels  Lykke  og  Klaus  Bille.  Dernæst  afløste 
Holsteneren  Elof  Rantzov  gamle  Oluf  Bjørnsen  som 
Befalingsmand  paa  Stokholms  Slot.  Der  vistes  ikke 
nogen  svensk  Mand  den  Tillid  at  give  ham  Del  i 
Styrelsen,  Den,  som  var  bedst  egnet  dertil,  nemlig 
Hemming  Gad,  var  bleven  fjernet.  Kongen  havde 
sendt  ham  som  Statholder  til  Finland  og  derved 
lønnet  ham  for  hans  tro  Tjeneste. 

Regeringsbyrden  faldt  nu  ikke  de  tre  raadende 
Herrer  svær,  thi  der  blev  under  Kongens  Fraværelse 
ikke  foretaget  noget  af  Vigtighed.  Men  der  blev 
holdt  god  Justits  i  Byen.  Gaderne  bleve  rensede 
baade  for  Sporene  af  Krigens  ødelæggelse  og  for 
Snavs,  og  Tiggere  og  Omstrejfere  taaltes  ikke,  for 
at    alt   kunde  vise  sig  i  en  sømmelig  Skikkelse  ved 

Kroningen,    som   skulde    foregaa  efter  Kongens  Til- 
bagekomst. 

Hans  Naade  kom  sidst  i  Oktober.  En  stram 
Kuling  fra  øst  førte  hans  Skib  hurtigt  fra  Saltsøen 
ind  i  Mælaren,  og  dog  klagede  han  over  den  lang- 
som m^e  Sejlads.  Han  gik  uden  Tøven  fra  Borde, 
og  hans  Aasyn  tyktes  de  Herrer,  som  stode  paa 
Bryggen  for  at  tage  imod  ham,  lige  saa  umildt, 
som  den  graa  Himmel,  hvis  Skyer  for  jagende  hen 
over  deres  Hoveder. 

Der  var  nogle  Herrer  i  hans  Følge,  som  straks 
tildrog  sig  Opmærksomheden,  nemlig  de  to  kejser- 
lige Udsendinge,  Johan  Sucket  og  Jakob  af  Lom- 
bise, som  Kongen  havde  behandlet  saa  ublidt,  da 
de  kom  til  Kjøbenhavn  for  at  overbringe  ham  den 
gyldne  Vlies's  Orden,  men  nu  havde  han  Brug  for 
dem.     De  skulde  forhøje  Kroningens  Glans. 

Men  saa  var  der  to  Klærke,  og  Synet  af  dem 
frydede  ingen  af  Kongens  sande  Venner.  Den 
fornemste  af  dem  var  en  høj,  anselig  Herre  med 
plumpe  Ansigtstræk.  Om  hans  fyldige  Læber  spillede 
der  gerne  et  spydigt  Smil,  men  af  hans  skarpe  øjne 
lyste  overlegen  Forstand.  Det  var  den  lærde,  vel- 
talende, fynske  Biskop  Jens  Andersen,  Beldenak 
kaldet,  fordi  han  var  skaldet  i  Nakken.  Han  var 
ellers  en  stridbar  Herre,  og  han  havde  havt  en 
alvorlig  Tørn  med  Kongen,  som  endogsaa  førte  til, 
at  han  blev  kastet  i  Fængsel.  Men  nu  vare  de 
blevne    forligte,    og   Hr.   Jens    havde    stillet    sig    til 

Kongens  Raadighed  for  ved  sin  Indsigt  og  Snildhed 
at  jævne  Vejen  for  ham  i  Sverrig. 

Men  blev  man  end  lidet  glad  ved  at  se  denne 
stridbare  og  snu  Biskop  i  Kongens  Følge,  saa  var 
dette  Mishag  dog  for  intet  at  regne  imod  den 
Uvilje,  man  følte  ved  Synet  af  den  anden  Klærk. 
Han  var  en  smalrygget,  noget  krumbøjet  Mand, 
som  gik  med  listende  Skridt  og  skulede  med  Øjnene. 
Raahed  og  Frækhed  lyste  ud  af  hans  uskønne 
Aasyn,  i  Forening  med  en  Snuhed  af  den  laveste 
Art.  En  sort  Hue  dækkede  hans  kronragede  Hoved, 
og  paa  begge  Sider  af  den  ragede  et  Par  lange 
øren  op. 

Det  var  Vestfaleren  Didrik  Slagheck,  af  Byrd 
uægte  Søn  af  en  Præst.  Men  Paven  havde  vadsket 
denne  Plet  af  ham,  ved  sin  Flid  og  sit  gode  Nemme 
havde  han  arbejdet  sig  op  og  var  nu  anseet  som 
en  i  den  gejstlige  Ret  særlig  kyndig  Mand.  Han 
havde  sat  sig  et  højt  Maal  for  sin  Ærgerrighed  og 
syntes  at  skulle  naa  det.  Ved  Sigbrits  Beskyttelse 
havde  han  efterhaanden  sat  sig  fast  i  Kongens 
Yndest  og  var  nu  Hans  Naades  fortroligste  I^ad- 
giver.  Højligt  forundrede  det  alle,  at  Kongen  kunde 
sætte  sin  Lid  til  en  Mand  af  et  saa  frastødende 
Ydre.  Men  hvem  forstod  Kongens  Færd  i  disse 
skæbnesvangre  Dage,  da  han  var  paa  Højden  af 
sin  Magt?  Hvem  lod  han  se  ne.d  i  de  mørke 
Dybder  af  sin  Sjæl.^  Vel  ingen  undtagen  Didrik 
Slagheck. 

„Ved  Sankt  Jørgen,"    sagde   Severin  Norby  til 

Peder  Skram,  „det  huer  mig  ilde,  at  Hans  Xaade 
har  slæbt  den  langørede  Skælm  med  sig  herop." 

„Ja,"  svarede  Peder,  „paa  ørerne  skal  man 
kende  Asenet.  Nu,  kære  Hr.  Severin,  dette  og 
meget  andet  voldte  fra  først  af  Dyvekes  Rosen- 
kinder og  smilende  øjne.  \^ed  dem  fangede  Mor 
Sigbrit  Kongen.  Men  det  er  rigtignok  til  at  undres 
over,  at  hun  ikke  maatte  slippe  Taget,  da  Dyveke 
døde.  Et  Ord  af  hende  er,  som  vi  se,  nok  til  at 
vadske  endogsaa  den  største  Nidding  ren  i  Kongens 
Øjne." 

Da  Gert  var  kommen  i  Land,  samlede  flere 
sig  om  ham  for  at  spørge  nyt  fra  Kjøbenhavn, 
men  hans  Svar  faldt  kort  og  afvisende.  Han  vidste 
intet,  sagde  han,  der  var  værdt  at  berette.  Kongen 
havde  ikke  taget  sig  stort  andet  for,  end  at  sidde 
i  sit  Gemak^  grifle  med  Pennen  og  nu  og  da  give 
Foretræde.  Da  tog  Søren  Norb}'  Gert  til  Side  og 
sagde  til  ham: 

„Gert,  I  ved  mere,  end  I  vil  ud  med.  Til 
mig,  eders  Faders  gamle  Ven  og  Kongens  tro 
Tjener,  kan  I  tale  frit.  Jeg  løber  ikke  med  Sladder. 
Ved  min  gode  Helgen,  jeg  er  bleven  saa  ilde  i  Hu 
ved  at  se  disse  to  kronragede  Skalke  i  Kongens 
Følge,  at  jeg  brænder  af  Begærlighed  efter  at  vide, 
hvad  deres  Nærværelse  har  at  sige." 

„Nu,  kære  Hr,  Severin,"  svarede  Gert,  „jeg  er 
lige  saa  uvidende  om  Sagens  Grund,  som  I.  Kun 
har   jeg    hørt   noget   om,    at  F^'ns  Biskop   ved   sin 

Lærdom  og  Veltalenhed  skal  hjælpe  Kongen  med 
at  sætte  Skik  paa  Regimentet  heroppe." 

„Det  lader   sig  høre;    men  nu  Mester  Didrik?" 

„Ja,"  svarede  Gert,  „om  ham  ved  jeg  kun,  at 
Hans  Naade  flere  Gange  tog  ham  med  over  til 
Sigbrit,  og  de  blev  længe  hos  hende." 

„Der  har  vi  det!"  udbrød  Hr.  Severin.  „Lid 
paa,  at  den  Suppe,  Hans  Naade  brygger  med  de 
to  Kokke,  den  bliver  ikke  god!" 

„Det  samme  har  jeg  tænkt,  Hr.  Severin;  noget 
er  der  i  Gære,   men  hvad?" 

„Nu,"  sagde  Søren  Norby,  „jeg  skal  dog  se, 
om  jeg  ikke  kan  komme  efter  det." 

Men  det  lykkedes  ham  ikke,  og  der  var  vel 
heller  ikke  nogen,  der  paa  dette  Tidspunkt  var 
indviet  i  Kongens  Planer,  eller  i  de  Tanker,  som 
endnu  ikke  var  modnede  til  Beslutning,  undtagen 
Didrik  Slagheck.  Men  Kongens  Fortrolighed  til 
denne  rænkefulde  Mand,  som  tidlig  og  silde  var 
om  ham,  vakte  Misstemning  blandt  Kongens  bedste 
Mænd.  Kun  en  af  Herrerne  viste  sig  nedladende 
og  venlig  mod  Didrik,  og  det  var  Hans  Naade 
Erkebiskoppen  i  Upsala.  Gustav  Trolle  mærkede 
snart,  at  vilde  han  udrette  noget  hos  Kongen,  da 
maatte  han  regne  med  Mester  Didrik. 

Gert  forvandt  snart  den  Følelse  af,  at  der  laa 
noget  uheldssvangert  i  Luften,  som  var  kommen 
over  ham.  Det  laa  naturligvis  ikke  for  en  livsglad 
Yngling  som  ham ,  at  gruble  over  Statssager.  I 
den  lykkeligste  Stemning  mødtes  han  med  Gjørrild. 

Han  kunde  glæde  hende  med  gode  Tidender  fra 
Glimminge,  hvor  han  havde  været.  Hans  Forældre 
havde  givet  deres  Minde  til  Trolovelsen,  og  Admi- 
ralen havde  sagt:  „naar  Hans  Xaade  er  kommen 
til  Ende  med  Sagerne  i  Sverrig,  og  I  komme  herned 
for  at  blive  her,  da  skal  her  staa  en  Brudefærd 
paa  Glimminge,  hvoraf  der  skal  gaa  Ry  viden  om 
Lande." 

Ogsaa  havde  Gert  nu  den  Glæde  efter  en  lang 
Adskillelse  atter  at  gense  sin  kære  Broder  Arvid. 
Han  var  bleven  saaret  ved  Belejringen  og  havde 
ligget  under  Sygepleje  i  Upsala.  Men  nu  kom 
han  til  Stede  frisk  og  munter,  og  en  Hjertensglæde 
blev  det  for  Gjørrild  at  lægge  sin  lille,  bløde  Haand 
i  hans  store  barkede  Næve  og  faa  Broderkysset 
af  ham. 

Imidlertid  holdt  den  forestaaende  Kroningsfest 
alle  i  Aande,  men  det,  der  foregik  i  de  nærmeste 
Dage  før  Højtideligheden,  var  ikke  egnet  til  at 
sætte  de  svenske  Herrer  i  godt  Lune. 

Den  sidste  Dag  i  Oktober  samledes  det  svenske 
Rigsraad  paa  Kongens  Bud  i  Franciskanerklostret 
paa  Graamunkeholm.  Der  fremtraadte  Jens  Beldenak 
og  holdt  en  mærkelig  Tale  til  Raadet.  Understøttet 
af  den  kejserlige  Udsending,  Dr.  Sucket,  gav  han 
Rigsraaderne  en  Lektion  i  svensk  Lov  og  Ret,  som 
de  hørte  paa  med  kendelig  Forundring. 

Først  gjorde  han  dem  kloge  paa,  at  Kong 
Kristian  nedstammede  fra  Kong  Erik  den  hellige,. 
da  nemlig   Kong  Kristian   den   førstes  Moders,   Fru 

Hedevig  af  Holstens,  Oldemoder,  Eufemia  var  en 
Søster  til  Kong  Magnus  Smek. 

„Det  er  hentet  noget  langt  borte,"  hviskede 
den  lærde  Biskop  Hans  Brask  til  sin  Embedsbroder, 
Biskop  Matthias,  men  ingen  vovede  at  tage  til 
Genmæle  og  rejse  Indsigelse  derimod.  De  begreb 
heller  ikke,  hvor  Hr.  Jens  vilde  hen  med  det,  men 
de  fik  det  straks  at  vide. 

„Nu  forholder  det  sig  jo  saa,"  vedblev  han, 
„at  efter  Sankt  Eriks  Lov  skal  en  af  Kongens 
Sønner  vælges  til  at  følge  ham  paa  Tronen,  men 
eftersom  Kong  Kristian  er  sin  Faders,  salig  Kong 
Hans's,  eneste  levende  Søn,  da  er  Valg  udelukket. 
og  den  svenske  Krone  tilfalder  Hans  Naade  ved 
Arv." 

Der  herskede  Dødsstilhed  i  Klosterhallen,  da 
Jens  Beldenak  havde  udtalt.  Sankt  Eriks  Lov,  som 
han  beraabte  sig  paa,  havde  for  længe  siden  mistet 
sin  Gyldighed,  om  den  ellers  nogen  Sinde  havde 
været  til  som  gældende  Landslov.  Valgretten  var 
bleven  slaaet  fast  allerede  for  firsindstyve  Aar  siden, 
da  Kong  Kristoffer  af  Bayern  blev  sat  i  Sædet. 
Men  hvad  kunde  Rigsraadet  i  sin  nuværende  Van- 
magt udrette  ved  en  Protest?  De  Herrer  maatte 
bide  i  det  sure  Æble.  De  anerkendte  formeligt 
Kong  Kristian  som  Arveherre,  Forfatningen  var 
omstødt,  og  Sverrig  var  ikke  mere  et  Valgrige. 

„Nu  begynder  Plukningen,"  sagde  Erik  Lejon- 
hufvud    med   bittert  Lune  til  Magnus   Gren,    da  de 


2DI 


gik  derfra.     „Der  mistede  vi  vor  Valgret.     Hvilken 
Fjer  mon  Hans  Naade  derefter  vil  tage?" 

„Vi  have  intet  mistet  ved  det  Præk  af  den 
danske  Biskop,"  svarede  Magnus.  „Alt  var  for- 
lorent fra  den  Stund  af,  da  Hemming  overlistede 
vor  kære  stakkels  Frue,  saa  hun  gav  Ævret  op. 
Enten  det  kaldes  Valg  eller  Arv,  saa  ere  vi  nu  i 
vor  Overmands  Hænder  og  maa  bøje  os,  saa  længe 
han  sidder  her  og  holder  sin  Hær  samlet.  Men 
det  forbyder  sig  selv  i  Længden,  af  Brist  paa  Mønt, 
og  naar  han  er  draget  af  med  samt  sine  Lejesvende, 
da  rejse  vi  os  igen  og  vippe  ham  af  Sædet,  lige 
som  vi  gjorde  ved  hans  Hr.  Fader." 

„Der  skuer  du  langt  frem  i  Tiden,"  sagde  Erik. 
Jeg  ser  intet,  hvorpaa  vi  kunne  bygge  et  saadant 
Haab.  Raadet  er  slaget  med  Lamhed,  og  Bonden 
tør  ikke  mere  kny." 

„Jeg  vil  betro  dig  noget,"  sagde  Magnus,  idet 
han  dæmpede  sin  Stemme,  „noget  som  jeg  i  Morges 
fik  at  høre  af  Gustav  Eriksens  Søstermand,  Joachim 
Brahe.  Gustav  er  her  i  Landet.  Han  kom  alt  i 
Maj  hertil  paa  en  lille  Skude  fra  Warnemiinde, 
hvor  han  var  tyet  hen,  da  han  rømmede  fra  Kalø. 
Han  gik  i  Land  ved  Kalmar,  fandt  Tilflugt  der  en 
Stund,  men  maatte  fortrække  derfra  og  vandrede 
saa  op  i  Landet." 

„Ej  saa!"  udbrød  Erik.  „Men  han  har  jo 
ingen  Aarsag  til  at  holde  sig  skjult,  eftersom  Hans 
Naade  paa  Fru  Kristines  P'orbøn  har  tilsikret  ham 
Fred.     Men  han  ved  det  vel  ikke." 

H.F.Ewald:  Kristian  den  Anden.  ]7 

„Jo,"  svarede  Magnus,  „men  hør  nu,  hvor 
meget  han  bygger  paa  den  Fred.  Han  drog  først 
til  Bengt  Eriksen  paa  Skallenæs  og  sidst  i  Sep- 
tember var  han  hos  Joachim  her  paa  Terna." 

„Hvad,  Stokholm  saa  nær!" 

„Ja,  og  han  raadede  dem  begge  til  at  blive 
hjemme  og  ikke  drage  herop  til  Kroningen.  Tro 
ikke  Kong  Kristian,  sagde  han;  han  er  falsk." 

„Nu,"  svarede  Erik,  „det  er  ikke  til  at  undre 
sig  over,  at  Gustav,  som  selv  har  maattet  lide 
under  Hans  Naades  Uordholdenhed,  da  han  ved 
Brud  paa  givet  Lejde  blev  slæbt  ned  til  Danmark, 
at  han,  siger  jeg,  har  svært  ved  at  tro  Kong 
Kristian.  Jeg  for  min  Part  venter  nu  heller  ikke 
meget  godt.  Jeg  tænker,  at  Hans  Naade  vil  tage 
os  paa  Pungen  og  plukke  nogle  af  vore  Len,  men 
jeg  er  ikke  bange  for  mit  Liv  og  min  Persons 
Sikkerhed.  At  Hans  Naade  skulde  forgribe  sig  paa 
os  efter  alle  sine  dyre,  beedigede  Forsikringer,  det 
er  utænkeligt.     Det   vilde   straffe  sig  for  ham  selv." 

„Man  skulde  synes  saa,  Erik!  Men  dog  vil 
jeg  tilstaa,  at  var  det  ikke  for  Fru  Kristines  Skyld, 
saa  blev  jeg  her  ikke,  sadlede  min  Hest  og  red 
herfra.  Jeg  synes,  at  jeg  føler  Strikken  om  min 
Hals.  Hver  Gang  jeg  ser  ind  i  Gustav  Trolles 
glubende  øjne,  og  naar  Didrik  Slagheck.  lister  forbi 
mig,  da  lugter  jeg  Mord." 

„Du  er  bleven  synsk,  Magnus!  Se  at  faa  Bugt 
med  de  ræddelige  Tanker." 

„Ikke  er  jeg  ræd,  Erik,  men  jeg  bebrejder  mig, 

at  jeg  gaar  ledig  her.  Min  Plads  burde  være  ved 
Gustav  Eriksens  Side.  Vid,  at  nu  vandrer  han  i 
Dalarne  for  at  rejse  Bønderne  og  tage  fat,  hvor 
vi   slap." 

„Han  maa  være  fra  Vid  og  Samling,"  udbrød 
Erik. 

„Xu,  vi  faa  se,"  svarede  Magnus.  „Men 
findes  her  ellers  nogen  Mand  i  Landet,  som  magter 
at  løfte  Arven  efter  Hr.  Sten ,  saa  maa  det  være 
Gustav  Eriksen." 

Men  ikke  mange  af  de  svenske  Herrer  vilde 
delt  Magnus  Grens  Haab  til  Gustav  Vasa,  hvis  de 
vare  blevne  indviede  i  Hemmeligheden.  De  ønskede 
ingen  ny  Rejsning,  de  vare  trætte  af  Fejden  og 
deres  Hu  stod  nu  kun  til  at  leve  trygt  under  Kong 
Kristians  Scepter  og  atter  smage  noget  af  Livets  Sødme. 


IV 


TO    OG   TYVENDE   KAPITEL 
Kroningsfesten. 

Efter  at  Kongen  var  bleven  hj'ldet  paa  Brunke- 
bjerg  af  en  stor  Folkeforsamling,  der  hilste 
ham  som  Arveherre  og  med  oprakte  Hænder  til- 
svor ham  Lj'dighed  og  Troskab,  oprandt  endelig. 
Søndag  den  4de  November,  den  store  Dag,  da 
Værket  skulde  fuldbjTdes,  og  den  svenske  Krone 
skulde  sættes  paa  hans  Hoved. 

Et  sligt  Skuespil  var  ikke  seet  i  Sverrig,  siden 
Kong  Hans  for  tre  og  tyve  Aar  siden  blev  kronet 
paa  samme  Sted  og  i  samme  Maaned.  Mange  af 
de  ældre  mindedes  de  glade  Dage,  da  den  gode 
Kong  Hans  blev  kronet  i  Nicolaus-Kirken,  den 
muntre  Banket  paa  Slottet  og  de  Ridderslag,  som 
havde  gjort  adskillige  svenske  Mænds  Hustruer  til 
Fruer.  Flere  af  dem  ventede  nu,  at  slige  Naadens 
Straaler  skulde  falde  paa  deres  Mænd,  og  de  fleste 
gik  glade  og  sorgløse  til  Festen.  De  glemte,  hvor 
slet  Kong   Hans    var    bleven    lønnet    for  sin    Huld- 

salighed  og  Mildhed,  og  hvor  meget  hans  Søn 
havde  at  hævne. 

Kongen  red  i  stor  Procession  ud  fra  Slottet, 
og  der  blev  ved  denne  Lejlighed  udfoldet  den  største 
Pragt.  Det  mest  ejendommelige  ved  dette  Kronings- 
tog  var  imidlertid,  at  ikke  alene  Rigets  Stormænd 
og  adelige  Herrer,  men  ogsaa  Borgere  og  Bønder 
gik  med  i  Følget.  De  ufri  Stænder  havde  givet 
altfor  kraftige  Vidnesbyrd  om  deres  Magt  til,  at 
man  fandt  det  raadeligt  at  forbigaa  dem. 

Foran  Kongens  Hest  gik  fire  Herrer,  som  bar 
Regalierne,  men  Folket  saa  til  sin  store  Skuffelse, 
at  der  ikke  var  nogen  svensk  Mand  blandt  dem. 
Det  var  de  samme  fire  Herrer,  som  havde  baaret 
de  danske  Regalier  ved  Kongens  Kroning  i  Kjøben- 
havn  for  seks  Aar  siden.  Otto  Krumpen  bar  Kro- 
nen, Søren  Xorby  Spiret,  Henrik  Gjøe  Æblet  og 
Jørgen  Pogwisch  Sværdet.  Den  Misstemning, 
som  dette  Syn  vakte  blandt  Svenskerne,  skulde 
ikke  blive  formindsket  under  Kroningen. 

Da  nemlig  Gustav  Trolle,  understøttet  af  Bi- 
skopperne, havde  salvet  og  kronet  Kongen,  som 
derefter  nød  Sakramentet  og  med  Haanden  paa 
Evangeliebogen  aflagde  den  sædvanlige  Kongeed 
med  dens  mange  skønne  Løfter,  blev  der  foran 
Altret  hensat  en  Stol,  hvori  han  tog  Sæde  for  at 
uddele  Ridderslag.  Saa  blev  de  Herrer,  hvem  denne 
Ære  var  tiltænkt,  kaldt  frem,  idet  Herolden  ud- 
raabte  deres  Navne.  En  efter  en  gik  de  derop, 
men    de    vare  alle   danske    og    tyske    Herrer,    Otto 

Krumpen,  Søren  Norby,  Niels  Lykke,  Jørgen  von 
der  Wisch  og  flere.  Svenskerne  tænkte;  at  nu  vilde 
Raden  komme  til  nogle  af  dem,  men  det  skete  ikke. 
Ikke  en  eneste  svensk  Mand  blev  gjort  til  Ridder. 
Skuffelsen  og  Harmen  derover  var  saa  stor,  at  der 
opstod  Uro  i  Forsamlingen,  og  der  faldt  misbilli- 
gende Ord,  som  vare  hørlige  nok. 

Da  traadte  Herolden  paa  Kongens  Befaling 
frem  og  forkyndte,  at  denne  Gang  kunde  Hans 
Naade  ikke  gøre  nogen  svensk  Mand  til  Ridder, 
fordi  Krigen  var  bleven  ført  ikke  med  men  imod 
svenske  Vaaben.  En  anden  Gang,  naar  de  Herrer 
havde  udmærket  sig  ved  Bedrifter  i  Kongens  Tje- 
neste, da  skulde  de  ogsaa  faa  Del  i  Æren. 

„Nu  kunne  vi  slikke  os  om  Munden  med  det," 
sagde  Erik  Lejonhufvud  bittert.  Han  havde  nemlig 
frem  for  alle  ventet  at  blive  hædret  med  Ridder- 
kæden, fordi  han  havde  været  den  første'  af  Rigs- 
raaderne,  som  gik  over  til  Kongen. 

„Blæse  med  det  Ridderstads,"  sagde  Niels  Eskild- 
sen Banner,  Fru  Kristines  Morbroder.  „Havde 
Kongen  tilbudt  mig  Kæden,  da  vilde  jeg  vist  den 
af,  eftersom  jeg  ikke  gik  over  med  god  Viilie,  men 
tvungen  dertil  af  Nødvendighed." 

Han  var  nemlig  den  af  Rigets  Stormænd,  som 
havde  holdt  længst  ud  og  den  allersidste,  som  faldt 
til  Føje. 

„Nu,  kære  Venner,"  sagde  den  muntre  Hr. 
Erik,  Gustav  Vasas  Fader,   „dette  er  kun  en  Nykke 

af  Hans  Xaade,  et  lille  Efterslæt  af  ondt  Lune,  som 
vil  fortage  sig." 

„Jeg  skal  sige  de  Herrer,  hvad  det  er,"  sagde 
Gorius  Holste,  som  stod  Tios,  og  som  nu  følte  sig 
saa  stor,  at  han  dristede  sig  til  at  tiltale  sine  Over- 
mænd, som  om  han  var  deres  Lige.  „Det  er  som 
en  mild  Straf  til  ulydige  Børn,  der  ere  slupne  for 
altfor  godt  Køb.  Inser  I  ikke,  kære  Herrer,  ai 
dette  netop  er  et  Tegn  paa  Hans  Xaades  Ærlighed? 
Havde  han  ondt  i  Sinde,  da  vilde  han  hædret  eder 
og  dækket  eder  med  Kæder  for  at  gøre  eder  trygge.'" 

Herrerne  fandt,  at  der  var  noget  i  det  Argu- 
ment, men  de  værdigede  ikke  Klædekræmmeren 
noget  Svar. 

Da  Ridderceremonien  var  til  Ende,  rejste  Kongen 
sig  og  blev  staaende  foran  Alteret.  Han  vinkede 
med  Haanden,  og  nu  fremtraadte  de  kejserlige  Ud- 
sendinge, de  Herrer  Johan  Sucket  og  Jakob  af  Lom- 
bise, fulgte  af  Herolden  Meehelm,  som  bar  den 
gyldne  Vlies's  Ordensinsignier.  Hr.  Johan  traadte 
hen  til  Kongen  og  holdt  en  latinsk  Tale  til  ham, 
tog  saa  Kæden  af  Heroldens  Hænder  og  hængte 
den  om  Kongens  Hals.  Derpaa  forkyndte  han  med 
høj  Røst,  at  nu  var  Hans  Naade  optagen  i  den 
berømmelige  Orden  og  tilsagde  ham  i  sin  Herres, 
Kejser  Karls,  Navn  dens  Hjælp  til  alle  gode  og 
kristelige  Idrætter. 

Den  lærde  Erik  Kuse  kom  i  Ekstase  ved  Sy- 
net af  den  berømte  Orden  og  Fuldbyrdelsen  af  den 
højtidelige  Ceremoni.      Han  havde  jo   opsat  Freds- 

dokumentet  og  var  i  den  Anledning  bleven  fore- 
stillet for  Kongen,  som  ved  sin  Huldsalighed  ganske 
havde  vundet  hans  Hjerte. 

„I  Sandhed,"  sagde  han  til  den  ikke  mindre 
lærde  Kannik  Jon  Erikson,  Gustav  Trolles  Kansler,. 
„Hans  Naade  er  en  anden  Jason,  men  mere  lykke- 
lig end  den  gamle,  som  uagtet  han  hentede  det 
gyldne  Skind,  dog  ikke  blev  Konge  i  Kolkis,  saa- 
ledes  som  det  var  ham  lovet." 

„I  har  Ret,  svarede  Jon  Eriksson  med  et  be- 
tydningsfuldt Smil,  „Kong  Kristian  har  gjort  sine 
Sager  bedre  end  Jason  og  hans  Argonauter." 

Mythen  om  Jason,  som  paa  Skibet  Argo  med 
sine  Mænd,  der  efter  det  kaldtes  Argonauter,  var 
draget  til  Kolkis  for  at  hente  det  gyldne  Skind^ 
havde  nemlig  givet  Tanken  til  Ordenens  Oprettelse, 
og  Ordet  Vlies  kom  af  det  latinske  vellus,  som  be- 
tyder et  Faareskind  med  Ulden  paa.  Der  hængte 
derfor  ogsaa  i  Kæden  et  Faar  af  Guld. 

Men  ingen  af  de  andre  svenske  Herrer  følte 
nogen  Glæde  ved  at  se  den  Konge,  som  ikke  havde 
undt  dem  nogen  Ære,  selv  blive  hædret  og  smykket 
saa  rigt.  I  en  trykket  Stemning  vendte  de  tilbage 
til  Slottet,  men  de  fleste  af  dem  forvandt  dog  i 
Festtumlen  deres  onde  Lune.  Der  blev  nemlig 
holdt  en  stor  Banket  paa  Slottet,  ikke  alene  paa 
Kroningsdagen,  men  ogsaa  de  to  efterfølgende  Dage. 
I  hele  tre  Dage  varede  det  Gilde. 

Fru  Kristine  gjorde  Fyldest  ved  den  langvarige 
Fest    som    Værtinde,    med    Smil    paa  Læben    men 

uden  Glæde  i  Hjertet.  Kongens  Uvillighed  til  at 
hædre  svenske  Mænd  var  i  hendes  Øjne  et  meget 
ildevarslende  Tegn.  Den  Nedladenhed  og  Huld- 
salighed, han  viste  mod  alle  ved  Banketten,  syntes 
hende  at  være  som  en  Skuemønt  uden  V'ærdi. 
Hans  Væsen  var  uroligt.  Nu  og  da  fjernede  han 
sig  og  trak  sig  tilbage  til  sit  Gemak  med  nogle  af 
de  danske  Herrer,  som  om  han  holdt  Raadslagning 
med  dem.  Dette  skete  navnlig  den  tredie  og  sidste 
Aften. 

Men  nu  og  da  hensank  Sten  Stures  Enke  i 
Drømme  om  Fortiden.  Den  blev  nærværende  for 
hende,  og  hvad  hun  saa  for  sine  Øjne  et  Drømme- 
syn. Alle  disse  danske,  tyske  og  endnu  mere  frem- 
mede Høvedsmænd,  som  førte  de  svenske  Jomfruer 
i  Dansen,  vare  i  hendes  øjne  som  Landevejsrøvere, 
der  vare  trængte  ind  paa  Slottet  og  havde  frataget 
de  lovlige  Ejermænd  deres  Bytte.  Hun  priste  de 
svenske  Ungersvendes  Lykke,  som  ikke  vare  til 
Stede  og  ikke  kunde  se,  hvor  harmeligt  glade  de 
Jomfruer  nu  vare  ved  disse  udenvælts  Herrer. 
Blandt  disse  fraværende  var  hendes  unge  Frænde, 
Gerts  Overvinder,  Gustav  Kristersen  \'asa.  Han 
var  bleven  saaret  ved  Bogesund.  Ingen  vidste, 
hvor  han  siden  var  bleven  af.  Han  gemte  sig  vel 
i  en  eller  anden  fjern  Krog  af  Landet.  Hun  havde 
ikke  havt  Stunder  til  at  ofre  ham  mange  Tanker 
og  det  bebrejdede  hun  sig  nu. 

Hun  blev  mindet  om  ham  ved  at  se  Gjørrild 
gaa  i  Dansen  med  Gert.      Hvor  forunderligt,   at   de 

to  nu  vare  nær  ved  deres  Maal,  og  at  alt  syntes 
at  skulde  ende  godt  for  dem.  Hvilket  besynderligt 
Syn  havde  det  ikke  været,  da  Gjerrild  blev  fore- 
stillet for  Kongen,  at  se  hende  smilende  bøje  sig 
for  Hans  Naade,  mens  han  klappede  hende  paa 
Kinden. 

Men  Fru  Kristine  kunde  dog  ikke  andet  end 
glæde  sig  over  Gjerrilds  Lykke.  Gjerrild  blussede 
som  en  nys  udsprungen  Rose.  Hvor  sken  var 
hun  i^ke  nu,  i  Glædens  Stund,  og  hvilket  tilforlade- 
ligt Indtryk  gjorde  ikke  Gert,  der  førte  hende  med 
saa  mandig  og  ridderlig  en  Holdning.  Og  naar 
de  hvilede  for  at  forfriske  sig,  da  sluttede  Gerts 
Broder  Arvid  sig  til  dem,  og  hans  stærke  Latter 
lød  rungende  gennem  Hallen.  Men  saa  kom  der 
en  tredie  Mand  til,  og  det  var  Markus  Holste. 
P>u  Kristine  saa  til  sin  Forundring,  at  Gjerrild 
vinkede  ham  hid,  at  han  vekslede  Haandslag  med 
Gert,  og  at  de  stedte  deres  Bægre  sammen,  som 
om  de  drak  Broderskab  med  hinanden. 

Markus  var  nemlig  bleven  forsonet  med  sin 
Fader  og  havde  ladet  sig  forestille  for  Kongen, 
som  havde  modtaget  ham  meget  naadigt.  Saa  var 
Markus's  oprerte  Sind  falden  til  Ro.  Hvad  kunde 
det  nytte  at  stampe  mod  Brodden?  Nu  fik  han 
sin  Len  ved  at  komme  med  til  Kroningsbanketten 
og  atter  en  kort  Stund  være  i  Nærheden  af  Gjerrild. 

Men  hvis  Kongens  glade  Gæster  havde  vidst, 
hvad  der  blev  talt  om  inde  i  hans  Lønkammer,  da 
vilde   den    hele  Festtummel   brat  forstummet.      Han 

sad  der  med  Olto  Krumpen,  Klaus  Bilde  og  Søren 
Norby.  Han  var  i  Færd  med  at  løfte  en  Flig  af  det 
Dække,  som  hidtil  havde  skjult  hans  Hævnplaner 
for  disse  hans  tre  ærligste  og  mest  hengivne  Mænd. 
Gustav  Trolle  og  Didrik  Slagheck  vidste  Besked, 
og  de  ophidsede  Kongen  til  at  skride  til  Værket, 
men  dog  tøvede  han.  Han  vilde  helst  have 
nogle  af  sine  bedste  danske  Mænd  med  i  Laget, 
men  han  ventede  Modstand  af  dem,  og  derfor 
krympede  han  sig  ved  at  indvie  dem  i  Sagen. 
Han  nærede  vel  ogsaa  selv  Betænkeligheder,  og  deri 
maa  Forklaringen  søges  til  den  mærkelige  Omstæn- 
dighed, at  det  trak  saa  længe  ud  med  Kronings- 
festlighederne. 

Med  Studsen  fik  nu  disse  tre  Herrer  at  høre, 
at  det  var  Kongens  Hensigt  den  næste  Dag  at  lade 
holde  Dom  over  alle  de  svenske  Mænd,  som  baade 
nu  og  i  Fortiden  havde  sat  sig  op  imod  ham. 
Han  vilde  høre  deres  Forsvar,  men  hvem  der  ikke 
kunde  rense  sig,  skulde  faa  streng  Strat. 

.,Dette  er  fornødent  for  at  sikre  os  Freden," 
sagde  han.  „Desuden  har  Hr.  Gustav  forestillet  mig, 
at  hvis  Kirken  ikke  faar  Oprejsning  for  alle  de 
Krænkelser,  den  har  lidt,  navnlig  i  hans  Person, 
da  vil  dens  Anseelse  ganske  være  nedbrudt,  og 
deri  tænker  jeg  som  han." 

Herrerne  taug  nogle  øjeblikke,  da  Kongen 
havde  talt.  Otto  Krumpen  og  Søren  Norby  vekslede 
et  meget  sigende  Blik,  hvorimod  Claus  Bille  sluttelig 

syntes  mindre  anfægtet  af  den  overraskende  Med- 
delelse, de  havde  faaet. 

„Eders  Xaade,"  sagde  omsider  Otto  Krumpen, 
„betænk  dog  vel,  hvad  I  der  gør!  Skal  jeg  give 
Eders  Naade  et  Raad,  da  maa  det  være,  at  I  ikke 
laaner  Erkebiskoppen  øre.  Han  er  en  haard,  troløs 
og  hævngerrig  Mand,  som  tænker  mere  paa  sit 
eget  bedste,  end  paa  Eders  Naades  og  Rigets,  ja 
end  paa  Kirkens." 

„Jeg  maa  staa  med  Hr.  Otto  i  den  Sag,"  til- 
føjede Søren  Xorby  djærvt,  „Eders  Naade  maa  ikke 
glemme,  at  I  har  givet  alle  de  svenske  Syndere 
Forsikring  om  Fred  og  Tilgivelse,  og  man  bør 
holde  sit  Ord,  blev  det  end  givet  til  Skælmer." 

„I  de  Ord  genkender  jeg  ikke  ganske  dig,  min 
gode  Severin,"  svarede  Kongen  med  et  barskt  Smil, 
„Ingen  ved  bedre  end  du,  hvad  et  Krigspuds  er. 
Uden  de  Løfter  og  Forsikringer  vilde  jeg  ikke 
været  her  paa  Stokholms  Slot.  De  maatte  til.  Xu 
sidder  jeg  her  som  kronet  Konge,  men  hvem 
borger  mig  for  den  Krone  om  et  Aar?  I  vide  dog, 
hvorledes  det  er  gaaet  til  under  mine  Fædre.  Hvor 
mange  svegne  Løfter  og  brudte  Eder  ligger  der  ikke 
paa  Vejen  fra  min  Farfaders  Tid  og  indtil  nu? 
Hvilken  Genstridighedens  Aand  har  ikke  stedse 
aabenbaret  sig,  og  hvor  mange  Opstande  have  ikke 
ogsaa  \i  maattet  bekæmpe,  siden  vi  rykkede  her- 
ind? Intet  nok  saa  blodigt  Xederlag  har  kunnet 
kue  dette  genstridige  Folk." 

„Men  nu  ere  de  dog  alle  faldne  til  Føje,  baade 

store  og  smaa,  sagde  Otto  Krumpen.  ., Betænk  det 
naadige  Herre  I" 

„Men  de  have  kun  givet  sig  paa  Skrømt,''  sva- 
rede Kongen. 

„Jeg  føler  mig  dog  forvisset  om,  at  deri  fejler 
Eders  Naade,"  indvendte  Hr.  Otto.  ,,  Der  tindes  mange 
asrlige  svenske  Herrer,  som  mene  det  oprigtigt,  og 
som  intet  ønske  hellere,  end  at  leve  fredeligt  og 
tr^'gt  under  Eders  Naades  Scepter." 

„Saamænd,"  svarede  Kongen,  ,,der  findes  vel 
saadanne,  ere  de  end  ikke  mange.  Ogsaa  tror  jeg, 
at  de,  der  nødtvungne  ere  krøbne  til  Korset,  have 
faaet  nok  for  denne  Gang.  Saa  længe  vi  staa  her 
med  vor  overmægtige  Hær,  da  dy  de  sig  nok. 
Ogsaa  antager  jeg,  at  Almuen  vil  holde  sig  rolig, 
naar  den  ikke  bliver  ophidset,  men  det  vil  ikke 
udeblive,  naar  Lejligheden  atter  bliver  gunstig. 
Hvem  fik  Bønderne  til  at  rejse  sig  og  førte  dem 
imod  os?  Mon  det  ikke  var  lutter  gode  Mænd, 
Mogens  Jensen,  Erik  Bynning  og  hvad  de  alle 
hedde;  dernæst  Fru  Kristines  egen  Morbroder,  Niels 
Banner  og  Magnus  Gren,  uden  hvis  Bistand  Fru 
Kristine  aldrig  vilde  holdt  Stockholm  saa  længe. 
Aarsagen  til  den  evige  Uro  er  dog  i  sin  Grund  de 
rige  og  hovmodige  Stormandsslægter.  De  have 
ingen  Ærbødighed  for  Kronen.  De  ville  selv  herske. 
Sten  Sture  holdt  dem  nede  ved  Almuens  Hjælp, 
men  nu  ville  de,  naar  Lejlighed  gives,  beg^'nde 
det  gamle  Spil,   for   fra   og   atter  rives  om  Magten. 

I  en  af  disse  Stormænd,  som  nu  bøjer  Ryg  for 
mig,  dølger  sig  vel  en  vordende  Rigsforstander." 

Kongen  tav  et  øjeblik  og  vedblev  derpaa  med 
stigende  Heftighed. 

„Og  nu  maa  jeg  spørge  eder,  kære  Venner, 
om  I  kan  billige,  at  jeg  med  lukkede  øjne  gaar 
den  usikre  Fremtid  i  Møde,  som  ligger  for  mig? 
Tør  jeg  undlade  at  drage  Nytte  af  de  bitre  Er- 
faringer, som  mine  Fædre  maatte  gøre?  Kan  jeg 
forsvare  at  have  bragt  saa  store  Ofre  i  denne  tre- 
aarige  Kamp,  anspændt  mine  danske  Undersaatters 
Kræfter  til  det  yderste  og  seet  saa  mange  af  mine 
gæve  Mænd  ligge  blodig  paa  Valen,  uden  at  sikre 
mig  Frugten  af  saa  store  Anstrengelser?" 

„Eders  Naade  ser  rigtigt  paa  Sagen,"  udbrød 
Klaus  Bille,  da  Kongen  tav.  „Noget  maa  der 
gøres,  det  er  aabenbart." 

Hr.  Klaus  nærede  nemlig  den  dybeste  Mistillid 
til  Svenskerne,  og  han  var  en  haardere  Hals  end 
de  to  andre.  Men  ogsaa  Søren  Norby  erkendte 
Vægten  af  de  Grunde,  Kongen  havde  anført,  og 
han  kunde  ikke  andet  end  beundre  sin  Herre  for 
hans  Skarpsynethed  og  store  Handlekraft.  Men 
Otto  Krumpen  lod  sig  ikke  rokke. 

„Nu,  Eders  Naade,"  sagde  han,  „I  staar  kun 
Gud  den  almægtige  til  Regnskab  for  eders  Hand- 
linger. En  Herrens  salvede  tør  vel  tage  sig  et 
sligt  stort  Ansvar  paa,  men  ingen  af  de  andre." 

„Hvo  har  sagt,"    svarede  Kongen,    „at  jeg  vil 

vælte  Ansvaret  over  paa  andre?  Jeg  skal  ved  Guds 
Moder  nok  evne  at  bære  det  selv." 

„Og  dog,"  vedblev  Otto  Krumpen  haardnakket, 
„sker  det,  naar  Eders  Naade  gør  os  delagtig  i  eders 
Planer.  Men  det  skal  I  vide,  kære  Herre,  at  jeg, 
som  i  eders  kongelige  Navn  tilsagde  Svenskerne 
Fred  og  Tilgivelse  og  som  første  Mand  satte  mit 
Segl  under  Forliget  i  Upsala,  jeg  gaar  ikke  med 
til  det  Edsbrud." 

„Nu  min  strenge  Hr.  Ridder,'"  svarede  Kongen 
spydigt,  „vi  kunde  hjælpe  os  uden  dig.  Gaa  du 
kun  hjem  til  dit  Kvarter  og  kryb  der  under 
Dynen!" 

„Eders  Naade,"  udbrød  Otto  Krumpen  op- 
bragt, „aldrig  havde  jeg  ventet  at  høre  sligt  af 
den  Herre,  hvem  jeg  har  tjent  tro,  og  jeg  mener  i 
dette  Felttog  at  have  aflagt  Vidnesbyrd  nok  om^ 
at  jeg  ikke  er  bange  for  mit  Skind.  Men  eders 
Haandlanger  i  Rettergang  og  Profos  vil  jeg  ikke 
være.  Der  skal  vel  nu  springe  nogle  Hoveder, 
men  dertil  rækker  jeg  ikke  Haand." 

„Hvo  har  sagt  det?"  svarede  Kongen,  idet 
han  saa  op  med  et  usikkert  Blik. 

„Nu,  Eders  Naade,  jeg  drager  min  Slutning 
deraf,  at  I  har  søgt  onde  Raad,  inden  I  kom  til 
os  for  at  faa  de  gode.  Jeg  lægger  Eders  Naade 
paa  Sinde  at  fare  med  Lempe,  ellers  vil  det  straffe 
sig  for  eder  selv.*'^ 

„Nu  har  jeg  hørt  nok  af  dit  Præk,"  udbrød. 
Kongen  forbitret,  idet  han  rejste  sig. 

„Da  skal  Eders  Naade  dog  høre  et  Ord  endnu 
af  mig,"  svarede  Otto  Krumpen,  „læg  eder  Fru  Bir- 
gittes Spaadom  paa  Sinde!" 

„Ha,  ha,"  lo  Kongen  noget  tvungent.  „Det 
har  intet  paa  sig  med  den  forrykte  Kvindes  Spaa- 
domme.  Hvad  hun  havde  drømt  om  Natten,  det 
skrev  hun  op  om  Dagen." 

Den  mærkelige  Spaadom  i  den  hellige  Birgittes 
Aabenbaringer,  som  Otto  Krumpen  sigtede  til,  gik 
ud  paa,  at  under  den  sjette  Konge  efter  Magnus 
Smek,  som  netop  var  Kong  Kristian,  skulde  der 
komme  Ulykke  med  uskyldigt  Blods  Udgydelse, 
og  han  skulde  fordrives  af  Riget. 

Det  var  forklarligt  nok,  at  Otto  Krumpen  frem- 
kom med  den  Advarsel,  thi  Kongen  havde  hidtil 
vist  sig  som  en  lydig  Søn  af  Kirken,  og  han  var 
ingenlunde  hævet  over  Datidens  Overtro.  Han 
havde  i  Kjøbenhavn  en  Stjernetyder,  Bernhard 
Monck,  hvem  han  ved  enhver  Lejlighed  raad- 
spurgte,  men  sandt  nok,  naar  Forudsigelserne  gik 
hans  Ønsker  imod,  tog  han  intet  Hensyn  til  dem. 
Saaledes  havde  denne  Sandsiger  forgæves  fraraadet 
ham  at  føre  Krig  med  Sverrig. 

Dog  var  det  meget  dristigt  af  Otto  Krum- 
pen at  gaa  Kongen  saa  nær  paa  Klingen.  Men 
Kong  Kristian ,  hos  hvem  Billighed  og  Sagtmo- 
dighed var  saa  underligt  forenet  med  tj'ranniske 
Luner,  oversaa  ikke,  at  Hengivenhed  for  hans 
Person    var    Otto    Krumpens   Bevæggrund    til    hans 

Dristighed,      Vel    skiltes   de  nu  i  Vrede,    men    dog 
kom  det  ikke  til  noget  Brud  imellem  dem. 

Da  Otto  Krumpen  havde  fjernet  sig,  gav 
Kongen  Søren  Norby  og  Klaus  Bille  nærmere  Un- 
derretning om,  hvad  der  skulde  gaa  for  sig  den 
næste  Dag  og  bød  dem  være  rede  til  at  foretage 
■de  Fængslinger,  som  uden  Tvivl  vilde  blive  nød- 
vendige. Klaus  Bille  gjorde  ingen  Indvendinger, 
og  Kongen  fik  snart  Bugt  med  Søren  Norbys  Be- 
tænkeligheder. Han  troede  nu  heller  ikke  paa  Mu- 
ligheden af,  at  Sagen  skulde  drives  saa  vidt,  som 
Tilfældet  blev,  og  Begivenhedernes  Gang  viste,  at 
ikke  engang  Kongen  selv  allerede  nu  kan  have 
været  ganske  paa  det  rene  dermed.  Men  det  han 
havde  i  Sinde,  var  dog  slemt  nok  og  hang  som  et 
truende  Sværd  over  alle  de  sorgløse  Mænd  og 
Kvinder,  som  nu  under  Bægerklang,  Latter  og 
Spøg  inde  i  Hallen  sluttede  den  skæbnesvangre 
Kroningsfest. 


H.F.Ewald:  Kristian  den  Anden.  18 


TRE  OG  TYVENDE  KAPITEL 
Tilsigelsen. 


Den  næste  Dag,  Onsdag  den  7de  November,  aarle 
om  Morgenen,  gik  nogle  af  Kongens  Tjenere 
omkring  i  Byen  og  bankede  paa  hos  Borgmestrene, 
Raadmændene  og  andre  ansete  Borgere,  samt  i  de 
Huse,  hvor  de  fra  Landet  indkomne  Adelsmænd 
havde  deres  Logi.  Ogsaa  gæstede  de  Klostrene, 
hvor  Biskopperne  og  fiere  gejstlige  vare  at  finde. 
Til  alle  bragte  de  i  Kongens  Navn  det  Budskab,  at 
de  ved  Tolvtiden  havde  at  indfinde  sig  paa  Slottet. 
Hans  Naade  havde  en  Meddelelse  at  gøre  dem. 

Nogle  af  Herrerne  laa  endnu  i  Sengen  og  sov 
Rusen  fra  den  foregaaende  Aften  ud,  men  andre 
vare  paa  Benene  og  beredte  sig  til  at  forlade  Byen 
for  at  drage  hjem  til  deres  Gaarde.  Alle  bleve  de 
forundrede  over  denne  Tilsigelse,  og  nogle  af  dem 
troede,  at  den  kun  gjaldt  dem  som  en  personlig 
Gunst.  Stor  var  derfor  deres  Overraskelse,  da  de 
siden  paa  Vejen  op  til  Slottet  traf  sammen  med  flere 

af  deres  Medbrødre,  og  det  blev  dem  klart,  at  der 
skulde  holdes  en  stor  Forsamling  af  næsten  alle 
Kroningsgæsterne.  De  gjorde  forskellige  Gisninger 
om  Meningen  dermed.  Nogle  kom  ved  Tanken  om 
Kongens  Huldsalighed  ved  Banketten  til  den  Slut- 
ning, at  Hans  Naade  var  kommen  paa  bedre  Tanker 
og,  inden  han  skiltes  fra  dem,  vilde  tildele  dem 
Gunstbevisninger,  og  de  gik  derop  fulde  af  Haab; 
m.en  andre  kunde  ikke  dølge  de  bange  Anelser,  som 
vare  komne  over  dem  ved  Modtagelsen  af  dette 
uventede  Budskab. 

En  af  de  kongelige  Tjenere  kom  gaaende  over 
Jerntorvet.  Gorius  Holste  stod  i  sin  Dør  og  saa, 
at  Budsvenden,  kommende  fra  Sortebrødreklostret, 
gik  ind  i  et  Par  af  de  nærliggende  Huse,  hvor 
nogle  af  Raadmændene  boede,  og  det  gjorde  ham 
nysgerrig.  Han  kendte  godt  den  Svend,  vinkede 
ham  hid  og  spurgte  ham,  hvis  Ærinde  han  gik. 

„Hans  Naades  eget",  lød  Svaret. 

„Ej  saa!"  sagde  Gorius.  „Det  er  en  kold 
Morgenstund  at  færdes  i,  Erik!  Træd  indenfor  og 
faa  en  Drik  varmt." 

„Tak,  som  byder,"  svarede  Erik,  „men  jeg  tør 
ikke  opholde  mig.  Jeg  skal  endnu  mange  Steder 
hen,  først  ind  til  eders  Nabo,  Hans  Luders." 

Da  han  var  en  slet  og  ret  Købmand  ligesom 
Gorius  selv,  steg  dennes  Forundring. 

„Men  har  du  da  intet  Ærinde  t?l  mig?"  udbrød 
han.  „Sig  mig,  hvad  det  gælder!  Vil  Kongen  gøre 
et  Afskedsgilde?'' 

18* 

Da  traadte  Erik  tæt  hen  til  Gorius  og  sagde 
med  dæmpet  Stemme: 

„Jeg  ved  det  ikke  saa  nøje,  Gorius  Holste,  men 
jeg  har  hørt  en  Fugl  synge  om,  at  det  vil  blive  et 
Gilde  af  en  egen  Sort,  og  at  Gæsterne  ville  komme 
til  at  gaa  grædende  derfra.  Pris  eders  Lykke,  at 
jeg  intet  Ærinde  har  til  eder.  Men  ikke  mine  Ord 
igen ! " 

„Nu,  Erik,"  svarede  Gorius,  „siden  du  har 
sagt  saa  meget,  da  kan  du  ogsaa  betro  mig,  hvor 
du  har  det  fra." 

„Lad  gaa,  Gorius,"  sagde  Erik  efter  en  kort  Be- 
tænkning. „Jeg  ved  om  eder,  at  I  er  Hans  Naade 
hengiven,  og  at  I  ikke  er  en  Mand,  der  løber  med 
Sladder.  Jeg  vil  da  sige  eder,  at  jeg  har  min 
Kundskab  fra  Mester  Didriks  Svend.  Han  hørte  i 
Gaar  Aftes  sin  Herre  inde  paa  hans  Kammer  veksle 
nogle  Ord  med  Biskop  Jens,  som  gjorde  ham  klog 
paa,  at  det  er  Hans  Naades  Agt  at  holde  Dom  over 
nogle  af  de  Herrer,  som  have  forset  sig  imod  ham." 

Saa  skyndte  Erik  sig  derfra,  men  Gorius  lod 
en  sagte  Fløjten  høre.  Derpaa  gik  han  ind  i  Stuen, 
hvor  hans  Hustru  sad,  og  han  var  saa  betagen  af 
det,  han  havde  faaet  at  vide,  at  det  Udbrud  und- 
slap ham: 

„Saa,  nu  gaar  dog  det  løs,  som  jeg  længe  har 
ventet!" 

Da  Katharina  bad  om  Forklaring,  fik  hun  den 
under  Paabud  om  Taushed.     Men   da  i  det  samm.e 


Il  I 


Markus  traadte  ind,  brød  Gorius  brat  af.  Markus, 
som  var  meget  bleg,  traadte  nærmere  og  sagde: 

,,I  behøver  ikke  at  dølge  noget  for  mig,  Fader! 
Jeg  stod  ved  det  aabne  Vindue  paa  mit  Kammer 
og  hørte,  hvad  Hofsvenden  sagde  til  eder." 

.,Saa  det  gjorde  du,  din  Lurer,"  udbrød  Gorius 
i  sin  Forskrækkelse.  Men  saa  tog  han  sig  i  det 
og  sagde  i  en  mildere  Tone:  „Xu,  nu,  Markus,  ker 
dig  ikke  om,  at  jeg  blev  hed.  Jeg  stoler  paa  din 
Taushed. " 

„Det  er  svært  at  tie  med  det.  Fader!" 

„Men  løber  du  ud  med  det  i  Byen,  Markus, 
da  er  jeg  om  en  Hals.  Du  vil  da  ikke  st3Tte  din 
egen  Fader  i  Ulykke?" 

Da  Markus  tav,  fattede  Gorius  sig  og  vedblev: 

„Nu,  vi  have  jo  ikke  faaet  rigtig  Rede  paa 
Tingen.  Mester  Didriks  Svend  kan  have  misfor- 
staaet  sin  Herre.  Maaske  er  det  i  hvert  Fald  ikke 
saa  slemt,  som  Erik  troede. " 

„Da  kunde  jeg  dog  have  Lyst  til  at  advare  et 
Par  af  vore  Medborgere  imod  at  gaa  i  den  Fælde." 

„Til  hvad  Nytte,  Markus?  Du  kan  være  sikker 
paa,  at  Stadens  Porte  ak  er  blevne  lukkede.  De, 
der  ikke  komme  frivilligt,  udsætte  sig  for  at  blive 
slæbte  derop  med  Magt,  og  da  vil  det  gaa  dem 
end  værre." 

Markus  svarede  ikke  et  Ord  og  gik  af  Stuen, 
men  kort  efter  fik  hans  Forældre  at  vide,  at  han 
var  gaaet  op  i  Byen.  Da  tog  Gorius  sin  Kappe 
og  sin  Hat  og    ilede  efter  ham.      Han    gik   til  flere 

af  de  Steder,  hvor  Markus  plejede  at  søge 
hen,  men  han  fandt  ham  ikke.  Da  Gorius  kom 
hjem  igen,  var  han  meget  urolig  og  ophidset,  men 
uagtet  hans  Hustru  selv  var  betagen  af  Angst,  be- 
roligede hun  ham  ved  at  sige: 

„Jeg  er  sikker  paa,  at  hvad  Markus  end  gør, 
da  vil  det  ikke  blive  noget,  som  kan  volde  dig 
Skade,"  og  deri  fik  hun  Ret. 

Paa  Slottet  var  der  Røre  fra  den  tidlige  Mor- 
genstund. Svende  og  Piger  havde  travlt  med  at 
gøre  rent  i  den  store  Sal  og  fjerne  alle  Spor  af 
Gildet  fra  den  foregaaende  Aften,  saa  at  der  kunde 
blive  ryddeligt  til  at  modtage  den  store  Forsamling, 
som  ventedes.  Dernæst  blev  der  i  den  øverste  Ende 
af  Salen  opsat  en  Forhøjning. 

Gert,  som  var  tidlig  paa  Benene,  saa  med 
Forundring  disse  Forberedelser.  Ingen  af  Folkene 
kunde  give  ham  nogen  nærmere  Forklaring,  men 
endelig  traf  han  Slotsbefalingsmanden,  Elof  Rantzov, 
som  kom  gaaende  op  ad  Taarntrappen  med  Søren 
Norby.  De  vare  i  ivrig  Samtale,  men  tav,  da  de 
saa  Gert;  og  da  han  spurgte  Elof  Rantzov  om,  hvad 
det  var,  der  skulde  gaa  for  sig,  svarede  han: 
„Spørg  Hr.  Severin,  han  ved  det  bedre  end  jeg," 
hvorpaa  han  hilste  og  gik  ind  i  Salen  for  at  tilse 
Folkene. 

Søren  Norby  tog  saa  Gert  under  Armen  og  gik 
med  ham  henad  den  Gang,  som  førte  til  Kongens 
Gemakker. 

„Nu,   Gert,"    sagde    han,    der  skal  i   Dag  ske 

noget,  som  ikke  er  lysteligt,  men  det  er  nød- 
vendigt." 

Han  fremstillede  derpaa  Sagen  saa  lempeligt, 
som  muligt,  men  dog  studsede  Gert,  da  han  fik  at 
vide,  hvad  det  var.  Han  rejste  de  samme  Indven- 
dinger mod  Sagen,  som  Søren  Norby  selv  havde 
anvendt  mod  Kongen,  og  nu  maatte  den  ærlige 
Søhelt  skifte  Rolle  for  at  slaa  Gert  med  Kongens 
Argumenter.  Han  gjorde  det  med  mere  Hastighed 
€nd  med  Overbevisningens  Varme.  Han  lignede 
denne  Morgen  ikke  rigtig  sig  selv. 

„I  maa  betænke,  Gert,"  sagde  han  blandt  andet, 
„at  i  en  stor  Sag  kan  en  Regent  være  nødsaget  til 
at  sætte  sig  ud  over  sligt,  som  et  givet  Løfte.  Det 
gælder  her  Tronens  Sikkerhed  og  Rigernes  Vel. 
Hans  Naade  har  overtydet  mig  om  Nødvendigheden 
af,  at  de  svenske  Skælmer  blive  dragne  til  Regnskab 
for  deres  Misgerninger,  og  der  bliver  statueret  nogle 
Eksempler,  og  derfor  har  jeg  tilsagt  ham  min  Bi- 
stand. Jeg  vil  ikke  svigte  min  Herre  og  Konge  i 
saa  vigtig  en  Sag,  og  jeg  har  Grund  til  at  tro,  at 
Hans  Naade  vil  fare  med  Lempe  og  ikke  gaa  til 
det  yderste." 

Dette  beroligede  Gert,  men  hvad  der  især  gjorde 
Indtryk  paa  ham,  det  var  den  Omstændighed,  at  en 
Hædersmand  som  Søren  Norby  ikke  tog  i  Betænk- 
ning at  række  Haand  til  Sagen. 

De  skiltes  ved  Kongens  Dør,  hvor  Søren  Norby 
gik  ind,  mens  Gert,  som  ikke  havde  Tjeneste  for 
Kongen  den  Dag,  vilde  vende  tilbage  til  sit  Kammer. 

Men  paa  Vejen  derhen  mødte  han  Gjørrilds  Kam- 
merpige Martha  og  fik  af  hende  den  overraskende 
Meddelelse,  at  ogsaa  Fru  Kristine  og  flere  fornemme 
Kvinder  vare  blevne  tilsagte  til  at  give  Møde  i  den 
store  Sal.  Martha  fortalte  ham  det  med  en  slet 
dulgt  Skadefryd,  som  foruroligede  ham.  Han  fulgte 
hende  derfor  til  Fruerstuen,  lod  sig  melde  og  blev 
indladt.  Han  fandt  der  Fru  Kristine  og  de  fleste 
af  hendes  Gæster.  Gjørrild  var  der  ogsaa.  De  saa 
alle  ophidsede  ud  og  snakkede  i  Munden  paa  hver- 
andre, men  da  Gert  traadte  ind,  tav  de. 

„Bringer  I  mig  noget  Budskab  fra  Hans  Naade, 
Gert,"  spurgte  Fru  Kristine  i  en  skarp  Tone.  „Skal 
I  maaske  forkjmde  mig  Arrest?" 

„Kære  Frue,"  svarede  Gert  forbløffet,  „jeg  har 
ikke  seet  Hans  Naades  Aasyn  siden  i  Gaar.  Jeg  har 
intet  Budskab  til  eder.  Først  for  et  Øjeblik  siden 
erfarede  jeg,  at  I  og  flere  Kvinder  ere  blevne  til- 
sagte til  det  Møde,  som  skal  holdes  her  i  Dag.  Det 
foruroligede  mig  og  for  at  faa  af  vide,  hvad  Aar- 
sagen  dertil  vel  kan  være,  gik  jeg  herind." 

„Jeg  tænker,"  sagde  Fru  Kristine,  „at  I  ved 
mere  om  Sagen  end  vi.  Dog  har  jeg  faaet  Nys 
om,  hvad  der  venter  os,  hverken  mere  eller  mindre 
end  det,  at  Hans  Naade  vil  gaa  i  Rette  med  os  for 
alt  det,  der  tilhører  Fortiden,  og  som  han  ved  høj- 
tidelige Forsikringer  og  med  dyre  Eder  har  erklæret 
for  udslettet  og  tilgivet.  Han  vil  altsaa  bryde  sit 
kongelige  Ord.     Forholder  det  sig  ikke  saa?" 

„Jo,  noget  er  der  om  det,"  svarede  Gert  sørg- 

modigt,  „men  Hans  Naade  har  ikke  indviet  mig  i 
Sagen.  Jeg  har  min  Kundskab  fra  Hr.  Severin. 
Han  har  forklaret  for  mig  Grunden  til,  at  det  maa 
ske.  Det  er  nødvendigt  for  Kronens  Sikkerhed  og 
Rigets  Vel.  Jeg  er  dybt  bedrøvet  over,  at  det  for- 
holder sig  saa,  men  jeg  maa  dog  tro,  at  hvad  min 
Konge,  som  er  en  retfærdig  Herre,  har  besluttet,  og 
hvad  saa  ærlig  en  Mand,  som  Severin  Norby,  har 
givet  sit  Bifald,    det   maa  kunne  lade  sig  forsvare." 

„Saa  det  maa  du  tro,"  lød  det  bag  Gerts  Ryg. 
Han  vendte  sig  om  og  saa,  at  det  var  Gjørrild,  der 
havde  talt.  Men  det  var  ikke  den  blide,  glade 
Gjørrild  fra  i  Gaar.  Hendes  Aasyn  var  blegt  og 
hendes  Blik  mørkt. 

„Gert,  Gert,"  vedblev  hun,  „hvor  kan  du,  som 
dog  er  en  ærlig  Sjæl,  billige  en  Niddingsstreg  som 
denne?  Xu  har  det  dog  vist  sig,  at  den  Herre,  du 
tjener,  er  falsk.  Alle  hans  Smil  og  søde  Ord  vare 
kun  Løgn  og  Bedrag." 

„Og  han  er  lige  saa  grum,  som  han  er  falsk," 
raabte  gamle  Fru  Sigrid  Banner,  „han  stræber  os 
efter  Livet,"  og  saa  brast  hun  i  en  hysterisk  Graad, 
som  nogle  af  de  andre  Kvinder  istemmede. 

„Kære  Fruer,"  sagde  Gert,  da  han  kunde  komme 
til  Orde,  „ophidser  ikke  eder  selv  ved  slige  Skræmme- 
billeder. Efter  hvad  Hr.  Severin  sagde,  da  er  der 
al  Grund  til  at  tro,  at  Kongen  vil  fare  med  Lempe." 

Derpaa  tog  han  Gjørrilds  Haand,  førte  hende 
til  Side  og  talte  hende  venligt  til. 

„Lad  nu  ikke  Sindet  løbe  af  med  dig!"  sagde  han. 

„Hvad  kan  jeg  for,  hvad  der  skal  ske?  Ingen  har 
spurgt  mig,  og  jeg  faar  intet  dermed  at  skaffe." 

„Det  ved  du  ikke,"  svarede  Gjørrild  heftigt. 
„Du  vil  gøre,  hvad  der  bliver  dig  befalet.  O,  at 
du  kan  vedblive  at  tjene  saa  falsk  en  Herre!" 

„Ej  saa!"  udbrød  Gert.  „Du  vil,  at  jeg  skal 
bryde  den  Ed,  jeg  svor  min  Herre  og  Konge?" 

„Det  maa  du  om,"  svarede  Gjørrild  koldt  og 
fast,  „men  det  skal  du  vide,  at  saa  længe  du  er  i 
Kong  Kristians  Brød,  bliver  det  ikke  godt  mellem  os. " 

„Gert  fortsatte  sine  Forsøg  paa  at  formilde 
hende,  men  uden  Held.  Hendes  Sind  var  kommen 
i  et  saadant  Oprør,  at  hun  var  døv  for  alle  Fore- 
stillinger og  Bønner.  De  skiltes  i  Vrede.  Gert  gik 
derfra  med  et  tungt  Hjerte,  men  haabede  dog,  at 
den  Storm  vilde  lægge  sig,  og  at  Gjørrild  vilde 
komme  til  Fornuft.  Det  vilde  vel  ogsaa  sket,  hvis 
ikke  de  Begivenheder,  som  de  næste  Dage  skulde 
bringe,  havde  kastet  alt  over  Ende  og  efterladt  et 
haabløst  Mørke. 


FIRE  OG  TYVENDE  KAPITEL 


Forhøret. 


Da  Kongens  ufrivillige  Gæster  strømmede  op  til 
Slottet,  ringede  det  til  Tolvmesse.  Klokkerne 
fra  Stadens  tre  Kirker  sang  i  Kor  en  fredelig  Sang, 
som  lød  hel  tystelig.  Men  forgæves  kaldte  Kirken 
denne  Gang  paa  sine  Børn.  Deres  jordiske  Herre 
havde  stævnet  dem  for  sig. 

Klokken  et,  da  man  mente,  at  alle  vare  komne, 
blev  Portlaagen  lukket.  Da  kom  i  stor  Hast  to 
Mænd  løbende.  Den  forreste  var  let  og  fodrap, 
den  bagerste  urimelig  tyk. 

„Stop,  Markus,"  raabte  han,  „du  løber  jo,  som 
om  den  lede  selv  og  ikke  en  god  Kristen  var  i 
Hælene  paa  dig." 

Det  var  en  Borger  ved  Navn  Klaus  Boye,  en 
god  Ven  af  Markus,  men  ikke  af  hans  Fader,  thi 
Klaus  var  en  ivrig  Patriot  og  havde  ved  enhver 
Lejlighed  kæmpet  tappert  i  sine  Landsmænds  Ræk- 
ker.    Til   ham   var  Markus   tyet  hen   for  at  skjule 

sig  der.  Markus's  Harme  havde  faaet  Udslag  i  den 
Beslutning,  at  han  vilde  med  til  Mødet  paa  Slottet. 
Han  maatte  gøre  noget  og  saa  sig  nu  indskrænket 
til  dette.  Han  vilde  overvære  det  Møde  og  stille 
sig  paa  sine  forraadte  Landsmænds  Side.  Han 
tænkte  med  vild  Glæde  paa  den  Mulighed,  at  han 
kunde  komme  til  at  dele  deres  Skæbne,  Han  var 
vis  paa,  at  denne  Daad  vilde  sætte  ham  højere  i 
Gjørrilds  øjne  end  nogen  Vaabenbedrift.  Han  tviv- 
lede ikke  et  Øjeblik  om,  paa  hvilken  Side  hendes 
Hjerte  var,  til  Trods  for  hendes  Kjærlighed  til  den 
danske  Fæstemand. 

Men  da  han  havde  meddelt  Klaus  Bøye  sin 
Beslutning,  viste  det  sig,  at  denne  havde  det  samme 
Forsæt,  men  af  ganske  modsatte  Grunde.  Der  var 
foregaaet  et  fuldstændigt  Omslag  i  hans  politiske 
Sindelag.  Han  havde  været  med  til  Kroningsban- 
ketten,  og  der  havde  Kongen  i  forbigaaende  sagt  et 
Par  naadige  Ord  til  ham,  som  til  flere  af  Borgerne, 
men  han  dvælede  noget  længere  ved  Klaus,  hvis 
usædvanlige  Tykkelse  tildrog  sig  Hans  Naades  Op- 
mærksomhed, og  Klaus  gav  kvikke  Svar.  Denne 
Naadesbevisning  havde  gjort  ham  svimmel,  og  da 
han  erfarede,  at  flere  af  hans  Lige  vare  blevne  til- 
sagte til  Mødet,  mente  han  ligesom  Gorius  Holste, 
at  han  var  bleven  forbigaaet  ved  en  Fejltagelse. 
Han  havde  hørt,  at  Kongen  vilde  give  en  liden 
Afskedsbanket  og  drikke  Herrerne  til,  inden  de  drog 
hjem.  Det  hjalp  ikke,  at  Markus  betroede  ham, 
hvad  han  havde  erfaret  om  Mødets  Hensigt.    Klaus 

blev  meget  opbragt  over  Gerts  Beskyldninger  mod 
Kongen,  og  de  koni  i  et  saa  heftigt  Skænderi,  at 
de  overhørte  Klokkernes  Ringning,  og  glemte  Tiden. 
Men  pludselig  kom  Markus  i  Tanker  derom,  løb  ud 
og  Klaus  fulgte  efter,  det  bedste  han  kunde. 

Markus  kom  først  til  Maalet  og  da  der  ingen 
Vagt  var  at  se,  gav  han  sig  til  at  banke  paa  Port- 
laagen  med  sit  Kaardefæste,  men  da  det  varede 
noget,  inden  der  blev  lukket  op,  indhentede  Klaus 
ham,  pustende  og  sveddrivende.  Straks  da  Laagen 
blev  aabnet,  trængte  han  ind  og  skubbede  den 
Lansknægt,  som  havde  lukket  op,  til  Side. 

„Ej,  er  det  eder,  Klaus,"  udbrød  Lansknægten, 
som  godt  kendte  ham.  Hvem  kendte  ikke  tjd^ke 
Klaus.      „Hvad  vil  I?" 

„Med  til  Banketten,"  svarede  Klaus,  idet  han 
blottede  sit  Hoved  og  tørrede  Sv^eden  af  sin  Pande. 

„Ej  saa!"  udbrød  Lansknægten.  „Er  I  tilsagt 
til  at  møde?" 

„Nej,  men  det  maa  være  en  Forglemmelse," 
svarede  Klaus,  mens  et  Par  andre  Lansknægte, 
som  stod  i  Porten,  puffede  til  hinanden  og  lo. 

„Bliv  {  hellere  herfra,  Klaus,  og  gak  hjem! 
Jeg  tvivler  om,  at  den  Mad,  Hans  Naade  i  Dag  har 
til  sine  Gæster,  vil  smage  eder." 

„Hvad  er  det  for  Snak?"  udbrød  Klaus.  „I 
standsede  jo  ikke  Markus  Holste,  som  nu  løb  ind. 
Lad  da  og  mig  passere." 

„Nu,  I  faar  da  i  Fandens  Navn  have  eders 
Vilje,"    svarede    Lansknægten,    idet  han    traadte   til 

Side.  Han  risikerede  ikke  noget,  thi  Befalingen  lød, 
at  alle,  som  kom,  skulde  lukkes  ind,  men  ingen 
maatte  lukkes  ud  igen.  Slottet  var  denne  Dag  som 
Løvens  Hule,  alle  Spor  vendte  indad,  ingen  udad. 

Markus  var  allerede  oppe  i  Salen  og  kom  tids- 
nok til  at  overvære  Mødets  Aabning.  Kongen  var 
kommen  til  Stede  og  sad  i  Karl  Knudsens  Konge- 
stol i  den  øverste  Ende  af  Salen,  hvor  der  var  an- 
bragt en  Forhøjning.  Omkring  den  stod  flere  af 
Hærens  Befalingsmænd  og  nogle  Hofsinder,  hvor- 
iblandt Gert.  Paa  den  ene  Side  langs  Væggen  sad 
Biskopperne  og  Rigets  Raader,  paa  den  anden  Side 
Fru  Kristine,  hendes  Moder  og  de  andre  Kvinder, 
som  vare  tilsagte.  Magnus  Gren  og  Erik  Kuse 
havde  stillet  sig  bag  Fru  Kristines  Stol.  Gustav 
Trolle  sad  i  en  Hyndestol  paa  højre  Side  af  Tron- 
forhøjningen.  Hos  ham  stod  hans  Kansler,  Jon 
Eriksen,  med  en  Papirsruile  i  Haanden.  Didrik 
Slagheck  stod  og  talte  hviskende  med  ham.  De 
lavere  gejstlige  og  Borgerne  havde  Plads  længere 
nede  i  Salen.  Den  var  ikke  overfyldt;  der  var 
næppe  stort  mere  end  hundrede  Personer  til  Stede. 
Paa  et  Vink  af  Kongen  rejste  Gustav  Trolle  sig, 
traadte  frem,  bøjede  sig  for  Kongen  og  sagde: 

„Jeg  fremtræder  her  for  at  anraabe  Eders  Naade 
om  Retfærdighed  og  Oprejsning  for  den  store  Uret, 
jeg  og  flere  af  Guds  og  Kirkens  Tjenere  have  lidt, 
og  for  de  Voldshandlinger,  der  ere  udøvede  mod 
Guds  Huse,  som  ere  blevne  skændede  og  plyndrede. 
Jeg   beder    Eders   Naade   om   at  laane  Øre   til   min 

Klage  og  ihukomme  den  dyre  Ed,  som  Eders  Naade 
svor,  da  jeg  nys  salvede  og  kronede  eder  for  Guds 
Alter,  at  I  vilde  forsvare  Kirken,  holde  dens  Rettig- 
heder i  Hævd  og  beskærme  den  mod  al  Vold  og 
Uret.  Den  Ed,  tykkes  mig,  maa  veje  alle  andre 
Eder  op  og  gøre  dem  til  intet.  Om  Eders  Naade  saa 
synes,  da  vil  jeg  nu  lade  min  Kansler,  Magister 
Jon  Eriksen,  oplæse  det  Klageskrift,  som  jeg  har 
ladet  opsætte." 

Selvfølgelig  gav  Kongen  Tilladelsen,  thi  det 
hele  var  jo  et  forud  aftalt  Spil.  Jon  Eriksen  traadte 
frem,  bøjede  sig  dybt  for  Kongen  og  udfoldede 
Dokumentet.  Et  grumt  Smil  viste  sig  om  hans 
Læber,  og  af  hans  øjne  lyste  Had  og  Triumf. 
Denne  Mand  havde  ikke  mindre  at  hævne  end  hans 
Herre.  Han  havde  jo  staaet  ved  Gustav  Trolles 
Side  under  hele  den  fortvivlede  Kamp  med  Sten 
Sture,  efter  Stækes  Overgivelse  var  han  bleven 
fængslet  og  indsat  i  Kærnan.  Der  havde  han  siddet 
i  samfulde  tre  Aar  og  døjet  meget  ondt.  Han  var 
først  sluppen  ud  for  to  Maaneder  siden,  da  Kong 
Kristian  var  bleven  Herre  over  Slottet  og  Staden. 

Med  Forventning  om  det  værste  saa  alle  i 
Forsamlingen  denne  Sturernes  og  den  svenske  Sags 
gamle  Modstander  træde  frem,  og  der  herskede 
Dødsstilhed  i  Salen,  da  han  begyndte  paa  Oplæs- 
ningen; men  han  var  ikke  komm^en  langt  dermed, 
førend  der  opstod  Uro  og  Larm,  og  fra  flere  Sider 
lød  der  højrøstede  Protester. 

Som  skyldige  i   de  paatalte  Forseelser  var  der 

i  Klageskriftet  nævnet  atten  Herrer  og  i  Spidsen  for 
dem  „den  døde  Hr.  Sten",  de  tvende  Fruer  Kristine 
Nielsdatter  og  Sigrid  Eskildsdatter,  og  endelig  an- 
klagedes under  et  Stokholms  Stad,  dens  Borgmestre 
og  Raad.  Saa  opregnedes  alle  de  Misgerninger  og 
al  den  Vold,  som  var  bleven  øvet  mod  gejstlige 
Personer,  og  de  store  Tab,  baade  ved  Brist  paa 
Indtægter  og  direkte  ved  Bygningers  Ødelæggelse 
og  ved  Plyndring  af  hellige  Kar  og  Klenodier,  som 
Kirken  havde  lidt.  For  al  den  Skade  krævedes  en 
Erstatning  af  ikke  mindre  end  seks  hundrede  tusinde 
lødige  Mark  Sølv,  efter  de  Tiders  Maalestok  en  uhyre 
Sum.  De  to  Trediedele  deraf  skulde  tilfalde  Erke- 
biskoppen  som  hans  Part.  Dog  gaves  der  Haab 
om  „en  redelig  Moderats",  det  vil  sige,  han  vilde 
finde  sig  i  nogen  Afprutning. 

Da  Oplæsningen  var  til  Ende,  spurgte  Kongen 
Erkebiskoppen,  om  han  vilde  gaa  ind  paa  Forlig 
efter  gode  Mænds  Skøn,  eller  om  der  skulde  gaaes 
frem  efter  Lovens  hele  Strenghed?  Erkebiskoppen 
fordrede  indtrængende  det  sidste  og  tilføjede,  at 
Sagen  allerede  var  forebragt  i  Rom.  Men  Kongen 
vilde  ikke  vide  noget  af  en  Appel  til  Paven  at  sige. 
Han  erklærede,  at  Sagen  skulde  ransages  og  afgøres 
her  i  Riget,  og  dermed  erklærede  Hr.  Gustav  sig 
selvfølgelig  tilfreds. 

Imidlertid  var  Bevægelsen  i  Forsamlingen  til- 
tagen. Herrerne  havde  rejst  sig  fra  deres  Pladser, 
de  stimlede  sammen  og  deres  heftige  Fagter  viste, 
hvor  oprørte  de  vare.    Joachim  Brahe,  Fru  Kristines 

Brødre  Erik  og  Eskild  og  hendes  Morbroder  Niels 
Banner,  som  alle  vare  nævnede  i  Klageskriftet,  gik 
hen  til  Biskop  Mathias  og  forsøgte  at  bevæge  ham 
til  at  træde  frem.  og  nedlægge  en  Indsigelse  baade 
imod  dette  Brud  paa  givne  Løfter  og  imod  den 
lovstridige  Rettergang.  Den  værdige  Mand  havde 
jo  i  høj  Grad  gjort  sig  fortjent  af  Kongen,  ja  ham 
skyldtes  jo  egentlig  fra  først  af  Rigsraadets  Under- 
kastelse og  det  hele  Fredsværk.  Det  var  dog 
muligt,  at  et  Ord  af  ham  kunde  gøre  Indtryk  og 
standse  den  Forfølgelse,  man  truedes  med. 

Men  det  skulde  ikke  ske,  thi  inden  Biskop 
Mathias  havde  taget  sin  Beslutning,  kom  en  anden 
ham  i  Forkøbet,  og  det  var  Fru  Kristine  selv.  Den 
forlangte  Erstatningssums  uhyre  Størrelse  forfærdede 
hende,  thi  da  hendes  afdøde  Husbonds  Navn  stod 
jøverst  paa  Anklagelisten,  maatte  hun  tro,  at  hans 
Arvinger  vilde  komme  til  at  bære  Broderparten  af 
Byrden,  blive  plyndrede  og  bragte  til  Tiggerstaven. 
Hun  mente  da  at  burde  gøre  noget  for  at  frelse 
sine  Børn  fra  en  saa  sørgelig  Skæbne,  og  hun 
troede  at  have  et  Forsvarsvaaben  i  Hænde,  hvorved 
hun  ikke  alene  kunde  værge  for  dem,  men  tillige 
hindre  enhver  Anklage  mod  Enkeltmand,  og  det 
var  Rigsdagsbeslutningen  af  23de  November  1517 
om  Gustav  Trolles  Afsættelse  og  Stækes  Nedbrydelse. 
Det  faldt  hende  ikke  ind,  at  dette  Forsvarsvaaben 
var  et  farligt,  tveægget  Sværd.  Hun  bad  straks 
Erik  Kuse  om  at  gaa  op  paa  hendes  Kammer,  tage 
Dokumentet  ud  af  hendes  Brevkiste  og  bringe  hende 

det.  Han  kom  hurtig  tilbage,  og  strax  efter  rejste 
hun  sig  og  traadte  frem  for  Kongen. 

„Jeg  beder  Eders  Naade  betænke,"  sagde  hun, 
„at  denne  Anklage  ikke  rammer  min  hensovede 
Gemal  eller  nogen  anden  i  Særdeleshed.  Erkebiskop- 
pens  Afsættelse  og  Stækes  Nedbrydelse  blev  vedtaget 
af  Rigets  Raad  og  samtlige  Rigets  Stænder.  Eders 
Naade  kan  straffe  hele  Riget,  men  ikke  drage  nogen 
enkelt  Mand  til  Ansvar  derfor." 

„Har  I  noget  Bevis  for  denne  eders  Paastand?" 
spurgte  Kongen  barskt. 

„Det  har  jeg,"  svarede  Fru  Kristine  og  vinkede 
ad  Erik  Kuse.  Han  bragte  hende  Dokumentet  og 
hun  overrakte  det  til  Kongen,  mens  der  lød  Udraab 
fra  Forsamlingen,  som  viste,  at  flere  straks  indsaa 
det  skæbnesvangre  i  dette  Skridt. 

Kongen  greb  Dokumentet,  løb  det  igennem  og 
studsede.  Der  for  et  Smil  over  hans  Aasyn,  som 
fik  de  tilstedeværende  Beseglere  af  Dokumentet  til 
at  blegne.  Han  vinkede  Gustav  Trolle  hen  til  sig, 
gav  ham  Dokumentet  og  lod  ham  læse  det.  Det 
var  aabenbart,  at  han  lige  saa  lidet  som  Kongen 
havde  havt  nogen  Anelse  om  dette  Aktstykkes  Til- 
værelse. Nu  havde  de  faaet  i  Hænde  et  skriftligt 
Vidnesbyrd,  som  fældede  ikke  alene  nogle  af  de  i 
Anklagen  nævnede  Mænd,  men  mange  andre  baade 
gejstlige  og  verdslige.  Fire  Biskopper  havde  hængt 
deres  Segl  under  Dokumentet,  og  blandt  dem  var 
baade  Mathias  og  Hans  Brask. 

Kongen  lod  Jens  Beldenak  oplæse  Dokumentet, 

og  da  det  var  gjort,  begyndte  et  Forhør,  som  Kon- 
gen selv  ledede.  Mand  efter  Mand  bleve  de  kaldte 
op  og  adspurgte,  om  de  havde  noget  at  fremføre 
til  deres  Retfærdiggørelse.  Hans  Brask  kom  først, 
thi  han  havde  som  Førstemand  beseglet  Dokumentet. 
Han  optraadte  imidlertid  med  stor  Sikkerhed. 

„Om  Eders  Naade,"  sagde  han,  „vil  lade  mit 
Sigil  efterse,  da  vil  I  der  finde  noget,  som  i  det 
mindste  undskylder  mig." 

Dokumentet  blev  givet  i  Jon  Eriksens  Hænder, 
han  løsnede  Vokset  og  fandt  paa  Bunden  af  Kapslen 
en  lille  Seddel,  hvorpaa  der  stod  skrevet:  „Dette 
gør  jeg  nødtvungent." 

Da  disse  Ord  vare  oplæste,  lød  der  fra  For- 
samlingen det  Raab :  „  Din  Ræv ! "  Det  var  Magnus 
Gren,  som  gav  sit  Hjerte  Luft.  Men  Kongen  smilte 
og  sagde: 

„I  er  en  klog,  forsynlig  Mand,  Hr.  Hans !  Skal 
dette  regnes  ham  til  Gode?"  spurgte  han  derpaa 
Gustav  Trolle. 

„Jeg  mener  ja,"  lød  Svaret.  „Jeg  siger  god 
for  ham."  Hans  Brask  havde  nemlig  i  tidligere  Tid 
været  Gustav  Trolles  Ven. 

Derpaa  blev  Biskop  Mathias  kaldt  frem.  Han 
talte  med  Værdighed.  Han  gjorde  intet  Forsøg  paa 
at  forsvare  sig,  men  henviste  kun  til  de  store  Tje- 
nester, han  havde  ydet  Kongens  Sag.  Han  bad 
Kongen  indtrængende  baade  for  hans  eget  og  de 
andre  anklagedes  Vedkommende  at  se  paa  den  Tro- 
skab,  de   havde  udvist  fra  den  Dag  af,  da  Forliget 

i  Upsala  blev  sluttet  og  beseglet.  Med  Alvor  lagde 
han  Kongen  paa  Sinde  at  holde  de  Løfter,  som 
dengang  vare  givne  i  hans  Navn,  og  som  han  siden 
havde  stadfæstet  med  Ed  og  Segl." 

En  Bifaldsmumlen  lød  gennem  Salen,  da  Biskop 
Mathias  gik  tilbage  til  sin  Plads,  men  Gustav  Trolle 
smilte  haanligt,  og  Kongen  svarede  kun  med  et 
Skuldertræk. 

Men  med  de  andre  Herrer  gik  det  ikke  saa 
stille  af.  De  fleste  af  dem  forsvarede  sig  med 
Heftighed  og  søgte  at  vælte  Skylden  fra  sig  og  over 
paa  andre,  disse  gav  Svar,  man  raabte  i  Munden 
paa  hverandre, .  og  det  hele  blev  en  forvirret,  vild 
og  rystende  Scene. 

Omsider  opgav  Kongen  Ævret,  overdrog  Gustav 
Trolle  at  slutte  Forhøret  og  forlod  Salen,  fulgt  af 
Didrik  vSlagheck,  som  paa  Kongens  Befaling  medtog 
det  skæbnesvangre  Dokument. 

Straks  efter  rejste  Fru  Kristine  sig  og  forlod 
Salen,  fulgt  af  de  andre  Kvinder.  Der  bleve  ingen 
Hindringer  lagt  i  Vejen  for  deres  Bortgang.  Fru 
Kristines  Aasyn  var  dødblegt  og  hendes  første  Skridt 
usikre.  Hun  var  bleven  rystet  i  sit  inderste,  da  det 
gik  op  for  hende,  hvilke  vidtrækkende  Følger  hendes 
usalige  Handling,  Udleveringen  af  Dokumentet,  kunde 
faa.  Det  sortnede  for  hendes  Øjne.  Aldrig  i  sit 
Liv  var  hun  falden  i  Afmagt,  men  denne  Gang  var 
hun  nær  ved  det.  Dog  fik  hun  Bugt  med  sin 
Svaghed  og  slap  derfra.  Men  der  ventede  hende 
ingen   Trøst,    hendes    Moder  og  de  andre   Kvinder 

overvældede  hende  med  Bebrejdelser  for  det,  hun 
havde  gjort. 

Allerede  inden  Forhøret  sluttedes,  var  Mørket 
faldet  paa,  og  de  faa  Lys,  der  ble  ve  indbragte,  for- 
maaede  ikke  at  sprede  Mørket  i  det  store  Rum. 
Men  der  kom  snart  Lys  nok.  Vagten  aabnede 
Døren,  og  der  faldt  et  Skær  af  Fakler  og  Blus  ind 
i  Salen.  To  Hobe  Lansknægte  rykkede  ind,  den 
ene  ført  af  Klaus  Bille,  den  anden  af  Søren  Norby, 
og  ved  hans  Side  gik  Gert.  Han  og  et  Par  andre 
Hofsinder  havde  faaet  Befaling  til  at  yde  Hjælp  ved 
de  Fængslinger,  som  nu  skulde  gaa  for  sig.  Saa- 
ledes  slap  Gert  dog  ikke  for  at  faa  med  Sagen 
at  gøre. 

De  opløftede  Fakler  hjalp  Befalingsmændene  til 
at  finde,  hvem  de  søgte.  De  flagrende  Blus  gav 
.Rødme  til  mangen  "blegnende  Kind.  Men  der  var 
ingen,  der  gjorde  Modstand,  og  de  fleste  vare  saa 
udmattede  af  de  mange  Timers  Spænding  og  Sjæls- 
lidelser,  at  de  ikke  yttrede  et  Ord. 

Biskopperne  Mathias  og  Vincents  af  Skara  bleve 
først  førte  bort;  derefter  Rigsraaderne  og  nogle  andre 
adelige  Herrer.  Lansknægtene  kom  flere  Gange 
igen  og  hentede  nye  Ofre.  De  tog  kun  nogle  Fan- 
ger ad  Gangen,  og  det  tog  Tid  at  anbringe  dem, 
hvor  de  skulde  være. 

Til  sidst  kom  Raden  til  de  borgerlige.  Med 
Studsen  opdagede  Gert  blandt    dem  Markus  Holste. 

„Guds  Død,  Markus,"   udbrød  han,    „hvorledes 

kommer  I  her?    Ingen   kan   da  vel   have   havt  Bud 
efter  eder." 

„Nu,  Gert  Jensen,"  svarede  Markus  med  høj 
Røst,  „jeg  er  kommen  af  egen  fri  Villie.  Jeg  vilde 
se,  hvor  vidt  den  Tyran,  der  nu  svinger  Svøben 
over  vore  Hoveder,  kunde  drive  det.  Men  Enden 
er  ikke  endnu.  Dog,  hvorledes  den  end  bliver,  saa 
vil  jeg  dele  Skæbne  med  disse  mine  Medbrødre, 
Jeg  er  lige  saa  skyldig  som  nogen  af  dem.  Jeg 
har  været  med  ved  Stæke,  jeg  — " 

„Hold  eders  Mund,"  raabte  Gert.  „Er  I  fra 
Vid  og  Samling?" 

Derpaa  underrettede  han  Søren  Norby  om,  hvem 
den  unge  Galning  var. 

„Jeg  er  vis  paa,"  sagde  han,  „at  Hans  Naade 
nødig  gaar  til  at  straffe  en  Søn  af  saa  tro  en  Mand 
som  Gorius  Holste.  Desuden  er  jeg  Markus  Tak 
skyldig,  fordi  han  i  sin  Tid  hjalp  mig  til  Flugt 
herfra.  Nu  vil  jeg  gøre  Gengæld  ved  at  frelse  ham, 
om  I  da  tilsteder  det." 

„Ret  saa,  Gert,"  svarede  Hr.  Severin,  som  var 
lidet  glad  ved  sit  Hverv  som  Profos  og  heller  end 
gerne  lod  en  løbe.  „Der  handler  I  skønt  og  som 
eders  ædle  Faders  rette  Søn.  Tag  Manden  og  gør 
med  ham,  hvad  I  vil." 

To  Lansknægte  fik  nu  Befaling  til  at  føre 
Markus  bort,  og  Gert  fulgte  med  helt  ned  i  Porten. 
Da  Markus  var  sat  udenfor,  raabte  Gert  til  ham: 

„Saa  Markus,  se  nu  at  komme  til  Besindelse! 
Gaa  hjem  til  eders  Forældre  og  hold  eder  stille  der.'" 

Men  Markus  var  saa  forbitret  og  følte  sig  saa 
3^dmyget,  at  han  ikke  kunde  faa  et  Ord  frem.  Han 
truede  ad  Gert  med  sin  knyttede  Haand  og  forsvandt. 

Da  Klokkerne  ringede  ti,  vare  alle,  som  skulde 
anholdes,  grebne.  Over  firsindst\'ve  Mennesker 
bleve  tagne,  alle  Fangehullerne  i  Kærnan  og  mange 
andre  Rum  paa  Slottet,  endogsaa  Kapellet,  var  fyldt 
med  Fanger. 

Dog  bleve  de  gejstlige  Herrer  af  lavere  Rang  ikke 
fængslede,  men  kun  indsatte  i  et  lille  Kammer,  hvor 
de  iøvrigt  havde  det  trangt  nok.  Der  tilbragte  de 
Natten  i  stor  Angst.  De  vidste  ikke,  at  de  kun 
bleve  holdt  tilbage,  fordi  man  havde  Brug  for  dem 
den  næste  Dag. 

En  Mand  undslap  paa  den  mærkværdigste 
Maade,  og  det  var  Klaus  Boye.  Da  han  nemlig 
var  saa  urimelig  tyk,  og  man  havde  ondt  ved  at 
faa  ham  presset  ind  gennem  Kårnans  snevre  Ind- 
gangsdør, blev  han  puffet  til  Side  og  han  smuttede 
øjeblikkelig  bort.  Han  skjulte  sig  den  Xat  i  et 
Kælderrum,  og  da  han  blev  opdaget,  lod  Kongen 
ham  løbe.  Saaledes  frelstes  netop  de  to  Mænd, 
som  havde  været  ivrigst  efter  at  give  Møde,  den 
ene  for  at  komme  med  til  Gilde,  den  anden  for  at 
opnaa  et  Martyrium.  Der  skulde  dog  komme  den 
Tid,  da  Markus  blev  lige  saa  tilfreds  med  sin  Skuf- 
felse, som  Klaus  Boye  over,  at  han  ikke  fik  den 
Mad,  som  Portvagten  havde  lovet  ham,  da  han 
gik  ind. 

ongen  førte  Didrik  Slagheck  ind  i  sit  inderste 
Gemak,  hvor  kun  sjælden  nogen  indlodes.  Det 
havde  ogsaa  været  Sten  Stures  Arbejdsstue.  Der 
vare  de  skarpe  Skrivelser  affattede,  der  i  sin  Tid  i 
saa  høj  Grad  havde  opbragt  Kongen.  Nu  sad 
han  selv  i  sin  hedenfarne  Modstanders  Helligdom 
for  at  lægge  Raad  op  om,  hvorledes  det  sidste  knu- 
sende Slag  kunde  falde  paa  alle  de  Mænd,  som  nu 
i  næsten  syv  samfulde  Aar  under  Sten  Stures  Ban- 
ner havde  bestridt  hans  Ret  til  Tronen  og  trodset 
hans  Magt. 

„Sig  mig  nu,  Mester  Didrik,"  sagde  Kongen, 
idet  han  pegede  paa  Dokumentet,  „hvad  I  tænker 
om  dette?" 

„Siden  Eders  Naade  begærer  at  høre  min  Me- 
ning," svarede  Didrik  Slagheck  underdanigt,  „da 
tør  jeg  ikke  fordølge  den.  Jeg  holder  for,  at  ved 
dette    Aktst3^kkes    Udlevering    og    Fremlæggelse    er 

Eders  Naades  Stilling  til  Sagen  ganske  forandret. 
Om  denne  Sami;nensværgelse  vidste  I  intet,  da  I 
sluttede  Forlig  med  Oprørerne,  ikke  heller  havde 
Hr.  Gustav  nogen  Kundskab  derom,  da  han  frem- 
førte sin  Klage.  Xu  kan  Eders  Naade  ikke  nøjes 
med  at  kræve  Bøder,  thi  dette  er  den  højeste  Grad 
af  Kætteri,  og  Straffen  derfor  er  Døden.'' 

Hans  sorte  øjne  funklede,  idet  han  sagde 
dette,  og  han  slog  Kors  for  sig. 

„Forklar  mig  det,  Didrik,"  sagde  Kongen. 
„Jeg  maa  have  Bevis  derfor,  hentet  af  Loven." 

„Intet  er  lettere  end  at  udrede  det,"  svarede 
Didrik.  „Vi  have  jo  her  Brev  og  Segl  for,  at 
disse  Mænd  have  sammensvoret  sig  om  at  sætte 
sig  op  mod  den  hellige  Fader  selv,  al  den  Stund 
de  forpJigte  sig  til  at  staa  Last  og  Brast  med  hver- 
andre i  denne  Sag  og  afværge  enhver  Fare  fra 
den  enkelte,  den  komme  nu  fra  Rom  eller  andet 
Steds  fra,  saaledes  lyde  Ordene.  Dette,  skulde  jeg 
mene,  er  tydeligt  nok,  og  i  et  Tilfælde  af  denne 
Art  er  Forhør  og  Inkvisition  ganske  overflødig. 
Eders  Naade  kan,  som  den  hellige  Faders  Befuld- 
mægtigede, idet  Banbullens  Udførelse  er  overdraget 
til  eder,  uden  videre  skride  til  Eksekutionen." 

Kongens  Aasyn  blussede,  og  hans  Haand 
rystede,  da  han  nu  tog  Dokumentet  og  paa  ny 
gennemlæste  det. 

„'Men  forholder  det  sig  ogsaa  virkelig  saa," 
spurgte  han   derpaa,    „at   dette   er  saa  sort  et  Kæt- 

teri,  som  I  paastaar?  Sig  mig  det  nu  paa  Ære  og 
Samvittighed,  Didrik!" 

Der  appellerede  Kongen  til  noget,  hvoraf  der 
ikke  fandtes  Spor  i  Didrik  Slaghecks  sorte  Sjæl. 

„Saa  sandt  jeg  haaber  at  vorde  salig!"  sva- 
rede han  uden  Betænkning,  og  derpaa  gjorde  han 
nærmere  Rede  for  Sagen. 

Kongen  stolede  paa  ham  og  kunde  ikke  tvivle 
om  hans  Indsigt  i  den  kanoniske  Ret.  Og  dog 
var  det  falsk  Forklaring,  han  der  fik  af  Didrik 
Slagheck.  Sammensværgelsen  kunde  nemlig  højest 
regnes  for  et  Skisma,  en  Afsondring  fra  den  her- 
skende Kirke,  og  var  ikke  nogen  Gudsfornægtelse, 
altsaa  en  ringere  Grad  af  Kætteri.  Men  ikke  en- 
gang den  groveste  Kætter  nægtedes  der  Afløsning 
og  Genoptagelse  i  Kirken ,  naar  han  afsvor  sit 
Kætteri  og  gjorde  Bod.  Kun  hvor  der  var  Tale 
om  aabenbare  og  haardnakkede  Kættere,  kunde 
den  verdslige  Magt  skride  ind.  Men  selv  i  dette 
Tilfælde  maatte  der,  hvis  Kætterne  vare  gejstlige 
Mænd,  gaa  en  Retsforhandling  forud,  inden  de 
kunde  dømmes,  og  de  maatte  degraderes,  inden  de 
kunde  blive  straffede. 

Didrik  Slagheck  indsaa  imidlertid,  at  naar 
Maalet  skulde  naaes,  da  maatte  Kongens  Lidenskab 
slippes  løs  straks.  De  svulmende  Aarer  i  hans 
Tindinger  og  hans  urolige  Blik  viste,  i  hvilken 
Grad  det  gærede  i  ham.  Nu  aabnede  der  sig  for 
ham  en  Udsigt  til  med  et  Slag  at  fjerne  alle  Hin- 
dringer.     Naar   alle  Mænd   af  Betydning   bleve   ud- 

ryddede,  da  vilde  jo  Folket  mangle  Førere,  og  en- 
hver Opstand  vilde  blive  umulig. 

Han  var  x'isselig  ikke  kommen  til  Stokholm 
med  det  Forsæt  at  gaa  saa  vidt  og  udrydde  den 
svenske  Højadel.  Intet  tj^der  paa  en  saa  djævelsk 
Ondskab  hos  ham.  Blodtørstig  var  han  ikke  af 
Naturen,  tværtimod.  Han  var  en  god  Ægtefælle 
og  Husbond,  og  flere  af  Danmarks  bedste  Mænd 
hang  jo  ved  ham  med  en  Troskab,  som  skulde 
give  glimrende  Vidnesbyrd  til  hans  Fordel  siden  i 
hans  Modgangsdage.  En  saadan  Hengivenhed 
x'andt  aldrig  nogen  Herre  uden  \^ennesælhed  og 
Mildhed  mod  sine  Tjenere. 

Han  var  altsaa  ingen  Xero.  Men  visselig  var 
han  en  født  Selvhersker,  dog  med  de  bedste  Hen- 
sigter til  at  gavne  sit  Land  og  hæve  sit  Folk.  Han 
var  en  Besk\'tter  for  de  smaa  og  undertrykte,  hans 
store,  klare  S3'n  paa  Samfundets  Brøst  hævede  ham. 
højt  over  alle  hans  lige.  Han  var  i  saa  Henseende 
flere  Aarhundreder  forud  for  sin  Tid.  Men  i  hans 
Sjæl  boede  en  ustyrlig  Heftighed  efter  at  naa  et- 
hvert Maal,  som  han  havde  for  Øje,  og  den  be- 
røvede ham  det  rolige,  klare  Overblik,  som  gør 
den  store  Statsmand.  Tillige  led  han  af  nedarvet 
Tungsind,  og  det  kunde  stige  til  Vanvid,  naar  han 
mødte  Hindringer  paa  sin  Vej.  Heller  ikke  skyede 
han,  skønt  han  personlig  var  ærlig  og  hæderlig, 
nogen  List  for  at  naa  sit  Maal  i  Politik.  Han 
havde   jo  ved  sin  Færd  nu  givet  sine  Modstandere 

Ret  til  at  stemple  ham  som  en  falsk  Herre,  paa 
hvis  Ord  man  ikke  kunde  stole. 

Men  alligevel  fik  Didrik  Slagheck  ham  ikke 
lige  straks  med  sig.  Han  maatte  vedblive  at  rykke 
frem  med  Argumenter,  og  blandt  disse  var  der  et 
af  en  lavere  Art,  men  af  ikke  ringe  Vægt.  Under  sit 
sidste  Ophold  i  Kjøbenhavn  havde  Kongen  af  sin 
Skatmester,  Mor  Sigbrit,  faaet  Vished  for,  at  Kassen 
var  tom.  Der  var  ingen  Penge  til  at  udrede  Lans- 
knægtenes  Sold,  og  dertil  udkrævedes  en  stor  Sum, 
men  alle  Indtægtskilder  vare  udtømte.  Kun  en 
Konfiskation  i  stor  Maalestok  kunde  hjælpe,  og  det 
maatte  ske  straks.  Inddragelse  af  de  svenske  Stor- 
mænds Len  og  Formuer  vilde  med  et  Slag  afhjælpe 
Pengenøden. 

Saa  endte  det  da  med,  at  Blodbadet  blev  be- 
sluttet. Men  hvor  stor  Del  end  Didrik  Slagheck 
havde  i  det,  saa  falder  Ansvaret  dog  væsentlig 
paa  Kongen  selv.  Didrik  var  dog  Kong  Kristian 
underlegen  og  kun  et  Redskab  i  hans  Haand. 

Didrik  blev  straks  sat  i  Arbejde  med  at  for- 
fatte Listen  paa  dem,  der  skulde  henrettes,  og  nu 
laa  mange  ædle  Mænds  Liv  i  denne  Niddings 
Haand.  Først  holdt  Kongen  sig  til  dem,  der  havde 
underskrevet  Oprørsakten,  men  Didrik  fik  ham  snart 
til  at  overskride  denne  Grænse,  mens  paa  den 
anden  Side  dog  flere  af  de  skyldige  bleve  undtagne. 
Det  endelige  Udfald  af  de  gentagne  Drøftelser  fik 
næsten  Udseende   af  et  Grams  i  Blinde.      Dos:  har 

sikkert  i  de  fleste  Tilfælde  særlige  Grunde  gjort  sig 
gældende. 

At  Biskop  Mathias  blev  sat  paa  de  døds- 
dømtes Liste,  maa  jo  have  havt  sin  Aarsag  i,  at 
han  var  en  af  Hovedmændene  for  Oprørsakten ; 
men  Biskop  Vincents  af  Skara,  som  ikke  havde 
sat  sit  Segl  under  Dokumentet,  blev  ogsaa  taget 
med.  Kongen  havde  Betænkeligheder  ved  at  for- 
gribe sig  paa  de  to  Biskopper,  fordi  det  kunde 
bringe  ham  altfor  slemt  paa  Kant  med  Paven. 
Men  Didrik  holdt  paa,  at  deres  Hoveder  skulde 
falde,  og  han  fik  sin  Krig  frem.  Om  hans  Bevæg- 
grunde kan  man  nu  ikke  være  i  Tvivl,  thi  der 
vilde  saaledes  blive  to  Bispestole  ledige,  og  han  fik 
ogsaa  den  ene  og  blev  Biskop  Vincents  Efterfølger, 
mens  Jens  Beldenak  blev  Biskop  i  Strengnæs.  Man 
tør  i  hvert  Fald  tiltro  Didrik  Slagheck  det  \-ærste, 
thi  til  dette  Uhyres  oprigtige  Udtalelser  hører  den, 
at  han  ikke  regnede  det,  at  myrde  en  Biskop,  for 
mere,  end  at  dræbe  en  Hund. 

Didriks  Arbejde  med  Pennen  blev  afbrudt  ved, 
at  Kongen  sendte  ham  ud  for  at  give  Befaling  til 
Fængslingerne.  Da  han  var  vendt  tilbage,  fort- 
sattes Arbejdet  og  var  næsten  endt,  da  Gustav 
Trolle  og  Jens  Beldenak   bleve  meldte   og   indladte. 

Disse  to  Herrer  vare  meget  skinsyge  paa 
Didrik  Slagheck  for  den  overvejende  Indflydelse, 
han  havde  vundet  hos  Kongen.  De  kom  derfor 
med  Hast  for  at  hævde  deres  Stilling,  men  det  var 
dog  ikke  Kongens  Hensigt  at  udelukke  dem  fra  den 

hemmelige  Raadslagning.  Han  underrettede  dem 
om,  hvad  der  paatænktes  og  angav  Grundene 
derfor. 

Nu  fik  Jens  Beldenak  at  høre  den  mærkelige 
Fortolkning  af  den  kanoniske  Lov,  som  Didrik 
Slagheck  havde  givet  Kongen.  Ingen  vidste  bedre 
end  den  lærde  og  lovkyndige  Biskop  Jens,  at  den 
Forklaring  var  falsk,  men  dog  rejste  han  ingen 
Indsigelse  imod  den.  Han  læste  det  i  Kongens 
Aasyn,  at  det  værste  var  oppe  i  Hans  Naade, 
og  at  Dødsværket  var  besluttet.  Under  disse  Om- 
stændigheder at  rejse  Modstand,  kunde  drage  de 
værste  Følger  efter  sig.  Han  havde  jo  en  Gang 
været  i  Kong  Kristians  Hænder  og  kun  til  Nød  var 
han  sluppen  helskindet  derfra.  Han  nøjedes  da 
med  at  tilkaste  Didrik  Slagheck  et  meget  sigende 
Blik,  som  Didrik  helt  vel  forstod,  men  ikke  brød 
sig  om. 

Derimod  gik  Sagen  ikke  saa  let  med  Gustav 
Trolle.  Trods  sin  Hævnsyge  og  Blodtørst  havde 
han  dog  Betænkeligheder  ved  at  lade  to  af  Kirkens 
øverste  Tilsynsmænd  lægge  deres  Hoveder  paa 
Blokken. 

„Eders  Naade,"  sagde  han  til  Kongen,  „dette 
gaar  over  Stregen  og  vil  drage  slemme  Følger 
efter  sig.  Jeg  kan  ikke  som  Sverrigs  Primas  give 
mit  Minde  til,  at  dette  sker.    Paven  vil  straffe  det." 

Men  nu  fik  Jens  Beldenak  at  se,  at  hans  For- 
sigtighed ikke  havde  været  overflødig;  thi  da  Gustav 

Trolle  ikke  vilde  give  sig,  fo"r  Kongen  op  og  sagde 
med  et  Lynglimt  fra  sine  Øjne: 

„Hr.  Gustav,  mener  I,  at  eders  Hoved,  naar 
det  kommer  til  Stj'kket,  sidder  fastere  end  de 
andres?" 

Da  blegnede  Gustav  Trolle  og  tav.  For  første 
Gang  i  sit  Liv  havde  han  fundet  sin  Overmand. 

Men  over  Didrik  Slaghecks  frække  Aasyn  gled 
der  et  Smil,  og  han  gned  sine  Hænder,  som  om 
dette  i  hans  Øjne  var  en  god  Spas.  Nu  var 
den  sidste  Hindring  bortryddet,  og  Dødsværket 
kunde  udføres  i  dets  fulde  Udstrækning. 


SEKS  OG  TYVENDE  KAPITEL 

Gjørrilds  Brøde. 


Da  Fru  Kristine  var  kommen  op  fra  det  skæbne- 
svangre Mode  i  den  store  Sal,  lukkede  hun  sig 
inde  i  sit  Kammer.  Hun  vilde  ingen  se,  ikke  en- 
gang Gjørrild. 

Der  var  den  forhen  saa  stolte,  nu  saa  ned- 
bøjede. Kvinde  alene  med  sin  Gud  og  sin  bortfarne 
Ægtefælles  Aand.  Hun  mente  at  kunne  føle  hans 
Nærværeise,  hun  forsøgte  at  retfærdiggøre  sig  for 
ham,  og  indbildte  sig  at  høre  hans  frikendende 
Svar : 

„Du  har  handlet  i  Blinde  som  et  viljeløst 
Redskab  i  Gud  den  almægtiges  Haand.  Han  har 
villet,  at  dette  skulde  ske.  Djævlen  er  sluppen  løs, 
men  han  vil  kun  faa  Held  til  at  regere  en  kort 
Tid,  og  derefter  vil  Hævnens  og  Oprejsningens 
Stund  komme." 

Dog  sank  hun  snart  ned  fra  Fatalismens  Højder 
og    stræbte    forgæves   at   klamre  sig   fast  ved  dem. 

Hun  ængstedes  svarlig  og  bad  en  brændende  Bøn 
til  Guds  Moder,  idet  hun  knælede  foran  sit  dyrebare 
Helgenbillede,  Jomfru  Maria  i  Solgislen.  Men  under 
alt  det  forblev  hendes  øjne  tore.  Der  kom  ingen 
Taarer,  som  kunde  give  hendes  bristefærdige  Hjerte 
Lettelse  og  Lindring. 

Imidlertid  havde  Gjorrild  en  varm  Dyst  at 
bestaa  med  de  andre  Kvinder  inde  i  Fruerstuen. 
De  vare  i  stærkt  Sindsoprør,  og  da  Martha  kom  og 
meldte,  at  nu  slæbte  man  alle  Herrerne  i  Fængsel, 
blev  det  selvfølgelig  ikke  bedre.  Blandt  Fangerne 
vare  jo  deres  egne  Mænd. 

„Gud  forlade  Kristine,  hvad  hun  har  gjort,  jeg 
kan  det  ikke,"  sagde  Fru  Kristines  Søster,  Erik 
Vasas  Hustru,  Cæcilie  Eka. 

„Herren  straffe  hende  derfor!"  raabte  Mar- 
grethe Vasa,  Joakim  Brahes  Hustru,  og  Fru  Kri- 
stines Broderkone,  Britta  Roos,  stemmede  i  med. 

Gjørrild  tog  Fru  Kristine  i  Forsvar  og  udtalte 
den  Mening,  at  Fængslingerne  sagtens  lige  godt 
vilde  gaaet  for  sig,  selv  om  Dokumentet  ikke  var 
bleven  udleveret,  men  hun  blev  overdøvet  og  barskt 
afvist.  Den  værste  til  at  raabe  og  skælde  var  Fru 
Kristines  egen  Moder. 

„Fanden  er  faret  i  hende,"  sagde  hun  til  sidst, 
„og  har  troldgjort  hende." 

„I  dømmer  hende  ubarmhjertigt,"  svarede  Gjør- 
rild. „Jeg  vil  gaa  til  hende  og  prøve  paa  at  faa 
Forklaring  af  hende  selv." 

Hun  gik  straks  ud  paa  Gangen  og  hen  til  Fru 

H.F.Ewald:   Kristian  den  Anden.  20 

Kristines  Kammerdør,  men  paa  al  sin  Raaben  og 
Banken  fik  hun  kun  det  Svar:  „Gaa  og  lad  mig  i 
Fred!" 

Saa  maatte  Gjørrild  opgive  Ævret.  Hun  gik 
ind  til  sin  Moder,  som  var  bleven  opskræmmet  og 
forfærdet,  søgte  at  berolige  hende  og  fik  hende  til 
at  gaa  i  Seng.  Hun  saa  til  sine  to  smaa  Søskende, 
Erik  og  Lene,  som  laa  i  Moderens  Kammer  og 
kiggede  ind  til  sin  ældste  Broder  Povel,  som  havde 
sit  Soverum  ved  Siden  af.  De  sov  alle  trygt,  og 
hun  misundte  dem. 

Endelig  gik  hun  ind  i  sit  eget  Kammer,  men 
ikke  for  at  søge  Sengen.  Hendes  Sindsoprør  holdt 
hende  vaagen,  hun  gik  rastløst  frem  og  tilbage  i 
Stuen  og  nu  og  da  undslap  der  hende  afbrudte 
Ord.  Hun  havde  bebrejdet  sig  selv,  at  hun  havde 
vist  Gert  saa  koldt  af  og  begyndt  at  haabe,  at 
Kongen  maaske  dog  vilde  fare  med  Lempe.  Men 
hvad  skulde  hun  nu  tro?  Hvad  vilde  den  grumme 
Konge  gøre  med  sine  Ofre?  Vilde  han  tage 
deres  Liv? 

Saa  vidt  var  hun  kommen  i  sin  mørke  Grublen, 
da  Døren  gik  op,  og  Martha  traadte  ind. 

„Tænkte  jeg  det  ikke  nok,  Gjørrild,"  sagde 
hun,  „at  du  endnu  var  i  Klæderne.  Se  at  faa  Ro 
i  Sindet  og  gaa  i  Seng.  Lad  mig  hjælpe  dig  med 
Afklædningen." 

I  Marthas  øjne  var  Gjørrild  endnu  ikke  stort 
andet  end  et  Barn,  og  hun  vedblev  med  en  Foster- 
moders   Ret    at    tiltale    hende    med    du.      Det    tog 

Gjørrild  hende  nu  ingenlunde  ilde  op,  men  hvad 
der  i  dette  øjeblik  tirrede  hende,  det  var  Marthas 
rolige  Aas3^n  og  spodske  Mine. 

„Gaa,  Martha,"  sagde  hun  heftigt,  „jeg  har 
ikke  din  Hjælp  nødig'.'* 

„Det  tykkes  mig  dog,"  svarede  Martha,  „at 
du  trænger  nok  saa  meget  til  mig  nu,  som  dengang 
du  var  liden,  da  jeg  klædte  dig  af  paa  mit  Skød 
og  bar  dig  i  Seng." 

„Martha,"  udbrød  Gjørrild,  „hvor  kan  du  være 
saa  rolig  i  Sindet  nu,  da  Ulykken  vælter  ind  over 
os,  saa  at  vi  maa  slaaes  af  Rædsel?" 

„Du  gør  for  meget  ud  deraf,  Gjørrild,"  svarede 
Martha  koldsindigt.  „Men  hvad  der  end  skal  ske, 
saa  siger  jeg,  at  de  Herrer,  som  Hans  Naade  har 
ladet  gribe,  de  faa  kun  deres  velfortjente  Straf." 

„Jo,"  udbrød  Gjørrild  forbitret,  „det  kan  vist 
en  Kammertøs,  som  du,  dømme  oml" 

„Nu,"  svarede  Martha  med  et  isnende  Smil, 
„det  kan  dog  hændes,  at  en  ringe  Tjenerinde,  som 
jeg,  har  bedre  Forstand  end  Herskabet  paa  Tingene, 
netop  hvor  de  vedrøre  Herskabets  eget  V^el.  Se 
nu  til  dig  I  Du  er  kommen  paa  Kant  med  Gert 
Jensen,  fordi  han  staar  med  Kongen  i  denne  Sag." 

„Hvoraf  ved  du  det?" 

„Jeg  hørte  det  af  din  egen  Mund.  Jeg  var 
ikke  langt  borte,  da  I  stod  og  mundhuggedes  i 
Fruerstuen  i  Morges." 

„Du  er  en  Lurerske,  det  har  du  alle  dine  Dage 

været. " 

„Jeg  havde  Ærinde  i  Fruerstuen,"  svarede 
Martha  uanfægtet,  „og  jeg  gaar  ikke  med  Bind  for 
Ørerne.  Saa  fik  jeg  da  at  vide,  hvor  vidt  din 
Galskab  gaar.  Som  Gert  Jensens  vordende  Hustru 
burde  du  jo  stille  dig  paa  samme  Side  som  han, 
det  er  klart  som  Dagen,  men  tvært  imod  staar  du 
ham  som  en  Brand  i  Næsen.  Din  Genstridighed 
vil  blive  din  Ulykke,  Gjørrildl  Jeg  siger  dig  det  til 
dit  eget  Gavn." 

„Og  det  drister  du  dig  til  at  lade  mig  høre, 
du  som  selv  har  handlet  lige  stik  derimod,  idet  du 
trak  din  Maans  over  til  din  Side!  Men  hvad  rager 
det  mig?  Gaa  Martha,  jeg  gider  ikke  længere  høre 
paa  dig." 

„Nu,  min  Dukke,"  svarede  Martha  uden  at 
røre  sig  af  Pletten,  „dertil  er  at  sige,  at  Gert 
Jensen  ikke  er  nogen  Maans.  Han  er  siøt  og  fast, 
du  løber  ikke  med  ham.  Han  tjener  sin  Konge 
tro,  og  det  har  han  vist  i  Dag.  Han  var  med  til 
at  gribe  Fangerne.  Maans  saa  selv,  at  han  lod  to 
Lansknægte  tage  Markus  Holste  og  føre  ham  bort. 
Du  bliver  hvid  om  Kind,  ha,  hal  Ja,  Gert  er  vel 
kommen  efter,  at  du  har  havt  nogen  Ømhed  for 
denne  Markus  og  nappede  ham  derfor  med  Glæde." 

„Du  lyver,"  raabte  Gjørrild,  ude  af  sig  selv, 
men  ikke  fordi  den  sidste  Skose  anfægtede  hende. 
„Gert  kan,  ikke  have  gjort  sig  skyldig  i  en  slig 
Niddingsstreg.  Han  kan  ikke  have  forgrebet  sig 
paa  en  Mand,  hvem  han  er  saa  stor  Tak  skyldig." 

„Og     dog     forholder     det    sig    saa,"     svarede 


309 


Martha,  som  efter  Maans's  Beretning  maatte  tro, 
at  Sagen  hang  saaledes  sammen.  „Det  er  nu 
engang  saa,  at  intet  saa  let  bliver  gammelt,  som 
Tak.  Var  Maans  bleven  lønnet  efter  Fortjeneste, 
da  vilde  han  nu  været  Herre  og  ikke  længere 
Tjener." 

Da  Gjerrild,  som  stod  hensunken  i  Sorg,  ikke 
yttrede  nogen  Forundring  over  den  mærkelige  Paa- 
stand,  vedblev  Martha: 

„Nu,  for  visse  Aarsagers  Skyld  snakke  vi  ikke 
derom.  Maans  maa  se  sig  vel  for,  saa  længe  vi 
ere  i  dette  forbandede  Land,  som  er  fuldt  af 
Skælmer  og  Mordere.  Men  jeg  vil  dog  nu  betro 
dig  det  Gjørrild.  Uden  Maans  vilde  vel  det  hele 
Felttog  strandet." 

„Hvad  er  det  for  Snak?"  udbrød  Gjørrild. 

„Det  er  ikke  Snak,"  svarede  Martha  heftigt. 
„Vid,  at  da  Hr.  Sten  i  det  første  Slag  red  frem 
paa  Aasundasøens  Is  og  mønstrede  sine  Mænd, 
genkendte  Maans  ham ,  udpegede  ham  for  den 
danske  Fyrmester,  som  sigtede  efter  ham,  og  den 
tredje  Kugle  fældede  ham.  Xu  maa  jeg  spørge 
dig   -" 

Men  Martha  kom  ikke  videre.  Gjørrild,  der 
havde  staaet  og  stirret  paa  hende  bleg  som  Døden, 
udstødte  et  Skrig  og  løb  ud  af  Stuen.  Martha  løb 
efter  hende,  men  indhentede  hende  ikke.  Dog 
kom  hun  tidsnok  til  at  se,  at  Fru  Kristine  aabnede 
sin  Kammerdør,  og  at  Gjørrild  blev  indladt. 

„Jeg  er  en  Morderske,"  raabte  Gjørrild,  „jeg 
er  skyldig  i  din  Husbonds  Død!" 

Mere  fik  hun  ikke  sagt.  Det  sortnede  for 
hendes  øjne,  og  hun  faldt  bevidstløs  om  i  Fru 
Kristines  Arme.  Hun  blev  nok  forskrækket,  men 
ikke  saa  rystet,  som  hun  under  andre  Omstændig- 
heder vilde  bleven.  Hun  bar  Gjørrild  hen  paa  en 
Løjbænk,  badede  hendes  Hoved  med  koldt  Vand 
og  syslede  med  hende,  indtil  Gjørrild  endelig  rejste 
sig  op  og  saa  sig  om  med  et  forvildet  Blik. 

„Er  det  nu  ovre?"  spurgte  Fru  Kristine.  „Hvad 
har  ophidset  dig  og  forstyrret  Hovedet  paa  dig? 
Det  du  sagde,  var  jo  det  rene  Vanvid." 

Gjørrild  svarede  med  at  briste  i  en  voldsom 
Graad,  men  tilsidst  blev  hun  dog  saa  meget  Herre 
over  sig  selv,  at  hun  kunde  tale,  skønt  det  skete 
med  mange  Afbrydelser  og  flere  Gange  raabte  hun : 
„Jeg  kan  ikke  bære  det,  Kristine,  jeg  kan  ikke 
bære  det!"  Dog  fik  Fru  Kristine  omsider  Traaden 
fat  og  kunde  følge  den  Tankerække,  der  var  faren 
gennem  Gjørrilds  Hoved  med  L\msnarhed,  da 
Martha  havde  meddelt  hende,  hvorledes  Sten  Stures 
Død  var  bleven  hidført.  Hvis  ikke  hendes  Kær- 
lighed til  Gert  havde  daaret  hende,  da  vilde  hun 
ikke  befattet  sig  med  at  udfri  ham  af  Fangenskabet, 
Maans  vilde  ikke  kommen  i  Gerts  Brød,  han  vilde 
ikke  været  med  i  Slaget  og  havde  ikke  kunnet 
forraade  sin  Herre. 

„Jeg    spilte  under  Dække   med   dig,   Kristine," 

sagde  Gjørrild,    „idet  jeg  dulgte  for  dig,    at  det  var 
mig,  der  satte  Gerts  Flugt  i  Værk.'" 

Og  nu  fik  Fru  Kristine  Rede  paa,  hvorledes 
det  hele  var  gaaet  til.  Hun  blev  rystet  op  af  sin 
Sløvhed  ved  Gjerrilds  Tilstaaelse.  Taarerne  brød 
frem,  men  den  Taarestrøm  hævede  Spændingen  og 
reddede  vel  hendes  Forstand. 

„Fat  dig  Gjørrild,''  sagde  hun,  da  hun  atter 
var  bleven  Herre  over  sig  selv,  „og  brug  din  Om- 
tanke! Hvor  kunde  du  ane,  hvad  der  vilde  følge 
efter?  Du  er  ikke  mere  Sk^id  i  min  kære  Husbonds 
Død  end  jeg.  Det  skulde  nu  gaa  saaledes,  det  var 
skrevet  i  Stjernerne." 

„Det  kan  ikke  frikende  mig,"  svarede  Gjørrild 
i  en  haabløs  Tone.  „Jeg  bedrog  dig  og  din  gode 
Husbond,  men  jeg  har  faaet  min  Straf." 

„Ikke  fortjener  du  Straf,  Gjørrild,  men  den 
Nidding,  som  forraadte  sin  gode  Herre.  Visselig 
vilde  jeg  straffe  ham  og  lade  ham  dingle  i  Galgen, 
hvis  jeg  havde  Magt  dertil." 

Fru  Kristines  Stemme  rystede,  mens  hun  sagde 
dette. 

„Men  lad  mig  gribe  i  min  egen  Barm,"  ved- 
blev hun  med  Heftighed,  „jeg  er  selv  en  For- 
ræderske. Da  jeg  oplod  Stokholm  for  Kong  Kri- 
stian, svigtede  jeg  den  store  Sag,  som  var  lagt  i 
mine  Hænder,  og  siden  har  jeg  handlet  som  i 
Vanvid.  Havde  min  kære  Husbond  været  i  Live, 
da  vilde  intet  af  alt  dette  være  skeet.  Han  vilde 
ført   Folket    frem    til  Sejr.      Se,    hvor    mandigt  det 

har  kæmpet  selv  uden  ham!  Men  et  er  jeg  i  hvert 
P'ald  sikker  paa,  Sten  vilde  aldrig  ladet  sig  be- 
snakke af  en  Hemming  Gad.  Ak,  Gjørrild,  Gjerrild, 
min  Brøde  er  hundredefold  større  end  din.  Og 
hvad  vil  nu  komme?  Skal  mine  Landsmænds  Blod 
flyde,  da  vil  det  komme  over  mit  Hoved.  Jeg  har 
jo  selv  givet  deres  Fjender  Beviset  for  det,  de 
kalde  deres  Brøde,  i  Hænde." 

Nu  glemte  Gjørrild  sin  egen  Sorg  og  søgte 
at  trøste  sin  nedbøjede,  kære  Veninde,  og  hun 
fik  meget  sagt,  som  havde  Vægt,  men  det  slog 
ikke  an. 

„Jeg  maa  bære  det,"  sagde  Fru  Kristine  til- 
sidst.  „Jeg  maa  holde  mig  opret  for  mine  Børns 
Skyld.'- 

Det  var  et  Bevis  paa  hendes  sjældne  Sjælskraft, 
at  hun  nu  henvendte  sin  Tanke  paa  Gjørrild  og 
hendes  Kaar. 

„Hvad  du  end  gør,  Gjørrild,"  sagde  hun,  „saa 
lad  det  ikke  briste  mellem  Gert  og  dig.  Du  bør 
følge  den  Mand,  du  har  kær,  og  hvem  du  har 
givet  din  Tro." 

Men  nu  fik  Fru  Kristine  at  vide,  hvad  Gjørrild 
havde  erfaret  om  Gerts  Optræden  ved  Fængslingen, 
og  det  kom  for  Dagen,  at  uagtet  hun  havde  kaldt 
Marthas  Fortælling  om  Markus  Holstes  Paagribelse 
for  Løgn,  saa  troede  hun  det  dog. 

„Nu,  selv  om  saa  er,"  sagde  Fru  Kristine, 
„saa  kunde  Gert  jo  ikke  andet.  Han  maatte  jo 
adlyde  sin  Konges  Befaling." 

„Men  jeg  vil  ikke  under  den  Konges  Befaling/' 
svarede  Gjerrild  heftigt.  „Saa  længe  Gert  tjener 
Kong  Kristian  bliver  jeg  ikke  hans." 

„Vil  du  da  bryde  med  ham?"  spurgte  Fru 
Kristine. 

„Det  er  nu  lige  meget,  hvad  det  bliver  til," 
svarede  Gjerrild.  „Jeg  kan  ikke  elske  mere.  Mit 
Hjerte  er  som  udbrændt  " 

At  det  forholdt  sig  saa,  det  fik  Gert  at  vide, 
da  han  tidlig  den  næste  Morgen  gjorde  et  Forsøg 
paa  at  faa  Gjerrild  i  Tale.  Han  fik  hende  ikke  at 
se.  Fru  Cæcilie  Eka  tog  imod  ham  og  bragte  ham 
den  Hilsen  fra  Gjerrild,  at  hun  ikke  taalte  Synet 
af  ham.  Han  skulde  ikke  mere  befatte  sig  med 
hende  og  helst  lade  hende  fare. 

Ikke  nedbejet,  men  rasende  gik  Gert  sin  Vej. 
Alt,  hvad  der  i  Forvejen  havde  været  imellem 
Gjerrild  og  ham  kom  op  og  gjorde  ham  haard. 

„Nu  vil  jeg  lade  fem  være  lige  og  give  mig 
Fanden  i  Vold,"  sagde  han  til  Arvid,  hvem  han 
underrettede  om,  hvad  der  var  skeet." 

„Nu,"  svarede  Arvid  paa  sin  sindige  Maade, 
„det  første  kan  være  godt  nok,  men  ikke  det  andet. 
Man  ikke  den  lede  frem.  Han  er  nær  nok  og  kun 
altfor  villig  til  at  komme." 

At  det  var  Tilfældet,  fik  Arvid  den  næste  Dag 
til  sin  Forfærdelse  at  se,  skønt  den  lede  dog  ikke 
den  Gang  havde  Bud  til  Gert. 


SYV   OG   TYVENDE  KAPITEL 
Den  sidste  Nat. 


Det  gik,  som  det  kunde  bedst,  med  Anbringelsen 
af  de  mange  Fanger.  Kun  de  to  Biskopper 
bleve  indsatte  i  et  anstændigt  Rum,  hvor  der  var 
nogle  Bekvemmeligheder.  Dog  lykkedes  det  ogsaa 
nogle  af  de  fornemste  verdslige  Herrer  at  faa  et 
taalelig  godt  Nattekvarter.  De  bleve  nemlig  ind- 
satte i  et  Rum,  hvor  der  var  flere  Vægsenge,  et 
Bord  og  et  Par  Bænke.  Det  var  en  Gæstestue  for 
tilrejsende  Herresvende.  Denne  Gunst  skyldtes 
Klaus  Bilde. 

„Nu  have  I  Tak,  Hr.  Klaus,"  sagde  Erik  Vasa, 
Gustavs  Fader,  da  de  vare  komne  derind.  „Føj 
nu  til  denne  Velgerning  en  anden.  Skik  os  noget 
godt  for  Tanden  og  en  Kande  Vin." 

„Det  var  et  Ord  i  rette  Tid,"  udbrød  Erik 
Lejonhufvud.  „I  ti  Timer  har  jeg  hverken  faaet 
vaadt  eller  tørt.     Jeg  er  saa  slunken  som  en  Myg. 

Det  kan  da  ikke  være  Hans  Xaades  Mening,  at  vi 
skulle  omkomme  af  Hunger  og  Tørst?" 

„Paa  det  Lav  nej,"  svarede  Klaus  Bille.  „Fat 
ikke  saa  mørke  Tanker  om  Hans  Xaades  Hen- 
sigter. " 

Han  vidste  jo  lige  saa  lidet  som  Søren  Norby 
noget  om  de  Beslutninger,  Kongen  nu  havde  taget. 

Da  Fangerne  vare  blevne  alene,  kom  det  for 
Dagen,  hvorledes  Sindene  stod  paa  dem.  Xogle 
bevarede  en  mørk  Tavshed,  andre  gave  deres 
Tanker  Luft.  Den  kækkeste  af  dem  var  Erik 
Lejonhufvud. 

„Tab  nu  ikke  Modet,  kære  Venner,  sagde  han  . ." 
„Vi  bjærge  vel  Livet,  ville  vi  end  ikke  komme 
derfra  uden  som  klippede  Faar." 

„Jeg  venter  det  værste,"  sagde  Joakim   Brahe. 

„Jeg  med,"  sagde  Magnus  Gren.  „Havde 
Kongen  ikke  havt  andet  til  Hensigt,  end  at  tage 
vort  Gods,  hvorfor  skulde  han  da  have  ladet  os 
gribe  paa  en  Studs?" 

„Ja,  ja,  Magnus,"  sagde  Erik  Lejonhufvud, 
„du  maa  vel  tænke  saa,  al  den  Stund  du  har  været 
en  af  de  stiveste  og  stod  imod  til  det  sidste.  De 
fleste  af  os  andre  gik  over  i  rette  Tid.  Det  vil 
Hans  Xaade,  naar  det  kommer  til  St^'kket^  betænke." 

„Læg  mig  Sagen  for  en  Gang  endnu,  og  jeg 
vil  handle  ligesaa,"  svarede  Magnus  Gren. 

„Xu,  kære  Venner,"  sagde  Erik  \'asa,  „jeg  tror 
ikke,  at  det  vil  kommie  til  at  gaa  efter  det.  I  saa 
Fald  maatte  jeg   føle    mig   tr\'g,    al   den  Stund   jeg 

ikke  har  lagt  Kong  Kristian  et  Halmstraa  i  Vejen. 
Men  jeg  tror,  at  alle  vi,  som  satte  vort  Segl  under 
det  usalige  Dokument,  der  nu  er  i  Hans  Xaades 
Hænder,  vi  ville  blive  skaaren  over  en  Kam,  uanset 
vor  øvrige  Færd." 

Gustav  Vasas  sorgløse  Fader,  som  aldrig  havde 
aflagt  noget  Bevis  paa  Heltemod,  tog  mærkeligt  nok 
Sagen  roligere,  end  nogen  af  de  andre. 

.,Nu,"  vedblev  han,  „skal  det  værste  ske,  da 
siger  jeg,  vi  ere  alle  Gud  Herren  en  Død  skyldige. 
Jeg  har  Livet  kært,  og  jeg  ved,  at  Cæcilie  vil  fælde 
Taarer  over  mig,  naar  jeg  er  vandret  heden;  men 
hun  vil  forvinde  sit  Tab.  Faa  Kvinder  graane  for 
Mandens  Død.  Vel,  at  det  er  saa!  En  Trøst  har 
jeg,  og  det  er,  at  Gustav  har  salveret  sig." 

„Ak  Gud,  ak  Gud,"  udbrød  Joakim  Brahe, 
som  gik  frem  og  tilbage  i  Stuen  med  sammen- 
knugede Hænder,  „havde  jeg  dog  tyttet  til  Gustavs 
Advarsel  og  var  bleven  herfra!" 

Nu  gik  Døren  op  og  Fangefogeden,  gamle  Per 
Gryt,  traadte  ind,  fulgt  af  et  Par  Svende,  som  bar 
Bakker  med  Mad  og  Drikke  i  Overflødighed. 

Per  Gryt  var  en  sværlemmet,  lavstammet  Karl 
med  et  vrantent  Aasyn.  Han  var  vel  kendt  paa  Grund 
af  sine  Kæmpekræfter  og  sit  bidske  Sind,  to  Egen- 
skaber, som  gjorde  ham  velskikket  til  sit  Kald. 
Han  havde  været  paa  Slottet  i  over  en  Menneske- 
alder og  prøvet  det  baade  under  svensk  og  dansk 
Regimente.  Han  havde  imidlertid,  uagtet  han  var 
en    født    Svensker,    befundet    sig    bedst    under    det 

sidste,  thi  der  havde  han  havt  noget  at  sige.  Han 
var  altsaa,  hvad  man  kaldte  dansksindet.  Kun  faa 
af  de  svenske  Herrer  havde  vist  ham  Agtelse,  og 
han  var  ikke  saa  sjælden  kommen  i  Berørelse  med 
dem.  Han  var  nemlig  tillige  Gaardfoged  og  for 
saa  vidt  Befalingsmand  under  Slotsfogden.  Han 
havde  ikke  den  ringeste  Medlidenhed  med  de  fængs- 
lede Herrer.  Han  fr^^dede  sig  tværtimod  over  den 
Ulykke  og  Ydmygelse,  der  var  overgaaet  dem. 

„Saa,'"  sagde  han,  da  Svendene  havde  sat 
Bakkerne  paa  Bordet,  „her  er  lækker  Mad  og  \'in 
af  den  bedste;  men  det  kan  I  takke  Hr.  Klaus  for, 
ikke  mig." 

„Hvad,  Per?"  sagde  Erik  Lejonhufvud,  „under 
du  os  ikke  et  godt  Alaaltid  Mad  i  vor  Elende?" 

„Jo,  jo,"  svarede  Per  med  et  skummelt  Smil, 
„jeg  under  eder  det  bedste." 

„Sig  os  dog,"  spurgte  Joakim  Brahe,  „har 
du  fornummet  noget  til,  hvad  der  venter  os  i 
Morgen?" 

„I  Morgen?"  sagde  Per.  „Nu,  det  veed  jeg  ikke 
saa  lige,  men  jeg  tænker,  at  I  alle  inden  ret  længe 
ville  være  salverede  og  glade." 

Saa  gik  han  og  laasede  Døren  efter  sig. 

„Hvad  mon  den  lede  Karl  mente  med  det?" 
sagde  Joakim  Brahe.    ' 

„Jeg  tænker,  at  han  mente  det  værste,"  sva- 
rede Magnus  Gren,  „at  vi  inden  ret  længe  ere 
himlede. " 

„Forbandet    være  han,    den   Nidding,"    udbrød 

Fru  Kristines  ældste  Broder  Erik  Gyldenstjerne, 
„Ofte  bad  jeg  Hr.  Sten  om  at  jage  ham  bort,  men 
min  Søstermand  var  nu  altid  saa  godtroende." 

„Og  din  Søster  har  ved  min  Helgen  vist  sig 
at  være  det  ikke  mindre,"  sagde  Erik  Knudsen,  Sten 
Stures  Fosterbroder,  bittert. 

„Hør  nu  op  at  skændes,"  sagde  Erik  Lejon- 
hufvud.  „Hvad  ved  Per  Gryt?  Hans  Ord  er  kun 
som  Slag  i  Luften.  Kom  Venner,  lad  os  gøre  os 
til  gode  og  samle  Kræfter  til  at  staa  det  igennem, 
som  skal  komme,  det  være  nu,  hvad  det  være  vil!" 

Saa  tog  de  Sæde  paa  Bænkene  og  gav  sig  i 
Lag  med  Maaltidet.  De  fleste  af  dem  toge  godt  til 
sig  af  Maden  og  talte  Bægrene  flittigt  til.  Virk- 
ningen viste  sig  paa  deres  blussende  Kinder  og  i 
deres  frejdigere  Blik. 

„Hil  Claus  Stensen!"  udbrød  Erik  Lejonhofvud, 
idet  han  greb  sit  Bæger.  „I  ham  er  der  dog  Bro- 
dersind.    Han  bærer  sin  Ridderkæde  med  Ære". 

Men  Magnus  Gren  gjorde  ikke  meget  hverken 
ved  Maden  eller  Vinen. 

„Spis  og  drik,  Magnus,"  sagde  Erik  Vasa  til 
ham,   „og  vær  glad,  mens  du  kan!" 

„Døden,"  svarede  Magnus,  „har  aldrig  gjort 
mig  ræd.  Hundrede  Gange  har  jeg  set  den  i 
øjnene,  og  stedse  var  jeg  glad  i  Kampens  Tummel; 
men  med  Galgen  eller  Blokken  for  Øje  forgaar  dog 
Madlysten  mig." 

„Vi  ville  intet  høre  om  Galge  eller  Blok," 
raabte  Erik  Lejonhofvud,   hvem   Vinen  begyndte  at 

stige  til  Hovedet.  „Men  skal  det  være,  da  siger 
jeg:  dør  jeg  i  Aar,  da  dør  jeg  ikke  ad  Aare!  Leb* 
ich,  dann  pip  ich,  leb'  ich  nicht,  dann  pip  ich  nicht. 
som  den  tyske  Lansknægt  sagde,  da  han  blev  ført 
til  Galgen  ovre  paa  Søndermalm." 

Men  Vinen  havde  gjort  Joakim  Brahe  end 
mer  tungsindig. 

„Det  kunde  endda  være,  hvad  det  vilde,  var 
ikke  min  gode  Margrethe  og  lille  Britta  og  Per," 
sagde  han,  og  saa  brast  han  i  Graad. 

„Nu,  Joakim,"  sagde  Erik  Lejonhufvud,  idet 
der  pludselig  kom  Alvor  over  ham,  „det  skal  du 
vide,  at  ikke  har  du  din  Hustru  og  dine  Børn  mere 
kær,  end  jeg  min  Ebba  og  vore  to  smaa.  Men 
dog  vil  jeg,  om  jeg  maa  til  det,  gaa  i  Døden  med 
oprejst  Pande.  Mine  Bødler  skulle  ikke  faa  Taarer 
at  se  i  mine  øjne." 

Samtalen  vedblev  at  gaa  en  Stund  endnu  paa 
en  afbrudt,  forvirret  Maade.  Et  Par  af  Herrerne 
havde  fundet  Trøst  i  Vmen.  De  vare  paa  Vejen 
til  en  god  Rus  og  sang  en  Vise.  Men  efterhaanden 
hendøde  baade  disse  Udbrud  af  Lystighed  og  Kla- 
gerne. Træthed  faldt  over  dem,  og  de  søgte  til 
Sengene.  Af  og  til  hørtes  der  nogle  Ord  af  en 
Bøn,  som  blev  fremsagt  med  dæmpet  Røst,  men  til 
sidst  faldt  de  alle  i  Søvn.  — 

Men  ved  Midnatstide,  da  alt  var  mørkt  og  tyst 
paa  Slottet,  blev  Portlaagen  aabnet  for  en  kappe- 
klædt  Mand,  som  gik  ned  i  Byen,  fulgt  af  en  Lans- 
knægt, der  bar  en  Lygte.     Det  var  Didrik  Slagheck, 

Med  lange  Skridt  gik  han  ned  ad  Kællargrænd  til 
Stortorvet.  Der  blev  han  staaende  og  saa  sig  om, 
uden  at  bryde  sig  om,  at  Nattevinden  ruskede  i 
hans  Kappe,   mens  Regnen  styrtede  ned  over  ham. 

Han  tog  Lygten  fra  Lansknægten,  løftede  den 
op  og  kastede  et  Blik  paa  Galgen  og  Kagen,  disse 
Stortorvets  faste  Tilbehør  og  Prydelser.  Saa  lo  han 
stille,  gav  atter  Lansknægten  Lygten  og  gik  videre 
ned  ad  Svartmansgade.  Der  standsede  han  ved  et 
af  de  første  Huse  og  bankede  paa. 

Det  varede  noget,  inden  Døren  blev  lukket  op, 
men  endelig  skete  det,  og  der  viste  sig  en  høj, 
skulderbred  Mand  med  et  barskt  Aasyn.  Det  var 
den  tyske  Høvedsmand,  Jørgen  Homuth,  Hærens 
Profos.  Det  var  en  anset  Stilling.  Vel  paahvilede 
Udførelsen  af  Straftedommene  ham,  men  han  var 
ikke  selv  Bøddel. 

„Hvem  Fanden  er  I?"  raabte  han.  Men  da 
han  ved  Lygtens  Skin  havde  opdaget,  hvem  det  var, 
skiftede  han  straks  Tone. 

„Ej,  er  det  eder.  Mester  Didrik,"  sagde  han 
høfligt,  idet  han  aabnede  Døren  paa  vid  Gab. 
„Hvem  kunde  dog  formode,  at  I  vilde  komme  paa 
denne  Tid  af  Døgnet  og   i   et  saadant  Guds  Vejr." 

„Jeg  kalder  det  et  Fandens  Vejr,"  svarede 
Didrik  i  den  raa  Tone,  som  var  ham  naturlig,  og 
som  han  gerne  henfaldt  til,  naar  han  talte  med  sine 
Undermænd. 

Saa  traadte  han  ind,  slog  Hætten  tilbage,  saa 
at  hans  smalle  Hoved  med  Kalotten,  de  lange  Øren 

og  hans  grimme  Fjæs  kom  til  Syne.  Homuth  hjalp 
ham  Kappen  af,  Lansknægten  blev  vist  ud  i  Bag- 
stuen og  de  traadte  md.  Der  var  h^'ggeligt  nok  i 
Homuths  Kvarter,  men  selvfølgelig  nu  ikke  nogen 
Stuevarme. 

„Lad  blusse  i  Kaminen,"  sagde  Didrik,  idet 
han  gned  sine  valne  Hænder.  „Det,  jeg  har  at 
meddele  eder,  vil  tage  Tid.  Og  har  I  lidt  ved 
Haanden  til  at  væde  Struben  med,  da  vilde  det 
komme  godt  tilpas." 

„Jeg  er  ganske  til  Tjeneste  baade  med  det  ene 
og  det  andet,"  svarede  Homuth. 

Han  hentede  selv  Ved,  og  snart  blussede  Ilden 
i  Kaminen.  Derpaa  fremtog  han  af  Vægskabet  en 
Kande  Vin  og  et  Par  skønne  Sølvbægere,  som  var 
en  Part  af  hans  Krigsbj^tte. 

„Det  er  god  spansk  Vin,"  sagde  han.  „Tag 
nu  straks  en  Taar,   at  I   kan  faa  Varme  i  Blodet." 

Saa  fyldte  han  Bægrene  og  drak  Didrik  til. 

„Vær  velkommen  i  min  ringe  Bo,  Mester  Did- 
rik," sagde  han  derpaa,  „og  lad  mig  saa  vide, 
hvilket  Ærinde,  der  har  ført  en  saa  formaaende 
Mand  som  eder  hid.  Jeg  antager,  at  det  maa  være 
af  sær  Vigtighed." 

„Deri  fejler  I  ikke,  gode  Jørgen,"  svarede  Did- 
rik, efter  at  han  havde  tømt  Bægret,  og  idet  han 
rakte  det  frem  for  atter  at  faa  det  fyldt. 

De  kom  nu  til  Sæde  og  Didrik  vedblev: 

„Jeg  har  stort  nyt  til  eder,  Jørgen!  Der  venter 
eder  i  Morgen    et    Dagsværk,   som   ikke   er   bleven 

H.F.Ewald:   Krisiian  den  Anden.  21 

krævet  før  af  nogen  Profos  i  Kristenheden  indtil 
denne  Dag." 

„Ej  saa,"  svarede  Homuth  temmelig  koldsindigt. 
„Nu,  efter  hvad  der  er  foregaaet  paa  Slottet  i  Dag, 
maatte  det  jo  ventes,  at  nogle  Hoveder  skulle 
springe." 

„Nogle,"  gentog  Didrik  med  et  ringeagtende  Smil. 
„Sig  nogle  og  firsindstyve.  Til  en  Begyndelse," 
føjede  han  til. 

Homuth  sad  og  stirrede  paa  Didrik  Slagheck, 
af  hvis  øjne  der  lyste  en  uhyggelig  Triumf  over 
Profossens  øjensynlige  Forbavselse.  Homuth  vidste 
ikke  rigtig,  hvad  han  skulde  tro,  men  han  havde 
tilstrækkelig  Kundskab  om  Didrik  Slaghecks  over- 
mægtige Indfl3^delse  for  Tiden.  Han  var  et  og  alt 
hos  Kongen,  alle  Befalinger  af  Vigtighed  gik  gennem 
ham.  Et  Ord  af  ham  var  lige  saa  godt  som  en 
skriftlig,  af  Kongen  undertegnet  Befaling.  Til  en- 
hver anden  vilde  Homuth  sagt:  du  vil  holde  mig 
for  Nar!  Men  i  Didriks  onde  Øjne  læste  han  det 
ramme  Alvor. 

„Det  er  lovlig  mange,  Mester  Didrik,"  sagde 
han  med  lavt  Mæle. 

„Ja,"  svarede  Didrik,  „men  Skælmer  og  For- 
rædere ere  de  alle.  Det  er  ikke  Smaafolk,  I  skal 
rette,  Jørgen!  Vi  begynde  fra  oven  og  kappe  først 
'^I'ræets  Krone." 

„Sig  mig,  hvo  det  er!"  udbrød  Homuth  med 
uventet  Barskhed. 

„De   fleste  af  dem,  som  gik  i  Fælden  i  Dag," 

sv^arede  Didrik,  idet  han  saa  paa  Homuth  med  et 
plirende,  mistænksomt  Blik,  og  saa  nævnede  han 
de  to  Biskopper,  de  fornemste  Adelsmænd  og  Byens 
tre  Borgmestre.  „Ogsaa  alle  Raadmændene  skulle 
række  Hals,"  føjede  han  til,  ,,og  nogle  Borgere. 
Dog  er  den  værste  af  det  hele  Kompagni,  Lambert 
Madsen,  undsluppen.  Han  salverede  sig  alt  inden 
Kroningen.  Saa  er  der  og  nogle  Almuesfolk,  som 
de  tvende  Mordbrændere  Per  Smed  og  Per  Skrædder. 
De  ere  ikke  ved  Haanden,  men  vi  skulle  nok  siden 
lange  dem.     Nu,  hvad  siger  I  saa,  Jørgen?" 

„Jeg  siger,  at  det  gaar  over  Stregen,"  svarede 
Homuth  i  stor  Sindsbevægelse.  „Til  en  saadan 
Nedslagtning  rækker  jeg  ikke  Haand  paa  et  løst 
Ord,  bringes  det  mig  end  af  den  mægtigste  Mand 
i  Kongens  Raad.  Jeg  maa  have  Befalingen  fra  Hans 
Naade  selv." 

Men  Didrik  Slagheck  havde  været  klog  nok 
til  at  medbringe  en  skriftlig  Befaling  til  Profossen, 
forsynet  med  Kongens  egenhændige  Underskrift.  Den 
var  stilet  til  Jørgen  Homuth  og  lød  paa,  at  han  i 
et  og  alt  havde  at  høre  og  lyde  de  Befalinger,  som 
Overbringeren,  Mester  Didrik,  meddelte  ham.  Da 
bøjede  Homuth  sig,  uagtet  han  var  en  retskaffen 
Mand  og  ingenlunde  grusom.  Men  han  havde  let 
ved  at  regne  ud,  at  hvis  han  vægrede  sig  ved  at 
adlyde,  da  vilde  hans  egen  Hals  komme  i  Fare. 

„Nu,"  sagde  han,  da  han  havde  læst  den 
skriftlige  Befaling,  „Hans  Naade  er  Herre  over  os 
alle,  og  vi  maa  lyde  hans  Bud." 

„Ret  saa,"  sagde  Didrik  med  et  Nik,  „der  talte 
Kongens  tro  Tjener." 

„Han  er  en  stor,  almægtig  Herre,"  vedblev 
Homuth,  som  for  at  berolige  sin  Samvittighed.  „Vi 
maa  bøje  os  for  ham." 

„Nu  kommer  I  bedre  og  bedre  efter  det,"  ud- 
brød Didrik.  „Ja,  en  større  Mand  har  aldrig  klædt 
en  Trone,  Jørgen !  Der  er  ingen  Vaklen  ved  ham. 
Kan  har  indseet,  at  før  han  faar  gjort  det  af  med 
alle  de  haarde  Halse  og  udryddet  de  Skælmer  og 
Forrædere  af  Jorden,  bliver  han  ikke  i  Gerningen 
Sverrigs  Herre,,  og  saa  gør  han  det,  er  det  ikke 
stort?" 

„Ved  min  Helgen,  det  er  det!"  svarede  Homuth 
med  usikker  Stemme. 

„Og,"  vedblev  Didrik,  „vil  det  ikke  frj'de  eders 
Hjerte,  Jørgen,  at  se  alle  disse  store  Herrer  række 
Hals,  som  i  saa  lang  Tid  have  nydt  Landets  Fedme 
og  traadt  Folket  paa  Nakken.^  I  er  ikke  af  stor 
Byrd,  Jørgen,  lige  saa  lidt  som  jeg." 

Der  kom  et  skarpt  Glimt  fra  Jørgen  Homuths 
Øjne.  Han  tænkte:  „men  jeg  er  dog  kommen  af 
ærlige  Folk,  Mester  Didrik,  og  er  intet  Slegfredbarn 
som  I."     Men  han  vovede  ikke  at  sige  det. 

„Jeg  er  tilfreds  med  min  Lod,  Mester  Didrik," 
svarede  han,  „og  har  aldrig  tragtet  efter  Højhed, 
det  er  der  Fare  og  Risiko  ved.  Det  er  mig  da  og 
en  Beroligelse,  at  jeg  ikke  bærer  Ansvaret  for  det, 
som  nu  skal  ske.  Ansvaret  bliver  Kongens,  ikke 
mit." 

„Ja,  Jørgen,  men  Lønnen  er  eders,  og  den  vil 
blive  rigelig.  Hans  Xaade  vil  lønne  eder  kongeligt 
tor  saa  stor  en  Gerning.'" 

„Jeg  gør  det  ikke  for  Lønnens  Skyld,"  svarede 
Jørgen  Homuth  barskt.  „Men  lad  os  nu  komme 
til  Sagen  I  I  Morgen,  sagde  1?  Er  det  fornødent,  at 
det  gaar  for  sig  med  saa  stor  Hast?" 

„Ja,"  svarede  Didrik,  „det  er  Kongens  Vilje. 
I  Morgen  inden  Solen  gaar  ned,  da  skal  det  hele 
være  gjort." 

„Da  maa  vi  begynde  aarle,  Mester  Didrik." 

„Det  lader  sig  ikke  gøre,  Jørgen!  Der  skal 
først  holdes  nogen  Rettergang.  Ved  Tolvmessetiden 
ville  vi,  tænker  jeg,  komme  med  de  første." 

„Guds  Død,  det  er  kun  en  kort  Frist,"  udbrød 
Homuth.  „Der  vil  jo  saa  kun  være  nogle  faa  Timer 
af  Dagen  til  Rest." 

„Da  faar  I  slutte  ved  Fakler  og  Blus,  Jørgen?" 

„Men  eet  Skafot  kan  ikke  gøre  det,"  sagde 
Homuth,  som  sad  og  saa  hen  for  sig  med  et  mørkt, 
eftertænksomt  Blik. 

„Nu,"  svarede  Didrik,   „det  maa  I  forstaa!" 

„Jeg  maa  straks  lægge  Haanden  paa  Værket 
og  tage  Natten  til  Hjælp." 

„Ja  vel,  Jørgen,  gør  det,"  svarede  Didrik,  idet 
han  rejste  sig.  „Og  lad  os  saa  drikke  paa  god 
Lykke  i  Morgen,"  føjede  han  til  saa  muntert,  som 
om  det  gjaldt  en  Fest. 

Saa  drak  de  og  Didrik  bød  god  Nat.  Men 
derpaa  slog  han  Knips  med  Fingrene  og  udbrød: 

„Nær  havde  jeg  forglemt  et,  I  maa  ikke  tilstede 
Skriftemaal.     Det  vilde  volde  Tidsspilde." 

„Det  tykkes  mig  dog  lovlig  haardt,"  indvendte 
Homuth. 

„Nu,"  svarede  Didrik,  „I  ved  ikke,  hvem  det 
er,  I  skal  rette,  men  jeg  vil  sige  eder  det  —  fule 
Kættere  ere  de  alle  til  Hobe,  Oprørere  mod  Gud  og 
den  hellige  Fader." 

Og  saa  gav  han  Homuth  en  kort  Forklaring 
af,  hvorledes  de  dødsdømte  vare  blevne  overbeviste 
om  deres  Brøde, 

„De  ere  altsaa  ikke  kristne  Mennesker,"  sagde 
han  til  sidst,  „ingen  Afløsning  kan  hjælpe  dem. 
Lad  deres  Sjæle  fare  til  Helvede,  hvor  de  høre 
hen!" 

Men  uagtet  Homuth  ikke  var  nogen  skriftklog 
Mand,  troede  han  dog  ikke  den  Forklaring.  Ingen 
kunde  faa  ham  til  at  tro,  at  saa  fromi  og  renlivet 
en  Mand  som  Biskop  Mathias  var  en  Kætter.  Idet 
han  hjalp  Didrik  Slagheck  Kappen  paa,  sagde  han 
til  ham  i  Tanken:  gid  jeg  maa  leve  den  Dag,  da 
jeg  seer  dig  dingle  i  Galgeni 


OTTE  OG  TYVENDE  KAPITEL 
Blodbadet. 


Linder  en  skytung  Himmel  oprandt  den  blodige 
^  Dag,  Torsdag  den  8de  November.  Længe  rugede 
Mørket  over  Byen.  Det  var,  som  om  Himlen  vilde 
kaste  et  Slør  over  det,  der  nu  skulde  gaa  for  sig. 
Men  det  var  saare  langt  fra,  at  de,  i  hvis  Hænder 
Magten  var  lagt,  og  som  bar  Ansvaret,  agtede  at 
handle  i  Skjul. 

Allerede  Klokken  otte  om  Morgenen  skingrede 
Trompeterne  gennem  Gaderne  og  skræmmede  Bor- 
gerne op.  Kongens  Udridere  forkyndte,  at  Borgerne 
foreløbig  skulde  blive  inden  Døre.  Hvem  der  viste 
sig  paa  Gaden,  vilde  være  Dødsens. 

Jørgen  Homuth  kunde  altsaa  uforstyrret  tilende- 
bringe sine  Forberedelser,  lade  rejse  Skafotter  og 
strø  Sand.  Kongen  havde  maattet  yde  ham.  al 
Anerkendelse  for  det  smukt  udførte  Værk,  hvis  han 
havde  faaet  det  at  se,  men  det  skete  ikke.  Hans 
Naade  blev  i  sit  Lønkammer.    Ingen  fik  ham  at  se 

før  den  næste  Dag.  Kun  Didrik  Slagheck  havde 
Adgang  til  ham  og  gennem  Didrik  gik  alle  Be- 
falinger. Blodsudgydelse  var  ikke  et  Syn,  som 
frydede  Kong  Kristian.  Han  ligesom  lukkede  sine 
øjne,  mens  det  blev  fuldbyrdet,  som  maatte  ske. 
Han  følte  sig  sikker  paa  sin  Magt  og  var  forvisset 
om,  at  hans  Befalinger  vilde  blive  udførte  til  Punkt 
og  Prikke.  Lad  os  haabe,  at  han  ikke  tog  med  i 
sin  Beregning,  at  idet  han  lagde  saa  stor  en  Magt 
i  Didrik  Slaghecks  Hænder,  slap  han  en  Djævel  løs, 
som  vilde  gaa  til  det  yderste. 

Men  inden  man  skred  til  Værket,  blev  der 
sørget  for  at  give  den  blodige  Handling  et  Slags 
retsligt  Grundlag.  Klokken  ni  bleve  de  i  det  lille 
Kammer  indespærrede  gejstlige  Herrer  lukkede  ud 
og  førte  ind  i  den  store  Sal.  Der  forefandt  de 
Erkebiskoppen  og  Biskopperne  .Hans  Brask  og  Jens 
Beldenak.  Den  sidste  tog  Ordet  og  lod  dem  vide, 
at  de  skulde  danne  en  gejstlig  Ret,  for  hvilken 
Kongen  vilde  indanke  Sagen  mod  de  anklagede. 
Dog  forlangte .  Kongen  ikke  nogen  Dom.  Han 
ønskede  blot  denne  gejstlige  Rets  Erklæring  om, 
hvor  vidt  de  anklagede  vare  Kættere  eller  ikke. 
Men  derefter  søgte  Jens  Beldenak  at  gøre  dem  det 
indtysende,  at  der  ikke  kunde  være  Tvivl  om  Be- 
skaffenheden af  den  Brøde,  de  anklagede  havde 
gjort  sig  skyldige  i.  De  maatte  stemples  som  fule 
Kættere.  Rettens  Medlemmer  kunde  da  ikke  være 
i  Tvivl  om,  hvorledes  Kongen  ønskede,  at  Erklærin- 
gen  skulde    falde   ud.     Der  var    lovkyndige  Mænd 

nok  iblandt  dem,  som  vare  i  Stand  til  at  gennem- 
skue det  Væv  af  Spidsfindigheder,  hvormed  Jens 
Beldenak  søgte  at  tilsløre  Sandheden,  men  de 
skælvede  for  deres  Liv.  De  erklærede  da  efter  en 
Drøftelse  paa  Skrømt  alle  dem,  der  havde  sat  deres 
Segl  under  Oprørsakten,  for  at  være  skyldige  i 
Kætteri  baade  efter  Kirke-  og  Kejserretten  og  efter 
Sverrigs  Love.  Erklæringen  blev  skriftlig  •  opsat  og 
beseglet. 

Da  det  var  gjort,  takkede  Jens  Beldenak  i 
Kongens  Navn  Rettens  Medlemmer  for  det  klare 
Omdømme  og  det  Retsind,  de  havde  udvist.  Nu 
var  Forbrydelsens  Art  lovligt  erkendt.  Hvad  Straf- 
fen angik,  da  vilde  Hans  Naade  selv  tage  Bestem- 
melse om  den.  Rettens  Medlemmer  havde  saaledes 
intet  Ansvar  for  den.  Men  selv  for  de  mindst 
kløgtige  af  dem  maa  det  have  været  indlysende,  at 
hele  denne  Retshandling  kun  var  Spilfægteri.  Hvad 
Betydning  havde  en  Rettergang,  hvorved  de  an- 
klagede slet  ikke  bleve  fremstillede,  ikke  kunde  sige 
et  Ord  til  deres  Forsvar  og  vare  berøvede  alle  de 
Retsmidler,  som  Loven  stiller  til  en  anklagets  Raadig- 
hed?  Deri  aabenbarede  sig  et  Hykleri,  der  kun 
gør  de  grusomme  Handlinger,  som  den  skulde  be- 
smykke, endnu  sortere. 

Mens  denne  Retskomedie  blev  spillet  paa  Slottet, 
var  der  blevet  truffet  Foranstaltninger  til  at  sikre 
Henrettelsernes  uforstyrrede  Fuldbyrdelse.  Der  blev 
kørt  Skyts  op  foran  Slottet,  og  nogle  Falkonetter 
anbragte  paa   Stortorvet    med   Mundingerne    vendte 

mod  nogle  af  de  Gader,  som  stødte  til  Torvet.  Ved 
Skytset  stod  Fyrmestere  med  brændende  Lunter. 
Dernæst  rykkede  en  Fane  Lansknægte  ud  fra  Slottet 
og  opstillede  sig  paa  begge  Sider  af  Kællargrænd, 
lige  fra  Slotsporten  og  ned  til  Stortorv^t.  Paa  selve 
Torvet  opstillede  sig  en  anden  Hob  Lansknægte  i 
en  Firkant  omkring  Skafotterne.  Der  stod  de  med 
oprejste  Lanser  og  dannede,  hvad  man  kaldte  en 
Lansegaard. 

De  gejstlige  Herrer,  som  havde  afsagt  Rets- 
kendelsen, vare  blevne  forte  tilbage  til  deres  trange 
Kammer,  hvor  et  Alaaltid  stod  beredt  til  dem.  Men 
flere  af  dem  kunde  for  Angst  og  Bedrøvelse  ikke 
nyde  noget,  og  næppe  var  Maden  bleven  udbaaret, 
før  en  af  Dugsvendene  kom  tilbage,  aabnede  Døren 
og  raabte,  at  nu  blev  Biskopperne  af  Strongnæs  og 
Skara  førte  bundne  ud  af  Slottet 

Da  sprang  de  forfærdede  op,  men  i  det  samme 
traadte  Jens  Beldenak  ind  og  sagde  heftigt: 

„Det  er  ikke  muligt,  at  Kongen  drister  sig  til 
at  gøre  noget  ved  saadanne  Mænd.  Tro  ikke  saa- 
dan  Løgn  og  Skvalder!" 

Han  maa  vel  saa  dog  have  næret  Haab  om, 
at  Kongen  til  sidst  vilde  forandre  sin  Beslutning  for 
de  to  Bispers  Vedkommende. 

Disse  Ord  beroligede  de  gejstlige  Herrer,  men 
kort  efter  kom  et  andet  Bud  med  den  samme 
Tidende,  og  til  sidst  kom  Slotskapellanen,  Magister 
Henrik,  og  raabte  med  grædende  Stemme: 

„Nu  gaar  det  løs!  Nu  er  det  paa  det  nærmeste, 
at  de  skulle  række  deres  Hals  under  Sværdet," 

Da  kom  der  usigelig  Forfærdelse  over  dem  alle. 
De  stjTtede  ud  af  Kammeret,  fulgte  af  Biskop  Jens, 
og  løb  henad  Gangen  til  Kongens  Gemakker.  De 
vilde  anraabe  Kongen  om  Naade  for  de  to  Biskop- 
per. Men  da  de  naaede  Indgangsdøren,  bleve  de 
afviste  af  Hellebardisten,  som  stod  der,  og  straks 
efter  traadte  Didrik  Slagheck  ud  af  Døren. 

„Hvor  vil  I  hen?"  raabte  han,  og  da  en  af 
dem  sagde  ham  det,  svarede  han:  „Bliv  I  herfra 
og  hold  eder  stille,  at  det  ikke  skal  gaa  eder  lige 
saa  ilde,  som  de  andre  Forrædere!" 

De  blev  saa  førte  tilbage  til  Kamret  og  Døren 
laaset  efter  dem. 

Imidlertid  var  man  nu  i  fuld  Gang  med  at  føre 
Ofrene  ned  til  Stortorvet.  Det  gik  i  en  Fart ;  der 
skulde  jo  hastes  for  at  n3'tte  den  knapt  tilmaalte 
Tid.  Aldrig  havde  de  to  Biskopper,  som  gik  i 
Spidsen,  og  som  ellers  vare  værdige  og  afmaalte  i 
deres  Bevægelser,  maattet  bruge  deres  Ben  saaaledes 
som  nu,  da  Lansknægtene  trak  af  med  dem.  Flere 
af  Tilskuerne  fældede  Taarer  af  Harme  og  Sorg  ved 
at  se  det  Syn. 

Nu  vare  nemlig  Borgerne  komne  paa  Benene. 
Kongens  Trompetere  vare  noget  før  Tiden  anden 
Gang  redne  ud  og  opfordret  Borgerne  til  at  indfinde 
sig  paa  Stortorvet  for  at  se,  hvad  der  skulde  gaa 
for  sig.     Der  stod  de   da,   saa   mange,    som   kunde 

faa  Plads  udenfor  Lansegaarden,  og  endnu  flere  i 
nogle  af  de  tilstødende  Stræder. 

Da  de  dødsdømte  vare  komne  til  Stedet,  gjordes 
der  Holdt  og  paabødes  Stilhed.  Paa  Raadhusets 
Bursprog  eller  Altan  fremtraadte  den  nybagte  Ridder, 
Hr,  Niels  Lykke,  og  talte  til  Folket. 

„Forfærdes  ikke,"  sagde  han  blandt  andet, 
„over  den  Straf,  som  nu  skal  fuldbyrdes.  Disse 
Mænd  ere  Misdædere,  som  have  fortjent,  hvad  de 
nu  maa  lide,  eftersom  de  have  krænket  Kirken  og 
sat  sig  op  imod  den  hellige  Fader  i  Rom.  De  ere 
fule  Kættere  alle  til  Hobe.  Kirkeloven  byder,  at  de 
skulle  udryddes  af  Jorden.  For  denne  Sags  Skyld 
og  ikke  for  det,  som  de  have  forbrudt  mod  Kongen, 
maa  de  nu  lide  Døden.  Det  sidste  kunde  Kongen 
tilgive  dem,  men  ikke  det  første,  eftersom  han  er 
kommen  herop  som  Fuldbyrder  af  den  hellige  Faders 
Vilje." 

Da  han  havde  udtalt,  herskede  der  i  nogle  øje- 
blikke Dødsstilhed  paa  Torvet,  men  saa  oplod  Biskop 
Vincents  af  Skara  sin  Røst.  Han  havde  jo  mere 
end  de  fleste  Grund  til  at  rejse  Indsigelse,  da  han 
ikke  havde  handlet  som  en  Oprører  mod  Paven. 

„I  farer  med  Løgn,"  raabte  han  op  til  Niels 
Lykke,  ,,og  det  ved  I  helt  vel.  Eders  falske  og 
grumme  Herre  har  traadt  Sandhed  og  Ret  under 
Fødder.  Jeg  begærer  en  Dom.  Jeg  vil  vide,  hvor- 
for jeg  skal  dø." 

Ogsaa  et  Par  af  de  dødsdømte  Raadmænd  havde 
Mod  til  at  protestere.     En   af  dem   nedkaldte  Him- 

lens  Straf  over  Ophavsmændene  til  denne  Udaad 
og  opfordrede  deres  Medborgere  til  at  tage  Hævn 
over  dette  Tyranni,  om  de  kunde.  Men  nu  blev 
Trommerne  rørte,  og  Lansknægtene  opløftede  et 
højt  Raab,  som  overdøvede  de  talende. 

Derpaa  begyndte  Henrettelserne.  Biskop  Ma- 
thias's Hoved  faldt  først,  thi  det  gik  saa  vidt  muligt 
efter  Rang  og  Værdighed.  Den  fromme  Mand  gik 
rolig  i  Døden.  Han  havde  ikke  talt  et  Ord,  siden 
han  blev  ført  ud  fra  Slottet.  Hans  Blik  som  hans 
Tanke  var  vendt  mod  Himlen.  Et  Hug  endte  hans 
Liv,  uden  at  en  Blodsdraabe  plettede  hans  Linned. 
Denne  mærkelige  Omstændighed  gjorde  et  saa  stærkt 
Indtrj^k  paa  Jørgen  Homuth,  at  han  udbrød:  ., Denne 
var  sandelig  en  ustraffelig  Mand ! " 

Derefter  maatte  Biskop  Vincents  række  Hals, 
og  den  tredie  i  Rækken  var  Erik  Lejonhufvud.  Han 
tilraabte  sine  Venner  nogle  opmuntrende  Ord  og 
gik  i  Døden  uden  at  blinke.  Efter  ham  kom  Sten 
Stures  Fosterbroder,  Erik  Knudsen,  som  gik  i  Døden 
fuld  af  Harme  over  Kong  Kristians  Troløshed,  men 
lastede  dog  sig  selv,  fordi  han  var  gaaet  over. 

Den  femte  i  Rækken  var  Erik  \^asa.  Yndet 
for  sit  milde  og  muntre  Sind  havde  Gustav  Vasas 
Fader  været  i  Livet,  men  paa  Grund  af  sin  Mangel 
paa  Handlekraft  var  han  bleven  overseet  af  de  fleste. 
Men  nu  havde  det  vist  sig,  at  der  boede  en  Helte- 
sjæl i  ham,  og  at  han  ikke  vanslægtede  fra  sine 
tapre  Fædre.     Kongen  havde  nemlig,  uvist  af  hvad 

Aarsag,  inden  han  førtes  bort,  ladet  ham  tilbyde 
Naade,  men  han  svarede  uden  Betænkning: 

„Sig  Kongen  Tak!  Men  mine  Medbrødre  i 
Ulykken  ere  ærlige  Herrer,  og  jeg  vil  i  Guds  Navn 
lide  Døden  med  dem!" 

Da  han  blev  ført  hen  til  Skafottet,  raabte 
Magnus  Gren  til  ham : 

„Gud  signe  eder,  Hr.  Erik,  og  Tak  for  godt 
Følgeskab  ind  i  den  anden  Verden." 

„Nu,  Magnus,"  svarede  Hr.  Erik  med  klar  og 
sikker  Røst,  „det  er  kun  som  et  Pust,  saa  er  det 
ovre. " 

Det  vedblev  at  gaa  Slag  i  Slag  med  Adels- 
mændenes Henrettelser,  og  da  Bødlerne  paa  Bor- 
gernes Skafot  brugte  sig  lige  saa  flinkt,  var  det 
blodige  Dagsværk  fuldbragt,  inden  Natten  faldt  paa. 
Over  firsindstyve  Mennesker  bleve  skilte  ved  Livet, 
og  enkelte  af  dem  havde  ingen  Anelse  om  den 
Skæbne,  der  ventede  dem.  Det  hele  gik  til  sidst 
som  i  en  Rus.  Lansknægtene  bleve  som  vilde  Dyr 
ved  Synet  af  det  meget  Blod.  En  Borger,  som  stod 
paa  Torvet  og  græd  og  jamrede  sig  ved  Synet  af 
det  grufulde  Optrin,  blev  taget  ved  Kraven,  trukken 
ind  i  Lansegaarden  og  henrettet.  „Nu  skal  du  faa 
noget  at  tude  over,"  sagde  Lansknægtene  til  ham. 
Nogle  andre  Borgere  bleve  trukne  ud  af  deres  Huse 
og  slæbte  til  Retterstedet.  Hvorfor  blev  Badskæren 
Lambert,  som  han  stod  i  sin  Bod,  greben,  ført  op 
til  Torvet  og  henrettet?  Ja,  hvem  ved  det!   Maaske 

havde  han  en  Uven,  som  greb  Lejligheden  til  at 
tage  Hævn. 

Dog  undgik  nogle  af  de  efterstræbte  Forfølgel- 
sen. De  slap  ned  paa  Bryggen  og  kom  om  Bord 
i  Søren  Norbys  Skib.  Der  vare  de  i  Sikkerhed. 
Det  er  velgørende  at  vide,  at  der  dog  under  dette 
Myrderi  var  en  Mand,  som  havde  Mod  til  at  vise 
Menneskelighed,  men  han  var  jo  ogsaa  en  af  sin 
Tids  bedste  Mænd. 

Men  hvor  meget  Blod  der  end  var  bleven  ud- 
gydt, saa  fortsattes  dog  Myrderiet  den  næste  Dag, 
skønt  i  en  mindre  Maalestok.  En  halv  Snes  Bor- 
gere bleve  henrettede,  og  nogle  af  de  henrettede 
Herrers  Tjenere,  som  kom  ridende  ind  fra  Landet, 
uden  at  ane  Uraad,  bleve  grebne,  revne  af  Hesten 
og  ktyngede  op  i  Galgen,  som  de  vare,  i  deres 
Klæder  og  med  Sporer  paa  Hælene. 

Derefter  fulgte  saa  Plyndring  hist  og  her  i 
Byen.  Lansknægtene  brød  ind  i  de  rigeste  hen- 
rettede Borgeres  Huse  og  ranede  alt,  hvad  der 
havde  Værdi.  De  tog  den  Stormsold,  som  de  xar 
blevne  narrede  for,  fordi  Byen  havde  overgivet  sig 
uden  Kamp,  og  det  varede  noget,  inden  Ordenen 
blev  genoprettet. 

Selv  de  Borgere,  som  vare  blevne  hjemme 
paa  Henrettelsesdagen,  fik  Syn  for,  hvad  der  var 
sket,  thi  der  faldt  om  Aftenen  en  stærk  Regn,  som 
førte  Blodet  fra  Stortorvet  ned  gennem  Gaderne. 
Men  for  dem,  der  den  næste  Dag  vovede  sig  ud, 
frembød  Torvet  et  rædselsfuldt  Skue,  thi  man  havde 

ladet  alle  Ligene  blive  liggende,  og  Hovederne  vare 
satte  paa  Stager.  Kun  Biskop  Mathias  nød  i  Døden 
den  Ære,  at  hans  Hoved  blev  lagt  ved  hans  Fødder. 

Imidlertid  blev  paa  Grund  af  det  milde  Vejr 
Liglugten  allerede  om  Lørdagen  for  slem,  hvorfor 
Jens  Beldenak  udvirkede  Kongens  Befaling  til  at 
lade  de  døde  fjerne.  Men  hvor  skulde  Ligene  brin- 
ges hen?  Begravelse  i  indviet  Jord  kunde  ikke  til- 
stedes Kættere. 

„Vil  Eders  Naade  som  jeg,"  sagde  Didrik 
Slagheck  til  Kongen,  „da  gøre  vi  ved  dem,  hvad 
der  burde  være  overgaaet  dem  i  levende  Live. 
Baalet  er  Kætteres  Lejersted." 

Det  Forslag  bifaldt  Kongen,  og  Gustav  Trolle 
udbrød : 

„Ret  saa,  Mester  Didrik !  De  Skælmer  ere  slupne 
for  let  ved  at  dø  for  Sværdet  som  ærlige  Mænd. 
Men  det  tykkes  mig,  at  der  saa  ingen  Forskel  bør 
gøres  mellem  disse  og  dem,  der  ved  en  for  tidlig 
Død  undslap  Straffen." 

„Det  er  der  god  Mening  i,"  sagde  Kongen. 
„Den  døde  Hr.  Sten,  som  allerførst  burde  rakt  Hals^ 
om  han  var  falden  i  vore  Hænder,  han  bør  kastes 
paa  Baalet  med  de  andre." 

Saaledes  blev  Kætterstraffen  gennemført  med 
rædsom  Konsekvents.  Kirkegulvet  i  Graabrødre- 
klostret  blev  opbrudt  og  ikke  alene  Kisten  med 
Sten  Stures  Lig,  men  ogsaa  de  jordiske  Levninger 
af  hans  lille  Søn  optagne,  og  paa  en  Karre  kørt 
ud  til  Søndermalm,  hvorKætterbaalet  skulde  antændes. 

Imidlertid  kom  Gustav  Trolle  i  Tanker  om  en 
Mand,  til  hvem  han  havde  baaret  Nag,  og  som  for 
nogen  Tid  siden  var  død  og  begravet  paa  Byens 
Kirkegaard,  nemlig  Præsten  Morten  Jensen,  forhen 
Sten  Stures  Sekretær.  Ogsaa  hans  Lig  blev  optaget 
og  ført  til  Søndermalm,  hvorefter  Kirkegaarden  blev 
stænket  med  Vievand  og  højtideligt  renset  for  den 
Besmittelse,  der  var  overgaaet  den  ved  at  have 
gemt  Liget  af  en  Mand,  som  havde  gaaet  den  store 
Kætter,  Hr.  Sten,  til  Haande  ved  hans  Misgerninger. 

Højt  blussede  Lørdag  Aften  det  x'ældige  Baal 
paa  Søndermalm  og  forvandlede  til  Aske  de  mis- 
handlede Levninger  af  næsten  alle  de  Mænd,  som 
havde  sat  deres  Lid  til  Kong  Kristians  Ordholden- 
hed. Der  var  ingen  Kættere  og  endnu  færre  Skæl- 
mer blandt  dem,  men  ganske  vist  Mænd,  som  aldrig 
i  Længden  vilde  fundet  sig  i  at  bære  det  danske 
Aag.  I  den  Henseende  havde  Kong  Kristian  ikke 
miskendt  dem. 

Men  han  var  dog  saa  menneskelig  at  lade 
Kvinderne  gaa  fri,  uagtet  visselig  blandt  dem  især 
Fru  Kristine  mere  end  de  fleste  af  Mændene  havde 
gjort  sig  værdig  til  at  lide  Døden.  Xu  slap  hun 
med,  at  Kongen  sagde  hende  det  med  haarde  Ord. 
Paa  den  Maade  indfriede  han  sit  Løfte,  at  han  vilde 
være  som  en  Fader  for  hende.  Men  hun  hørte 
hans  Trusler  uden  at  blegne.  Gerne  var  hun  nu 
gaaet  i  Døden  for  at  blive  genforenet  med  sin  hen- 
sovede Ægtefælle  og  sine  aflivede  Frænder  og  Venner. 

H.  F.  Ewald :  Kristian  den  Anden.  22 

Hun    saa   kun    for    sig    en   trøstesløs   Fremtid,    der 
skulde  begynde  med  Fangenskab. 

Men  Kongen  syntes  at  være  til  Mode,  som  om 
en  Sten  var  falden  ham  fra  Hjertet.  Ikke  viste  der 
sig  hos  ham  noget  Tegn  paa  Betænkelighed  eller 
Anger  over  hans  blodige  Gerning.  Allerede  Dagen 
efter  Blodbadet  var  denne  gaadefulde,  forfærdelige 
Mand  sysselsat  med  Regeringshandlinger,  der  skulde 
ophjælpe  og  gavne  det  Land,  som  han  med  en  saa 
uhørt  Grusomhed  havde  underkastet  sig. 


\ 


NI  OG  TYVENDE  KAPITEL 

Opbrud. 


Gert  gav  sig  Fanden  i  Vold.  Hans  egen  Ulykke 
forhærdede  hans  Hjerte,  saa  at  han  ikke  følte 
nogen  Medlidenhed  med  de  ulykkelige,  som  bleve 
slæbte  til  Retterstedet.  De  vare  jo  heller  ikke 
danske  A'Iænd,  og  han  havde  ingen  Ven  blandt 
dem.  Oprørere  vare  de  alle  i  deres  Hjerter  og 
havde  kun  paa  Skrømt  svoret  Kong  Kristian  Troskab. 
Som  Oprørere  vilde  de  træde  op  igen,  naar  Lejlig- 
heden dertil  kom.  Kongen  havde  handlet  klogt  i 
at  udrydde  dem  af  Jorden. 

I  denne  Mening  bestyrkedes  Gert  af  den  Mand, 
hvis  Hævngerrighed  havde  været  saa  mægtig  en 
Drivfjer  i  det  blodige  Værk,  Gustav  Trolle.  Han 
havde  hidtil  ikke  havt  meget  med  denne  sin  nære 
Frænde  at  skaffe.  De  vare  jo  ganske  fremmede 
for  hinanden,  og  den  stolte  Erkebiskop  oversaa  den 
unge  Hofsinde.  Men  en  Yttring,  som  Gert  lod 
falde  i  Gustav  Trolles  Nærværelse,  og  som  passede 

i  dennes  Kram,  drog  dem  nærmere  til  hinanden. 
Ogsaa  med  Didrik  Slagheck  kom  Gert  nu  i  nærmere 
Berørelse,  og  den  snedige  Klærk  gjorde  sig  den 
Ulejlighed  at  give  ham  en  Smule  Undervisning  i 
Kirkeretten.  Saaledes  omgikkes  Gert  nu  de  Mænd, 
som  ikke  alene  Fru  Kristine  men  ogsaa  Gjerrild 
m.aatte  hade  og  afsky.  Men  han  gjorde  det  ikke 
just  paa  Trods.  Det  var  en  Velgerning  for  ham  at 
høre  alt,  hvad  der  kunde  retfærdiggøre  hans  elskede 
Herre  og  Konge  i  hans  øjne. 

Uagtet  han  aldrig  fik  hverken  Gjørrild  eller 
Fru  Kristine  at  se,  følte  han  sig  dog  ilde  tilpas  paa 
Slottet,  hvor  han  var  i  deres  Nærhed.  En  Gang 
traf  han  Martha  og  fik  af  hende  en  Skildring  af 
Gjørrilds  Sindelag,  som  j^derligere  ophidsede  ham. 

„I  gør  vel  i  at  lade  den  Jomfru  fare,"  sagde 
Martha.  „Hun  er  stridig  som  en  Torn.  I  vilde 
aldrig  faaet  Skik  paa  hende." 

Sagen  var,  at  Martha  havde  faaet  sin  Afsked 
og  stod  i  Begreb  med  at  forlade  Slottet.  Gjørrild 
kunde  ikke  mere  taale  Synet  af  hende.  Hun  drog 
med  sin  Maans  ned  til  Skotteck  og  maatte  saa  dog 
blive  i  det  Land,  som  hun  ringeagtede  og  afskyede. 

Gert  søgte  ned  til  Byen  saa  ofte  han  kunde 
og  saa  jævnlig  ind  til  Gorius  Holstes'.  Der  blev 
han  altid  venligt  modtaget.  De  Gamle  vare  ham 
taknemmelige,  fordi  han  havde  frelst  Sønnen  fra 
hans  vanvittige  Forsøg  paa  at  blive  af  med  sit 
Hoved.     Men   Markus    var    ikke   mere    i   Hjemmet. 

El  Par  Dage  efter  Blodbadet  var  han  sejlet  med  en 
Skipper  til  Lybek. 

„Det  var  ikke  svært  at  faa  ham  af  Sted," 
sagde  Gorius  til  Gert.  ..Luften  her  i  Stokholm  var 
bleven  ham  for  tung.  Jeg  har  sendt  ham  ned  til 
min  gamle  Ven,  Lyder,  en  velstaaende  Købmand  i 
Lybek.  Jeg  haaber,  at  han  vil  pille  alle  Nykker 
ud  af  Markus  og  gøre  en  dygtig  Købmand  ud  af 
ham.     Her  vilde  han  aldrig  bleven  til  noget." 

Gorius  Holste  havde  nu  høstet  Lønnen  for  sin 
Kongetroskab  og  var  bleven  en  stor  Mand.  Kongen 
havde  faaet  ham  gjort  til  Stadens  første  Borgmester; 
men  denne  Lykke  gjorde  ikke  den  kloge  Mand 
tryg.  Han  greb  enhver  Lejlighed  til  at  befæste  sig 
i  Kongens  Gunst.  En  saadan  kom,  da  der  i  De- 
cember Maaned  indløb  Efterretning  om,  at  Dronning 
Elisabeth  havde  bragt  en  Datter  til  X'erden,  som  i 
Daaben  havde  faaet  Navnet  Dorothea. 

Straks  besluttede  Gorius  til  Ære  for  denne 
glædelige  Begivenhed  at  foranstalte  et  stort  Gilde 
paa  Raadhuset  og  dertil  indbyde  ikke  alene  Kongen 
og  hans  Omgivelser,  men  ogsaa  Stokholms  Borgere 
med  deres  Hustruer  og  Døtre. 

„Nu  se  Gud  i  Naade  til  os,"  udbrød  Katharina, 
da  hun  fik  det  at  vide.  „Vil  du  nu  tvinge  de 
stakkels  Mennesker,  hvis  Frænder  og  Venner  nylig 
have  maattet  række  Hals,  til   at  pokulere  og  danse?" 

.,\1  ville  ikke  nøde  nogen,''  svarede  Gorius. 
„Hvem  der  ikke  vil  komme,  kan  blive  derfra.  Men 
t^o  misf,  de  ville  komme  i  Hobetal." 

„Det  ville  de  vel,  Gorius,   men  kun  af  Frygt." 

„Det  skal  du  dog  ikke  sige,"  svarede  Gorius. 
„De  ville  tænke,  at  i  denne  underlige  Verden  nytter 
det  ikke  at  se  tilbage.  Man  maa  gribe  Glædens 
Stund,  naar  den  er  der,  og  nyde  Livet,  mens  man 
kan.  Du  skal  se,  at  det  vil  blive  et  muntert 
Gilde." 

Og  Gorius  fik  Ret.  Der  kom  baade  Mænd  og 
Kvinder  nok  til  at  fylde  Raadhusets  store  Sal.  Det 
løb  vel  nok  nogle  af  Gæsterne  koldt  ned  ad  Ryggen, 
da  de  af  dem,  som  ikke  havde  været  der  siden 
Blodbadet,  gik  over  Torvet.  Men  de  Rædselssyner, 
der  havde  vist  sig  for  deres  Tanker,  forsvandt,  da 
de  vare  komne  op  i  den  festligt  smykkede  og  rigt 
oplyste  Sal,  og  deres  Livsaander  vare  blevne  styrkede 
ved  lækker  Mad  og  stærk  Vin. 

Kongen  kom  med  et  stort  Følge  og  var  Huld- 
saligheden selv.  Kvinderne  saa  først  til  ham  med 
Angst,  især  de,  der  ikke  før  havde  været  i  hans 
Nærhed,  men  hans  venlige  og  nedladende  Væsen 
beroligede  dem.  De  tænkte,  at  hvad  der  var  skeet, 
mere  maatte  være  hans  onde  Raadgiveres  Værk 
end  hans  eget. 

Snart  kom  Dansen  i  Gang,  og  muntert  gik 
den,  men  der  var  mere  Vildskab  end  Ynde  over 
den,  og  Spillemændene  anstrengte  sig  mere  end 
ellers  for  at  gøre  Larm  med  deres  Instrumenter. 
De  frygtede  alle  at  blive  mistænkte  for  oprørsk 
Sindelag,   naar   de   bar  Mismod   til  Skue,   og  denne 

Frygt  drev  hos  mange  af  dem  Iveren  og  Lystig- 
heden over  Stregen. 

Gert  slog  sig  løs.  Han  var  en  flink  Danser, 
og  Hofsinderne  og  deres  Fæller  slog  de  unge 
Borgere  aldeles  af  Marken,  dog  ikke  i  alle  Tilfælde 
ved  personlige  Fortrin.  De  havde  jo  Magten.  Ingen 
Svensker  vovede  at  kny,  naar  en  Dansker  tog  hans 
Dame  fra  ham,  og  med  mange  af  de  svenske 
Jomfruer  gik  det  ikke  bedre  end  ved  Kronings- 
festen. De  lod  sig  gerne  gøre  til  Bytte  og 
føre  bort. 

Gert  holdt  sig  til  de  smukkeste  og  livligste  af 
dem,  vekslede  Haandtryk  med  dem  og  stjal  et  Kys, 
naar  Lejligheden  dertil  var  gunstig.  Til  sidst  holdt 
han  sig  udelukkende  til  den  smukkeste  af  dem  alle, 
en  Datter  af  en  af  de  n3^e  Borgmestre. 

Gorius  Holste  drak  Gert  til,  og  priste  ham  for 
hans  Munterhed  og  Høviskhed. 

„I  Danskere,"  sagde  Gorius,  „forstaa  Kunsten. 
Dette  hersens  er  min  Tro  noget  andet,  end  naar  Sven- 
skerne træde  en  Dans,  som  om  de  gik  paa  Ærter." 

Gert  vidste  godt,  at  der  gjorde  Gorius  Sven- 
skerne Uret,  men  dog  fandt  han  Behag  i  denne 
Smiger.  Daaret  af  den  smukke  Eorgmesterdatters 
ømme  Blik  og  varme  Haandtryk  og  hed  nok  at 
Vin,  gav  han  sig  helt  hen  i  Festtumlen,  indtil  han 
endelig  under  et  Ophold  i  Dansen  følte  sig  greben 
i  Armen  og  trukken  til  Side.  Det  var  Arvid,  der 
kom  over  ham. 

„Lad  det  nu  være  nok,  Gert,"  sagde  han  med 
den  ældre  Broders  Myndighed. 

„Befat  dig  ikke  med  mig,"  svarede  Gert  hidsigt. 
„Jeg  er  intet  Barn  længer.  „Jeg  kan  tage  Vare 
paa  mig  selv." 

„Nej  du  kan  ikke,"  svarede  Arvid  roligt  og 
fast,  „det  viser  din  Færd  i  Aften.  Det  er  vel  dog 
ikke  din  Agt  at  bejle  til  en  ufri  Mands  Datter  og 
give  dig  i  Ægteskab  med  den  borgerlige  Jomfru, 
som  du  nu  saa  længe  har  tumlet  om  med  i  Dansen? 
Og  en  Glædespige  er  hun  ikke.  Kom,  gaa  med 
mig!    Jeg  maa  tale  i  Enrum  med  dig." 

Gert  følte  sig  slaaet  af  sin  Samvittighed  og 
fulgte  sin  Broder,  skønt  meget  uvilligt.  De  forlod 
Raadhuset  og  gik  i  den  maaneklare  Nat  op  ad 
Slottet  til,  først  i  Tavshed,  men  endelig  sagde 
Arvid : 

„Forholder  det  sig  saa,  at  du  ganske  har  op- 
givet Gjørrild?" 

„Opgivet  hende,"  udbrød  Gert,  „Guds  Død, 
du  ved  jo,  at  det  er  hende,  der  har  forstødt  mig 
og  vist  mig  af  med  Foragt." 

„Saalunde  staar  Sagen  ikke,"  sagde  Arvid. 
„Hun  er  ikke  bleven  dig  utro.  Du  maa  tage  hendes 
Kaar  i  Betragtning.  Det  maatte  støde  hende  bort, 
at  du  billigede  Kongens  haarde  Færd  og  hans 
Troløshed,  og  hun  har  ikke  miskendt  dig,  thi  det 
har  jeg  kunnet  mærke  paa  dig,  at  de  skændige 
Grusomheder,  som  siden  ere  blevne  begaaede,  har 
dit  fulde  Bifald." 

„Ej  hør,"  udbrød  Gert.  „Du  stiller  dig  paa 
deres  Side,  som  bryde  Staven  over  din  Herre  og 
Konge!" 

„Visselig,''  svarede  Arvid,  „vil  jeg  nødig  være 
paa  Siden  af  de  Mænd,  som  for  Tiden  ere  Hans 
Naades  Venner.  Jeg  fordømmer  Henrettelserne  som 
en  Skændighed,  der  for  alle  Tider  vil  hvile  som 
en  Plet  paa  det  danske  Navn.  Men  lad  os  nu  ikke 
mundhugges  om  det.  Du  er  lige  saa  uskyldig  i 
den  Sag,  som  jeg,  men  din  Kærlighed  til  Kongen 
har  formørket  din  Forstand.  Paa  den  anden  Side 
mener  jeg,  at  Gjørrild  lod  Sindet  løbe  for  meget  af 
med  sig,  og  jeg  skønner,  at  din  Hjertesorg  har 
drevet  dig  længere  over  paa  den  modsatte  Side, 
end  det  ellers  vilde  være  skeet.  Omstændighederne 
ere  saare  vanskelige  og  ulykkelige,  men  eftersom 
det  Brud,  der  er  kommet  mellem  Gjørrild  og  dig, 
ikke  er  udgaaet  fra  eders  Hjerter,  men  hidført  ved 
Begivenheder,  hvorover  ingen  af  eder  var  Herre, 
saa  mener  jeg,  at  et  Forlig  maa  kunne  bringes  i 
Stand." 

„Det  vil  aldrig  skel"  udbrød  Gert.  „Dukender 
ikke  Gjørrild.  Hun  er  stædig  og  stiv.  Hendes 
Hjerte  hænger  ved  Fru  Kristine  og  ved  alt  svensk. 
Naar  hendes  Kærlighed  til  mig  kom  i  Strid  dermed, 
da  maatte  den  stedse  vige,  og  det  andet  gjorde 
Sagen  af." 

„Dog  ikke  dengang  hun  hjalp  dig  til  Flugt, 
Gert!  Nu,  det  er  let  for  en  anden  at  skønne,  hvor- 
ledes  det  har  sig  med  eder.     I  have  trods  alt  hin- 

anden  kær,  og  Livet  vil  blive  øde  for  eder  begge, 
hvis  eders  Veje  skulle  skilles.  Ogsaa  tror  jeg,  at 
det  vil  bedrøve  de  gamle  der  hjemme,  især  Fader, 
om  det  brister  mellem  Gjørrild  og  dig.  Han  blev 
jo  glad,  da  han  hørte,  at  Fru  Else  havde  givet  sit 
Minde  til  Trolovelsen,  og  den  vilde  jo  nu  være 
fuldbyrdet,  hvis  ikke  den  Strøm  af  Blod,  som  er 
flydt,  var  kommen  imellem.  Den  har  besudlet  alt 
og  fyldt  Luften  med  Gift.  Og  hvad  mig  angaar, 
Gert,  da  kender  jeg  ingen  Jomfru,  som  jeg  hellere 
vil  kalde  Søster,  end  Gjørrild  Abrahamsdatter.  Det 
er  derfor  min  Agt  at  prøve  paa  at  forlige  eder. 
Jeg  vil  se  at  faa  Gjørrild  i  Tale.  Maaske  lader 
hun  sig  tale  til  Rette." 

„Gør,  hvad  du  vil,"  svarede  Gert,  som  flere 
Gange  havde  gjort  Mine  til  at  afbryde  Arvid.  „Jeg 
miskender  ikke  din  gode  Mening,  men  jeg  forudser, 
at  du  vil  gaa  den  Gang  forgæves.  En  Ting  vil 
jeg  dernæst  lægge  dig  paa  Sinde  og  bede  dig  ikke 
forglemme  —  du  handler  der  for  din  egen  Regning. 
Du  gaar  ikke  mit  Ærinde.  Jeg  har  intet  Bud  til 
Gjørrild." 

„Nu,"  svarede  Arvid,  „jeg  maa  saa  hjælpe  mig 
uden  det." 

Derpaa  skiltes  de.  Arvid  søgte  hjem  til  sit 
Kvarter,  og  Gert  gik  ind  paa  Slottet.  Lysten  til  at 
danse  og  pokulere  var  dog  nu  forgaaet  ham,  og 
Arvid  saa  et  godt  Tegn  i,  at  han  ikke  vendte  til- 
bage til  Gildet. 

Den  næste  Dag  gik  Arvid  saa  op  paa  Slottet  og 

henvendte  sig  til  Slotsbefalingsmanden,  Elof  Rantzov, 
med  Forespørgsel,  om  han  kunde  faa  Adgang  til 
Fru  Else  Povelsdatter. 

„Ej,  hende!"  udbrød  Elof  i  en  alt  andet  end 
velvillig  Tone. 

„Hun  er  en  gammel  Veninde  af  min  Moster, 
Fru  Kirsten  paa  Lillø,"  vedblev  Arvid.  „Det  vil 
fornøje  hende,  om  jeg  kan  bringe  hende  en  Hilsen 
fra  Fru  Else." 

„Nu,  hvad  det  angaar,"  svarede  Elof,  „da 
skulde  jeg  intet  have  imod,  om  I  bragte  hende  Fru 
Else  selv  med  samt  hendes  Børneflok.  Hun  har 
kun  været  her  altfor  længe.  Hun  har  intet  her  at 
skaffe,  og  vi  have  ved  min  Helgen  Kvinder  nok 
foruden  hende  her  paa  Slottet.  Hun  vilde  da  ogsaa 
for  længe  siden  være  bleven  fjernet,  hvis  ikke  Fru 
Kristine  havde  sat  alt  ind  paa  at  beholde  hende. 
Det  maa  have  været  hende  meget  magtpaaliggende, 
eftersom  hun  nedlod  sig  til  at  bede  Mester  Didrik 
om  at  udvirke  dette  for  hende  hos  Kongen.  Men 
jeg  vil  sige  eder,  at  det  ikke  er  let  at  faa  Adgang 
til  de  kvindelige  Fanger." 

„Nu,  Elof,"  svarede  Arvid,  idet  der  bredte  sig 
et  Smil  over  hans  store,  ærlige  Ansigt,  „jeg  om- 
gaaes  just  med  Tanken  om  det,  I  før  nævnede. 
Jeg  tager  gerne  Fru  Else  og  hendes  Børn  med 
mig,  men  jeg  vilde  ikke  straks  sige  noget  derom, 
da  jeg  jo  ikke  ved,  om  hun  er  villig  til  at  følge 
mig. " 

„Ej,  det  forandrer  Sagen,"  svarede  Elof  Rantzov. 

„Naar  I  vil  skaffe  os  af  med  disse  paatvungne 
Gæster,  da  kan  jeg  nok  skaffe  eder  Adgang  til 
Kvindernes  Bolig." 

Han  fjernede  sig,  men  vendte  snart  efter  tilbage 
med  den  Besked,  at  Kongen  tillod  Besøget.  Arvid 
blev  saa  ført  ind  i  et  Kammer,  hvor  han  maatte 
vente  noget,  og  da  endelig  Døren  fra  de  indre 
Værelser  gik  op,  traadte  ikke  Fru  Else,  men  Gjerrild 
ind  i  Stuen.  Arvid  havde  ikke  spurgt  efter  hende, 
fordi  han  frygtede  for,  at  han  saa  slet  ikke  vilde 
blive  modtaget.  Men  det  forholdt  sig  ganske  om- 
vendt. Fru  Else  var  ikke  ved  Haanden,  da  Arvids 
Besøg  blev  meldt,  og  Gjørrild  tog  da  den  raske 
Beslutning  at  gaa  i  sin  Moders  Sted.  Hun  tænkte 
straks,  at  Arvid  kom  med  Bud  fra  Gert,  og  hun 
vilde  helst  tage  den  Tørn  selv. 

Med  Bedrøvelse  saa  Arvid,  i  hvilken  Grad 
Gjørrild  havde  skæmmet  sig.  Hendes  Kinder  vare 
blevne  smalle,  og  hendes  Aasyn  bar  tydelige  Spor 
af  Sindslidelse ;  men  der  var  ingen  Usikkerhed  i 
hendes  Holdning,  og  hun  gav  ham  venligt  Haanden, 
skønt  det  var  et  sørgmodigt  Smil,  der  viste  sig  om 
hendes  Læber,  da  Arvid  tr^^kkede  hendes  Haand, 
og  det  forsvandt  straks  igen. 

„\'el  mødt',  kære  Gjørrild,"  sagde  Arvid  be- 
væget. „Ja,  det  siger  jeg,  uagtet  du  vel  ikke  er 
til  Sinds  at  gengælde  den  Hilsen.  Skønt  mit 
Ærinde  egentlig  gælder  din  Moder,  ønskede  jeg 
dog  ogsaa  at  faa  dig  i  Tale." 

„I  kommer  med  Bud  fra  Gert?"  spurgte  Gjørrild 

i  en  koldsindig  Tone  og  tog  ved  dette  „I"  straks 
paa  en  ildevarslende  Maade  Afstand  fra  Gerts 
Broder;  men  han  lod  sig  ikke  anfægte  deraf, 

„Nej,"  svarede  han,  „jeg  har  intet  Bud  til  dig 
fra  Gert.  Du  har  jo  brudt  med  ham,  og  du  maa 
kende  ham  nok  til  at  vide,  at  han  ikke  er  den, 
der  trænger  sig  paa,  hvor  han  er  bleven  vist  af." 

„Det  er  mig  til  Beroligelse  at  hore,'"  svarede 
Gjørrild,  idet  en  svag  Rødme  viste  sig  paa  hendes 
blege  Kinder. 

„Men  vi  andre  kunne  gøre  det,"  vedblev  Arvid, 
„og  jeg  har  anseet  det  for  min  Pligt  at  lægge  mig 
imellem.    Kan  det  ikke  blive  godt  igen,  Gjørrild?" 

„Nej,  det  er  umuligt,"  svarede  Gjørrild  koldt 
og  fast. 

„Men  sig  mig  dog,  hvad  har  Gert  forbrudt?" 
spurgte  Arvid. 

„Skaan  mig  for  en  Redegørelse  af  det,"  svarede 
Gjørrild  i  en  mindre  sikker  Tone.  „Han  ved,  hvad 
der  er  os  imellem." 

„Nu,  Gjørrild,  jeg  ved  det  ogsaa,  men  jeg  vil 
være  fordømt,  om  jeg  deri  kan  finde  nogen  Aarsag 
til  et  Brud  for  hele  Livet.  Har  Gert  nogen  Del  i 
de  Grusomheder,  som  ere  begaaede?" 

„Nej,  Arvid,  just  ikke  det,  men  jeg  maa  tro, 
at  han  billiger  dem,  og  jeg  kan  ikke  leve  ved  den 
Mands  Side,  der  tænker  saa.  løvrigt  har  han 
strakt  sig  saa  vidt,  som  han  kunde  for  at  være 
sin    grumme   Herre  til   Behag.     Han   har   gjort    sig 

skyldig  i  en  Misgerning,  som  jeg  ikke  kan  tilgive 
ham." 

„Hvad  kan  det  vel  være?"  spurgte  Arvid  i  en 
tvivlende  Tone. 

„Han  var  en  af  Kongens  Haandlangere  ved 
Fængslingerne,"  svarede  Gjørrild  heftigt,  „og  da 
greb  han  en  Mand,  hvem  han  fra  Fortiden  af  var 
.stor  Tak  skyldig,  og  med  hvem  han  Aftenen  i 
Forvejen  havde  drulvket  Venskab  og  Broderskab. 
Det  var  unge  A^arkus  Holste,  Klædekræmmerens 
Søn.  Han  er  ikke  vor  lige,  men  han  er  en  trofast 
Sjæl.     Vi  havde  ingen  bedre  Ven  end  ham." 

„Nu  har  jeg  hørt  det  med,"  udbrød  Arvid, 
idet  han  slog  sine  store  Hænder  sammen.  „Hvem 
har  bildt  dig  den  Løgn  ind?" 

„Det  er  ingen  Løgn,  Arvid!  Jeg  har  det  fra 
Folk,  som  saa  derpaa." 

„Nu,  Gjørrild,  da  maa  de  Folk  have  mis- 
forstaaet  Sagen.  Vel  greb  Gert  Markus,  men  kun 
for  at  frelse  ham.  Som  en  gal  Mand  var  han 
løben  op  paa  Slottet  for  at  dele  Skæbne  med  sine 
Landsmænd.  Da  viste  Gert  ham  det  Venskabs- 
stykke at  frelse  ham  mod  hans  egen  Vilje.  Han 
blev  ikke  fængslet,  men  ført  ud  af  Slottet  og  sat  i 
Frihed.  Gert  udvirkede  det  ved  at  gaa  i  Forbøn 
for  ham  hos  Hr.  Severin.  Jeg  har  selv  hørt 
Gorius  takke  Gert  for  den  store  Velgerning,  han 
havde  bevist  hans  Søn." 

Det  kendtes  paa  Gjørrild,  at  hun  blev  bevæget 
i  Sindet  ved  at  høre  det.    Men  hun  fattede  sig  igen. 


35: 


„Det  er  mig  kært  at  høre,"  sagde  hun,  „at 
den  Plet  ikke  hviler  paa  Gert.  Jeg  ønsker  kun  at 
høre  godt  om  ham.  Men  dette  forandrer  dog  ikke 
Sagen.  Jeg  vil  gøre  det  kort  af  og  sige  eder, 
kære  Arvid,  hvorledes  det  staar  til  med  mig.  Jeg 
har  aldrig  havt  nogen  Mand  kær,  uden  Gert,  og 
jeg  vil  aldrig  vende  min  Hu  til  nogen  anden.  Jeg 
føler  mig  nu  uskikket  til  Ægteskab.  Jeg  agter  at 
tage  Sløret  og  gaa  i  Kloster.  Bring  Gert  venlig 
Hilsen  fra  mig  og  sig  ham,  at  jeg  for  min  øvrige 
Levetid  vil  tænke  paa  ham  som  en  Søster." 

„Vel,  vel!"  sagde  Arvid  aabenbart  beroliget. 
„Men  det  er  ikke  at  løbe  til.  Vi  ville  saa  se 
Tiden  an." 

Gjørrild  følte  sig  krænket  over,  at  han  syntes 
at  tvivle  om,  at  det  var  Alvor  med  den  Beslutning, 
hun  havde  fattet,  og  forsøgte  at  overbevise  ham 
om,  at  han  tog  fejl,  men  han  hørte  paa  hende 
uden  at  give  Svar  og  bad  hende  til  sidst  om  at 
gaa  og  hente  sin  Moder.  Han  maatte  og  skulde 
tale  med  hende.  Hun  gik  i  en  ophidset  Sinds- 
stemning og  uden  Farvel,  men  hun  udrettede  det 
hende  givne  Ærinde,  og  kort  efter  traadte  Fru 
Else  ind. 

„Hvilken  god  Helgen  har  ført  eder  til  mig, 
Arvid,"  sagde  hun,  idet  hun  rakte  ham  sin  Haand, 
som  han  greb  og  ærbødigt  kyssede.  „Hvor  det 
gør  godt  at  se  en  Vens  Aasyn,  thi  I  er  da  ingen 
Bøddel,  er  1  vel?" 

„Saa  nu  ere  alle  danske  Mænd  blevne  til 
Bødler  i  eders  Øjne?  Nej,  kære  Fru  Else,''  ved- 
blev han  med  et  Smil,  „jeg  er  ikke  kommen  for 
at  kappe  Hovedet  af  eder,  men  tværtimod  for  at 
trøste  eder  i  eders  Elende  og  hjælpe  eder  ud  af  den, 
om  det  er  muligt." 

„Gud  signe  eder,  gode  Arvid,  men  det  evner 
1  ikke,"  svarede  Fru  Else  i  en  vantro  Tone. 

„Jeg  tror  det  dog,"  sagde  Arvid,  „om  I  vil 
sætte  eders  Lid  til  mig.  I  kan  ikke  blive  i  Længden 
i  dette  frivillige  Fangenskab.  Før  eller  siden  maa 
I  herfra,  og  hvor  vil  I  da  hen?" 

„Gud  naade  mig,  jeg  ved  det  ikke,"  udbrød 
Fru  Else.  „Jeg  er  en  stakkels  hjælpeløs  Enke.'* 
Og  saa  brast  hun  i  Graad. 

Men  nu  fremkom  Arvid  med  sit  Tilbud.  Hvis 
hun  vilde  betro  sig  til  ham,  da  vilde  han  føre 
hende  og  hendes  Børn  ned  til  Lillø,  og  der  kunde 
hun  saa  være  i  Tryghed  og  Fred,  indtil  hun  fik 
taget  anden  Bestemmelse. 

Fru  Else  blev  først  stum  af  Henrykkelse  over 
det  Tilbud,  men  saa  brød  hendes  Glæde  løs,  og 
hun  udspurgte  Arvid  om,  hvorledes  det  skulde 
sættes  i  Værk,  og  naar  det  skulde  gaa  for  sig. 

„Om  tre  Dage,"  svarede  Arvid,  „bryde  vi 
op.  Hæren  bliver  nu  aftakket,  og  Kongen  drager 
hjem.  Jeg  skal  skaffe  en  Karm  til  Veje,  og  I  skal 
faa  god  Ledsagelse  af  mig  og  mine  tyve  Ryttere. 
Lillø  ligger  paa  min  Vej  til  Glimminge,  saa  det 
kan  ikke  passe  bedre." 

Men  medens  Fru  Else  hørte  paa  ham,  for- 
mørkedes pludselig  hendes  Aasyn. 

„Det  vil  ikke  gaa!"  udbrød  hun.  .,Gjørrild 
vil  ikke  herfra.  Hun  har  svoret,  at  hun  vil  blive 
hos  Kristine  og  dele  Skæbne  med  hende." 

„Ho,  ho!"  svarede  Arvid.  „Vi  skulle  nok  faa 
Bugt  med  hende.  Vil  hun  ikke,  da  lader  jeg  hende 
bære  ned  i  Karmen  af  mine  Rj^ttere." 

„Men  hun  kan  ikke  taale  Synet  af  Gert,"  ind- 
vendte Fru  Else. 

„Gert?"  svarede  Arvid.  „Han  drager  ikke 
med  mig,  han  skal  følge  Kongen.  Vi  bryde  os 
ikke  en  Døjt  om  Gert.  Jeg  betragter  altsaa  Sagen 
som  afgjort,  kære  Fru  Else!  At  I  er  villig  til  at 
følge  mig,  det  er  mig  nok.  løvrigt  skal  I  ikke  be- 
kymre eder  om  noget.  Jeg  skal  bringe  alt  i  Orden, 
saa  det  gaar  af  sig  selv." 

Dette  iværksatte  Arvid  paa  en  Maade,  der  var 
meget  virkningsfuld.  Han  gik  til  Kongen,  forklarede 
Hans  Naade  Sagen  saa  vidt,  som  det  var  nød- 
vendigt, og  Følgen  blev  en  Befaling,  som  bød  Fru 
Else  med  samt  hendes  Børn  at  forlade  Slottet  og 
Stokholm  inden  tre  Dage. 

Nu  blev  der  intet  Valg.  Arvid  fik  ikke  Brug 
for  sine  Ryttere  til  at  bære  Gjørrild  ned  i  Karmen. 
Hun  vilde  dog  næppe  i  noget  Fald  svigtet  sin 
Moder  og  sine  Søskende,  men  nu  blev  hun  befriet 
for  Anger  over,  at  hun  forlod  Fru  Kristine.  Dog 
blev  Skilsmissen  meget  smertelig,  og  der  flød  mange 
Taarer.     Fru  Kristine  troede  ikke  paa  et  Gensyn. 

H.  F.  Ewald :  Kristian  den  Anden.  23 

„Det  er  nu  engang  mig  beskikket,"  sagde  hun, 
„at  maatte  skilles  fra  alle,  hvem  jeg  har  kær." 

Saa  drog  hun  Gjørrild  til  sig,  saa  hende  kærligt 
ind  i  øjnene  og  sagde:  „Nu  husker  jeg  dig  nok!" 
De  vekslede  Afskedskysset  og  skiltes. 

Gjerrilds  Moder  glemte  ikke  at  takke  Fru  Kri- 
stine for  alt  godt,  men  hun  havde  Hastværk,  thi 
hun  frygtede  lige  til  det  sidste  Øjeblik,  at  Afrejsen 
skulde  blive  hindret.  Hun  forestillede  sig,  at  Gert 
kunde  komme  farende  og  gøre  Vanskeligheder. 
Men  han  tænkte  paa  alt  andet  end  det.  Med 
tilsyneladende  Ligegyldighed  havde  han  hørt  paa 
Arvids  Beretning  om  Mødet  med  Gjørrild  og  sagt 
sin  Broder  kort  Farvel.  Paa  Afrejsens  Dag  saa  de 
ikke  noget  til  ham. 

Sidst  i  December  brød  Kongen  op  og  forlod 
Stokholm,  efter  at  han  havde  indsat  en  Regering, 
som  udgjordes  af  Didrik  Slagheck,  Gustav  Trolle 
og  Jens  Beldenak.  Den  stolte  Erkebiskop  maatte 
finde  sig  i  paa  en  Maade  at  staa  under  Mester 
Didrik,  som  var  Regeringens  Formand  og  blev 
kaldt  Statholder. 

Derpaa  drog  Kongen  Syd  paa  gennem  Landet, 
men  han  gav  sig  god  Tid.  Det  blev  desto  værre 
en  temmelig  blodig  Eriksgata.  Saaledes  kaldtes  i 
Sverrig  en  Konges  første  Rejse  gennem  Landskaberne. 
Der  forefaldt  adskillige  Henrettelser,  kan  man  end 
ikke  tro  alle  de  Fabler,  som  ere  fortalte  derom. 
Sagaen  regner  Blodbadets  Ofre  i  Hundredevis,  men 
intet  sikkert  vides  derom. 

Et  er  dog  vist,  nemlig  at  Bloddommen  ind- 
hentede en  Mand,  som  troede  sig  udenfor  al  Fare, 
nemlig  Hemming  Gad.  Den  16.  December  maatte 
han  lægge  sit  Hoved  paa  Blokken  ved  Raseborg, 
og  Fru  Kristines  Morbroder,  Niels  Banner,  som  var 
med  ham,  maatte  dele  Skæbne  med  ham. 

Men  mens  Kongen  drog  hjem  i  den  Tro,  at 
han  ved  sit  Udi-yddelsesværk  havde  knust  Oprørets 
mangehovedede  Hydra,  blussede  allerede  et  nyt 
Oprør  i  Hælene  paa  ham.  Gustav  Vasa  var  i  Færd 
med  at  rejse  Dalkarlene,  allerede  først  i  det  n^-e 
Aar  kaarede  de  ham  til  deres  Høvedsmand,  og 
han  begyndte  sit  sejrrige  Befrielsesværk. 


23" 


TREDIVTE   KAPITEL 

Nemesis. 


Nu  sad  Kong  Kristian  i  Kjøbenhavn,  ivrigt  syssel- 
sat med  det  Fredsværk,  som  var  blevet  afbrudt 
ved  den  svenske  Krig,  men  som  han  aldrig  burde 
forladt.  Han  udgav  de  retfærdige  og  menneske- 
kærlige Love,  der  staa  som  et  Særsyn  i  Datiden. 
Ved  dem  skulde  sligt  Barbari,  som  Skibbrudnes 
Drab  og  Plyndring  af  Vrag  afskaffes,  Gejstligheden 
og  Adelens  Magt  indskrænkes.  Borgernes  Rettig- 
heder hævdes  og  Bonden  sikres  mod  Undertryk- 
kelse. Byrden  skulde  lettes  for  de  smaa  i  Sam- 
fundet. De  Menneskerettigheder,  som  Tidernes 
Ugunst  havde  berøvet  dem,  skulde  saa  vidt  muligt 
gengives  dem.  De  store  Tanker,  som  ere  nedlagte 
i  disse  Love,  vise,  at  Kong  Kristian  i  Aanden  var 
Aarhundreder  forud  for  sin  Tid. 

Vistnok  havde  han  indsigtsfulde  Hjælpere,  som 
den  brave  Borgmester  Hans  Mikkelsen,  der  blev 
ham  tro  til  det  sidste  og  fulgte  ham  i  Landflygtig- 

hed.  Ja,  hvem  ved,  maaske  ogsaa  Mor  Sigbrit 
har  staaet  ham  bi  i  denne  Sag  med  sine  kloge 
Raad.  Men  man  fristes  da  rigtignok,  efter  hendes 
hele  Færd  at  dømme,  til  at  tænke,  at  hun  dreves 
mere  af  Had  til  de  store,  end  af  Kærlighed  til  de 
smaa.  Men  Hovedfortjenesten  er  Kongens.  Vel 
kom  disse  vise  Love  ikke  Folket  til  Gavn.  Ind- 
væltende Ulykker  og  Kongens  egen  Brøde  bevir- 
kede, at  de  ikke  bleve  førte  ud  i  Livet.  Men  dog 
staar  Kong  Kristians  Lovværk  som  et  Æresminde 
paa  hans  Grav. 

Fred  blev  der  ikke  for  ham,  saa  længe  han 
førte  Scepteret.  Den  blodige  Sæd,  han  havde  ud- 
saaet  i  Sverrig,  bragte  sin  Høst.  Efter  at  Didrik 
Slagheck  og  hans  Medregenter  under  indbyrdes 
Uenighed  og  i  Kamp  med  den  fremrykkende 
Gustav  Vasa  i  nogen  Tid  havde  styret  Sverrig, 
opgav  de  Ævret.  Allerede  i  August  Maaned  1521 
rejste  de  ad  Søvejen  ned  til  Kjøbenhavn,  Gustav 
Trolle  og  Jens  Beldenak  i  den  Hensigt  at  retfærdig- 
gøre sig  for  Kongen  og  anklage  Didrik  Slagheck 
for  Misbrug  af  sin  Myndighed  og  Underslæb. 

Søren  Norby  førte  dem  ned  paa  sit  Skib,  men 
han  fik  bedre  Selskab  i  Fru  Kristine,  som  tillige- 
med de  andre  kvindelige  Fanger  med  samme  Lej- 
lighed bragtes  til  Kjøbenhavn.  Han  behandlede  dem 
ridderligt,  og  Fru  Kristine  viste  ham  i  sin  Taknem- 
melighed en  Yndest,  som  siden  skulde  komme  hende 
dyrt  at  staa.  Men  fra  Skibet  maatte  de  vandre  i 
Blaataarn,   og  Fængselsdøren   lukkede   sig  fast  efter 

dem.  Deres  Fangenskab  kom  til  at  vare  i  næsten 
tre  Aar. 

Men  uagtet  Didrik  var  kommen  ned  til  Dan- 
mark som  en  Fange,  fik  han  dog  snart  alle  Baand 
smøget  af  sig.  Det  lykkedes  ham  ved  Mor  Sigbrits 
Hjælp,  men  aldrig  havde  det  knebet  værre  for  hende 
end  ved  denne  Lejlighed.  Kongens  Forbitrelse  over 
Didriks  Snyderier  og  Løgne  var  stor.  Dog  fik 
Sigbrit  Bugt  med  ham  og  reddede  sin  dyrebare 
Frænde  og  Ven.  Didrik  sad  nu  mere  fast  i  Sadlen, 
end  nogen  Sinde  før.  Sagen  blev  vendt  mod  Jens 
Beldenak,  som  maatte  vandre  i  Fængsel. 

Didrik  nød  sin  Triumf  i  fuldt  Maal.  Han  be- 
søgte Jens  Beldenak   i   Fængslet   og   haanede  ham. 

„Nu  er  det  snart  ude  med  Eders  Naade,"  sagde 
han  spydigt  til  ham.  „Vil  I  have  Bistand  til  at 
opsætte   eders   sidste  Vilje,    da   er  jeg  til  Tjeneste." 

„Ja,  gør  kun  det,"  svarede  Hr.  Jens,  „men 
forglem  da  ikke  at  skrive,  at  jeg  først  vil  leve  og 
se  eder  hængt  og  brændt." 

Det  var  profetiske  Ord,  men  Didrik  lo  kun 
deraf.  Hvad  havde  han  nu  at  frygte?  Snart  naaede 
han  sine  Ønskers  højeste  Maal.  Det  utrolige  skete, 
at  Kongen  lod  ham  indsætte  som  Erkebiskop  i  Lund. 
iVIange  tænkte,  at  nu  sad  Fanden  i  Erkebispesædet, 
og  om  det  havde  været  den  lede  selv,  da  kunde 
han  ikke  teet  sig  værre,  end  Mester  Didrik  gjorde. 
I  Stedet  for  at  optræde  med  Værdighed  i  sin  høje 
Stilling,  gav  han  sin  gemene  Naturs  Raahed  Tøjlen. 
Da  han   nemlig  ved  Indvielsen  i  Højtidsskrudet  og 

med  Krumstaven  i  Haanden  gik  til  Kirken,  lod  han 
sig  ledsage  af  Lansknægte  og  Spillemænd  under 
Pibers  og  Trommers  Lyd.  Han  gik  avet  omkring 
Kirken  og  raabte: 

„Først  nu  har  Sankt  Laurentius  og  Lunds 
Kapitel  faaet  sin  rette  Husbonde  og  Herre!" 

Da  han  imidlertid  derefter  i  November  Maaned 
kom  til  Kjøbenhavn,  fandt  han  til  sin  Forskrækkelse 
Sagernes  Stilling  ganske  forandret.  Der  var  trukket 
et  Uvejr  op  fra  Rom.  Den  pavelige  Legat,  Johan- 
nes de  Potentia,  var  kommen  til  Kjøbenhavn  for 
at  drage  'Kongen  til  Regnskab  for  de  to  svenske 
Biskoppers  Henrettelse.  Vel  optraadte  Legaten  meget 
lemfældigt,  men  han  lod  dog  Kongen  vide,  at  noget 
maattc  der  gøres  for  at  formilde  den  hellige  Fader. 
Rigtignok  mente  Kongen,  at  han  havde  klaret  Sagen, 
idet  han  havde  sendt  sin  Kansler,  Klaus  Pedersen 
til  Rom  med  den  mærkelige  Fremstilling  af  Blod- 
badet, at  det  skulde  være  blevet  fremkaldt  ved  et 
Anslag  paa  hans  Liv  af  de  svenske.  Men  nu  fik 
han  at  vide  af  Legaten,  at  Paven,  som  var  bleven 
underrettet  ved  Udsendinge  fra  Sverrig,  ikke  troede 
et  Ord  af  det.  Desuden  blev  Kongen  gjort  klog 
paa,  at  Didrik  Slagheck  havde  givet  ham  falsk 
Undervisning  i  Kirkeretten.  Delte  vilde  Kongen  nu 
næppe  under  andre  Omstændigheder  taget  sig  nær, 
men  i  den  pinlige  Stilling,  hvori  han  befandt  sig, 
var  ethvert  Paaskud  ham  velkomment.  Baade 
dette  og   andre  grove  Forseelser   pegede  paa  Didrik 

Slagheck,  han  blev  udseet  til  Sonoffer,  og  denne 
Gang  kunde  Mor  Sigbrit  ikke  redde  ham. 

I  December  blev  han  kastet  i  Fængsel,  han 
blev  taget  i  Forhør,  der  blev  indledet  en  Under- 
søgelse af  hele  hans  Forhold  i  Sverrig,  og  nu  fik 
Jens  Beldenak  den  Tilfredsstillelse  at  kunne  vidne 
mod  Didrik  Slagheck.  Han  gjorde  det  af  Hjertens 
Lyst,  med  Fynd  og  Klem.  Didrik  nægtede  haard- 
nakket  alt,  men  da  han  var  bleven  strakt  en  Smule 
paa  Pinebænken,  bekendte  han.  Kongen  lod  ned- 
sætte en  Ret,  som  døm.te  ham  til  Døden.  Saaledes 
indhentede  Nemesis  hurtigt  en  af  de  værste  Niddinge, 
som  nogen  Sinde  har  seet  Dagens  Lys. 

Det  var  Fredag  d.  24.  Januar  1522,  at  Didrik 
Slagheck  blev  rettet.  Hele  Kjøbenhavn  var  paa 
Benene  for  at  se  det  rædselsfulde  Skuespil.  Klok- 
ken ni  om  Formiddagen  drog  et  Tog  ud  af  Slots- 
porten, og  det  aabnedes  og  sluttedes  af  en  stærk 
Vagt.  I  Midten  gik  Didrik  med  Jørgen  Homuth 
ved  sin  Side  og  efterfulgt  af  Bødlen  og  hans  Haand- 
langere.  Didrik,  som  hidtil  havde  holdt  Modet  oppe, 
var  bleven  noget  rystet,  da  Jørgen  kom  og  hentede 
ham  ud  af  Blaataarn.  Synet  af  denne  Mand,  som 
ved  Stokholms  Blodbad  havde  været  Didriks  Under- 
mand og  Haandlanger,  var  vel  skikket  til  at  lade 
ham  maale  sit  Falds  Dybde.  Dog  vidste  han  ikke, 
at  Jørgen  Homuth  nu  fik  et  længe  næret  Ønske 
opfyldt  og  frydede  sig  derover,  men  han  fik  det 
straks  at  mærke.     Jørgen   tog   intet  Hensyn   til,   at 

det  var  en  Erkebiskop,  hun  skulde  rette.  Han  greb 
Didrik  ved  Armen  og  sagde: 

„Kom,  Mester  Didrik,  nu  skal  I  selv  deran! 
Som  I  seer,  Fanden  glemmer  ikke  sine." 

Toget  gik  over  Højbro,  Amagertorv  og  ad 
Vimmelskaftet  til  Gammeltorv,  hvor  Henrettelsen 
skulde  foregaa.  Vagten  havde  Møje  med  at  bane 
sig  Vej  gennem  den  tætte  Menneskemængde,  som 
overalt  opfyldte  Gaderne.  Alle  Vinduer  vare  fulde 
af  Tilskuere,  kun  ikke  i  Mor  Sigbrits  Hus.  Hun 
havde  som  Tegn  paa  sin  Forbitrelse  ladet  sætte 
Skodder  for  alle  sine  Vinduer. 

Synet  af  den  dødsdømte  var  ikke  afskrækkende, 
snarere  det  modsatte.  Didrik  var  i  sin  Ophøjelse 
til  Erkebiskopværdigheden  bleven  forfængelig.  Han 
gik  pyntet  i  Døden.  Paa  Hovedet  havde  han  en 
rød  Silkehue,  han  bar  over  en  skarlagensrød  Trøje 
en  sort  Fløjels  Kjortel  og  Fødderne  stak  i  et  Par 
gule  Fløjels  Tøfler. 

Stolt  skred  han  frem,  saa  at  Fejghed  dog  ikke 
synes  at  have  hørt  til  hans  Lyder.  Da  han  kom 
forbi  Kongens  Sekretær,  Jesper  Brokman,  som  stod 
blandt  Tilskuerne,  raabte  han  til  ham: 

„Se,  Jesper,  saaledes  lønner  man  Fortjenesten!" 

„Nej,  nej,"  svarede  Jesper  Brokman,  „det  er 
Straf  som  forskyldt  1" 

Mens  Haansord  og  Forbandelser  regnede  ned 
over  Synderen,  naaede  Toget  Torvet  og  standsede 
ved  Galgen.  Dette  beroligede  Didrik,  thi  straks 
ved    Indtrædelsen    paa  Torvet    havde    han    seet    et 

Syn,  som  indgød  ham  Rædsel,  et  stort  Baal,  som 
man  var  i  Færd  med  at  tænde.  Nu  tænkte  han 
imidlertid,  at  han  skulde  slippe  med  at  blive  hængt, 
og  at  derefter  hans  Lig  skulde  brændes.  Han 
mente  om  sig  selv,  at  han  dog  var  bedre  end  en 
Kætter. 

Han  gik  da  trøstigt  nok  op  ad  Stigen,  men 
han  var  kun  kommen  et  Par  Trin  op,  da  han  blev 
kaldt  ned  igen. 

„Nej  stop!"  sagde  Jørgen  Homuth.  „Nu  er 
det  nok  her.  *  Vi  skal  en  anden  Vej,"  og  saa 
pegede  han  paa  Baalet. 

Denne  Ceremoni  ved  Galgen  betydede  kun,  at 
Didrik  skulde  brændemærkes  som  en  Tyv,  inden 
han  gik  i  Døden. 

Med  blegnende  Kinder  gik  han  langsomt 
ned  ad  Stigen  og  syslede  derpaa  længe  med  at  faa 
de  gule  Tøfler,  som  han  havde  taget  af,  paa  igen. 
Men  endelig  maatte  han  afsted.  Han  blev  ført  hen 
til  Baalet,  men  ogsaa  der  blev  Pinen  forlænget  for 
ham.  Jørgen  Homuth  forkyndte  nemlig  der  i 
Embedsmedfør,  hvilke  Forbr^^delser  han  havde  be- 
gaaet  og  hvorved  han  havde  fortjent  den  Straf, 
som  han  nu  skulde  lide. 

Didrik  havde  svært  ved  at  holde  sig  oprejst, 
mens  det  stod  paa.  Men  endelig  var  Talen  til  Ende. 
Han  blev  greben,  bunden  til  en  Stige  og  kastet  paa 
Baalet,  hvor  Flammerne  slog  sammen  om  ham, 
mens  Trommernes  Bulder  og  Mængdens  Raab  over- 
døvede hans  Skrig. 


EN  OG  TREDIVTE  KAPITEL 

Arvid  rider  i  sin  Faders  Ærinde. 


Det  var  ved  Efteraarstide  i  Aaret  1522.  Fru  Else 
havde  nu  været  paa  Lillø  med  alle  sine  i  over 
halvandet  Aar.  Jakob  Trolle  og  hans  Hustru  vilde 
ikke  slippe  dem,  men  dertil  kom,  at  Tiderne  atter 
vare  blevne  urolige.  Kong  Kristian  var  nemlig 
raget  i  Strid  med  Hanserne.  En  stor  lybsk  Flaade 
havde  nylig  hjemsøgt  Bornholm  og  var  derpaa 
løbet  op  gennem  Sundet.  Vel  vovede  Hanserne 
ikke  at  angribe  København,  hvor  Kong  Kristian 
havde  samlet  en  Hær,  men  de  havde  afbrændt  og 
plyndret  Helsingør.  Kongen  kunde  ikke  udrette 
noget  imod  dem,  thi  da  han  havde  lagt  al  Magt 
paa  Landkrig,  var  Flaaden  bleven  forsømt. 

Sundet  var  altsaa  nu  et  usikkert  Farvand,  og 
under  disse  Omstændigheder  var  det  ikke  raadeligt 
for  Fru  Else  at  begive  sig  ud  paa  Rejse.  Hun 
agtede  sig  nemlig  over  til  Jylland,  hvor  hun  vilde 
gæste    sit    Søskendebarn,    Jens    Lavesen    Brok  paa 

Estrup,  og  prøve  paa  at  finde  Tilhold  der.  Men 
hun  længtes  ikke  efter  at  gaa  den  Tiggergang,  hun 
trivedes  vel  paa  Lillø  og  var  altsaa  glad  over,  at 
den  Rejse  maatte  opsættes. 

Gjørrild  maatte  da  dvæle  længe  paa  det  Sted, 
som  var  hendes  Kærligheds  Vugge.  Ofte  sad  hun 
nede  paa  Bænken  under  Birkene,  hvor  hun  havde 
givet  Gert  sin  Tro.  Hun  stirrede  ned  i  Helgeaaens 
forbiflydende  Strøm,  og  som  den  gled  forbi  hendes 
øjne,  saaledes  gled  de  sidste  syv  Aar  af  hendes 
Liv  forbi  hendes  Tanke.  Hun  gennemgik  alt  det 
oplevede,  de  kortvarige  frydefulde  øjeblikke,  den 
langvarige  Pine  med  alle  dens  Anfægtelser,  Æng- 
stelser og  Rædsler,  men  uden  at  hendes  Hjerte  be- 
vægedes derved.  Dog  kunde  hun  kun  sjælden  slippe 
Tankerne  og  udjage  Minderne.  Ofte  lignede  hun 
en  Søvngængerske.  Men  naar  de  andre  bebrejdede 
hende  hendes  Ligegyldighed,  da  kunde  hun  tage 
sig  sammen  og  vise  sig  munter  for  en  kort  Tid. 
Hun  havde  ikke  skæmmet  sig,  siden  hun  kom  til 
Lillø,  tværtimod.  Hendes  Skikkelse  havde  gen- 
vundet sin  Fylde,  hendes  Kinder  deres  Runding, 
men  hun  var  selv  led  ved,  at  hun  trivedes  saa 
godt. 

Hun  var  led  ved  sig  selv  og  led  ved  Verden, 
og  hun  længtes  efter  at  fl}^  den.  Hun  havde  da 
heller  ikke  opgivet  sin  Beslutning,  at  give  sig  i 
Kloster,  men  naar  hun  slog  paa  den  Streng,  mødte 
hun  saa  stærk  Modstand  baade  hos  sin  Moder,  Hr. 

Jacob  og  Fru  Kirsten,  at  hun  ikke  straks  kunde 
komme  nogen  Vej  dermed. 

Ingen  af  dem  forstod  hende,  og  hun  turde  ikke 
vise  nogen  af  dem  fuld  Fortrolighed.  At  hun,  en 
Jomfru  paa  kun  to  og  tyve  Aar,  ikke  mere  kunde 
finde  nogen  Glæde  ved  Livet,  det  stemplede  de  som 
Sygelighed  i  Sindet,  der  vilde  fortage  sig.  Hun 
havde  jo  selv  brudt  med  Gert,  saa  hun  kunde  da 
ikke  græmme  sig  over  Tabet  af  ham.  Med  mindre 
hun  fortrød  det?  Xej,  det  benægtede  hun  med  stor 
Bestemthed.  Ja,  saa  var  hun  ikke  til  at  blive  klog 
paa.  \'el  viste  den  gode  Fru  Kirsten  hende  Med- 
følelse. Hun  forstod,  at  alt  det,  Gjerrild  havde 
gennemgaaet,  maatte  have  rystet  hende,  og  hun 
indrømmede,  at  siden  Gjørrild  hav^de  Fru  Kristine 
saa  kær,  maatte  ogsaa  hendes  Frænkes  Ulykke  gaa 
hende  nær  til  Hjertet,  det  vilde  være  underligt  andet, 
men  det  var  da  ikke  nogen  Grund  til  at  forsage 
\'erden  og  give  sig  i  Kloster. 

Der  havde  altsaa  i  Gjørrilds  Hjerte  rejst  sig  en 
Skillemur  mellem  hende  selv  og  den  Verden,  hun 
skulde  leve  i.  Den  fjernede  hende  fra  alle  paa 
Lillø,  endogsaa  fra  hendes  egen  Moder.  Fru  Else 
græmmede  sig  ikke  over  Svenskernes  Underkuelse 
og  Kong  Kristians  blodige  Gerninger.  Vel  gjorde 
det  hende  ondt  for  Fru  Kristine,  men  hendes  Glæde 
over  at  være  sluppen  vel  bort  fra  Stokholm  op- 
vejede dog  alt  andet. 

Men  Gjørrild  kunde  ikke  finde  noget  Holde- 
punkt for  Haab   og   Glæde,   og   hun    mente   da,    at 

hun  helst  maatte  slippe  Taget  og  ganske  hengive 
sin  Sjæl  til  Gud.  Saa  vilde  hun  vel  finde  Fred  og 
faa  Lægedom  for  det  d3^be  Saar,  hendes  Græmmelse 
over,  at  hun  havde  voldet  Sten  Stures  Død.  Den 
Tanke  var  hun  ingenlunde  bleven  kvit.  Den  var 
som  en  Skygge,  der  fulgte  hende  alle  Vegne  og 
kastede  Mørke  over  alt.  Men  havde  hun  talt  derom 
til  de  andre,  da  vilde  de  sikkert  sagt,  at  hvis  det 
forholdt  sig  rigtigt  dermed,  saa  havde  hun  indlagt 
sig  en  stor  Fortjeneste. 

Det  kom  da  omsider  dertil,  at  Gjørrild  ikke 
længere  kunde  udholde  at  være  paa  Lillø.  Hun 
erklærede  en  skøn  Dag,  at  hvis  hun  ikke  fik  sin 
Vilje  og  blev  givet  i  Kloster,  saa  løb  hun  derfra. 
Da  indsaa  de,  at  der  ikke  var  andet  at  gøre,  end 
at  føje  hende. 

„Der  er  saa  intet  andet  for,  end  at  lade  hende 
prøve  det,"  sagde  Jakob  Trolle.  „Hun  skal  jo 
være  Novice  i  et  Aar,  inden  hun  aflægger  Løftet. 
Maaske  faar  hun  nok  af  den  Prøve  og  opgiver 
Sagen." 

Men  da  det  saa  blev  drøftet,  til  hvilket  Kloster 
hun  skulde  bringes,  opstod  der  en  ny  Vanskelig- 
hed. Gjørrild  vilde  op  til  Vadstena,  men  det  mod- 
satte Fru  Else  sig  bestemt,  og  de  andre  gav  hende 
Medhold  deri. 

„Du  faar  nu  helst  blive  i  Danmark,  min  Dukke," 
sagde  Fru  Kirsten  til  Gjørrild.  „Den  svenske  Luft 
har  ikke  bekommet  dig  godt.  Vejen  op  til  Vad- 
stena er  ogsaa  for  lang.     Du   bør   være   ikke  altfor 

langt  herfra,  saa  at  din  Moder  uden  for  stort  Be- 
svær kan  faa  at  vide,  hvorledes  det  gaar  dig  i  din 
nye  Stand." 

Valget  faldt  saa  sluttelig  paa  Børringe,  et  anseet 
Benediktinerkloster  ikke  langt  fra  Malmø,  og  til  det 
var  der  kun  syv  Mile  fra  Lillø.  Det  huede  rigtig- 
nok ikke  Gjørrild  at  komme  Syd  paa  og  ned  til  en 
Egn,  hvor  Gerts  Slægt  færdedes,  men  Børringe  laa 
dog  ikke  nær  ved  Glimminge,  og  hun  maatte  i 
hvert  Fald  finde  sig  i  denne  Afgørelse,  om  hun  vilde 
have  Ende  paa  Sagen. 

Hun  havde  desuden  intet  hørt  fra  Gert  og 
tænkte,  at  han  vel  nok  nu  holdt  sig  fra  hende. 
Han  var  nok  bleven  nævnet,  naar  der  kom  Tidender 
til  Lillø  fra  Lyngbygaard,  men  ingen  havde  plaget 
hende  med  Gert.  Dog,  uagtet  hun  helst  saa,  at 
han  ikke  blev  nævnet,  lyttede  hun  dog  med 
spændt  Opmærksomhed  til  enhver  Efterretning  om 
ham. 

I  November  Maaned  naaede  hun  sine  Ønskers 
Maal.  Hun  blev  modtaget  med  Udmærkelse  af 
Abbedissen  i  Børringe,  thi  det  hørte  nu  til  Sjælden- 
hederne, at  en  Jomfru  af  stor  Æt  tog  Sløret.  Hun 
fik  et  godt  Kammer,  den  bedste  Forplejning  og  ai 
mulig  Frihed,  men  det  var  ikke  efter  hendes  Sind. 
Hun  vilde  spæge  sit  Legeme  og  gøre  Bod,  men  det 
var  hun  ene  om  i  det  Søsterskab,  og  det  vakte 
Uvilje  imod  hende  i  Klostret. 

Hvor  bittert  savnede  hun  ikke  nu  Fru  Kristine. 
Hun  var  det  eneste  Menneske  paa  Jorden,  for  hvem 

hun  kunde  udøse  sit  Hjerte.  Det  kunde  gøres 
skriftligt,  men  det  var  ikke  let  at  faa  et  Brev 
smuglet  ind  i  Blaataarns  Fangerum.  Dog  lettede 
hun  sit  Hjerte  ved  at  skrive,  og  det  lykkedes  hende 
omsider  at  faa  Brevet  afsendt  med  en  Klosterbroder, 
som  havde  Ærinde  i  Kjøbenhavn.  Den  snilde  Munk 
røgtede  sit  Ærinde  godt,  fik  Brevet  bragt  Fru  Kri- 
stine i  Hænde  og  Svar  med  tilbage. 

Stor  var  Gjørrilds  Sindsbevægelse,  da  hun  holdt 
Brevet  i  sin  Haand  og  saa  den  kære,  faste  Haand- 
skrift.  Hun  slugte  Brevets  Indhold  og  læste  det 
ofte  siden,  men  ikke  alt,  hvad  der  stod  i  det,  blev 
hende  til  Trøst  og  Bestyrkelse. 

Fru  Kristine  fortalte  omstændeligt  om  sit  Fæng- 
selsliv,  og  Gjørrild  fik  den  Beroligelse  at  vide,  at 
skønt  de  k\'indelige  Fanger  vare  strengt  afspærrede, 
blev  de  dog  ikke  haardt  behandlede.  Men  Pesten 
hav'de  raset  i  Byen  og  paa  Slottet.  Den  havde 
bortrevet  Cæcilie  Eka,  og  Fru  Kristine  havde  mistet 
sin  lille  Datter  Magdalene,  et  yndigt  Barn,  som 
Gjørrild  havde  faaet  meget  kært.  Derom  skrev  Fru 
Kristine: 

„Dog  tænker  jeg,  at  de  ere  vel  farne,  hvem 
Gud  Herren  tager  til  sig  og  gemmer  i  de  saliges 
Paulun.  Hvorfor  hænger  jeg  ved  Livet,  en  usselig 
Fange,  som  jeg  er?  Der  forlyder  intet  om  Løs- 
ladelse. Det  kan  hænde  sig,  at  jeg  maa  blive  sid- 
dende og  sukke  bag  disse  Mure,  indtil  mine  Haar 
blive  hvide.  Men  selv  om  jeg  slipper  ud,  hvad 
Skæbne  venter  mig  da?     Kun    Gud   den   alvidende 

ved  det.  Men  saaledes  staar  det  nu  for  mig,  at 
Fremtiden  ikke  har  stort  andet  til  mig  end  Græm- 
melse og  sorgfulde  Minder,  hvilke  mine  Kaar  end 
ellers  blive." 

„Men  saaledes,"  stod  der  \'idere  i  Brevet,  „har 
det  sig  ikke  med  dig.  kære  Gjørrild!  Du  er  ung 
endnu  og  fuld  af  Livsmod,  skønt  du  paastaar  det 
modsatte.  Højlig  har  det  forundret  mig  at  høre,  at 
du  er  i  Børringe  og  vil  tage  Sløret.  Betænk  dig 
vel,  du  unge  Blod,  inden  du  gør  et  Skridt,  som  du 
kan  komme  til  at  angre  bittert.  Du  vil  gøre  Bod 
for  din  Synd,  skriver  du?  Ak,  faa  dog  den  Grille 
ud  af  dit  Hoved,  at  du  skulde  være  Sk^id  i  min 
kære  Husbonds  Død  I  Men  du  kender  min  Mening 
om  den  Sag,  saa  jeg  har  ikke  nødig  at  sige  mere. 
Dog  er  det  vel  ikke  det  alene,  som  har  drevet  dig 
i  Kloster.  Det  er  din  Kærlighedslykkes  Forlis.  Jeg 
vil  ikke  gaa  i  Rette  med  dig,  fordi  du  brød  med 
Gert,  men  jeg  vil  dog  sige  dig,  at  jeg  nu  dømmer 
ham  mildere.  Han  har  været  blind,  men  han  er  jo 
ganske  uden  Sk^id  i  sin  Herres  Misgerninger.  Jeg 
tør  ikke  laste  ham,  fordi  han  blev  sin  Herre  og 
Konge  tro.  Ak,  Gjørrild,  i  Fængslets  Ensomhed 
gaar  Gud  Herren  strengt  i  Rette  med  os,  og  vi  lære 
at  dømme  billigt.  Vi  skulle  tilgive  endogsaa  vore 
Fjender,  det  har  den  Herre  Kristus  paalagt  os.  At 
det  er  svært  at  komme  over  det  Bjærg,  det  tilstaar 
jeg,  men  at  tilgive  en  Ven,  om  man  mener,  at  han 
har  fejlet,  det  maa  dog  være  gørligt.  Forlig  dig 
med  Gert,  om  der  gives  dig  Lejlighed  dertil,  det  er 

Sorg,  da  han  hørte,  at  det  var  bristet  mellem  Gert 
og  dig." 

„Ej,  jeg  forstaar,"  udbrød  Gjørrild,  „Gert  er 
paa  Glimminge,  og  der  skal  jeg  nu  føres  sammen 
med  ham?  Men  der  bliver  intet  af,  Arvid!  Jeg  vil 
spare  baade  ham  og  mig  den  Pine." 

„Gert,"  svarede  Arvid,  „ved  intet  om  dette. 
Han  er  langt  herfra,  med  Kongen  ovre  paa  Fyn,  og 
Plader  er  ikke  paa  Glimminge,  men  paa  sin  Gaard 
i  Højby,  kun  en  Mil  herfra.  Du  kan  let  komme 
over  til  ham.  Du  vil  gøre  en  god  Gerning  derved, 
og  der  stikker  intet  bag  ved  dette." 

„Saa  det  gør  der  ikke,"  svarede  Gjørrild  i  sin 
skarpeste  Tone.  „Ikke  havde  jeg  troet  om  eder, 
Arvid,  at  I  kunde  gaa  paa  Rævekløer.  Men  nu  er 
jeg  klar  over,  hvorfor  jeg  er  bleven  sendt  til  Bør- 
ringe.  Det  hele  er  et  Anslag  imod  mig  for  at 
tvinge  mig  til  Ægteskab.  Hvorfor  kunne  I  ikke 
lade  mig  Stakkel  fare?  Jeg  er  ikke  værdt  at  have, 
men  selv  om  jeg  vilde,  saa  siger  Gert  nu  sikkert 
Tak  for  sig." 

„Du  ser  Syner,  Gjørrild,"  svarede  Arvid  roligt. 
„Der  er  intet  om  noget  Anslag.  Ingen  af  os  har 
mindste  Tro  til,  at  Gert  vil  skifte  Sind.  Det  gælder 
at  trøste  en  syg,  gammel  Mand,  og  kan  det  holde 
dig  fra  ham,  at  han  er  Gerts  Fader,  da  giver  jeg 
ikke  en  Pending  for  den  Fromhed,  som  du  bærer 
til  Skue." 

Det  endte  da  med,  at  Gjørrild  gav  sig,  uagtet 
hun  ingenlunde  havde  faaet  Bugt  med  sin  Mistanke. 

Hun  huskede  kun  altfor  godt  Arvids  Forsøg  i  Stok- 
holm paa  at  bevæge  hende  til  at  forlige  sig  med 
Gert,  og  hun  tænkte  nu,  at  det  var  i  den  Hensigt, 
at  han  havde  taget  sig  af  hendes  Moder  og  fort 
hende  og  dem  alle  ned  til  Lillø.  Men  dog  drog  en 
lønlig  Magt  hende  til  Gerts  Fader,  og  ved  Gensynet 
med  ham  følte  hun  sig  stærkt  bevæget.  Hun  fandt 
den  gamle  Søhelt  siddende  i  en  Hyndestol  tæt  ved 
Ilden  og  krybende  sammen  i  en  Palsrok.  Han  var 
nu  kun  en  Skygge  af,  hvad  han  havde  været,  men 
hans  Hoved  var  klart,  og  han  yttrede  sin  Glæde 
over  at  se  hende  saa  levende,  at  hun  følte  sig  rystet 
derved. 

Det  blev  ikke  ved  dette  ene  Besøg.  Karmen 
fra  Højbygaard  hentede  hende  flere  Gange,  og  det 
endte  da  med,  at  hun  blev  der  og  tog  sig  af  den 
syges  Pleje.  Nu  laa  han  i  Sengen  og  havde  kun 
ringe  Udsigt  til  at  komme  op  af  den  igen,  men 
han  led  ikke  meget  og  hans  Aand  var  klar.  Gjør- 
rild  havde  lange  Samtaler  med  ham.  Han  gik 
klogt  til  Værks  og  nævnede  i  Begyndelsen  slet  ikke 
Gert,  men  han  arbejdede  dog  paa  at  nedbryde  den 
Mur,  som  havde  rejst  sig  mellem  de  to  elskende, 
og  fortsatte  saaledes,  uden  at  vide  det,  det  \'ærk, 
som  Fru  Kristine  havde  begj^ndt  i  sit'  Brev.  Han 
strakte  sig  vidt  i  at  give  Gjørrild  Medhold  i  hendes 
Meninger  og  fordømte  i  de  stærkeste  Udtryk  Blod- 
badet i  Stokholm. 

., Aldrig  vilde  jeg  troet,  at  Kong  Kristian  vilde 
besmittet  sig  med  en  slig  uhørt  Misgerning,"  sagde 

han.  „Vel  er  han  en  streng  Herre,  men  retfærdig 
og  i  sin  Grund  god.  Hans  Ulykke  er,  at  han  har 
givet  sig  onde  Raadgivere  i  Vold.  Hans  Hr.  P'ader 
kendte  ham,  thi  han  gav  ham  paa  Dødslejet  det 
Raad:  „befat  dig  ikke  med  løse  Folk!"  Hvad  var 
Didrik  Slagheck  andet  end  en  Landstryger,  og  nu 
Mor  Sigbrit?  Hans  Naade  blev  Didrik  kvit,  men 
Sigbrit  sidder  ham  endnu  paa  Nakken,  og  det  spaar 
jeg  ham,  at  ryster  han  hende  ikke  af  sig,  da  vil 
det  gaa  ham  ilde.  Hun  er  som  en  Brand  i  Næsen 
paa  det  ganske  Folk." 

„Ja,"  sagde  Gjørrild,  „hvis  Gert  havde  tænkt, 
som  hans  Fader  gør ! " 

Der  nævnede  hun  for  første  Gang,  siden  hun 
var  kommen  til  Højbygaard,  Gert.  Hun  blev  rød 
og  tav  brat. 

„Gert I"  udbrød  Admiralen,  idet  der  gled  et 
Smil  over  ^hans  blege,  indfaldne  Aasyn.  „Jeg 
troede  ved  min  Helgen,  at  hans  Navn  var  Kontra- 
bande, men  siden  du  nævner  ham,  da  lad  os 
snakke  lidt  om  ham.  Arvid  har  gjort  mig  klog 
paa,  hvad  der  var  Gert  og  dig  imellem,  saa  den 
Sag  ligger  klar  for  mig.  Som  du  og  Gert  ere 
beskafne,  Gjørrild,  da  maatte  det  komme,  som  det 
gjorde,  thi  I  ere  lige  store  Stivnakker  begge  to. 
Han  burde  vist  sig  mere  højsindet,  og  du  burde 
ikke  straks  vendt  det  skarpe  imod  ham.  Men  I 
vare  begge  i  en  haard  Klemme,  og  det  undskylder 
eder.  Ja,  det  geraader  endogsaa  eder  begge  til  Ære,  at 
enhver  af  eder  blev   ved   sit.      For  eder  begge  var 

der  noget  højere,  som  I  satte  over  eders  eget  Vel. 
Hos  dig  var  det  din  Hengivenhed  for  dine  svenske 
Frænder  og  for  dit  Fødeland.  En  lav  Sjæl  maatte 
du  været,  om  du  ikke  var  bleven  oprørt  over  den 
ilde  Medfart,  de  maatte  lide,  som  du  havde  saa 
kær.  Hos  Gert  var  det  hans  Troskab  mod  hans 
Herre  og  Konge.  Gert  tilhører  en  kongetro  Slægt 
og  træder  i  sine  Fædres  Spor.  Hans  Hjerte  er  i 
Kong  Kristians  Haand,  og  han  havde  hverken 
Alder  eller  Anseelse  nok  til  at  kunne  tage  Bladet 
fra  Munden,  saaledes  som  jeg  vilde  gjort  og  hvad 
jeg  har  gjort,  naar  der  var  Aarsag  dertil.  Og  ser 
du,  Gjørrild,  havde  du  faldet  ham  om  Halsen  og 
idet  du  betænkte,  at  han  jo  ingen  Skyld  havde  i 
Kongens  Misgerninger,  og  udgydt  din  Smerte  ved  hans 
Brj^st,  da  vilde  du  ikke  stødt  ham  fra  dig." 

Gjørrild  hørte  i  stor  Sindsbevægelse  paa  denne 
Redegørelse,  og  flere  Gange  stod  hun  i  Begreb  med 
at  tage  til  Genmæle,  men  en  indre  Stemme  sagde 
hende,  at  naar  alt  kom  til  alt,  saa  var  den  gamles 
Dom  billig  og  retfærdig,  og  hun  tav.  Stum,  bleg 
og  med  sammenknugede  Hænder  sad  hun  der,  ind- 
til Admiralen  igen  tog  Ordet  og  sagde: 

„Om  det  skal  blive  godt  igen  mellem  Gert  og 
dig,  Gjørrild,  det  ved  næst  Gud  kun  I  selv.  Al 
det  er  mit  inderlige  ønske,  derom  kan  du  ikke 
nære  Tvivl.  Jeg  venter  ikke  at  opleve  det,  jeg  har 
næppe  længe  tilbage.  Men  jeg  har  eders  Fremtid 
for  øje  og  beder  dig  da  at  lægge  dig  paa  Sinde, 
hvad  jeg  har  sagt  dig.      Dog    vil  jeg    være    ærlig 

imod  dig  og  ikke  nære  Indbildninger  hos  dig.  Det 
er  min  Tro,  at  hvad  Kong  Kristian  angaar,  da 
skifter  Gert  aldrig  Sind.  Om  saa  Himmel  og  Jord 
styrter  sammen  over  ham,  vil  han  dog  blive  sin 
Herre  og  Konge  tro." 

„Tak  for  eders  Kærlighed  til  mig,  kære  Hr. 
Jens,"  fik  Gjørrild  endelig  sagt.  „Men  det  er  alt 
forgæves.  Gert  vender  aldrig  tilbage  til  mig.  Dog 
vil  jeg  drage  Nytte  af  eders  Formaning  og  gemme 
den  i  mit  Hjerte  til  min  egen  Revselse." 

Admiralen  drog  hende  til  sig  og  gav  hende  et 
Kys.  Derpaa  forlod  hun  ham,  men  som  hun  gik 
ud  ad  Døren,  stødte  hun  lige  paa  Gerts  unge  Sø- 
ster, den  viltre  Lisbeth.  Hun  var  dog  ikke  noget 
rent  Barn,  en  Jomfru  paa  fjorten  Aar.  Hun  og  Gert 
lignede  hinanden  baade  i  Ydre  og  Sind.  Ofte,  naar 
Lisbeth  var  i  Stuen,  blev  Gjørrild  til  Mode,  som  om 
Gerts  øjne  hvilede  paa  hende.  Men  Lisbeth  havde 
mange  Uvaner,  og  nu  viste  det  sig,  at  hun  maatte 
have  staaet  ved  Døren  og  luret.  Hun  greb  Gjørrild 
i  Armen  og  sagde: 

„Gjørrild,  Gjørrild,  hvor  kan  du  dog  være  saa 
haard  imod  Gert?  Han  er  en  god  Dreng,  og  han 
havde  dig  saa  kær,  o  saa  kær!" 

Da  brast  Gjørrild  i  Graad  og  trykkede  Gerts 
Søster  til  sit  Hjerte.  Det  vilde  frydet  Gerts  Fader, 
om  han  havde  faaet  det  at  se.  Men  han  fik  snart 
Vidnesbyrd  om,  at  for  Gjørrilds  Vedkommende 
havde  han  vundet  Slaget. 

TO   OG  TREDIVTE   KAPITEL 
Rømning. 


Da  Aaret  1523  oprandt,  nærmede  Kristian  den 
andens  Kongesaga  sig  sin  Ende.  Vanskelig- 
hederne havde  optaarnet  sig  omkring  ham.  Til 
Fejden  med  Lybek  kom  Strid  med  Farbroderen, 
Hertug  Fredrik,  som  var  i  Ledtog  med  Rigets 
Fjender.  Kong  Kristian  havde  nu  kun  ringe  Ud- 
sigt til  at  lade  sine  Hunde  gø  for  Gottorp,  som 
han  havde  truet  med,  da  han  holdt  den  mærkelige 
Tale  i  Gorius  Holstes  Storstue.  Efterretningerne 
fra  Sverrig  lød  dernæst  højst  foruroligende.  Gustav 
Vasa  gjorde  Fremgang,  han  var  nu  kaaret  til  Rigs- 
forstander og  greb  efter  Kronen.  For  silde  indsaa 
Kong  Kristian,  at  han  ved  at  gøre  rent  Bord  i 
Stokholm  kun  havde  banet  Vejen  for  sin  Mod- 
stander. Alt  det  udgydte  Blod  var  spildt,  thi  nu 
var  der  ingen  jevnbyrdig  Mand  til  Rest,  som  kunde 
gøre  Gustav  Vasa  Rangen  stridig  og  hæmme  ham 
ved  sit  Medbejlerskab.     Fjender  truede  saaledes  fra 

alle  Sider,  og  hvad  der  var  at  vente,  h\'is  Kong 
Kristian  blev  i  Sædet,  det  var  nye  Krige,  n^'e  Ofre 
af  Liv  og  Gods. 

Saa  kom  da  det,  der  maatte  ventes,  Opstanden, 
men  det  var  fra  først  af  ikke  Folket,  der  rørte  sig, 
derimod  Rigets  Stormænd,  navnlig  de,  hvis  Had 
til  Kong  Kristian  var  gammelt,  og  som  havde  staaet 
ham  imod  lige  fra  hans  Tronbestigelse  af.  Ni  jydske 
Rigsraader  sammensvore  sig  for  at  styrte  ham  og 
indkalde  Hertug  Fredrik  i  Riget.  Rigtignok  var 
ingen  af  Rigets  bedste  Mænd  blandt  dem,  og  de 
havde  vel  mindre  Landets  og  Folkets  Vel,  end 
deres  Standsinteresser  for  øje.  Kongens  nye  Love 
vare  dem  en  Brand  i  Næsen.  De  gik  jo  ud  paa 
at  hæv^e  Almuen  og  kue  Adelen.  Men  dog  havde 
de  gode  Grunde  til  at  retfærdiggøre  sig  med,  hans 
mange  Brud  paa  den  Haandfæstning,  han  selv 
havde  besvoret,  hans  voldsomme  Fremfærd  og  mange 
blodige  Gerninger.  Efter  hans  Hjemkomst  fra  S  ver- 
rig  havde  han  i  nogle  Tilfælde  udøvet  tyrkisk  Ju- 
stits, og  skønt  det  aldrig  kom  til  noget  Blodbad  i 
Danmark,  kunde  der  opregnes  adskillige  Henrettelser, 
som  vare  foretagne  mod  Loven  og  uden  Dom, 
vare  end  nogle  af  dem  i  og  for  sig  Retfærdigheds- 
handlinger. 

Men  hvad  der  gjorde  Udslaget,  det  var  den 
Hensynsløshed  af  Kongen,  at  han  havde  fjernet 
alle  de  Mænd  fra  sig,  som  i  Følge  Forfatningen 
skulde  være  hans  Raadgivere,  og  saa  at  sige  lagt 
Statsstyreisen  i  en  hollandsk  Gæstgiverskes  Hænder. 

Deri  maatte  Rigets  adelsbaarne  Slægter  se  en  Ned- 
værdigelse af  Kronen  og  en  Haan  mod  dem  selv. 
Det  var  paa  Moder  Sigbrit,  at  Kong  Kristian  knæk- 
kede sin  Hals.  Der  foreligger  Vidnesbyrd  nok  om 
det,  men  vi  have  til  Overflod  Kongens  egne  Ord 
derfor.  Da  han  laa  ovre  paa  Fyn  og  underhand- 
lede med  Oprørerne,  tilskrev  han  Dronning  Elisabeth 
følgende  Brev,  -som  er  blevet  opbevaret. 

.,Kære  Frue,  maa  I  vide,  at  her  er  et  under- 
ligt Regimente  her  i  Landet,  og  skylde  de  ingen 
for  det,  uden  Sigbrit  Moder.  Thi  bede  vi  eder 
kærligen,  at  1  tager  hende  til  eder  og  underviser 
hende  hemmelig,  at  hun  holder  Munden  paa  sig. 
og  lad  hende  blive  paa  Slottet  saa  længe,  til  vi 
komme  hjem,  ellers  fare  de  kanske  endnu  værre 
med  hende,  end  de  have  gjort  før.  Forsøm  ikke 
dette,  om  I  vil,  at  vi  skulle  komme  hjem  med  et 
helt  Skind.  Item,  formærker  I,  at  Folk  knurre 
noget  om  den  Cise.  da  giv  for  Svar,  at  I  vil 
lægge  den  af.'" 

Det  var  den  forhadte  Accise  eller  Konsumtions- 
afgift,  Kongen  sigtede  til,  og  dens  Indførelse  til- 
skreves  Sigbrit. 

Saa  dybt  var  altsaa  den  forhen  viljestærke, 
kongelige  Mand  sunken,  at  han  var  rede  til  at  fire 
til  alle  Sider.  Oprørerne  vidste  godt,  at  de  nu 
vilde  kunnet  fravriste  ham  store  Indrømmelser,  men 
de  vilde  af  med  ham  for  enhver  Pris,  og  de  stolede 
ikke  paa  noget  Løfte  af  en  Konge,  der  saa  ofte 
havde  brudt  sit  givne  Ord. 

\'el  havde  han  Retten  paa  sin  Side,  thi  Haand- 
fæstningen  bød,  at  de  Herrer  af  Rigets  Raad  i  Til- 
fælde af  en  Konflikt  skulde  høre  Kongen  og  under- 
vise ham,  inden  de  turde  opsige  ham  Huldskab  og 
Troskab,  og  det  havde  de  oprørske  Rigsraader  for- 
sømt. Men  hvad  gavnede  hans  Ret  ham  nu,  da 
han  var  nedsunken  i  Vanmagt?  Hans  Raadvildhed 
grænsede  til  Vanvid.  Mangfoldige  Gange  lod  han 
sig  fra  Middelfart  sætte  over  Lillebælt,  men  vendte 
bestandig  om  igen.  Det  var  nu  rigtignok  ogsaa 
kommet  saa  vidt,  at  ikke  alene  Adelen  men  ogsaa 
den  jydske  Almue  havde  rejst  sig  imod  ham  og 
rykkede  Syd  paa  under  Peder  Lykkes  Anførsel. 

Nedbrudt  paa  Sjælen  kom  han  tilbage  til  Kjø- 
benhavn,  og  der  blev  han  siddende  i  en  hel  Maa- 
ned,  uden  at  foretage  sig  andet  end  at  skrive  Breve 
og  udstede  Befalinger,  som  ikke  bleve  adlj^dte,  mens 
Sigbrit  skændte  og  rasede.  Hvorfor  prøvede  han 
ikke  paa  at  rejse  Almuen  paa  Øerne,  som  var  ham 
hengiven?  Han  var  endnu  Herre  over  Skaane, 
Halland  og  Bleking,  uden  at  tale  om  Norge.  De 
tre  befæstede  Byer,  Kjøbenhavn,  Kallundborg  og 
Malmø  vare  blevne  ham  tro,  og  i  Fyn  havde  han 
et  Par  Faner  Lansknægte  og  fire  hundrede  Ryttere, 
som  han  havde  hvervet,  og  som  bleve  førte  at 
Greven  af  Hoya.  Men  denne  blev  ked  af  at  tjene  en 
saa  raadvild  og  vanmægtig  Herre,  og  det  endte  med, 
at  den  hele  Styrke  gik  over  til  Hertug  Fredrik. 

Hvad  var  det,  som  i  den  Grad  lammede  Kong 
Kristians  Handlekraft?    Hjemsøgtes   han  af  Furierne 

og  de  blodige  Skygger  fra  Stokholm?  Han  havde 
i  Sandhed  saa  meget  paa  Samvittigheden  og  havde 
i  sin  Lidenskab  forbrudt  sig  saa  grovt,  at  Tanken 
derom  nu,  da  Ulykkerne  brod  ind  over  ham,  maa 
have  meldt  sig  og  rystet  ham. 

En  Dag  i  Begyndelsen  af  April  Maaned  sad  han 
trøstesløs  i  sit  Gemak  paa  Kjøbenhavns  Slot.  Paa 
hans  Bord  laa  en  Bunke  Papirer;  det  var  Opsigelses- 
brevene.  De  viste,  at  selv  hans  troeste  Mænd  nu 
vare  faldne  fra  ham,  dog  ingenlunde  alle  med 
deres  gode  Vilje,  men  kun  fordi  de  vare  blevne 
tvungne  dertil  og  havde  veget  for  Overmagten. 
Dog  vilde  flere  af  dem  adlydt  Kongens  Bud  og  ilet 
til  ham,  hvis  Sigbrit  ikke  havde  været.  Hun  havde 
jo  endnu  Magten  over  Kongen,  og  hun  havde  truet 
Rigets  store  Herrer  med  Galge  og  Hjul. 

„Skal  Sigbrit,''  skriver  en  af  dem  til  Kongen, 
.,være  min  Dommer  og  Bødlen  min  Retter,  da  vil 
jeg  værge  for  min  Hals,  det  bedste  Gud  giver 
Lykke  til." 

Mens  Kongen  sad  og  læste  de  sidst  indløbne 
Opsigelsesbreve,  der  \iste,  at  Grundvolden  for  hans 
Magt  vedblev  Sten  efter  Sten  at  løsnes,  saa  at  det 
truede  med  Fald,  traadte  hans  Sekretær,  den  tro- 
faste Jesper  Brokmand,  ind  til  ham.  Han  kom  for 
at  aflægge  Beretning  om  sin  Rejse  i  Fyn,  hvorhen 
Kongen  havde  sendt  ham  med  Lansknægtenes 
Sold.  Han  junkedes  over  sin  Herre,  som  sad  der 
helt  fortabt,  saa  ganske  ulig  sig  selv. 

„Nu  Jesper,*'   spurgte  Kongen,  idet  han  saa  op 

med  et  sløvt  Blik,  „hvilke  Tidender  bringer  du 
fra  Fyn." 

„Gode  ere  de  ikke,"  Eders  Naade,  svarede 
Jesper  alvorsfuldt.  „Da  jeg  kom  til  Nyborg,  er- 
farede jeg,  at  unge  Hertug  Kristian  af  sin  Hr. 
Fader  har  faaet  Befalingen  over  Tropperne  og  var 
i  Færd  med  at  sætte  over  til  Middelfart,  og  dernæst 
det,  som  værre  er,  at  vore  Knægte  have  tilbudt 
Hertug  Fredrik  deres  Tjeneste." 

„De  Hallunker,"  udbrød  Kongen,  idet  han  for 
et  Øjeblik  blussede  op;  men  straks  efter  føjede  han 
til:  „nu,  saa  spare  vi  Solden.  Du  vendte  vel  saa 
om?" 

„Nej,  Eders  Naade,"  svarede  Jesper,  „jeg  drog 
dog  videre  til  Odense.  Men  der  var  man  alt  saa 
vidt,  at  der  var  skrevet  paa  Dørene  med  Kridt, 
hvor  Hertugen  og  hans  Følge  skulde  have  deres 
Kvarter.  De  ventedes  hver  Time.  Da  indsaa  jeg, 
at  der  intet  var  at  udrette,  og  satte  Kaasen  tilbage 
til  Sjælland. 

„Hvad  hørte  du  ellers,"  spurgte  Kongen  efter 
nogle  Øjeblikkes  Taushed.  „Hvad  siger  man  om 
os  paa  Fyn?" 

„Nu,"  svarede  Jesper  tøvende,  „i  Odense  sagde 
man,  at  Hertug  Fredrik  vilde  overrumple  Eders 
Naade  i  Kjøbenhavn  og  tage  Eder  til  Fange." 

„Saamænd,"  sagde  Kongen  med  et  bittert 
Smil,  „det  vilde  ikke  være  ilde!  Hvad  hørte  du 
mere?  Jeg  kan  se  det  paa  dit  Aasyn,  Jesper,  at 
du  stikker  noget  under  Stolen." 

.,Ja,  jeg  hørte  adskilligt,  thi  helt  vanvittige 
Rygter  ere  i  Omløb,  men  de  ere  kun  til  at  le  af. 
Eders  Xaade  skulde  ikke  plage  sig  med  at  lytte 
til  det." 

„Lad  mig  dog  kun  faa  det,  Jesper!''  sagde 
Kongen  barskt. 

,,Som  Eders  Xaade  vil,"  svarede  Jesper,  idet 
han  saa  til  Kongen  med  et  betænkeligt  Blik.  .,De 
have  til  Tidkort  lavet  den  Krønike,  at  Eders  Xaade 
skal  miste  eders  Hals,  og  Fru  Elisabeth  skulde  da 
gives  til  unge  Hertug  Kristian." 

„Ha,  ha,  ha,''  lo  Kongen,  og  Jesper  Brok- 
mand lo  med,  men  med  et  tungt  Hjerte.  „Xu,  det 
var  en  god  Spas,"  sagde  Kongen  derpaa,  idet  han 
rejste  sig.  „Men  her  er  noget,  som  ikke  er  Løjer, 
Jesper!  Læs  det!"  Og  saa  pegede  han  paa  Op- 
sigelsesbrevene. 

Mens  Jesper  Brokmand  var  i  Færd  med  Læs- 
ningen og  der  nu  og  da  undslap  ham  et  Udbrud 
af  Harme,  gik  Kongen  frem  og  tilbage  i  Stuen. 
Til  sidst  standsede  han  ved  Vinduet,  saa  op  efter 
Fløjen  paa  Slotstaarnet  og  sagde: 

„Naar  Vinden  føjer  sig,  Jesper,  da  rejser  jeg." 

Saa  var  han  da  endelig  kommen  til  en  Be- 
slutning, og  den  svarede  godt  til  alt,  hvad  der  var 
gaaet  forud.  Men  Jesper  Brokmand  fik  straks  at 
vide,  at  det  ingenlunde  var  Kongens  Mening,  idet 
han  rømmede  Riget,  at  blive  borte  for  bestandig. 
Han  vilde  søge  Hjælp  i  Udlandet,  hæve  den  sidste 
Part  af  Dronning  Elisabeths  Medgift,  hverve  en  stor 

Hær  og  vende  tilbage  for  at  knuse  sine  Fjender. 
Jesper  Brokmand  hørte  tviviende  paa  den  Erklæring, 
men  Fremtiden  skulde  sørgeligt  vise,  at  det  ikke 
var  tomme  Ord. 

Kongens  Beslutning,  at  han  vilde  rejse,  blev 
selvfølgelig  ikke  nogen  Hemmelighed  for  hans  Om- 
givelser. Det  kom  snart  til  Gerts  Kundskab,  og 
han  benyttede  da  den  første  givne  Lejlighed  til  at 
spørge  Kongen,  om  det  forholdt  sig,  som  der  blev 
sagt,  og  at  den  Rejse  skulde  gaa  til  Udlandet. 

„Ja,  Gert,"  svarede  Kongen  sørgmodigt.  „Har 
du  nogen  Gunst  at  bede  mig  om,  da  nyt  nu  Lejlig- 
heden. Ellers  turde  det  blive  for  silde.  Hvad 
du  begærer,  skal  blive  opfyldt,  om  det  er  muligt. 
Du  har  tjent  mig  tro  og  aldrig  svigtet." 

„Jeg  har  kun  et  at  bede  Eders  Naade  om," 
svarede  Gert  i  stor  Sindsbevægelse,  „og  faar  jeg 
det  ønske  opfyldt,  da  vil  jeg  deri  se  min  bedste 
Løn.  Tillad  mig  at  følge  Eders  Naade  i  eders  Ud- 
lændighed og  varte  eder  op,  som  før." 

„Tak,  Søn,"  svarede  Kongen,  idet  han  klappede 
Gert  paa  Skulderen,  „Tak  for  din  Hengivenhed  for 
vor  Person!  Tvivl  ikke  om,  at  jeg  vurderer  den, 
som  den  fortjener  det.  Men  du  unge  Blod  skal 
ikke  rives  bort  fra  Hjem  og  Fødeland.  Og  du 
havde  jo  en  Hjertenskær.  Hvad  er  det  blevet  lil 
med  hende?" 

„Det  Baand,  der  bandt  mig  til  hende,  er  for 
længst    bristet,"     sxarede    Gert    i    en    haard    Tone. 

„Hun  var  mig  for  svensk.  Hun  kunde  ikke  tilgive 
mig,  at  jeg  tjente  Eders  Xaade.'" 

„Ej  saa,"  sagde  Kongen  uden  at  vredes.  .,Men 
lige  fuldt  siger  jeg :  bliv  du  til  Huse  hos  din  gamle 
Fader  og  din  Slægt.  Bi  her  paa  min  Atterkomst, 
Gert!  Drag  saa  med  de  andre  tro  Venner  dit 
Sværd  for  mig;  thi  lid  paa  det,  Gert,  at  jeg  kom- 
mer igen!" 

Idet  Kongen  sagde  dette,  r^'stede  hans  Stemme 
og  der  kom  Ild  i  hans  Blik. 

„Men  den  Ventetid  turde  blive  for  lang,  Eders 
Naade,"  svarede  Gert  djærvt.  „Det  skal  Eders 
Kaade  vide,  at  saaledes  er  det  fat  med  mig,  at 
naar  I  har  forladt  Landet,  og  jeg  ikke  kan  se 
eders  Aas3'n,  da  har  Livet  ikke  mere  nogen  Lyst 
for  mig." 

„Nu,  saa  lad  det  da  blive,  som  du  ønsker, 
Gert,"  svarede  Kongen.  „Nu  skønner  jeg  ret," 
tilføjede  han  i  en  bitter  Tone,  „at  for  Gunst  og 
Gave  køber  man  sig  ikke  Venner.  Mange,  hvem 
jeg  beviste  store  Velgerninger,  have  svigtet  mig  og 
ere  faldne  fra,  mens  nogle,  somi  intet  fik  af  mig, 
ere  blevne  mig  tro,  og  blandt  dem  er  du.'' 

„Nu  have  Eders  Naade  Tak!"  sagde  Gert 
glad.  „Men  jeg  fortjener  ingen  Ros,  thi  jeg  handler, 
som  jeg  gør,  fordi  jeg  ikke  kan  andet.  Tør  jeg 
spørge  Eders  Naade,  naar  Rejsen  skal  gaa  for  sig. " 

„Dagen  er  ikke  fastsat,"  svarede  Kongen.  .,\'i 
bie  paa  gunstig  Vind,  men  selv  om  den  vender  sig, 

kan  det  trække  ud  i  flere  Dage.  Der  er  endnu 
adskilligt  at  ordne,  inden  jeg  kan  komme  løs." 

„Jeg  skal  holde  mig  rede,"  sagde  Gert,  kys- 
sede Kongens  fremrakte  Haand  og  fjernede  sig. 

Han  gik  lige  til  sit  Kammer  paa  Slottet,  hvor 
han  gav  sig  i  Færd  med  at  pakke  sine  Færdes- 
skrin,  men  han  blev  snart  forstyrret  i  det  Arbejde, 
thi  Døren  gik  op,  og  Arvid  traadte  ind. 

„Nu,  Gud  have  Lov,  at  jeg  traf  dig  paa 
Pletten,  Gert,"  sagde  han.  „Jeg  kommer  lige  fra 
Højbj'gaard.  Du  maa  derover  paa  Stand.  Fader 
ligger  paa  sit  yderste.  Han  begærer  at  se  dig  og 
give  dig  sin  V^elsignelse,  inden  han  lukker  sine 
Øjne." 

Gert  stod  der  ganske  fortabt. 

„Gud  have  min  kære  Fader,"  sagde  han  om- 
sider.    „Jeg  kan  ikke  komme  til  ham  nu.'* 

„Hvad  fabler  du  der,"  udbrød  Arvid.  „Er  du 
ved  Sans  og  Samling?" 

Men  nu  fik  Arvid  Forklaring.  Han  vidste  intet 
om,  at  Kongen  agtede  at  rømme  Landet,  og  derfor 
hørte  han  først  paa  Gert  med  stum  Overraskelse. 
Men  da  det  kom  for  Dagen,  at  Gert  vilde  følge 
Kongen,  da  løstes  hans  Tungebaand. 

„Nu  ser  jeg,  hvilken  Hofsnog  du  er  bleven," 
sagde  han  med  en  Haan,  der  sved  saa  meget  værre, 
fordi  den  kom  fra  en  ellers  saa  sindig  og  from 
Mand. 

„Hofsnog,"    svarede    Gert    hidsigt,    „kan    ikke 

den  Mand  kaldes,  som  aldrig  bad  om  nogen  Gunst, 
og  som  følger  sin  Herre  i  Ulykken." 

„Og  hvilken  Herre!''  udbrød  Arvid.  „Han  har 
ved  min  Helgen  ikke  spillet  sine  Kort  stort  bedre 
end  Kong  Erik,  Pomerinken,  som  blev  udjaget  af 
Riget  og  satte  sig  fast  paa  Gulland,  hvor  han  levede 
som  en  Fribytter.  Sligt  har  vel  Kong  Kristian  nu 
i  Sinde.  Holder  du  dig  ikke  for  god  til  at  være 
med  til  det?" 

„Ha,  ha!"  lo  Gert  haanligt.  „At  sammen- 
ligne Kong  Kristian,  der  .undertvang  Sverrig,  med 
den  usselige  Pommerinke!  Nej,  Arvid,  det  er  dig 
og  ikke  mig,  som  er  fra  Sans  og  Samling.  Vid, 
at  jeg  ikke  gaar  i  Blinde.  Jeg  kender  noget  til 
Kongens  Plan.  Han  vil  skibe  ned  til  Holland,  søge 
Hjælp  hos  Kejser  Karl,  hverve  en  Hær  og  med  den 
tilbageerobre  Riget." 

Arvid  indsaa,  at  han  havde  forløbet  sig.  Han 
genvandt  sin  Fatning  og  fik  derved  atter  Overtaget. 

„Hør  nu,  Gert,  hvad  jeg  vil  sige  dig  og  mærk 
dig  det,"  sagde  han  med  den  rolige  Fasthed,  som 
Gert  saa  ofte  i  sin  Barndom  havde  maattet  bøje 
sig  for.  „Spillet  er  nu  ude  for  Kong  Kristian,  men 
det  tænkte  jeg  dog  ikke,  da  jeg  kom.  Jeg  og  flere 
med  mig  havde  forestillet  os,  at  han  vilde  trække 
sin  Krigsmagt  til  sig,  indeslutte  sig  i  Kjøbenhavn 
og  der  forsvare  sig  til  det  yderste.  Stadens  Borgere  -." 
ere  ham  jo  hengivne.  Eller  som  Fader  sagde  den 
sidste  Dag,  da  han  havde  Sans  for  sligt  — " 

„Det  er  jo  ørkesløst  at  tale  derom,''  faldt  Gert 
utaalmodigt  ind. 

„Men  du  skal  høre  mig  til  Ende,"  vedblev 
Arvid,  „for  at  du  ret  kan  skønne,  hvad  du  gaar 
ind  til,  om  du  følger  saa  vankelmodig  en  Herre. 
At  Kongen  burde  sætte  Byen  i  Forsvarsstand,  give 
Dronning  Elisabeth  Befalingen  og  selv  drage  til 
Udlandet  for  at  skaffe  Undsætning,  det  var  Faders 
Mening.  „Jeg  tror,"  sagde  han,  „at  Fru  Elisabeth 
hvor  from  og  sagtmodig  hun  end  er,  vilde  have 
Kraft  til  det,  og  der  er  al  Grund  til  at  tro,  at 
Kejser  Karl  ikke  vilde  lade  sin  egen  Søster  i  Stik- 
ken." Men  se  nu,  i  Stedet  for  at  handle  som  en 
Mand,  løber  Kong  Kristian  fra  det  hele,  og  han 
har  større  Tro  til  Sigbrit,  den  lede  Kærling,  end 
til  sin  egen  gode  Hustru,  som  elsker  ham  til  Døden. 
Han  er  en  knækket  Mand  og  rejser  sig  aldrig 
mere.  Han  vender  ikke  tilbage  til  Danmark,  men 
skulde  det  dog  ske,  da  vil  han  komme  galt  derfra, 
det  spaar  jeg.  Alle  ere  nu  lede  ved  ham  paa 
nogle  faa  Galninge  nær,  og  du  er  en  af  dem.  Til 
en  Landflygtighed  i  Elendighed  gaar  du  ud.  \'il 
du  spilde  dit  Liv  paa  en  haabløs  Sag,  Gert?  Jeg- 
kan  ikke  tro  det." 

„Træng  ikke  saaledes  ind  paa  mig,"  udbrød 
Gert  i  stor  Ophidselse.  „Jeg  har  givet  Kongen 
mit  Ord,  og  jeg  maa  holde  det.  Jeg  kan  ikke 
drage  hjem  med  dig.  Jeg  vil  bede  for  min  kære 
Faders  Sjæl,  og  ender  det  med,  at  han  vandrer 
heden,  da  faar  I  fly  ham  til  Jorde  uden  mig." 

,,Xu  Gert,"  sagde  Arvid,  idet  han  rejste  sig 
for  at  gaa,  ,,det  skal  du  dog  saa  vide,  at  hvis  du 
fornægter  dit  eget  Blod  og  vrager  din  Faders  Vel- 
signelse, da  fornægter  jeg  dig  og  vil  ikke  længere 
kalde  dig  Broder/' 

Da  blev  Gert  blød  om  Hjertet,  skønt  hans 
Beslutning,  at  han  vilde  følge  Kongen,  dog  lige 
fuldt  stod  fast. 

„Bliv,  Arvid,"  sagde  han.  „Nødig  vil  jeg 
være  broderløs.  Maaske  kan  det  dog  lade  sig  gøre, 
at  jeg  drager  med  dig,  men  jeg  maa  saa  ile  og 
gøre  det  kort  at.  Rejsen  over  til  Skaane  og  tilbage 
igen  kan  ikke  tage  lang  Tid." 

Gert  gik  saa  til  Kongen,  forklarede  ham  Sagen 
og  begærede  Orlov.  Kongen  lagde  ham  ingen  Hin- 
dringer i  Vejen,  saa  at  han  maatte  tro,  at  Afrejsen 
ikke  var  nær  forestaaende.  Gert  gik  saa  til  Søs 
med  Arvid,  og  Vestenvinden  førte  Baaden  hurtigt 
over  til  Malmø. 

Men  om  Natten  skete  det,  at  Vinden  slog  om 
og  blev  sydlig,  Kongen  brød  op  straks  om  Morge- 
nen og  tiltraadte  Rejsen.  Den  havde  jo  længe 
været  forberedet  og  kunde  gaa  for  sig  med  kort 
\'arsel.  Alt  hans  Gods,  Mobilier  og  Kostbarheder 
var  bragt  ombord  paa  flere  Skibe.  Hele  Flaaden 
laa  der  og  var  klar  til  at  følge  ham.  Den  tog  han 
med  sig,  og  han  drog  selvfølgelig  ikke  pengeløs 
derfra,  men  han  lod  Regalierne  blive  urørte  og 
efterlod  de  fornødne  Midler  til  Henrik  Gjøe,  Rigs- 
hofmesteren Mogens  Gjøes  Broder,    der   var   bleven 

ham  tro  og  hvem  han  efterlod  som  Befalingsmand 
i  Kjøbenhavn. 

Med  Dronningen,  de  kongelige  Børn  og  et 
ikke  lille  Følge  af  Hofbetjente  gik  han  om  Bord 
paa  Admiralskibet,  som  kort  efter  stod  ud  af  Sun- 
det, fulgt  af  den  øvrige  Flaade,  og  han  tiltraadte 
sin  Rejse  til  Holland  for  at  begynde  sin  Udlændig- 
heds mærkelige  Eventyr. 

At  han  ikke  lod  Sigbrit  blive  tilbage,  forstaar 
sig  af  sig  selv.  Hun  var  i  stor  Rædsel  for,  at  de 
skulde  fare  værre  med  hende,  end  de  havde  gjort 
før,  som  Kongen  udtrykte  sig  i  Brevet  til  Dronning 
Elisabeth.  Den  Tort  var  nemlig  overgaaet  hende 
en  Dag  Aaret  i  Forvejen,  da  hun  med  sin  Pige 
vilde  gaa  ud  til  Kongen  i  Lejren,  at  to  muntre 
Soldater  greb  hende  og  dyppede  hende  i  Peblinge- 
søen. Rigtignok  havde  hun  sikret  sig  mod  Paa- 
tale,  idet  hun  havde  været  saa  forsynlig  at  lade 
Kongen  give  hende  en  Generalkvittering  for  hendes 
Finantsstyrelse,  men  det  Papir  kunde  ikke  dække 
hendes  Skind  for  Overfald  af  den  urolige  og  op- 
hidsede Folkemængde,  der  opfyldte  de  Gader,  hun 
skulde  igennem  for  at  naa  ud  til  Reden. 

Men  hun  vidste  Raad.  Hun  krøb  i  en  Tønde 
og  lod  sig  i  den  fragte  ud  til  Kongens  Skib.  Dog 
ender  Sigbrits  Saga  ikke  med  den  P'art  i  Tønden. 
Rigtignok  turde  Kongen  ikke  vedkende  sig  hende 
i  Udlandet,  thi  alle  hans  fyrstelige  Frænders  For- 
bitrelse paa  hende  var  stor.  Man  tilskrev  hendes 
Indflydelse   paa  Kongen   næsten    alt  det  onde,   han 

havde  gjort,  og  vist  er  det,  at  hun  var  hævngjerrig, 
rasende  skarp  og  førte  altid  Galge,  Stejle  og  Hjul 
i  Munden.  Ogsaa  vidner  hendes  Hengivenhed  for 
en  Nidding  som  Didrik  Slagheck  stærkt  imod  hende. 

Kongen  fornægtede  altsaa  nu  offentlig  Sigbrit, 
men  hemmeligt  vedligeholdt  han  Forbindelsen  med 
hende  og  sørgede  for,  at  hun  ikke  led  Nød.  Han 
hentede  i  hvert  Fald  Lægeraad  hos  hende,  thi  hun 
var  i  Besiddelse  af  medicinske  Kundskaber,  en  af 
den  Tids  kloge  Koner.  Dette  gjorde  hende  mis- 
tænkt for  Trolddom,  og  man  tilskrev  ogsaa  hendes 
Magt  over  Kongen  Trolddomskunster,  skønt  Nøglen 
til  Gaaden  maa  søges  i  hendes  Uundværlighed. 

Længe  holdt  hun  sig  skjult,  men  da  hun  vovede 
sig  frem,  blev  hun  fængslet  i  Gent,  og  alt  tyder 
paa,  at  hun  er  bleven  brændt  paa  Baalet  som  en 
Heks  og  Troldkvinde.  Hun  kom  saalédes  til  at 
dele  Skæbne  med  sin  Hjertensven  og  Aandsfrænde, 
Didrik  Slagheck. 


TRE  OG  TREDIVTE  KAPITEL 
Nederlag  og  Sejr. 


\  rvid  og  Gert  vekslede  ikke  mange  Ord  under 
^  Sejladsen  over  til  Malmø.  Den  gik  strj^gende 
for  den  Vestenvind,  som  den  Dag  blæste  med 
stigende  Heftighed,  indtil  dens  Kræfter  var  udtømte. 

„Vi  faa  Forandring  og  en  anden  Vind,"  sagde 
en  af  Søfolkene. 

„Af  hvad  Aarsag  tror  du  det?"  spurgte  Gert. 

,,Jo,"  lød  Svaret,  „naar  hun  tager  saaledes  paa 
Vej,  da  er  det  gerne  paa  det  sidste  med  hende.'' 

„Vist  ikke,''  sagde  Arvid.  „Jeg  spaar,  at  vi  i 
Morgen  ville  have  en  Storm  og  faa  en  rigtig  Dravat 
fra  Nordvest." 

Den  Forudsigelse  beroligede  Gert,  som  var 
bleven  skræmmet  af  Sømandens  Erklæring.  Det 
var  da  ogsaa  Arvids  Hensigt  med  den.  Han  skøn- 
nede, hvorledes  det  stod  til  med  Broderen.  Gerts 
Hjerte  var  blevet  i  Kjøbenhavn.  Han  sad  i  en 
Angst    for,    at   det     ikke    skulde    lykkes     ham     at 

komme  tilbage  i  rette  Tid,  saa  at  Kongen  vilde 
være  rejst  forinden.  Der  kunde  jo  ikke  være  Tale 
om,  at  Kongen  vilde  vente  paa  ham,  dertil  stod  for 
meget  paa  Spil  for  Majestæten. 

Men  Arvid  haabede  det,  som  Gert  frygtede. 
Han  saa  i  den  Omstændighed,  at  han  netop  nu  var 
bleven  ført  til  Kjøbenhavn,  et  Spor  af  Guds  Finger, 
en  Indgriben  af  Forsynet  til  Gavn  for  hans  ulykke- 
lige Broder,  som  dog  nu  muligt  kunde  blive  frelst 
fra  at  gaa  til  Grunde.  Men  dog  var  han  ikke  vel 
til  Mode,  fordi  han  vidste,  at  den  gamle  paa  Højb}^- 
gaard  havde  mere  i  Sinde  end  at  give  Gert  sin 
Velsignelse.  Han  vilde  forlige  Gert  med  Gjørrild 
og  føje  deres  Hænder  sammen,  inden  han  døde,  og 
hans  Tilstand  var  saa  slet,  at  Døden  hver  Dag 
kunde  ventes.  Men  som  det  nu  stod  til  med  Gert, 
var  der  al  Udsigt  til,  at  Planen  vilde  strande. 

Det  havde  nu,  allerede  inden  Arvid  vidste  noget 
om,  at  Kongen  vilde  forlade  Landet,  og  at  Gert 
vilde  følge  ham,  været  ham  indlysende,  at  Gert  ikke 
burde  tages  med  Overrumpling.  Han  skulde  forud 
underrettes  om,  at  han  vilde  træffe  Gjørrild  paa 
Højbygaard.  Men  under  de  nuværende  Omstændig- 
heder vilde  en  saadan  Meddelelse  kun  givet  Gert  et 
velkomment  Paaskud  til  at  blive  derfra.  Derfor  op- 
satte Arvid  klogelig  Sagen,  indtil  de  vare  komne  i 
Land  og  kørte  ad  Højbj^gaard  til.  Vel  kunde  Gert 
lige  fuldt  tænke,  at  han  var  lokket  i  en  Fælde,  men 
nu  kunde  han  ikke  godt  vende  om. 

At  Gjørrild  havde  gjort  Alvor  af  sin  Beslutning, 

at  give  sig  i  Kloster,  og  at  hun  var  paa  Borringe, 
det  vidste  Gert.  Men  deraf  sluttede  han  selvfølgelig, 
at  hun  ganske  havde  opgivet  ham,  og  han  tænkte, 
at  saaledes  var  det  nu  bedst  for  dem  begge.  Men 
da  Arvid  nu  fortalte  ham,  at  Gjørrild  var  paa  Hojby- 
gaard  og  havde  plejet  den  gamle  under  hans  Syg- 
dom, saa  studsede  han. 

„Havde  du  sagt  mig  det  før,"  udbrød  han,  „da 
var  jeg  ikke  draget  med  dig." 

„Just  det  forudsaa  jeg,"  svarede  Arvid  oprigtigt, 
„og  derfor  sagde  jeg  dig  det  ikke  før  nu.  Gjørrild 
gjorde  det  imidlertid  ikke  for  din  Skyld,  men  for 
Faders.  Han  skikkede  Bud  efter  hende,  og  kun 
uvilligt  forlod  hun  Klostret.  Vi  havde  vor  Nød  med 
at  faa  hende  til  Højbygaard,  men  da  hun  først  var 
der,  fattede  hun  Medlidenhed  med  Fader  og  blev 
hos  ham,  og  til  stor  Hjælp  og  Trøst  har  hun  været 
ham.  Havde  hun  handlet  anderledes,  da  vilde  hun 
ikke  lignet  sig  selv." 

Dertil  svarede  Gert  ikke  et  Ord.  Mørk  i  Hu 
kom  han  til  Højbygaard.  Han  fik  at  vide,  at  han 
ikke  var  kommen  for  silde,  hans  Fader  var  endnu 
i  Live.  Uagtet  det  var  langt  over  Sengetid,  blev 
han  dog  ført  ind  i  Sygestuen. 

Der  sad  Gjørrild  ved  Sengen  med  en  Bønne- 
bog, hvoraf  hun  havde  læst  for  den  syge.  Da  Arvid 
traadte  ind  med  Gert,  rejste  hun  sig  og  traadte  til 
Side.  Gert  saa  ikke  efter  hende,  men  gik  lige  hen 
til  Sengen.  Et  svagt  Smil  gled  hen  over  den  syges 
blege,  udtærede  Aasyn. 

„Xu,  er  du  der.  Gert,"  sagde  han.  ,.Gud  signe 
dig.  at  du  kom !  Nødigt  vilde  jeg  vandret  heden 
uden  at  faa  talt  med  dig.  Xu  maa  du  ikke  forlade 
mig,  før  jeg  faar  udstridt.'* 

Gert  trykkede  kærligt  sin  Faders  magre  Haand. 
Han  kunde  ikke  bringe  det  over  sit  Hjerte  straks  at 
komme  med  nogen  Indvending.  Den  gamle  tog 
Haandtrykket  for  et  ja.  Hans  Blik  oplivedes,  og 
hans  Røst,  som  først  havde  lydt  hæs  og  mat,  blev 
klarere. 

.,Se,*"  sagde  han,  idet  han  løftede  Hovedet  lidt 
fra  Puden,  „her  er  Gjørrild!  Men  hvor  er  hun?** 
føjede  han  til,  idet  han  atter  sank  tilbage.  „Mine 
øjne  ere  nu  dumme  og  kunne  ikke  se  langt." 

Gjørrild  traadte  nærmere  og  saa  paa  Gert  med 
et  usikkert  Blik. 

„Giv  hende  Haanden,  Gert,  og  byd  hende 
Goddag,'*  sagde  Admiralen.  „Det  skal  du  vide, 
Søn,  at  hun  har  været  mere  for  mig  i  min  Lidelses- 
tid,  end  du  kan  tænke  dig.  Uden  hende  vilde  det 
for  længe  siden  været  forbi  med  mig." 

„Derfor  fortjener  I  Tak,  Jomfru  Gjørrild,'*  sagde 
Gert  med  stor  Kulde,  idet  han  rakte  hende  Haanden. 
„I  har  dermed  beg3'ndt  eders  hellige  Levnet  paa  en 
skøn  og  kristelig  Maade. 

Det  smertelige  Blik,  som  Gjørrild  sendte  ham 
til  Svar,  ramte  ham  i  Hjertet,  og  han  angrede,  hvad 
han  havde  sagt.  Men  der  blev  ingen  Lejlighed  til 
at  gøre  det  godt  igen  straks. 

„Ikke  flere  Ord  nu,'*  sagde  nemlig  Arvid,  som 

frygtede  for,  at  det  skulde  komme  til  et  pinligt  Op- 
trin ved  Sygesengen.     „Fader  trænger  til  Ro.'* 

De  bød  altsaa  den  gamle  Godnat  og  forlod 
Sygestuen.  Straks  efter  faldt  Admiralen  i  en  rolig 
og  sund  Sovn. 

I  Spiseværelset  var  der  anrettet  et  Maaltid, 
Arvid  og  Gert  gik  derind  og  satte  sig  til  Bords. 
Kort  efter  kom  Gjørrild.  Hun  tog  imidlertid  ikke 
Sæde  ved  Bordet,  men  gav  sig  til  at  varte  Brødrene 
op.  Ydmygt  og  stille  forrettede  hun  sin  Gerning 
og  sagde  ikke  et  Ord  ud  over  det  nødvendige. 
Gert  iagttog  hende  med  Forundring,  blev  blød  om 
Hjertet  og  urolig  i  Sindet.  Men  saa  tænkte  han, 
at  dette  forandrede  V^æsen  kun  var  Klosterlivets 
Frugt.  Gjørrild  var  nu  bleven  en  from  Bedesøster 
og  behagede  sig  i  at  bære  sin  Fromhed  og  Ydmyg- 
hed til  Skue.  Han  var  glad  ved,  at  Arvid  var  til 
Stede,  men  Arvid  endte  hurtigt  sit  Maaltid  og  forlod 
Stuen.  Da  Tjenerne  allerede  ved  Gjørrilds  Ind- 
trædelse vare  blevne  fjernede  af  Arvid,  saa  vare  de 
to  saa  længe  adskilte  nu  alene  med  hinanden. 
Gjørrild  syslede  med  nogle  Bægre  henne  ved  Skæn- 
ken, Gert  sad  og  nippede  til  sin  Vin,  idet  han  af 
og  til  saa  hen  til  hende.  Da  denne  stumme  Scene 
havde  varet  noget,  gik  Gjørrild  hen  til  Døren,  men 
saa  løstes  endelig  Gerts  Tungebaand.  Han  mente, 
at  det  var  sundest,  at  det  kom  til  en  Forklaring, 
men  idet  han  nu  skred  til  Værket,  lykkedes  det 
ham  ikke  at  fastholde  det  afvisende  „I"  og  „Jom- 
fru", hvormed  han  havde  begyndt  inde  i  Sygestuen. 

,,Bliv,  Gjørrild,"  sagde  han.  „Siden  det  nu  er 
gaaet  saa,  at  vi  atter  skulde  mødes,  maa  vi  helst 
tale  med  hinanden  og  gøre  alt  slutteligt  af." 

Gjørrild  gik  hen  til  ham ,  blev  staaende  ved 
Bordet  og  saa  paa  ham  med  et  spændt  Blik. 

..Du  har  vel  alt  sluttet  dig  til,''  vedblev  Gert, 
„at  jeg  ikke  er  kommen  for  din  Skyld.  Jeg  vidste 
ikke  af,  at  du  var  her." 

,.Ja,  Gert,"  svarede  Gjørrild  blidt  og  sagt- 
modigt, „jeg  ved  jo,  at  du  er  kommen  for  din 
Faders  Sk^id ;  og  at  det  ikke  glædede  dig  at  gense 
mig,  det  lod  du  mig  straks  føleligt  nok  mærke." 

„Nu,  Gjørrild,"  svarede  Gert  i  en  mindre  sikker 
Tone,  „det  angrer  mig  dog,  at  jeg  talte  dig  saa 
uvenligt  til.  Det  tjener  os  begge  bedst  at  skilles 
som  Venner;  thi  vid,  at  nu  bliver  det  en  Skilsmisse 
for  bestandig  og  det  ikke  alene  fra  dig." 

Saa  fortalte  han  hende  om  Kongens  forestaaende 
Afrejse,  og  at  han  vilde  følge  sin  Herre  i  Land- 
flygtighed. 

„I  Morgen  inden  Aften  maa  jeg  herfra,  enten  Fader 
saa  lever  eller  dør,"  sagde  han  til  sidst.  „Hvad  siger 
du  til  det?" 

Gjørrild  blev  ikke  overrasket,  thi  Arvid  havde 
faaet  Lejlighed  til,  inden  han  fulgte  Gert  ind  i  Spise - 
værelset,  at  sige  hende  et  Par  Ord  om  det. 

„Hvad  skal  jeg  sige,"  svarede  Gjørrild  i  stor 
Sindsbevægelse.  „Det  vil  dog  alt  blive  mistydet  af 
dig." 

„Ja,"  sagde  Gert  heftigt,    „jeg  maatte  jo  forud 

vide,  at  du  vilde  misbillige,  at  jeg  bliver  min  Herre 
og  Konge  tro.'' 

„Nej,  Gert,  det  er  ikke  det;  men  jeg  finder  det 
ukristeligt  og  ukærligt,  at  du  vil  forlade  din  døende 
Fader.     Det  havde  jeg  ikke  troet  om  dig." 

„Nu,"  svarede  Gert  i  en  skarp  Tone,"  „det 
kan  jo  nu  \'ære  dig  lige  meget,  hvad  jeg  gør  eller 
lader." 

Men  i  det  samme  saa  han  op,  og  der  mødte 
ham  et  Blik  saa  kærligt  og  ømt,  at  det  gik  ham 
lige  til  Hjertet  og  rev  hans  Stolthed  af  Sadlen. 

„Gjørrild,"  sagde  han,  idet  han  sprang  op,  „er 
det  saa,  at  du  endnu  har  mig  kær?" 

I  det  næste  øjeblik  laa  hun  ved  hans  Bryst  og 
udgræd  sin  Sorg  der.  Han  kærtegnede  og  kyssede 
hende,  men  snart  rev  han  sig  løs. 

„Gjørrild,  Gjørrild,"  sagde  han  i  en  trøstesløs 
Tone.  „Hvad  have  vi  der  gjort!  Vi  maa  skilles 
og  se,  det,  som  voldte  Bruddet  imellem  os,  det 
staar  der  endnu  som  en  Mur  og  vil  ikke  vige.  Jeg 
maa  forlade  dig  og  følge  Kongen,  jeg  kan  ikke 
andet." 

Det  var  en  bitter  Skuffelse  for  Gjørrild,  at  hun 
straks  igen  blev  stødt  bort.  Hun  følte  sig  dybt 
krænket,  og  nær  var  Sindet  løbet  af  med  hende, 
men  Kærligheden  vandt  Sejr  over  hendes  Vrede. 
Hendes  Kærlighed  til  Gert  havde  for  en  Tid  været 
som  en  Plante,  der  ligger  død  under  Vintersneen, 
men  dog  havde  den  umærkeligt  skudt  Rødder  dybt 
i  hendes  Hjerte.     Den    kunde   ikke    udrj^ddes   mere, 

hvordan  det  saa  ellers  gik.  Gert  var  nu  i  hendes 
øjne  et  troldgjort  Menneske.  Han  vidste  ikke,  hvad 
han  gjorde.  Han  kunde  sagtens  ikke  reddes,  men 
hun  besluttede,  at  maatte  de  skilles,  da  skulde  det 
blive  i  Fred. 

„Gert,"  sagde  hun  sørgmodigt,  „kan  det  ikke 
være  andet,  da  maa  det  jo  ske.  Jeg  vil  ikke  holde 
dig  fra  det,  som  du  mener  at  være  din  Pligt." 

Men  Gert,  som  var  i  Splid  med  sig  selv,  havde 
ventet  Modstand,  og  derfor  var  dette  ham  heller 
ikke  til  pas. 

„Ret  saa,  Gjørrild,"  sagde  han  i  en  spydig 
Tone,  „vend  du  nu  kun  tilbage  til  dit  Kloster.  Der 
vil  du  snart  glemme  mig." 

„Nej,  Gert,"  udbrød  Gjørrild,  „der  bliver  nu 
ingen  Klosterjomfru  af  mig.  Jeg  vilde  ikke  sagt 
det,  da  jeg  nødig  vil  have,  at  du  skal  tro,  at  jeg 
vil  hænge  paa.  Men  det  skal  du  dog  nu  vide,  at 
jeg  bier  gerne  paa  dig.  Jeg  giver  mig  aldrig  hen 
til  nogen  anden  Mand.  Min  Svaghed  i  denne  Stund 
angrer  mig  ikke.  Af  Mindet  om  denne  korte  Fryd 
vil  jeg  saa  leve  Resten  af  mine  Dage  og  bede  for 
dig,  om  det  bliver  til,  at  vi  nu  maa  skilles  for  be- 
standig." 

„Gid  jeg  var  død!"  raabte  Gert,  skød  Gjørrild 
til  Side  og  gik  ud  af  Stuen. 

Han  lukkede  ikke  et  øje  den  Nat.  Dette  var 
en  haard  Dyst  at  komme  igennem,  men  den  endte 
med,    at    han    fastholdt   sin  Beslutning.     Han   vilde 

følge  Kongen,  hvad  det  saa  siden  blev  til  mellem 
Gjørrild  og  ham. 

Den  næste  Morgen  var  Admiralens  Tilstand 
langt  bedre.  Det  lod  til,  at  Gerts  Tilsynekomst 
havde  virket  gavnligere  paa  ham  end  alle  Læge- 
midler. Da  han  vaagnede,  fandt  han  Arvid  siddende 
ved  Sengen.  Han  havde  afløst  Gjørrild,  men  for- 
inden havde  han  faaet  talt  med  hende  og  var  bleven 
underrettet  om,  hvorledes  hendes  Samtale  med  Gert 
var  falden  ud.  Arvid  mente,  at  Gert  var  i  F'ærd 
med  at  stryge  Flag. 

„Du  skal  se,"  sagde  han  til  Gjørrild,  „at  det 
ender  med,  at  han  giver  sig,  naar  kun  vi  andre 
tage  ham  lige  saa  fornuftigt,  som  du  har  gjort." 

Men  Gjørrild  delte  ikke  Arvids  Haab.  Sorgfuld 
gik  hun  ind  paa  sit  Kammer  og  blev  længe  siddende 
der,  idet  hun  grublede  over  sin  tunge  Skæbne. 

Arvid  benyttede  imidlertid  Lejligheden,  mens  han 
var  ene  med  sin  Fader,  til  at  sætte  denne  ind  i 
Sagernes  Stilling.  Den  gamle  fik  at  vide,  hvorledes 
det  stod  til  i  Kjøbenhavn,  at  Kongen  belavede  sig 
paa  at  forlade  Danmark  og  løbe  fra  det  hele,  at  Gert 
agtede  at  følge  Kongen  i  Landflygtighed  og  at  han 
uvilligt  var  fulgt  med  til  Højbygaard.  Admiralen 
blev  dybt  bedrøvet  ved  at  høre  det  og  ved  al  faa 
at  vide,  at  det  ikke  var  lykkedes  Gjørrild  at  tale 
Gert  til  Rette. 

„Dog,"  sagde  Arvid,  „blev  de  forsonede,  og 
efter  Gjørrilds  Beretning  om  deres  Samtale  at  dømme, 
maa  jeg  tro,  at  Gert  er  bleven  rokket  i  sin  Beslut- 

ning,  fordi  Gjerrild  optraadte  sagtmodigt  og  klogt. 
Lad  os  følge  hendes  Eksempel,  saa  vil  det  vel  gaa. 
Naar  Gert  nu  kommer  ind  til  eder,  da  rykker  han 
sagtens  ud  med  Sproget.  Tag  ham  saa  med  Lempe, 
det  er  mit  Raad  til  eder,  kære  Fader!" 

Admiralen  lagde  sig  det  kloge  Raad  paa  Sinde, 
men  det  viste  sig,  at  Arvids  Beregning  ikke  holdt 
Stik.  Efter  at  nemlig  Gert  havde  sagt  sin  Fader 
Godmorgen  og  udtalt  sin  Glæde  over,  at  den  gamle 
hav'de  det  bedre,  tog  han  straks  deraf  Anledning  til 
at  sige,  at  han  nu  mente  uden  Bekymring  at  kunne 
drage  tilbage  til  Kjøbenhavn,  og  derpaa  begyndte 
han  paa  at  give  fuld  Forklaring,  men  Admiralen 
afbrød  ham. 

„Jeg  ved  Besked,  Gert,"  sagde  han  roligt, 
„Arvid  har  fortalt  mig  alt.  Nu,  derom  siger  jeg, 
min  kære  Søn,  at  det  ikke  undrer  mig,  at  du  i  det 
første  øjebliks  Hede  har  erklæret  dig  villig  til  at 
følge  Hans  Naade.  Jeg  har  ikke  lært  dig  andet, 
end  at  være  din  Herre  og  Konge  tro.  Men  naar 
Hans  Naade  selv  opgiver  Ævret  og  løber  herfra, 
da  tykkes  det  mig  dog,  at  Sagen  kræver  Over- 
vejelse." 

„Naar  Hjertet  drager  en,  da  overvejer  man  ikke, 
kære  Fader,"  svarede  Gert  heftigt. 

„Hjertet,  Gert?  Her  er  dog  egentlig  kun  Tale 
om  Pligt.  Forholder  det  sig  ikke  saa,  at  du  har 
forligt  dig  med  Gjørrild?" 

„Jo,  Fader,  men  — " 

„Nu,    Gert,    da   maa   det  jo   siges   at   være  en 

Strid  mellem  din  Kærlighed  til  din  Hjertenskær  og 
din  Pligtfølelse  mod  Kongen.  „Naar  han  har  budet 
dig  at  følge  sig  — " 

„Men  saaledes  forholder  det  sig  ikke,  Fader! 
Jeg  gaar  frivillig.  Kongen  har  vel  ingenlunde  løst 
mig  fra  min  Ed  til  ham,  men  af  Hensyn  til  min 
Ungdom  og  mit  Vel  raadede  han  mig  til  at  blive 
hjemme.  „Bliv  du  til  Huse  hos  din  gamle  Fader 
og  din  Slægt,''  sagde  han.  „Bi  her  paa  min  Atter- 
komst!  Drag  saa  med  de  andre  tro  Venner  dit 
Sværd  for  mig;  thi  lid  paa  det,  at  jeg  kommer 
igen!"  Men  jeg  svarede  Hans  Naade,  at  den  Vente- 
tid turde  blive  lang,  og  at  jeg  da  foretrak  at  drage 
med  ham.  Jeg  sagde  ogsaa,  hvad  sandt  er,  at  jeg 
ikke  vilde  være  glad  uden  ham;  at,  naar  jeg  ikke 
kunde  være  hos  ham  og  se  hans  Aasyn,  da 
vilde  Livet  ikke  mere  have  nogen  Lyst  for  mig. 
Sig  da  hellere.  Fader,  at  Hjertet  drager  mig  til  to 
Sider." 

„Nej,  min  Tro,  om  det  gør,  Gert!  Det  drager 
dig  kun  til  den  ene  Side  og  den  er  den  urette. 
Dette  volder  mig  stor  Bekymring,  Søn!  Du  knuser 
en  god  trofast  Piges  Hjerte  og  gaar  en  elendig 
Fremtid  i  Møde.  Vel  kender  jeg  Kong  Kristians 
Magt  til  at  daare  Hjerterne,  men  jeg  havde  dog  til- 
troet dig  større  Fasthed.  Over  Kongen  glemmer 
du  dit  Fødeland,  og  hvilken  Konge  har  han  ikke 
vist  sig  at  være!  Han  har  brudt  alle  Eder,  ødelagt 
sit  Land  og  nu  løber  han  herfra,  e.fterladende  dig 
som    en  Oprører   mod    det   lovlige  Regimente,    som 

nu  vil  blive  indsat.  Han  tænker  kun  paa  sig  selv 
og  bryder  sig  lige  saa  lidt  om  dig,  som  om  nogen 
anden  Moders  Sjæl." 

De  mange  Ord  havde  udtømt  Admiralens  Kræfter, 
han  tav  aandeløs  og  udmattet.  Gert  blev  forskræk- 
ket, rakte  den  gamle  en  Lædskedrik,  som  stod  i  et 
Krus  paa  Bordet  ved  Sengen  og  gav  sig  til  at  pusle 
om  ham.     Men  Admiralen  genvandt  snart  Mælet. 

„Ker  dig  ikke  om  det,  Gert,"  sagde  han,  „nu 
er  det  ovre.  Jeg  vil  tale  med  dig,  mens  jeg  har 
dig.  Maa  du  ikke  give  mig  Ret  i  noget  af  det,  jeg 
nu  sagde?" 

„Nej,  kære  Fader,"  svarede  Gert  roligt  og  fast, 
„det  kan  jeg  i^ke.  At  Kongen  har  forseet  sig  i 
meget,  det  vil  jeg  ikke  nægte;  men  hans  Mening 
har  været  god.  Han  har  elsket  sit  Folk  og  al  hans 
Stræben  er  gaaet  ud  paa  at  gavne  det." 

„Ja,  Almuen,  Gert,  men  ikke  Rigets  ypperste 
Mænd.  Han  har  kuet  vor  Stand  og  paa  det  groveste 
krænket  vore  Rettigheder.  Men  du  snakker,  som 
du  har  Forstand  til.  Du  er  for  ung  og  uerlaren  til 
at  kunne  se  til  Bunds  i  Tingene,  Det  Maal,  Kong 
Kristian  har  havt  for  Øje,  er  at  øge  sin  egen  Magt 
og  intet  andet." 

„Ja,  Fader,  det  maatte  vel  ske,  om  han  skulde 
udrette  noget.  Men  nu  bør  jeg  tie  og  ikke  for- 
trædige eder  længere  med  min  Snak.  Det  er  mit 
ønske,  kære  Fader,  at  den  korte  Stund,  jeg  endnu 
har  at  være  hos  eder,  skal  hengaa  i  Fred." 

„Favre  Ord  og  intet  andet,  Gert!  Uvillig  drog 
du  herover,  og  du  ønsker  dig  herfra  det  snareste 
ske  kan." 

„Ja,  Fader,  men  ikke  fordi  jeg  ikke  har  dig 
kær.  Jeg  maa  følge  den  Herre,  som  er  den  eneste, 
jeg  vil  tjene,  men  Aarsagen  er  ikke  den,  at  han 
har  daaret  mig.  Du  kaldte  mig  ung  og  uerfaren, 
og  det  er  jeg,  men  jeg  har  ved  Kongens  Hof  gaaet 
i  Skole  hos  vise,  retsindige  Mænd,  som  stod  ham 
bi  med  deres  Raad.  Og  vid.  Fader,  at  som  de  talte 
til  mig,  saa  gjorde  I  selv  forhen.  Mindes  I  den 
Dag  paa  Glimminge,  da  det  kom  paa  Tale,  hvad 
Kongen  havde  sagt  om  Bonden,  at  hidtil  var  der 
blevet  handlet  med  ham,  som  om  han  var  en  Hund 
og  han  var  bleven  solgt  og  købt  som  et  Stykke 
Kvæg,  men  det  vilde  han  ingenlunde  taale,  det 
skulde  blive  anderledes  i  Danmark.  Derover  ragede 
I  i  Ordstrid  med  de  Gæster,  som  vare  til  Stede,  idet 
I  tog  Bondens  Parti  og  priste  Kongens  Visdom  og 
Retfærdighed.  Og  selv  har  I  handlet  som  Kong 
Kristian  og  været  en  god  og  mild  Husbond  mod 
eders  Bønder,  men  nu  — " 

„Det  er  nok,  Søn,"  sagde  Admiralen,  idet  han 
afbrød  Gert,  dog  ingenlunde  i  Vrede.  „Du  er  en 
højhjertet  Ungersvend,  Gert,  og  der  bor  mere  Alvor 
i  dig,  end  jeg  havde  troet.  Om  dine  Vildfarelser 
kan  hverken  jeg  eller  noget  Menneske  overtyde  dig. 
De  bitre  Erfaringer  og  Skuffelser,  som  vente  dig, 
maa  gøre  det.  Jeg  kan  tilgive  dig  alt,  kun  ikke 
der,  at  du  lader  Gjørrild  i  Stikken." 

„Jeg  har  hende  kær,  Fader?"  udbrød  Gert. 
„Det  har  kostet  mig  en  svær  Strid  at  holde  fast 
ved  min  Beslutning  og  vende  tilbage  til  Kongen, 
men  jeg  kan  ikke  andet.  Som  en  Mand  af  Ære 
maa  jeg  holde  mit  Ord.  Jeg  kan  ikke  blive  her 
og  have  Fred." 

Admiralen  tav  nogle  øjeblikke,  men  Gert  sad 
der  med  sammenknugede  Hænder  og  saa  hen  for 
sig  med  et  mørkt  Blik. 

„Gert,"  sagde  den  gamle  omsider,  „vi  have  nu 
opgjort  Regnskabet  med  hinanden,  og  der  er  ikke 
mere  at  sige  om  den  Ting.  Men  et  begærer  jeg 
af  dig.  Du  maa  ikke  fare  af  straks.  Bliv  her  til 
i  Morgen.  En  Dag  kan  Du  vel  unde  din  gamle 
Fader,  som  du  saa  ingensinde  vil  gense.  Men  jeg 
tænker  ikke  kun  paa  mig  selv.  Jeg  vil  give  dig 
nogle  gode  Raad  med  paa  Vejen  og  fylde  din  Pung. 
Jeg  vil  ikke  have,  at  min  Søn  skal  falde  Kongen 
til  Byrde.  Ja,  se,  det  har  du  i  din  Fremfusenhed 
ikke  tænkt  paa!  Men  nu,  da  din  Herre  bliver  en 
Konge  uden  Land,  da  vil  det  blive  trangt  for  ham 
og  alle  de,  han  vel  slæber  med  sig  i  Landflygtighed, 
det  er  let  at  forudse." 

Gert  kunde  ikke  bære  det  over  sit  Hjerte  at 
sige  nej  til  den  Bøn,  og  han  lovede  da  at  blive  til 
den  næste  Morgen.  Han  gjorde  det  kun  for  Faderens 
Skyld.  De  gode  Raad  brød  han  sig  ikke  om  og 
Pengene  kunde  jo  blive  sendt  til  ham  siden.  Da 
han  forlod  Sygestuen,  betoges  han  af  Angst  for, 
at  han   skulde   komme    for  silde  til  Kjøbenhavn  og 

finde,  at  Kongen  var  rejst  uden  ham.  Han  var  i 
en  ophidset  Sindsstemning,  fo'r  forbi  Arvid,  hvem 
han  mødte  i  Gaarden,  uden  at  gengælde  hans  God- 
morgen og  søgte  ud  i  det  fri.  I  flere  Timer  van- 
drede han  over  Marker  og  gennem  Skove  uden  at 
se  Vaarsolens  straalende  Lys  eller  høre  Fuglenes 
Sang. 

Alt  det  onde  var  kommen  op  i  ham,  og  hans 
Forbitrelse  vendte  sig  især  mod  Arvid.  Det  faldt 
som  Skæl  fra  hans  Øjne,  og  han  blev  kun  altfor 
seende.  Arvid  var  Mester  for  det  hele,  han  havde 
lokket  ham  til  Højbygaard  under  det  falske  Fore- 
givende, at  Faderens  Sygdom  var  til  Døden,  og 
Gjørrild  var  i  Komplot  med  ham.  De  havde  sam- 
mensvoret sig  for  at  holde  paa  ham,  og  hans  Fader 
var  gaaet  med  til  det.  Hvad  brød  han  sig  om,  at 
de  havde  handlet  i  en  Hensigt,  som  efter  deres 
Mening  var  god?  De  havde  handlet  underfundigt 
imod  ham,  og  det  kunde  han  ikke  tilgive  dem. 
Men  nu  skulde  de  blive  narrede. 

Han  var  kommen  ud  paa  Vejen  til  Malmø,  dog 
kun  en  halv  Mils  Vej  fra  Højbygaard.  Han  kunde 
skimte  Byens  Taarne  i  det  tjerne,  og  det  Syn  drog 
ham.  Den  Tanke  kom  fristende  over  ham,  at  gaa 
videre  og  forsvinde  uden  Farvel.  Paa  nogle  Timer 
kunde  han  naa  Malmø^  leje  en  Baad  der  og  sejle 
til  Kjøbenhavn. 

Men  som  han  stod  og  grublede  over  det,  hørte 
han  Hovslag,  og  kort  efter  kom  to  Ryttere  til  Syne 
ved    en   Omdrejning    af  Vejen.      De    nærmede    sig 

hurtigt,  og  han  saa,  at  det  var  to  Borgere  fra 
Malmø,  der  vare  ham  vel  bekendte  som  paalidelige 
og  kongetro  Mænd.  De  standsede  deres  Heste,  da 
de  havde  naaet  ham,  og  den  ene  af  dem  raabte 
til  ham: 

„Mærkeligt  nyt,  Gert  Jensen,  men  ikke  glæde- 
ligt. Kongen  har  aarle  i  Morges  forladt  Kjøbenhavn 
og  er  skibet  Nord  paa." 

„Hvor  ved  I  det  fra?  Det  kan  ikke  forholde 
sig  saa/'  svarede  Gert  i  stor  Sindsbevægelse. 

„Jo,"  sagde  Manden,  „det  er  sikkert  og  vist. 
Skipper  Bertel  saa  selv  Hans  Naade  gaa  om  Bord. 
Han  laa  paa  Rheden  med  sin  Skude  og  var  i  Færd 
med  at  sejle  fra  Kjøbenhavn,  da  det  gik  for  sig. 
Siden  saa  han  den  hele  Flaade  staa  ud  af  Sundet. 
Bertel  kom  med  den  Tidende  til  Byen,  lige  inden 
vi  red  hjemme  fra.  Der  kan  ikke  være  nogen  Tvivl 
om  den  Sag." 

Saa  red  Borgerne  videre,  mens  Gert  blev 
staaende  maalløs  og  stirrede  efrer  dem.  Omsider 
gav  han  sig  paa  Vej  hjemad,  men  han  gik  lang- 
somt og  tungt.  Det  skæbnesvangre  Budskab  havde 
rystet  ham  og  lammet  hans  Kræfter.  Rigtignok 
meldte  den  Tanke  sig  hos  ham,  at  han  kunde  rejse 
efter  Kongen  til  Holland,  men  det  var  ikke  let  at 
sætte  saa  lang  en  Rejse  i  Værk;  i  hvert  Fald  kunde 
det  ikke  ske  paa  en  Studs.  Han  var  fangen  og 
havde  faaet  en  Plet  paa  sit  Skjold,  som  det  ikke 
var  let  at  afvadske.  Det  lod  jo  nemlig  til,  at  hans 
Fader   kom   sig,    og   han   ønskede  visselig  ikke  sin 

gode  Fader  Døden,  men  nu  kunde  det  dog  faa  Ud- 
seende af,  at  han  havde  benyttet  den  gamles  Syg- 
dom som  et  Paaskud  til  at  slippe  fra  at  indfri  sit 
Løfte  til  Kongen. 

Arvid  stod  ved  Ledet  og  saa  ud,  da  Gert  kom. 
Man  vidste  Besked  paa  Gaarden,  thi  de  Malmø- 
Borgere  havde  holdt  for  og  talt  med  Arvid.  Han 
havde  altsaa  faaet  at  vide ,  at  Gert  var  bleven 
underrettet,  og  han  kunde  sige  sig  selv,  at  nu  vilde 
der  ligge  et  Hus.  Men  han  vilde  skaane  den  syge 
Fader  for  Ængstelse,  og  derfor  var  han  gaaet  ud 
til  Ledet  for  at  tage  Stødet  af  der. 

Det  viste  sig,  at  denne  Forsigtighed  ikke  var 
overflødig,  thi  det  blev  endnu  værre,  end  Arvid 
havde  ventet.  Gert  blev  ude  af  sig  selv  ved  Synet 
af  ham,  fo'r  hen  imod  ham,  overvældede  ham  med 
Bebrejdelser,  kaldte  ham  en  Rævepels  og  lagde  til 
sidst  Haanden  paa  Fæstet  af  sin  Kaarde,  som  om 
han  vilde  drage  den.  Det  kunde  endt  med  Broder- 
mord, hvis  Arvid  ikke  havde  været  saa  sindig  og 
tillige  raadsnar  en  Mand.  Han  sagde  ikke  et  Ord, 
men  sprang  ind  paa  Livet  af  Gert  og  rev  Kaarden 
fra  ham.  Gert  var  som  et  Barn  i  sin  kæmpestærke 
Broders  Hænder.  Han  følte  sig  ydmyget  og  be- 
skæmmet, løb  i  stumt  Raseri  ind  paa  Gaarden, 
søgte  sit  Kammer  og  lukkede  sig  inde  der.  Arvid 
gik  efter  ham  og  saa  ind  i  Sygestuen,  hvor  Gjør- 
rild  kom  imod  ham  og  raabte :  „Hvad  er  der  skeet?" 
Hun  havde  nemlig   seet  Gert   komme  farende,   bleg 

som  Døden,  og  Bulderet,  da  han  slog  Døren  i  efter 
sig,  havde  opskræmmet  Admiralen. 

„Der  er  intet  skeet,"  svarede  Arvid,  „uden  det, 
at  Gert  har  raset  som  en  Bersærk,  men  jeg  fik 
ham  tæmmet.  Vær  uden  Frygt,  kære  Fader!  Gert 
vil  nok  komme  til  Besindelse,  og  alt  vil  jævne  sig." 

Det  tegnede  dog  ikke  til,  at  Arvid  skulde  faa 
Ret.  Gert  kom  ikke  til  Syne  den  næste  Dag, 
Maden  maatte  bringes  ind  til  ham  og  kom  næsten 
urørt  tilbage.  Men  Dagen  efter  bad  Admiralen 
Gjørrild  om  at  se  ind  til  ham.  Hun  vovede  For- 
søget, og  det  lykkedes.  Da  han  hørte  hendes  Røst, 
lukkede  han  op,  og  straks  da  hun  traadte  ind,  følte 
hun  sig  omsluttet  af  hans  Arme. 

„Tak,  fordi  du  kom,"  sagde  han  med  rystende 
Stemme,  „havde  dette  varet  længere,  da  vilde  jeg 
mistet  Forstanden." 

Nu  var  Gert  kommen  i  de  rette  Hænder. 
Gjørrild  trøstede  ham,  retledede  ham  og  oplivede 
hans  Mod.  Hun  gjorde  ham  det  indlysende,  at  det 
hele  var  kommen  ved  en  Tilskikkelse,  og  at  han 
intet  havde  at  bebrejde  Arvid.  Hendes  klare  For- 
stand indgav  hende  de  rette  Ord,  og  hendes  dybe 
Kærlighed  laante  dem  indtrængende  Kraft.  Hun  vandt 
Sejr  over  Dæmonen  i  hans  Hjerte,  og  han  følte  sig 
ikke  beskæmmet  ved  det  Nederlag.  Han  talte  ikke 
om  at  rejse,  og  Arvid  fik  ikke  mere  noget  ondt 
Ord  af  ham.  Olte  sad  han  ved  sin  Faders  Syge- 
leje, og  Kong  Kristian  blev  ikke  mere  nævnet  imel- 
lem dem. 

Det  kom  da,  som  det  maatte  komme.  Admi- 
ralen levede  en  Maaned  endnu,  og  inden  han  lukkede 
sine  øjne,  blev  Gert  og  Gjørrild  forenede  ved  Ægte- 
skabets Baand,  men  det  blev,  tvært  imod  Tidens 
Skik,  et  Bryllup  i  Stilhed  og  ikke  en  Brudefærd, 
hvoraf  der  gik  Ry  over  Landet,  saaledes  som  Gerts 
Fader  i  sin  Tid  havde  ønsket. 

Dog  følte  Gjørrild  sig  ikke  tryg.  Hun  fik 
Vidnesbyrd  nok  om,  hvor  Gerts  Tanker  søgte  hen. 
Vel  var  han  med  til  at  h34de  Kong  Fredrik,  og  han 
havde  altsaa  svoret  den  ny  Konge  Troskab,  men 
hun  forudsaa,  at  hvis  Kong  Kristian  kom  igen,  da 
vilde  den  Ed  briste  som  en  skør  Traad.  Hun  troede 
ikke  sin  Lykke  bjærget,  saa  længe  Kong  Kristian 
var  over  Jorden.  Han  var  som  Aiidgaardsormen. 
Naar  han  rørte  sig,  da  skælvede  hele  Norden,  og 
Kong  Fredriks  Trone  vaklede. 


FIRE  OG  TREDIVTE  KAPITEL 
Ventetid. 


Admiralen  blev  jordfæstet  med  stor  Pragt  i  Valby 
ved  Glimminge,  hvor  næsten  alle  den  store 
Slægts  Medlemmer  vare  til  Stede  som  Gæster  hos 
den  næstældste  Son  Børge,  hvem  Fædrenegaarden 
ved  fælles  Overenskomst  var  tilfalden. 

Jakob  Trolle  og  hans  Hustru  manglede  selv- 
følgelig ikke,  og  Fru  Else  havde  været  dernede  siden 
Gerts  og  Gjørrilds  Bryllup,  som  hun  havde  bi- 
vaanet.  Der  saaes  da  nogle  glade  Ansigter  ved  det 
Gravøl.  Det  var  en  stor  Glæde  og  Triumf  for  den 
gode  Fru  Kirsten  at  se  Gert  og  Gjørrild  som  Ægte- 
folk, og  ingen  Sinde  før  havde  Gjørrild  seet  saa 
mange  Smil  paa  sin  Moders  Aas\'n.  Det  forholdt 
sig  nu  ganske  vist  saa,  at  Fru  Else  glædede  sig 
over  sin  Datters  Lykke  og  gode  Forsørgelse,  men 
der  var  dog  en  anden  Ting,  som  havde  en  stor 
Part  i  hendes  gode  Lune.  Hun  nærede  nemlig 
Haab   om,    at  Kong   Frederik    vilde    vise   sig   mere 

naadig  imod  hende,  end  Kong  Kristian,  og  den 
Forventning  blev  heller  ikke  skuffet.  Kong  Frede- 
rik skænkede  hende  Asserbo  Klostergods  i  Nord- 
sjælland, som  havde  tilhørt  Povel  Laxmand.  og  i 
denne  til  et  Herresæde  omdannede  Klostergaard  fik 
hun  siden  et  Hjem  og  god  Forsørgelse. 

Alle  viste  Gjerrild  stor  Venlighed,  saa  at  hun 
følte  sig  vel  i  Kredsen,  men  det  var  ikke  i  samme 
Grad  Tilfældet  med  Gert.  De  fleste  af  hans  Fræn- 
der hoverede  over  Kong  Kristians  Fald,  og  han 
maatte  høre  flere  Smædeord  om  sin  elskede  Herre, 
end  han  kunde  døje. 

Den  værste  var  en  af  hans  Svogre,  Knud 
Pedersen  Gyldenstjerne,  som  var  gift  med  hans 
næstyngste  Søster  Cæcilie.  Ingen  hadede  Kong 
Kristian  mere  dødeligt  end  denne  Mand,  og  han 
havde  unægtelig  Aarsag  dertil.  Han  maatte  nem- 
lig i  sin  Tid  døje  haard  Behandling,  førdi  han 
havde  været  til  Stede,  da  Dyveke  spiste  de  forgif- 
tede Kirsebær,  som  bragte  hende  Døden.  Kongen 
mistænkte  ham  for  at  have  havt  Fingrene  med  i 
Spillet  ved  denne  Udaad  og  lod  ham  derfor  fængsle 
samtidig  med  Torben  Oxe.  Der  fremkom  imidlertid 
intet,  som  vidnede  imod  ham,  hvorfor  Kongen  løs- 
lod ham,  men  han  maatte  forpligte  sig  til  at  holde 
sig  fra  Hove  og  aldrig  mere  vise  sig  for  Kongens 
øjne. 

I  seks  Aar  havde  Knud  Pedersens  Forbitrelse 
over  denne  Krænkelse  og  hans  Had  til  Kong  Kri- 
stian  ulmet   som   en    Glød   under    Asken,   men    nu 

slog  det  ud  i  tys  Lue.  Ved  enhver  Lejlighed  ud- 
øste han  sin  Harme  over  den  faldne  Konges  Hoved, 
og  intet  Ukvemsord  var  ham  da  for  stærkt. 

Gert  havde  aldrig  kunnet  spændes  med  Knud 
Pedersen,  fordi  denne  var  en  Gnier,  nærig  og  trætte- 
kær. Denne  lavsindede  Mand  og  den  ridderlige 
Gert  var  som  V^and  og  Ild.  Men  nu  blev  det  rent 
galt.  De  røg  en  Dag  saaledes  sammen,  at  hvis 
ikke  Arvid  og  Børge  vare  komne  til  og  havde  skilt 
dem  ad,  vilde  der  flydt  Blod. 

Efter  dette  blev  Opholdet  paa  Glimminge  Gert 
utaaleligt.  Det  var  Bestemmelsen,  at  han  og  Gjør- 
rild  efter  Jordefærden  skulde  rejst  Nord  paa  i  Sel- 
skab med  Knud  Pedersen,  hans  Hustru  og  Jakob 
Trolles.  Gert  havde  nemlig  Ærinde  oppe  i  Villands 
Herred,  hvor  Gaarden  Løgtved  laa,  som  han  havde 
arvet,  og  han  havde  tillige  Part  i  Lyngbygaard, 
hvor  Knud  Pedersen  boede.  Han  havde  faaet  Gaar- 
den med  sin  Hustru,  men  hendes  Brødre  vedblev  i 
længere  Tid  at  være  Medejere. 

Hvis  nu  Forholdet  til  Knud  Pedersen  havde 
været  godt,  da  kunde  det  blevet  en  fornøjelig  og 
nyttig  Rejse.  Gert  kunde  overtaget  sin  Gaard, 
gæstet  sin  Søster  og  Svoger  paa  Lyngbj'gaard  og 
derfra  aflagt  et  Besøg  paa  det  kære  Lillø,  men  nu 
røg  den  Plan  i  Lyset. 

Gjørrild  sørgede  ikke  over  det.  Hun  saa,  i 
hvor  ringe  en  Grad  Gert  samstemmede  med  sine 
Standsfæller ,  som  alle  vare  glade  over  at  være 
blevet  Kong  Kristian  kvit,  og  hun  tænkte,  at  skulde 

Gert  færdes  meget  iblandt  dem,  da  vilde  der  være 
Fare  for,  at  hun  kunde  blive  tidlig  Enke.  Hun 
ønskede  intet  hellere  end  at  drage  med  Gert  til  et 
afsides  Sted  og  leve  der  i  Stilhed. 

Hun  udøste  sit  Hjerte  for  den  Mand,  som 
næsten  var  den  eneste  af  de  tilstedeværende,  der 
dømte  Kong  Kristian  upartisk  og  ikke  fandt  Behag 
i  at  skære  løs  paa  ham.  Det  var  Gerts  Farbroder, 
gamle  Hr.  Oluf  Holgersen.  Han  boede  paa  Falster 
og  var  skibet  derfra  over  til  Glimminge  for  at  bi- 
vaane  sin  Broder,  Admiralens,  Jordefærd.  I  mange 
Aar  havde  han  været  Befalingsmand  paa  Nykøbing 
Slot,  paa  Falster  havde  han  fundet  sig  en  Hustru, 
og  hun  havde  bragt  ham  den  skønne  Gaard  Bønnet. 
Men  Ægteskabet  var  blevet  barnløst,  hans  Hustru 
var  død  og  nu  levede  han  som  Enkemand  et  en- 
somt Liv.  Han  havde  allerede  tidligere  næret  den 
Tanke,  at  en  af  hans  Brodersønner  skulde  arve 
ham,  og  nu,  da  han  var  sammen  med  dem,  kom 
han  det  i  Hu.  Gert  stod  ham  an.  Han  fandt  det 
ridderligt  og  mandigt  af  sin  unge  Brodersøn,  at  han, 
ene  mod  saa  mange,  vovede  at  værne  om  sin 
ulykkelige  Herres  Ære.  Og  da  han  tillige  fandt 
stort  Behag  i  Gjørrild,  besluttede  han,  at  Gert  skulde 
være  den  udkaarede.  Dog  lod  han  ikke  nogen 
Yttring  om  det  falde  nu. 

„Jeg  deler  din  Bekymring  for  Gert,"  sagde  han 
til  Gjørrild.  „Tiderne  ere  vanskelige,  og  som  Gert 
er  til  Sinds,   da  er   han.    Gud  naade  os,    hvor  han 

kommer  hen,    som  en  Hund  i  et  Spil  Kegler.    Men 
jeg  skal  bjerge  ham,  om  han  da  selv  vil." 

Han  gjorde  saa  Gert  det  Forslag  at  drage  med 
over  til  Falster  og  blive  der  for  en  Stund. 

„Jeg  trænger  til  Selskab  paa  mine  gamle  Dage," 
sagde  han,  „og  vil  du  med  din  gode,  unge  Hustru 
være  hos  mig,  da  skal  jeg  vide  at  gengælde  eder 
det.  Du  skal  ikke  komme  til  at  ligge  paa  den  lade 
Side.  I  kan  bo  paa  Bønnet,  og  vil  du  styre 
Gaard  og  Gods  for  mig,  da  viser  du  mig  en  Tje- 
neste derved." 

Med  stor  Glæde  og  Taknemmelighed  tog  Gert 
mod  det  gode  Tilbud,  og  der  faldt  Gjørrild  en  Sten 
fra  Hjertet,  da  den  Sag  var  afgjort.  Dog  gik  det 
ikke  let  med  at  slippe  løs.  Alle  undtagen  Knud 
Pedersen  holdt  de  paa  det  nj^gifte  Par. 

„Skam  faa  I,  Hr.  Oluf,"  sagde  Fru  Kirsten  til 
den  gamle  Herre,  „at  I  kommer  her  som  en  Røver 
og  tager  med  eder  noget  af  det  bedste,  vi  har." 

„Ikke  havde  jeg  troet,  lille  Frue."  svarede  Hr. 
Oluf,  „at  I  var  saa  nærig.  I  har  jo  paa  Lillø 
Huset  fuldt  af  Ungdom  og  maa  kunne  nøjes  med 
det,  men  jeg  er  i  det  Stykke  en  trængende  Mand." 

Hr.  Oluf  sejlede  saa  til  Falster  med  sit  Bytte, 
og  det  varede  ikke  længe,  inden  Gert  og  Gjørrild 
vare  bosatte  paa  Bønnet.  Et  stolt  Herresæde  var 
Gaarden,  og  herligt  laa  den  i  Skovens  Ly  ved  den 
brusende  Sø.  Ingen  af  dem  havde  set  noget  skøn- 
nere,   og   her   var   der  Hygge    og   Fred.      Hr.  Olut 

blev  som  en  Fader  for  dem,  og  Gert  gjorde  god 
Fyldest  som  en  dygtig  Gaardstyrer. 

Her  levede  de  saa  nogle  Aar  i  Fred,  og  Gjer- 
rild skabte  sin  Husbond  et  Hjem,  hvor  han  intet 
savnede.  Nu  stod  det  saa  godt  til  imellem  dem, 
at  de  kunde  tale  med  hinanden  om  alt  uden  at 
rage  i  Strid.  Jævnhed  og  Mildhed  var  den  her- 
skende Aand  paa  Bønnet,  og  Gert  viste  sig  nu 
under  rolige  og  lykkelige  Forhold  at  være  en  lige 
saa  fredsæl  Mand,  som  Sten  Sture  havde  været. 
Deres  Hjem  og  Samliv  fik  stor  Lighed  med  Hr. 
Stens  og  Fru  Kristines,  *paa  det  nær,  at  hverken 
Højhed  eller  Ærgerrighed  greb  forstyrrende  ind 
i  det. 

Men  at  styre  Gaard  og  Gods  er  ogsaa  en 
Kunst,  og  Gert  løste  Opgaven  paa  en  Maade,  som 
overraskede  Gjørrild  og  hævede  ham  højt  i  hendes 
øjne.  Han  var  ikke  alene  en  forstandig  og  retfær- 
dig, men  tillige  en  mild  Husbond,  saa  mild,  at  han 
maatte  høre  ilde  af  sine  Standsfæller  derfor,  men 
hans  Undergivne  elskede  ham.  De  var  gerne  gaaet 
i  Døden  for  ham,  og  dog  mente  han  selv  kun  at 
være  retfærdig. 

Dette  gav  Gjørrild  meget  at  tænke  paa.  Hun 
skønnede,  at  Gert  var  bleven  til  det,  han  var,  ved 
at  leve  i  Nærheden  af  den  Konge,  der  hidtil  i 
hendes  Øjne  ikke  havde  været  andet  end  en  Bøddel. 
Kong  Kristians  overlegne  Aand  havde  sat  sit  Mærke 
paa  Gert,  og  Gjørrild  tvivlede  ikke  mere  om,  at 
hvis  Kong  Kristian  var  bleven  ved  Magten,  da  vilde 

Gert  kommen  højt  op  og  med  Ære  kunnet  udfylde 
sin  Plads  i  Kongens  Raad. 

Saaledes  hengled  to  Aar  roligt  og  j^'kkeligt, 
men  i  Aaret  1525  trak  der  et  Uvejr  op,  som  truede 
med  Undergang.  Søren  Norby  faldt,  som  bekendt, 
ind  i  Skaane,  rejste  ved  Niels  Brahes  Hjælp  Bøn- 
derne, og  den  blodige  Fejde  begj^ndte,  som  havde 
det  Formaal  for  øje  at  genindsætte  Kong  Kristian 
paa  Tronen. 

Da  Efterretningen  derom  kom  til  Falster,  op- 
skræmmedes  Gert  og  følte  sig  til  Mode,  som  om 
han  vaagnede  af  en  lang  Søvn.  Han  vilde  med 
til  den  Dyst  og  slaa  et  Slag  for  sin  Herre  og 
Konge.  Hvor  højt  han  end  elskede  Gjørrild,  saa 
formaaede  hendes  Advarsler  og  Bønner  denne  Gang 
intet.  Det  var  hans  Velgører,  den  gamle  Farbroder, 
der  blev  hans  Redningsmand.  Han  havde  en  egen 
Maade  at  tage  Gert  paa,  som  sjælden  slog  fejl. 

„Vil  du  endelig  med  i  den  Dyst,  Gert,"  sagde 
han,  „saa  gaa  i  Guds  Xavn.  Jeg  laster  dig  ikke 
derfor.  Men  i  dit  Sted  vilde  jeg  se  Tiden  lidt  an 
og  afvente,  hvad  det  bliver  til.  Kong  Kristian  er 
jo  heller  ikke  selv  med  i  Marken." 

Det  sidste  Argument  gjorde  især  Indtr3'k  paa 
Gert.  Haa  slog  sig  til  Taals,  men  var  dog  parat 
til  at  drage  i  Felten.  Men  snart  kom  Budskabet 
om,  hvad  det  var  blevet  til,  en  Udryddelseskrig 
mod  alle  gode  Mænd  af  Bønderne,  som  hærjede 
Skaane  med  Mord  og  Brand.  Næsten  alle  Herre- 
gaarde   i    Skaane    var    nu    kun    rygende    Tomter. 

H.  F.  Ewald:  Kristian  den  Anden.  27 

Ogsaa  var  baade  Lyngbygaard  og  Gerts  egen  Gaard 
Løgtved  blevne  svedet  af.  Og  da  han  til  sidst 
erfarede  den  gæve  Niels  Brahes  sørgelige  Skæbne, 
at  han  geraadede  i  Fangenskab  og  maatte  lægge 
sit  Hoved  paa  Blokken  i  Kjøbenhavn,  saa  kunde 
han  jo  ikke  andet  end  prise  sin  Lykke,  fordi  han 
var  bleven  derfra.   — 

Derefter  hengled  syv  Aar  roligt,  skønt  Gjørrild 
dog  ikke  følte  sig  tryg,  thi  jævnlig  indløb  der 
Rygter  om,  at  Kong  Kristian  rustede  sig  for  at 
falde  ind  i  Riget.  Gert  fastholdt  sin  Tro  paa,  at 
Kongen  tilsidst  vilde  komme,  og  hvis  det  skete,  da 
vidste  Gjørrild,  hvad  der  ventede  hende.  Gert  lagde 
ikke  Dølgsmaal  derpaa,  og  Gjørrild  gjorde  intet 
Forsøg  paa  at  snakke  ham  fra  det.  Hun  skønnede, 
at  det  kun  'til  ingen  Nytte  vilde  forstyrre  Hus- 
freden. 

I  denne  Ventetid,  thi  saaledes  stod  den  for 
Gert,  bleve  de  et  Par  Gange  levende  mindede  om 
Fortiden.  Under  et  Besøg  i  Kjøbenhavn  traf  de 
deres  gamle  Ven  Markus  Holste.  Han  kom  fra 
Stokholm,  hvor  han  havde  været  oppe  for  at  lukke 
sin  gamle  Faders  Øjne  og  hæve  sin  Arv.  Med 
Glæde  erfarede  Gjørrild,  at  Markus  nu  var  en  vel- 
staaende  Købmand  i  Lybek,  gift  og  hjemfaren.  Men 
det  mærkedes  dog  paa  ham,  at  Gensynet  med 
Gjørrild  anfægtede  ham  stærkt.  Hun  havde  endnu 
den  øverste  Plads  i  hans  Hjerte.  Varmt  takkede 
hun  ham  for  hans  trofaste  Venskab  i  Fortiden,  og 
han  forsømte  ikke  at  takke  Gert,  fordi  han  ved  sin 

kraftige  Indskriden  havde  reddet  ham  fra  Under- 
gang. 

Endelig  kom  der  Efterretninger  fra  Fru  Kri- 
stine, og  de  vare  meget  mærkelige.  Hun  var  ind- 
traadt  i  et  nyt  Ægteskab  og  havde  giftet  sig  med 
Hr.  Johan  Thuresen  af  Slægten  med  de  tre  Roser 
i  Vaabenet.  Aldrig  havde  Gjørrild  tænkt  sig,  at 
saa  trofast  en  Sjæl  som  hendes  kære  Frænke  saa 
let  kunde  glemme  sin  hensov'ede  ædle  Husbonde, 
men  hun  fik  snart  at  vide,  at  det  var  sket  nød- 
tvungent. I  et  Brev,  som  Fru  Kristine,  sikkert 
efter  Befaling  af  Kong  Gustav,  tilskrev  en  af  sine 
Frænder  i  Danmark,  bad  hun  denne  om  at  gendrive 
den  Snak,  der  havde  været  om  hende  og  Søren 
Norby,  og  som  denne  Herre  selv  havde  udbredt, 
nemlig  at  hun  var  hans  trolovede  Hustru.  Hun 
havde  kun  en  Gang  havt  Bud  til  ham,  nemlig  da 
hun  til  Tak  for  den  Godhed,  han  havde  vist  hende 
under  hendes  Fangenskab,  sendte  ham  en  Ring  og 
en  liden  Guldtavle  og  skrev  til  ham,  at  hun  ikke 
var  til  Sinds  at  gaa  til  et  nyt  Ægteskab,  men 
om  saa  var,  da  var  han  vel  den,  hun  vilde  sætte 
Tro  og  Love  til.  Denne  Tilstaaelse  gjorde  et  pin- 
ligt Indtryk  paa  Gjørrild,  og  det  hjalp  kun  lidt,  at 
der  var  tilføjet  Brevet  de  Ord:  „men  jeg  vil  ikke 
have  ham." 

Sagen  var  den,  at  Søren  Norby  jo  dengang 
sad  paa  Gulland  som  en  Konge  og  herskede  over 
Østersøen.  Det  var  ingen  Hemmelighed,  at  han 
eftertragtede  Herredømmet   o\'er  Sverrig   som  Kong 

Kristians  Statholder,  og  til  denne  tiøjtflyvende  Plan 
vilde  et  Ægteskab  med  Sten  Stures  Enke  passe  godt. 

Det  var  da  forklarligt,  at  Fru  Kristines  venlige 
Forhold  til  denne  farlige  Mand  maatte  gøre  hende 
mistænkelig  i  Gustav  Vasas  øjne.  Han  udsøgte  en 
Mand  til  hende,  og  med  den  Haardhed  og  Vold- 
somhed, som  betegnede  hele  hans  Færd,  tvang  han 
hende  til  at  ægte  ham. 

Fru  Kristine  havde  faaet  Ret  i  sin  Spaadom, 
at  hendes  kære  Søstersøn  Gustav  Eriksen  vilde 
drive  det  vidt  og  komme  højt  op.  Tungt  laa  hans 
Haand  over  Sverrig,  og  han  traadte  alle  under  Fød- 
der, som  gik  ham  i  Vejen.  Vel  foranstaltede  han 
intet  Blodbad,  men  Bøddeløksen  gik  dog  ret  flinkt. 
Han  hævede  sit  Land  til  Storhed,  men  hans  Regi- 
mente afgav  dog  Vidnesbyrd  nok  om,  at  Kong 
Kristian  havde  dømt  rigtig,  da  han  mente,  at  det 
svenske  Folk  kun  lod  sig  styre  ved  Strenghed. 

Fru  Kristine  tilskrev  siden  selv  Gjørrild.  Der 
gik  som  et  dulgt  Suk  gennem  dette  Brev. 

„Vær  glad,  Gjørrild,"  skrev  hun,  „at  du  lever 
i  Danmark  under  Kong  Frederiks  milde  Regimente." 

Saa  underligt  havde  det  nu  vendt  sig,  at 
Gjørrild  maatte  sige  ja  til  det.  Men  hvor  paa  Jor- 
den var  der  i  de  urolige  Tider  sikkert?  Kong  Kri- 
stian sad  i  Holland  og  rugede  over  sine  Hævn- 
planer. Saa  længe  han  ikke  var  gjort  uskadelig, 
hang  Udsigten  til  Krig  og  ny  Blodsudgydelse  som 
et  truende  Sværd  over  Danmark. 


FEM  OG  TREDIVTE  KAPITEL 
Den  gamle  Ørn. 

1  Slutningen  af  Aaret  1531  brød  endelig  det  længe 
ventede  Uvejr  løs.  Det  var  omsider  lykkedes 
Kong  Kristian  at  nedbryde  de  Skranker,  der  saa 
længe  havde  hæmmet  ham.  Da  hans  kejserlige 
Svoger  ikke  udbetalte  ham  den  sidste  Part  af  Dron- 
ning Elisabeths  Medgift,  som  han  endnu  havde  til 
gode,  tog  han  sig  selv  til  Rette.  Kejserens  neder- 
landske Byer  maatte  lukke  Pungen  op,  og  de  kunde 
saa  henholde  sig  til  deres  Herre.  En  Hær  blev 
hvervet,  og  den  26.  Oktober  gik  Kong  Kristian 
under  Sejl  med  en  Flaade  paa  fem  og  tyve  Skibe, 
som  havde  syv  tusinde  Mand,  en  Mængde  svært 
Skyts  og  alt  Krigstilbehør  om  Bord. 

Da  det  r3^gtedes  i  Danmark,  at  han  var  stukken 
i  Søen  med  en  saa  betydelig  Krigsmagt,  fik  man 
iravlt  med  at  ruste  sig  for  at  tage  imod  ham. 
Faren  var  overhængende  og  stor.  Det  maatte  an- 
tages,   at  hans  Maal  var  Kjøbenhavn,   og  naar  han. 

viste  sig  i  Øresund,  vilde  sikkert  baade  Landets 
Hovedstad  og  Malmø  gaa  over  til  ham,  og  derefter 
vilde  følge  en  Rejsning  af  Almuen.  Bonden  havde 
under  Kong  Frederiks  Regimente  for  Alvor  faaet 
Adelsvældens  Tryk  at  føle  og  længtes  inderlig  efter 
sin  gamle  Ven  og  Beskytter,  Kong  Kristian. 

Men  de  Adelsmænd  kunde  snart  tælles,  som 
ønskede  nogen  Forandring  i  de  bestaaende  Forhold, 
end  sige  glædede  sig  til  Kong  Kristians  Komme. 
En  af  de  faa  var  selvfølgelig  Gert.  Hans  Hjerte 
svulmede  af  Haab.  Nu  var  Ventetiden  omme,  nu 
skulde  Oprejsningens  Dag  oprinde  for  Kong  Kri- 
stians mange  fordrevne  Venner,  der  vilde  vende 
tilbage  i  Følge  med  ham,  og  hans  Fjender  skulde 
blive  ydmygede  og  straffede. 

Men  Gerts  Taalmodighed  blev  sat  paa  en  haard 
Prøve,  og  de,  hvem  Budskabet  om  Kong  Kristians 
Komme  havde  indjaget  Skræk,  beroligedes  efter- 
haanden;  thi  ingen  af  hans  Skibe  viste  sig  i  de 
danske  Farvande,  og  der  hengik  næsten  en  Maa- 
ned,  uden  at  man  hørte  noget  om  ham.  Hvor 
var  han  bleven  af? 

Da  kom  der  endelig  Efterretninger,  og  de  vare 
af  den  Art,  at  hans  Fjender  jublede.  En  haard 
Storm  havde  adsplittet  hans  Flaade,  næsten  det 
halve  Antal  af  hans  Skibe  vare  gaaet  under  med 
Mand  og  Mus,  og  alt  det  svære  Skyts  og  Krigs- 
kassen  laa  paa  Havets  Bund.  Med  Resten  af 
Flaaden  var  han  bleven  drevet  op  til  Norge,  hvor 
han    havde    gjort  Landgang   ved   Hestnæs.     Derfra 

var  han  med  Levningerne  af  sin  Hær  rykket  mod 
Oslo  og  laa  nu  og  belejrede  Aggershus,  men  havde 
ingen  Fremgang  dermed.  Befalingsmanden ,  Hr. 
Mogens  Gyldenstjerne,  havde  alt  andet  i  Sinde,  end 
at  overgive  sig.  Dog  afviste  han  ikke  Kong  Kri- 
stians Opfordring  dertil  barskt.  Han  forlangte 
snildelig  Henstand  under  Foregivende  af.  at  han 
først  maatte  have  Bud  til  sin  Herre,  Kong  Frederik, 
for  at  faa  at  vide,  hvorledes  han  skulde  for- 
holde sig. 

Da  disse  skæbnesvangre  Efterretninger  naaede 
til  Falster  og  kom  Gert  for  øre,  sank  Hjertet  i 
hans  Bryst.  Dybt  Mismod  faldt  over  ham,  men 
snart  kom  Modvirkningen,  han  blussede  op  og  er- 
klærede, at  han  vilde  drage  op  til  Xorge  og  kæmpe 
ved  sin  Herres  Side. 

Da  Arvid,  som  i  nogen  Tid  havde  været  i 
Besøg  paa  Bønnet,  hørte  det,  udbrød  han: 

„Hvad,  Gert,  gribes  du  nu  igen  af  det  gamle 
Vanvid?  Det  er  ude  med  Kong  Kristian.  Skønner 
du  ikke  af  alt,  hvad  der  er  skeet,  at  Gud  Herren 
selv  nu  er  led  ved  ham  og  vil  ikke  længere  taale 
ham?" 

Men  de  skarpe  Ord  gjorde  kun  ondt  værre, 
og  Gjørrild,  som  nu  da  det  kneb,  ikke  holdt  sig 
tilbage,  udrettede  intet  med  sine  Bønner  og  Taarer. 
Da  tog  gamle  Hr.  Oluf  Gert  for. 

„Jeg  havde  troet  bedre  om  dig,  Gert,"  sagde 
han.  „Hvor  er  din  Forstand  henne,  og  har  du 
endnu   noget   Hjerte   i  Livet?    Ser  du   ikke,    at    din 

gode  Hustru  er  nær  ved  at  forgaa  af  Sorg  og 
Angst?  Hun  har  skænnmet  sig  fra  den  Dag  af,  at 
dette  kom  paa.  Og  nu  vil  du  forlade  hende  og 
knuse  hendes  Hjerte  og  det  ikke  for  nogen  god 
Sags  Skyld.  Ingen  sand  Fædrenelandsven  kan  nu 
ønske  Kong  Kristian  i  Sædet  igen.  Men  lige  meget, 
hans  Sag  er  haablost  tabt.  Hvad  kan  du  nu  gavne 
ham  med  dit  Sværd?  Gør,  hvad  du  vil,  men  det 
skal  du  vide,  at  hvis  du  løber  gal  op  til  Norge, 
da  fornægter  jeg  dig.  Kommer  du  levende  derfra, 
da  vil  jeg  aldrig  mere  se  dig  for  mine  Øjne,  thi 
slet  har  du  da  lønnet  mig  for  de  Velgerninger,  jeg 
har  bevist  dig." 

Den  gamle  Herres  vægtige  Ord  fandt  Vej  til 
Gerts  Hjerte.  I  Farbroderen  havde  han  jo  ikke  alene 
fundet  en  Velgører,  men  en  Mand,  som  han  høj- 
agtede, og  for  hvis  Dom  han  bøjede  sig.  Han 
kom  til  Besindelse  og  blev  ved  Hjemmet.  Men  en 
streng  Tid  blev  det  lige  fuldt  for  Gjørrild,  thi  Gert 
havde  ikke  Sans  for  andet  end  de  Efterretninger, 
der  indløb  fra  Norge,  og  de  meldte  kun  om  Trængsel 
for  Kong  Kristian,  og  at  hans  Stilling  blev  mere 
og  mere  uholdbar. 

Da  indløb  der  imidlertid  ud  paa  Sommeren 
den  Tidende,  at  Kong  Frederik  vilde  indgaa  Forlig 
med  sin  Brodersøn.  Vel  havde  han  sendt  en  Flaade 
med  Tropper  op  til  Oslo  for  at  gøre  en  Ende  paa 
Fejden,  men  med  den  fulgte  en  Kommission,  som 
skulde  underhandle  med  Kong  Kristian,  og  i  Spidsen 
for  Toget   stod  Fyens  Biskop,   Knud  Gyldenstjerne, 

Hr.  Mogens's  Broder.  Han  var  sendt  derop  med 
uindskrænket  Fuldmagt,  og  denne  Mand  havde 
tidligere  været  Kong  Kristian  hengiven  og  ikke 
taget  Del  i  Oprøret  mod  ham.  Deraf  øste  Gert 
det  Haab,  at  om  end  Kong  Kristians  Sag  var  tabt, 
saa  vilde  hans  stakkels  Herre  dog  selv  faa  en  blid 
og  god  Skæbne. 

Saa  hengik  der  nogen  Tid  i  spændt  Forvent- 
ning, indtil  der  en  Uge  ind  i  August  Maaned  indløb 
en  Efterretning,  der  kom  som  et  Tordenslag  for 
Gert.  Kong  Kristian  havde  ved  et  givet  og  høj- 
tideligt besvoret  Lejde  ladet  sig  lokke  ned  til  Kjø- 
benhavn.  Lejdet  var  bleven  brudt,  han  var  bleven 
ført  til  Sønderborg  og  indsat  der  som  Fange. 

Nu  havde  Gert  ikke  længere  Ro  paa  sig  og 
rejste  straks  med  Gjørrild  til  Kjøbenhavn  for  at  faa 
Rede  paa,  hvorledes  det  hele  var  gaaet  til.  Men 
baade  Efterretninger  og  Rejser  gik  jo  i  hine  Tider 
saa  langsomt,  at  han  først  kom  til  Kjøbenhavn 
fjorten  Dage,  efter  at  Kong  Kristian  var  bleven 
ført  bort. 

Han  traf  i  Herberget  sin  gode  Ven  Peder 
Skram,  som  havde  været  med  oppe  i  Norge,  og  af 
ham  fik  han  god  Rede  paa  Sagen.  Knud  Gylden- 
stjerne havde  i  Henhold  til  sin  Fuldmagt  sluttet 
Forliget,  hvis  Indhold  var^  at  Kong  Kristian  fra- 
sagde sig  for  sit  eget  og  sin  Søns,  Junker  Hans's 
Vedkommende,  al  Ret  til  Tronen  og  forpligtede  sig 
til  ikke  at  foretage  sig  noget,  der  kunde  være 
skadeligt    for    Kong    Frederik.      Men    til    Gengæld 

gode  Hustru  er  nær  ved  at  forgaa  af  Sorg  og 
Angst?  Hun  har  skæmmet  sig  fra  den  Dag  af,  at 
dette  kom  paa.  Og  nu  vil  du  forlade  hende  og 
knuse  hendes  Hjerte  og  det  ikke  for  nogen  god 
Sags  Skyld.  Ingen  sand  Fædrenelandsven  kan  nu 
ønske  Kong  Kristian  i  Sædet  igen.  Men  lige  meget, 
hans  Sag  er  haablost  tabt.  Hvad  kan  du  nu  gavne 
ham  med  dit  Sværd?  Gør,  hvad  du  vil,  men  det 
skal  du  vide,  at  hvis  du  løber  gal  op  til  Norge, 
da  fornægter  jeg  dig.  Kommer  du  levende  derfra, 
da  vil  jeg  aldrig  mere  se  dig  for  mine  Øjne,  thi 
slet  har  du  da  lønnet  mig  for  de  Velgerninger,  jeg 
har  bevist  dig." 

Den  gamle  Herres  vægtige  Ord  fandt  Vej  til 
Gerts  Hjerte.  I  Farbroderen  havde  han  jo  ikke  alene 
fundet  en  Velgører,  men  en  Mand,  som  han  høj- 
agtede, og  for  hvis  Dom  han  bøjede  sig.  Han 
kom  til  Besindelse  og  blev  ved  Hjemmet.  Men  en 
streng  Tid  blev  det  lige  fuldt  for  Gjørrild,  thi  Gert 
havde  ikke  Sans  for  andet  end  de  Efterretninger, 
der  indløb  fra  Norge,  og  de  meldte  kun  om  Trængsel 
for  Kong  Kristian,  og  at  hans  Stilling  blev  mere 
og  mere  uholdbar. 

Da  indløb  der  imidlertid  ud  paa  Sommeren 
den  Tidende,  at  Kong  Frederik  vilde  indgaa  Forlig 
med  sin  Brodersøn.  Vel  havde  han  sendt  en  Plaade 
med  Tropper  op  til  Oslo  for  at  gøre  en  Ende  paa 
Fejden,  men  med  den  fulgte  en  Kommission,  som 
skulde  underhandle  med  Kong  Kristian,  og  i  Spidsen 
for  Toget   stod  Fy  ens  Biskop,   Knud  Gyldenstjerne, 

Hr.  Mogens's  Broder.  Han  var  sendt  derop  med 
uindskrænket  Fuldmagt,  og  denne  Mand  havde 
tidligere  været  Kong  Kristian  hengiven  og  ikke 
taget  Del  i  Oprøret  mod  ham.  Deraf  øste  Gert 
det  Haab,  at  om  end  Kong  Kristians  Sag  var  tabt, 
saa  vilde  hans  stakkels  Herre  dog  selv  faa  en  blid 
og  god  Skæbne. 

Saa  hengik  der  nogen  Tid  i  spændt  Forvent- 
ning, indtil  der  en  Uge  ind  i  August  Maaned  indløb 
en  Efterretning,  der  kom  som  et  Tordenslag  for 
Gert.  Kong  Kristian  havde  ved  et  givet  og  høj- 
tideligt besvoret  Lejde  ladet  sig  lokke  ned  til  Kjø- 
benhavn.  Lejdet  var  bleven  brudt,  han  var  bleven 
ført  til  Sønderborg  og  indsat  der  som  Fange. 

Nu  havde  Gert  ikke  længere  Ro  paa  sig  og 
rejste  straks  med  Gjørrild  til  Kjøbenhavn  for  at  faa 
Rede  paa,  hvorledes  det  hele  var  gaaet  til.  Men 
baade  Efterretninger  og  Rejser  gik  jo  i  hine  Tider 
saa  langsomt,  at  han  først  kom  til  Kjøbenhavn 
fjorten  Dage,  efter  at  Kong  Kristian  var  bleven 
ført  bort. 

Han  traf  i  Herberget  sin  gode  Ven  Peder 
Skram,  som  havde  været  med  oppe  i  Norge,  og  af 
ham  fik  han  god  Rede  paa  Sagen.  Knud  Gylden- 
stjerne havde  i  Henhold  til  sin  Fuldmagt  sluttet 
Forliget,  hvis  Indhold  var^  at  Kong  Kristian  fra- 
sagde sig  for  sit  eget  og  sin  Søns,  Junker  Hans's 
Vedkommende,  al  Ret  til  Tronen  og  forpligtede  sig 
til  ikke  at  foretage  sig  noget,  der  kunde  være 
skadeligt    for    Kong    Frederik.      Men    til    Gengæld 

lovedes  der  ham  en  kærlig  Modtagelse  og  en 
fyrstelig  Forsørgelse,  der  efter  al  Rimelighed  vilde 
blive  mere  rigelig,  end  Kommissærerne  paa  For- 
haand  turde  sige.  Det  vilde  alt  give  sig,  naar  han 
kom  til  Forhandling  med  Kong  Frederik  selv.  Men 
hvorledes  end  dette  Møde  faldt  ud,  saa  lovedes  der 
Kong  Kristian  trygt  Lejde  og  fuld  Frihed  til  der- 
efter at  drage  tilbage  til  Norge,  eller  hvorhen  han 
vilde. 

Imidlertid  kom  der,  inden  Forliget  var  blevet 
beseglet,  fra  Kong  Frederik  den  bestemte  Befaling 
til  Knud  Gyldenstjerne,  at  han  ikke  maatte  gaa 
paa  Akkord.  Kong  Kristian  skulde  overgive  sig 
paa  Naade  og  Unaade.  Forliget  kunde  endnu  være 
gaaet  tilbage,  eftersom  det  ikke  var  beseglet,  men 
Knud  Gyldenstjerne  henholdt  sig  til  den  ham  tid- 
ligere givne  Fuldmagt,  og  i  Kraft  af  den  fuldbyrdede 
han  Forliget,  idet  han  ikke  satte  Kong  Kristian  i 
Kundskab  om  den  indløbne  Modbefaling. 

Gert,  som  hidtil  i  Taushed  og  med  spændt 
Opmærksomhed  havde  lyttet  til  Peder  Skrams  Be- 
retning, afbrød  ham  her. 

„Værre  Niddingsstreg  er  aldrig  bleven  begaaet,** 
udbrød  han  i  stor  Harme.  „Men  jeg  begriber  ikke, 
at  Kong  Kristian  troede  den  sledske  Biskop." 

„I  maa  betænke  Gert,"  svarede  Peder  Skram, 
„at  hans  Stilling  var  fortvivlet.  Han  sad  indesluttet 
i  Oslo  med  Hungersnød  for  øje,  hans  Forraadshuse 
vare  gaaede  op  i  Luer  og  hans  Skibe  brændte. 
Dernæst    nærmede   sig   en   svensk  Hær,    som  Kong 

Gustav  paa  Kong  Frederiks  Opfordring  havde  hid- 
sendt.  Kong  Kristian  greb  da  efter  Forliget,  som 
den  druknende  griber  efter  den  sidste  reddende 
Planke.  Men  hør  nu  videre!  Han  gav  sig  altsaa 
Knud  Gj'ldenstjerne  i  Vold  og  de  sejlede  til  Kjø- 
benhavn.  Der  var  jo  Herredagen  samlet,  og  nu 
blev  der  i  fem  Dage  holdt  Raadslagning  om,  hvad 
der  skulde  gøres  med  Kong  Kristian.  Han  maatte 
imens  blive  paa  Skibet,  han  kom  slet  ikke  i  Land. 
Meningerne  i  Raadet  vare  delte.  Der  var  dog  nogle 
Hædersmænd,  som  stemte  for,  at  det  givne  Lejde 
skulde  holdes,  men  de  fleste  stemte  imod  og  trængte 
ind  paa  Kong  Frederik,  hvem  de  mente  fritaget  for 
alt  Ansvar,  formedelst  den  Modbefaling,  somi  han 
havde  givet.  Ogsaa  mente  nogle,  at  her  var  intet 
at  betænke  sig  paa.  Faren  ved  at  give  Kong  Kri- 
stian fri  var  altfor  stor,  og  han  vilde  nu  kun  faa, 
hvad  han  havde  fortjent,  han  der  saa  ofte  havde 
bedraget  andre.  At  Kong  Frederik  gav  efter,  det 
kan  jeg  endda  forstaa,  men  ikke  at  Bisp  Knud  gik 
med  til  at  bryde  det  Forlig,  som  han  selv  havde 
været  Mester  for;  thi  det  gjorde  han  og  tog  saa- 
ledes  ikke  som  en  Mand  af  Ære  Ansvaret  for  sin 
egen  Gerning  paa  sig. 

„Da  siger  jeg  om  ham,"  udbrød  Gert,  ,,at 
aldrig  har  nogen  mere  ussel  Karl  siddet  i  Rigets 
Raad." 

„Ja,  ærefuldt  handlet  var  det  ikke,"  svarede 
Peder  Skram.  „Men  det  bør  dog  betænkes,  at  han 
var   under   et   stærkt  Tryk.     Alle  fo'r  de  over  ham 


428 


for  hans  egenmægtige  Fremfærds  Skyld.  Lad  os 
da  helst  tro,  at  han  har  ment  Kong  Kristian  det 
godt  og  haabet,  at  han  kunde  trumfe  Forliget 
igennem." 

„Fanden  tro  det  og  ikke  jeg,"  sagde  Gert. 

„Nu,"  vedblev  Peder  Skram,  „der  sad  dog 
værre  Niddinger  i  Raadet  end  ham,  thi  hør  nu! 
Tyge  Krabbe  paatog  sig  det  kildne  Hverv  at  give 
Kong  Kristian  fornøden  Underretning,  og  det  gjorde 
han  paa  den  Vis,  at  han  sagde  til  ham:  „Eders 
Naade  faar  drage  videre  til  Flensborg,  al  den  Stund 
Kong  Fredrik  opholder  sig  der  og  ikke  er  her  til 
Stede."  Men  nu,  Gert,  kommer  det,  der  tykkes 
mig  at  være  det  værste  og  gaa  over  Stregen.  De 
gave  den  stakkels  Herre  i  Hænderne  paa  hans 
argeste  Fjende,  og  den  Mand  maa  lastes  for  sin 
Lavsindet-hed  og  Uridderlighed  —  ja,  Gert,  tag  mig 
det  ikke  ilde  op,  at  jeg  siger  det  rent  ud.  Det 
var  nemlig  din  Søstermand,  Knud  Pedersen." 

Det  gav  et  Sæt  i  Gert,  da  han  hørte  det. 
Aldrig  før  havde  Gjørrild  seet  et  saa  mørkt  og 
ildevarslende  Udtryk  i  sin  Husbonds  Aasyn. 

„Hvad  gjorde  han  da,  den  Usselryg?"  spurgte 
Gert  med  lav  Røst. 

„Nu,  han  tilføjede  ikke  Kongen  noget  ondt," 
skyndte  Peder  Skram  sig  at  sige.  Han  fik  en  Fø- 
lelse af,  at  han  havde  gjort  sig  skyldig  i  en  Ufor- 
sigtighed ved  at  tale  om  den  Sag  til  Gert,  og  det 
bebrejdende  Blik,  Gjørrild  sendte  ham,  stadfæstede 
denne  hans  Frygt.     Han  tav  derfor  brat,  men  Gert 

vilde    vide    Besked,    og    han    maatte    da    ud    med 
Sproget. 

„Det  gik  saalunde  til,"  sagde  han,  „at  da 
Skibet  nærmede  sig  Land,  blev  Kongen  var,  at  det 
ikke  satte  Kursen  ind  i  Fjorden,  men  mod  Nord 
ad  Aissund  til." 

„Hvad  er  dette?"  udbrød  han,  .,vi  skal  jo  ind 
til  Flensborg." 

„Nej,  Eders  Naade,"  sagde  Knud  Pedersen,  „vi 
ere  paa  ret  Vej !  I  skal  til  Sønderborg  og  gem- 
mes der." 

Da  blev  Kongen  dybt  rystet  og  fældede  Taarer. 

„Og  nu,"  tilføjede  Knud,  „siden  I  skal  leve  der 
i  Forborgenhed,  har  I  ikke  Brug  for  det  Stads,  I 
der  bærer.     Hid  med  eders  Ridderkæde  I" 

Kongen  gav  sig  da  til  at  løsne  den  gyldne 
Vlies's  Ordenskæde,  som  han  havde  smykket  sig 
med  til  den,  som  han  troede,  nærforestaaende  Sam- 
menkomst med  Kong  Fredrik.  Men  hans  Hænder 
rystede,  og  da  det  gik  Knud  for  langsomt,  rykkede 
han  Kongen  i  Skægget  og  rev  Kæden  af  ham. 

„Nej,  dette  er  dog  altfor  skammeligt,"  udbrød 
Gjørrild,  som  nu  kun  følte  Aledlidenhed  med  den 
ul3'kkelige  Konge.     „Men  er  det  ogsaa  sandt?" 

„Jeg  maa  tro  det,"  svarede  Peder  Skram,  „thi 
ikke  alene  har  jeg  hørt  det  af  Knud  Pedersens 
egen  Mund,  men  de,  der  vare  med  ham,  have  be- 
kræftet det.  Tag  eder  nu  ikke  det  nær,  Gert!  Den 
lumpne  Streg  bliver  ikke  Kong  Kristian,  men  kun 
Gerningsmanden  til  Vanære." 


430 


„Er  Knud  her  i  Staden?"  spurgte  Gert  med 
ildevarslende  Rolighed. 

„Jeg  skal  ikke  kunne  sige  det,"  svarede  Peder 
Skram.  „Men  jeg  har  ikke  seet  ham  nylig,  saa 
jeg  maa  tro,  at  han  er  draget  hjem  til  Lyngby- 
gaard." 

Da  Peder  Skram  var  gaaet,  blev  Gert  staaende 
som  en  Støtte  og  stirrede  hen  for  sig.  Gjørrild 
gik  hen  til  ham,  lagde  sin  Haand  kærligt  paa  hans 
Arm  og  sagde: 

„Kære  Ven,  lad  os  nu  drage  hjeml  Vi  have 
været  her  kun  altfor  længe." 

„Nej,"  svarede  Gert  barskt,  idet  han  stødte 
hendes  Haand  bort,  „jeg  har  endnu  et  Ærinde  at 
udrette  her,  om  det  er  gørligt." 

„Gert,  Gert,  hvad  vil  du  nu?"  udbrød  Gjørrild 
med  Angst. 

„Bliv  fra  mig,  Kvinde,  og  gør  mig  ikke  blød," 
raabte  Gert  ude  af  sig  selv.  „Du  er  ved  min 
Helgen  kommen  af  en  ædel  Slægt!  De  tre  Niddinge, 
som  have  voldet  Kong  Kristians  Undergang,  ere 
alle  dine  Frænder,  Hr.  Mogens,  Bisp  Knud  og  vor 
gode  Svoger  Knud  Pedersen,  ha,  ha!  Jeg  vil  se  at 
faa  Ram  til  en  af  dem.  Uden  det  vil  jeg  ikke 
længere  leve." 

Saa  spændte  han  sit  Sværd  om  sig,  greb  sin 
Hat  og  ilede  bort.  I  et  Nu  var  han  ude  af  Syne. 
Han  havde  Held  med  sig.  Knud  Pedersen  var 
endnu  i  Staden.  Vel  traf  Gert  ham  ikke  i  hans 
Logi,    men    han    eftersporede    ham    og    stødte    paa 

ham  i  en  Udkant  af  Byen.  Stedet  var  ensomt  og 
godt  egnet  til  Udførelsen  af  Gerts  Hensigt.  Knud 
studsede,  da  han  saa  ham  komme.  Der  lagde  sig 
Bleghed  over  hans  skarpe  Træk.  Han  fik  straks 
en  Anelse  om,  hvad  Gert  vilde. 

Der  blev  ikke  vekslet  mange  Ord,  men  de 
vare  af  den  Art,  at  Sværdene  snart  fløj  af  Skederne 
og  krydsedes  som  Lyn.  Gert  var  sin  Modstander 
overlegen  i  Vaabenfærdighed ,  og  det  begyndte  da 
med,  at  Knud  fik  sin  Næse  flækket  og  mistede  det 
højre  øre.  Men  Hidsigheden  løb  snart  af  med 
Gert,  han  blottede  sig,  og  Knud,  som  nu,  imod 
alle  Regler  for  ridderlig  Fegtning  huggede  lavt, 
ramte  ham  i  Hoften.  Gert  segnede  og  blev  lig- 
gende paa  Pladsen,  mens  Knud  løb  derfra  og  sal- 
verede sig.  Han  troede  nemlig,  at  han  havde 
dræbt  Gert;  men  det  viste  sig  dog  ikke  at  være 
Tilfældet  Han  blev  kort  efter  funden  af  nogle 
forbigaaende  Borgere   og   baaren   ind   til   Herberget. 

Da  Gjørrild  saa  dem  komme  med  ham,  troede 
hun,  at  de  bragte  et  Lig.  Men  det  viste  sig,  at 
han  var  levende  nok  og  nu  ved  sin  fulde  Bevidst- 
hed. Da  Gjørrild  hørte  hans  Røst,  jublede  det  i 
hendes  Hjerte.  Hans  Tilstand  viste  snart,  at  der 
ikke  var  nogen  Fare  for  Livet,  men  han  maatte 
blive  liggende  nogen  Tid  under  Pleje  i  Kjøbenhavn. 
Fra  Knud  Pedersen  hørte  man  intet.  Han  var  rejst 
over  til  Lyngbygaard  og  dølgede  sig  der.  Det  al- 
mindelige Omdømme  gik  ham  imod.  Selv  de  af 
hans    Standsfæller,    som    helst    saa    Kong   Kristian 

gemt  paa  Sønderborg,  misbilligede  hans  Raahed. 
At  haane  en  værgeløs  Fange,  det  var  uridderligt, 
og  denne  Fange  var  oven  i  Købet  en  Herrens 
salvede.  De  billigede  altsaa,  at  Gert  havde  tugtet 
et  saa  uværdigt  Medlem  af  Standen,  som  hans 
Svoger  havde  vist  sig  at  være. 

Da  de  atter  vare  komne  tilbage  til  Bønnet, 
sagde  gamle  Hr.  Oluf  til  Gjørrild: 

„Du  maa  dog  prise  din  Lykke,  at  Gert  kom 
til  at  slaa  et  Slag  for  sin  stakkels  Herres  Ære. 
Det  er  ham  til  Lise,  at  han  fik  Knud  Pedersens 
Skudsmaal  skrevet  i  hans  Aasyn.  Sandt  nok, 
Gjørrild,  du  har  nu  en  Mand  med  et  stift  Ben. 
Gert  genvinder  vel  aldrig  sin  fulde  Førlighed,  men 
nu  har  han  faaet  Ro  i  Sjælen,  og  I  vil  kunne  leve 
i  Fred. 

Den  Spaadom  gik  i  Opfyldelse;  intet  forstyr- 
rede mere  de  to's  kærlige  Samliv.  Ofte  bad  Gert 
Gjørrild  om  at  tilgive  ham  al  den  Uro  og  Sorg, 
han  havde  voldet  hende,  men  det  var  nu  alt  som 
udvisket  hos  hende.  Hun  havde  før  sørget  over 
den  Skuffelse,  som  hun  havde  lidt  derved,  at  deres 
Ægteskab  forblev  barnløst,  men  nu  var  hun  tilfreds 
med  det,  som  det  var,  og  at  intet  afholdt  hende 
fra  at  pleje  og  trøste  sin  Hjertensven. 

Til  Trøst  trængte  han,  selv  da  Pleje  ikke  mere 
var  fornøden.  Ofte  tænkte  han  med  Sorg  paa  sin 
ulykkelige  Herre,  som  sad  og  sukkede  bag  Sønder- 
borgs stærke  Mure.  Der  var  han  godt  gemt  og 
ganske    uden   Haab   om    Befrielse.      Der  var   blevet 

lukket  forsvarligt  for  den  Fængselsdør  derved,  at 
Rigets  Raad  havde  Nøglen  til  den  i  sit  \'ærge. 
Kong  Kristian  var  ikke  Kong  Frederiks  Fange  men 
Rigets.  Kongen  havde  for  sig  og  sine  Efterkom- 
mere fraskrevet  sig  al  Højhedsret  og  Raadighed 
over  Sønderborg,  som  nu  var  Rigsraadet  underlagt. 
Otte  Herrer  af  Raadet  borgede  som  Garanter  for 
Fangens  Tilstedeblivelse.  Kongerne  skiftede,  men 
Raadet  blev.  Xu  kunde  alle  de  Herrer,  som  frj^g- 
tede  Kong  Kristians  Hævn  baade  paa  deres  egne 
og  deres  Efterkommeres  Vegne,  føle  sig  trygge. 
For  Kong  Kristians  eget  Vedkommende  viste  denne 
Forsigtighed  sig  ikke  at  være  overflødig,  thi  han 
levede  endnu  i  s^^v  og  tyve  Aar  og  var  en  Olding 
paa  over  S3'v  og  halvfjerdssindstyve,  da  Gud  løste 
op  for  ham.  Men  hans  Haab  til  Fremtiden  var 
længe  forinden  udslukt,  thi  hans  eneste  Søn  og 
Arving  til  den  mistede  Trone,  Junker  Hans,  blev 
bortreven  af  Døden  allerede  samme  Aar,  som  han 
blev  indsat  paa  Sønderborg.  Kong  Kristians  Saga 
var  for  bestandig  endt  og  sluttet. 

Naar  Gert  tænkte  paa  det,  og  han  var  mest 
mod  i  Hu,  da  trøstede  Gjørrild  ham  ved  at  synge 
den  Vise  for  ham,  som  var  ham  kærest  af  alle. 
Den  var  digtet,  da  Kong  Kristian  havde  forladt 
Riget  og  udtrykker  Folkets  Sorg  over  hans  Flugt 
og  dets  Længsel  efter  ham.  Den  lød  ofte  i  Hyt- 
terne, men  aldrig  paa  Borgene.  Det  var  Msen 
om: 

H.  F.  Ewald  :  Kristian  den  Anden.  38 


434 


Den  gamle  Ørn. 


Bort  da  fløj  den  gamle  Ørn 
Alt  med  sine  Unger  saa  smaa. 
De  andre  smaa  Fugle,  i  Skoven  er, 
De  vide  dem  ingen  Raad. 

Nu  sidder  Høgen  i  Egetop 

Og  breder  han  ud  sin  Vinge, 

De  andre  smaa  Fugle,  i  Skoven  er, 

Saa  jammerligt  han  dem  mon  trænge. 

Nu  sidder  Kragen  paa  baren  Kvist 
Og  svelter  hun  over  sin  Klo, 
Uglen  sig  skjuler  i  EUetrunte, 
Der  haver  hun  stor  Uro. 

Nu  sidde  alle  de  andre  smaa  Fugle 

Os:  tie  saa  kvær  som  Stene. 

De  have  mist  deres  dejlige  Sang, 

\ll  Gud,  de  faa  den  igen. 

Herre  Gud  da  hjælpe  den  fattige  ørn, 

Som  flyver  i  vildene  Hede, 

Han  ved  sig  hverken  Læ  eller  Ly, 

Hvor  han  tør  bygge  sin  Rede. 

Men  Ørnen,  han  b3^gger  i  Felden  ud. 

